
Pratarmė 


Nedaugelis dabartinių skaitytojų, kuriuos domina kelionės ir civilizacijų 
istorija, turi ar yra malę prieš gerą dvidešimtmetį išėjusią ir tuoj pat išbirktą šią 
profesoriaus Česlovo Kudabos knygą. Dvidešimt metų - nemažas tarpas „šuo- 
liuojančiame“ šiuolaikiniame gyvenime. Todel jau galima atsijoti išliekamąją 
vertę turinčias paskatas, atliktus darbus, kūrinius... Neabejoju, kad tokia yra ir 
ši knyga. Ji nukelia mus į Europos civilizacijos geografinių ieškojimų ištakas, jos 
raidą iki Renesanso pradžios XV a., t. y. iki Didžiųjų geografinių atradimų 
laikų. Buvo planuotos barašyti dar dvi knygos apie velesnius laikus. Deja, 
nesuspeta... 

Kuo ši geografinių atradimų apžvalga skiriasi nuo daugelio? Visų birma — 
kontekstu. Čia autorius įveda mus į foninį priežasčių ir pasekmių srautą, kuris 
ir lėmė vienokias ar kitokias keliavusiųjų pastangas bei jų atradimų mbas. 
Antra išskirtinė šios studijos savybė — jos bagaulumas. Knyga parašyta gyvai, 
neskubria, Profesoriaus stiliui būdinga seka. Labai gražiai brie knygos teksto 
dera ne tik pačios senovinės iliustracijos, bet ir jų spalva - organiška „retro“ 
vienovė. | 

Dabar išleidžiamoje knygų gausybėje vis dėlto pasigendama leidinių 
apie keliones, tyrinėjimus, atradimus. Ypač lietuvių autorių. Čia retos išimtys — 
Vytauto Vitkausko, Romualdo Neimanto, Kęstučio Švedo knygos. Jų lentynėlę 
papildys ir ši knyga. Jos tekstas, galima sakyti, nekeistas, tik keliais naujausiais 
leidiniais papildytas literatūros sąrašas, parašyta ši pratarmė bei pabaigos žodis. 
Tiesa, dabar neprivaloma, kaip šios knygos birmojo leidimo laikais, cituoti 
marksizmo klasikus, išbeikti „blogą“ feodalizmą ar kapitalizmą bei atiduoti 
duoklę „skaisčiam“ socializmui. Todel keletą tokių vietų šioje knygoje kupiūra- 
vome. Malonu, kad jų buvo labai nedaug. Manome, kad Profesorius ir bals jas 
būtų išbraukęs. Taip pat šiek tiek taisyta vardų ir vietovardžių rašyba, skyryba, 
vienas kitas leksikos mažmožis ar korektūros riktas. 

Taigi ssūlome skaitytojui žengti į žavų Senojo pasaulio atradimų bei klystke- 
lių labirintą. Šį kelią būtina pažinti moksleiviui, geografijos, gamtos, istorijos 
specialybės studentui, mokytojui, kiekvienam smalsiam skaitytojui. 


Dr. doc. Rimantas Krupickas 

Įvadas 


Kosminių kelionių amžiuje pasiryžimas kalbėti apie Žemės geografijos pažinimą 
gali atrodyti pernelyg naivus. Tačiau tai daryti verčia nemažėjantis visuomenės 
domėjimasis savo planetos prigimtimi, jos gamtos paslaptimis, taip pat jos 
pažinimo keliais. Juk nūdieniai žmogaus žygiai už Žemės ribų yra daugelio am- 
žių geografinių atradimų gimtojoje planetoje tęsinys. Čia, Žemėje, buvo grūdin- 
ta sparnai, valia ir ryžtas, ilgai svajota pakilti nuo jos į Visatą, aplankyti plane- 
tas - Žemės kaimynes. 

Žemės geografijos pažinimas kupinas dramatiškų ieškojimų, nužymėtas tūks- 
tančiais, veikiausiai net milijonais žmonių gyvybių. 

Žemės geografijos pažinimo istorija yra neatskiriama visuomenės istorijos da- 
lis, glaudžiai susijusi su bendrąja žmonijos raida. Todėl nei atskiros kelionės, nei 
naujų žemių atradimai, nei naujos kartografijos bei geografijos sąvokos nėra at- 
sitiktinės. Pavyzdžiui, Žemės plutos geologinę sąrangą buvo galima apibūdinti 
tik atsiradus požeminėms kasykloms, suradus būdą žemei gręžti ir pan. Geogra- 
fijos šaka apie paviršiaus formas - geomorfologija — atsirado dar vėliau (XIX a. 
pradžioje), kai buvo sukurti pirmieji hipsometriniai žemėlapiai, 0 juos imta su- 
darinėti taip vėlai dėl to, jog ilgai nebuvo deramų optinių priemonių atstumams 
bei aukščiams nustatyti. Arkties ir Antarkties geografiniai tyrimai tapo įmanomi 
tik mūsų laikais, kai buvo sukurtos būtinos techninės prielaidos. Taigi kiekvienas 
geografinis atradimas ir suradimas vienaip ar kitaip priklausė nuo ekonominių 
bei techninių visuomenės laimėjimų. 

Ne visai teisinga ir vienašališka būtų teigti, jog geografiniai žygdarbiai buvo 
tarsi „stumiami“, vien civilizacijos raidos ir socialinių aplinkybių skatinami. 
Anaiptol. Nauji geografiniai atradimai turėjo ir grįžtamąjį poveikį: skatino trans- 
porto plėtotę, gyvino prekybą, dėl to didėjo prekių paklausa, tobulėjo gamyba. 

Itin didžiulę įtaką geografiniai atradimai turėjo žmonių pasaulėžiūrai. Jie ne 
tik skatino pažinimą, mokslinius tyrimus, bet ir padėjo formuotis naujiems po- 
litiniams reiškiniams. 

Kelionių tikslai įvairiais laikais buvo skirtingi, jas skatino vis kitos priežastys. 
Tai neblogai atspindi prekybos kelių pavadinimai: Šilko keliai, Nefrito keliai, 
Prieskonių keliai, Juodųjų vergų keliai ir kt. Tuose žygiuose ir kelionėse dalyvau- 
davo pirkliai, vertelgos, nuotykių ieškotojai bei avantiūristai, 0 su jais - dvasinin- 
kai ir vienuoliai, valkatos ir piratai. 

Žinoma, ir senaisiais laikais į tolimus ir nežinomus kraštus keliaudavo ir dorų, 
taurių, neretai ieškojimo bei pažinimo idėjoms pasiaukojusių žmonių. Dar vidu- 
ramžiais geografinių ieškojimų arenoje pasirodo naujo tipo keliautojas - moksli- 
ninkas. Vėliau jis leidžiasi į neįžengiamas atogrąžas, šaltąsias šiaurės ir pietų sri- 
tis ne pelno, o mokslinės aistros, taurios garbės savo kraštui skatinamas. 
Pasigėrėjimą ir pasididžiavimą žmogumi jaučiame skaitydami apie humanistų 
B. Las Kazo, V. Barentso, D. Livingstono, N. Miklucho-Maklajaus, F. Nanseno, 
R. Amundseno ir daugelio kitų žygius. Tačiau geografiją, kaip ir apskritai moks- 
lą, kūrė ne pavieniai tyrinėtojai. Šimtai ir tūkstančiai įvairių tautybių „mokslo ei- 

linių“ dalyvavo kaupiant žinias apie mūsų Žemę. Vieni didieji keliautojai pelnytai 
išliko visuomenės atmintyje (K. Kolumbas, V. Beringas, H. Hudzonas, S. Krašeni- 
nikovas, P. Kropotkinas ir kt.), kitų vardus iškėlė atsitiktinės aplinkybės (A. Vespu- 
čis, J. Chabarovas). O kiek didžiaisiais vertų vadinti vardų jau niekada nesužino- 
sime, kiek keliautojų, jūreivių savo gyvenimą paaukojo geografiniams 
ieškojimams? Didysis teisėjas Laikas ne be ironijos seikėja žmonių likimus. 

Žemės geografijos pažinimo istorijoje dar ilgai bus ir neįmintų mįslių. Dar 
ne kartą bus rašoma apie geografinę Odisėjo kelionių išmintų, bus įrodinėjama, 
į kurią salą prie Amerikos krantų pirmiausia išsikėlė K. Kolumbas. Nemažai 
naujo dar sužinosime apie K. Kolumbo pirmtakus, bus ir apsirikimų, kaip tai at- 
sitiko su danų jūreiviu Skolvusu, kurį lenkų tyrinėtojai pavadino Janu iš Kelno 
ir paskelbė pasauliui, jog šis esąs jų tautietis — tikrasis Kolumbas (jo pirmtakas). 
Klaida seniai ištaisyta, o Lenkijos uostamiesčiuose tebėra Jano iš Kelno vardu 
pavadintų gatvių, kurios yra tarsi mokslo klystkelių liudytojos. Tokie praeities 
paminklai irgi verti dėmesio. Neatskleistų paslapčių yra ne vien Žemės gelmė- 
se ir kosmose, bet ir Žemės pažinimo istorijoje. Geografinių kelionių ir atra- 
dimų istorijoje nemaža viliojančių, fantastiškų ir netgi romantiškų įvykių, nuo- 
tykių. Bet čia ganėtinai rasime ir niūrių puslapių. Tikslui pasiekti nebuvo 
vengiama apgaulės, klastos, smurto; pavergėjai eidavo taurių keliautojų huma- 
nistų pramintais keliais, naudodavosi jų įgytu pasitikėjimu. Antai anglų kolonis- 
tai, dar tebesant gyvam doram keliautojui D. Livingstonui, pradėjo vergti Afri- 
kos tautas, kurios D. Livingstoną, baltąjį žmogų, dievino. 

Žemės pažinimo istorijoje beveik visą laiką reiškėsi veržlūs europiečiai. Iš tik- 
rųjų Europa šioje srityje yra nuveikusi labai daug. Tai lėmė ypač patogi šio žemy- 
no padėtis, optimalios gamtinės sąlygos. 

Mūsų žemynas kaip tik ir turi tokias geografines bei apskritai palankias gam- 
tines sąlygas, kokiomis anksčiausiai galėjo susiformuoti iniciatyvi visuomenė. 
Čia, prie Viduržemio jūros, išaugo senovės Finikijos, Graikijos, Romos civilizaci- 
jų židiniai. Kai kurios Žemės geografijos suvokimo tiesos juose pasireiškė labai 
anksti, nepaprastai ryškiai. Antai būta jūrininkų, sugebėjusių apiplaukti Afriką, 
o gal ir plaukiojusių dar toliau (to nežinome), spėliota pietuose esant Antarkti- 
dą. Juk antikos laikais Europoje gimė Žemės rutuliškumo idėja, stebėtinai tiks- 
liai buvo nustatytas Žemės dydis. 

"Tačiau neretai Vakarų mokslininkai perdėtai žavisi Senojo žemyno (Europos) 
pirmavimu pasaulio kultūros istorijoje ir nukrypsta į vadinamąjį europocentriz- 
mą. Kartais sąmoningai nepastebimos tos neigiamos Europoje gimusios tenden- 
cijos, kurios leido geografinių ieškojimų srityje pasireikšti europiečių savanaudiš- 
kumui ir egocentrizmui. Karinis smurtas, rasizmas, vergovė, prekyba žmonėmis, 
įvairiausios ligos bei žalingi įpročiai, religinis pavergimas ir kolonijinis išnaudo- 
jimas — tai tos priemonės, kuriomis feodalinės Europos kolonistai grindė savo 
tvarką naujai atrastuose kraštuose. Kolonializmo ir rasizmo ideologija gimė ne 
kur kitur, o Europoje ir įkandin geografinių atradimų imta taikyti įvairiuose ki- 
tuose žemynuose; kai kur tautos iki šiol kenčia nuo kolonializmo. 

Šioje knygoje nebus apsiribota vien kelionių aprašymu. Klystume manydami, 
jog geografijos istorija — tai tik naujų kraštų atradimo aprašymas. Tokiu atveju 
XX a. pradžioje, pasiekus abu ašigalius ir paskutinėms baltosioms dėmėms išny- 

kus iš pasaulio žemėlapio, geografijos istorija baigtųsi. Bet taip nėra. Lygiagre- 
čiai su naujų Žemės sričių pažinimu kaupėsi žinios apie jos paviršiaus sudėtį ir 
gelmių sąrangą, tobulėjo kartografija, visapusiškiau bei kruopščiau buvo vaiz- 
duojama Žemės paviršiaus (sausumos sričių) geografinė padėtis; kūrėsi geogra- 
fijos šakos — klimatologija ir meteorologija, okeanologija, dirvožemių mokslas, 
kraštovaizdžio pažinimas ir kitos. Trumpai tariant, kaupėsi geografijos mokslo 
žinios ir patirtis. Ypač paspartėjo geografinės minties raida po Didžiųjų geogra- 
finių kelionių (XV-XVI a.). Tiesa, nuostabių teorinių geografijos atradimų, iš da- 
lies genialių spėjimų, buvo ir antikiniame pasaulyje (Eratostenas, Eudoksas, Aris- 
totelis, Ptolemajas, Hipokratas), tik jie viduramžiais buvo gerokai primiršti. 

Geografijos, kaip ir kitų mokslų, istorija, kuriama ir mūsų dienomis. Nors 
geografijos mokslo raidoje ir yra laikotarpis, vadinamas Didžiųjų geografinių at- 
radimų vardu, bet šiandien manoma, jog tikrai dideli geografiniai atradimai dar 
bus padaryti. Stebint kosmonautų nufilmuotą mūsų Žemę, tuo abejoti netenka. 
Taigi kosminiai Žemės paviršiaus tyrimai teikia nuostabias perspektyvas ir geo- 
grafijos tyrimams. 

Visoje daugiašakėje nūdienio geografijos mokslo sistemoje stengiamasi su- 
vokti nueitą kelią, išsivaduoti iš dogmatiškumo likučių, kurių ir šiandien dar vie- 
nur kitur geografijoje esama, ieškoma tiesiausio kelio laimėjimams pasiekti. Tir- 
ti mokslo praeitį reikia dar ir dėl to, kad galėtume teisingai įvertinti dabarties 
darbus ir numatyti tikslingiausias ateities ieškojimų kryptis. Žymus rusų geologas 
V. Vernadskis rašė, kad praeities mokslo minčių analizė atveda prie slenksčio į 
nauja. 

Šioje knygoje apžvelgiami du pirmieji geografijos mokslo etapai, apimantys 
laikotarpį iki Renesanso epochos Didžiųjų geografinių atradimų. Pirmasis eta- 
pas — geografijos žinių kaupimas vergovinių visuomenių epochoje, antrasis — 
feodalinių viduramžių geografijos atradimai. Šie du etapai dar dalijami į trum- 
pesnius laikotarpius, apibūdinančius atskirų visuomenių ir valstybių geografijos 
žinių lygį. 

Aprašomi įvykiai yra nuo mūsų gerokai nutolę, todėl skaitytojas galbūt pasi- 
ges juose betarpiškumo, artimumo šių dienų tikrovei. Tačiau jie stebins didingu- 
mu (antikos laikai), nepaprastu savitumu (viduramžiai), mokslo tiesos ieškotojų 
entuziazmu (Renesanso išvakarės). Knyga, tikimasi, bus naudinga pirmiausia 
mokytojams ir studentams, moksleiviams ir apskritai geografija bei mokslais 
apie žemę besidominčiai visuomenei. 

Autorius dėkoja istorijos mokslų daktarui profesoriui B. Dunduliui, geogra- 
fui J. Petruliui, redaktorei G. Gustaitei, kurie skaitė rankraštį ir pateikė vertingų 
pastabų bei patarimų. 

Keliaujančių akmens amžiaus žmonių siluetai, iškalti oloje 


(II tūkstantm. br. m. e., Norvegija) 

I. Geografinis aplinkos suvokimas 
pirmykštėje bendruomenėje 


„Egiptiečiai, babiloniečiai, egėjai, graikai, romėnai buvo mūsų mokytojai, mūsų dabartinės 
civilizacijos mokytojai. Kas gi buvo jų mokytojai?“ 


V. Briusovas 
Zmogus ir geografinė aplinka 


Geografinį akiratį turėjo visų laikų įvairiose Žemės vietose gyvenę žmonės. Tam 
tikras aplinkos pažinimas, matyt, buvo būdingas dar ledynmečiu, prieš 80—40 
tūkstančių metų gyvenusiems paleolito Mustjė kultūros neandertaliečiams. Juk 
tos bendruomenės paliko olų sienose ištisas galerijas piešinių, daugiausia me- 
džioklės vaizdų. Nors gal ne visai tikslu vartoti terminą „geografinis aplinkos su- 
vokimas“, vis dėlto net paleolito epochos piešiniuose yra vaizdų, atspindinčių 
aplinką. Ę 

Paleolito pabaigoje pirmykščių žmonių grupės įgijo daugiau darbo įgūdžių. 
Nauja darbo patirties pakopa turbūt dar labiau išlavino aplinkos ir laiko suvoki- 
mą, orientaciją juose. 

Sunkiame kelyje į neolitą žmogus, žūtbūtinių aplinkybių verčiamas (pa- 
daugėjo žmonių, ėmė trūkti natūralaus maisto), turėjo keltis į mažiau palankias 
(šaltesnes) vidutinio klimato sritis, kuriose jau pačiam reikėjo kurti dirbtinę ap- 
linką: statyti būstus, dengti kūną, rinkti sėklas ir jas sėti. Prijaukindamas lauki- 
nius gyvulius ir išmokdamas iš sėklų sulaukti derliaus, neolito žmogus pradėjo 
iki šiol nebaigtą eksperimentą - žemdirbystę, didžiausią iš didžiausių savo išra- 
dimų. Beje, bene svarbiausias nuopelnas, kuriant žemdirbystę ir gyvulininkystę, 
priklauso moteriai. Ji pirmoji ilgainiui išmoko prisijaukinti gyvulį, jį pašerti, pa- 
melžti, palaistyti želmenis, iš subrendusių sėklų auginti naujus augalus ir laukti 
derliaus. 

Žemdirbystės ir gyvulininkystės reikšmė pirmykštėje naujojo akmens am- 
žiaus bendruomenėje buvo labai didelė, analogiška XVIII-XIX a. techninės re- 
voliucijos reikšmei. Žemdirbystės dėka tose pačiose vietose galėjo išgyventi vis 
daugiau ir daugiau žmonių. Todėl pirmykštės gentys žemdirbystę laikė bran- 
giausiu turtu - dievų dovana. 

Žmonės, pamažu įsitraukę į žemės dirbimą, pradėjo sėsliau gyventi ir, at- 
rodo, turėjo išnykti poreikis klajoti. Tačiau medžioklė, žvejyba ilgam dar liko 
pagrindinis maisto šaltinis, nes panamės žemės ūkis buvo tik pagalbinis. Tuo 
pačiu metu tobulėjo darbo įrankiai. Atsiradus galimybei pasiruošti maisto at- 
sargų, prireikė daugiau indų - prasidėjo puodų žiedimas. Apskritai, tobulė- 
jant darbo priemonėms, plečiantis gamybai, įvaldant gamtą, plačiau ir aiš- 
kiau buvo suvokiama geografinė aplinka, gamtos reiškinių sezoniškumas, 
dangaus šviesulių kaita. Pastebėta, kad rytą Saulė pasirodo dėsningu laiku, 
tam tikroje horizonto vietoje; nakčiai atėjus, ją keičia kiti dangaus šviesuliai. 
Jau pripratęs prie šių dėsningumų, žmogus galėjo nuspėti nesudėtingus reiš- 

kinius - ateisiant pavasarį, prasidėsiant derėjimo metą. Formavosi žemės ūkio 
ritmų kalendorius. 

Apie aplinkos geografinį suvokimą pirmykštėje bendruomenėje šiandien 
sprendžiame iš netiesioginių šaltinių. Iki šiol nuošaliuose Žemės kampeliuose te- 
begyvena akmens amžiaus lygio gentys. Nors ir nėra patvirtinta, jog visur žmo- 
nija išgyveno tas pačias gamybos raidos pakopas, tačiau vadinamųjų laukinių 
genčių gyvenimo stebėjimas teikia vertingos medžiagos visuomenės praeičiai 
pažinti. Jų gyvenimo būdas, tarsi užtrukęs žmonijos raidos eksperimentas, lei- 
džia daryti prielaidas apie to meto geografinės aplinkos suvokimo lygį. 

Nemaža duomenų pateikia archeologija, taip pat žodinė kūryba: mitai, legen- 
dos, vietovardžiai ir kt. Kai kuriuos mitus galime pavadinti kone „geografinėmis 
legendomis“. Juose minimi tikri geografiniai vietovardžiai (pavyzdžiui, mite 
apie argonautus), jūros, žvėrys ir augalai. Afrikos gyventojų pasakojimuose ir 
piešiniuose neaptiksime lamos, o Sibiro tautų kūryboje — dramblio. Uralo ak- 
mens amžiaus Žmonių piešiniuose ant uolų (petroglifuose) matome pavaizduo- 
tus elnius, laukinius arklius ir kitus laukinius gyvulius, bet ten nepamatysime 
krokodilų ar žirafų. 

Pirmykščių žmonių kūryboje nemaža gamtos garbinimo. Kalnai, upeliai 
(ypač dykumose) būdavo sudievinami. Religiniai vaizdiniai ir kosmogoniniai 
reiškiniai ilgainiui susipynė, ir dabar sunku atskirti fantazijos bei religijos pra- 
manytus dalykus nuo realių reiškinių. Antai daugelyje mitų pasakojama apie 
tvanus, nes vandenų išsiliejimų, potvynių yra buvę daugelyje Žemės vietų. Tie 
gamtos reiškiniai buvę tokie įspūdingi ir sukrečiantys, jog žmonės jų neužmir- 
šo, ir ilgainiui jie virto mitais, sumišo su religiniais pasakojimais. Nepaisant to, 
jų realumą dažnai dar įmanoma atpažinti. Antai Šiaurės Amerikos pietvakari- 
nių sričių indėnų mituose išliko pasakojimas apie milžiniško dangaus šviesulio 
smūgį į Žemę, nurodoma jo kritimo vieta. Ištyrus Arizonos kraterį paaiškėjo, 
Jog tai iš tikrųjų milžiniško meteorito kritimo vieta. Panašių sutapimų aptikta ir 
kitose Žemės vietose. 


Keliavimas 


Sausuma apgyventa gana seniai. Daugelio tyrinėtojų nuomone, prieš 10-15 
tūkstančių metų žmonės Žemėje jau gyveno visur, kur gyvena ir dabar. Prie kiek- 
vienos geografinės aplinkos žmogus taikėsi vis kitaip, naudojosi skirtingais gam- 
tos turtais, savitai gerino gyvenimo sąlygas ir drauge keitė gamtą. Vienoje Žemės 
vietoje žmogus galėjo gyventi sėsliau, kitur jam teko daug ko ieškoti, kartu ir ke- 
liauti, plačiau pažinti aplinkinį pasaulį. Atrodo, ne vien dėl aplinkos nualinimo 
ir gamtos gėrybių trūkumo buvo kilnojamasi iš vienos vietos į kitą ir keliaujama. 
Mezolite ir neolite be kai kurių žemės turtų gentys nebegalėjo apsieiti. Reikalin- 
giausias buvo gamybinis akmuo: titnagas, obsidianas, agatas, malachitas, nefri- 
tas, kvarcitas, dioritas. Gentys, kurios savo krašte neturėjo šių uolienų, buvo pri- 
verstos jų ieškoti, keliauti, išsimainyti. 

Didžiausią paklausą turėjo titnagas - akmens epochos auksas. Jis pradedamas 
naudoti dar paleolite, ypač plačiai taikomas XIV-XII tūkstantm. pr. m. e. Lietu- 

Priešistoriniai keliai Vidurio Europoje (P Herrmann, 1967): 
1 - sausumos keliai; 2 - jūrų keliai 


voje titnago įnagių randama ir ten, kur jo laukuose nėra, pavyzdžiui, Žuvinto, 
Širvintų apylinkėse ir apskritai ledyninių ežerų bei moreninėse lygumose. Kur- 
šių nerijoje, Nemuno žemupyje aptinkama įvairių akmens dirbinių, nors ten to- 
kio akmens žaliavų beveik nėra ir niekada nebuvo. 

Akmuo ir jo dirbiniai yra „nukeliavę“ didelius atstumus. Dabar spėjama, jog 
prieš 6000-4000 metų kalnakasyba Europoje buvo išplėtota keliose vietose: 
Skandinavijoje, Alpių priekalnėse, Pirėnų pusiasalyje. Iš uolienų sudėties atpa- 
žinti suomiškos kilmės akmens įnagiai Rusijos gilumoje, liparito dirbinių (iš Li- 
parų salų) rasta Egipte 4000 m. pr. m. e. palaidotų žmonių kapuose, Tiuringijos 
akmens dirbinių - prie Vyslos bei Nemuno, ir panašiai. Taigi „medžiagų ir dir- 
binių migracija“ vyko gana plačiai. Dar konkretesnes išvadas galima padaryti pa- 
sekus žalvario amžiaus metalų (vario, alavo, švino) kelius iš Pietryčių Azijos - jų 
aptinkama visoje Europoje. 

Svarbi pirmykščių bendruomenių prekė buvo druska, kuri Europoje pradė- 
ta plačiai vartoti apie 8000 m. pr. m. e. Jos ieškant nemažai keliauta, varžytasi 
dėl kasyklų ir sūriųjų šaltinių; varžybos dėl druskos turėjo būti kažkuo panašios 
į dabartines varžybas dėl naftos telkinių. Senųjų genčių ryšius įtikinamai liudi- 
ja Baltijos pakrančių gintaro paplitimas. Jo rasta Kretos saloje 2500 m. pr. m. e. 
palaidotų žmonių kapuose; prieš 2000 m. pr. m. e. jis pateko į Rusiją, o 
1700-1300 m. pr. m. e. šis mineralas jau buvo žinomas kone visoje Vidurio Eu- 
ropoje, Viduržemio šalyse, minimas Homero kūryboje. Panašią reikšmę šiuo at- 
veju turi dramblio kaulo, šiaurės gyvūnų kaulų bei jų dirbinių paplitimas. Iš 
nuodugnių archeologinių tyrimų spėjama, jog pirmykštėje bendruomenėje šie 

Prekybinės kelionės Artimuosiuose Rytuose senųjų visuomenių epochoje 
(P Herrmann, 1967) 


ir kiti dirbiniai bei žaliavos į tolimus kraštus pateko per tarpininkus. Kol mūsų 
gintaras pasiekdavo Viduržemio jūrą, jis eidavo per daugelį rankų. Toks jo ke- 
lias trukdavo labai ilgai; manoma, kad kai kurių genčių pasiuntiniai nukeliau- 
davo iki 200-300 kilometrų, kartais ir toliau. 

Seniausios kelionės, be abejo, buvo vandeniu ir pėsčiomis. Skritulys nors ir se- 
niai buvo žinomas, bet ratas susisiekimui pradėtas naudoti ne anksčiau kaip ne- 
olite - apie V-1II tūkstantm. pr. m. e. Todėl seniausia susisiekimo priemonė bu- 


IV tūkstantm. pr. m. e. 
III tūkstantm. pr. m. e 


II tūkstantm. pr. m. e. 


I tūkstantm. pr. m. e. 

Seniausi kultūros židiniai (IV-1 tūkstantm. pr. m. e.). 

Prekybiniai medžiagų ir dirbinių mainai: 

I - obsidiano, 2 - titnago, 3 - alavo, 4 - vario, 5 - aukso, 6 - dramblio kaulo, 
7 - šilko, 8 - porceliano, 9 - kriauklių, 10 - keramikos, marmuro, 11 — bronzos 

Eldija su šonine plūdė - senųjų malajiečių palikimas 


vo ne vežimas, o kažkoks valties prototipas. Manoma, neolite jau plaukiota upė- 
mis ir ežerais. Australijos rytinių Karpentarijos įlankos pakrančių aborigenai 
ngantai ir dabar labai vikriai plaukioja sėdėdami ant rąstgalių ir irdamiesi ran- 
komis. Seniausia vandens susisiekimo priemonė tokia ir buvo. Paskui kažkoks ak- 
mens amžiaus genijus sumanė surišti 2-3 rąstus, kitas — išskaptavo ar išdegino 
rąsto vidų, padarė eldiją, kažkas pritaikė burę... Dar prieš mūsų erą šiaurėje pa- 
sirodė ištemptos odos kajakai. Gal būta ir dar kitokių nūdienos laivo prototipų: 
nendrinių valtelių, įvairių rūšių medžio, pintų ir net moliu ar derva glaistytų — 
priklausomai nuo vietinių medžiagų. 


Geografiniai piešiniai 


Orientuotis kelionėse padėdavo labai išlavėjęs pirmykščių žmonių gamtos pa- 
jautimas. Mūsų laikų keliautojus stebina vadinamųjų laukinių genčių suge- 
bėjimas orientuotis gamtoje: labai tikslus vietovių įsidėmėjimas, augalų pažini- 
mas, oro nujautimas, fenologinių reiškinių suvokimas, orientavimasis pagal 
dangaus šviesulius ir kita. 

Akmens ir žalvario amžiaus petroglifuose dažniausiai matomos laukinių žvė- 
rių medžioklės scenos, atpažįstami žvėrys. Labai dažnai vaizduojamas plaukioji- 
mas laivu be burių ir su jomis. Čia randama (tiesa, nedažnai) ir primityvių geo- 
grafinės situacijos brėžinių, pavyzdžiui, žinomieji Kamonikos upės slėnio (Italija) 
brėžiniai ant uolų. Petroglifai yra paplitę visame pasaulyje (Afrikoje, Venesuelo- 
je, Sibire, Europoje). Rasta ir primityvių „žemėlapių“, nubrėžtų ant kaulinių 
plokštelių, odos;-heržo-tošiess molio lentelių. Tikriausiai jie būdavo braižomi ir 

Maršalo salų gyventojų 

navigacinis „žemėlapis“. 

Bambuko įtvaruose pritvirtintos geldelės 
atitinka salų padėtį, įžambinės rodo 
vyraujančių vėjų kryptis 





kitose neatspariose medžiagose, net smėlyje. XIX a. prancūzų keliautojas A. Diu- 
verjė Sacharoje sutiko tuaregų genties žmogų, kuris iš šlapio smėlio padarė jam 
Achagaro priekalnių ir artimų upių slėnių modelius. Modeliai, vaizdai, situacijos 
brėžiniai būdavo labai primityvūs, panašūs į vaikų piešinius, tačiau gana tikslūs. 
Spėjama, kad patirtis buvo kolektyvinė, tačiau piešiniai —- pavienių genties narių 
kūryba. Brėžiniuose dažniausiai vaizduojami nedideli apylinkių plotai, tačiau pa- 
sitaiko ir didesnių. Antai Polinezijos vienos genties vadas Tupaja anglų keliauto- 
jui Dž. Kukui primityviame „žemėlapyje“ pavaizdavo 9200 km“ vandenyno plo- 
tą su 80 salų. Okeanijos gyventojai salas moka pavaizduoti bambuko stiebelių 
rėme. Pririštos atitinkamose vietose geldelės reiškia salas, tarp jų pažymėtos jū- 
rų srovės, vėjų kryptys. Toks lazdelių tvėrinys paprastai būdavo padedamas ant 
laivo galo ir, pagal jį laikantis kurso, plaukiama. Dar kitokiais „žemėlapiais“ nau- 
dodavosi Grenlandijos pakrančių eskimai. Jie fiordų miniatiūrinį vaizdą išdrož- 
davo iš medžio, kurį pasiimdavo į kelionę. Tokie žemės paviršiaus vaizdavimo 
būdai pasirodė esą gana tikslūs. Naudodamiesi Hudzono įlankos pakrančių in- 
dėnų žemėlapiais, XIX a. keliautojai ieškojo šiaurės vakarų kelio iš Atlanto van- 
denyno į Ramųjį vandenyną. Žymusis rusų geografas ir keliautojas P. Kropotki- 
nas savo knygoje Zapiski revoliucionera rašo apie labai tikslų XIX a. vidurio 
žemėlapį, nubrėžtą beržo žievėje vieno Tunguskos baseino gyventojo. Tuo žemė- 
lapiu vadovaudamasis, keliautojas iš Užbaikalės per kalnus sėkmingai pasiekė Vi- 
timo aukso kasyklas, buvusias už 400 kilometrų. Kartografijos istorijos studijose 
pateikiama dešimtys Sacharos, Arkties vandenyno pakrančių, Australijos, Sibiro, 
Okeanijos čiabuvių primityvių žemėlapių, sudarytų labai skirtingu būdu, panau- 
dojant skirtingas priemones; jie stebina aplinkos vaizdavimo tikrumu '. 


"S. Nowakowski, Geografja jako nauka i dzieje odkryč geograficznych, Warszawa, Nakladem Trzaski, 
Everta i Michalskiego sp. akc., 1936. 

Skandinavijos fiordų senoviniai „žemėlapiai“, 
išdrožti iš medžio 





Iš šių radinių sprendžiama, jog pirmykštės bendruomenės žmonės ke- 
liaudami stengdavosi įsidėmėti aplinką ir ją savaip pasižymėti. Tai darydavo ne 
rašto ženklais, o kurdami vaizdą, todėl daugelis tyrinėtojų daro išvadą, jog pir- 
miausia žmogus piešė, o tik daug vėliau sugalvojo rašmenis. Seniausieji rašto 
ženklai dažniausiai ir būdavo piešiniai (piktografija), iš kurių ilgainiui išsivystė 
ideogramų rašmenys. 

Kad brėžiniai ir vaizdai yra seniausias rašytinės informacijos būdas, rodo da- 
bar aptinkamos laukinės gentys, neturinčios rašto, bet susižinojimui plačiai nau- 
dojančios piešinius, mokančios paprasčiausiais brėžiniais pavaizduoti savo apy- 
linkių geografinę aplinką. Tuose brėžiniuose paprastai gana tiksliai parodomi 
svarbiausi geogralinės aplinkos elementai: upės, krantų vingiai, kalvagūbriai, 
miškai ir kt. Įdomu 1r tai, kad dabartinių laukinių genčių vyrai, kurie daugiau ke- 
liauja, nors neturi rašto ir nemoka skaityti, nesunkiai orientuojasi parodytuose 
geografijos žemėlapiuose, jeigu tuose žemėlapiuose vaizduojama jiems pažįsta- 
ma aplinka. 

Kartografija yra viena seniausių geografijos mokslo sričių. Jos šaknys siekia 
ne mažiau kaip 10 000 m. pr. m. e., o veikiausiai ir dar ankstesnius laikus. Se- 
niausi mums žinomi kartografijos radiniai yra 4000-5000 metų. Tai šiaurinės 
Mesopotamijos ir Babilono miesto kartografiniai vaizdai molio lentelėse. Šių 
kartografijos paminklų jau nepavadinsi intuityviais brėžiniais, nes juose laikoma- 
si kai kurių geografinės informacijos perdavimo taisyklių: brėžiniai yra orientuo- 
ti, nubrėžti pagal mastelį. 

Geogralfija pirmykštės bendruomenės laikotarpiu turėjo didelę praktinę 
reikšmę, nes suvokti aplinką skatino gyvenimo poreikiai. Kada prasidėjo siste- 
mingas aplinkos suvokimas, susekti neįmanoma: aiškios pradžios tikriausiai nė 
nebuvo. Nepaisant to, žmogus, smalsumo skatinamas, negaili jėgų 17 proto 
pradžių pradžios ieškojimams. Rasdamas pavienius atsakymus, jis dažniausiai 

Indėnų piešiniai: viršuje — piešinys Aukštutinio ežero uoloje, 

vaizduojantis penkių valčių kelionę per ežerą. Brūkšneliai rodo ' 
žmonių skaičių valtyse. Pirmoje valtyje vadas. 

Kelionės tikslas - pasiekti sausumą (ženklina vėžlys), kurią priplaukė 

per tris dienas (trys saulės po dangaus skliautu); 

apačioje - Kajary-Uaupes ir Kudujary upių santakos 

kartografinis piešinys 

Zalvario amžiaus gyventojų kartografinis piešinys uoloje 
(Kamonikos slėnis, Italija). Pavaizduoti dirbami laukai, 
ganyklos su gyvuliais, gyvenamieji būstai 


aptinka vis naujų mįslių, vilčių dar didesniems atradimams, 0 menamos pra- 
džios laiką vis nutolina į praeitį. Ar ne dėl to nesiliaujama ieškoti tiesos apie 
Atlantidą, kitas legendines šalis. O kiek įdomių minčių sukelia samprotavimai 
apie spėjamas kitų pasaulių protingas būtybes, aiškinantis jų tariamus pėdsa- 
kus Žemėje. Šie ieškojimai taip pat nepeiktini, ypač tarp jaunimo. Jie žadina 
fantaziją, romantinį ieškojimų polėkį, neretai ir atsimoka nelauktais atradimais 
visai kitoje Žemės pažinimo srityje. 

II. Senovės Rytų pasaulio kultūra, 
kelionės 1r geografiniai atradimai 


Žemės rutulio ruože, kuris tęsiasi nuo Viduržemio jūros iki Ramiojo vandenyno 
rytuose, anksti pasireiškė civilizacija; manoma, jog X-VI tūkstantm. pr. m. e. čia 
aktyviai vystėsi neolito kultūra. Tolesnei jos plėtotei, be abejonės, turėjo įtakos 
bronzos, ypač geležies naudojimas, nes pradėjus iš šių metalų dirbdinti tobules- 
nius įrankius susidarė sąlygos gaminių pertekliui atsirasti, plėtotis prekybai; 
kartu daugėjo priežasčių kilti karams 1r vis labiau įsigalėti klasiniam visuome- 
nės susiskirstymui — vergovei. Vergovinis darbas per ilgus tūkstantmečius iš- 
tobulino žemdirbystę, kalnakasybą, keramiką, metalų gavybą, irigacijų inžineri- 
ją, laivininkystę ir karybą. Todėl vergovinė santvarka, palyginti su primityvia 
pirmykšte bendruomene, buvo pažangi ir būtina. F. Engelsas pažymėjo, jog „be 
vergovės nebūtų buvę graikų valstybės, graikų meno ir mokslo, be vergovės ne- 
būtų buvę ir Romos valstybės. O be to pamato, kurį padėjo Graikija 17 Roma, 
nebūtų ir šiuolaikinės Europos. Mes niekuomet neturime pamiršti, kad viso mū- 
sų ekonominio, politinio ir intelektualinio išsivystymo prielaidą sudarė tokia 
santvarka, kurioje vergovė buvo taip pat būtina, kaip ir visuotinai pripažinta. 
Šia prasme mes turime teisę pasakyti: be antikinės vergovės nebūtų ir šiuolaiki- 
nio socializmo“ !. 

Dažnai kyla teisėtas klausimas: kur Žemės civilizacijos gimtinė? Spėjimų kele- 
tas. Nemaža nuomonių, kad jos reikia ieškoti Nilo slėnyje, Mesopotamijoje, prie 
Indo upės. Dalis britų tyrinėtojų laikosi vadinamojo monocentrizmo požiūrio, 
tai yra kad civilizacijos laimėjimai sklido iš vieno centro. Tokių tyrinėtojų nuo- 
mone, net Centrinės Amerikos majai ir actekai piramidžių statybos turėję išmok- 
ti iš egiptiečių, nors minėtose šalyse jos buvo statomos visiškai skirtingais tūks- 
tantmečiais. Šie nelengvai paaiškinami teiginiai dėl kultūros geografinių centrų 
(versmių) dar ilgai bus ginčijami. 

Daugelis tyrinėtojų teigia, jog dabartinės Sirijos ir Irako teritorijose 6000 m. 
pr. m. e. žmonės gyveno sėsliai, augino kviečius, statė būstus, tobulino darbo 
įrankius; iš sunkiai dirbusių žmonių išsiskyrė privilegijuoti vadai ir valdovai, dva- 
sininkai. Tačiau turbūt dar niekas negalėtų pasakyti, ar egiptiečiai iš savo kaimy- 
nų perėmė jų laimėjimus, kūrybos ir našesnio darbo patirtį, ar patys sugebėjo to 
išmokti. Juo sunkiau įrodyti kinų kultūros originalumą ar nesavarankiškumą. 
Viena aišku, jog II-I tūkstantm. pr. m. e. jau reiškėsi civilizuotos visuomenės prie 
Viduržemio jūros ir Azijos pietuose bei pietryčiuose. 

Gilinantis į kiekvienos senosios civilizacijos pobūdį, pastebima daug pa- 
našumų, tačiau sunku patikėti, jog visų jų laimėjimai yra pasiekti kurios nors se- 
niausios civilizacijos - mokytojos - dėka. Ilgoje žmonijos istorijoje, matyt, nega- 
lėjo būti taip, kad viena visuomenė kurtų, o kitos pasyviai lauktų. Tiek 
vergovinės, tiek feodalinės santvarkos, tiek pagaliau šių dienų kultūrinio bei eko- 
nominio gyvenimo pažanga yra visuotinio pobūdžio. 


' F. Engelsas, Anti-Diuringas, Vilnius, 1958, p. 154. 

Vergovinė santvarka, pakeisdama pirmykštės bendruomenės gyvenimą, sukū- 
rė prielaidas ir visapusiškiau pažinti Žemę, plačiau suvokti pasaulį. Buvo rengia- 
mi karo žygiai, vyko prekybinės kelionės, per kurias buvo sukaupta daugiau ži- 
nių apie kaimynines šalis. Tuomet prasidėjo ir pirmosios geografinių ieškojimų, 
Žemės žvalgymo kelionės. Prie upių ir jūrų įsikūrusios visuomenės (beveik visi ži- 
nomesnieji vergovinio pasaulio centrai ir buvo prie upių arba jūrų pakrantėse) 
plėtojo laivybą. Atrodo, kažkur Mažojoje Azijoje ar Mesopotamijoje išrandamas 
ratas, Centrinėje Azijoje prijaukinamas arklys, vėliau kupranugaris. Apie preky- 
binių ryšių buvimą prieš 6000 metų liudija archeologiniuose sluoksniuose ap- 
tinkami kaimyninėms šalims būdingi dirbiniai, pavyzdžiui, Indo paupių kerami- 
ka - Mesopotamijoje, šios lazuritai — prie Nilo, perlai - toli nuo Raudonosios 
Jūros ir kt. 

Nėra abejonės, jog geografinė izoliacija taip pat turėjo įtakos. Tokios gamti- 
nės užtvaros kaip kalnai, dykumos, vandenynai skyrė visuomenes, saugojo jų gy- 
venimo savitumą ir originalumą. Mūsų aptariamoje vergovinių visuomenių Civi- 
lizacijos juostoje yra buvę keletas kultūros židinių, kurie plėtojosi nevienodai 
artimai susiliesdami, nevienodos vieni kitiems turėjo įtakos. Taigi galima skirti 
dvi teritorines senųjų vergovinių visuomenių grupes: Viduržemio jūros ir Pietų 
bei Pietryčių Azijos. Tačiau toks skirstymas pateisinamas tik teritoriškai, nes et- 
niniai ryšiai yra kiek kitokie. Geografinis artumas, kaip ir izoliacija, senovės vi- 
suomenių raidai turėjo nemažą reikšmę. Pavyzdžiui, nors rasiniu ir kalbiniu po- 
žiūriu kinai ir indai priklauso skirtingoms grupėms, bet jų geografinis artumas 
lėmė, kad jų kultūrose susiformavo kai kas bendro. Šių dviejų didžiulių Azijos vi- 
suomenių veikiami, savo kultūrą kūrė mongolų, korėjiečių, japonų protėviai. 
Ceilone (dabar Šri Lanka), Birmoje, Malakoje, Malajų salyne susiklosčiusios vi- 
suomenės taip pat jautė šių didžiųjų kaimynų įtaką. Didelę reikšmę senosioms 
kultūroms suartėti, taip pat ir dirbtiniam izoliuotumui palaikyti turėjo religijos, 
pavyzdžiui, tuo metu atsiradęs ir pradėjęs plisti budizmas. 


1. Senovės kinų geografija 
ik 
Gamta 


Pietrytiniame Azijos pakraštyje palyginti anksti pradėjo reikštis kinų civilizacijos 
židinys, labiausiai suklestėjęs mūsų eros išvakarėse. Artimųjų Rytų kultūros cen- 
truose — Egipte ir Mesopotamijoje — apie Kiniją ilgai nebuvo žinoma arba žino- 
ta apie tą šalį tik iš nuogirdų. 

Be kitų aplinkybių, kinų kultūrai vystytis ypatingas sąlygas teikė gamta, pa- 
lanki geografinė aplinka. Paviršius čia nepaprastai įvairus: aukštikalnės, plokš- 
čiakalniai, našios lygumos ir slėniai, dideli plotai, padengti derlingomis pader- 
mėmis — liosais. Palankus vidutinis, subtropinis ir tropinis klimatas lėmė 
natūralios augalijos įvairovę, teigiamai veikė upių gausumas ir jūros artumas. 
Viskas kartu turbūt sudarė palankias sąlygas pradėti sėsliai gyventi, sparčiau to- 
bulinti gamybą. Tačiau tai sakytina tik apie pajūrio lygumas. Didelę teritoriją su- 
daro nuo vandenyno nutolusios sunkiai įveikiamos aukštikalnių grandinės; jų 

juosiami nenuotakūs kontrastingo kontinentinio klimato plokščiakalniai ir užda- 
ros dykumos: Tibeto, Gobio, Kašgaro. Sios vietovės senovės kinų liko menkai 
pažintos. Ten gyveno judrūs klajokliai. 


Seniausios žinios 


Kinų civilizacijos gelmės siekia tolimus tūkstantmečius. Legendose pasakojama 
apie imperatorių Huang-ti, kuris, valdydamas šalį III tūkstantm. pr. m. e., išmo- 
kė gyventojus prijaukinti gyvulius, sudarė kalendorių; jam valdant, buvo tiesia- 
mi keliai, išrastas jaučiais kinkytas vežimas, 0 jo žmona pradėjo šilkininkystę; šio 
valdovo ministrai išmokė žmones kasti šulinius, siūti drabužius, skaičiuoti. Mi- 
nimas toje epochoje didelis tvanas, kai lygumose išsiliejusios Huanghė (Gelto- 
noji) ir Jangdzė. Daug žmonių turėję laivelius ir taip išsigelbėję nuo pražūties 
tvane. 

Tai legendos, bet šių valdovų vardai yra istoriniai. Jų valdymo laikais jau bu- 
vo nemaža civilizacijos laimėjimų, keliauta. Kada mongoloidų klajoklių gentys iš 
įšiauresnių sričių atsikėlė į Kinijos lygumą prie Huanghės upės, tuo tarpu tiks- 
lesnių duomenų dar maža, nes Kinijoje palyginti nedaug atlikta archeologinių 
tyrinėjimų. Iš turimų duomenų daromos išvados, jog kinų kultūros užuomazgos 
prie Huanghės siekia IV-III tūkstantm. pr. m. e. Hieroglifų įrašai buriamuosiuo- 
se kauluose, aptikti II tūkstantm. pr. m. e. archeologiniuose sluoksniuose, rodo, 
kad tuo metu verstasi medžiokle, žvejyba, turėta prijaukintų gyvulių, iš sėklų au- 
ginta augalų, - vadinasi, gyventa sėsliai. 

Žemės darbus dirbo daugiausia vergai. Jie darė ir įvairius dirbinius. II tūks- 
tantm. pr. m. e. atsirado turtingų žemvaldžių, pirklių, palūkininkų. Kinija - vie- 
na seniausių vergovinių valstybių. Jos valdovai buvo prilyginami pusdieviams — 
„dangaus sūnums“. I tūkstantm. pr. m. e. vergovė labai pasunkėjo, tapo despo- 
tiška; padidėjo klasinė neapykanta, ėmė reikštis protestai. Dėl to buvo stiprina- 
mos slopinimo priemonės, atsirado teismai, bausmės. Mūsų eros išvakarėse ki- 
nai jau buvo išplėtę savo valdas, asimiliavę nemaža kaimyninių genčių, sudarė 
centralizuotą valstybę: galėjo atremti šiaurės klajoklių (hunų) antpuolius. Savo 
valdas rytuose jie išplėtė palei Geltonąją, Rytų Kinijos ir Pietų Kinijos jūras; va- 
karuose - iki Kašgaro įdubos. Prie mūsų eros slenksčio Kinijoje įsigali feodali- 
niai santykiai. 

Svarbią vietą senosios Kinijos etiniame ir moraliniame gyvenime užėmė 
religija. Nuo senų laikų čia garbinamos dangaus, kalnų, upių dvasios. Mūsų 
eros išvakarėse įsigali daosizmas - religija, skelbusi visišką prisitaikymą, nuo- 
lankumą, draudusi net galvoti apie tai, jog galima gyvenimą keisti, gerinti. 
Paplitęs buvo protėvių garbinimas. Maždaug III a. pr. m. e. įsivyrauja konfu- 
cianizmas - religinių etinių pažiūrų sistema, tapusi reakcingos vergvaldinės 
tradicijos saugotoja. II m. e. šimtmetyje visuomenę patraukia pradėjęs iš In- 
dijos plisti budizmas. 


Il. Senovės Rvtų pasaulio kultūra. kelionės ir geograliniai atradimai 25 


Arimas jaučiais senovės Kinijoje 





(mūsų eros pradžia) 


Senovės Kinijos civilizacijos 17 mokslo laimėjimai 


Dar akmens įnagiais (IV-III tūkstantm. pr. m. e.) kinų proteviai kūrė ir plėtojo 
žemės dirbimo patirtį, jau tada keitė gamtinę aplinką. 10 laikotarpio piešiniuo- 
se yra išlikę vaizdų, rodančių gyvulių prijaukinimą. Viename jų vaizduojamas 
aptvaras, viduje - jautis ir avinas, 0 virš jų — ranka su lazda. Derlingose upių są- 
našose nuo seno buvo auginama čiumiza, sojos, ryžiai, kviečiai, žirniai, ridikai, 
arbata, šilkmedžiai, aguonos, kanapės. Žemės ūkis ypač vystomas nuo I tūks- 
tantm. pr. m. e. vidurio, pradėjus plačiai išgauti geležį 17 naudoti geležinius dar- 
bo įrankius. 

Kinai laukus melioravo ir drėkino. Manoma, jog mokėjo daryti alų, vyną. Iš 
viso to matyti, kaip anksti ir visapusiškai čia buvo pažinta gamta, išmokta ja 
naudotis. Dar mūsų eros išvakarėse gamtos turtai Kinijoje paskelbti valstybės 
nuosavybe. 

Senovės Kinijoje anksti išplėtoti amatai, ypač šilkininkystė (auginimas ir au- 
dimas). Manoma, jog kinai yra šio verslo pionieriai. Šilko gaminimo paslaptis jie 
stropiai saugojo. 

Dar vergovinėje epochoje ir ypač pereinant į teodalizmą, Kinijoje sukuriama 
originali architektūra, statomi miestai. Susitormuoja savito architektūros stiliaus 
statiniai — pagodos, kurios kaip šventovės statomos grakščios, daugiaaukščių 
bokštų pavidalo. Atsiranda aristokratų dvarų su puikiais parkais, sodais, tvenki- 
niais ir kriokliais, stilingais tiltais. (Tiltus mokėjo statyti polinius, pontoninius, 
kabančiuosius, skliautinius iš akmens.) 

Dar vergovinės valstybės klestėjimo amžiais kinai sukūrė tokius milžiniškus 
urbanizmo objektus, kurie tikriausiai ir iš Mėnulio įžiūrimi. IV a. pr. m. e. jie 

Didžioji kinų siena 


—I 

Senovės kinų kompasas 


pradėjo statyti Didžiąją kinų sieną. Norėdami apsiginti nuo hunų bei kitų šiaurės 
klajoklių, kinai ištisą tūkstantį metų iš akmenų ir plytų statė, rentė šią sieną, ku- 
rios gigantiškumą geriausiai apibūdina skaičiai. Sienos aukštis 6-9 metrai, bokštų 
— 10-12 metrų, storis - 5-7 metrai. Su atšakomis ji yra apie 4000 kilometrų ilgio. 
Vien bokštų sienoje ir šalia jos yra apie 40 000. Sienos viršumi galėjo važinėti kin- 
kyti vežimai, žygiuoti kareivių kolonos. Kitas senovės Kinijos gigantas, pradėtas 
statyti VI a. pr. m. e., yra Didysis Kinijos kanalas, kurio ilgis 1782 kilometrai. Ap- 
skritai visa Kinijos žemė išvagota kastų kanalų vandeniui į laukus atvesti. Jų ben- 
dras ilgis daugiau kaip 300 000 kilometrų. Užtenka priminti, kad juos visus su- 
jungus į vieną išeitų kanalas, kuriuo visai priartėtume prie Mėnulio. 

Šiuos milžiniškus darbus buvo stengiamasi pateisinti aiškinant, jog taisoma tai, 
kas Žemėje yra ne visai tobula. Tiesiant kanalus, drėgmė buvo nuvedama į lau- 
kus, kartu padaromi patogūs vandens keliai. Didžiosios sienos statyba taip pat — 
juk per kalnus šiaurės klajokliai nesunkiai persigaudavo, o per sieną, jei ir per- 
eidavo, tai — be žirgų. Pėsčio huno čia laukė pražūtis. 

Tačiau kokia kaina buvo kuriami šie milžiniški statiniai, net sunku įsi- 
vaizduoti. Ištirta, jog palei tas statybas pirmiausia reikėjo išvystyti žemės ūkį, kad 
būtų kuo maitinti dirbančiąsias mases. O tos masės!.. Viename mūsų eros kinų is- 
torijos epizode užrašyta, jog minimuoju metu prie kanalų kasimo dirbę 5 milijo- 
nai 430 tūkstančių žmonių, o juos sergėję 50 tūkstančių prižiūrėtojų; du milijo- 
nai žmonių žuvę. 

Senovės kinai turėjo mokslo ir praktikos išradimų: kompasą, gnomoną, liet- 
matį, vėtrungę, seismografą, paraką. Popierių išrado II a., o VIII a. pirmieji 
pradėjo spausdinti knygas ir žemėlapius popieriuje. Neblogai nusimanė apie 
Žemę, Visatą ir laiką; dirbdinosi vandens, o vėliau sudėtingus mechaninius laik- 
rodžius, III tūkstantm. pr. m. e. sukūrė Mėnulio ir Saulės kalendorių. Čia iš 
anksto buvo žinomi astronominiai ritmai (Saulės ir Mėnulio užtemimai, kome- 
tų judėjimai). VII a. pr. m. e. Kinijoje rašoma apie 5 didžiąsias planetas, IV a. 

Senovės kinų seismograjas 


pr. m. €. astronomas Ši Šenas sudarė 800 žvaigždžių katalogą. Tokių atradimų 
tikriausiai buvo 1r daugiau. 

Vergovinėje kinų visuomenėje sukurtas ideografinis raštas. Tai sudėtingas 
hieroglifų raštas, nors nepatogus, bet išlikęs iki mūsų dienų. Kad galėtum skai- 
tyti laikraščius, turi mokėti 3000 hieroglifų, o studijoms universitete jų reikia dvi- 
gubai daugiau. Senieji raštai surašyti net 10 000 hieroglifų. Šidzinge, arba gies- 
mių knygose, šiuo raštu surašyta II ir I tūkstantm. pr. m. e. liaudies kūryba. Nuo 
tų laikų rašomas istorijos metraštis. Metraščių knygose nemaža žinių apie pasau- 
lio geografinį suvokimą, kitus civilizacijos laimėjimus. 


Geogralija 


Geografija yra vienas seniausių mokslų Žemėje, o jos senovė ypač raiški Kini- 
joje. Nuo pat seniausių laikų kinai, plėtodami originalią kultūrą, mokslą, sukū- 
rė labai savitą geografijos mokyklą, kurios lygį geriausiai atspindi Žemės pavir- 
šiaus pažinimas, matavimo ir kartografavimo tikslumas. Kinai buvo toli pažengę 
geometrijoje (teigiama, kad buvo išsprendę Pitagoro teoremą), kartografijoje. 
Yra nuomonių, jog paprasčiausi žemėlapiai čia buvo braižomi dar III tūks- 
tantm. pr. m. e. Žemėlapiai, ypač gana tikslūs planai, buvo reikalingi pradėjus 
dirbtinai drėkinti dirvas, statyti didžiulius statinius. Galima įsivaizduoti, kokias 
tikslias kartografijos žinias reikėjo turėti tiesiant Didįjį kanalą, statant Didžiąją 
kinų sieną. Minima, kad senovės kinai turėjo žemėlapių sudarymo biurus ir 
spausdinimo dirbtuves. Kartografas Bej Siujis mūsų eros pradžioje sukūrė pa- 
grindines žemėlapių sudarymo taisykles, iš kurių svarbiausios yra mastelis, 
aukščių nurodymas, brėžinio orientavimas 17 kt. Užuot taikę kartografinę 
projekciją, paviršių dalydavo į kvadratus. Į Žemės paviršiaus apvalumą neat- 
sižvelgdavo. Orientavimui nuo seniausių laikų naudojo magnetą, kurį vadinda- 

vo Čy-ši - „mylinčių (geležį) akmeniu“. O magnetinę rodyklę ant siūlo vadino 
Či-nana - „pietų šalies rodytoja“. Tai lyg ir pasako, kad Kinijoje kompasas buvo 
pritaikytas geografijai“. 

Gausiuose senovės kinų rašytiniuose paminkluose randama plačių traktatų 
beveik apie visus kraštovaizdžio komponentus. Rašyti jie išmanančių to meto 
kartografų, hidrologų, keliautojų. Žymiausi geografiniai I tūkstantm. pr. m. e. 
metraščiai rodo gerą aprašomosios kinų geografijos turinį ir aukštą lygį. Juose 
sukaupta geografijos žinių apie kalnus, upes, ežerus, dirvas, augaliją, žemės ūkį, 
kaimynines žemes. Šalis dalijama į 9 geografinius rajonus. Dirvožemiai klasifi- 
kuojami į penkias kategorijas (pagal drėgnumą, augaliją ir kitus požymius). Ten 
randame vandens greičio ir nuotėkio formulę, kuri sudaryta stebint krašto up- 
es ir ieškant būdų jų tėkmei sureguliuoti. (Huanghė, tekėdama liosu pa- 
dengtomis vietovėmis, neša labai daug drumzlių, kurios nugulusios pakelia 
dugną ir dėl to upė staigiai keičia vagą. Istoriniais laikais savo vagą Huanghė 
keitė apie 10 kartų, beveik kiekvienąkart nusinešdama šimtus tūkstančių žmo- 
nių gyvybių.) 

Svarbu pažymėti, kad Kinijoje geografija ir apskritai mokslas vystėsi be per- 
traukos ir feodaliniais viduramžiais, t. y. tuo metu, kai Europoje buvo įsigalėjęs 
scholastinis požiūris į pasaulį ir jo pažinimą. Kinijoje per tą laiką tęsiami geo- 
grafijos darbai. Nuo III a. pradėtas kurti tęstinis geografijos veikalas Difanži. Ja- 
me aprašomi atskiri Kinijos rajonai. 1951 m. jau buvo 93 237 tomai. Tas veika- 
las užima visą didelės saugyklos aukštą. Tai nepaprastai vertingas Kinijos istori- 
nės geografijos žinių šaltinis. Parašyta 40 tomų „Komentaro apie upes“. Dar 
senaisiais laikais Kinijoje turėta supratimą apie Žemės gelmes. Aiškinamos jūros 
ir sausumos kaitaliojimosi priežastys, iškasamų suakmenėjusių gyvybės formų 
(fosilijų) kilmė. 

Nepaisant šių laimėjimų, kinai gyveno gana uždarai ir jų geografinės minties 
atradimai kitur nebuvo žinomi. Kaip ir kitos senosios visuomenės, kinai mažai 
teturėjo geografijos žinių apie kalnus, o supratimas apie didžiųjų upių versmes 
buvo labai miglotas. Pavyzdžiui, jie įsivaizdavo, kad jos išteka iš atokiausių Tian- 
šanio, Pamyro kalnų. Apskritai iki mūsų eros pradžios kinai labai menkai žinojo, 
kas dedasi už Didžiosios kinų sienos. Visą Žemę vaizdavosi apskrito skydo pavi- 
dalo, apjuostą vandenų ir kalnų. 


Kelionės 


Iki II a. pr. m. e. nėra rašytinių duomenų, liudijančių apie kinų keliones svetur. 
Su kaimyninėmis valstybėmis jie prekiavo tarpininkaujant klajokliams. "Tačiau 
mūsų eros išvakarėse kinų keliautojai ir pirkliai atliko geografiniu požiūriu įdo- 
mių kelionių, kurias būtina trumpai apžvelgti. 

Tuo metu, kaip žinia, iš šiaurės Kiniją dažnai puldinėjo gausios klajoklių hu- 
nų gentys, vertusios kinus sudarinėti „žeminančias draugystės ir giminystės“ su- 
tartis, pagal kurias kinų valdovai turėdavo į marčias jiems atiduoti dukras ir ši- 


ž 8. K. Illyp, Mazuumuvū komnac, MockBa: 3Hanne, 1956. 

taip į savo sostą sodinti ateivius valdovus. Tačiau Kinija, būdama labai didelė 
valstybė, ateivius dažniausiai asimiliuodavo. 

Hunai kėsinosi užkariauti visą Kinija. Toli į Vidurinę Aziją jie nustūmė kinų 
kaimynus juečius, ne kartą puolė kinus. Todėl, valdant Kiniją imperatoriui U Di, 
138 m. pr. m. e. buvo pasiųsta šimto ginkluotų vyrų grupė (pasiuntinybė) į Vidu- 
rinę Aziją pas juečius, su kuriais norėta susitarti bendram pasipriešinimui prieš 
hunus. Kelionei vadovavo Džang Čianas. Kartu su juo vyko ir gabus hunas, geras 
šaulys Hanfu. 

Kelionė iš pat pradžių nesisekė. Šiek tiek nutolus nuo Didžiosios sienos, hu- 
nai visą pasiuntinybę paima į nelaisvę. Tačiau ta nelaisvė nebuvo baisi. Hunų val- 
dovas Džang Čianą netgi apvesdino su dailia nuotaka, leido laisvai keliauti po sa- 
vo kraštą. Tuo naudodamasis, Džang Čianas surinko nemaža žinių, o praėjus 
daugeliui metų, nutaikęs progą, kartu su žmona, sūnumi, Hantfu ir dalimi ka- 
riaunos pabėgo. Džang Čianas buvo išsaugojęs imperatoriaus duotą bunčiuką 
(pasiuntinybės įrodymo ženklą) ir leidosi dabar į Vidurinę Aziją ieškodamas ten 
pasitraukusių juečių. 

"Tuo metu Vidurinėje Azijoje gyveno civilizuotos visuomenės: Baktrija, Sog- 
diana, Chorezmas, kurios jau palaikė ryšius su Viduržemio jūros šalimis. Pir- 
miausia Džang Čianas pasiekė Ferganos slėnį, kur beveik prieš 180 metų buvo 
lankęsis Aleksandras Makedonietis su savo kariuomene. Taigi, matyt, čia ir bu- 
vo tos vietovės, kurias pasiekdavo ir senovės Rytų, ir Viduržemio jūros kraštų 
žmonės. 

Kai Džang Čianas surado juečius, senojo jų valdovo jau nebebuvo, naujas že- 
mes valdė jo sūnus, kuris neturėjo jokio noro dėtis į sąjungą su kinais bendrai 
kovai prieš hunus. Džang Čianas apie metus praleido tarp jų, tarsi laukdamas 
valdovo apsisprendimo. Nemažam nustebimui pamatė čia savo krašto (kiniškų) 
prekių, gautų iš indų (!) 

Grįždamas atgal jis domėjosi Pamyro kalnais, apie kuriuos vėliau ataskaitoje 
rašė, jog jie sudaro takoskyrą, nes nuo jų upės tekančios į priešingas puses. Pra- 
važiuodamas pro Lobnoro ežerą, susidomi juo ir mano, kad iš jo išteka Huang- 
hė (klydo!). Čia ir vėl Džang Čianą suima hunai. Bet po metų, mirus hunų val- 
dovui ir tarpe jų kilus sąmyšiui, Džang Čianas su savo šeima ir Hanfu vėl pabėga. 
Sunkiai vargdami, kęsdami badą, kelionėse išbuvę 12 metų ir nukeliavę 15 000 
km, 126 m. pr. m. e. sugrįžta. Netrukus patirtus įspūdžius ir matytus kraštus 
Džang Čianas aprašė ataskaitoje. 

Džang Čiano kelionė suteikė kinams patikimų žinių apie Vidurinę Aziją, jos 
paviršių, kalnus, augaliją. Iš jos jie daug sužinojo apie sutiktų genčių gyvenimo 
būdą. Minima, kad Vidurinės Azijos gyventojai tuo metu augino ryžius, kviečius, 
vynuoges, turėjo arklių, kiti gyveno klajoklišką gyvenimą, augino gyvulius, nau- 
dojo šaudymo lankus. Spėjama, jog remiantis Džang Čiano duomenimis Kinijo- 
je buvo sudarytas jo lankytų kraštų žemėlapis. 

Daugelį Džang Čiano pateiktų geografijos žinių patvirtino dabartiniai geog- 
rafiniai ir archeologiniai tyrinėjimai. Kelionė buvo labai naudinga. Džang Čiano 
misija padėjo kinams užmegzti ryšius su Vidurine Azija, Indija 1r kitais kraštais; 
jo kelias į Vakarus tapo vienu iš vadinamųjų Šilko kelių, kuriuo daugiau pradėjo 
naudotis kiti kinų keliautojai ir prekybininkai. 

Po kelerių metų Džang Čianas savo kelionę dar sykį pakartojo. Iš ataskaitos, 
kurioje jis mini šalį su liūtais, raganosiais, iš kur atvežęs į Kiniją vynuogių, kai ku- 
rie autoriai sprendžia, jog Džang Čianas buvo nuvykęs daug toliau į vakarus, gal 
iki Persijos. 

Kinijoje kelionių padaugėjo IV-VII a., aktyviau pradėjus keliauti budistams 
vienuoliams. Mūsų eros pradžioje kinai atliko keletą kelionių į Indiją, kur turėjo 
paklausą jų šilkas. Turininga Iš jų buvo Fasiano kelionė (399—414). Ją istorikai 
sianas leidosi į vakarus gana sėkmingai. Per 17 dienų perėjo Gobio dykimės, pa- 
siekė Irano kalnuotą šalį, kur ilgokai klajojo. Paskui, perkopęs Hindukušą, pa- 
teko į Gango slėnį. Ten aplankė šventąsias vietas, viename vienuolyne 3 metus 
mokėsi sanskrito ir gilinosi į Indijos rašto paminklus. Iš ten jūromis per Ceilo- 
ną, Javą, Sumatrą grįžo į Kiniją, nukeliavęs 8000 kilometrų sausuma ir 12 000 
kilometrų jūra. Apie savo keliones paliko platų geografinį-etnografinį aprašymą, 
kuris išsiskiria iš kitų tuometinių aprašymų detalumu: pateikiami net apytikriai 
atstumai tarp svarbiausių lankytų vietų. 

Kelionių vis daugėjo. V a. vienuolis Fu Hienas keliavo po Vidurinę Aziją, bu- 
vo Indijoje, Ceilone ir Sumatroje. Savo kelionę aprašė papasakodamas, ką įdo- 
maus buvo pastebėjęs tuose kraštuose. Paminėtinos dvi VII a. kinų kelionės. Idzi- 
nis jūromis apiplaukė Pietryčių Aziją, pasiekė Gango slėnį. Iš ten aplankė daugelį 
budizmo centrų, parašė įdomią kelionės ataskaitą. Neprilygstamą tuo metu (VII 
a.) kelionę po Centrinę Aziją ir Indiją atliko Siuandzangas. Kelionėje jis išbuvo 16 
metų. Siuandzangas įveikė Hindukušo kalnus ir pateko į Indiją. Daug keliavęs po 

Indostano pusiasalį, jis vėl grįžo į Amudarjos baseiną, o iš ten - į Kiniją jau ži- 
nomu Džang Čiano keliu. Kelionės aprašymą pavadino „Užrašai keliaujant po 
vakarų šalis“. Įžymus XIX a. prancūzų geografas E. Rekliu apie Siuandzangą sa- 
kė, kad tai „buvo tikras tyrinėtojas šių dienų supratimu “. Iš tiesų jo aprašymas 
labai tikslus, keletą amžių Kinijoje jis buvo pagrindinė geografijos knyga apie 
Indiją. Apie tą jo kelionę Kinijoje sukurta legendų, dramų. XVI a. Ju Dzi para- 
šė romaną. 

Kalbant apie sausumos ir jūrų pažinimą senovės Kinijoje, nesunku pastebėti, 
jog čia, kaip ir geografijos teorijos srityje, turėta nemaža patirties ir pasiekimų. 
Iki pirmųjų geografinių kelionių kinų suvokiamo Žemės paviršiaus plotas, spėja- 
ma, buvo apie 3 mln. km?*. Tačiau mūsų eros pradžioje jis dešimteriopai padidė- 
jo. Manoma, jog tuo metu kinai, be Vidurinės Azijos sričių, pažino Korėją, Japo- 
niją, Vietnamą, Indoneziją, Birmą. Dar I a. pr. m. e. vienoje kinų knygoje rašoma 
apie Indoneziją ir priduriama, jog per du mėnesius iš ten galima nuplaukti į In- 
diją, kurioje tuo metu buvo žinomos kinų prekės. Matyt, su tomis šalimis buvo 
palaikomi ryšiai sausuma arba bent per tarpininkus dar iki mūsų eros pradžios. 
R. Heningas rašo, jog I a. nemaža kinų pasiuntinių lankėsi Japonijoje *. 

Mūsų eros pradžioje buvo žinomi net du Šilko keliai, ėję sausuma link Vidur- 
žemio jūros kraštų. To meto Romoje jau turėta geografijos žinių apie Kiniją, o 
kinų kraštuose minimos iš dramblio kaulo padarytos dovanos, gautos iš Romos 
imperatoriaus Aurelijaus. Taip pat yra žinių, jog I a. kinų pasiuntiniai buvo atvy- 
kę į Antiochiją, lankėsi Persijos įlankoje. Gan Ino ataskaitoje iš tuometinės kelio- 
nės prie Eufrato rašoma apie Afrikos stručius, „kurie deda kiaušinius didumo su- 
lig puodais“ *. Tačiau, žlugus Romos imperijai (V a.), keliai į Kiniją užmirštami, o 
ši šalis ilgam Europoje tampa pasakų šalimi. 


Kinų laivyba 


Dėmesio verta kinų laivyba ir keliavimas jūromis. Nuo seniausių laikų Kinijoje — 
pajūryje, upėse, kanaluose - turėta didelių laivų ir nedidelių laivelių. Plačiai pa- 
plitę buvo vietiniai laivai džonkos (donk). Jiems naudotos bambuko ir ryžių šiau- 
delių burės. Literatūroje minimi ratų varomi laivai. Laivybos tyrinėtojų nuomo- 
ne, europiečiai laivų statyba susilygino su kinais tik Didžiųjų geografinių kelionių 
epochoje“. 

Kinai turėjo gražią navigacijos patirtį. To meto jų locijose (laivavimo knygo- 
se) minima stovėjus pakrantėse švyturius, kurie ir pažymėti tuose aprašymuose. 
Mūsų eros pradžioje kinai atliko nemažų kelionių jūra: siekė Filipinus, arabų 
kraštus, Rytų Afrikos pakrantes. Tarp tų užuominų yra išlikusi kinų kelionės per 
Ramųjį vandenyną iki Kalifornijos ir Meksikos versija. Budistų vienuolis Huai 
Šengas buvo pasiekęs rytuose dabar sunkiai lokalizuojamą šalį Fusang. Skurdžio- 
se nuotrupose užsimenama, jog minėtas keliautojas pirmiausia radęs pakrantę, 


* P. Xennunr, Heeedomwue 3eMnu, T. 1, MockBa: HJI, 1961. 
"Ten pat, p. 394. 


* M. Mickiewicz, Z dziejėv žeglugi, Warszawa: Nasza Ksiegarnia, 1971. 

kur žmonės „kūną turi dažytą“. Gal čia jis mini kamčiadalus, aleutus tatuiruotais 
kūnais, —- nežinia. Iš ten iki minėtų Fusang pakrančių buvę 20 000 li. Toje nau- 
jojoje užjūrio žemėje aprašo augalą, visai panašų į agavą. Dar sako, jog ten nesą 
geležies, o daug aukso ir sidabro, kurių tos šalies gyventojai visai nebranginą. 
Taigi dauguma požymių rodo, jog tai turėtų būti Šiaurės Amerikos vakarų pa- 
krantės. O gal iš tiesų kinai visą tūkstantį metų anksčiau už europiečius lankėsi 
Šiaurės Amerikos žemyno pakrantėse, kur patyrė minėtus įspūdžius? 


2. Kinų kaimynai 


Kinai turėjo įtakos kaimyniniams Pietryčių Azijos kraštams ir archipelagams. 
Daug kur mūsų eros pradžioje lankėsi jų vienuoliai, prekybininkai ir diplomatai. 
Paplito kinų kultūra (pavyzdžiui, architektūros stilius) ir kt. Tačiau jūrininkai ge- 
resni už kinus turbūt buvo malajiečiai. Jie turėjo geresnius burinius laivus, drą- 
siai tais laikais plaukiojo visame savo salyne iki Naujosios Gvinėjos, leisdavosi ir 
toliau, siekė Madagaskarą. Teigiama, jog jų įtakoje šioje saloje susiformavo mal- 
gasių etninis tipas. Galbūt jie atliko ir dar didesnių kelionių, tik jų neraštingoji 
senovė nieko apie tai mums negali pranešti. Nenustatyti Pietryčių Azijos 17 Ame- 
rikos gyventojų ryšiai. Šių tautų meno vaizdinių panašumas (drakono, žalčio 
vaizdavimas, panašūs ornamentų raštai ir kt.), Amerikos vakarinių pakrančių ar- 
cheologiniuose sluoksniuose randami azijietiškos keramikos dirbiniai (Azijos gy- 
vūnų statulėlės, pagodos stiliaus namukų lipdiniai) tebėra didelė senovės mįslė. 
O gal dar bus įrodyta, jog Pietryčių Azijos senoji kultūra (kinų kultūra) buvo iki- 
kolumbinės Amerikos mokytoja. "Tačiau šiandien tai tik įdomūs spėjimai. 

Nėra abejonės, jog jūromis keliavo ir Okeanijos salynų gyventojai“. Dėja, jų 
žygiai istorijos šaltinių taip pat beveik nepaliudyti. Įveikdami milžiniškus atstu- 
mus tarp salų ir salynų, jie apsigyveno tarp Malajų ir Velykų salų pabirusioje Ra- 
miojo vandenyno salų gausybėje. Okeanijos salyno neaprėpiamumą truputį pri- 
mena padangių Paukščių tako platybės. 

Senovės Okeanija — pasaulis be metalų, be žemdirbystės, naminių gyvulių. 
Nepaisant to, Okeanijos gyventojai mūsų eros pradžioje jau statė labai įvairius 
laivus — nuo ilgų iš vieno kamieno padarytų eldijų su balansavimo plūde prie šo- 
no iki milžiniškų katamaranų (kalu maram — du medžiai). Ypač daug buvo stato- 
ma burinių katamaranų. Stambūs katamaranai turėjo 25-30 ir net 40 metrų il- 
gio, aukštus (18 metrų) stiebus, talpius triumus. Į vieną jų tilpdavo iki 150 
žmonių. Toks laivas būdavo statomas kelis mėnesius ir net metus. Nieko nuo- 
stabaus, jei prisiminsime, jog polineziečiai turėjo tik bazalto kaltus ir kitus akme- 
ninius įnagius. Ypač daug dėmesio buvo skiriama laivo puošybai; darbą lydėjo 
ritualinės apeigos, aukos dievams, pagaliau laivo bei inkaro krikštas (vardo sutei- 
kimas) buvo itin įspūdingi. 

Manoma, kad mūsų eros pradžioje Malajų salyno gyventojai pradėjo keltis į 
Okeaniją. Tėvynę palikti vertė karingų klajoklių iš žemyno antplūdžiai. Kelias 


“* A. M. Caer, Hcmopua omxkpoimua u uccnedo6anua Ascmpanuu u Okeanuu, MockBa: MsicJb, 
1966. 

buvo tik į rytus ir pietryčius. Atgal sugrįžti galėjo tik vėlės, o ne žmonės, sako se- 
na legenda. "Taip iš pradžių jie apgyvendino Indonezijos salas, Filipinus, paskui 
leidosi į plačiame vandenyne pasklidusias salas ir saleles. Čia jie išmoko supras- 
ti atvirus vandenis, jų savybes, gyvūniją, augaliją; pamažu užmiršo senosios tėvy- 
nės verslus ir amatus, išmoko naujų. 

Okeanijos gyventojai išmoko orientuotis vandenyne. Maršalo salų jūreiviai 
sukūrė originalius „žemėlapius“ iš bambukų (7 pav. p.18). Žinomiausi čia du to- 
kių „žemėlapių“ tipai: meddo ir rebbelib. Pirmieji vaizduoja tik atskiras salų grupes 
ir yra tarsi stambaus mastelio žemėlapiai, o antrieji skirti ištisoms salų grupėms 
arba archipelagams. Jie atitinka smulkaus mastelio geografijos žemėlapius. Įvai- 
rių dydžių ir formų kriauklės, pririštos šiuose žemėlapiuose, vaizduoja salas, o 
bambuko lazdelės rodo vėjų, srovių kryptis, kryptį link kitų salų. Jais pasinaudo- 
dami, gyventojai be kompaso puikiai „skaitė vandenį“. Akiratį jie dalijo į 16 sek- 
torių, dieną ir naktį orientavosi pagal dangaus šviesulius. Be kita ko, jie gerai nu- 
simanė apie žvaigždynų keitimąsi, skyrė planetas nuo žvaigždžių. Žvaigždėtas 
dangus jiems buvo tarsi atversta knyga. Pagaliau ieškomų salų artumą sugebėjo 
nujausti iš vėjo atnešamo kvapo, vandens atspalvių kitimo, žuvų pulkavimosi. At- 
stumą iki salų sugebėjo nustatyti pagal vietinius bangų nukrypimus, jų susidūri- 
mo „siūles“, kurias jie įžiūrėdavo dar būdami toli nuo salų. Mokėjo orientuotis 
pagal vėjo kryptį; tam jie panaudodavo skylėmis išgręžiotą kokoso riešuto keva- 
14, kurį pritvirtindavo prie laivo. Pučiant skirtingų krypčių vėjui, tų kokoso keva- 
lo „vargonėlių“ garsai padėdavo jūrininkams dieną naktį nepamesti vėjo kryp- 
ties, taip pat savo kurso krypties. 

Okeanijos gyventojai katamaranais nuplaukdavo ne vien trumpus - dešimčių 
mylių - atstumus; šiais laivais jie leisdavosi ir į ilgas - 2400 mylių - keliones, ku- 
rios užtrukdavo iki mėnesio. Apie šias keliones, panašiai kaip sagos apie vikingų 
žygius, pasakoja jų giedamosios legendos. Iš jų šiek tiek aiškėja Okeanijos apgy- 
vendinimo eiga, trukusi apie 1000 metų (nuo V iki XIV a.). VII a. jau gyvenama 
Havajuose ir Taiti, IX a. - Naujojoje Zelandijoje, X a. - Markizo, o XII a. - Ve- 
lykų saloje. Išliko gana realių šios migracijos vaizdų. Štai ką legenda sako apie 
vieną tokią kelionę, ieškant naujos gyvenamosios vietos. Apie VII a. vienoje In- 
dokinijos salų gyveno gentis, kuriai vadovavo josios žynys Ru. Lemtingą dieną jis 
sušaukė savo žmones ir tarė: „Matau, jog šiame slėnyje mūsų yra per daug, per 
vos žemės. Ta žemė bus mūsų nauja laiminga tėvynė“. Toliau sakoma, jog nedel- 
siant buvo pastatytas milžiniškas katamaranas 72-Pua-ariki. Ru su būriu giminių, 
taip pat 20-čia „jaunų aukštos kilmės mergaičių“ išvyko. Minėtoji žvaigždė juos 
„nuvedė“ į tuščią beveik už 1000 km skendėjusią šiauriausią Kuko salyno salą Ai- 
tutaki. Ten jie apsigyveno. Apie šią genties kelionę saloje kalbama iki šiol, ji at- 
simenama, atvykimo garbei švenčiama šventė, kurioje šokamas kelionę vaizduo- 
jantis šokis. Panašią savo klajonių istoriją mena ir saugo ne viena Okeanijos sala, 
nes tokių kelionių būta ir daugiau. Priežasčių taip pat būta įvairių - nuo karų ir 
bado iki... nelaimingos meilės. 

Okeanijos apgyvendinimo istorijoje tebėra nemaža paslapčių. Iš kur šiandien 
beveik visoje Okeanijoje auga saldžiosios bulvės - batatai? Niekur Azijoje jos ne- 
augo, tik Amerikoje. O kodėl jų nėra Samojos (Samoa) ir Kuko salose? Tai mįs- 

lės, į kurias atsakymo ieško archeologai, lingvistai, etnografai ir tokie entuziastai 
kaip drąsusis norvegų keliautojas Tūras Hejerdalas bei jo bendražygiai, plaukio- 
ję tuose vandenyse inkų mitinio veikėjo Kon-Tikio vardu pavadintu plaustu... 

Okeanijos jūreivystės istorija sklidina originalumo, mįslių, dramatizmo. XV a. 
pradžioje salų laivyba pradeda menkėti, mažėja kelionių. XVIII ir XIX a. senoji 
jūreiviškoji salų gyvenimo kultūra jau buvo beišnykstanti. Ji atsispindi tik him- 
nuose ir papročiuose. Sią įstabią jūrų civilizacijos tradiciją sudrumstė atklydę ko- 
lonistai. 


3. Senovės Indija 
* 
(Gamta ir indų visuomenė 


Ypatingoje geografinėje aplinkoje mezgėsi ir kūrėsi senovės indų visuomenė, su- 
kūrusi vieną savičiausių Azijos kultūrų. Galbūt senovės Indijos civilizacijos ir kul- 
tūros originalumą iš dalies lėmė jos geografinis atskirumas nuo aplinkinio pa- 
saulio. Indostano pusiasalį, beveik iš visų pusių juosiamą Indijos vandenyno, iš 
šiaurės „uždaro“ aukščiausias Žemėje Himalajų kalnynas. Palankias sąlygas vi- 
suomenei vystytis ir tobulėti sudarė Indostano gamtinė padėtis - jo išsidėstymas 
abipus šiaurės atogrąžos. Čia vandeningų upių slėniai, sąnašomis apklotos lygu- 
mos, derlingo aliuvio dirvožemiai, vešli augalija. 

Tačiau klaidinga būtų manyti, jog proindiškosios gentys gyveno „gamtos 
užuovėjoje“. Pirmykščiai Indostano gyventojai (dravidai) sėsliai gyveno Indo ir 
Gango slėniuose tol, kol juos užplūdo iš šiaurės ir šiaurės rytų klajoklių arijų 
(„kilmingųjų“) gentys. Dauguma tyrinėtojų teigia, jog tas antplūdis buvęs apie 
II tūkstantm. pr. m. e. Indų istorikų nuomone, tai buvę daug anksčiau (VI tūks- 
tantm. pr. m. €.), dar yra nuomonių, kad būta dviejų klajoklių antplūdžių iš 
šiaurės. 

Užplūdę arijai paplito palei Indą ir visame pusiasalyje. Jie nesugriovė čia bu- 
vusios kultūros, bet ja pasinaudojo ir, taikydami prie savos tradicijos, plėtojo to- 
liau. VI a. pr. m. e. į Indo slėnį brovėsi persai, vėliau Aleksandras Makedonietis, 
Seleukidai. 


Civilizacija 


Indostano civilizacijos senumą liudija archeologija'. Indo slėnyje, Mohendžo Da- 
ro, Harapos vietovėse (dabartiniame Pakistane), atliekant kasinėjimus, aptikta 
12 metrų storio archeologinių klodų, kuriuose įžiūrimi net 6-9 skirtingų laiko- 
tarpių sluoksniai. Jie datuojami V-II tūkstantm. pr. m. e. ir priskiriami ikiariji- 
niam laikotarpiui. Gausūs šių sluoksnių radiniai byloja, jog dar Indijos senbu- 
viai turėjo susikūrę aukštą neolito kultūrą. VI tūkstantm. pr. m. e. Indo slėnyje 


“B. Allchin, R. Allchin, Narodziny cywilizacji indyskiej, Warszawa: Paūstwowe Wydawnictwo Naukowe, 
1973. 

Mohendžo Daro 

protoindiškas antspaudas 

(III tūkstantm. pr. m. e.). 
Vaizduoja gyvulių prijaukinimą 





bei hieroglifinį raštą 


jau gyventa sėsliai. Pradėta verstis žemdirbyste, gyvulininkyste, - turėta nemaža 
šių darbų patirtis, dirvos artos titnago noragų arklais. Būta gyventojų turtinės 
nelygybės. 

Nemaža reikšmės senosios Indijos gyvenimui pažinti turėjo atkasto didžiulio, 
apie 100 ha ploto, minėtojo Mohendžo Daro miesto liekanos. Iš jų nustatyta, jog 
čia stovėta gerai degtų plytų pastatų, tarp jų būta ir keliaaukščių. Kai kur buvęs 
įrengtas vandentiekis, kanalizacija; aptikta pirčių, apeiginių bei gydomųjų mau- 
dyklių liekanų. Įdomus šio seno miesto išplanavimas. Jame, spėjama, gyveno 
apie 15 tūkstančių žmonių. Teigiama, jog panašių didelių gyvenviečių prie Indo 
buvo kelios dešimtys. Mokėta to meto gyventojų žiesti keraminius indus, juos 
puošti ornamentais; rasta gana tobulų skulptūros kūrinių. Austa medvilnės audi- 
niai, rašyta originaliais piktografiniais ženklais. Iš tų rašmenų, taip pat iš arche- 
ologinių radinių spėjama, kad senoji Indo paupių visuomenė palaikė (gal per 
tarpininkus) prekybinius ryšius su egiptiečiais, Mesopotamijos kraštais (čia iška- 
sama indiškų karolių), Vidurinės Azijos gyventojais. I tūkstantm. pr. m. e. pra- 
džioje Indostano pusiasalyje baigė formuotis vergovinės valstybės (vienos valsty- 
bės čia nebuvo). Vergovė čia rėmėsi labai griežta klasine nelygybė - visuomenės 
suskirstymu į luomines kastas (varnas), kurios ypač įsitvirtino pereinant į feoda- 
lizmą. Kastos buvo įteisintos religijos kanonų. 


Rašto paminklai 


Senosios Indijos dvasinė ir materialinė kultūra, jos raida neblogai atsispindi 
rašytiniuose paminkluose. Seniausi (XII-VII a. pr. m. e.) iš jų yra vedos (sanskr. 
vėda — „Žinojimas“, pagal kitus aiškinimus „šventosios knygos“ arba „šventas 
žinojimas“), siekiančios ikiklasinės visuomenės laikus - III-II tūkstantm. pr. m. e. 
Pirmosios vedos parašytos senąja vedų kalba. II tūkstantm. pr. m. e. susiformavo 

Žynio skulptūrinis atvaizdas iš Indo baseino 
(III-II tūkstantm. pr. m. e.) 





literatūrinė kalba sanskritas, kuris mūsų eros išvakarėse išnyko. Iš gyvųjų kalbų 
sanskritui artimiausia yra lietuvių kalba, dėl to ji dėstoma įvairiuose pasaulio uni- 
versitetuose, kuriuose studijuojamos senosios imdoeuropiečių kalbos. Vėlesnės 
vedų knygos parašytos sanskritu. 

Seniausios vedos yra „Rigveda“ 17 „Samaveda“. Jos buvo sukurtos prieš 3-4 
tūkstančius metų, o kai kurių tyrinėtojų nuomone, - daug seniau. Vėliau, IV-III 
a. pr. m. e., sanskrito kalba parašyta epinių poemų („Mahabharata“, „Ramaja- 
na“), apie dešimt knygų. Jose, šalia religinio turinio dalykų, yra ir žinių apie ano 
meto verslus, požiūrį į pasaulį 17 kt. Brahmanai (brahmanizmo religijos dvasinin- 
kai) parašė prozos kūrinių, kuriuose komentuojami vedų himnai. Ten yra kosmo- 
goninių pasakojimų apie sausumos atsiradimą, tvanus, kalnus. Kai kurie jų yra 
labai gražūs, poetiški, kartu įdomūs Žemės pažinimui. Antai viename jų klausia- 
ma: „Kodėl kalnai negali skrajoti? Kadaise jie turėjo sparnus ir galėjo keisti savo 
vietą. Bet tai labai vargino Žemę - ji įdubdavo nuo jų smūgių nutupiant. Tada 
dievas Šudras nukirto kalnams sparnus ir padarė juos nejudančius (acalas - ne- 
Judąs, kalnas). O jų sparnai virto debesimis. Dėl to ir dabar debesys mielai skrai- 
do virš kalnų“. (Vertė R. Mironas.) 


Verslai 


Senuosiuose literatūros paminkluose sukaupta nemaža žinių apie pačią Indijos 
žemę, kalnus, upes. Rašoma apie žmonių gyvenimą, verslus, žemės dirbimą. 
Randama žinių, jog žemė dirbtinai buvo drėkinama, tręšiama, taikomos sėjo- 
mainos, auginami naminiai gyvuliai. Čia buvo išvystyta medvilnininkystė, kal- 
nakasyba. Metalus (žalvarį, geležį) indai sugebėjo ne tik išgauti, bet ir sudėtin- 
gai apdirbti. Mokėjo metalus kalti ir kniedyti. I tūkstantm. pr. m. e. pradžioje 
indai išmoko lydyti geležį. Be to, Indijoje buvo lydomas stiklas, daromi fajanso 

dirbiniai; indai jau buvo išradę grąžtą, svarstykles, šachmatus ir nemaža kitų 
originalių dalykų. 

Be abejonės, Senovės Indijoje išaugo žemdirbystės ir amatų lygį atitinkantis 
menas, mokslas. Statyta puošnių didingų šventovių, dažniausiai kupoliškų for- 
mų, bokštų, kolonų, vartų, pagodų. Tarsi į Himalajų viršūnes nusižiūrėjus, šven- 
tovės buvo statomos milžiniško dydžio. 


Žemės pažinimas 


Kaip minėta, jau seniausioje vedų knygoje „Rigvedoje“ užrašyti vadinamieji kos- 
mogoniniai himnai rodo tam tikrą Visatos suvokimą. Pavyzdžiui, Žemės paviršių 
vaizduotasi esant iškilų (išgaubtą), o mūsų eros išvakarėse indai turėjo Mėnulio 
ir Saulės kalendorių, žinojo mėnulio fazes. Viename VI a. pr. m. e. traktate yra 
pasakyta, jog Žemė sukasi apie savo ašį, o Mėnulis šviesą gauna iš Saulės (!). Yra 
užuominų apie atmosferą. 

Deja, apie geografinės minties lygį Indijoje neturime tiek ir tokių konkrečių 
žinių, kokiomis gali didžiuotis senovės Kinija. Be to, ir turimos žinios yra atsitik- 
tinės. Kinijoje jos dažniau yra taikomojo pobūdžio, tarsi atsiradusios iš reikalo, 
praktiškai geriau patikrintos. O Indijoje daugiau išprotautų, išmąstytų sprendi- 
mų, nuspėtų teiginių ir ypač daug hipotezių. Kiti senieji indų išminties šaltiniai 
visą Žemę vaizduoja panašią į pražydusį, ant vandens paviršiaus plūduriuojantį 
lotoso žiedą. Indostano pusiasalis — vienas to žiedo „lapelių“. Himalajų snieguo- 
tieji kalnai — gėlės žiedo vidurys. Ceilonas - kito, dar nepražydusio žiedo pum- 
puras. Neturime žinių, ką galvojo senovės indai apie upes, augaliją. Neliko senų- 
jų žemėlapių, kurių keliaujant jiems prireikdavo ir kuriuos jie, be abejonės, 
pasidarydavo. 


Prekyba ir kelionės 


Indija, kaip ir Kinija, ankstyvuoju savo raidos laikotarpiu prekybinius ryšius su 
kaimynais palaikė per klajoklius. Indai, nors 1r nelaikomi gerais jūrininkais, 
keliauti, manoma, bus pradėję dar II tūkstantm. pr. m. e. Mohendžo Daro 
griuvėsiuose rasta monetų, antspaudų su burlaivių siluetais. "Tai rodo, jog keli- 
auta ir jūromis. Dažniausiai keliaudavo pirklių pasiuntiniai, kartais — patys 
pirkliai. "Tų laikų Indijos laivai buvę ne tokie jau menki ir primityvūs. Sugebėta 
statyti 44 metrų ilgio, 5,25 metro pločio ir 4,2 metro aukščio laivus. Plinijus 
rašė, kad į tokį laivą buvo galima pakrauti 3000 amforų arba įsodinti 700 
keleivių, t. y. iki 250-300 tonų“. Per vasaros dieną jie sugebėdavo nuplaukti 
500 stadijų (55 jūrmylės), naktį orientuodavosi pagal žvaigždes. Indų jūrinin- 
kai, atrodo, apie II tūkstantm. pr. m. e., gal net pirmieji, surado musoninį ke- 
lią į Afriką, kurį, spėjama, slėpė nuo kaimynų. Iš Indijos į Egiptą, pasinaudo- 
jant musonais, tekdavo plaukti 30-40 dienų. Lapkričio-kovo mėnesiais indų 


* P Šinkūnas, Didžiosios kelionės ir atradimai, Vilnius: Mintis, 1964. 

Indų mitologinis 





Žemės vaizdinys 


jūrininkai leisdavosi iš Indijos į vakarus, o vasarą, kai pūsdavo pietvakarių mu- 
sonas, - grįždavo. Taip per metus tarp Indijos ir Viduržemio kraštų praplauk- 
davo apie 120 laivų. 

Ypač gausiai prekybinių kelionių būta paskutiniais senosios eros ir pirmaisiais 
mūsų eros amžiais. Tuo metu Indostane įsigali stiprūs pirklių, muitininkų ir pa- 
lūkininkų luomai. Jų veikla išsiplečia, ima augti Indijos miestai, pakrančių uos- 
tai, turtėja didikų dvarai. Siekdami pelno, turtingieji savininkai didina prekių 
apyvartą, stengiasi jas parduoti svetur. Jiems ypač pelninga buvo perparduoti ki- 
nų šilką, Malajų salyno prieskonius, pagaliau ir vergus. Todėl atsiranda būtinybė 
keliauti tiek į rytus, tiek į vakarus nuo Indijos. 

Pirmosios žinios apie Tigro 17 Eufrato tarpupio bei Nilo šalis Indiją pasiekia 
anksti. O Indija, jos prekės savo ruožtu domino ir Egiptą. Kitaip kam gi XIV a. 
pr. m. e. egiptiečiai būtų kasę kanalą iš Viduržemio jūros į Raudonąją jūrą? Ma- 
tyt, jo labai reikėjo. (Kaip žinia, tas kanalas greitai užsinešdavo smėliu, vėl bū- 
davo kasamas. Galiausiai VII a. pr. m. e. kanalą staiga nustoja kasę. Nors prie 

jo darbų buvo žuvę 120 000 žmonių, kanalą užpylė. Tokia buvo orakulų valia. 

Mūsų eros burinių laivų siluetai to meto monetose 

Senovės Mesopotamija 


1869 m. iškastas dabartinis Sueco kanalas.) 120 m. pr. m. e. graikų keliautojas 
Eudoksas mini sutikęs Aleksandrijoje indų jūrininkus, atvykusius per Raudoną- 
ją jūrą". Jų vedamas, tas pats Eudoksas nukeliavo į vieną indų uostą. Plinijus sa- 
vo raštuose užsimena apie tai, kad Viduržemio jūros uostuose lankėsi keturi ra- 
džos iš Indijos, kuriuos labai stebino poliariniai žvaigždynai; atrodo, jog šių 
kraštų dangus tiems ateiviams buvo nematytas. Tačiau labiausiai juos stebinę tai, 
kad čia visi šešėliai krinta į šiaurę. 

Indų jūrininkai veikiausiai plaukiojo į Persijos įlanką ir Mesopotamiją, be 
abejo, palaikė ryšius su Sirijos ir kitų Viduržemio jūros pakrančių gyventojais. Tai 
patvirtina Indo žiotyse ir Bahreino saloje aptiktų (1969 m.) archeologinių radi- 
nių panašumas. 

Indų jūrininkai keliavo ir į rytus, kur jie atrado Ceiloną ir Vietnamą. Spėja- 
ma, jog plaukiodami po Bengalijos įlanką pirmąsias žinias apie šias šalis įgijo 
dar II tūkstantm. pr. m. e. Apie plaukiojimus Indijos vandenyne užuominų yra 
„Rigvedoje“. Iki mūsų eros pradžios indų keliautojai buvo aplankę Malakos pu- 
siasalį, Malajų salyną. Galiausiai IV m. e. a. pasiekė Kalimantano (Borneo), Su- 
lavesio, Molukų salas. Javos salos istorinėse legendose nemaža epizodų apie in- 
dų kolonistų laivus, atvykdavusius čia I a. pr. m. e. Ten netgi buvo paplitęs 
sanskritas '". 


* M. Cary, E. H. Warmington, Starožytni odkrywcy, Warszawa: Paūstwowe Wydawnictwo Naukowe, 1968. 


" P. Xennunr, Heeedommwe 3eMAu, t. 1, MockBa: HI, 1961. 

Ypač suintensyvėjo indų kelionės svetur paskutiniais amžiais pr. m. e., kai 
Indijoje įsigalėjo budizmas. Šios religijos išpažinėjai vienuoliai privalėjo keliau- 
ti svetur ir skleisti savo mokytojo Budos idėjas. Valdovai budistų vienuolius daž- 
nai panaudodavo savo žvalgybiniams tikslams. Yra uoloje iškaltas imperato- 
riaus Ašokos įsakymas, įpareigojantis keliaujančius vienuolius rinkti svetur 
žinias apie tas šalis. Suprantama, jie atnešdavo į Indiją nemažai geografijos 
naujienų. Pirmaisiais mūsų eros amžiais iš Indijos budizmas ėmė plisti į Ceilo- 
ną, Birmą, Indoneziją, Kiniją, Japoniją - visą Pietryčių Aziją. Kartu su juo tose 
šalyse plito indų kultūra. Indijoje tuo metu gausėjo geografijos žinių apie Piet- 
ryčių Aziją. Budistai vienuoliai pirmieji perkopė Hindukušą, Himalajus, pate- 
ko į Tibetą. Jie čia surado perėjas, atnešė žinių apie didžiųjų Indijos upių aukš- 
tupius, Centrinės Azijos dykumas. Budistų keliai siekė Vidurinę Aziją ir 
Viduržemio jūros krantus. Dėl to budizmas paplito net Turkestane. (Mūsų eros 
pradžios indiškų monetų rasta net prie Okos, Uralo priekalnėse.) Tik Vidurže- 


Mohendžo Daro prekybinis uostas (rekonstrukcija) 

mio jūros pakrančių visuomenės, buvusios krikščionybės įtakoje, budistų idėjo- 
mis nesusidomėjo. "Tačiau tai nereiškia, kad antikos kraštuose apie Indiją nieko 
nebuvo žinoma. 

Kinų ir indų senųjų civilizacijų tradicijos turi kai kurių bendrų bruožų. Kai 
mūsų eros pradžioje tie abu kultūros centrai vienas kitą pradėjo pažinti, kiekvie- 
nas jau buvo savitai suformavęs savo kultūrą ir pasiekęs brandą. Tolesnė raida vy- 
ko lygiagrečiai, tačiau viena kultūra veikė kitą. Iš viso Pietryčių Azijoje mūsų eros 
pradžioje buvo sukurta didingų architektūros statinių, kuriuos matome tiek Ki- 
nijoje, tiek Indijoje, ypač Birmoje (pavyzdžiui, Pagano šventyklos), Kambodžoje 
(Ankoras), Indonezijoje, Ceilone ir kitur. Nėra abejonės, jog Indijos keliautojai 
neblogai pažino kaimynines kalnuotas šalis, jūrininkai - vandenyną, Malajų saly- 
ną, nors konkrečių kelionių ir platesnių geografinių aprašymų beveik nežinome. 
Nežinome, bet remdamiesi tokių žygių realumu sprendžiame, jog veikiausiai jų 
buvo. Apskritai tokioje tobulo mintijimo, didelės dvasinės valios visuomenėje 
kaip senovės Indija Žemės geografijos pažinimas buvo daug įvairesnis negu šian- 
dien apie jį žinoma. 


4. Mesopotamijos kultūra ir geografinis akiratis 
(Gamta 


"Tigro ir Eufrato vidurupio bei žemupio aliuvinė lyguma dažnai vadinama ben- 
dru vardu Mesopotamija (gr. mesos — vidurys ir botamos — upė), lietuviškai - Tarp- 
upiu. Šis pavadinimas senas, aptinkamas graikų raštuose. Šiandien minėtos vals- 
tybės turi naujus vardus, todėl Mesopotamijos pavadinimas vartojamas tik 
kalbant apie šio krašto senovę. 

"Tigro ir Eufrato tarpupio ir paupių lygumose gamtinė ir geografinė aplinka 
yra beveik tokia pat, kaip Huanghės, Indo, Nilo slėniuose. Tiesa, klimatas čia 
kontrastingas: kaitaliojasi sausros ir liūčių laikotarpiai. Bet periodiškai pasikar- 
tojantys upių potvyniai drėkina derlingas dirvas; čia vešli augalija, įvairi gamta. 
Visa tai leido klajoklių gentims anksti pradėti sėslų gyvenimą. 

Mesopotamijos gamta, nors dosni, bet ir reikli - potvyniai, upių vagų ir atša- 
kų kaitaliojimasis, sausros žmogaus nelepino. Reikėjo statytis laukų drėkinimo 
įrenginius, ieškoti apsaugos priemonių nuo potvynio vandens - sunkiai vargti „iš 
rojaus išvarytai žmonių genčiai“. 


Žemdirbystė 


Daugelis archeologų ir istorikų linkę manyti, jog būtent šiuose paupiuose ir 
tarpupiuose turi būti pasaulio civilizacijos lopšys. Kviečių grūdų aptikta senuo- 
se archeologiniuose sluoksniuose nuo Atlanto iki Ramiojo vandenyno. Tačiau 
bene seniausi jų radiniai iš Mesopotamijos (VI-V tūkstantm. pr. m. e.). Taigi 
yra pagrindo manyti, jog apytikriai prieš 10 tūkstančių metų neolito žmonės 
čia iš sėklų jau augino kviečius. Antikiniai autoriai mini Mesopotamijoje negir- 

dėtą kviečių derlių. „Pasėtas kiekis 86 kartus grįžta“,- randame Herodoto 
raštuose, o Plinijus sako, jog kviečius ten pjaudavo du kartus per metus, trečio 
pasėlio želmenis suspėdavo užauginti pašarui". Be kviečių, dar auginta mie- 
žių, rugių, linų, soduose - obelų ir kriaušių, ypač daug datulių; mokėta apdul- 
kinti žiedus. Iš šių paupių kilusi pašarinės liucernos žolė, pagelbėjusi gyvuli- 
ninkystei. Manoma, jog čia pirmiausia prijaukinta ožka, karvė, kiaulė ir, ko 
gero, avis, nes jų čia auginta labai daug. Maistui naudotas karvių, ožkų pienas. 
Artimųjų Rytų neolito gyventojų seniausiai buvęs prijaukintas ir pirmasis na- 
minis gyvulys šuo. Mesopotamija - naminių paukščių tėvynė. Kiek vėliau arijų 
klajokliai, atplūsdami iš šiauresnių stepių, čia išplatino prijaukintus arklius. 
Dviejų tūkstančių metų pr. m. e. senumo reljefuose pavaizduoti kinkyti arkliai. 
Visa tai turint omenyje, yra pagrindo kartu su kitais manyti, jog čia, taip pat ir 
prie Nilo, seniausiai susiformavo žemės ūkio verslai. Dirbant žemę ir auginant 
gyvulius, buvo sukaupta didžiulė patirtis, kuri šimtus kartų buvo perteikiama, 
turtinama. III tūkstantm. pr. m. e., t. y. maždaug dviem tūkstančiais metų 
anksčiau už garsųjį Hesiodo agronominį veikalą Graikijoje, nežinomas Meso- 
potamijos autorius žemdirbystės patirtį buvo surašęs molio lentelėse. Šis „žem- 
dirbystės vadovėlis“ stebina tyrinėtojus patirties gilumu. Jame surašyti augali- 
ninkystės pagrindai — augalų sėja, priežiūra, pateiktos įdomios kalendorinės 
darbų lentelės !*. 


Istorija 


Lygumą iš visų pusių juosia kalnai, pusdykumės ir dykumos, tačiau joje nebuvo 
užuovėjos ramiai, sėsliai gyventi, tobulinti žemės dirbimą, darbo įrankius, nes te- 
ko nuolat kariauti. Aplinkinėse dykumose, priekalnėse, plokščiakalniuose nuo 
seno gyveno įvairių klajoklių, kurie buvo labai judrūs, karingi ir dažniausiai al- 
kani. "Tai, matyt, ir lėmė, kad ištisus tūkstantmečius iš aplinkinių pusdykumių ir 
kalnų į šį derlingą kraštą viena po kitos veržėsi klajoklių gentys. Jos įveikdavo 
vietinius gyventojus, naudodavosi jų civilizacijos ir kultūros pasiekimais, įsikur- 
davo, ilgainiui visiškai užmiršdavo net savo kalbą. Tada po kelių šimtų metų pri- 
artėdavo iš kitos pusės nauji klajokliai... 

Apie IV tūkstantm. pr. m. e. Tigro ir Eufrato žemupyje pamažu iškilo šume- 
rų visuomenė. Nėra galutinai įrodyta, iš kur šumerų gentys atklydo. Šumerai — 
seniausia klasinė visuomenė Mesopotamijoje. Tačiau bendros valstybės ji dar ne- 
sudarė. Didžiausią reikšmę turėjo šumerų miestai, kurių buvo nemaža ir kurie 
pasižymėjo monumentaliais pastatais, kanalais. Šumerų visuomenė palaikė ry- 
šius su Indija, Viduržemio jūros miestais. Visiškai teisėtai teigiama, jog šumerai 
padėjo kertinį Mesopotamijos kultūros ir civilizacijos akmenį. 

Apie 2500 m. pr. m. e. iš šiaurės vakarų į Mesopotamiją įsiveržė Akado semi- 
tų gentys. Nors ir įveikė šumerus ir užėmė jų valdovo sostą, bet būdamos primi- 
tyvesnės civilizacijos ir kultūros jos pateko į šumerų įtaką, persiėmė jų gyvenimo 


" Anmuunaa 2e02pacbua, cocT. M. C. Bonnapckuū, MockBa: Teorpadbru3, 1953. 
"* M. Belickis, Užmirštas šumerų pasaulis, Vilnius: Vaga, 1972. 

tradicija, galiausiai asimiliavosi. Apie 200 metų čia klestėjo Šumero ir Akado im- 
perijos. II tūkstantm. pr. m. e. pradžioje Mesopotamiją iš vakarų užplūdo amo- 
ritai. Jie taip pat pasisavino vietinę kultūrą, sukūrė taikią žemdirbių, amatinin- 
kų, pirklių vergovinę Babilono imperiją su puikia sostine - Babilonu. Ši imperija 
pagarsėjo savo darbais ir minties laimėjimais XVII a. pr. m. e., valdant Hamura- 
piui. 

Po kelių šimtų metų (II tūkstantm. pr. m. e. viduryje) Babiloniją užvaldė ka- 
sitų gentys, kurios Babilono visuomenės buvo asimiliuotos. Po šių antplūdžių Ba- 
bilonija vėl atsigavo, palaikė prekybą su Egiptu, Asirija, hetitais 17 kitais civilizuo- 
tais kaimynais. 

Šioje ne istorijai nagrinėti skirtoje knygoje būtų sunku net trumpai išdėstyti 
politinius Mesopotamijos įvykius. Tik paminėsime, kad iki senosios eros pabai- 
gos Mesopotamijoje dar buvo asirų, chaldėjų, persų, makedoniečių, romėnų lai- 
kotarpiai. Mūsų eroje Mesopotamijai teko išgyventi netrumpas islamiškąsias ara- 
bų ir turkų epochas. Nors kiekvienas naujas antplūdis sutrikdydavo 17 kone 
sugriaudavo nusistovėjusį šalies gyvenimą, tačiau kultūros atžvilgiu ateiviai daž- 
niausiai likdavo tik vietinių gyventojų mokiniai. 


Civilizacijos ir kultūros laimėjimai 


Mesopotamijos ilgaamžės civilizacijos 17 kultūros šaknys slypi gilioje praeityje. 
Prie Tigro ir Eufrato kasinėtose Ūro, Eridaus, Babilono vietovėse rastas labai 
storas griuvenų klodas, susidedantis net iš 19 įvairiaamžių sluoksnių. Seniausie- 
ji sluoksniai yra iš VIII tūkstantm. pr. m. e. - neolito laikų. Taigi praėjo daugybė 
amžių, iki čia susikūrė minėtoji raštinga šumerų visuomenė. 

Senovės Mesopotamijoje pagrindinė statybinė medžiaga buvo molis, į kurį, 
darydami plytas, dėl tvirtumo įdėdavo meldų, šiaudų ir džiovindavo saulėje. Sto- 
kodami kuro, plytas ilgai naudojo nedegtas, vėliau degdavo. Ilgainiui čia vystėsi 
savita „molio kultūra“. Iš jo buvo dirbdinami įvairūs dalykai: statinės, antspau- 
dai, verpstės, karstai. Molio lentelėse buvo braižomi planai, rašoma. Mokėta ap- 
dirbti odas, siūti apavą, austi audinius, juos spalvingai dažyti. Apie IV tūkstantm. 
pr. m. e. vidurį Mesopotamijoje paplito metalų apdirbimas. Iš aukso, vario buvo 
daromi net veidrodžiai. 


Arkliais kinkyti keturračiai kovos vežimai. Iš 2500 m. br. m. e. bareljefo, 
rasto Ūro miesto griuvėsiuose 

Monumentalus statinys bokštas (zikuratas). 
Rekonstrukcija pagal Akado ir Ūro miestų archeologinius kasinėjimus 


Nemažai pasiekta taikomosiose srityse: architektūroje, hidrotechnikoje (už- 
tvankų, drėkinimo sistemų statyba). Savo ūkio poreikiams išradingai naudojo net 
požeminius vandenis. Panašiai kaip Egipte piramidės, čia buvo garsūs apeigi- 
niai bokštai, vadinamieji zikuratai. Tarp jų ir legendiniu tapęs Babilono bokštas. 
V a. pr. m. e. šią Babilono garsenybę aprašė graikų keliautojas Herodotas. Jis ra- 
šo, jog tas bokštas atrodo tarsi sudėtas iš septynių mažėjančių, vienas ant kito ųž- 
keltų bokštų; iš lauko nuo pat apačios iki viršaus eina laiptai. 

Svarbus šaltinis II tūkstantm. pr. m. e. Babilonijos gyvenimui pažinti yra gar- 
susis imperatoriaus Hamurapio įstatymų rinkinys (dantiraštis, iškaltas bazalto 
stulpe), kuriame yra įrašytų ir gamtos turtų apsaugos taisyklių. „Laukai - tai ša- 
lies gyvybė“ ,- rašoma rinkinyje. Ir iš tiesų tuo metu Mesopotamijoje patobulin- 
ta irigacija, iškasta kanalų, labai rūpintasi drėkinimo įrenginių apsauga. Minėta- 
sis įstatymas besąlygiškai reikalauja, kad už sugadintus įrenginius būtų 
atlyginama, 0 tuo atveju, kai tokį nusikaltimą padaro neturtingas, neturintis ką 
parduoti žmogus, parduotas turi būti jis pats, jo vaikai ir nuostoliai atlyginti. Įsta- 
tyme skiriamas dėmesys miškų bei vandenų apsaugai ir naujų miškų sodinimui. 
Ne veltui čia buvo ir toks užkeikimas: „Kad tavo kanalą smėlis užpiltų“. Aliuvi- 
nės paupių lygumos buvo išraizgytos kanalų tinklo, per juos pastatyta tiltų. Daug 
kur vanduo buvo semiamas panašiais į Egipto šadufus semtuvais, vėliau — kauše- 
liniais jaučių sukamais ratais. 

Mesopotamijos civilizaciją savaip praturtino I tūkstantm. pr. m. e. iš šiaurės 
ir šiaurryčių į lygumą įsiveržę asirai. Šios gentys buvusios labai kovingos. Jos tu- 
rėjo nemažą gyvulininkystės patirtį (plačiai naudojo arklius), buvo išvystę meta- 
lo gamybą, nes kalnuose turėjo nesunkiai išgaunamos rūdos, vario, vėliau gele- 
žies. Asirai čia pirmieji pradėjo naudoti metalo ginklus, keturračius arklių 
traukiamus vežimus, kovos bokštus ant ratų, vadinamuosius ridvanus (tanko 
prototipas, 7 pav. p. 46). Manoma, jog statyti laivų nemokėjo — prireikus jų įsi- 
gydavo iš Finikijos. Mesopotamijoje tuo metu išaugo miestai - minima jų buvus 

Mesopolamiečių 





septyni Zodiako ženklai 


apie 70. Miestai buvo dideli. Spėjama, jog Babilone galėjo gyventi milijonas 
žmonių. Babilonas (akadų bab-i/u — dievų vartai) buvo garsus ištisus penkiolika 
amžių. Kai kurie to meto miestai požemiuose turėjo įrengtus rezervuarus, ku- 
riuos pripildydavo šaltinių vandens. Kaušeliniais semtuvais iš ten švarus ir vėsus 
vanduo buvo tiekiamas gyventojams. 

Būtina pabrėžti, kad Babilonijos valstybėje labai daug padaryta tobulinant 
rašmenis. Jau šumerai turėjo raštą, kuris kilo iš dar senesnių protošumeriškų raš- 
menų, atsiradusių maždaug VI-IV tūkstantm. pr. m. e. Rašyti, tiksliau sakant 
piešti, molio lentelėse buvo sunku 17 nepatogu. Galbūt tai ir vertė paveikslų pie- 
šinius stilizuoti; iš tų piešinių apie 2500 m. pr. m. e. atsirado ideograminis (są- 
vokinis) raštas kyliaraštis, arba dantiraštis. Dantiraštis iš Akado paplito Hetitų, 
Asirijos, Urartų, Sirijos, Persijos valstybėse, net Egipte jis buvo suprantamas. 
I tūkstantm. pr. m. e. tai buvo tarsi diplomatijos raštas. Asirijos sostinėje Ninevi- 
joje VII a. pr. m. e. gyvenęs valdovas Ašurbanipalas turėjo sukaupęs 30 000 mo- 
lio plytelių dantiraščio biblioteką. 

Keičiantis amžiams, plėtėsi mokslinės minties tradicija. Savaime suprantama, 
daug kas vystėsi logiškai iš praktinio poreikio. Juk, kuriant ir tobulinant sudėtin- 
gus irigacijos įrenginius, reikėjo žinoti hidraulikos dėsnius, geometrijos, plani- 
metrijos taisykles. Visų pirma reikėjo kaupti matematikos patirtį. Spėjama, jau 
ankstyvajame periode Babilonijoje buvo vartojami dešimtainiai daugiaženkliai 
skaičiai, sudėties, atimties, daugybos veiksmai, žinota progresijos, trupmenos, 
kubinė šaknis. Manoma, jog tada buvo sukurti algebros pagrindai. Babiloniečiai 
šalia dešimtainės sistemos vartojo ir šešiatainę sistemą. Iš čia yra paveldėtas 
apskritimo dalijimas į 360 laipsnių, valandos - į 60 minučių, minutės — į 60 se- 
kundžių. Para suskirstyta į 24 valandas, metai - į 12 mėnesių. 

Visatos 17 Žemės suvokimas 


Mesopotamijoje III tūkstantm. pr. m. e. naudotas Mėnulio ir Saulės kalendorius, 
kuris, matyt, buvo tiesiogiai susijęs su žemdirbyste. Asiriečiai net mėnesius buvo 
pavadinę žemės verslų vardais: vynuogių mėnuo, sodų mėnuo, avių kirpimo ir 
kt. Babilonijoje, tobulinant Mėnulio kalendorių, atsirado 7 dienų savaitė, kurios 
dienos skirtos dievams: sekmadienis — Saulės diena, pirmadienis —- Mėnulio die- 
na, antradienis — Marso diena, trečiadienis - Merkurijaus diena ir t. t. Anglų, 
vokiečių kalbose ir dabar tie vardai išlikę: sekmadienis (Saulės diena) — Sunday, 
Sonntag; pirmadienis (Mėnulio diena) - Monday, Montag, prancūziškai — /undįi; 
šeštadienis (Saturno diena) - Saturday ir kt. Apskritai skaičius „7“ Mesopotami- 
joje buvo labiau mėgstamas nei kiti: septynetais skaičiavo dienas, skyrė septynis 
Zodiako ženklus, vėjus ir t. t. 

Astronomijos tėvyne daug kas turbūt visai teisėtai laiko senovės Mesopo- 
tamiją, nes joje žinios apie Visatą kaupiamos nuo Šumero ir Akado laikų. Ilgai- 
niui išmokta orientuotis dangaus skliaute, kuris dalytas į 15 dalių, imta sudari- 
neti net žvaigždėlapį. Jau VII a. pr. m. e. babiloniečiai žinojo penkias planetas, 


VIII-V a. pr. m. e. babiloniečių pasaulio žemėlapio schema. 
Žemė - skritulys, apsuptas Karčiosios (sūriosios) upės vandenų. 
Anapus jų 7 salos 

jų judėjimo dėsningumus, kai kurių planetų buvo apskaičiavę net orbitas, numa- 
tė Saulės ir Mėnulio užtemimus. Manė, kad dangaus šviesuliai su visu dangaus 
skliautu sukasi apie Žemę. Babiloniečių astronomines žinias perėmė finikiečiai, 
graikai, paveldėjo europiečiai. 

Iš kur ta patirtis? Juk Mesopotamijos gyventojai ne tiek daug plaukiojo jūro- 
mis. Dažnai linkstama manyti, jog dangaus suvokimo patirtį galėjo sukaupti pie- 
menys, kurie nuolat būdavo tuščiose stepėse, matydami vien dangų virš savęs. 
Galima sutikti, jog šiek tiek patirties jie sukaupė. Antras šaltinis greičiausiai bu- 
vo religija. Juk seniausi astronomai čia buvo žyniai, kurie naktis leisdavo bokš- 
tuose stebėdami „dieviškąjį“ dangų. Žinomas viduramžių astronomas J. Kepleris 
teigia, jog Mesopotamijos astronomai buvo pagarsėję kaip išminčiai, daug kelia- 
vo. Iš sudievintų dangaus šviesulių (Saulės, Mėnulio, žvaigždžių) judėjimo jie 
pranašaudavo valstybių, taip pat atskirų žmonių likimus. Iš čia kilęs ir posakis 
„po laiminga žvaigžde... Mesopotamija bene bus astrologijos gimtinė. 

Mesopotamijos mitologiniuose piešiniuose dažnai galima matyti paukščio ne- 
šamą žmogų. Galbūt tai rodo drąsiausius polėkius ir svajones skraidyti erdvėse. 

Žinios apie Žemę Mesopotamijos visuomenėje labai nenuoseklios, patirties 
tiesos susipynusios su padavimais, himnų ir maldų skelbiamais mitais. Juose yra 
užuominų apie pasaulio materialumą. Pasak jų, pasaulis sudarytas iš trijų sub- 
stancijų: sausumos, vandens ir dangaus (oro). Valdo šias pasaulio stichijas atski- 
ri dievai. Yra mitų apie pasaulio sukūrimą, rojų, nuo šumerų laikų žinomas mi- 
tas apie pasaulio tvaną, nes potvynių baisumą Mesopotamijos žmonės, kaip ir 
kitų senųjų visuomenių, dažniausiai gyvenusių prie upių, patys galėjo patirti ne 
vieną kartą. Skirtingai nuo kaimynų, ypač sekėjų (graikų, romėnų), mesopota- 
miečių Žemės geografijos supratimas buvo dar siauras. Jis aiškiai neatitiko jų ci- 
vilizacijos lygio. Turbūt tai lėmė šio krašto gyventojų nejudrumas, prisirišimas 
prie derlingų paupių. Juk per visą ilgą istorijos raidą vyko savotiškas žmonių 
kaupimasis, traukimas į šią dosnios gamtos lygumą. Antra priežastis galėjo bū- 
ti ta, kad beveik visą laiką Mesopotamija turėjo daug kariauti, gindamasi nuo 
kitų genčių ir valstybių antplūdžių, eikvoti energiją. Kita vertus, geografinė ap- 
linka nebuvo palanki keliauti (aplink dykumos, kalnai). Todėl nenuostabu, jog 
ankstyvųjų karalysčių gyventojams žinomo pasaulio plotas buvo ne didesnis 
kaip 500 000 km?. 


Kartografija 


Babiloniečiai sukaupė nemažą kartografijos patirtį, darė gana tikslius dirbamų 
žemių sklypų, tvenkinių planus. III tūkstantm. pr. m. e. jų brėžiniai būdavo ge- 
rai orientuojami pagal pasaulio šalis (skyrė 4 pasaulio šalis). Tačiau jų bendras 
pasaulio žemėlapis buvo toks pat primityvus kaip kinų, indų ir egiptiečių. 

Visas pasaulis — tai Mesopotamija su savo didžiosiomis upėmis, Babilono 
miestu (visų Žemės miestų tėvu) centre. Kitų kraštų nežymi, nes, matyt, neįsivaiZ- 
davo jų padėties arba turėjo miglotą supratimą apie juos. Tačiau žinant, kad šis 
kartografijos paminklas iš VIII-VII a. pr. m. e., jį reikia labai vertinti. Žemė čia 
vaizduojama plokščia, apskrita, su septyniais kampais, tarsi pusiasaliais, apjuos- 

Laukų ir drėkinimo kanalų planas Mesopotamijos šiaurinės dalies žemėlapis 
(molio plokštės fragmentas, II tūkstantm. pr. m. e.): molio plokštėje (3800 m. br. m. e.): 

1 - gyvenvietės, 2 - dievo Marduko šventovė, 1 - miestai, 2 - kalnai, 3 - upės, 4 - jūra 
3 - dirbami laukai, 4 - kanalai 


tais vandens (yra panašumo su Indijos pasaulio žemėlapiu, kuriame sausuma pri- 
lyginama pražydusiam lotosui ant vandens). Vėlesnių kartografijos paminklų, 
vaizduojančių visą Žemę, Mesopotamijoje nežinoma. Tiesa, įdomus yra ir kitas 
vaizdinys, rodantis, kad Žemės paviršius vaizduotasi ne plokščias, o išgaubtas: iš 
viršaus Žemę gaubia dangaus skliautas. 

Išliko miestų planų, tarp jų 17 Babilono miesto. Seniausiu pasaulyje žinomų 
žemėlapiu (apie 3800 m. pr. m. e.) laikomas Mesopotamijos žemumos žemėla- 
pis, nubraižytas molio plokštėje. Tame kartografijos piešinyje šiaurinė lygumos 
dalis pavaizduota su upėmis, dviem kalnų ruožais ir miestais. Brėžinyje vartoja- 
mi sutartiniai ženklai, o ne perspektyviniai atvaizdai. 


Ryšiai su kaimynais 


Mesopotamijos gentys nuo neatmenamų laikų keitėsi gaminiais ir žaliavomis su 
gretimų sričių visuomenėmis. Kasinėjimai Bahreino saloje (Persijos įlanka) ir bu- 
vusiame uoste Indo žiotyse rodo, jog iki arijų antplūdžio III tūkstantm. pr. m. e. 
šumerai su dravidais turėjo prekybinių reikalų. Tai patvirtina atitinkamo laiko- 
tarpio archeologiniai radiniai. Iš jų danų archeologai spėja, jog vandens kelias 
tarp Persijos įlankos pakrančių 17 Indostano yra 4-5 tūkstančių metų. Džermos 
miesto archeologiniuose sluoksniuose, radiokarboniniu metodu datuotuose 
5000 m. pr. m. e. (t. y. 7000 m.), rasta Armėnijos obsidiano dirbinių. Archeolo- 
gija patvirtina 3000 m. pr. m. e. senumo ryšius su Egiptu, kur Nilo paupiuose 
randama Mesopotamijos keramikos, o prie Tigro ir Eufrato - būdingų Nilo, taip 
pat Indo senosios epochos dirbinių. 

Iš III tūkstantm. pr. m. e. žinomas epas (Nipūro miesto griuvėsiuose rastos 
molio lentelės su 115 eilučių epo įrašų) apie mitinio drąsuolio Gilgamešo klajo- 
nes per kalnus, dykumas, kur jam tekę įveikti daug sunkumų. Tame mite yra tik- 
rovės elementų, tarp jų ir geografinių, rodančių, kad epo herojus lankėsi už sa- 
vo šalies ribų. Mesopotamiečiai tuo metu nemažai keliavo. Šumero ir Akado 
imperijos laikotarpiu (apie XXIV a. pr. m. e.), valdant Sargonui I, jų ekspedicija 
yra plaukiojusi po Viduržemio jūrą. Dargi teigiama, jog jie plaukioję iki Atlanto, 
esą dabar ten atpažįstama mesopotamiečių vietovardžių. Iš tiesų kaipgi 
Mesopotamijos laivai pateko į Viduržemio jūrą, ar ne aplink Afriką? Iuo tarpu 
tai dar tik įdomios, deja, beveik nepatvirtintos versijos. Kai kurie autoriai spėja, 
jog Mesopotamijos laivai plaukiojo į Raudonąją jūrą dar anksčiau. 

Babilonijos ir Asirijos laikotarpis pasižymėjo sausumos žygiais, dažniausiai 
kariniais. Jų metu buvo sukaupta žinių apie Armėniją, Mažąją Aziją, Elburso kal- 
nus, tai yra apie šalis, kurias jie nuolat puldinėjo. Apie arabus, į kurių žemes ne- 
buvo karo žygių, žinota labai nedaug. 

Asirijos imperijoje buvo nutiesta gerų, akmenimis grįstų kelių su tiltais, dyku- 
mose iškasta šulinių (išliko iki mūsų dienų). Tiesti kelius iš mesopotamiečių iš- 
moko persai, o iš jų vėliau - romėnai. Keliai buvo aprašyti (išleisti tarsi kelio va- 
dovai), veikė ryšių (pašto prototipas) tarnyba. Keliais rūpinasi pats valdovas. 
Minima, jog link Viduržemio jūros ėjęs „karališkasis kelias“. 

VI a. pr. m. e., įsiviešpatavus persams, Mesopotamijoje gerokai padaugėjo ži- 
nių apie pasaulį. Spėjama, jog tuo metu turėjo atsirasti tobulesnių žemėlapių. Tai 
nesunku suprasti, nes užkariautos žemės siekė Vidurinę Aziją, artimuosius Euro- 
pos ir Afrikos pakraščius. Kad geografijos žinių apie minimus kraštus buvo ir 
Mesopotamijoje, sužinome iš Herodoto. Čia apsilankęs „istorijos tėvas“ išgirdo 
tikslių žinių apie Kaspiją (kad ji nesijungia su jokia kita jūra!), kad šalia yra aukš- 
ti (Kaukazo) kalnai ir kt. Jau tada turėta geografijos žinių apie Egiptą, Egėjo jū- 
rą, Turkestaną (minima Buchara, Samarkandas, Syrdarjos, Amudarjos upės). 
Persai žinojo Indo upę, Pamyrą, Hindukušą, Kopetdagą, Karakumų dykumą. Jų 
žinios baigėsi ten, kur atėję iš rytų baigėsi kinų Šilko keliai. Tos geografijos žinios 
buvo sukauptos per Persijos karo žygius ir prekybos ekspedicijas. Apie kokias 
nors specialias misijas (diplomatines, prekybines) į tuos kraštus žinių turime ma- 
žai. Likę tik užuominų. Tose užuominose įdomiai apibūdinamos „pirklių ekspe- 
dicijos“, kuriose jie gausiai dalyvaudavo ir kurios ilgai užtrukdavo. Su ekspedici- 
jomis vykdavę žyniai, kariai. Išvykose pirkliai parduodavo grūdus, datules, 
parsigabendavo trūkstamų žaliavų. Be to, šios ekspedicijos teikdavo geografijos 
žinių apie svečias šalis. 

Įdomią ekspediciją iš persiškojo laikotarpio mini Herodotas, rašydamas 
apie imperatorių Darėją, kuris per karo žygius atrado Azijos dalį iki Kaukazo, 
Pamyro ir Indo slėnio. Darėjas V a. pr. m. e. į didelę kelionę išleido Skylaksą 
su Jonijos graikų jūrininkų įgula; ši ekspedicija ištyrė Kabulo upę ir Indą. Be 
to, mini aukštus Indijos kalnus, upes ir gausius šaltinius. Po to jie plaukė palei 
žemyno krantus į vakarus, neužsukdami į Persijos įlanką, kuri jiems, matyt, bu- 
vo gerai žinoma. Po 30 mėnesių (!), apiplaukę Arabijos pusiasalį, Skylakso 
žmonės pasiekė Sueco įlanką. Atrodo, tuo metu buvo kanalas iš Raudonosios 
jūros į Nilą. Jeigu toks kanalas buvo, matyt, jis atsirado prireikus plaukioti iš 

Nipūro miesto blano molo lentoje fragmentas 


(II tūkstantm. pr. m. e. pabaiga) 


Eritrėjos vandenų į Viduržemio jūrą. Taigi 17 Skylakso jūrininkai gal nebuvo čia 
vieninteliai atvykėliai iš kitų kraštų. 

Herodotas pamini įdomią persų ir graikų ekspediciją, kuriai vadovavo jūreivis 
Sataspas. Ekspedicija išvykusi persų karaliaus Kserkso siuntimu apie 470 m. 
pr. m. €. ir mėginusi apiplaukti Afriką iš vakarų nuo Heraklio stulpų puses. 
Deja, Afrikos ji „neapiplaukė, nes Sataspas, vengdamas ilgos kelionės ir vienat- 


vės, pasuko atgal neįvykdęs užduoties, kurią jam buvo paskyrusi jo motina". 


* Herodoto liudijimu, Sataspui už sunkius nusikaltimus mirties bausmė ant kryžiaus (jo motinai iš- 


prašius) buvo pakeista užduotimi apiplaukti Libiją (Afriką). 

Persepolis. Laiptinės į sostą bareljefas 
(I tūkstantm. pr. m. e.) 


Herodotas rašo, kad Sataspas siekęs vakarines Afrikos pakrantes, kur matęs žmo- 
nes nykštukus, nuogus, prisidengusius palmių lapais. Jūreiviams išlipant į kran- 
tą, jie begdavo gilyn į kalnus viską palikę. Galima spėlioti, jog Sataspas buvo nu- 
plaukęs į pusiaujo Afriką. Daugelis tyrinėtojų tuo žygiu abejoja. Iš negausių to 
laikotarpio kelionių galima spėti, jog valdant persams mesopotamiečių tvirtai su- 
vokiamo pasaulio riba šiaurėje siekė Vidurinę Aziją, vakaruose - Viduržemio jū- 
rą, rytuose — Indo slėnį. Jo skersmuo siekė apie 5000 kilometrų, o plotas - apy- 
tikriai 4 500 000 km“. 


Pabaigos pastabos 


Mesopotamija — viena seniausių kultūrų šalis Azijoje. Jos civilizacija kūrėsi, augo 
ne mažiau kaip 8 tūkstančius metų. Tobulėjo visa gamyba, žemės ūkis, keitėsi raš- 
menys ir skaitmenys, pinigai. Tarsi ąžuolas derlingoje paupių dirvoje augo žmo- 
nijos patirties medis. Daugiakamienis, šakotas... Ir keista, kad per tiek tūkstan- 
čių metų čia, kur galbūt atsirado žemdirbystė, taip mažai pakitusi, primityvi liko 
žagrė... Sunki šio krašto žmogaus istorijos kelionė, nelengva dabartis. 

Į mūsų erą Mesopotamijos šalys įžengė be senovės architektūros stebuklų — 
gražuolės Ninevijos, didingo Persepolio, garsaus Babilono bokšto. Jų vietoje bu- 
vo likę apvelėnėję, apirę molio kauburiai, primenantys kalvas. Per tą laiką jų pa- 
viršiuje spėjo susidaryti dirvožemis, virš senųjų kanalų upės sunešė storus smėlio 
ir dumblo sluoksnius palaidodamos molinius drenažo latakus, vandens kėlimo 

ratus. Ilgainiui didžiosios lygumos upės tiek prinešė smulkžemio į Persijos įlan- 
ką, jog buvusių uostų liekanos atsidūrė sausumoje net už keliolikos kilometrų 
nuo jūros. Maža to, visiškai buvo užmirštas dantiraštis ir visas šumerų pasaulis. 
Jo nemini net didis antikinės istorijos tėvas graikas Herodotas, apie jį nėra nė 
ženklo Biblijoje. 

Šiandien gėrimės ir stebimės ne tik tais žmogaus minties ir pavergtų rankų 
sukurtais stebuklais, bet ir jų atradimo istorija: juk kai kurie iš jų buvo aptikti be 
jokios modernios technikos, o paprasčiausio atsitiktinumo dėka. 

Rabinas Benjaminas iš Tudelės XII a. savo kelionių knygoje pirmasis viešai iš- 
reiškė nusistebėjimą dėl užmirštų Mesopotamijos kultūros stebuklų. XVII a. italų 
pirklys Pietras dela Valė, norėdamas užmiršti savo nelaimingą meilę, paliko namus 
ir keletą metų, klajodamas po ištuštėjusius senovės miestus, guodėsi atradimais il- 
guose laiškuose namiškiams. Iš jų susidarė pirmoji trijų tomų knyga apie šį kraš- 
tą. Jį sudomino ir dantiraščio paslaptis. Ilgai nesisekė perskaityti šį painų raštą, ir 
tik XIX a. Getingeno licėjaus lotynų ir graikų kalbų mokytojas G. Grotefendas, ne- 
paprastai mėgęs rebusus ir šaradas, išsprendė šią mįslę. Jau keli šimtai metų dau- 
gelio šalių archeologai tyrinėja Mesopotamijos „molio ir akmens istoriją“. Pasau- 
lis nepaliauja domėjęsis senovės miestų miesto Babilono praeitimi. JUNESKO 
nutarimu pradėta Babiloną restauruoti. Numatoma atkurti netgi Semiramidės ka- 
bančiuosius sodus, taip pat urbanistikos stebuklą Babilono bokštą. Babilonas — 
penkiolika šimtmečių kurtas paminklas neabejotinai vertas šio dėmesio. 


5. Senovės Egiptas 
* 
Gamta 


Ypatinga vieta ankstyvajai kultūrai ir civilizacijai tarpti buvo Viduržemio jūros 
pakrantės kraštai. Čia nuo seno buvo auginamos alyvos, vynuogės, datulės, čia 
paplito kviečiai ir miežiai, buvo daromas vynas. Šiuose kraštuose nestigo patva- 
rių uolienų statyboms ir rūdų metalams lydyti, užteko miško. 

Į Viduržemio jūros senosios kultūros arealą įeina taip pat kaimyninių žemynų 
pakraščių visuomenės (Afrikos, Mažosios Azijos), kuriose rutuliojosi savita civili- 
zacija. Šiame areale ypač reiškėsi Nilo pakrančių visuomenė - Senovės Egiptas. 
Tai didelis senosios civilizacijos klestėjimo kraštas, kuris, nors yra Afrikos žemy- 
ne, bet sukūrė savitą kultūrą, artimą Viduržemio jūros, iš dalies Mažosios Azijos 
ir net Europos kultūrai. 

Egiptas yra ilgiausios (6600 km.) Žemėje upės — Nilo - vidurupyje ir žemupy- 
je. Kasmet birželio mėnesį upė patvinsta ir užlieja platų (vietomis iki 50 km) 
slėnį patręšdama lygumą tamsiu derlingų dumblu. Gal dėl to senovės egiptie- 
čiai savo kraštą vadino Khem - Juodoji žemė. Kai kurie tyrinėtojai teigia, jog 
prieš 2—4 tūkstantmečius klimato čia būta drėgnesnio, švelnesnio. Daug kur vie- 
toj dykumų plytėjusios stepės su įvairesne augalija. Oazėse augta datulių palmių, 
akacijų 1r tamariksų, papirusų, lotosų, veistasi įvairesnės gyvūnijos (dramblių, ra- 
ganosių, žirafų, antilopių, krokodilų). Apie tai, be kita ko, liudija išlikę piešiniai. 
"Tokioje patogioje gamtinėje aplinkoje, be abejo, galėjo gyventi daugiau žmonių. 

Senovės Egipto geografinis akiratis: 1 — abgyventa Egipto teritorija, 
2 - politinių įtakų sritys, 3 — teritorijos, žinomos iš prekybos, 4 — vario kasyklos, 
5 — aukso kasyklos, 6 - kelionių arba karo žygių kryptys 


Spėjama, jog prie Nilo Senovės Egipte viename kvadratiniame kilometre gyve- 
no apie 400 žmonių. Egiptiečių pasaulis, apjuostas nemažų dykumų ir pusdyku- 
mių, tarsi oazė buvo nutolęs nuo aplinkinių kraštų. Nepaisant to, dar III tūks- 
tantm. pr. m. e. gamtinės kliūtys pačių egiptiečių buvo įveikiamos. Jau tada jie 
pažino savo kaimynus, iš Nubijos atsigabendavo vergų, atsivarydavo gyvulių kai- 
menes, dykumose buvo įsirengę aukso ir vario kasyklų. 


Egipto civilizacija 


Gilioje Egipto prosenovėje slypi neįmintų istorijos paslapčių. Nemaža išvadų 
apie pirmykštės visuomenės formavimąsi šiame krašte daroma iš archeologinių 
radinių. Iš jų aiškėja, jog prie Nilo gyveno labai senos autochtonų gentys. Nuo 
pat senovės per visą vergovinį laikotarpį iki mūsų eros išvakarių čia išsilaikė ta 
pati kalba, religija ir apskritai kultūrinė tradicija. Jau prieš 6 tūkstančius metų 
(neolite) prie Nilo gyventa sėsliai, auginta duoniniai javai. Gyventa ovaliose nen- 
drinėse, dažnai ant polių pastatytose trobose, nedegtų plytų nameliuose, jaukin- 
tasi gyvulių. Žemės darbams naudota mediniais ir titnago dantimis kauptukai 
bei pjautuvai, akmeniniai grūdų trintuvai. Dirbdintasi nuosaikiai ornamentuotų 
indų, akmens ar keraminių karolių, kuriuos sugebėta padengti glazūra. Jau mo- 

Sodininkas šadufu (svirtimi) kelia vandenį į aukštesnę terasą 


(2300 m. pr. m. e. sienos tapybos fragmentas Deir el Medinoje) 


kėta gaminti fajansą, išdirbti gyvulių odas. Sugebėta gamtos turtus panaudoti sa- 
vo poreikiams. Iš pačių seniausių įkapių, piešinių nesunku matyti turtinę nelygy- 
bę, užuomazgą klasinės vergovinės visuomenės, kurios viršūnėje stovėjo žyniai, 
karvedžiai. Po jų ėjo kariai, valstiečiai ir amato žmonės, vergai. 

Ilgoje Egipto istorijoje priskaičiuojama 30 faraonų dinastijų, kurios pagal lai- 
kotarpius suskirstytos į karalystes: Senąją, Vidurinę, Naująją ir Vėlyvąją. Egiptas 
ypač iškilo ir sustiprėjo valdant XVIII 17 XIX dinastijai (Naujosios karalystės lai- 
kotarpiu, XVI-XV a. pr. m. e.), kai po faraonų Tutmozio I ir Tutmozio III žygių 
Šiaurėje (Azijoje) užvaldė Palestiną, Finikijos pakrantę, Siriją ir pasiekė Mitani- 
ją, 0 pietuose Nilo aukštupį (Etiopijos žemes). Tačiau ilgainiui (I tūkstantm. pr. 
m. e.) Egipto galia ėmė smukti, galiausiai šalis pateko svetimųjų valdžion: persų, 
graikų, romėnų, bizantiečių, pagaliau arabų. 

Į Senosios karalystės laikus (apytikriai 2800-2250 m. pr. m. e.) Egiptas įžen- 
gė mokėdamas keisti gamtinę aplinką: tiesti kanalus, statyti užtvankas, kasti me- 
talų rūdas. Jau tuo metu egiptiečiai pažino metalus: šviną, varį, auksą; dar IV 
tūkstantm. pr. m. e. vieni pirmųjų mokėjo lydyti ir kalti žalvarį, turėjo labai ne- 
daug geležies, kuriai iš pradžių teikė magišką galią — visą dangaus skliautą vaiz- 
davosi esant iš geležies. Iš to sprendžiama, jog pirmoji geležis buvusi meteoriti- 
nė. Ne veltui net faraonų dukros tuo metu nešiojo brangius žiedus su paprastos 
geležies akutėmis. Plačiau geležis paplito tik I tūkstantm. pr. m. e. pradžioje. 

Džoserio (arba Cheopso) piramidė 


Stebina Egipto statybos technika, išmintis... Dar ikivalstybiniu laikotarpiu jie 
statė iš nedegtų plytų namus, vadų ir žynių kapus (sukasdavo virš palaikų žemių 
kaupus ir apmūrydavo). Atlikdami statybos darbus, egiptiečiai naudojo svamba- 
lą, kampainį, grąžtą, kaltą, pjūklą. 

Senojoje karalystėje valstiečių ir vergų rankomis buvo pastatyti didžiausi Že- 
mės kolosai — piramidės. Kai kurios iš jų tiksliai orientuotos pagal pasaulio šalis. 
Šie statiniai - tai vienintelis iš septynių Žemės stebuklų, sulaukęs mūsų dienų. Ne 
veltui pasaulyje tebekartojamas Rytų aforizmas, jog viskas bijo laiko, o laikas bi- 
jo piramidžių. XXVIII a. pr. m. e. statytoji Cheopso piramidė siekė bemaž pus- 
antro šimto metrų ir iki XIX a. buvo aukščiausias pastatas Žemėje. Į Ją sudėta 
apie pustrečio milijono stambių blokų, svėrusių po 40-50 tūkst. kilogramų. Juk 
tokie luitai buvo gabenami iš Sinajaus pusiasalio, plukdomi Nilu, o paskui — iš- 
kastais kanalais iki pat piramidžių statybos vietos. Vergų ir valstiečių rankomis, 
ant žmonių kaulų buvo sukurti šie didžiuliai statiniai faraonams (Saulės sūnums), 
sukrauti neįsivaizduojami turtai, stebinę net Babilono karalių, kuris laiške farao- 
nui rašė: „Mano broli, aukso tavo šalyje tiek, kiek ir smėlio!..“ 

Vidurinės (2050-1700 m. pr. m. e.) ir ypač Naujosios (1580-1070 m. pr. m. 
e.) karalystės laikotarpiais Egipto civilizacija pasiekė brandą - jau buvo pada- 
ryti dideli aplinkos pertvarkymai. Herodotas, V a. pr. m. e. keliavęs po Egiptą, 
pastebi: „Egiptas, nors ir lygus, yra netinkamas arkliams ir vežimams, nes yra 

Arkliais kinkytas egiptiečių karo vežimas 
(H. M. Hergeto, toliau - H. M. H., rekonstrukcija) 


daugybė kanalų, kurie išvedžioti į visas puses“. Nilo paupyje žemdirbiai turėjo 
daugiau rūpesčių negu Mesopotamijos gyventojai. Aukštutinėje Nilo tėkmėje 
reikėjo statyti užtvankas drėkinimui, o deltoje teko atlikti sudėtingą dirvų 
sausinimą. Drumsti Nilo vandenys užnešdavo kanalus purvu, juos reikėjo nuo- 
lat valyti. Taigi Nilas nuo seno stebimas (įrengta specialių sudėtingų vandens 
matuoklių). 


Kultūra 


Apie Senovės Egipto mokslo lygį, kartu gamtos, geografijos mokslų atradimus, 
liudija rašytiniai paminklai. Raštas prie Nilo atsirado dar iki III tūkstantm. pr. 
m. e. Senosios karalystės rašytiniuose paminkluose jis yra hieroglifinis. Savo pa- 
veikslų raštą egiptiečiai ištobulino iki skiemeninio, iš dalies ir iki raidinio. "Ta- 
čiau raštas buvo tarsi paslaptingas reiškinys, žynių ir kitų aukštuomenės narių 
privilegija; dėl to jis neplito, mažai ir keitėsi. Galiausiai mūsų eros pradžioje 
buvo užmirštas. 

Egipto rašytinius paminklus sudaro pasakos, legendos, himnai, poemos, fara- 
onų analai (metraščiai), pamokymai, kovų žygių bei kelionių aprašymai. Iš stam- 
besnių rašytinių paminklų ypač reikšminga „Mirusiųjų knyga“. Raštai ir pieši- 
niai gerai išsilaikė, nes daugiausia buvo įrašyti akmeninėse šventovių sienose, 
paminkluose, antkapių, karstų paviršiuose, net statulų plokštumose. Blogiau iš- 
liko raštai papiruso lapuose. 


60 Česlovas KUDABA Geografinės kelionės ir atradimai 


Iš senovės raštų ir piešinių dabar sprendžiama apie Egipto religijos ir meno 
įvaizdžius, darbus, gyvenimo būdą. Senovės Egipto meno kūriniai šlovino verg- 
valdžių, prilygusių pusdieviams, viršūnę, o šiandieną jie yra ir nepakeliamai eng- 
tos liaudies kūrybinio genialumo paminklas. Ypač buvo išplėtota skulptūra, ba- 
reljefas. Skirtingai nuo kitų civilizacijų, ypač nuo Rytų, Egipte moteris socialiniu 
požiūriu nebuvo žeminama; ji netgi šlovinta mene, įkūnyta skulptūroje, barelje- 
fuose; buvo moterų net faraonių, deivių, žynių. 


Visatos pažinimas 


Senovės Egipto religiniuose vaizdiniuose aptinkame įdomių gamtos ir kosmogo- 
nijos elementų “*. Garbinami smėlio viesulai, potvyniai; paplitęs akmens, ugnies, 
vandens kultas. „Lietus - dangaus vanduo, iš dievo Horo akies“, - buvo skelbia- 
ma. Nilas, teikęs dykumoms gaivumo ir našumo, taip pat šlovintas: „Ateik, van- 
denie, ir tegyvena esantieji žemėje!“ Dievinami kai kurie gyvuliai, giraitės, auga- 
lai, mirusieji. Galingiausi buvo aukštybių dievai — Saulė (jos dievas Ra), erdvių 
dievas Su, dangaus deivė Muta, žemės dievas Hebas. Šios dievybės laikytos Visa- 
tos dalimis, kurios kartu sudarė egiptiečių įsivaizduojamą pasaulį. 

Astronomija Egipte žinoma XXII a. pr. m. e. Ją plėtojo labiausiai išsilavinę 
žmonės - žyniai. Stebėdami dangų, egiptiečių žyniai priėjo ir tikroviškų astrono- 
minių išvadų. Pavyzdžiui, jie sudarė pirmuosius žvaigždėlapius su jų žinotais 


Senovės Egipto pasaulio vaizdinys: Žemės dievą Hebą gaubia 
dangaus deivė Muta; po jos skliautu dievas Šu (S. Morenz, 1972) 





4 S. Morenz, Bėg i cztowiek w starožytnym Egibcie, Warszawa: PaūAstwowy Instytut Wydawniczy, 1972. 
g ytnym Lgip wy 1nsty Zy, 

žvaigždynais, žvaigždžių padėties lenteles, skyrė planetas nuo žvaigždžių. Iokių 
žvaigždėlapių yra šventovių, kapų kriptų lubose. Faraonės Hačepsutos favorito 
Senmuto (XVIII a. pr. m. e.) kapo lubose nupieštame žvaigždėlapyje pavaizduo- 
ti Didysis ir Mažasis Lokio žvaigždynai, Šiaurės žvaigždė, Orionas, Sirijus. Mano- 
ma, kad egiptiečių žvaigždėlapiais naudojosi graikai. 

Vizyriniais prietaisais Egipte buvo nustatytos dangaus šviesulių vietos keiti- 
mosi periodiškumai. Neaišku, ar sugebėjo žyniai nuspėti Saulės ir Mėnulio užte- 
mimus, bet žinojo, kad vanduo Nile pradeda tvenktis patekant Sirijaus žvaigž- 
dei. O nuo vieno iki kito tos žvaigždės pasirodymo praeina 365 dienos. Taip 
buvo nustatyta metų trukmė. Metai dalyti į 12 mėnesių po 30 dienų, pridedant 
pabaigoje 5 dienas. Taip Egipte sukurtas vienas seniausių Žemėje Saulės kalen- 
dorių. Toks kalendorius kas 4 metai atsilikdavo viena diena. Per 1460 metų su- 
sidarė papildomi metai. Tad nuo 238 m. pr. m. e. žyniai astronomai nusprendė 
kas 4 metai pridėti po vieną dieną. Atsirado keliamieji metai. 46 m. pr. m. e. Ro- 
moje Julijus Cezaris įsakė šį kalendorių įvesti savo valstybėje. Jo pagrindu suda- 
rytas dabartinis Žemės kalendorius. 

"Turėta Egipte Saulės laikrodis, vandens laikrodis - klepsidra, mokėta laiką 
nustatyti naktį pagal žvaigždes. Apskritai Egipte laikas ir gyvenimas buvo tvar- 
komi pagal dangaus šviesulius ir Nilą. Upė metus rikiavo į tris sezonus: potvynio 
— achet, pasėlių derėjimo - peret ir pjūties - šemu. Kiekvienas sezonas trukdavo po 
4 mėnesius (mūsų metų ritmai trumpesni, nes turime ketvirtą sezoną - žiemą). 


Kartografija 


Senovės Egipte naudota dešimtainė skaičiavimo sistema, žinota keturi aritmeti- 
niai veiksmai, trupmenos, paprastosios lygtys, aptinkama algebros užuomazgų. 
Atrodo, buvo gerai išvystyta geometrija —- mokėta apskaičiuoti ne tik trikampių, 
bet ir apskritimo plotus. Geometrijos žinios pravertė statybai, architektūrai, ma- 
tuojant žemę. Manoma, jog Egipte matuoti žemės sklypus, sudarinėti planus tekę 
gana dažnai - kone po kiekvieno potvynio. Todėl matininkystė, kaip labai reika- 
linga, buvo ypač išplėtota. Egipto matininkai kelis šimtus metų anksčiau už grai- 
kus žinojo Pitagoro teoremą. Skaičiuojant sklypų plotus (mokesčiams), buvo suda- 
romi jų brėžiniai - paprasti vietos žemėlapiai. Teigiama, jog žemių kadastrai su 
brėžiniais Egipte buvo dar Senosios karalystės epochoje (apie 2500 m. pr. m. e.). 

Vienas įdomiausių senovės Egipto kartografijos paminklų yra apie 1330 m. 
pr. m. e. Nubijos aukso kasyklos žemėlapis. Jis buvęs padarytas faraonui Ram- 
ziui II ant papiruso raudonais dažais. Pažymėti keliai, klonio dugne keli namai, 
dievo Amono šventovė, aplink kalnai. Kalnai pavaizduoti perspektyviniu ženklu 
taip, kaip juos braižytojas matė abipus kelio, o upės ir keliai nupiešti planiniais 
sutartiniais ženklais. Pagrindinė upė, tekanti į Raudonąją jūrą, parodyta nusėta 
geldelių. 

Vis dėlto pasaulį egiptiečiai vaizdavosi gana primityviai. Gyvenamoji žemė 
jiems atrodė esanti pailga oazė tarp dykumų ir kalnų. Ją iš viršaus gaubia iškilus 
dangaus skliautas, atsirėmęs į keturis stulpus, lyg milžiniškus hieroglifus. Dangaus 
skliautu keliauja Saulė, žvaigždės. Yra užuominų, jog Visatos centru egiptiečiai lai- 

Senovės Egipto Nubijos aukso kasyklų žemėlapis 
(II tūkstantm. br. m. e.) 





kė Žemę. Supratimas apie kitus kraštus buvo vietinio pobūdžio - įsivaizdavo tiek, 
kiek pažino. Kai Egipte atsirado žinių apie Mesopotamiją (nežinia, ar pačių patir- 
tų, ar per tarpininkus gautų), tai labiausiai stebėtasi upių (Tigro ir Eufrato) tekėji- 
mo kryptimi. Egipte, įpratus prie Nilo, manyta, jog visos upės (jei tokių dar Žemė- 
je yra) gali tekėti tik iš pietų į šiaurę, kaip ir Nilas. Kartu ši abejonė yra patikimas 
įrodymas, jog geografijos žinių apie Mesopotamiją Egipte tikrai turėta. Panašiai 
egiptiečiai stebėjosi (apie 1500 m. pr. m. e.) pirmosiomis žiniomis apie Mažosios 
Azijos kalnus, ypač tuo, kad ten apie jų viršūnes „skraido debesys...“ Egiptiečiai bu- 
vo nustebinti sužinoję, jog Graikijoje iš viso nėra tokios upės kaip Nilas, o drėgmę 
kraštui teikia lietus. „Jei ne lietus, graikai numirtų...“ — sakė egiptiečiai. Herodotui 
toks stebėjimasis sukėlė priešingą mintį: „Jei Nilas užneš slėnį ir nepatvins, — egip- 
tiečiai tikrai numirs“. Ir nors egiptiečiai Nilui teikė didelę geografinę reikšmę, vis 
dėlto jie labai miglotai įsivaizdavo šios didžiosios savo krašto upės aukštupį. 


Kelionės 


"Tokie riboti pasaulio vaizdiniai susidarė dėl to, kad egiptiečiai nedažnai ir ne- 
daug kur toliau keliavo. Dažniausiai tai būdavo pavienės prekybinės išvykos, su- 
sijusios su jų buities poreikiais. Iš pradžių, matyt, tenkintasi gamtinėmis medžia- 
gomis iš Nilo apylinkių. I tūkstantm. pr. m. e., Egipte paplitus geležiai, iškilo 
neišvengiama būtinybė gauti tos žaliavos patiems (ne per tarpininkus). Žinant, 
kad epigtiečiai iš Sinajaus pusiasalio įsiveždavo vario ir vertingo statybinio ak- 
mens, o geležies — net iš Mažosios Azijos ir Kretos, nesunku įsivaizduoti, jog su 
tomis šalimis jau nuo seno buvo palaikomi ryšiai. Dar Senosios karalystės laiko- 
tarpiu, kylant Egipto civilizacijai ir plečiantis prekybai, susidomėta pietinėmis 
sritimis ir net tropine Afrika. Iš ten egiptiečiai įsiveždavo juodųjų vergų, aukso, 
balzamo, smilkalų, dervų, dramblio kaulo ir kt. VII a. pr. m. e. nuo Sienos (da- 
bar Asuanas) palei Nilą aukštyn minimos sritys, esančios už keturių mėnesių ke- 
lio sausuma “*. 


5 P. Xeununr, He6e00m61e 3eMAU, T. 1. 

Pramoginės medžioklės vaizdai (H. M. H. rekonstrukcija) 


Senovės egiptiečiai labiausiai pasižymėjo kaip geri upeiviai. Per jų žemes te- 
kantis Nilas buvo patogus susisiekimui. Ši upė jiems buvo pagrindinis „vandens 
vieškelis“. Gal dėl to jie kiek mažiau domėjosi Viduržemio jūra ir Indijos vande- 
nynu, o plaukiojo Nilu, ištobulino upinius laivus. Graikų šaltiniuose yra užuomi- 
na, jog egiptietis Danas išradęs penkiasdešimtirklį laivą. Dargi yra nuomonių, 
jog apskritai Viduržemio jūros laivų prototipu buvę egiptiečių irkliniai ir buri- 
niai laivai, kuriuos jie turėję Nile. 

Egiptiečiai Nilu plaukiojo nuo ankstyvųjų amžių — VI-IV tūkstantm. pr. m. e.; 
o III-II tūkstantm. pr. m. e. papirusuose aprašomi reguliarūs reisai Nilu. Rasta 
eldijų, išskaptuotų iš vieno kamieno, taip pat pintų laivelių. Kalbama apie laive- 
lius iš degto molio (!). Žemutiniame Nile plaukiojo stilingi laivai su keturkampe 
bure. Juos matome III tūkstantm. pr. m. e. piešiniuose. Tai būta pjautuvo pavi- 
dalo laivų, panašių į tuos, kurie ir nūnai rišami Baltajame Nile iš papiruso. Ga- 
lingų laivų atsiranda III tūkstantm. pr. m. e. viduryje, nes jais iš Asuano buvo ga- 
benamas marmuras, smiltainis ir granitas piramidėms statyti. Kiek vėliau laivais 
plukdomi akmens obeliskai, svėrę po 400 tonų. Tokie sunkiasvoriai laivai turė- 
davo iki 70 m ilgio. Jie būdavo irkluojami, o prieš srovę juos vilkdavo vergai. 

Egiptiečių pavienės kelionės irgi siekdavo gana toli. Dar IV tūkstantm. pr. m. e. 
jie laivais priplaukdavo kalnuotą Libano pakrantę, esančią į šiaurryčius nuo Nilo 
deltos, Kretos salą. Bene seniausia mums žinoma kelionė įvyko apie XXVII a. 
pr. m. e., kai 40 Egipto laivų atgabeno iš Libano kedro medienos laivams. Anksti 
iškirtę negausius savo miškus, egiptiečiai ypač stigo medienos laivams statyti ir ki- 
tiems poreikiams. Iš kitur parsiveždavo ir metalų. Senosios ir Vidurinės karalysčių 
laikotarpiais palaikomi ryšiai ne tik su Sinajaus pusiasaliu, Libano kraštais, bet ir 
su Sirija, Mesopotamija. Kai kurie tų kraštų buvo patekę Egipto įtakon ir net pri- 
klausomybėn. 

Prekybinės kelionės į Punto šalį vaizdas (H. M. H. rekonstrukcija) 


Egipto dirbinių randama Egėjo jūros salose, o Mažosios Azijos obsidiano dir- 
binių — Nilo pakrantėse. Viena čia tėra neaišku, kiek tie ryšiai tarp Egipto ir Ma- 
žosios Azijos buvo palaikomi pačių egiptiečių, kiek per tarpininkus. Bent jau 
Naujosios karalystės amžiais (II tūkstantm. pr. m. e. pabaigoje) egiptiečių tarpi- 
ninkai buvo finikiečiai. Tarpininkų galėjo būti ir anksčiau. Per juos iš Asirijos į 
Egiptą pateko arkliai, karo vežimai. Iš egiptiečių rankų į anuos kraštus galėjo 
plisti dramblio kaulas, audiniai. 

Apskritai egiptiečių aktyvumas Didžiojoje jūroje (taip čia vadinta Viduržemio 
jūra) buvo menkas. Spėjama, kad vakarinės Viduržemio jūros dalies jie iš viso ne- 
lankė, nepažino jos. Bet ir minėtos kelionės vyko ankstyvaisiais laikais, o II tūks- 
tantm. pr. m. e., kai iškilo finikiečiai, egiptiečiai šiuose vandenyse lankėsi dar re- 
čiau. Jie samdėsi kitus (finikiečius, vėliau graikus). VII a. pr. m. e. XXVI 
dinastijos faraonai graikams leido Nilo deltoje įsikurti kolonijų. Ateiviai tiria Ni- 
lo žiotis ir pavadina jas delta (nuo graikų raidės delta — A). 

Retai, bet kartais buvo keliaujama sausuma — iš Egipto į vakarinių dykumų 
oazes, į Siriją, Palestiną. Išdžiūvusių upių vagomis keliaujama vilkstinėmis, o kar- 
tais pavieniui. Atskirų kelionių aprašymų išliko iki mūsų dienų. Tai nedidelės li- 
teratūrinės ištraukos, piešiniai, liudijantys, kad tokios kelionės vyko. 


Sinuheto klajonės 

Apie 2000 m. pr. m. e. vienas kilmingas egiptietis Sinuhetas berods slapta dėl 
kažkokių priežasčių paliko Egiptą ir iškeliavo. Savo nuotykių aprašyme jis pasa- 
koja, kad ėjęs labai ilgai ir patekęs į dykumą, po kurią daug dienų klajojęs. 


„Pagaliau, - rašo jis, - ėmė kankinti troškulys, gerklė degte degė, ir aš tariau, kad 

tai mirties skonis. Aš sukaupiau jėgas ir įtempiau savo sąnarius... Išgirdau gyvu- 
lius bliaunant...“ Toliau pasakoja, jog pamatęs žmones, kurie jį pagirdė ir elgėsi 
su juo draugiškai. Tik po pusantrų metų jis pasiekęs Siriją. Valdovas jį priėmęs 
maloniai, leidęs gyventi ir keliauti po kraštą. Keliaudamas Sinuhetas daug suži- 
nojęs apie tą kraštą, gyvenimo papročius. „Valdovas paskyrė mane savo vaikų vy- 
resniuoju, apvesdino su augiausia dukterimi. Davė geros žemės sklypą...“ Gyve- 
no ten sau žmogus iš Egipto, augino vynuoges ir savo vaikus, turėjo vyno kaip 
vandens, medaus, vaisių ir kitokių gėrybių. „Gausu tame krašte miežių ir kviečių, 
o įvairių gyvulių - nesuskaitoma daugybė“. 

"Taip Sinuhetas būtų ir nugyvenęs gyvenimą svečioje šalyje, ir mes apie jį da- 
bar nieko nežinotume, jei ne faraono kvietimas grįžti. Faraonas, sužinojęs jį ten 
nuklydus, siūlė jam grįžti žadėdamas viską dovanoti. „Grįžk į Egiptą, — rašė jis 
Sinuhetui, - pamatyti rūmų, kuriuose tu gyvenai, išbučiuoti žemės tarp dvejų di- 
džiųjų vartų, atsisėsti į mano artimųjų suolą. Juk tu jau pradėjai senti. Atsimink 
išsiskyrimo dieną. "Tau bus skirta naktis su kvapnia alyva ir laidotuvių drobulėmis 
iš dievaitės Taitės rankų. Laidotuvių dieną bus tau paruoštos iškilmingos lydėtu- 
vės, mumijai apdaras bus padarytas iš aukso, o ties tavo kapo anga bus pašoktas 
šokis „muū“... Tu mirsi ne svečioje šalyje, ne azijiečiai palydės tave į kapą ir į 
avies kailį nebūsi įvyniotas... Viso to su tavimi neatsitiks. Pasirūpink savo kūnu ir 
grįžk“. Iš šios ištraukos matome, kad svarbiausias gyvenimo idealas Egipto visuo- 
menėje buvo užsitikrinti pomirtinę gerovę. Savo tikėjimo tradicijų nepamiršęs 
Sinuhetas sugrįžo į Egiptą. Nežinome, ar faraonas tesėjo pažadą. Sinuhetas grį- 
žęs parašė šį savo klajonių pasakojimą. Aprašymas buvęs platus, suteikęs egiptie- 
čiams naujų geografijos žinių apie šiaurės kaimynus. Jis buvo perrašinėjamas, 
kartojamas ir paplito kaip Senovės Egipto rašto klasikinis kūrinys. Gal dėl to jis 
ir išliko iki mūsų dienų. Praėjus maždaug 4 tūkstantmečiams, 1886 m. prancūzų 
archeologas Gastonas Masperas, kasinėdamas Egipto Tebų miestą, rado Sinuhe- 
to nuotykius, įrašytus smiltainio plokštėje. 


Kelionės po Afriką 


Egiptiečiai domėjosi ir pietų šalimis, iš kur atitekėjo Nilas. Ten buvo nežinomi, 
viliojantys savo turtais, kurių gaudavo per tarpininkus, kraštai. Keliauti į tą šalį 
patogu buvo Nilu arba Raudonąja jūra ir žemyno pakrantėmis. Apie 2000 m. pr. 
m. e. egiptiečiai Nilu plaukiojo iki penktojo slenksčio, o Nilo versmių ilgai arba 
iš viso nežinojo. Graikų keliautojas Herodotas, V a. pr. m. e. lankydamasis Egip- 
te, rašė: „Apie Nilo prigimtį aš nieko negalėjau sužinoti nei iš žynių, nei iš kie- 
no kito, nors ir klausinėdavau, kodėl Nilas savo prigimtimi taip smarkiai skiria- 
si nuo kitų upių... Apie Nilo versmes nė vienas iš tų, su kuriais man yra tekę 
kalbėtis, nepasakė žinąs jas“ '*. Toliau Herodotas pastebi, kad tai žinąs tik vienas 
vyriausiasis žynys. Teisybė, egiptiečiai mėgo paslaptis ir Herodotui, svetimšaliui, 
galėjo slepiamų dalykų nesakyti. Juk Egipte dar Senosios karalystės amžiais skli- 
do nemaža žinių apie pusiaujo Afrikos gamtos turtus, neūžaugas pigmėjus. Juk 


'“* Aumuunaa 2e02pacbua, c. 35. 

Pigmėjas tarp egiptiečių („...parvežė neūžaugą žmogelį, kurio išvaizda prajuokinusi faraoną“; 
H. M. H. rekonstrukcija) 


iš čia bus „kilę“ Homero poemose minimieji „nykštukai“. Taigi, matyt, apie Af- 
riką Egipte nemažai žinota. Apie tai kalba dar vienas rašto paminklas. Ties Sem- 
nekos miestu (antrasis slenkstis) XII dinastijos laikais (II tūkstantm. pr. m. e.) pa- 
statytas stulpas su užrašu: „Iatai pietinė riba. Nė vienas negras negali jos 
peržengti nei pėsčias, nei vandeniu. Bet jei patektų kraštan beprekiaudamas ar- 
ba rastųsi kuriuo nors reikalu, tai jam nieko nebus“. 

Negausios žinios apie svečias pietų šalis pateko į egiptiečių pasakas, fantasti- 
nius pasakojimus. Tačiau jose nesunku atpažinti geografinį tikroviškumą: „Pa- 
žengus į pietus nuo Nilo versmių, vadinamuosiuose Mėnulio kalnuose, gyvena 
būriai niekingų nykštukų. Tie nykštukai jau daugelį metų kariauja su gervėmis. 
Dar toliau veisiasi žmogaus didumo skruzdės, kurių šalis turtinga aukso. Už tos 
šalies ribų keliautojas tebūnie atsargus, nes ten pasitaiko šungalvių - pusiau žmo- 
nių, pusiau šunų. Netoli pusiaujo, kur patekti negalima, kaip sako Aristotelis, te- 
nai nuo karščio liepsnoja žolė ir verda vandenynai“ "". Šiame iš pirmo žvilgsnio 
fantastiniame Herodoto pasakojime beveik nieko nėra pramanyta apie pusiaujo 
Afrikos sritis (nykštukai - pigmėjai, šungalviai —- beždžionės, liepsnojanti žolė — 
savanų gaisrai). 

Senosios karalystės laikais egiptiečiai pradėjo lankyti tolimąją Punto šalį (So- 
malio pusiasalyje?). Įrašai ir piešiniai uolose liudija buvus kelias stambesnes ke- 
liones į tą pusę. Įdomus yra tuometinio Asuano didiko prekybininko Kirkufo 
pranešimas, kuriame jis sakosi radęs šalį Jam. „Pasiekiau po septynių mėnesių ir 
pargabenau iš ten įvairių dovanų. Buvau už tai labai giriamas“. Iš ten į Egiptą 
Kirkufas trimis šimtais apkrautų asilų pargabenęs brangių prekių: smilkalams 
dervos, juodmedžio medienos, panterų kailių, dramblio ilčių ir kitų retų dalykų, 
be to, neūžaugą žmogelį, kurio išvaizda prajuokinusi faraoną. Ekspedicija atga- 
benusi ištisą miškelį Punto medžių (iškastų su šaknimis), kuriuos faraonė pasodi- 
no prie tėvo kapo, kaip jam gyvam buvo žadėjusi. 

Į pietinius, vadinamuosius Punto, kraštus egiptiečiai dažniausiai vykdavo 
prekybiniais, o gal ir kolonistiniais tikslais. Apie 1500 m. pr. m. e., faraonei Ha- 
čepsutai įsakius, buvo atlikta didelė prekybinė ekspedicija į Puntą. Kelionei at- 
minti netoli Tebų pastatyta pusiau urvinė šventovė su kolonomis. Sienų barelje- 
fuose yra ekspedicijos vaizdų, iš kurių matyti, kad keliauta dideliais, daugiau 
kaip 30 m ilgio laivais, varomais irklų ir burių. Didžioji burė buvo 180 m*, todėl 
laivas judėjo net esant šoniniam vėjui. Kaip matyti iš piešinių, Punte gyventa 
tamsiaodžių, augta palmių, būta beždžionių. Poliniai pastatai virš vandens deng- 
ti nendrėmis. Minėtoji ekspedicija atvežė iš ten kvapiųjų medžių sakų, juodme- 
džio, dramblio kaulo, sidabro, aukso, beždžionių, žvėrių kailių, čiabuvių ir jų vai- 
kų. Pažymima, kad kelionė buvusi labai svarbi, kokios nėra buvę iki tol. 

Apie Punto šalis ir jų stebuklus Egipte žinota seniai; apie jas tėvų tėvai pasa- 
kodavo vaikams. Galbūt Puntas buvo pasakiškų faraonų turtų ir pasaulio brange- 
nybių šaltinis. Šiandieną ne visai aišku, kur toji pakrantė buvusi. Istorikų vaiz- 
duotė jos ieško visame Afrikos rytiniame pakraštyje nuo Bab al Mandebo 
sąsiaurio iki Zambezės upės. 


Pabaigos mintys 

Apie Senovės Egipto geografinį akiratį galutinį žodį tarti dar anksti. Dabar nuo- 
monės prieštaringos. Tačiau viena aišku, kad egiptiečiai patys ir per tarpininkus 
jau Senosios karalystės laikotarpiu, kai jų vergovinė valstybė buvo galinga, 


" Anmuunaa zeo2padua, c. 34. 

sugebėjo pažinti kaimynines žemes, iš dalies artimesnių jūrų ir vandenynų 
pakraščius. Egiptiečių geografinė oikumenė "* buvo apie 5000 km skersmens, 
5 mln. km? ploto. Žinota apie 3600 geografinių vietovardžių. Bent nuo Mesopo- 
tamijos egiptiečiai savo geografijos žiniomis nedaug atsiliko. Yra ir dar drąses- 
nių teiginių. Remiantis Herodotu, teigiama, jog Ramzis siuntęs ekspedicijas ne 
tik į pietus, bet ir į šiaurę, net iki Dono, o rytuose - į Indiją. Tais teiginiais, kol 
jie nebus paliudyti rašytinių šaltinių bei radinių, tenka abejoti. 

Šiandieną prie Nilo vyksta didelė pertvarka, statomos užtvankos, kartu atlie- 
kami platūs tarptautinio masto ir Egipto senovės tyrinėjimo darbai. Egiptologi- 
jos šaknys gilios. Dar V a. pr. m. e. graikų mokslininkas ir keliautojas Herodotas 
aplankė Nilo pakrantes, aprašė jas. Paskui 23 amžius beveik niekas nieko naujo 
neparašė. Dažniausiai būdavo kartojamos Herodoto žinios. Prie mūsų eros 
slenksčio Egipto hieroglifai jau buvo nebylūs — užmiršti. V a. žymus Egipto 
rašytojas ir eruditas Horapolonas parašė veikalą Hieroglybhica, kuriame teigia, 
kad senieji rašmenys nėra rašmenys, o turi tik simbolinę reikšmę. 

Pusantro tūkstančio metų apleistos nyko, iro didžiosios civilizacijos ir kultūros 
prie Nilo nuolaužos. Pradžią dabartinei egiptologijai padarė prancūzai. 1798 m. 
Napoleonas Bonapartas, su savo kariuomene vykdamas į Egiptą, drauge pasiė- 
mė 150 įvairių specialybių mokslininkų. Jų surinkti duomenys išleisti puikiu 24 
tomų veikalu apie Egiptą, kuris iki šiol neprarado savo vertės". 1822 m. jaunas 
prancūzų mokslininkas Fransua Šampoljonas perskaitė užmirštąjį Egipto raštą, 
parašė vertingų veikalų, kurie buvo paskelbti po jo ankstyvos mirties. 

Neseniai (1972 m.) pasaulis pažymėjo naujosios egiptologijos 150 metų jubi- 
liejų. Per tą laiką įvairių valstybių mokslo įstaigos, egiptotyrinės draugijos, pavie- 
niai entuziastai tyrinėjo Egipto civilizaciją. Tiesa, drauge Egiptas tapo apiplėštas. 
Visų žemynų muziejuose šiandien pamatysime Egipto eksponatų ir net ištisų 
Egipto senovės muziejų. Egipto senovės paminklų yra ir dviejuose Lietuvos mu- 
ziejuose. Egiptu domėjosi, dalyvavo tyrimuose ir Lietuvos žmonės, mokslininkai. 
Dar 1584 m. ten lankėsi Mikalojus Kristupas Radvila (Našlaitėlis). XIX a. Egip- 
to tyrinėjimuose dalyvavo M. Tiškevičius ir I. Žiogelis. Tris kartus buvo Egipte 
žymiausia Lietuvos egiptologė, parašiusi veikalų apie šį kraštą, M. Rudzinskaitė- 
Arcimavičienė. 


6. Finikiečiai — geriausi Senojo pasaulio jūrininkai 
Finikiečių civilizacija 


Senoji Finikijos visuomenė pradėjo savo istoriją Libano kalnų atšlaitėse, atgręž- 
tose į Viduržemio jūrą. Tik vėliau finikiečiai plačiai išplito šios jūros salose, 
pakrantėse ir net daug plačiau. Mat finikiečių tėvynė buvo labai patogioje ge- 
ografinėje aplinkoje - trijų žemynų sandūroje, netoli kitų jūrų, tarsi kryžkelėje. 


'* Oikumenė - visuma aplinkinių sričių, kurios, anot senovės graikų, buvusios žmonių gyvenamos ir 


tiems žmonėms žinomos. 
* Description de VEgypte, Paris, 1809-1828. 

Siaurame pakraščio ruože, kur gyveno finikiečių protėviai, buvo našios dirvos 
kviečiams, miežiams auginti; priekalnėse tarpo vaismedžių sodai. Dar aukščiau į 
kalnus - vešlūs miškai, teikiantys medieną laivams statyti. Kalnuose buvo meta- 
lo rūdų, žaliavų stiklui gaminti ir kt. Tačiau būta ir nepatogių aplinkybių: labai 
maža derlingos žemės, nėra upių, nedaug prieplaukoms tinkamų užtakių. Gal- 
būt todel finikiečiams teko išmokti jūros verslų, ieškotis žemių kitose vietose. 

Libano pakrantėse bei kitose finikiečių miestų vietose atliekami archeo- 
loginiai tyrinėjimai įrodė, jog neolite Finikijoje sugebėta kruopščiai daryti ak- 
mens įnagius iš titnago, obsidiano, paprasto ir dramblio kaulo, mokėta puošti 
juos ornamentu. Buvusių miestų vietoje rasta iki 14 archeologinių sluoksnių, da- 
tuojamų nuo IV tūkstantm. pr. m. e. Iš griuvėsių sprendžiama, jog mokėta staty- 
ti nedegtų plytų namus. Kultūrinės tradicijos kūrime finikiečiai neturėjo ryškaus 
savarankiškumo - nemaža patirties perimta iš Egipto ir Mesopotamijos, Egėjo 
jūros salų jūrininkų. Jeigu sutiksime, kad finikiečiai šiek tiek išmoko jūreivystės 
Iš egėjų, tai turime pridurti, jog savo mokytojus jie pralenkė. 

Labai svarbi aplinkybė finikiečių civilizacijai kurtis buvo ta, jog Finikijos kai- 
mynystėje gyveno senos išsivysčiusios vergovinės visuomenės: vienoje pusėje Me- 
sopotamija, Sirija, Hetitų valstybė, kitoje - Egiptas. Finikiečiams reikėjo nuo jų 
ginti savo savarankiškumą. Nepaisant šio pavojaus, jie sugebėjo II tūkstantm. pr. 
m. e. pabaigoje iškilti, tapti prekybinių ryšių tarp didelių visuomenių tarpinin- 
kais. II tūkstantm. pr. m. e. jie buvo sukūrę vergovinę visuomenę, turėjo didelių 
miestų —- Sidoną, Tyrą, Aradą, Biblą. II tūkstantm. pr. m. e. viduryje, kai smuko 
egėjų galybė ir Viduržemio jūra liko tarsi laisva, finikiečiai joje išplėtė savo įta- 
ką, atliko kolonistinių bei prekybinių kelionių. Pirmosios žinios apie finikiečių 
keliones randamos 1475 m. pr. m. e. egiptiečių freskose. 

Tų kelionių, tiesa, ne tiek daug, bet įspūdingumu joms neprilygo nė vienos 
antikinės visuomenės kelionės. 


Finikiečių kolonijos 


Nuo XII a. pr. m. e. Finikija ėmė sparčiai stiprėti. Ji vieną po kitos kolonizavo 
artimesnes Viduržemio jūros salas ir pakrantes: užvaldė Kiprą, po to Kretą, Apu- 
liją, Kalabriją Apeninuose, Siciliją, Korsiką, Balearų salas, Maltą, Balkanų pusia- 
salio pakrantes. Bene viena seniausių finikiečių kolonijų buvo Pirėnų pusiasaly- 
je Gadeso (dabar Kadiso) miestas, o Afrikos pakrantėje - Tanžeras. Abu miestai 
yra ir dabar. Kartu finikiečiai užvaldė Gibraltarą, kurį jie pavadino Melkarto stul- 
pais“. Netrukus Atlanto vandenyne Finikijos jūrininkai rado Madeirą, pasiekė 
Kanarų salas. Manoma, kad pirmieji finikiečių jūrininkai ten buvo vėjų nunešti. 

Apie 814-813 m. pr. m. e. finikiečių išeiviai iš Iyro Afrikos šiaurinėje pa- 
krantėje įkūrė Kartaginos miestą (išvertus reiškia Naujamiestis). Miestas greitai 


* Melkartas - finikiečių jūreivystės dievas. Buvo vaizduojamasi čia esant pasaulio skliauto pakraštį, 
atsirėmusį į stulpus. Tos pačios tradicijos laikydamiesi, graikai sąsiaurį vadino Heraklio stulpais, ro- 
mėnai — Herkulio stulpais, arabai Džebel el Tarik. (Tariko kalnas. Tarikas - arabų karvedys, 711 m. 


užkariavęs sąsiaurį.) Iš čia ir dabartinis pavadinimas - Gibraltaras. 

augo (pasiekė 700 000 gyventojų), tapo visos Viduržemio jūros vakarinės dalies 
stambiausiu uostu ir valdovu. 

Finikija buvo savita miestų-valstybių visuomenė. Viduržemio jūros baseino sa- 
lose ir pakraščiuose, taip pat Atlanto vandenyno pakrantėse jų būta apie 300. 
Norint pasiekti toliausius Finikijos pakraščius, reikėjo plaukti 30 dienų. Supran- 
tama, nors Finikijos vergovinius miestus ir jungė bendra administracinė tvarka, 
bet jų visumos negalima vadinti valstybe. Tai nedidelės karalystės, kurios kartais 
tarpusavyje net kariavo. 

Kalbant apie veržlią finikiečių visuomenę, nėra ko abejoti, kad ji turėjo savi- 
tą civilizaciją ir kultūrą. Apie finikiečius, jų kalbą ir kultūrą yra prieštaringų nuo- 
monių. Daugelis jų gentis ir kalbą kildina iš semitų, laikydami finikiečius labai 
senos kultūros nešėjais ir jos platintojais. Remiantis tuo, kad finikiečiai ankstyvo- 
joje savo visuomenės raidos stadijoje neturėjo nuosavo rašto, maža paliko senų 
rašytinių paminklų, teigiama juos paveldėjus kaimynų, ypač egėjų, kultūrą. Jų 
raštas atsirado vėliau (II tūkstantm. pr. m. e. viduryje) ir gal buvo sukurtas re- 
miantis dantiraščiu ir hieroglifais, bet jis buvo pirmasis raidinės abėcėlės (22 rai- 
dės priebalsiams žymėti) raštas, kuris kartu su jų kalba paplito kolonijose. 

Finikiečiai patys išmoko žemdirbystės, įvairių kitų verslų, juos ištobulino. 
Darbams augino jaučius, asilus. Mažai turėdami dirbamos žemės, kalnų šlaituo- 
se sukūrė terasinę žemdirbystę, galbūt pirmieji šioje pasaulio dalyje. Turėdami 
sodo kultūrų, darė vyną; augino linus, kanapes, audė audinius, mokėjo labai ge- 
rai dažyti, ypač purpuro“! ir violetine spalva. Taigi finikiečių vynas, džiovintos 
žuvys, aliejai, kedro mediena, spalvingi audiniai buvo žinomi kaip geriausi tuo- 
metiniame pasaulyje. Sumaniai jie gabendavo medieną - plukdydavo vandeniu. 
Jų meistrai sugebėjo lydyti įvairius metalus, stiklą (jo gaminimo paslaptį sužino- 


* Netgi finikiečių pavadinimas, aiškinama, kilęs nuo žodžio purpuras (gr. foineks). 
S. Moskatis, Finikiečių pasaulis, Vilnius: Vaga, 1975. 

Finikiečių laivas 


jo iš egiptiečių ir asirų). Stiklo 17 metalo dirbiniai buvo tobuli ir garsėjo ano me- 
to pasaulyje. Dėl visų šių gėrybių finikiečiai buvo plačiai žinomi, turėjo prekybi- 
nių ryšių su daugeliu šalių. 

Salų ir pakrančių visuomenei nemaža problema buvo gėlas vanduo, ypač ma- 
žų salelių gyventojams. Tad gėlą vandenį taupė, kaupė didelėse cisternose iš šal- 
tinių arba kritulių. Sugebėjo pasinaudoti požeminiais vandenimis net iš jūros 
dugno (seklumoje). Surastą po vandeniu gėlą šaltinį apgaubdavo „alavo varpu“, 
o iš jo „pagautą“ vandenį odos vamzdžiais atvesdavo į paviršių naudojimui“. 


Jūreivystė 


"Tačiau bene didžiausiu finikiečių pasiekimu reikia laikyti jūreivystės ištobulini- 
mą. Daug plaukiodami jie sukūrė labai gerus prekybinius ir karo laivus. Statyda- 
vo 20-ties irklų trumpastiebius burinius laivus, vadinamus gaulomis, 50-ties irklų 
pentekonteras ir kitokius. Finikiečių laivai buvo talpūs 17 pakankamai greiti. 
Statydavosi laivus ne vien savo poreikiams — progai pasitaikius, juos parduo- 
davo ir kitiems. Buvo sumanūs prekybos, o kai kada ir politikos tarpininkai. Su- 
gebedavo daug stipresnių valstybių valdovus palenkti į savo pusę, gauti iš jų pel- 
no ir gyventi geriau už juos pačius. Pristatydavo jiems savų prekių, įvairių 
gaminių, medienos, metalo dirbinių. Jų pageidavimu leisdavosi į keliones, par- 
gabendavo kitų tolimų kraštų gaminių. Kartu jie patys stengėsi apsirūpinti žalia- 
vomis, ypač metalų. Kipre ir Mažojoje Azijoje gaudavo vario, geležies. Pirėnų pu- 
siasalyje ieškojo alavo, sidabro. Gal per tarpininkus, o gal ir patys alavo gaudavo 
iš Kasiteridžių“. Buvusiose finikiečių kolonijose randama Baltijos gintaro, kurio 


“ S. Moskatis, Finikiečių pasaulis, p. 83. 
“ Kasiteridės - gr. kassiteros — alavas, alavo rūda. Finikiečiai alavo gaudavo Iberijos (Pirėnų) pusiasa- 
lyje, todėl jo pietvakarių pakrantę vadino Kasiteridėmis. Vėliau graikai alavo gaudavo Britų salose 


(Kornvalio pusiasalyje), kurias taip pat vadino šiuo vardu. 

neaiškūs keliai taip pat duoda pagrindą įvairiems spėliojimams. Visose sunkiose 
kelionėse irkluodavo, uostuose ir kasyklose sunkiai dirbdavo vergai. Vergais bu- 
vo prekiaujama ir su kitomis šalimis. 

Plaukiojimo mene finikiečiams nebuvo lygių. Jie turėjo navigacinės patirties, 
naktį sugebėjo orientuotis pagal dangaus šviesulius. I tūkstantm. pr. m. e. pirmo- 
joje pusėje finikiečiai buvo Viduržemio jūros šeimininkai, atliko stebinančių ke- 
lionių vandenynuose. Apie tas keliones nedaug išliko žinių. Viena iš priežasčių — 
rašytinių finikiečių paminklų stoka. Sunku paaiškinti, kodėl raštinga visuomenė 
mažai paliko raštų. Kartais tyrinėtojams atrodo, jog finikiečiai nemėgo rašyti, ki- 
ti mano, kad jie saugojo paslaptis. Priežastis veikiausiai bus ta, kad jų miestai ne 
vieną kartą buvo iki pamatų sugriauti. 


Geografinis akiratis 


Šiek tiek užuominų apie finikiečių žygius yra graikų raštuose - Homero poemo- 
se, Herodoto kelionių užrašuose. Jų lankymąsi svetur patvirtina vietovardžiai, li- 
kę Viduržemio jūros pakrantėse. Iš jų kelionių galima spręsti, jog finikiečių ge- 
ografinės minties lygis buvo aukštas. Jie turbūt turėjo neblogų žemėlapių, 
jūrlapių. Daroma atsargių prielaidų, jog rašydami apie svetimas šalis Ptolemajas 
bei kiti žymūs geografai rėmėsi finikiečių šaltiniais. 

Finikiečiai nemažai keliavo ne tik po Viduržemio jūrą. Jų prekybinės galeros 
pasirodydavo Indijos vandenyne, Persijos įlankoje. Matyt, savo pietinėms kelio- 
nėms laivyną laikė Raudonojoje jūroje. Manoma, jog finikiečiai žinojo kelią net 
į Indiją. Egiptiečių pasamdyti, jie nuplaukdavo į vadinamąją Punto šalį, keliavo 
į dabar užmirštą turtų kraštą Ofyrą, pargabendavo iš ten tauriųjų aliejų ir kvepa- 
lų, brangenybių, vergų. Savo prekes nugabendavo ir keisdavo į indiškas ir kiniš- 
kas, kurių Persijos įlankoje tikriausiai būdavo. Finikiečiams pažįstamo pasaulio 
plotas buvo milžiniškas - siekė 45 mln. km“. 

Yra žinoma keletas didelių finikiečių kelionių. X a. pr. m. e. minima izra- 
elitų karaliaus Saliamono pageidavimu atlikta kelionė į paslaptingą Ofyro ša- 
lį, kuri garsėjusi auksu, dramblio kaulu, brangakmeniais ir kitais turtais; joje 
gyvenusios beždžionės ir povai. Į šią kelionę išvykę Finikijos miestų Tyro ir Si- 
dono jūreiviai kartu su Saliamono pasiuntiniais. Kelionė trukusi 3 metus. Be- 
je, viduramžiais šios šalies ieškota ištisus šimtmečius po visą pasaulį, net Ra- 
miajame vandenyne ir poliarinėse srityse. Be kita ko, Senajame Testamente 
sakoma, jog finikiečiai iš tos šalies parvežę, be kitų turtų, ir 420 centnerių 
aukso (!). Dabar Ofyro lokalizacija domina tik archeologus ir senovės tyrinė- 
tojus. Yra teiginių, jog ta šalis — tai Ceilono sala. Viena sena dar I. Kanto pa- 
skelbta versija dabar vėl atgaivinta. Pasak jos, Ofyras - Pietų Rodezijos šalis 
Zimbabvė. Ieškoma panašumo su nenustatytos paskirties Zimbabvės akmeni- 
nių rūmų liekanomis, kurie, deja, atrodo, vėlesnių laikų. Taigi, nors Ofyro vie- 
ta nežinoma, tikriausiai finikiečiai, ją lankydami, yra atlikę svarbią ir didelę 
kelionę. Ofyro šalies, be abejo, reikėtų ieškoti Indijos vandenyno pakrantėse 
(Saudo Arabijoje, Jemene, Somalyje), nes ekspedicija prasidėjo Akabos įlan- 
koje (Raudonojoje jūroje). 

Kelionė aplink Afriką 


Valdant Egiptą faraonui Necho (VI a. pr. m. e.), finikiečiai atliko didžiausią se- 
nųjų laikų geografinę kelionę aplink Afriką, kuri tuo metu buvo vadinama Libi- 
ja. Gal apie ją nieko nežinotume, jei ne Herodoto pastaba senovės Egipto ap- 
rašyme. "Ias aprašymas toks lakoniškas, kad pakartosime jį ištisai. „Libija 
(Afrika), kaip paaiškėjo, yra iš visų pusių skalaujama jūrų, išskyrus tą dalį, kur ji 
susisiekia su Azija. Necho, Egipto karalius, mūsų žiniomis, yra pirmas, kuris tai 
įrodė. Sustabdęs kanalo iš Nilo į Arabijos įlanką (Raudonąją jūrą) kasimą, išsiun- 
tė finikiečių laivus įsakydamas jiems, kad plauktų pro Heraklio stulpus ir taip pa- 
siektų šiaurės jūrą (Viduržemio), o po to sugrįžtų į Egiptą. Taigi, išvykę iš Rau- 
donosios jūros, finikiečiai plaukė į Pietų jūras. Atėjus rudeniui, sustojo ir užsėjo 
žemę Libijos pakrantėje, paskui laukė, kol javai pribręs. Nuėmę derlių, keliavo 
toliau. Taip praėjo dveji metai. Trečiaisiais jie pasiekė Heraklio stulpus ir grįžo į 
Egiptą. Parvykę papasakojo tokių dalykų, kuriais gal kas kitas ir patikės, bet man 
jie yra nejtikėtini, būtent, kad plaukdami aplink Libiją jie matė Saulę dešinėje. 
"Taip Libija tapo pirmą kartą pažinta“ **. 

Tiek parašė Herodotas. Tos eilutės iki mūsų dienų susilaukė daugybės ko- 
mentarų, dažnai ištisų tomų. Yra tyrinėtojų skeptikų, tačiau Herodoto aprašymas 
pakankamai įrodo tos kelionės tikrumą: jo abejonė Saulės padėtimi patvirtina, 
jog tokia kelionė iš tikrųjų buvusi. Herodotas, Šiaurės pusrutulio gyventojas, tuo 
metu kitaip ir negalėjo galvoti - jam ir turėjo šis reiškinys atrodyti neįprastas. Pa- 
galiau iš to aprašymo matyti, jog Herodotas labai kritiškai vertino geografinius 
pasakojimus. 

Net šiandieną įdomu nuosekliau pasvarstyti tos kelionės tikrumą. Paspėlioki- 
me pirmiausia, kokie buvo faraono Necho tikslai. Išsiųsdamas ekspediciją, jis su- 
stabdo sunkų darbą (kanalo kasimą) ir laukia ekspedicijos baigties. Vadinasi, ta 
kelionė buvo labai reikalinga. O po to, žiūrėk, niekur neiškalė sienoje (menkes- 
nius įvykius pažymėdavo!) kelionės aprašymo. Juk toks žygis! Bet faraonui, ma- 
tyt, ne geografija rūpėjo. Ekonominiu požiūriu kelionė pasirodė tokia nereikš- 
minga, kad buvo užmiršta, ko gero, net nepareikalavus iš ekspedicijos dalyvių 
ataskaitos. Dėl to po 150 metų Herodotas išgirdo apie ją tik lakoniškas nuotru- 
pas, neišliko įdomesnių epizodų, vietovardžių. Pagaliau Herodotas ir nesistengė 
ją smulkiai aprašyti. Juk jis netikėjo kelione. 

O gal iš tiesų tokios kelionės nebuvo? Gal buvo pasigauta pramanyta pasaka? 
Šią versiją paneigia pats pasakojimo tikroviškumas ir sausumas. Pramanyti daly- 
kai, priešingai, visuomet pagražinami nesąmonėmis, fantastiniais pasakojimais, 
kurių šiuo atveju nėra. 

Yra prielaidų spėjimams, kad finikiečiai Afriką apiplaukė ne vieną kartą. 
Graikų keliautojas ir pirklys Eudoksas iš Kizikos, keliavęs 150 m. pr. m. e., pami- 
ni radęs Somalio pakrantėje sudužusio finikiečių laivo liekanas, ant kurių buvę 
išlikę Gadeso miesto (prie Gibraltaro) ženklai. Ta žinia jau tada susidomėta. Nie- 
kas neabejojo laivo kilme, bet stebėjosi, kaip tas laivas iš Atlanto vandenyno at- 
sirado kitapus Afrikos, nes jokie šaltiniai nemini antros kelionės aplink Afriką. 


* Aunmuunaa 2eo2pabua, c. 40-41. 

Radiniai iki šiol tebėra įtikinamai nepaaiškinti ir jaudina tyrinėtojus; galima spė- 
ti, jog finikiečiai ne kartą plaukiojo aplink Afriką. Šis spėjimas tuo patrauklesnis, 
kad kelionę aplink Afriką europiečiai pakartojo tik po 2 tūkstančių metų! Nors 
šio žemyno pakrantės (30 000 km ilgio) dėl kontrastinių klimatų plaukiojimams 
labai nepatogios, tačiau drąsiems Senojo pasaulio jūrininkams tas žygis buvo 
įmanomas. 


Pūnų kelionės 


Apie 814-813 m. pr. m. e. finikiečių išeiviai iš Tyro įkūrė Kartaginos miestą - ko- 
loniją, kuri labai sustiprėjo, iškilo, ilgai varžėsi su romėnais dėl viešpatavimo 
Viduržemio jūroje. Kartaginiečius romėnai vadino pūnais. "Tai buvo drąsūs jūrei- 
viai, toli išplaukdavę už Melkarto stulpų, į Atlanto vandenyną, veikiausiai žinoję 
Madeirą, Kanarų ir net Azorų salas *. 

Kartagina buvo daug galingesnė už savo metropoliją - viešpatavo Viduržemio 
Jūros vakaruose ir tada, kai kitų Finikijos miestų galybė jau buvo kritusi. Nuo V a. 
pr. m. e. pūnai grasino visiems, kas pro Melkarto stulpus bandė išplaukti į Atlan- 
tą. Gal jie laikė savo rankose kelią į alavo pakrantes vakaruose, o gal saugojo At- 
lanto salų augalus, kuriuos naudojo priedams prie dažų? (Finikiečių audinių 
spalvos kerėjo pasaulį.) 

Kartaginiečiai taip pat atliko didelių kelionių, kurių atgarsių išliko iki mūsų 
dienų. Apie V a. pr. m. e. buvo atlikta pavojinga ir sunki kelionė palei Afrikos va- 
karinius krantus. Vadovavo šiai ekspedicijai Hanonas (Hanno). Jo laivyną suda- 
rė 60 didelių pentekonterų (penkiasdešimtirklių laivų), kuriose tilpo 30 000 
žmonių; kelionėje daugiausia dalyvavo prastuomenė. Bijodami socialinių nera- 
mumų, finikiečiai į naujas kolonijas pirmiausia siuntė nusigyvenusius bei nuskur- 
dusius gyventojus. Tad greičiausiai ir ši buvo dar viena didelė kolonistinė ekspe- 
dicija — ketinta, radus tinkamą vietą, įsikurti nuolat gyventi. Hanono žygis, ne 
taip kaip pirmoji finikiečių kelionė, aprašytas smulkiai. 

„Praplaukę stulpus (Melkarto), po dviejų dienų kelionės įkūrėme pirmą mies- 
tą, kurį pavadinome Timiaterionu (dabar Mehedia). Aplinkui plytėjo didelės ly- 
gumos. Paskui leidomės toliau į vakarus ir priplaukėme Saloės pusiasalį (dabar 
Kantinas), Libijos kyšulį, visą apaugusį miškais. Pastatėme čia Poseidono švento- 
vę ir vėl plaukėm į rytus pusę dienos, kol priplaukėme netoli nuo jūros kranto 
lagūną, gausiai prižėlusią aukštų švendrių. Buvo čia dramblių ir besiganančių ki- 
tų gyvulių (Tensifto upės pelkėtos žiotys). Perplaukti tą lagūną prireikė ištisos 
dienos. Po to jūros pakrantėje įkūrėme miestus, kuriuos pavadinome Mur Kari- 
konas Teichas (Mogadoras), Gitė, Akra (Agadyras), Melita ir Arambis. Plaukėme 
toliau ir aptikome didelę upę Liksą (Ued Dra), tekančią iš Libijos. Pakrantėse ga- 
nė savo gyvulius klajokliai (liksitai). Su jais draugiškai bendravome ir kurį laiką 
čia pasilikome. | 

Už jų gyvena nedraugingi etiopai. Anų šalis kalnuota, pilna laukinių žvėrių 
(Antiatlasas). Nuo tų kalnų, sako, ir atiteka Likso upė. Tuose kalnuose gyvena ne- 


5 P. Xeunnur, He6edomwe 3eMAU, T. 1. 

įprasti žmonės, trogloditai, apie kuriuos liksitai kalba, jog bėgioja greičiau už ar- 
klius (beždžionės?). Iš jų (liksitų) gavome vertėjus ir plaukėme pakrante toliau, 
palei dykumą (Sacharą). Plaukėme dvi dienas į pietus. Po to pasukome į rytus ir 
plaukėme vieną dieną. Ten įlankos gilumoje aptikome penkių stadijų dydžio sa- 
lelę (apie I km aplinkui). Įkūrėme ten koloniją, kurią pavadinome Kerne (Herne). 
[...] Nuotolis iš Kartaginos iki Stulpų yra toks pat, kaip nuo Stulpų iki Kernės. 

Iš tos vietos plaukėme šalia didelės Chreteso upės deltos ir pasiekėme ežerą, 
kuriame buvo trys salos, didesnės už Kernę. Vieną dieną plaukėme ežeru ir pa- 
siekėme jo priešingas pakrantes. Už ežero iškilo aukštų kaip bokštai kalnų ruo- 
žas. Ten ištisas skruzdynas laukinių, apsirengusių žvėrių kailiais. Jie apmėtė mus 
akmenimis ir neleido išlipti į krantą. 

Plaukdami toliau, pasiekėme kitą gilią ir plačią upę, kurioje spietėsi krokodi- 
lai ir begemotai. Iš ten pasukome atgal į Kernę. Iš Kernės dvylika dienų plaukė- 
me į pietus išilgai krantų. Visa sausumos pakrantė buvo apgyventa etiopų, kurie 
bėgo nuo mūsų. Jų kalba buvo nesuprantama nei mums, nei liksitams, kurie su 
mumis keliavo. Paskutinę iš tų dvylikos dienų priplaukėme aukštus įvairiais kve- 
piančiais medžiais apaugusius krantus (Žaliasis kyšulys). 

Per dvi dienas kyšulį apiplaukėme ir atsidūrėme plačioje įlankoje su žemais 
krantais (Gambijos žiotys). Iš čia plaukdami matėme sausumoje įvairiose vietose 
naktį degant ugnis. Apsirūpinę vandeniu, leidomės toliau ir plaukėme penkias 
dienas išilgai krantų, kol pasiekėme didžiąją įlanką, kuri, pasak mūsų vertėjų, va- 
dinasi Vakarų kyšuliu (Bisagos įlanka). Jame yra didžiulė sala su sūriu ežeru, o 
aname dar viena sala (Oranės sala su užtakiu, kuriame yra salelė). Išlipę mažo- 
joje saloje, nematėme nieko, išskyrus mišką. Tačiau naktį aplink liepsnojo nema- 
ža ugnių, girdėjome švilpynes, cimbolus, tamtamų dundenimą ir minios balsus. 
Mus apėmė baimė, o mūsų vertėjai patarė apleisti salą. Paskubomis išplaukėme 
ir plaukėme pakrante, nuo kurios sklido degančių medžių kvapas, plaikstėsi ug- 
nies liežuviai, siekę jūrą. Dėl karščio negalima buvo priartėti prie kranto (sava- 
nų gaisrai, kurie čia buvo pastebėti ir aprašyti vėlesnių keliautojų). 

Plaukėme toliau labai baimindamiesi, keturias paras naktimis matydami 
liepsnojančias pakrantes. Gaisro viduryje iškildavo sproginėjančios liepsnos vie- 
na už kitą aukščiau, rodos, siekdamos žvaigždes. Buvo ten aukštas kalnas, aukš- 
čiausias iš visų mūsų matytų, vietiniai vadino jį dievų ridvanu (dievų vežimu). 

Plaukėme vengdami tų žiburiuojančių pakrančių ir po trijų dienų pasiekėme 
įlanką, vadintą Pietų kyšuliu (Šerbro įlanka). Joje buvo sala, panaši į anksčiau ap- 
rašytąją, su ežeru ir sala jame. Antroji sala buvo pilna laukinių žmonių, tarp ku- 
rių daugiausia buvo moterų, apaugusių plaukais. Mūsų vertėjai jas vadino gori- 
lomis. Surengėme vyrų medžioklę, bet nesugebėjome nutverti nė vieno, nes visi 
sulipo ant stačių uolų ir apmėtė mus akmenimis. Nutvėrėme tris moteris, nors 
jos gynėsi kandžiodamosi, draskydamos tuos, kurie jas pačiupo. Užmušėme ir 
nunėrėme kailius, kuriuos parsivežėme į Kartaginą. Pritrūkę maisto, čia kelionę 
baigėme“ “. 

Kelionės pabaigoje aprašyti reginiai leidžia spėti, jog kartaginiečiai matė išsi- 
veržusį ugnikalnį. Tokio ugnikalnio, išskyrus Kamerūno, arti nėra ir negalėjo 


* Autoriaus vertimas iš knygos: M. Cary, E. H. Warmington, Siarozyini odkrywcy, p. 118-124. 

būti. Tačiau beveik neįtikėtina, kad ekspedicija būtų nuplaukusi taip toli į pietus. 
Manoma, liepsnojantis kalnas galėjo būti Kakulima kalnas Siera Leonėje. "Tas 
kalnas iškilęs 887 metrus virš jūros ir, liepsnojant jo šlaituose miškui, galėjo įspū- 
dingai atrodyti. Abejonių nekelia plaukuotieji laukiniai. Veikiausiai tai buvo bež- 
džionės šimpanzės (ne gorilos). 

Apskritai laikomasi nuomonės, jog Hanono ekspedicija pasiekė Siera Leonę 
(8* š. pl.), padarydama į vieną pusę apie 5000 kilometrų. Taigi per vienerius me- 
tus ji nukeliavo tiek, kiek viduramžių portugalai per kelias dešimtis. Manoma, 
kad kartaginiečiai iki II a. pr. m. e., kai krito jų galybė, Afrikos vakarų pakrantė- 
se lankėsi ne kartą. 

Hanonas, grįžęs iš kelionės, parašė plačią ataskaitą, kurią iškalė vienos šven- 
tovės sienoje, šalimais prikalė parvežtuosius beždžionių kailius... Vėliau šios jo 
kelionės aprašymą išsivertė graikai. 


Kelionė į šiaurę 


Kartaginiečiai tuo pačiu metu domėjosi Europos vakarų pakrantėmis. Dau- 
giausia žinių yra apie Himilkono kelionę. Anot Plinijaus ir poeto Avieno (pra- 
ėjus penkiems amžiams), toji kelionė vykusi apytikriai tuo pačiu metu, kaip ir 
Hanono. Už Melkarto stulpų Himilkonas pasukęs į žiemius. Po keturių mėne- 
sių priplaukęs neįprastų dalykų. Jūroje aptikęs tirštai prižėlusių augalų (gal 
Sargasų jūrą?), baugino klaikios vandenų būtybės (gal banginiai?). „Ne kartą 
matėme jūros žvėrių kaimenes; šliaužia jie tarp laivų labai iš lėto, trumpam 
stabtelėdami, po to šios jūrų pabaisos neria“. Jūreiviai tokiais atvejais netek- 
davo drąsos. Jūra atrodė neįveikiama, 1r niekam nepavyko prasiskverbti tolyn, 
nes nebuvo nei vėjo, nei kelrodžių žvaigždžių danguje. Miglos net dieną laikė 
aptraukusios tylius vandenis. Tokia buvusi pirmoji mums žinoma europiečių 
kelionė į šiaurę. 

Kur buvo nuvykęs Himilkonas? Be abejo, plaukiojo Atlanto šiauriniuose van- 
denyse, kur patyrė šiaurės platumoms būdingus įspūdžius. Kartaginos, Gadeso 
miestų jūreiviai ne kartą lankėsi Biskajos įlankoje, būdavo Bretanės pusiasalyje. 
Gal Himilkonas buvo arti Britų salų. Be kita ko, jie čia mini vietinius gyventojus, 
plaukiojusius odos valtimis. Tokias valtis tuo metu turėjo Britų pakrančių žvejai. 
Himilkonas apie juos rašė, jog jie „vertėsi prekyba (veikiausiai sidabru, alavu.- 
Č. K.) ir plačiai plaukiojo savo mažais laiveliais po vandenyną, pilną laukinių bes- 
tijų (gal banginių? — Č. K.). Nemokėjo statyti medžio laivų. Tikėsit ar ne, siuvo 
laivus iš odos...**“ 

Yra ir daugiau spėjimų apie finikiečių keliones. Šiandieną kai kurie tyrinė- 
tojai tiki, jog pūnų (kartaginiečių) lankytasi Sargasų jūroje ir Šiaurės Amerikos 
pakrantėse. Tačiau tai menkai pagrįsti spėliojimai, kaip ir tų, kurie, neturėda- 
mi įrodymų, tik remdamiesi tuo, kad finikiečiai buvo geri jūrininkai, rašo, jog 


* H. II. Marnzosuų, Ovepku no ucmopuu 2e02pabuueckux omkpoimuū, MockBa: IlpocBemenne, 


1967, c. 12. 


* Aumuunaa 2e02padbua, c. 331. 

jie turėjo siekti... Malajų salyną. Galbūt finikiečiai buvo ir Ramiojo vandenyno 
salose, bet apie tai neturime jokių žinių. 

Finikiečiai - nepaprasta visuomenė, viešpatavusi Viduržemio jūroje žalvario 
(bronzos) epochos pabaigoje. Šio metalo pareikalavimas galėjo skatinti finikiečių 
aktyvumą, nes žalvariui lydyti reikėjo vario, švino ir kitų metalų, randamų įvai- 
riose Europos vietose. 

Finikijos jūreivių nuopelnai geografinės aplinkos pažinimui neabejotinai la- 
bai dideli. Užvaldę visas kryžkeles tarp trijų žemynų, jie padarė drąsiausių žy- 
gių, kuriuos galima vadinti didžiosiomis senovės geografinėmis kelionėmis. Nė- 
ra abejonės, finikiečių žiniomis naudojosi genialieji antikos geografai 
Hiparchas, Strabonas, Ptolemajas, kurdami didžiuosius pasaulio geografijos 
veikalus. 


7. Primirštos Senovės Rytų ir Viduržemio jūros salų 
visuomenės 


Užmarštis pridengia ne vienos senovės visuomenės didingą praeitį. Dažniausiai 
taip yra atsitikę su negausiomis genčių grupėmis arba su tomis, kurios gy- 
veno nuošaliose vietovėse - kalnuose, salose, atokiau nuo judrių kelių. Taip kar- 
tais atsitinka ir plačiai žinotoms visuomenėms. Tokia šalimi galima laikyti kal- 
nuotąją Mažąją Aziją, apie kurios garsią praeitį prieš šimtą metų niekas nė 
nenumanė. Tuo tarpu Mažosios Azijos pusiasalis bei artimos Viduržemio jūros 
salos buvo tarsi tiltas tarp didžiųjų Senovės Rytų civilizacijų ir jaunesnės Euro- 
pos kultūros. 


Hetitai 


Šiuo atveju prisimintini hetitai — sena visuomenė, suklestėjusi II tūkstantm. pr. 
m. e. Mažosios Azijos centre. "To meto hetitų karinę galią (žirgais kinkyti karo ve- 
žimai, metalo ginklai) ne kartą mini Asirijos, Egipto raštai, Biblija. Dėl Palestinos 
ir Sirijos hetitai kariavo su Babilonija, Egiptu, kuris, Ramziui II valdant, buvo la- 
bai galingas. Jie buvo užkariavę ir miestų miestą Babiloną (jame tada gyveno 
apie milijoną Žmonių), išsivežė iš jo net vyriausiojo dievo Marduko statulą. O vė- 
liau hetitai nusilpo, apie 1200 m. pr. m. e. juos nukariavo asirai, valstybės neli- 
ko, ir hetitai išnyko iš istorijos akiračio... 

Deja, iki nūdien hetitų kultūra mažai pažinta, ir tuo tarpu nedaug galime pa- 
sakyti, kiek jie keliavo, kaip vaizdavosi pasaulį. Nėra abejonės, jog toji nežinia 
slepia nemaža įdomių dalykų. Juk ir tai, ką šiandien žinome iš archeologijos, raš- 
menų, byloja, jog hetitai turėjo platų geografinį akiratį. Tą akiratį lėmė ūkinės 
to meto hetitų krašto savybės. II tūkstantm. pr. m. e. pradžioje susiformavus ver- 
goviniams santykiams, labai ryškiai pasidalijo verslai: žemdirbystėje vyravo gyvu- 
lių auginimas (arklių, avių, karvių, jaučių), buvo sėjama kultūrinių duoninių ja- 
vų. Svarbiausi metalai jų buityje buvo varis ir sidabras (kai kurie tyrinėtojai 
teigia, jog net hetitų krašto pavadinimas Chatti kilęs iš hetitiško sidabro vardažo- 


II. Senovės Rytų pasaulio kultūra, kelionės ir geogratiniai atradimai 79 


Hetitų rašmenys (monumentalus užrašas sienoje, XV a. pr. m. e.) 

Hetitų didikė su verpste ir vaiku, 
laikančiu mokyklinę lentelę 


džio). Yra užuominų, kad hetitai jau XIX a. pr. m. e. turėjo geležies, o II tūks- 
tantm. pr. m. e. viduryje jos išgaudavo tiek, kad nemažai išveždavo svetur. 

Paskutiniu metu apie Mažosios Azijos geografinius ryšius pradeda byloti ar- 
cheologija. Anatolijos plokščiakalnyje, Čatal Hujuko stovykloje ištirti VII tūks- 
tantm. pr. m. e. sluoksniai, kuriuose jau rasta vario ir švino karolių. Vis dažniau 
čia aptinkama seniausių žalvario radinių. Spektrinės analizės būdu nustatoma, 
jog čia rastas alavas kilęs iš Pietryčių Azijos kraštų. Taigi bendras ūkio tvirtumas, 
taip pat metalai, kuriuos hetitai vieni pirmųjų išgavo, išgarsino hetitų šalį to me- 
to pasaulyje. 

Hetitų kultūrinis palikimas gana didelis: saviti akmens statiniai, papuošti ba- 
reljefais, dekoruoti įrašais. Ypač daug išliko hieroglifų rašmenų; aptikta ištisų 
bibliotekų, viena jų —- 20 tūkstančių molio lentelių. Jose rašyta tiek hieroglifais, 
tiek dantiraščiu. Be poezijos, pasaulį ypač domina hetitų vergovinis teisynas, ra- 
šytas XV a. pr. m. e. Jame, be kita ko, yra gamtos apsaugos minčių: raginama 
saugoti mišką, sodinti medžius, tausoti vandens išteklius, saugoti drėkinimo 
įrenginius. 

Prekiaudami su kaimynais, hetitai nemažai keliavo, ypač sausuma. Gerai ži- 
nojo kalnuotų sričių kelius, perėjas, lengvai įveikdavo kliūtis. Iš Tigro ir Eufrato 
aukštupiuose gyvenusių kaskų gaudavo bronzai gaminti būtino alavo, vadinto 
kaskų metalu (iš čia graikiškai alavas - kassiteros). Jie lankė kaimyninių jūrų pa- 
krantes. Apie tai liudija bareljefai, mitai, raštai. Kelėjo mite yra užuominų apie 
keliones, arklių auginimą. 

Hetitų šalis buvo tarsi natūralus tiltas tarp Rytų 17 Vakarų kultūrų: per ją ėjo 
tranzitinės prekybos keliai. Todėl galima tikėtis, kad tęsiant įžymiojo hetitologo 
B. Hrozno pradėtus tyrimus bus rasta įdomių geografinio pažinimo darbų *. 


* Čekų kilmės profesorius, įžymus Rytų kultūrų tyrinėtojas Bedržichas Hroznas (1879-1952) yra ty- 


ręs Šumero, Akado rašto paminklus. Pasaulinę šlovę pelnė jo darbas - jis perskaitė hetitų raštą (žr. 
M. Zamorovskio Hetitų imperijos paslaptys, Vilnius: Vaga, 1969). 

Liūtų medžiokle (Urartu, IX a. br. m. e.) 


Urartai 


Tuo metu, kai iš istorijos akiračio pasitraukė hetitai, I tūkstantm. pr. m. e. pir- 
mojoje pusėje iškilo rytiniai jų kaimynai - Urartų šalis, jungusi Užkaukazės ir da- 
l; Kaukazo genčių. Beveik centre buvusios Urartų valstybės iškyla biblinėmis 
legendomis pagarsintas Araratas, kurio papėdėse plyti derlingos lygumos, drė- 
kinamos kalnų upių vandens. VIII a. pr. m. e. čia buvo įrengtos požeminės van- 
dens perdavimo galerijos, vadinamos hanatais*. Čia buvo auginami javai, ypač 
subtropinės kultūros. Urartų gyventojai mokėjo apdirbti akmenį, statyti patva- 
rius rūmus ir tvirtoves. Kaip ir hetitai, jie buvo garsūs kalnakasyba, metalurgija 
— vario, geležies, švino gavyba. Metalus sugebėjo lieti, kalti, garsėjo kaip puikūs 
auksakaliai. Apie to meto Kaukazo metalurgų didelį išmoningumą pasakoja grai- 
kų mitai (mitas apie argonautus tp. 92). 

Urartų pirkliai buvo žinomi Mesopotamijoje ir Viduržemio jūros pakrantėse. 
Jų keliai, panašiai kaip ir hetitų, siekė kaimyninių jūrų pakraščius. Apie jų gyve- 
nimą liudija rašto (hieroglifų) paminklai, mitologijos kūriniai, kuriuose minimi 
karo žygiai ir įvairios kelionės, dažniausiai kalnuotomis sritimis. Mecamoro apy- 
linkėse (Armėnija) rasta archeologinių geležies dirbinių, uolose iškaltų apylinkės 
planų. 

Urartų geografinį akiratį nūnai atpažįstame Armėnijos mokslo pamatuose; 
čia ir vėliau, ankstyvaisiais viduramžiais, buvo parašyta originalių geografijos 
darbų (Tp. 170). 

Kalnuotosios Mažosios Azijos ir Užkaukazės įnašas į Senovės Rytų geografiją 
neabejotinai didelis. Pastaruoju metu vis labiau įsitikinama, jog geležies metalur- 
giją Artimieji Rytai gavo iš kalnuotų sričių (Mažosios Azijos bei Kaukazo) seno- 
vės visuomenių rankų. O tai, kaip žinia, darė esminį perversmą apvaldant geog- 
rafinę aplinką, gamtą, apskritai pažįstant pasaulį. 


“ A. K. bucBac, Yen06ex u 600a, JNennnrpaj: TupomeTeon31aT, 1975. 

Senovės Viduržemio jūros —————) 
-———.Ū > ———— —7————-—— 
Egejai 


Plaukiojimas Egėjo jūroje toks pat senas, kaip ir laivas Viduržemio jūroje, o gal 
ir jūros laivas apskritai. Šimtai salų salelių, gilių užutėkių, pusiasalių vertė nuo 
neatmenamų laikų tenykščius gyventojus keliauti vandeniu, grūdinti valią, drą- 
są, kaupti geografinį patyrimą. Maždaug prieš 45 amžius Mažosios Azijos Egėjo 
jūros pakrantėse ir salose apsigyveno ateiviai iš įšiauresnių Balkanų sričių, galbūt 
savo žodyne net žodžio jūrai pavadinti neturėję, bet ilgainiui tapę „jūrine visuo- 
mene“. Jie čia atsinešė gyvulių auginimo, žemdirbystės, o gal šiek tiek ir metalų 
išgavimo patirties. Viena aišku, jog Egėjo jūros pakrančių civilizacija suklestėjo 
III-II tūkstantm. pr. m. e., plačiai naudodama varį, sidabrą, auksą, lydydama žal- 
varį. Lyg spalvotojo metalo amžiaus atminimui viena salų dėl vario gausumo li- 
gi šiol tebevadinama senu vardu - Kipras (lot. cuprum — varis). 

Egėjai anksti pradėjo mainų prekybą su kitomis visuomenėmis (Egipto, Babi- 
lonijos, hetitais ir kt.), keliauti Viduržemio jūra. Pardavinėjo aliejų, vyną, audi- 
nius ir ypač spalvotojo metalo dirbinius. Formavosi klasinė visuomenė - viena se- 
niausių vergovinių visuomenių Europoje. Kūrėsi miestai, Kretos saloje išaugo 
garsusis Knosas. XVII a. pr. m. e. Kreta iškilo ir tapo Egėjo „talasokratu“ — kelių 
šimtų salų salelių jūros valdove; egėjai pasiekė Peloponesą, Mažosios Azijos pa- 
krantes. Kitų salų ir pakrančių gyventojai jūros valdovei Kretei mokėjo duoklę. 

Kasinėjimai, kuriuos praeito šimtmečio pabaigoje atliko H. Šlymanas“! ir 
A. Evansas“, atskleidė senosios Egėjo visuomenės aukštą statybos, amatų lygį. 
Paaiškėjo, jog Knoso mieste būta vandentiekio, termų (pirčių); vartota puošnūs 
indai. Išliko puikių inkrustuotų paveikslų, freskų. Paveiksluose daugiausia jūrei- 
vystės, žvejybos, medžioklės vaizdai, žaidimai. Dažnai vaizduojamas jaučio silu- 
etas — simbolis. Jo ragus lyg herbą matome visur. Egėjai garbino motiną kaip 


" H. Šlymanas (1822-1890) - vokiečių archeologas, pirmasis pradėjęs kasinėti graikų epe minimas 


vietoves. 


* A. Evansas (1851-1941) - anglų archeologas, kasinėjęs Knoso griuvėsius Kretoje. 

HIEROGLIFŲ 
ŽENKLAI 


LINIJINIAI 
A 





LINIJINIAI 
B 


Epėjų rašto pavyzdžiai 


vaisingumo ir derėjimo dievybę, taip pat medžius, akmenis, turėjo demonų 
vaizdinius. Apeigų atlikimo ir dievų garbinimo vieta buvo po grynu dangumi, 
kalnuose, giraitėse. 

Kipro saloje XIX a. aptikti mįslingi rašmenys, nepanašūs nė į vienus iki tol ži- 
notus. Laimė, rasta bilingvų — tų pačių tekstų dviem kalbomis (egėjų ir finikie- 
čių), mat finikiečiai prekiavo su Kipro sala. Paaiškėjo, jog Kipro raštas buvo kilęs 
iš dar senesnio, buvusio Kretos saloje. Geriau įsigilinus į Kretos raštą, nustatyta, 
kad šioje saloje vartota net trejopi rašmenys: paveiksliniai ir dvejopi linijiniai. Pa- 
veiksliniai rašmenys yra labai seni, 0 juos pakeitę linijiniai skirstomi į ankstes- 
niuosius (lingvistų pavadintus A) ir vėlesniuosius (B). Linkstama manyti, jog Kre- 
toje ir buvo sukurtas seniausias Europos paveikslinis raštas ir čia išplėtotas į 
linijinį (A). Vėliau, juo naudodamiesi, graikai (Homero tėvynainiai achajai) jį kei- 
tė - sukūrė tipą B“. 

Egėjai - jūrų visuomenė. Iš akmens ir metalo antspauduose likusių atvaizdų 
matyti, jog jie turėjo tobulus laivus, pritaikytus plaukioti jūromis. Tai plokščia- 
dugniai, bet su kiliais ir aukštu priekiu laivai. Taip pat buvo dvistiebių galerų su 
11 porų irklų. Būdami drąsūs jūrininkai, egėjai plaukiojo ne tik po Egėjo jūrą. 
Jie pasiekdavo Mažosios Azijos, Afrikos pakrantes. III-II tūkstantm. pr. m. e. jie 
drąsiai naršė po visą Viduržemio jūrą. Jūreivystės mene egėjai toli lenkė egiptie- 
čius. Jų dirbinių aptinkama Egipte, Mesopotamijoje, taip pat Sicilijoje, Sardi- 
nijoje. Manoma, jog jie priplaukdavo Gibraltarą ir Atlanto vandenyną. Iš ten gal 
pradėjo gabenti alavą, sidabrą. Apie 2500 m. pr. m. e. Kretos saloje jau būta Bal- 
tijos gintaro. Gal egėjai lankėsi Baltijos jūroje? Yra spėliojimų, tiesa, menkai pa- 
grįstų, jog egėjai galėjo nuplaukti iki Britų salų šiaurėje ir net iki Senegalo pie- 
tuose. Tačiau pastaruoju metu atskirų tyrinėtojų vėl abejojama, ar jie iš viso 
išplaukdavo iš Viduržemio jūros. 

Egėjo jūros salų kultūra, klestėjusi II tūkstantm. pr. m. e., staiga smuko. Apie 
1400 m. pr. m. e. pražuvo Knoso miestas. Dalis tyrinėtojų linkę manyti, jog šią 


* A. M. Konnparos, B. B. Ilesopomkun, K0204 monuam nucomena, MockBa: Hayka, 1970. 

visuomenę staiga sužlugdė kažkokia gamtos katastrofa, gal žemės drebėjimas. 
Pastaruoju metu, tiriant Egėjo jūros dugno nuosėdas, aptiktas plačiai pasklidęs 
storokas vulkaninių pelenų sluoksnis. Manoma, jog apie XV a. pr. m. e. įvyko 
siaubingas vulkano (spėjama, Santorino) išsiveržimas. Šiokių tokių užuominų 
apie tai aptinkama Egipto užrašuose, Senajame Testamente. Kiti tyrinėtojai įro- 
dinėja čia buvus didelę salą - Atlantidą, kuriai staigiai nuskendus liko tik „skiau- 
tė“ — Kretos sala. 

Egėjo jūros salų civilizacija (dažnai dar vadinama Kretos, Knoso, o kartais ir 
mitinio valdovo Minojo vardais) po šių nenustatytų nelaimių iki tokio pat lygio 
nebeatsigavo. Jos vietą pamažu užėmė kaimynai. 


Ariadnes siūlas 


"Trumpai, bet ryškiai sušvitusios egėjų civilizacijos ir kultūros centras buvo Kretos 
sala. Europos kultūros pirmagimis, pasiekęs brandą, buvo ankstyvųjų graikų 
(achajų) mokytojas. Istorijos iki galo dar nepatvirtintą Europos civilizacijos gimi- 
mą gražiai iliustruoja Egėjo mitas. Jame pasakojama, jog pirmojo Kretos valdo- 
vo Minojo tėvas buvęs didysis Dzeusas. Pasivertęs puikiu stipriu jaučiu, jis pavo- 
ge Sidono (miestas Mažosios Azijos pakrantėje) valdovo dukrą Europę, atplaukė 
su ja į šią salą, vedė. Ten išaugo išmintingi jų vaikai, Kretos salos valdovai. Salos 
sostinę - grožio stebuklą - statė jiems pats mitinis Dedalas, kuris mokėjo sukur- 
ti meno dalykus, atrodžiusius tarsi gyvus. Knoso mieste jis pastatęs ne tik rūmus, 
bet ir paslaptingą Labirintą, kuriame gyvenęs klastingasis Minotauras. Jam į La- 
birintą kas devyneri metai iš Atėnų buvo siunčiami septyni stipriausi jaunuoliai 
ir puikiausios mergaitės. Ir tik graikų didvyris Tesėjas nepabūgo, leidosi į klaidų 
Labirintą ir įveikė Minotaurą, o atgal sugrįžti jam padėjo Ariadnės siūlas. Mat 
gražioji Minojo duktė Ariadnė, pamilusi svetimšalį, buvo jam įdavusi siūlų ka- 
muoliuką... 

Tarsi Ariadnės meilės siūlą, Europos žemyno išminties giją galima vyti amžių 
labirintais į praeitį. Pirmiausia jis nuvestų iki keltų genčių, gyvenusių šiapus Al- 
pių, iš jų rankų grįžtų į romėnų miestus, nuo jų tiestųsi į senovės graikus, o iš ten 
nuvingiuotų į Ariadnės gimtinę - puikiąją Kretos salą... 

Ariadnės siūlas — čia mitinis įvaizdis, bet jis ne tik simbolis. Juk daugelis pra- 
eities tyrinėtojų teigia, kad Mažoji Azija, Viduržemio jūros pusiasalių karpyti la- 
birintai ir salos buvo tas tiltas, kuriuo nemaža Senovės Rytų išminties įsiliejo į 
jaunesniosios kaimynės - Europos civilizaciją ir kultūrą. Taigi ankstesniuose sky- 
riuose paminėtos visuomenės buvo vienos iš tų mokytojų, kurie daug ko išmokė 
Europos mokytojus —- senovės graikus ir romėnus. 

Pitagoras (Šartro katedros portalo skulptūra, XI a.) 

III. Antikinės visuomenės geografinis 
akiratis ir svarbesnės kelionės 


1. Senovės graikai, jų civilizacija ir kultūra 
Graikų protėviai 


Senovės Graikiją ir Romą įprasta vadinti antikiniu pasauliu, gyvavusiu apytik- 
riai nuo I tūkstantm. pr. m. e. pirmosios pusės vidurio iki mūsų eros V amžiaus. 
"Tuo laikotarpiu vergovinės visuomenės kultūra čia pasiekė savo raidos viršūnę. 
Pagrindą sukūrė graikai, remdamiesi senesniųjų visuomenių pasiekimais: egėjų 
(jūreivystė), egiptiečių (geometrija, Saulės kalendorius), mesopotamiečių 
(astronomija, laiko dalijimas), finikiečių (jūreivystė) ir kt. 

Dar II tūkstantm. pr. m. e. rytinėje Viduržemio jūros dalyje viešpataujant egė- 
jams, Peloponeso ir kaimyniniuose pusiasaliuose bei salose aktyviai reiškėsi acha- 
jų gentys. Jų kapuose aptinkama aukso ir sidabro dirbinių, ginklų. Įdomu, kad 
gintaro papuošalų taip pat rasta. Paveiksluose — į kovos vežimus kinkyti arkliai, 
tvirtovių apgulties ir kovų vaizdai. Tvirtovių liekanos tokios įspūdingos, jog ga- 
lima patikėti padavimais, kad jas statę milžinai - kiklopai. 

Kretos galybei staigiai žlugus, XV-XIII a. pr. m. e. achajai pradėjo kolonizuo- 
ti Egėjo jūros salas. Čia salose ir pusiasaliuose ilgainiui iškilo Korinto, Atėnų, Te- 
bų, Delfų, Mikėnų ir kiti miestai. Mikėnų tarmė tapo bendrine achajų kalba, o 
miestas - jų kultūros centru. Dažnai net visa šio laikotarpio kultūra vadinama Mi- 
kėnų kultūros vardu. 

XIII ir XII a. pr. m. e. achajai atliko jūros kelionių, legendinį žygį į Troją, buvusią 
kitame Egėjo jūros krante, jau Azijos žemėje (šalia Dardanelų). "Tačiau, ar dažnai tuo 
metu achajai plaukiojo į Marmuro (Propontidės) ir Juodąją (Ponto) jūras, nežinia. 

Netrukus graikai (achajai, jonėnai ir dorėnai) paplito Balkanų pusiasalyje ir 
gretimose salose bei Mažosios Azijos pakrantėse, tapo sėsliais, o ilgainiui - gerais 
jūrininkais; apsigyveno ir tolimesnėse salose. Jie iš dalies sugriovė, iš dalies per- 
emė senąją egėjų kultūrą, ypač jūreivystės tradicijas. Buvo neblogi žemdirbiai ir 
gyvulių augintojai. 


Vergovinė Graikija 


I tūkstantm. pr. m. e. pradžioje graikai jau turėjo vieną bendrą kalbą, savo poli- 
tinę įtaką pletė Viduržemio jūroje, o nuo VII a. pr. m. e. - Juodosios jūros pa- 
krantėse. Jie kūrė savitą miestų visuomenę. Salos, pusiasaliai sudarė atskirus ad- 
ministracinius vienetus — polius, arba miestus-respublikas (teritorija būtinai su 
miestu ar keliais miestais). Tokių polių buvo apie 250. 

Apie 650 m. pr. m. e. graikai jau įsikūrė Egipte, Sicilijoje, Kirėnėje. Dar po 
20-30 metų - pasiekė Gibraltarą. Tiesa, čia jiems kelią pastodavo kartaginiečiai, 
o Apeninų pusiasalyje - etruskai. 

Žuvies gaudymas ir 


Graikų visuomenės vergovė buvo klasikinė. Valdovų žiaurumas kai kuriuose 
jų poliuose buvo neribotas, tiesiog tironiškas. Gausybė atskirų miestų-respublikų 
politiškai nesudarė bendros valstybės. Vienuose jų susikūrė aristokratinės res- 
publikos, kituose — tironija, dar kituose — vergovinė demokratija. Tačiau visus 
graikus jungė kalba, religija ir jūra. Ne veltui vėliau romėnų politikas ir orato- 
rius Ciceronas graikų pasaulį (berods ir apskritai pasaulį) palygino su milžinišku 
tvenkiniu, iš visų pusių apsėstu žmonių lyg varlių. Graikų valdas ypač išplėtė 
Aleksandras Makedonietis. Tada prasidėjo apie tris šimtmečius trukęs laikotar- 
pis, vadinamas helenistinių. 


Civilizacijos laimėjimai 


Graikai sugebėjo sumaniai panaudoti gamtinę aplinką, žemės gelmių ir jūros 
turtus, išvystyti žemės ūkį. Jų gyvenama žemė tam nebuvo patogi - ji ne tik skiau- 
tėta (pusiasaliai ir salos), bet ir kalnuota, uolota. Todėl ūkis čia buvo įvairus: žem- 
dirbystė, sodininkystė; šlaituose auginta nemaža ožkų ir avių. Ožkų buvo veisia- 
ma tiek daug, kad dėl jų IV- III a. pr. m. e. sunyko Balkanų pusiasalio ir salų 
(ypač Kipro) miškai. Svarbiausios grūdinės kultūros buvo miežiai ir kviečiai. 
Graikai taip pat augino vynuoges, kitas sodų kultūras. Ypač daug darė ir parduo- 
davo vyno. Žemdirbystei skyrė didelį dėmesį, garbino šio verslo globėją deivę 
Demetrą, turėjo žemės ūkio kalendorių ir juo vadovavosi. Vėliau žemdirbystės 
patirtis pateko į raštus. Teofrasto (372-287 m. pr. m. e.) „Augalų istorija“ yra to- 
bulas botanikos ir kartu agronominės patirties veikalas. Graikai jau tręšdavo dir- 
vas gyvulių mėšlu, turėjo salietros, šarmuose mirkydavo sėklas. Pasėlius ravėda- 
vo, kaupdavo. Arė jaučiais kinkytais plūgais. Labai paplitusi buvo žvejyba. 
Nemaža žuvų, jūros moliuskų suvartodavo patys ir parduodavo. (Atėnuose tur- 
gun atvežus žuvų skambindavo varpais, kad visi nusipirktų šviežias.) 

pardavinėjimas senovės Graikijoje 
(V a. pr. m. e. atvaizdai) 





Graikijoje anksti atsirado amatai, panaudojant daugiausia vergų darbą. Ypač 
sunkiai vergai dirbo kasyklose, malūnuose, o vergės - audimo, verpimo, dažymo, 
odų ir kailių dirbtuvėse. 

Archeologų nustatyta, jog metalus graikai išgaudavo jau apie 1000 m. pr. m. e. 
"Turėjo nemaža rūdynų: vario, švino, sidabro; Egėjo jūros salose, šiaurinėse jos 
pakrantėse ir Kaukaze rasdavo aukso, geležies rūdos; sidabro rūdą kasė požemy- 
je, nusileisdavo iki 120 metrų. Daug reikšmės buvo teikiama metalurgijos (kalvys- 
tės) amatui, turėta net šio verslo globėjas dievas Hefaistas. Kartu tobulino ir įran- 
kius, mokėjo gludinti akmenis, dailiai apdirbti marmurą, gaminti stogams čerpes; 
žiedė molio indus, dideles amforas. Aristotelio teigimu, mokėjo kasti ir garinimo 
būdu gauti druską. 

Labai išsivystę amatai, prekyba skatino jūreivystę, ryšius su tolimais kraštais. 
Svetur parduodavo Atikos aliejų, Mažosios Azijos pakrančių ir salų vyną, Eubo- 
jos ir Kipro salų varį, ginklus, spalvotus audinius ir kt. Iš skitų pirkosi javų, šiau- 
rės kailių, medaus; iš Europos šiaurvakarinių pakrančių gabenosi šviną ir nema- 
ža kitų reikalingų dalykų. 

Plėtojantis amatams, kylant gamybos lygiui, neapsieita be technikos laimėji- 
mų, atradimų. VI a. pr. m. e. Samo saloje vandeniui tiekti buvo iškastas kilomet- 
ro tunelis. Šio tunelio statytojai darbus pradėjo iš priešingų kalno pusių, ir abi 
kasėjų grupės susitiko tiksliai numatytoje vietoje. Taigi sėkmingai buvo išspręs- 
tas uždavinys, iki mūsų laikų nelengvas, statant tokius statinius. 

Graikai sugebėjo padaryti puikių vandens laikrodžių, kuriuose buvo panau- 
dojama hidraulinė laiko rele. Hidraulikos srityje ypač reikšmingų atradimų pa- 
darė III a. pr. m. e. mechanikas Ktesibijas Aleksandrietis: sukūrė siurblį gaisrams 
gesinti, padarė vandens vargonus. Archimedas sukūrė sraigtinį vandens keltuvą, 
graikų panaudotą Egipte drėkinimui. Nemaža technikos atradimų buvo taikoma 
karybai, jūreivystei. Antai IV a. pr. m. e. išrastas Enėjo šviesinis telegrafas, mums 
žinomo Morzės telegrafo prototipas. Pastaruoju metu fizikai patvirtina ir kitą 

Puodo žiedimas 


įdomų graikų išradimą - III a. pr. m. e. Archimedo panaudotą veidrodžių įren- 
ginį, kuriuo, sukoncentravus saulės spindulius, buvo padegti priešo laivai, ap- 
gulę Sirakūzus. 

Graikai statė didelius prekybinius (iki 150 tonų keliamosios galios) ir galin- 
gus karo laivus. Išrado smailianosius karo laivus — taranus, kurie buvo irkluoja- 
mi irklininkų, sėdinčių keliais aukštais (eilėmis): trimis — trierose, keturiais — 
tetrierose ir t.t. Grėsmingiausios buvo 170 irklų penteros, kurios lengvai pasi- 
vydavo bet kokį laivą ir jį persmeigdavo, dažnai perlauždavo pusiau. Turėti karo 
laivų graikams rūpėjo, nes tuo metu Viduržemio jūroje plaukiojo finikiečių, 
etruskų piratų galeros, kurios užpuldinėjo graikų laivus. 


Kultūra 


Graikų miestai — tai ne vien tvirtovės. Jie buvo monumentaliai išplanuoti, turėjo 
savitus architektūros stilius: dorėnų, jonėnų, korintinį. Aukščiausioje miesto vie- 
toje, paprastai ant kalvos, būdavo akropolis, ten stovėdavo šventovės, amfiteat- 
rai; toliau — stadionas, turgus; pakraštyje mirusiųjų miestas — nekropolis. Miestai 
būdavo sumaniai derinami prie reljefo, prie visos aplinkos. 

Graikų miestuose gyvendavo iki pusės milijono, o kai kuriuose - net iki mili- 
Jono žmonių. Tuo metu garsūs buvo Korintas, Samas, Atėnai, Miletas, Sirakūzai. 
Afrikoje išaugo Aleksandro Makedoniečio įkurtas mokslo miestas Aleksandrija, 
pagarsėjęs pasaulio stebuklu — 120 metrų aukščio Faro švyturiu (III a. pr. m. e. jį 
pastatė architektas Sostratas Knidietis), stovėjusiu iki Didžiųjų geografinių atra- 
dimų epochos (XIV a.). Tai buvo bene vienintelis tuo metu Žemėje švyturys su 
ugnimi viršūnėje (laužo ugnis, atspindėta veidrodžių). Graikų pasaulyje buvo su- 
kurta ir kitų rečiausių architektūros ir meno kūrinių, stebinusių pasaulį ir laiky- 

tų pasaulio stebuklais: Halikarnaso mauzoliejus (IV a. pr. m. e. pastatytas Karijos 
karaliaus Mausolo kapas; iš čia mauzoliejaus pavadinimas), Rodo kolosas (II a. 
pr. m. e. architekto Chareto sukurta Saulės dievo Helijo 36 metrų aukščio statu- 
la), Olimpijos mieste Dzeuso statula (V a. pr. m. e. pastatyta architekto Feidijo iš 
dramblio kaulo ir aukso), Dzeuso altorius Pergamo mieste, Heros, Artemidės, 
Apolono šventovės ir kt. Graikų dievai antropomorfiniai (panašūs į žmones); he- 
lėnai aukojo jiems gyvulius, kūrė himnus, įstabias šventoves, skulptūras, trumpai 
tariant,- tokius meno ir architektūros stebuklus, kokių „Saulė nematė niekur už 
Olimpo ribų...“ 

Nors graikų visuomenėje nemažą galią turėjo dvasininkai, orakulai, tačiau ne 
jų valdžioje buvo visuomenės sąmonė. Mene vyravo humanizmo, laisvės, žmo- 
gaus grožio idėjos. Nemaža vardų, žygdarbių, kūrėjų liko įamžinti raštuose, 
skulptūrose. 

Raštas graikų respublikose buvo plačiai vartojamas. Jų raidyno pagrindu su- 
kurta lotynų abėcėlė, vėliau slavų, kurios paplito visuose žemynuose. Mokslas bu- 
vo pasaulietiškas, aiškiai racionalistinis. Čia sukurti arba išplėtoti daugelio moks- 
lų pagrindai: astronomijos, anatomijos, botanikos, geometrijos, gramatikos, 
zoologijos, istorijos, matematikos, mechanikos, fizikos ir kitų. Gamtos mokslams, 
dangaus pažinimui Graikijoje buvo kur kas palankesnės sąlygos negu seniausio- 
se Rytų visuomenėse, kur jie buvo žynių rankose, dažnai netgi laikyti paslaptyje. 
Todėl visai teisėtai graikai laikomi mokslų apie Žemę, kurių pagrindai čia pradė- 
ti kurti VI-V a. pr. m. e., pradininkais. 

Seniausia Žemės pažinimo sritis - geografija - Graikijoje pradėjo reikštis labai 
anksti. Graikų geografijos istoriją mėginama dalyti į tam tikrus laikotarpius: mi- 
tinį (XII-VIII a. pr. m. e.), archajinį (VIII - VI a. pr. m. e.), klasikinį (500-330 m. 
pr. m. e.) ir helenistinį (330-146 m. pr. m. e.). 


Graikų laivai ir vežimai 


| 1 J. ' 4 
>" 4 "|; ' 
+45150>4+> 0 


E “ „4 


A 


„11 +17424++2444 | 
„AA PV VVYYUVYPYYYPI 
TU AAA YVVI ; 
E TLS EL SIPS 
Na Ula ui dd saaa" 


* ž 





III. Antikinės visuomenės geografinis akiratis ir svarbesnės kelionės 91 





Graikų laivai 


2. Mitinio laikotarpio geografijos paminklai 
* 
Argonautų žygis 


Mitinis geografijos laikotarpis literatūroje dažnai vadinamas homeriškuoju. Tai 
ir suprantama, nes pagrindinis šaltinis to meto graikų geografijai pažinti ir yra 
Homero kūryba. Kitas senas šaltinis yra „Mitas apie argonautus“, kuriame at- 
pažįstami Kaukazo kraštai. Mite pasakojama, kaip XIII a. pr. m. e. drąsi „Argo“ 
laivo įgula, vadovaujama Jasono, plaukė Juodąja jūra į Kolchidę ieškoti Kolchi- 
dės karaliui Ajetui priklausiusio auksavilnio kailio... 

Perskaičius šias eilutes, galima pagalvoti, jog tai gryna fantazija, ir daugiau 
nieko. Tačiau, įsigilinus į mitą, paaiškėja visai kas kita: čia, Kaukazo priekalnėse, 
iš Rionio upės pakrančių smėlio tuo metu buvo plaunamas auksas, 0 jo plovimui 
naudojamas avies kailis. Be to, atvykę pas Kolchidės karalių, minėtieji argonau- 
tai matė geležinį plūgą. Tai irgi panašu į tiesą: mat Kaukazo pietuose geležis pra- 
dėta išgauti ir naudoti labai anksti (gal net anksčiausiai Žemėje). Pagaliau argo- 
nautų mite yra tikrų Kaukazo vietovardžių. 

Įdomus argonautų grįžimas į tėvynę. Jie iš Kaukazo plaukė į vakarinį Juodo- 
sios jūros krantą ir kilo prieš srovę Dunojumi, po to Savos intaku aukštyn, iš kur 
persikėlė į Adrijos jūrą. Toks kelias iš Juodosios jūros į Viduržemio jūrą tuo me- 
tu iš tikrųjų buvo. Graikų šaltiniuose užsimenama net apie laivų pervalkas per 
Juodosios ir Adrijos jūrų takoskyrą, tačiau tai atrodo kiek neįtikėtina. 


Homero „Iliada“ ir „Odisėja“ 


Daugiausia minčių tyrinėtojams sukelia Homero apdainuotosios kelionės „Ilia- 
doje“ ir „Odisėjoje“ (IX-VIII a. pr. m. e.). Jau Strabonas (I a. pr. m. e.) pastebė- 
jo poemoje aprašytų įvykių ir vietos geografinio tikroviškumo elementus ir pir- 
masis pavadino Homerą graikų „geografijos mokslo pradininku“. 

Odisėjo kelionėse aprašomi nedidelės įgulos nuotykiai jūroje, grįžtant po 
pergalės prieš Troją į namus. Kelionė trunka daugiau kaip dvejus metus, o iš vi- 
so Odisėjas svetur išbuvo apie 10 metų. Homero eiliuotame pasakojime atsispin- 

Aleksandrijos švyturio atvaizdas to meto medalyje 


di tikri istoriniai įvykiai, kuriais įtikėjęs vokiečių archeologas H. Šlymanas 
1870-1890 m. kasinėjo mitinę Troją ir surado epe aprašytos tvirtovės liekanas, 
karo pėdsakus. Rastas buvo dargi poemoje paminėtas karaliaus Priamo lobis, pa- 
sitvirtino daugelis kitų „istorinių smulkmenų“. Tai sukėlė mokslo pasaulyje ne- 
maža nustebimo ir pasigėrėjimo. Mūsų laikais taip pat nepaliaujama domėtis 
Homero kelionių geografija. 

Kai kurie tyrinetojai' pastebi, jog Homero poezijoje yra geografine: kelionei 
būdingo reportažo nuoseklumo, ataskaitinio tikslumo. Tyrinėtojai nesunkiai at- 
pažįsta nemaža Viduržemio jūros vietovardžių, kraštų: Trakija turėjusi arklių, 
Frigija turtinga vynuogių; minimas Egiptas ir kitos vietovės. Atpažįstamos salos, 
sąsiauriai („tarp Scilės ir Charibdės“ — verpetais pavojingas Mesinos sąsiauris). 


Partenono griuvėsiai Atėnų Akropolyje (V a. br. m. e.) 





"E. Bradford, Wedrėwki z Homerem, Warszawa: Iskry, 1967. 

Homeras (Vilniaus universiteto Odisėjo laivas susitinka su sirenomis 


Smuglevičiaus salės lubų tapyba) 


Homeras nemini tokio įspūdingo reiškinio, kaip Vezuvijaus ir Etnos ugnikalniai, 
kurie, kaip žinia, tada buvo laikinai užgesę. Su Viduržemio jūra nesusiję dalykai 
yra arba nugirsti iš kitų kelionių pasakojimų, arba dainiaus fantazijos vaisius. 

Kelionės geografinių žinių tikroviškumą rodo pasakojimai apie augalus, žmo- 
nes, jūrų tėkmes ir vėjus; poemoje atpažįstama nuosekli metų laikų eiga. Visa tai 
kartu padėjo tyrinėtojams sudaryti Odisėjo klajonių žemėlapį. 

Stebina poemoje aprašomų keliautojų jūreiviška patirtis. Antai argonautai 
plaukioja daugiausia palei krantus (nedideliu laivu veikiausiai kitaip ir negalė- 
j0), žino tuo metu paplitusią navigacijos terminiją, orientuojasi pagal žvaigždes. 
Iš Homero veikalų sužinome, ką graikai tuo metu galvojo apie Žemę. Ji vaiz- 
duotasi apskrito skydo formos, iš visų pusių apjuosta vandenyno, už kurio kaž- 
kur toli šiaurėje esąs „šešėlių pasaulis“. Kasdien virš Žemės prakeliauja Saulė. 
Visus Visatos reiškinius valdo atskiri dievai: Dzeusas iš Olimpo kalno viršūnės 
siunčia žaibus ir griausmus, Poseidonas - žemės drebėjimus, Ajolas — vėjus. Egė- 
jo jūra, pasak Homero, tame apskritame Žemės skyde yra įdubusi, todėl į ją iš 
sausumos tekančios upės. Į rytus nuo jos esą šilčiau nei vakaruose, nes tos šalys 
esančios arčiau Saulės. Pietuose gyvena juodi, saulės „apkepinti“ žmonės, kai 
kur labai maži. | 

Geografijos elementų įžiūrima ir kituose ankstyvuosiuose graikų literatūros 
veikaluose. Poeto Hesiodo (VIII-VII a. pr. m. e.) kūriniuose, be Juodosios jūros, 
minimas Dono upės kraštas, kuriame gyvena skitai. Hesiodas bene pirmasis pa- 
mini Siciliją su Etnos kalnų. Mituose apie Heraklio žygius kalbama apie Atlaso 
kalnus, Kanarų salas ir kitas vakarines sritis. Gal tos žinios buvo įgytos iš egėjų, 

Odisėjo (1) ir argonautų (2) įgulų kelionės 
(pagal J. ir V. Magidovičius) 


o gal gautos iš finikiečių? Viena yra aišku, jog Viduržemio jūros salų ir pakran- 
čių miestai jau mitiniu laikotarpiu palaikė ryšius su kaimynais ir turėjo duome- 
nų apie kitus kraštus. Kylant prekybos bei kolonizavimo poreikiams, vyko varžy- 
bos dėl kelių, pirmiausia dėl sąsiaurių. Ar ne šia dingstimi vyko ir Trojos karas. 
H. Šlymanas, kasinėdamas Troją, II tūkstantm. pr. m. e. sluoksniuose rado Egip- 
to bei kitų kaimyninių kraštų dirbinių. 

Iš senųjų graikų mitų sprendžiama, kad juos sukūrę žmonės gana gerai paži- 
no Viduržemio jūrą, artimesnes Europos, Azijos bei Afrikos pakrantes, į kurias, 
matyt, atliko nemaža žygių. Gaila, kad jie keliavo tuo graikų visuomenės gyveni- 
mo laikotarpiu, kai dar buvo mažai rašoma, ir tie jų žygiai bei patys herojai ar- 
ba buvo užmiršti, arba pateko į mitus ir pradėjo juose visai kitokį gyvenimą. Ne- 
paisant to, mitai, ypač Homero kūryba, yra svarbiausias „ikimokslinės“ graikų 
geografijos šaltinis, 0 jos autorius pripažįstamas genialiu ne vien literatūros, bet 
ir mokslo istorijoje. Homero geografija aiškiai rodo, jog dar ankstyvuoju mitiniu 
laikotarpiu pasaulio suvokimas Graikijoje vystėsi atskirai nuo religijos iš- 
laikydamas realizmo pagrindą. 

Pasaulis pagal Homerą 
(R. Karpenterio rekonstrukcija) 


3. Archajinis graikų geografijos laikotarpis 
* 
Graikų kelionės 


Archajinis graikų geografijos laikotarpis (VIII-VI a. pr. m. e.) sutampa su vergo- 
vės įsigalėjimu. Vystantis gamybai, išryškėjo darbo pasidalijimas, nuo žemės ver- 
slų atsiskyrė amatai, greičiau augo miestai. Tas laikotarpis taip pat sutampa su 
prekybos ir kolonijų plėtimusi. Pradeda iškilti Masilija (Marselis), Juodosios jūros 
pakrančių miestai, Afrikos kolonijos (Kirėnė, Egiptas). Prekybos ir kolonijų porei- 
kiai ypač skatino keliauti į tolimesnes šalis. Tuo metu graikai jau turėjo patogių 
laivų, kuriais gabeno iš Kipro varį, iš Kolchidės medieną. Nors Juodoji jūra grai- 
kams buvo žinoma nuo argonautų laikų (XIII-XII a. pr. m. e.), bet kolonizuoti šias 
pakrantes jie pradėjo tik VII a. pr. m. e. Kuriant kolonijas prie Juodosios jūros, 
pirmavo jonėnai, Mileto jūrininkai. Juodojoje jūroje jie užėmė patogiausias pa- 
krantes Dono, Dniepro, Dunojaus žiotyse, Kaukazo 17 Krymo priekalnėse. Tuo 
metu graikai plėtė ir geografijos žinias apie kaimyninius šiaurės rytų kraštus. He- 
rodotas mini Aristėją, kuris VI a. pr. m. e. atlikęs ilgą kelionę prie Juodosios jū- 
ros, O iš ten patraukęs net į Altajų, Tarimo baseiną ir Vakarų Sibirą“. 

Minima, jog VI a. pr. m. e. pabaigoje graikas Skylaksas iš Kariandos, persų 
karaliaus Darėjaus įgaliotas, atlikęs kelionę, kurios metu, kaip teigia Herodotas, 
pasiekęs Indo upę. Plaukdamas Indu, ištyrė šią upę iki pat žiočių. Paskui Skyla- 
ksas, neužsukęs į Persijos įlanką, po pustrečių metų grįžo į dabartinio Sueco ka- 
nalo apylinkes. Grįžęs aprašė Indiją. Nors ši kelionė turėjo prekybinių tikslų, bet 
graikai Skylakso keliu nesinaudojo, nes tuo metu jie dar nebuvo įsigalėję kaimy- 
ninese Mažosios Azijos žemėse bei Mesopotamijoje. 


* P. Xennunr, He6e00mM016 3eMAU, T. 1. 

Sunku graikams buvo prasiveržti į vakarų vandenis. Heraklio stulpų vartus ir 
visą vakarinę Viduržemio jūros dalį akylai saugojo Kartaginos finikiečiai (pūnai) 
ir visai nesiruošė savo pozicijų užleisti graikams. Herodotas rašo apie du graikus, 
kurie vis dėlto buvo išplaukę į Atlanto vandenyną: VII a. pr. m. e. Kolėjas ir VI a. 
pr. m. e. Eutimenas. Kolėjas iš Samo salos, pasak Herodoto, 660-640 m. pr. m. 
e. perplaukė Gibraltarą ir pasiekė Tarteso miestą (Pirėnų pusiasalio pietvakari- 
nėje pakrantėje). Sakoma, jog jis ten buvęs nublokštas „neprotingų vėjų“. Eu- 
timenas Masilietis lyg tai plaukiojęs ne tik į šiaurę nuo Heraklio stulpų, bet ir į 
pietus, kur matęs upę su krokodilais ir teigęs, jog šie ten nusigavę iš Nilo aukštu- 
pio. Gal jis buvo pasiekęs Senegalį ar kitos upės žiotis? Pastarieji spėjimai tuo tar- 
pu menkai pagrįsti. Minimas dar graikų jūrininkas Medakritas, kuriam VI a. pr. 
m. e. pabaigoje esą taip pat pasisekę praplaukti Heraklio stulpus ir išplaukti į At- 
lanto vandenyną. Plinijus rašo, jog Medakritas buvo pirmasis, kuris atgabeno 
„baltojo alavo iš Alavo salų“. Kartais tyrinėtojų abejojama, ar šis graikas tikrai 
plaukiojo Atlanto vandenyne, o gal minėtų metalų gavo Pirėnų pusiasalyje. 


Žemės ir Visatos suvokimas 


Šiuo laikotarpiu graikai dar labai mažai pažino sausumą. Neturėjo supratimo 
apie Vidurio ir Rytų Europos upes, minėjo ten mitinius Rifėjų kalnus. Apie ar- 
timesnes Azijos sritis šiek tiek turėjo žinių iš persų. 

Archajiniu laikotarpiu įvyko dideli poslinkiai graikų geografinės minties rai- 
doje. Drąsių minčių apie Žemę užuomazgos atsirado Milete. Iš Mileto filosofų 
ryškiausias buvo Talis (625-547 m. pr. m. e.), kuris pirmasis kalbėjo apie pasau- 
lio materialumą. Iš pradžių Žemėje vyravęs vanduo, iš kurio pamažu išniro sau- 
suma, žemynai. Gyvybė atsirado vandenyje, netgi žmogų kildino iš vandens gy- 
vūnų. Jis visai teisingai suvokė vandens apytaką gamtoje. 

Jo mokinys Anaksimandras Miletietis (610-547 m. pr. m. e.) teigė Visatos be- 
galybę, stebėjimams naudojo gnomoną, daugelio laikomas saulės laikrodžio 
Graikijoje išradėju. Tačiau Herodotas teigia, jog graikai tuos dalykus pasisavino 
iš mesopotamiečių. Anaksimandras sudarė žvaigždėlapį, bronzos skyde pavaiz- 
davo graikų suvokiamą pasaulį. Tai pirmasis Viduržemio jūros oikumenės (pa- 
saulio) kartografinis pavaizdavimas. Žemę Anaksimandras parodo išgaubto pavi- 
dalo, kabančią erdvėje be jokios atramos tarp daugelio kitų pasaulių 
(geocentrinė pažiūra). Jos paviršius kiek pasviręs į pietus, todėl tenlink ir upės 
tekančios: Dunojus, Dniestras, Donas, Tigras ir Eufratas. Žemė, pasak jo, 27 kar- 
tus mažesnė už Saulę. Mėnulis šviečia atspindėdamas Saulės šviesą. 

Mileto mokyklos žinias apibendrino iš ten pat kilęs Hekatajas (546- 480 m. 
pr. m. e.). Jis daug keliavo, lankėsi Egipte (jį pavadino „Nilo dovana“), surinko 
apie tą kraštą naujų žinių, kartografinių brėžinių. Tuo metu graikai turėjo su- 
kaupę nemaža geografinių aprašymų, vadintų „periodais“ (periodas - apkelia- 
vimas aplinkui). Hekatajas pirmasis sugebėjęs juos apibendrinti, pats parašė P2- 
riodos ges („Kelionė ratu“) ir sudarė pasaulio žemėlapį. Kai kas mano, jog šis 
žemėlapis yra perdirbtas Anaksimandro žemėlapis. Tačiau jame pavaizduota 
daug platesnė oikumenė, siekianti Kaspijos jūrą, Indą, Nilo aukštupį, Heraklio 

stulpus; ji padalyta į Europą, Aziją, Afriką (Libiją), Hekatajo pasaulio žemėla- 
pis — tai apskrito skydo formos brėžinys, kurio centras Graikija. Aplink vanduo. 
Žemėlapyje 38 vietovardžiai. Tuo metu toks pasaulio vaizdas apskritame skyde 
daugeliui kėlė pasigėrėjimą, o kitiems, pavyzdžiui Herodotui, nemalonią nuo- 
stabą. 

Archajinis laikotarpis graikų moksle tarsi padėjo pagrindus tolesniam Žemės 
geografijos pažinimui. Jį lėmė gamybos tobulėjimas, graikų kolonijų plėtimasis, 
gausėjimas kelionių, gilesnis ir visapusiškesnis gamtos pažinimas, filosofijos lai- 
mėjimai. Todėl jau archajiniu graikų geografijos laikotarpiu išryškėja dvi Žemės 
pažinimo kryptys: filosofinis matematinis Žemės ir Visatos sudėties apibūdini- 
mas, taip pat atskirų šalių geografinis aprašymas. Didelį vaidmenį čia atliko grai- 
kų filosofai, nes jie, kaip pastebi F. Engelsas, buvo ir gamtos stebėtojai. 


4. Klasikinis graikų geografijos laikotarpis 
* 
Samprotavimai apie Žemės rutuliškumą 


Klasikiniam laikotarpiui (500-330 m. pr. m. e.) būdingas visų kultūros sričių 
Graikijoje suklestėjimas, prasidėjęs po sėkmingų karų prieš persus. Ypač prade- 
da kilti ir puoštis miestai, tobulėja architektūra ir skulptūra. Prasidėjo „Atėnų 
aukso amžius“. Šalia Atėnų netrukus (V a. pr. m. e.) ima kilti aristokratinė Spar- 
ta. Nors vergvaldinė aristokratija labiau palaikė idealistinį pasaulio aiškinimą, 
bet ryškių minties laimėjimų šiuo laikotarpiu pasiekė materialistinės pasaulio 
suvokimo mokyklos Milete, Atėnuose, Sicilijoje. 

Vienas didžiausių klasikinio laikotarpio graikų geografijos laimėjimų yra Že- 
mės rutuliškumo suvokimas ir šios idėjos išplėtojimas. Naujas mintis dar VI a. 
pr. m. e. pabaigoje pradėjo reikšti pitagorininkų mokykla, susikūrusi Sicilijoje 

ir Apulijoje. Ši mokykla buvo matematiška; Pitagoras ir jo mokiniai pirmieji su- 
prato, jog „gamtos knyga parašyta matematikos kalba“. Pitagoras (570-500 m. 
pr. m. e.) Žemės rutuliškumą teigė remdamasis skaičiavimais, kad apvali forma 
yra tobuliausia ir idealiausia (nes ji simetriškiausia) forma „Žemėje ir už jos ri- 
bų“. Taigi ši išvada nebuvo laisva nuo idealizmo. Aristotelis pažymi, jog Žemės 
rutuliškumo idėją plėtojo arba ją palaikė ir kiti pitagorininkai: „Italų filosofai, 
vadinamieji pitagorininkai, tvirtina, kad pasaulio viduryje yra „centrinė ugnis“. 
Žemė, būdama vienas pasaulio kūnų, sukasi apie tą centrą įgaudama dienos ir 
nakties reiškinius“. Pitagoro rutuliškumo idėją išplėtė Permanidas (540—470 m. 
pr. m. €.), kuris, pasak Poseidonijo, ir padalijęs Žemę į penkias juostas, iš kurių 
karštąją vaizdavęsis dvigubai platesnę, negu ji esanti. Detaliai šią idėją pagrin- 
dė Eudoksas Knidietis (apie 410-355 m. pr. m. e.) - Platono mokinys, „astrono- 
mų kunigaikštis“. Eudoksas ne tik kalbėjo apie Žemės rutuliškumą, bet apytik- 
riai apskaičiavo Žemės apskritimo ilgį (400 000 stadijų - 60-70 tūkst. km) bei 
atstumą iki Saulės. Jis teigė, jog Žemė, panašiai kaip Saulė ir Mėnulis, yra rutu- 
lys, kuris laikosi erdvės centre. Aplink ją pavaizdavo kitus dangaus kūnus, ju- 
dančius savo sferose. Vadinasi, jis pirmasis išsakė geocentrinę idėją, kuri gyva- 
vo du tūkstančius metų. Ją plėtojo Aristotelis, Eratostenas, Hiparchas, 
Ptolemajas ir kiti. 

Materialistinės pasaulio sandaros idėjas šiuo metu Graikijoje teigė Anaksago- 
ras (500-428 m. pr. m. e.), Diogenas (V a. pr. m. e.), Empedoklas (490-430 m. 
pr. m. e.), Leukipas (500—440 m. pr. m. e.), Demokritas (460-370 m. pr. m. e.) ir 
kt. V a. pr. m. e. Anaksagoras ir Demokritas kalbėjo apie nesuskaičiuojamą dau- 
gybę pasaulių. Pasak jų, visi dangaus kūnai kilę iš pirminės masės, išcentrinės jė- 
gos veikiami, ir yra įkaitę nuo smarkaus sukimosi. O Hiketas Sirakūzietis (VI a. 
pr. m. e.) aiškino net Žemę sukantis apie savo ašį. Saulė, Anaksagoro nuomone, 
taip pat žaižaruojantis Visatos masės gabalas „didumo sulig Peloponesu...“ 
O „Mėnulyje esą miestų, kalnų ir slėnių“. Be to, Anaksagoras visiškai teisingai 
aiškino Mėnulio fazes ir užtemimus. 

Empedoklas teigė esant keturis pagrindinius elementus - ugnį, orą, vandenį 
ir žemę. 

Leukipas ir jo mokinys Demokritas V a. pr. m. e. išsakė mintį, jog pasaulis su- 
darytas iš daugybės mažiausių nedalomų dalelių — atomų, kurie nepaliaujamai 
juda, o dėl jų judėjimo ir atsirandą įvairūs daiktai. Daiktų išnykimas — atomų su- 
irimas. Kaip matome, pažiūros artimos nūdienėms, bet jos nebuvo pagrįstos nei 
eksperimentais, nei kitais pažinimo būdais, o grynai išprotautos. 


Aristotelis 


Visapusiškai Žemės rutuliškumą pagrindė Platono mokinys Aristotelis (384—3292 
m. pr. m. e.) veikale „Apie dangų“. Rašydamas, jog Žemė yra rutulys, jis pagrin- 
dė šį teiginį ne vien laivų išnykimo už horizonto įspūdžių. Užtemimai, pasak 
Aristotelio, būna tada, kai Žemė atsiduria priešais Mėnulį. Tada jos apvalaus pa- 
viršiaus šešėlį ir matome Mėnulio paviršiuje. Tame pačiame veikale, remdamasis 
ankstesnių autorių skaičiavimais, kad Žemės apskritimas yra 400 000 stadijų, da- 

ro išvadą, jog Žemė, palyginti su žvaigždėmis, esanti nedidelė. Vilniaus universi- 
teto mokslininkas J. Lelevelis* manė, jog šiuos Žemės apskritimo ilgio duomenis 
Aristotelis skelbė remdamasis minėtais Eudokso skaičiavimais. 

Aristotelis savaip mėgino pagrįsti Eudokso geocentrinę sistemą. Jos pagrin- 
du laikė dalelių ir stambių dangaus kūnų judėjimą. Žemėje, pasak jo, visos dale- 
lės juda, skverbiasi link centro. Jų judėjimo idealas - Žemės centras, kur kūnai 
yra rimties būvyje. Erdvėje Aristotelis vaizduoja taisyklingas dangaus sferas. Jo- 
mis juda planetos. Jis beveik teisingai nusakė, kaip planetos išsidėsto pagal at- 
stumą nuo Žemės. 

Didžiausiu šio laikotarpio graikų gamtos mokslų laimėjimu laikytina tai, jog 
buvo suprasta geografinės aplinkos elementų dinamikos ir ryšių esmė. Toliau bu- 
vo vystomos gamtos dialektikos idėjų užuomazgos. Nuosekliausiai jas savo dar- 
buose išdėstė Aristotelis. Jo veiklą štai kaip apibūdino F. Engelsas: „Senovės grai- 
kų filosofai buvo dialektikai iš prigimties, stichiniai dialektikai, ir Aristotelis, 
universaliausia galva iš jų, jau buvo ištyręs esmingiausias dialektinio mąstymo 
formas“ *. 

Aristotelis — pirmasis gamtos mokslų metodologijos pagrindėjas. Jo veikalai 
sudaro ištisą graikų gamtos mokslų enciklopediją: „Apie dangų“, „Meteorologi- 
ja“, „Apie pagrindinius gamtos dėsnius“, „Gyvūnų istorija“, „Apie augalus“ ir kt. 
Jis visai teisėtai daugelio laikomas ir fizinės geografijos pradininku. 

Aristotelio „Meteorologija“ — tarsi graikų klasikinės geografijos santrauka, 
kurioje apibendrinta visa jų patirtis. Antai apatinę atmosferos dalį jis laiko van- 
dens apykaitos atmosferoje sfera. Vandens garai joje pakyla, atšąla ir vėl krinta 
žemėn lietaus pavidalu. 


* Joachimas Lelevelis (1786-1861) — istorikas, visuomenės veikėjas, Vilniaus universiteto auklėtinis 
(1804-1808), vėliau profesorius. Tyrinėjo geografijos, kartografijos istoriją, parašė veikalų, sukaupė 
unikalius žemėlapių bei atlasų rinkinius, kuriuos paliko perduoti tuo metu uždarytam Vilniaus univer- 
sitetui, kai šis bus atkurtas. J. Lelevelio palikimas dabar saugomas Vilniaus universiteto bibliotekoje. 


* K. Marksas, F. Engelsas, V. Leninas, Apie dialektinį materializmą, Vilnius: Mintis, 1974, p. 27. 

sąveikų schema 


Kalbėdamas apie upes, jis nesutinka su senaisiais teiginiais, kad upės ga- 
linčios ištekėti ar gauti vandens iš požeminių „vandens tvenkinių“. Jo nuo- 
mone, upės tekančios iš kalnų, kur iškrinta daug kritulių, taip pat iš šaltinių, 
kuriuos maitina purūs vandeningi sluoksniai. Aprašo Nilo aukštupį, jo liūčių 
pobūdį; rašo apie kalnus, iš kurių, spėja, ištekančios Rytų Europos lygumų 
upės. 

„Meteorologijoje“ minima, jog sūrus vanduo sunkesnis už gėlą, nes jis (Aris- 
totelis) pastebėjęs, kaip jame mažiau grimzta laivai, kad smarkiai pasūdytame 
vandenyje virtas kiaušinis neskęsta. Aristotelis skiria keturias pirmines materijos 
savybes: karštą, sausą, šaltą ir drėgną. Tos savybės santykiaudamos ir sukuria pa- 
grindinius gamtos kūnus: ugnį (sausa ir karšta savybė), vandenį (šalta ir drėgna), 
orą (karšta ir drėgna), žemę (sausa ir šalta). Iš jų susidaro visi kiti daiktai Žemė- 
je. Tačiau pirminių elementų šaltinis yra penktasis elementas — eteris, sudaran- 
tis dangų. Visi penki elementai išsidėstę koncentrinėmis sferomis: išorėje dan- 
gaus sfera, po to ugnies (aukštutinė atmosfera), oro (apatinė atmosfera), žemiau 
vandens sfera ir žemės (centre). Tarp sferų nera griežtų ribų, nes viena įsilieja į 
kitą. 

Apie Žemės gelmes (Tartarą) dar VII-VI a. pr. m. e. užsimena Talis, Poseido- 
nijas, bet tiksliausias sąvokas sukūrė Aristotelis. Žemės drebėjimus Aristotelis 
traktuoja kaip požemių įgriuvimus, sukeliamus vandenų ir vėjų. Vulkanų priežas- 
timi laiko vidinius Žemės karščius; rašo apie požeminius vandenis. 

Atskirai kalbama apie Žemės paviršiaus kitimą. Aristotelio teigimu, sausuma 
atsirado jūroms džiūstant, be to, jūra su sausuma galinčios kaitaliotis vietomis. 
Daug reikšmės tam turinčios upės. Kaip pavyzdį pateikia Nilą, kuris sukūrė 
Egipto lygumas, pažymi, kad yra ir daugiau upių sukurtų lygumų. Jūros taip pat 
vietomis užliejančios krantus, kitur atsitraukiančios. Pagaliau jis užbaigia, jog „il- 
gainiui viskas keičiasi“. 

Apie jūras Aristotelis sako, kad jos, skirtingai nuo upių, neturi ištakų ir nie- 
kur neteka. Tačiau vidinės tėkmės jose esančios. Pasak jo, jūros sūrumas atsiran- 
dąs dėl to, kad į garus ir lietaus vandenį patenka „sausųjų garų“- druskų. Ne- 

Žemės gyvenamosios juostos pagal Aristotelį 
(Vebsterio rekonstrukcija): 


| a - iš Atėnų matomų nenusileidžiančių žvaigždžių 
= šiaurinė riba, b- šiaurės atogrąža, 
NA Ža a-b - Šiaurės pusrutulio vidutinė juosta, 
e 


0 - pusiaujas, c - pietų atogrąža, 
c-d - pietų vidutinė juosta 


maža kalbama apie žaibus ir griaustinį, šiaurės pašvaistes (naktines vaivo- 
rykštes) ir kt. 

„Meteorologijoje“ rašoma ir apie Žemės geografines juostas. Sekdamas anks- 
tesnių mokslininkų teiginiais (ypač Eudokso), išskiria penkias klimato juostas. 
Mūsų pusrutulio vidutinę juostą, jo nuomone, iš pietų riboja šiaurės atogrąža, 
kuri eina šiauriniu Sacharos pakraščiu. Šiaurėje šią juostą žymi iš Atėnų matomų 
žvaigždžių riba, suprojektuota į Žemės paviršių. Už šių abiejų ribų dėl karščio ir 
dėl šalčio gyvybės nebegalį būti. Analogišką vidutinio klimato gyvenamąją juos- 
tą numatė esant ir Pietų pusrutulyje. Temperatūros jose kintančios ne pagal 
geografinio ilgio, o pagal geografinio pločio kryptį. Oikumenė ilgesnė iš rytų į 
vakarus ir santykiauja su pločiu kaip 5:3. Apgyventa ji iš vakarų į rytus, galbūt 
net aplink visą Žemės rutulį. 

Aristotelis parašė keletą knygų apie gyvūnus, kuriose apibūdino apie 500 rū- 
šių. Knygose paliečiami gyvūnijos kilmės, zoogeografijos ir net evoliucijos klau- 
simai. Čia yra minčių apie gyvūnų priklausomybę nuo aplinkos, žuvų migracijas, 
žmonių rases. Nepaisant geografijos žinių visapusiškumo, pasaulio šalių pažini- 
mas Aristotelio veikaluose ne platesnis už Herodoto, dargi siauresnis - mažiau 
žinių apie Rytų šalis. Jo veikaluose dar neatsispindi tie geografijos akiračiai, ku- 
riuos jo gyvenimo pabaigoje pasiekė Aleksandro Makedoniečio į Rytus atvesti 
helėnai. Vis dėlto kai kurios pastabos apie artimesnius Azijos kraštus įdomios. 
Čia jis mini jūras: Juodąją, Kaspijos, Azovo, taip pat kalnus, upes. Kaukazo kal- 
nus laiko aukščiausiais pasaulyje, nes jie matomi iš labai toli, ypač iš jūros. Sau- 
lei nusileidus, jie dar ilgai — trečdalį nakties - būną jos apšviesti. 

Graikijos mokslininkai šiuo laikotarpiu dar neturėjo aiškaus vaizdo, kokiu 
santykiu Žemėje pasiskirstę sausumos ir vandenynai. Pirmosios įdomios užuomi- 
nos apie žemynus yra Herodoto kelionių aprašymuose. Vėliau Demokritas, Eu- 
doksas bei kiti spėjo, jog oikumenė yra ovali, ištempta iš vakarų į rytus. 

Žemės dalijimo į juostas idėja dar nebuvo pagrįsta kokia nors geografine pa- 
tirtimi. Tos zonos buvo tik dangaus sferos dalijimo atspindys, t. y. buvo tarsi į Že- 
mę suprojektuota dangaus sfera. Zonų ribos buvo atogrąžos ir speigračiai. Speig- 

Herodotas 


račių riba graikai laikė neužeinančių už horizonto žvaigždžių paplitimo ribą. Tai- 
gi toks juostų numatymas čia buvo įmanomas net nežinant Žemės rutuliškumo. 

Klasikiniu laikotarpiu Graikijoje daugėjo žinių apie oikumenę ne vien dėl to, 
kad buvo palaikomi prekybiniai ryšiai su skitų kraštais, Artimaisiais Rytais, Egip- 
tu. Būta ir kitokio pobūdžio kelionių. Tarp keliautojų pasitaikė mokslo vyrų, ku- 
rie ne tik parveždavo naujų žinių apie kitus kraštus. Keliaudami jie galėjo stebė- 
ti dangaus skliautą iš įvairių Žemės vietų skirtingu kampu ir suvokti savo padėtį 
dangaus šviesulių atžvilgiu, įsitikinti Žemės paviršiaus sferiškumu. 


Herodoto kelionės 


Žymiausias geografas buvo Herodotas iš Halikarnaso (485-425 m. pr. m. e.), at- 
likęs neprilygstamą kelionę po ano meto oikumenę, palikęs devynias „Istorijos“ 
knygas. Herodotas plačiai aprašė pasaulį remdamasis savo kelionių patirtimi. Pa- 
gal jo kelionių aprašymus buvo sudarytas tuo metu žinomo pasaulio vaizdas - 0i- 
kumenės žemėlapis. 

Herodoto knygose randame pirmąsias patikimas žinias apie skitų kraštą, su 
kuriuo graikai prekiavo. Labiausiai keliautoją stebino upės — Dunojus, Donas. Jis 
taikliai pastebėjo jų skirtumą nuo Nilo: jas maitina tirpstančio sniego vandenys 
ir lietūs, kurių čia nuolat pasitaiko, įsiminė jos Herodotui ir tuo, kad turi intakų, 
kurių Nile jis nepatyrė esant. Skitų žemė lygi, daug žolės, pakankamai drėgmės; 
nera ten miškų - vien plačios lygios ganyklos. Į šiaurę nuo skitų, pasak Herodo- 
to, nuolat sninga ir ten niekas negyvena. 

Vertingų žinių Herodotas užraše būdamas Egipte. Jis pirmasis Europoje pa- 
reiškė, jog birželio lietūs sukelia Nilo potvynį (iki XIX a. pabaigos šios žinios ne- 
buvo populiarios Europos geografijoje). Be to, Herodotas pabrėžė, jog Egipte 
žemė labai kinta dėl Nilo nešamų drumzlių. Nilo nešmenų, anot Herodoto, tiek, 
kad vienos dienos kelio atstumu nuo deltos svambalu iš jūros dugno galima iš- 
kelti jo atneštų dumblų. Toje vietoje, kur dabar Nilo delta, sako jis, yra buvusi 

įlanka, bet ji tapo užnešta nuosėdų. Dar pasamprotauja: jeigu Nilą nukreiptume 
į Arabijos užutėkį (Raudonąją jūrą), tai jį per 20 000 metų Nilas užneštų. 

Herodotas plačiai aprašė Afriką, pateikė žinių apie žmones, gamtą. Tiesa, ra- 
šė daugiausia apie neįprastus reiškinius, tarp kurių pasitaiko ir būdingų. Antai 
jis pastebėjo, jog Libijoje nėra nei lietaus, nei sniego ir į šią šalį, saugodamosi 
Skitijos speigų, atskrenda žiemoti gervės (!). Arba „Egipte dirva juodžemio, pu- 
ri, nes ji yra dumblinga; dumblą atneša upės iš Etiopijos. Libijos dirvos, kiek 
mums žinoma, yra raudonos, smėlingos; Arabijos ir Sirijos - molingos, akmenin- 
gos“. Apskritai Herodoto žinios apie Afriką gana įvairios: aprašo krašto paviršių, 
žvėris, Afrikos dykumų klajoklius, užsimena apie girdėtas keliones po Sacharą. 

Pirmoji vietovė į vakarus nuo Nilo, iš kurios galėjo būti keliauta į Sacharą, bu- 
vo Kirėnė. Aprašo didelę kelionę, kurią atliko penki berberų genties nosamanų 
šeichų sūnūs, „trokšdami nuotykių ir puikybės“. Jų nuotykius Herodotas užrašė 
iš trečiųjų lūpų. Tie šeichų sūnūs pasiekė dykumos pietinį pakraštį ir priėjo sa- 
vaną. Vietiniai negrai juos nuvedę į miestą prie upės, tekėjusios į rytus, kurioje 
buvę krokodilų. Iš ten sukdami tikėjęsi pasiekti Nilą. Galbūt čia Herodotas kal- 
ba apie Nigerio aukštupį Timbuktaus miesto apylinkėse. Pats Herodotas, atrodo, 
tikėjo, jog Nigeris - tai Nilo aukštupys. 

Herodoto iš vietinių gyventojų surinktos žinios apie Sacharą ir vakarines Af- 
rikos sritis gana gausios. Aprašo Čado ežero ir Tibesčio kalnų pietines apylinkes, 
kurias, pasak jo, pasiekdavo klajoklių gentys. "Tais keliais į Afrikos dykumingas 
gilumas kiek vėliau skverbsis romėnų užkariautojai. Herodotas savo kelionių po 
Afriką aprašymuose pamini Atlaso kalnus. 

Ar toli pats Herodotas buvo nukeliavęs į Afrikos gilumą, nežinome. Aišku tik, 
kad Nilo aukštupyje nebuvo; apie jį nieko nesužinojo ir iš vietinių gyventojų. Ta- 
čiau apie šios upės žemupį ir vidurupį, kur daug sraunumų, kur „laivą tempia 
prieš srovę lyg jautį“, rašo gana daug ir plačiai. 

Įdomių įspūdžių Herodotas patyrė Tigro ir Eufrato tarpupyje. Čia ir legenda 
virtusio Babilono, ir drėkinimo sistemų aprašymai, ir žinios apie Indiją, kurioje, 
pasak jo, gyvena žmonių daugiau nei bet kur kitur; nemaža žinių apie šio krašto 
ekonominį gyvenimą, etnografiją. Toliau į rytus už Indijos, pasak jo, Azija smė- 
linga ir „nevaisinga“. Aišku, jog ten jo nebūta. 

Keliautojo pasakojimai, kaip matome, sudaryti iš patirtų įspūdžių, patikrintų 
žinių ir nugirstų gandų (vietomis užsiliko fantastinių nuotrupų). Kai kurių kraš- 
tų nemini, pavyzdžiui, jis nieko nekalba apie vakarinę Viduržemio jūros dalį, ku- 
rioje nesilankė. 

Kritiškai Herodotas žiūrėjo į amžininkus ir kitus keliautojus, kurie vaizdavo 
pasaulį esant apskrito skydo pavidalo: „Negaliu susilaikyti nesijuokęs girdėda- 
mas, kad yra besistengiančių pavaizduoti Žemę kaip apskritą skydą, lyg su skries- 
tuvu apibrėžtą“. Kalbėdamas apie tris žemynus, sako Aziją ir Afriką įsivaizduojąs 
kaip atskirus žemynus. Afriką iš visų pusių apsuptą vandenyno, išskyrus nedide- 
lę dalį, kuri susiliečia su Azija. O kokia esanti Europa, negalįs tvirtinti, nes neži- 
nąs jos ribų. 

Sprendžiant iš žemėlapio, sudaryto pagal jo kelionių aprašymus, galima teig- 
ti, jog jis laikėsi okeaninio požiūrio - įsivaizdavo Žemėje esant daugiau vandenų 
nei sausumos. 

Nors Herodotas išsiskyrė iš kitų savo empirizmu, amžininkus kritikavo už mi- 
tinius nukrypimus, bet ir pats ne visada rėmėsi tikrais faktais, nepatikrinęs užra- 
še nugirstų dalykų, antai, kad vėjai pučia tik iš šaltosios šalies, kad Azija esanti 
arčiau Saulės, todėl ten visa gamta vešlesnė, pavyzdžiui, Indijoje. 

Herodotas pradėjo keliauti turėdamas apie 40 metų. Jis aplankė Siciliją, Ki- 
rėnę, Egiptą, Finikiją, Persiją, Kolchidę, Juodosios jūros šiaurines pakrantes. Grį- 
žęs viešai pasakodavo minioms apie lankytus kraštus ir geografines bei etnogra- 
fines jų savybes. Taigi Herodotas yra tarsi pirmasis pasaulio kraštų geografijos 
mokytojas. 


Kitos kelionės 


Klasikiniu laikotarpiu graikai buvo išplitę beveik visame Viduržemio jūros basei- 
ne. Ši jūra tuo metu net vadinta graikų jūra. Be Herodoto, yra keliavę ir dau- 
giau keliautojų, ypač pirklių. Juk apie pusę grūdų graikai pirkdavo iš skitų, gy- 
venusių prie Dono ir Dniepro, kuriems už tai parduodavo savo dirbinių, ypač 
daug vyno. Skitai graikų minimi kaip geraširdžiai, taurūs ir sąžiningi, išmaną 
vaistažolių paslaptis. Jie mėgo stiprųjį graikų vyną ir gėrė neatskiestą, dėl to grai- 
kai tokį gėrimo būdą vadino „skitiškuoju“. 

Apie Mažąją Aziją, Mesopotamiją, Indo upės kraštus pirmosios žinios Grai- 
kijoje ima rastis kaip tik šiuo laikotarpiu. Tos žinios atsispindi jau Hekatajo, 
Ksenofonto raštuose. IV a. pr. m. e. apie tuos kraštus rašė Ktesijas, kuris buvo 
gydytojas ir tarnavo persų valdovo dvare. Ten jis praleido septynerius metus, 
turėjo progų aplankyti Indiją, rinko žinias apie tą kraštą iš įvairių kitų šaltinių. 

Platonas (Vilniaus universiteto 





Smuglevičiaus salės lubų tapyba) 


Nors jo Indijos aprašyme yra ir prasimanymų, bet šis veikalas Graikijoje buvo 
mėgstamas, nes jame pasakojama apie tuo metu nežinomus dalykus: kelių ki- 
lometrų aukščio snieguotus kalnus, dramblius, egzotišką augaliją, to krašto 
turtus ir kt. 

Mesopotamijos aukštupinę sritį, Mažosios Azijos pusiasalį IV a. pr. m. e. pra- 
džioje aprašė Ksenofontas veikale Anabasis. Jis su dešimčia tūkstančių samdytų 
graikų, kurie po Kyro mirties grįžo į tėvynę, atliko didelį žygį. Kelionę pradėję 
Mažojoje Azijoje, siekė Babilono apylinkes, po to žygiavo palei Tigrą aukštyn, 
klajojo Kurdistano kalnuose, perkopė Armėnijos aukštumas ir pasiekė Trapezun- 
tą, ilgą kelią ėjo Juodosios jūros pajūriu, plaukė laivais. Septyniose Ksenofonto 
parašytose Anabasio knygose nemaža geografijos, etnografijos žinių apie Mažąją 
Aziją. 


Platonas 


Sokrato mokinys Platonas (427-347 m. pr. m. e.) teigė, jog Žemė apvali ir ka- 
banti erdvėje, tvirtino ją esant milžinišką, tik „mes, gyvendami tarp Heraklio 
stulpų ir Fasio upės (Kaukaze), užimame nedidelį plotą aplink jūrą, kaip skruz- 
dės arba kaip varlės aplink balą“. Be to, jis sako, jog tokių daubų kaip Vidurže- 
mio jūra, į kurią suteka „vandenys, miglos ir vėjai“, Žemėje yra ir daugiau. Ap- 
gyventąją Žemės dalį jis vadina oikumene (gr. oikeo — apgyvendinti), įdomūs jo 
samprotavimai apie Žemės paviršiaus geografines sferas, taip pat jos gelmes. 
Apie gelmes įdomių samprotavimų paliko ir Ksenofanas iš Kolofono (VI-V a. pr. 
m. e.). Pastebėjęs kalnų atodangose geldeles, jis darė išvadą, jog tie sluoksniai ki- 

tados buvo vandenyje. Platonas savo veikaluose „Timajas“ ir „Kritijas“, remda- 
masis ankstesniais autoriais, kurie savo ruožtu rėmėsi Egipto padavimais, rašo, 
jog prieš devynis tūkstančius metų Atlanto vandenyne į vakarus nuo Gibraltaro 
buvusi milžiniška sala Atlantida, „didesnė nei Azija ir Libija, kartu paimtos“. Jos 
karaliai valdę didelę dalį Europos ir Afrikos. Kai Atlantidos valdovai ruošėsi pa- 
vergti likusią Europą, jiems pasipriešino europiečių kariuomenė ir iškovojo per- 
galę. „Prasidėjo žemės drebėjimas ir potvynis, visa helėnų kariuomenė vieną ne- 
lemtą dieną ir vieną nelemtą naktį prasmego, ir tada išnyko iš akių Atlantidos 
sala, kuri nuskendo jūroje. Dėl šio kataklizmo toji jūra yra neprieinama laivuoti 
ir liko neištirta. Dumblinga sekluma, kuri atsirado nugrimzdus salai, yra neįvei- 
kiama“. Aristotelis apie šį Platono rašinį atsiliepė šitaip: „Platonas - mano drau- 
gas, bet tiesa brangesnė“. Nuo tų laikų, kai buvo pasakyti šie žodžiai, praėjo 24 
amžiai, apie Atlantidą parašyta 25 tūkst. knygų ir straipsnių, bet tos kelios Plato- 
no eilutės nei įrodytos, nei paneigtos. 


Antropogeografijos pradmenys 


Klasikiniu graikų geografijos raidos laikotarpiu pirmą kartą pasirodo įdomių 
samprotavimų apie žmogaus sąveiką su geografine aplinka. Originalių minčių 
pateikė žinomas gydytojas, gamtos tyrinėtojas ir keliautojas Hipokratas 
(460-377 m. pr. m. e.). 

Keliaudamas po Viduržemio jūros kraštus, jis stebėjo gyventojus, vaizdingai 
aprašė skitų buitį, apibūdino jų fizinį tipą: skitai „vienas į kitą panašūs, o į kitus 
ne“. Tą patį jis sako ir apie egiptiečius. Tokio skirtumo priežastį truputį paaiški- 

na pridurdamas, jog „šie kankinami karščio, o anie šalčio“. Per šiuos, taip pat ir 
kitus fizinius geografinius elementus, t. y. tų elementų skirtumus, Hipokratas iš- 
sakė oikumenės gamtinio zoniškumo ypatybes. Be to, jam priskiriamas labai ori- 
ginalus veikalas apie dirvožemius; jame rašoma, kad dirva - tai augalus maiti- 
nantis paviršiaus sluoksnis. Drėgmė joje tarsi kraujas. Vasarą dirva sausesnė, nes 
Saulė „traukia“ į save drėgmę. Su dirva siejama žmonių veiklos pažanga. Vertin- 
gų užuominų apie tai yra ir Herodoto veikaluose. 

Antropogeografijos minčių randame ir stambiame Aristotelio veikale „Politi- 
ka“, kur filosofas samprotauja apie valstybę, palaikydamas vergovinės prievartos 
idėją, užsimena apie teigiamą jūros artumo įtaką krašto ūkiniam gyvenimui. 
Apie šaltų sričių gyventojus rašo, kad jie judresni, narsesni, bet nesugeba valdy- 
ti savo visuomenės, jiems reikia vadovauti. Istorikai Tukididas ir Ksenofontas 
Atėnų galybę aiškino gamtinėmis sąlygomis, teigė graikų misiją valdyti pasaulį. 
"Taigi šiuo laikotarpiu Graikijoje buvo pagrįsti socialinės geografijos pradmenys, 
geografinio determinizmo teiginiai, kurie per įvairias doktrinas atėjo iki mūsų 
laikų. 


5. Helenistinio laikotarpio graikų geografija 
* 
Aleksandro Makedoniečio žygis 


Helenistiniam graikų visuomenės laikotarpiui būdingos ilgos kelionės ir žygiai, 
per kuriuos sukaupta naujų geografijos žinių apie kaimynines šalis, žemynus. 
Graikai daugiau skverbėsi į Mažąją Aziją, link Indijos, Vidurinės Azijos. Rytai da- 
rė didelę įtaką graikų mokslui ir kultūrai. Savo ruožtu Viduržemio jūros pakran- 
čių Išeivija darė įtaką Rytams. Visa kartu plėtė geografinį akiratį, skatino naujas 
tendencijas plačiau pažinti Žemę. Taigi šis laikotarpis, kai graikų civilizacija glau- 
džiai siejosi su Orientu (Rytų kraštais), ir vadinamas helenistiniu. Laikotarpis 
prasideda valdant Aleksandrui Makedoniečiui (356-323 m. pr. m. e.). 

Aleksandras Makedonietis nuo 334 iki 323 m. pr. m. e. su kariuomene nužy- 
giavo į iki tol graikams mažai žinomus kraštus — siekė Samarkandą ir Syrdarjos 
upę Vidurinėje Azijoje, Pandžabą Indijoje. Nugalėjęs daugelį kraštų, jis sukūrė 
milžinišką imperiją. 

Jaunasis imperatorius, nors buvo staigaus būdo, nemažas tironas, bet turėjo 
ir gerų sumanymų. Gal lėmė ir tai, kad buvo Aristotelio mokinys. Aleksandras 
Makedonietis savo gurguolėje gabenosi mokslininkų - geografų, istorikų, gydy- 
tojų, menininkų, kuriems buvo pavesta kuo smulkiau pažinti, aprašyti naująsias 
šalis, rinkti kolekcijas, daryti žemėlapius. Buvo matuojami keliai; tam turėta net 
specialus prietaisas. 

Pradėjęs žygį 334 m. pr. m. e. pavasarį, kitais metais jis pasiekė Egiptą, jūros 
pakrantėje įkūrė garsųjį Aleksandrijos miestą. Iš čia, blaškydamasis po Mesopo- 
tamiją įvairiomis kryptimis, pasiekė Kaspiją, iš kur tęsė kelionę į Vidurinę Aziją, 
pakeliui įkurdamas naujas Aleksandrijas. Kelionė į Vidurinę Aziją buvo labai sun- 
ki. Pamažu stumdamasis į rytus, prikeliavo Murgabo upės slėnį. Išgirdęs apie ne- 
ramumus pietuose, pasuko tenlink, pasiekė Artakoaną, netoliese įkūrė miestą 

Arijų Aleksandriją (dabartinį Heratą). Iš čia patraukė į Drangianos sritį ir taip 
pat įkūrė miestą. Peržiemojo. Pavasarį, 329 m. pr. m. e., upėmis leidosi į Aracho- 
siją, ten įkūrė miestą Arachosijos Aleksandriją (dabartinį Kandaharą). Iš čia tęsė 
žygį į Hindukušo kalnus. Pakeliui įkūrė dar viena Aleksandriją - dabartinį Gaz- 
nio miestą. Nepaisydamas šalčių, sniego pūgų bei kareivių nuostolių, su savo ar- 
mija veržėsi pirmyn į aukštikalnių šlaitus. Apėjo dabartinio Kabulo apylinkes, 
kur pakeliui įkūrė dar vieną Aleksandriją, pavadintą Kaukaziškąja, nes kai kurie 
jo armijos karininkai tvirtino, kad pasiekę Kaukazo kalnus (!). Čia peržiemojo ir 
328 m. pr. m. e. pradžioje viena iš perėjų perkopė Hindukušą. Šiame žygyje 
Aleksandro kariuomenė patyrė labai daug vargo, šalčio, bado, bet pasiekė Bak- 
triją — šalį, kurios europiečiai iki tol beveik nelankė. 

Vidurinėje Azijoje Aleksandras Makedonietis savo žygio ir naujų žemių atra- 
dimų nebaigė. Dar būdamas prie Kaspijos, jis buvo girdėjęs, jog Baktrijoje di- 
džiuoju karaliumi yra pasiskelbęs kažkoks Besas. Dabar Aleksandras pradėjo jo 
„medžioklę“, kuri nebuvo lengva: jo kariuomenė kentė karščius, troškulį. Per Ok- 
so upę (dabartinę Amudarją) jie persikėlė gulomis - rankomis irdamiesi ant gy- 
vulių odos maišų, prikimštų sausų meldų. Pasiekė Sogdianos kraštą. Užėmė Sa- 
markandą ir žygiavo Ferganos link. Prie Syrdarjos įkūrė dar vieną miestą, 
pavadintą irgi savo vardu - Aleksandrija Ešatė - toliausioji. Iš tiesų graikai ma- 
nė esą labai toli; kai kurie jų teigė, kad netoli Donas (!). Aleksandras Makedonie- 
tis turbūt net neįtarė, kad buvo pasiekęs Šilko kelią į Kiniją. Syrdarją perplaukė 
panašiai kaip ir Amudarją, čia užpuolė turkmėnus, tuo norėdamas įvaryti baimę 
vietiniams gyventojams. Žygiuodamas per Vidurinę Aziją, Aleksandras Makedo- 
nietis puoselėjo sumanymą išplaukti į Kaspiją ir gerai ištirti jos pakraščius, įsiti- 
kinti, ar jūra jungiasi su Arkties vandenynu, ar ne. 

Galiausiai, to neįvykdęs, jis pasuko į priešingą pusę - į Indiją. Atrodo, jog tuo 
metu jau ir reikėjo palikti Vidurinę Aziją, nes, kaip rašoma, dėl troškaus klima- 
to ir vandens stokos graikai perdėm priprato gerti vyną, ir gerokai svyravo mo- 
ralinis kariuomenės tvirtumas. 


Žygis į Indiją 


Aleksandras Makedonietis nenujautė, kas jo laukia kelyje į Indiją, ir neįsivaiz- 
davo, kokio dydžio ta šalis. Girdėjo, kad ji esanti prie Indo upės, kuri galbūt 
yra... Nilo aukštupys (!). Jis dargi spėliojo, jog Indijos pusiasalį jūra skalauja ne 
tik iš pietų, bet ir iš rytų, o gal ir iš šiaurės, apeidama aplink. Tikėjosi dar, kad 
galbūt toji jūra priartėja prie Syrdarjos. O gal iš viso jungiasi su Kaspijos jūra. 
Todėl vylėsi gerai pažinti rytinį Indostano pusiasalio pakraštį - ištirti Indijos pa- 
dėtį, jei įmanoma, apiplaukti ją aplinkui ir patekti į Kaspiją. Tuo absurdišku pla- 
nu imperatorius, atrodo, tikėjo. 

Nepaisant geografinių minčių fantastiškumo, Aleksandras Makedonietis bu- 
vo sumanus valdovas. Štai, nors jau kelinti metai jis buvo palikęs Makedoniją, bet 
savo didžiąją valstybę kartu su nukariautais kraštais sėkmingai valdė ir tvarkė. Jo 
gurguolė buvo tarsi keliaujanti sostinė, kurioje buvo įvairių sričių žmonių — ryši- 
ninkų, pasiuntinių, įgaliotinių. 

Iš Baktrijos Aleksandro Makedoniečio gurguolė 327 m. pr. m. e. antrą kartą 
perkopė Hindukušą (dabar pietų kryptimi) per Kaošano perėją 4300 m aukšty- 
je. Nusileido vėl į Kabulo slėnį. Iš čia skubiai nusiuntė statybininkus prie Indo, 
kad pastatytų tiltą per upę. Pats tuo tarpu dar kelis mėnesius kariavo su Hindu- 
kušo kalnėnais, siekdamas ir juos pavergti. 

326 m. pr. m. e. pasiekęs Indą, tiltą rado jau pastatytą. Perėjo į kitą pusę ir 
žygiavo patogiais Indo aukštupio (Pandžabo) tarpupiais. Vienas sritis lengvai už- 
valdė, kitose kariavo, kūrė naujus miestus. Nukariavo katainus, „kurie degino 
našles kartu su mirusiais vyrais“. Priartėjo prie Taro dykumos. "Tačiau jo armija 
jau buvo labai išvargusi, nuo lietų suiro karių drabužiai, liko tik skudurai. Karei- 
viai nenorėjo žygiuoti link Gango. Aleksandras čia surinko žinių apie rytines In- 
dijos sritis, apie Ceiloną, sužinojo, kad Gangas išteka iš Himalajų kalnų, išgirdo 
apie rytuose gyvenančias gentis. Aleksandro kareivius čia labai stebino dram- 
bliai, jų panaudojimas sunkiems darbams. 

Aleksandras Makedonietis nenukeliavo į Indiją toliau, negu siekė Persijos sie- 
nos Darėjo I laikais. Dabar jis ketino Indo upę padaryti savo valdų rytine siena, 
o žemes anapus jos paskelbti savo protektoratu. Pats tuo tarpu pasiryžo rasti pie- 
tuose jūrą. Tad pasuko į pietus. Pamatęs Indo upėje krokodilus, kai kuriuos Af- 
rikoje matytus augalus, Aleksandras tarė radęs... Nilo pradžią. Tačiau vietiniai 
gyventojai tvirtino, kad Indas įteka į Didžiąją jūrą, kurią galima pasiekti plau- 
kiant kelis mėnesius upe. Bet Aleksandras Makedonietis liepia pastatyti laivų flo- 
tilę, ketina siųsti juos upe žemyn tikėdamasis, kad jie pasieks Nilo deltą Vidurže- 
mio jūroje. 

Ši „Nilo versmių“ hipotezė nenauja. Panašiai buvo manoma ir Persijoje dar 
gerokai iki makedonų žygio. Kai persai (VI a. pr. m. e.) sunkiai kovojo prieš 
Egiptą, buvo sumanę užtvenkti Indą (kaip Nilo aukštupį) ir šitaip, neduodami 
Egiptui vandens, palaužti jo pasipriešinimą. 

Netrukus Nearcho vadovaujama flotilė išplaukė. Priplaukus Indo žiotis, visos 
fantastiškos viltys išsisklaidė. 

Pats Aleksandras su likusia kariuomenės dalimi traukė į vakarus. Pakeliui mū- 
šiuose buvo sužeistas, įkūrė dar kelias naujas Aleksandrijas. Galiausiai, įveikę di- 
džiulius sunkumus (badą, troškulį), perėję dykumų sritis, jo armijos likučiai grį- 
žo į Mesopotamiją. Sūzuose visą 324 m. pavasarį ilsėjosi, laukė, kol priartės 
Nearcho laivynas. 

Aleksandras Makedonietis, ketindamas dabar savo imperijos sostine padaryti 
Babilono miestą, ištyrė jo apylinkes, upes, kelius. Tuo metu ruošėsi kitoms kelio- 
nėms: ekspedicijai į Kaspiją, kelionei Viduržemio jūra, o paskui - aplink Afriką. 
"Tačiau įdomiausių sumanymų įkarštyje mirė (323 m. pr. m. e.). 

Imperatoriui staiga mirus, jo imperija suiro. Iškilo Egiptas, valdomas Ptole- 
majų, o Mažojoje Azijoje - Seleukidų valstybė ir pati Makedonija, valdoma Anti- 
gonidų. Mokslo centru liko Atėnai, Sicilija, kiek vėliau iškilo Aleksandrija ir kiti 
miestai. 

Po Aleksandro Makedoniečio mirties toliau formavosi helėnų kultūra, kuri, 
kaip matysime, labai daug nulems ankstyvaisiais viduramžiais, kai šioje Azijos 
dalyje iškils Bizantija ir arabai, kurie didele dalimi taps antikos mokslo kultūros 
populiarintojais ir tęsėjais. 

Graikų kelionės helenistiniu laikotarpiu: 

1 - Herodoto, 2 - Aleksandro Makedoniečio įvykdytosios, 

3 - Aleksandro Makedoniečio blanuotosios, 4 - Nearcho kelione. 
Kairėje žemai įžambiai brūkšniuota graikų suvokiamoji sausuma 
arba jūros pakrančių sritys 


Nearcho kelionė iš Indijos į Persiją 


Kaip minėta, Aleksandras Makedonietis, pasiekęs Indo upę, nusprendė čia pa- 
statytais laivais dalį savo kariuomenės siųsti upe žemyn link Indijos vandenyno 
(turėjęs vilčių pasiekti Egiptą). Vadovauti pavedė labai sumaniam ir kruopščiam 
jūreiviui Nearchui, kuris 326 m. pr. m. e. išplaukė Indo upe iš Pandžabo, pasie- 
kė vandenyną ir pasuko pakrantėmis į vakarus link Tigro ir Eufrato žiočių Persi- 
jos įlankoje. Jo įgulą sudarė apie 5000 žmonių. Kelionė buvo sunki, nes stigo 
maisto, ypač plaukiant Persijos įlanka. Todėl teko dažnai išlipti į dykumingą įlan- 
kos pakrantę, medžioti. Nearchas smulkiai aprašo pakrantes, jų augaliją, vėjus, 
tenykščių žmonių gyvenimą. Rašydamas apie vėjus, pamini musonus, kurie du- 
kart per metus keičia kryptį. O apibūdindamas kalnuotų sričių augaliją, nusako 
jos zoniškumą kalnų šlaituose. Įdomių dalykų Nearchas pastebi dykumų peizaže. 
Rašydamas apie karinguosius pakrančių gyventojus, sako, kad jie maitinasi žalio- 
mis žuvimis. Tai darą dėl to, kad nesant vandens numalšintų troškulį. "Tuos gy- 
ventojus jis netgi pavadina ichtiofagais (žuvėdžiais). 

Pakeliui graikų jūrininkams dažnai pasitaikydavo matyti fontanais trykštantį 
jūros vandenį. Iš vietinio palydovo sužinojo, jog tai banginiai. Laivams priartė- 
jus prie jų, gyvūnai nesitraukė. Jūrininkai mėgino banginius gąsdinti trimituo- 
dami, bet tie abejingai nardė, leido fontanus. Vos pavykę juos trumpam nubai- 

dyti. Nearchas mini, jog banginius audra kartais išmesdavusi į krantą, kur vieti- 
niai gyventojai iš jų kaulų statydavosi būstus. Apie banginius Nearchas pasakoja 
labai santūriai, nurodo jų ilgį - 25 sieksniai. Vėliau iš šio susitikimo gimė nema- 
žai fantastinių pasakojimų apie jūros pabaisas. Nearcho jūrininkų susitikimas su 
banginiais viduramžiais buvo iškreiptas: pavyzdžiui, arabų aprašymai teigia, jog 
pats Aleksandras stiklo statinėje (Aleksandras iš viso neplaukė) leidosi į jūros 
dugną jų pasižiūrėti. O toji pabaisa buvusi tokio dydžio, kad kol pro ją praplau- 
kė, praėjo trys dienos... 

Nearcho kelionė buvo sėkminga; jis pasiekė Eufrato žiotis, paskui plaukė upe 
aukštyn, kur susitiko su Aleksandro kariuomene. Čia imperatorius, sėdėdamas 
termoje (pirtyje), klausėsi Nearcho pasakojimų apie kelionę. Graikai įsitikino, 
kad Persijos įlanka - tai didelės jūros atšaka. 


Patroklo plaukiojimas po Kaspijos jūrą 


Po šių didelių žygių domėjimasis Rytų kraštais tolydžio didėjo. Dar Aleksandras 
Makedonietis buvo sumanęs pasiųsti ekspediciją ištirti Kaspijos jūros. Tačiau ši 
kelionė buvo atlikta tik po jo mirties - 296 m. pr. m. e. Patroklo - vieno Pakas- 
pijo srities gubernatoriaus. Jo tikslas buvo apiplaukti visas Kaspijos pakrantes, 
rasti išėjimą į šiaurę ir, apiplaukus Aziją, pasiekti Indiją, bet jis apkeliavo tik pie- 
tinę jūros dalį. Surinko geografijos žinių apie Aralo jūrą, Vidurinės Azijos upes, 
girdėjo, jog šis kraštas prekiaująs su Indija. Kartu Patroklas savo kelionės apra- 
šyme paskelbė pramanytų dalykų apie Kaspiją: kad ši jūra nusitęsianti toli į 
šiaurę iki Arkties vandenyno ir iš jos esą galima nuplaukti į Šiaurės Indiją. Pa- 
siklausę šių pasakojimų, graikai juo ėmė tikėti daugiau nei Herodotu. Patroklo 
paleisti gandai buvo tokie populiarūs, jog netgi buvo kilę sumanymų iškasti ka- 
nalą iš Juodosios jūros į Kaspiją, kad būtų galima plaukioti apie visą Aziją, ap- 
lankyti šiaurės jūras. Taip gana tikras Herodoto žinias apie Kaspijos jūrą pakei- 
tė Patroklo paskleisti klaidingi teiginiai. Po trijų šimtų metų juos paneigė tik 
Klaudijas Ptolemajas. 


Kelionės prie Gango ir Nilo 


Mesopotamijos valdovas Seleukas III a. pr. m. e. pradžioje išsiuntė į Indiją, prie 
Gango, graiką Megastenį. Jis plaukiojo Gangu, surinko nemaža žinių apie Indi- 
jos šiaurę. Teigiama, kad netgi išmatavo kelią į Indiją. Keliaudamas po Indiją, 
Megastenis surašė Gango intakus. Jis gilinosi į prekybą su Kinija, domėjosi tami- 
lų ir kitų etninių genčių gyvenimu. Parašė keturių knygų veikalą Indika. Dabar 
indologai stebisi to veikalo objektyvumu. Knygoje pateikiamas Indijos dydis - iš 
šiaurės į pietus 20 000 stadijų (3200 km) —- mažai skiriasi nuo tikrojo. Aprašo 
miestus, pastebi, jog Indijoje išpažįstami brahmanizmas ir budizmas, gyventojai 
skirstomi į kastas. Patrauklūs Gango upės ir dramblių medžioklės aprašymai. Pa- 
mini vasaros musoną. Yra jo raštuose ir fantazijos. Rašoma apie skruzdes, kurios 
surandančios auksą, skraidančius žalčius, žmones be veidų ir kt. 

Graikų kelionės į oikumenės pakraščius 


Vertingų žinių apie Indiją, jos dydį pateikė jau minėtasis Patroklas, plaukiojęs 
po Kaspiją. Į Indiją jis keliavo net du kartus. Jo kelionės senovės graikų geogra- 
fams kėlė nemaža mįslių. Atrodė, kad jis, tikėdamas Kaspijos jūrą jungiantis su 
šiaurės vandenimis, tą pačią idėją norėjęs patikrinti ir iš Indijos pusės. Maža to, 
kai kuriems atrodė, jog jis tokį Kaspijos-Indijos kelią rado ir juo apiplaukė Aziją. 
Ar tik ne Patroklo bei Megastenio kelionių aprašymais vėliau remdamasis, Eratos- 
tenas savo pasaulio žemėlapyje ir pavaizdavo Aziją tokią nedidelę? Šių keliautojų 
surinktomis žiniomis naudojosi taip pat Strabonas bei kiti antikos geografai. 

Graikai, įsigalėję Viduržemio jūroje, pamažu kolonizavo Nilo žiotis. Jų kultū- 
ros centru Afrikos pakrantėse tapo Aleksandrija. Aleksandrui Makedoniečiui stai- 
ga mirus, jo sumanymą ištirti kelią iš Raudonosios jūros į Indiją 17 Afrikos rytines 
pakrantes įgyvendino Egipto graikai. Ptolemajui I valdant, į Nubiją buvo pasiųs- 
tas admirolas Filonas. Grįžęs jis parašė veikalą Aithiopika, kuriame mini daugelį 
vietovių Nilo aukštupyje, kur jis atliko astronominius stebėjimus. Paskui graikai 
dažnai plaukiojo Nilu (iki ten, kur susilieja Baltasis ir Mėlynasis Nilas), domėjosi 
Afrikos pakrantėmis; II a. pr. m. e. jie pasiekė Somalį. Matyt, graikus domino 
dramblio kaulas. Ilgainiui jų valdomuose kraštuose įėjo į madą dramblių me- 
džioklės. Buvo suruošta nemaža ekspedicijų į Afriką, įkurta medžioklės stočių. 

Čia aprašytosios kelionės akivaizdžiai patvirtina helenistinio laikotarpio grai- 
kų domėjimąsi Rytais. Tas domėjimasis buvo ne vien politinis, siekiant išplėsti 

savo valdas. Po Aleksandro Makedoniečio tą domėjimąsi Rytais palaikė prekybi- 
niai interesai. Viduržemio jūros kraštuose domėtasi kinų šilku, Indijos bei Mala- 
jų salų prieskoniais ir kt. 


Pitėjo kelionė į šiaurę 


Per visą klasikinį laikotarpį graikai mažai galėjo plaukioti vakarinėje Viduržemio 
jūros dalyje, kur nebuvo nustoję galios Kartaginos finikiečiai (pūnai). Todėl pro 
Heraklio stulpus į Atlanto vandenyną graikai nusigaudavo, matyt, labai retai. Kai 
kurie senovės geografijos tyrinėtojai įrodinėja, kad Masilijos (Marselio) kolonis- 
tai graikai pėsti ir upėmis pasiekdavo Atlanto vandenyną, o toliau jūra keliauda- 
vo link vadinamųjų Kasiteridžių (Britų) salų, norėdami ten gauti alavo ir kitų 
metalų, ko gero, ir Baltijos gintaro. 

Apie 300 (320-285) m. pr. m. e. pro kartaginiečių blokadą praplaukė Masili- 
Jos keliautojas Pitėjas. "Tai labiausiai pagarsėjęs graikų ankstyvųjų plaukiojimų jū- 
reivis. Kelionės tikslas - pamėginti patiems užmegzti prekybą su Britų salų pa- 
krančių gyventojais, be kartaginiečių tarpininkavimo. Taigi pirmiausia reikėjo 
gerai ištirti kelią į tas salas. Ko gero šioje kelionėje tai buvo netgi svarbiausia. Be 
to, Pitėjas, atrodo, turėjo ir mokslinių sumanymų. 

Amžininkų teigimu, Pitėjas buvo žymus keliautojas, geografas, išsilavinęs ast- 
ronomas ir drąsus jūrininkas. Jis sugebėjo orientuotis pagal žvaigždes, pastebė- 
jo, jog Šiaurės žvaigždė yra ne ties ašigaliu. Pitėjas nustatė Masilijos miesto ge- 
ografinę padėtį dviejų minučių tikslumu. Plaukdamas jūra, taip pat nustatydavo 
laivo padėtį pagal žvaigždes. Prancūzų mokslininkas de Šegazanas teigia, kad Pi- 
tėjas ne tik mokėjo nustatyti geografines koordinates, bet buvo labai tiksliai ap- 
skaičiavęs meridiano 1“ ilgį. Vienu atveju gavo 105, o kitu -112 km (!). Keliau- 
damas jis tyrinėjo jūrų tekmes; tvirtinama, jog pastebėjo Mėnulio įtaką jūros 
potvyniams. Pitėjo darbais naudojosi Hiparchas, kurio astronominius gabumus 
kiek vėliau Plinijus prilygins dieviškiems. Pitėjo kelionės aprašymo išliko tik frag- 
mentai. Kai kurias mintis savo veikaluose atpasakodami pateikė Strabonas, Dio- 
doras, Plinijus. Moksliniu požiūriu Pitėjo kelionė nebuvo pranokta iki XV a., kai 
pradėjo plaukioti portugalų jūreiviai. 

Šios Pitėjo kelionės tikslas, be abejo, buvo Britų salos, todėl už Heraklio stul- 
pų, aplenkdamas Pirėnų pusiasalį, Pitėjas ir plaukė link tų salų. Tiesa, kai kurie 
šios kelionės tyrinėtojai teigia, kad vengdamas susidūrimo su kartaginiečių lai- 
vais jis, kaip ir jo pirmtakai pirkliai, iš Masilijos tiesiai upėmis ir sausuma pasie- 
kęs Biskajos įlanką ir tik iš ten keliavęs jūra. Bet tai spėlionės. Juk Pitėjas jūrų po- 
tvynius stebėjo Pirėnų pusiasalio upių žiotyse. 

Pasiekęs Britų salas, plaukė aplink jas, tik ne visai tikra, ar apiplaukė. Tiesa, 
jis tvirtina, kad sala esanti trikampė, lyg Sicilija. Plaukdamas aplink darė iškylas 
į krantą. Polibijas teigia, jog Pitėjas išvaikščiojęs visą Britaniją, surinkęs žinių 
apie gyvenimą tose salose. Štai kokį jis matęs kalnakasių gyvenimą. Atpasakoja 
Diodoras. 

„Britanijos gyventojai iš Beleriumo kyšulio yra nepaprastai svetingi; bendrau- 
dami su tolimų kraštų prekybininkais, elgiasi ramiai. Jie kasa alavą labai našiu 

būdu. Uolienos yra suakmenėjusios, su molio sluoksniais. Išilgai tų sluoksnių ka- 
sami urvai. Išlydžius alavą, padaromi luitai. Paskui jie gabenami į netolimą Ikčio 
salą, iškraunami seklumoje ir laukiama jūros atoslūgio; jūrai atslūgus, alavas ve- 
žamas vežimais“. 

Diodoras pateikia ir daugiau Pitėjo patirtų įspūdžių. 

„Apie Britanijos gyventojus pasakojama, kad jie kilę iš [...] dirvožemio ir iki 
šiol gyvena primityviai. Per karus naudojasi ridvanais (vežimais), panašiais į 
tuos, kokiais važinėjo senovės Graikijos kariai per Trojos karą. Namai labai pri- 
mityvūs, pastatyti daugiausia iš šakų arba medžio trinkų. Pjaudami javus, renka 
tik varpas, be šiaudų. Paskui jas laiko rūsiuose. Iš ten ima seniau padėtas atsar- 
gas ir vartoja maistui. Jie elgiasi paprastai ir nežino dabartiniams žmonėms 
būdingos klastos bei nepadorumo. Jų mityba yra pigi ir labai neprabangi — ne 
tokia kaip gyvenant turtuose. Sala tirštai gyvenama ir yra šalta, kokios ir galima 
tikėtis šiaurės srityje. Turi kelis karalius ir galiūnus, kurie gyvena kartu“. 

Keliaudamas Pitėjas stebėjęs, kaip jūra patvindavo „aštuoniolika uolekčių 
aukštyn“. "Tai, matyt, skirtumas tarp potvynio ir atoslūgio vandens lygių. Vidur- 
žemio jūros gyventojui savo vandenyse neteko šio įspūdžio patirti, ir tai jam bu- 
vo neįprasta. 

Nemaža Pitėjas keliavo šiaurinėje Atlanto vandenyno dalyje, kur radęs neži- 
nomų salų. Jis pateikia žinių apie salą Ultima Thule (Tolimiausioji Tulė), kuri, pa- 
sak jo, buvusi į šiaurę nuo Britų salų už šešių dienų kelio. Nuo tos salos dar vie- 
ną dieną paplaukus, prasideda užšalusi Krono jūra. „Pačią "Tulę aplink iš visų 
pusių supa nei jūra, nei oras, bet jų mišinys [...]' Veikiausiai - tiršti rūkai. Saulė 
nusileidžianti tik trumpam, dviem trim valandoms. Gyventojai neva maitinasi 
uogomis. Iš medaus, kurio jiems gausiai suneša bitės, jie paruošia geriamą midų. 

Iš tų egzotiškų užuominų spėjama, jog Pitėjas galbūt net nebuvo prie mini- 
mos Tulės, o tik surinko žinių apie kažkokią šiaurės salą ar pakrantę. Galėjo tai 
būti Islandija, o gal Norvegija, kaip teigė F. Nansenas. Juk čia dažni rūkai, mig- 
los, trumpos vasaros naktys. Antai kaip poetas Geminosas perteikia Pitėjo patir- 
tą įspūdį: „Barbarai parodė mums vietą, kur Saulė pasitraukia poilsiui. Tai buvo 
tuo laiku, kai ten naktis labai trumpa ir truko kur ne kur dvi, o kur ne kur tris 
valandas. Po labai trumpos sutemos nusileidusi saulė vėl patekėdavo“. O Plinijus 
sako, jog Pitėjas pabaigoje pridūręs, kad Tulėje vasarą iš viso nesą nakties. „Kai 
Saulė pereina per Vėžio ženklą, nėra ten nakties [...]. Kai kurie tvirtina, jog taip 
yra šešis mėnesius be pertraukos“. Polibijas tuo netikėjo. Netikėjo ir Strabonas, 
kad galėjo tuo metu atsirasti žmogus, „be to, dar neturtingas, kuris taip toli nu- 
plauktų“, todėl Pitėją vadino kone melagiu. O juk Pitėjo būta baltųjų naktų pla- 
tumose, ne mažiau kaip 64-oje lygiagretėje. 

Grįždamas Pitėjas pateko į platų „kanalą“, po to pasiekė (gal apie ją tik nu- 
girdo) salą, kur yra gintaro; jį vietiniai gyventojai neva rinkę kurui (?). Gal iš tie- 
sų jo lankytasi gintaringose mūsų Baltijos pakrantėse arba bent girdėta apie jas. 
Ar tik ne jis bus parvežęs tas žinias apie Baltijos gintarą, kurias randame Plini- 
jaus ir Tacito raštuose. Tačiau dauguma tyrinėtojų vis dėlto abejoja, ar Pitėjas 
lankėsi mūsų pajūryje. 

Taigi tarp daugelio graikų keliautojų žymiausi buvo Herodotas ir Pitėjas. Pir- 
masis buvo sausumos kraštų lankytojas, o antrasis - jūrininkas. 

Žemės formos ir dydžio suvokimas 


Helenizmo amžiais Graikijoje iškilo keletas mokslo centrų. IV a. pr. m. e. tebe- 
buvo garsūs Atėnai, kur dirbo Aristotelio sekėjai. Tačiau nuo III a. pr. m. e. vi- 
durio pirmaujančiu mokslo miestu tampa Aleksandrija (Egipte). Čia moksli- 
ninkams buvo sudarytos ypatingos sąlygos. Apie 280 m. pr. m. e. mieste įkurtas 
Mūsėjas (mūzų globojama buveinė mokslininkams) - helenistinio mokslo aka- 
demija su didele pusės milijono veikalų biblioteka, astronomijos observatorija. 
Be abejo, čia buvo siekiama, kad mokslas tarnautų vergvaldžių reikalams. 'Ia- 
čiau daug buvo padaryta mokslui. Čia dirbo Eukleidas, savo nemirtinguose 
„Elementuose“ III a. pr. m. e. išdėstęs geometrijos pagrindus, čia išradėjas He- 
ronas sukūrė garo mašinos prototipą, iš čia sklido genialiojo Archimedo išra- 
dimai. Pagaliau Aleksandrijoje buvo žymiausia antikiniame pasaulyje geogra- 
fijos mokykla, kurioje itin svarbius darbus nuveikė astronomai Aristarchas 
(310-250 m. pr. m. e.) ir Hiparchas (160-125 m. pr. m. e.), Teofrastas 
(370-287 m. pr. m. e.), taip pat didieji geografai Eratostenas (276-195 m. pr. 
m. e.), Strabonas (60 m. pr. m. e.-20 m. m. e.) ir Klaudijas Ptolemajas (apie 
100-178 m. m. e.). Pastarieji du graikai savo darbus atliks jau romėnų viešpa- 
tavimo laikais. 

Šio laikotarpio geografų darbams būdinga tyrinėjimų pagrįstumas. Žemėla- 
piai sudaromi labiau pagrindžiant juos astronominiais stebėjimais; ypač visapu- 
siškai skaičiuojamas Žemės rutulio dydis, sprendžiami oikumenės dydžio, formos 
ir padėties Žemės rutulyje klausimai. Pravartu pažymėti, jog pradedant Home- 
ru absoliuti dauguma graikų mąstytojų, samprotaudami apie pasaulio sausumų 
ir jūrų pasiskirstymą, laikėsi vadinamojo okeaninio požiūrio. Gal toks nuoseklus 
požiūris bent iš dalies pagrįstas tuo, jog graikai buvo geri jūrininkai ir daugiau- 
sia keliavo tik vandeniu. 

Helenistinio laikotarpio moksle toliau stiprėjo materialistinės pažiūros, kurių 
ryškiausias skleidėjas buvo Epikūras (342-270 m. pr. m. e.) ir jo sekėjai. Tačiau 
epikūrininkai filosofai nedaug prisidėjo prie Žemės ir Visatos pažinimo, geogra- 
fijos klausimų aiškinimo. "Tai priklauso kitiems. 

Nagrinėjant Žemės dydį ir formą, geografinį juostuotumą, įsigalėjo simetri- 
jos idėja, galiausiai padėjusi subręsti antipodų sąvokai. Ja remdamasis, II a. pr. 
m. e. viduryje Kratetas Malietis padarė gaublį ir jo paviršiuje pavaizdavo oiku- 
menę bei jos antipodus. Šiame gaublyje Kratetas demonstravo Odisėjo bei kitų 
klajonių maršrutus, galbūt nė nesuvokdamas savo kūrinio svarbumo. Nors kai 
kurie tyrinėtojai mano, kad gaublys buvo žinomas ir iki jo, bet pagarsėjo būtent 
šis. Jis buvo prisimenamas ir krikščioniškaisiais viduramžiais, nemažai padėjo 
Žemės rutuliškumo idėjai propaguoti. 

Helenistiniu laikotarpiu atsirado naujų požiūrių į Žemę, kaip Visatos kūną. 
Aristarchas Samietis iškėlė heliocentrinės sistemos idėją, kurią tik po daugelio 
šimtmečių prikėlė Kopernikas dideliam gyvenimui. Tas pats Aristarchas rašė 
apie atstumą nuo Žemės iki Saulės, Mėnulio ir apie Mėnulio bei Saulės dydį. Že- 
mė, keliaudama aplink Saulę, sukasi apie savo ašį, dėl to esančios dienos ir nak- 
tys, teigė jis. Tačiau šios idėjos tuo metu nebuvo populiarios. Aristarchą kai kas 
laikė net bepročiu. 


116 Česlovas KUDABA Geogralinės kelionės ir atradimai 





Krateto gaublys (rekonstrukcija) 


Vienas žymiausių helenistinės geografijos pradininkų buvo Aristotelio moki- 
nys Dikearchas Mesinietis (345-285 m. pr. m. e.). Jis yra kelių geografijos veika- 
lų autorius. Iš jų žinomas tik vienas — Periodos ges, - sudarytas pagal Pitėjo kelio- 
nės, Aleksandro Makedoniečio žygio ir kitus aprašymus. Jame daug vietos 
skiriama topografiniam oikumenės aprašymui. Jo oikumenės žemėlapis išplėstas 
į šiaurę, kur kas tiksliau pavaizduota Šiaurės vakarų Europa, taip pat Nilo 
aukštupys Afrikoje, Indo baseino žemės. Šiame žemėlapyje išilgai Viduržemio jū- 
ros, per Rodo salą, išvesta linija - pirmoji lygiagretė, dažnai vadinama dar Rodo 
lygiagrete. Buvo išvesta ir lygiagretei statmena linija — dienovidinis. Dikearchas, 
valdovo lieptas, išmatavo Peloponeso ir Rodo salos kalnų aukštį trigonometrinių 
būdu. Peliono kalno aukštis, jo apskaičiavimu, —- 1250 žingsnių (1850 metrų, o iš 
tikrųjų yra 1618 m). Bene vienas pirmųjų jis skaičiavo Žemės apskritimo ilgį, ku- 
ris jam išėjo 300 000 stadijų. 


Eratostenas 


Žymiausio Aleksandrijos geografijos mokslo kūrėjo vardą, be abejonės, yra pel- 
nęs savo darbais Mūsėjo bibliotekininkas, matematikas ir geografas Eratostenas. 
Jis parašė kelis geografijos veikalus: „Geografijos užrašai“, „Apie vėjus“, „Apie 
Žemės išmatavimą“ ir kt. Į pirmą vietą geografijoje jis iškėlė žemėlapio reikšmę. 
Eratostenas visą laiką kaupė iš įvairiausių šaltinių geografijos žinias, kad galėtų 
sudaryti kuo tikslesnį naują pasaulio žemėlapį. Kaip teigia amžininkai, jis pirma- 
sis pavartojo Žemės aprašymui skirtą žodį geographem. Nuo to laiko ir įsigalėjo 
terminas geografija. Anksčiau šią sąvoką atstodavo „periodai“, „periplai“ ir pan. 

Eratostenas originaliu būdu tiksliausiai tais laikais apskaičiavo Žemės apskri- 
timo (dienovidinio) ilgį. Jis žinojo, kad per vasaros saulėgrįžą (VI.22) vidurdienį 

Eratosteno Žemės apskritimo skaičiavimo schema: 

Ai - Aleksandrija, A: - Siena, 

kampas C lygus kampui O, todėl mažojo apskritimo 
šešėlio ilgį, uždengiantį jo apskritimo 1/50, 

galima laikyti santykiniu atkarpos A:-A> analogu Žemės 
apskritime, kur ta atkarpa taip pat sudaro 1/50 dalį 
didžiojo Žemės apskritimo 





ties Sienos (Asuano) miestu saulė šviečia į Žemės paviršių statmenai ir apšviečia 
šulinių dugnus. O tuo pačiu metu Aleksandrijoje, esančioje į šiaurę nuo Sienos, 
Saulė į Žemės paviršių šviečia tam tikru kampu. Čia jos spindulys nukrypsta 7* 
12", arba 1/50 dangaus skliauto apskritimo. "Tai reiškia, kad ir dienovidinio dalis 
tarp Sienos ir Aleksandrijos lygi 1/50 daliai viso Žemės apskritimo. Atstumą tarp 
tų dviejų vietovių jis žinojo (5000 stadijų — 793 km). Tokiu būdu viso Žemės ru- 
tulio apskritimą nesunkiai apskaičiavo (5000x50-250 000) ir gavo 252 000 sta- 
dijų, arba 39 650 km, o vieno laipsnio ilgis - 110,25 km. Žinant, jog tikrasis 
Žemės dienovidinio ilgis yra 40 008 km, Eratosteno skaičiavimo rezultatai nuos- 
tabiai tikslūs. 

Eratostenas sudarė vieną tiksliausių tuo metu oikumenės žemėlapių. Jis ištai- 
sė iki tol buvusius iškraipymus, nustatė tikresnę Viduržemio jūros ir aplinkinių 
kraštų formą, dydžius. Tam reikalui panaudojo nemažai astronomiškai nustatytų 
taškų, kitų kartografijos duomenų, įvedė tinklelį. Dikearchas pavaizdavo susiker- 
tančias linijas ties Rodo sala, vadinamąją diafragmą, arba, mūsų akimis žiūrint, 
kartografinio tinklelio pradines linijas, o Eratostenas, be jų, nustatė dar 11 die- 
novidinių ir 10 lygiagrečių, išvesdamas juos per jam žinomas vietoves. Šis tinkle- 
lis jau buvo cilindrinės kartografinės projekcijos schema. 

Kaip ir Dikearchas, Eratostenas apgyventąją sausumą įsivaizdavo esant daug 
didesnę, negu iki tol kitų buvo teigiama. Dargi tvirtino, jog Žemę galima, einant 
į vakarus, apeiti ir grįžti per Indiją, jeigu tam netrukdytų Atlanto vandenynas. 
Jis užsimena, kad gali būti ir kitų žemynų. 

Kaip žinia, šalia didelių matematinės geografijos darbų Eratostenas kėlė fi- 
zinės geogralijos minčių. Jo geografijos veikalai skyrėsi nuo ankstesnių geo- 
grafų darbų, nes juose buvo, kaip sakė Strabonas, ir Žemės matematikos, ir Že- 
mės fizikos. Tuo būdu Eratostenas tarsi matematiškai pagrindė geografijos 
mokslą. 

Jis nušvietė taip pat Žemės paviršiaus kitimo reiškinius dėl upių darbo, jūros 
veiklos pakrantėse, žemės drebėjimų, vulkanų išsiveržimų. 

Eratostenas išsamiau apibrėžė graikų geografų įsivaizduotą klimato sąvoką. 
„Klimatu“ jis pavadino maždaug 400 km pločio juostą, kurioje nepastebima es- 
minių dangaus šviesulių vietos pakitimų. Išskyrė septynis tokius „klimatus“ (juos- 
tas). Be to, Eratostenas mėgina atlikti oikumenės geogralinį rajonavimą. Išskyrė 
geogralinius vienetus — vadinamuosius sfragidus, pavyzdžiui, Indijos stragidą, 
Arianos (Irano plokščiakalnio) ir kitus panašius vienetus. Jis, panašiai kaip Dike- 
archas (galbūt juo sekdamas), tiksliau savo žemėlapyje pavaizduoja Europos va- 
karinę pakrantę, Nilo aukštupį. Išilgai Azijos centro vakarų ir rytų kryptimi pa- 
rodo kalnų juostą - Tauro kalnus. Į šį kalnuotą ruožą įeina visa Azijos didžiųjų 
kalnynų grandinė: Pamyras, Himalajai ir kiti. Į pietus nuo šio transkontinentinio 
kalnyno yra Indija, į šiaurę - Kaspijos jūra. Pramanytąjį ryšį tarp Kaspijos ir In- 
dijos kraštų vaizduoja Patroklo, Dikearcho ir kitų aprašymų paveiktas. Savo geo- 
gralijos darbuose Eratostenas pateikė kritinę geogralijos žinių apžvalgą nuo Ho- 
mero laikų, ypač įvertino Anaksimandro ir Hekatajo nuopelnus. 

Eratosteno geografijos veikalai apie Žemę yra kompleksiškiausi, kiekybiškai 
geriausiai pagrįsti, todėl visai pelnytai Eratosteną, kaip siūlė J. Lelevelis, reikia 
laikyti didžiausiu antikos geografu. 


Hiparchas, Teofrastas 

Naujomis mintimis geograliją, ypač kartograliją, praturtino matematinės geo- 
gralijos šalininkas, astronomas iš Rodo Hiparchas, kuris teigė, jog „Žemės atstu- 
mus matuoti turime per žvaigždes“. Geografinei padėčiai nustatyti jis išrado 


astroliabiją. "Tą prietaisą vėliau vartojo arabai, portugalai. (Patobulintas jo va- 

riantas žinomas XVIII a.) Vėliau astroliabiją keitė kvadrantas, sekstantas, ga- 
liausiai — teodolitas. 

Hiparchas pasiūlė ir daugiau kartografijos naujovių. Jis pirmas Žemės apskri- 
timą padalijo į 360“ (iki jo graikų buvo dalijamas į 60 dalių), išvedė dienovidi- 
nius ir lygiagretes, įvedė į kartografiją geografinio ilgio ir pločio sąvokas (pagal 
oikumenės ilgį ir plotį); pasiūlė kartografinę projekciją išvesdamas lankų formos 
dienovidinius. 

Hiparchas laikėsi geocentrinio požiūrio. Mėgino nusakyti Saulės ir Mėnulio 
dydį, jų nuotolį nuo Žemės (tiesa, sumažintą); nustatė astronominę metų trukmę 
— 365 paros 5 val. 55 min. Stebėdamas šešėlio ilgį priklausomai nuo vietos ir me- 
tų laiko, suprato, kad jis kinta dėl skirtingo horizonto polinkio Saulės atžvilgiu. 
Tą polinkio reiškinį jis pavadino klimatos (nuo žodžio klima - kampas) ir, juo rem- 
damasis, padalijo Žemę į „klimatus“, t. y. į šilumos Žemės paviršiuje juostas. Ta- 
čiau tos juostos šiuolaikinį geografinio klimato sąvokos turinį įgavo tik XVIII 
amžiuje. 

Fizinės geografijos idėjos helenistinėje epochoje vystėsi gerokai lėčiau ne- 
gu matematinės. Toliau buvo svarstomos įvairių atmosferos reiškinių, potvy- 
nių bei atoslūgių, žemės drebėjimų priežastys, domimasi gyvąja gamta. Grai- 
kijoje tuo metu pradėti hidrometeorologiniai stebėjimai, dažniausiai orų 
užrašymai. 

Eksperimentinio gamtos pažinimo kelią Atėnuose plėtojo Aristotelio mo- 
kinys Teofrastas, kuris nepasitenkino vien mintijimo išvadomis. Kurdamas bo- 
tanikos pagrindus, Teofrastas rėmėsi savo stebėjimais, liaudies, ypač žemdir- 
bių, patirtimi: sodininkų, miško kirtėjų, anglių gamintojų. Svarbiausias jo 
veikalas - „Augalų tyrinėjimai“, kuriame aprašo apie 500 augalų rūšių, arba 
grupių; 50 iš jų — svetimų kraštų (Indijos, Egipto, Arabijos) augalai. Ypač 
daug dėmesio skyrė augalų ekologijai: „Augalų savitumai atsiranda jiems au- 
gant skirtingomis sąlygomis“. Ir čia jis lygina kalnų ir lygumų, jūrų ir ežerų 
bei balų augalus, taip pat įvairių zonų augalus, apibūdina aukštuminės auga- 
lijos zonas kalnuose. Labai daug dėmesio skiria Graikijos miškams, jų tinka- 
mumui statyboms nustatyti. 

Be šio veikalo, Teofrastas rašė apie orus, daugiausia remdamasis surinktais 
liaudies stebėjimais, kaip pagal tam tikrus požymius atspėti orą. Jis yra fenologi- 
jos pradininkas - ši sritis Europoje susikūrė tik XIX amžiuje. 

Įdomių minčių ir šiuo laikotarpiu pareikšta apie dirvožemį skirstant jį hori- 
zontais: viršutinis sluoksnis, buvo manoma, maitino tik varpinius, žemesnis — 
medžių šaknis; dirvoje buvo skiriamas „riebalinis sluoksnis“, teikiantis dirvai vai- 
singumo. Teofrastas, kaip ir Aristotelis, lygino dirvą su moterišku vaisingumo 
pradu, kuriam gyvybės suteikia lietus ir žemdirbys. Kaip matome, į empirinę pa- 
tirtį buvo įpinama natūrfilosofinių minčių. 

Taigi graikų geografijos mokslo laimėjimai buvo tokie reikšmingi, o tradici- 
jos tokios stiprios, jog jų idėjos gyvavo ir Romos imperijos laikais, tada, kai grai- 
kai jau buvo nukariauti. 

6. Senovės Romos užkariavimų reikšmė geografiniam 
akiračiui 
Š 
Romėnų iškilimas 


Antrajame amžiuje prieš mūsų erą graikų visuomenės aktyvumas pastebimai 
mažėja. Istorikas Polibijas tuo metu rašė: „Mums trūksta žmonių, nes mums 
trūksta vaikų. Per daug mėgstame pinigus ir turtus“. Graikų vergovinė visuo- 
menė tuo metu jau išgyveno krizę, buvo labai susilpnėjusi krašto galia. Pagaliau 
146 m. pr. m. e. Graikija neteko savarankiškumo. "Tais pačiais metais romėnai su- 
griovė Kartaginą, 96 m. pr. m. e. jie prisijungė Kirėnę, o apie 30 m. pr. m. e. Ro- 
ma pradėjo valdyti beveik visą Viduržemio jūrą ir jos pakrančių kolonijas. Romė- 
nai tapo helenistinės kultūros paveldėtojais. 

Patogios Apeninų pusiasalio gamtinės sąlygos ir palanki geografinė padėtis 
teigiamai veikė Apeninų pusiasalio genčių raidą; čia dar II tūkstantm. pr. m. e. 
naudota bronza, o apie IX a. pr. m. e. - geležis. I tūkstantm. pr. m. e. pirmojoje 
pusėje šiaurinėje pusiasalio dalyje gyvenę etruskai buvo pasiekę aukštą civiliza- 
ciją: mokėjo amatų, turėjo išvystytus žemės ūkio verslus, laivyną; buvo sukūrę 
abėcėlinį raštą, vaizduojamąjį meną. Etruskų amatininkų dirbiniai, ypač bronza 
ir jos dirbiniai, buvo vertinami Viduržemio jūros šalyse, taip pat kitapus Alpių — 
keltų kraštuose. Iš gausių archeologinių radinių sprendžiama, jog etruskai nema- 
žai keliavo jūra bei sausuma, turėjo gana platų geografinį akiratį. Jie pažino Bal- 
tijos pakrančių gintarą. 

Pietinėje pusiasalio dalyje įkandin etruskų netrukus iškyla italikai (Lacijus), kal- 
bėję lotynų kalba. VIII a. pr. m. e. viduryje buvo įkurtas Romos miestas, o VI a. pr. 
m. e. pabaigoje Roma išsivaduoja iš etruskų, perima jų pasiekimus ir pasiskelbia 
nepriklausoma respublika. III a. pr. m. e. jos įtaka paplinta visame Apeninų pu- 
siasalyje, Sicilijoje. Respublikoje suformuojama stipri kariuomenė, kurios pagrin- 
dą sudarė sunkieji pėstininkai - legionieriai. Nuo šiol Romos vardas kelis amžius 
žymės galingą vergovinę Viduržemio jūros valstybę. 

Imperijos klestėjimo amžiais romėnai kolonizavo Afrikos Viduržemio pajū- 
rį, atstatė sugriautą Kartaginą; jie valdė Egiptą, prisijungė Mesopotamiją, Ar- 
mėniją, buvusias graikų kolonijas Juodosios jūros pakrantėse. Šiaurės vakaruo- 
se romėnai užkariavo germanų ir kitų genčių žemes, garsiąją alavo salą — 
Britaniją. 

"Taip romėnai įsigijo daugybę kolonijų, vadintų provincijomis, kurias stengėsi 
administruoti, laikyti bendroje imperijos sudėtyje. Jie išnaudojo kolonijų žemės 
turtus, surinkdavo javų duoklę, parsivarydavo didelius būrius vergų. Vergovė čia 
buvo sunki (nuo nepakeliamo darbo žemės ūkyje, kasyklose, amatininkų dirbtu- 
vėse iki pasmerkimo gladiatorių kautynėms cirko arenose); 74-71 m. pr. m. e. įvy- 
ko didžiausias istorijoje Spartako vadovaujamas vergų sukilimas. Romos imperiją 
net jos klestėjimo metais kankino vidaus sunkumai: valdančiųjų viršūnių rietenos, 
plėšikavimai, vidaus karai, neramumai provincijose. Tiek viduje, tiek iš išorės im- 
periją turėjo saugoti didelė ginkluota jėga ir biurokratija. Nepaisant šių priemo- 
nių, nuo II a. pabaigos imperija silpnėjo. III a. neklusnumą metropolijai ėmė ro- 
dyti Egiptas, Ispanija, Galija, Azijos provincijos. Romos istorijos skiriami trys 

Etruskų gyvenvietė (H. M. H. rekonstrukcija) 

Akva Marsijo akvedukas 140 m. pr. m. e. (Z. Dimerio paveikslas) 


laikotarpiai: Karalystės (753—-509 m. pr. m. e.), Romos respublikos (509-30 m. pr. 
m. e.), Romos imperijos (30 m. pr. m. ė.-476 m. e. m.). Iš pastarojo laikotarpio 
dažnai dar išskiriamas Romos galybės smukimo (III-V a.) laikotarpis. Yra 1r kito- 
kių skirstymų. 


Civilizacija 17 kultūra 


Romos valstybė, ypač po didžiųjų užkariavimų mūsų eros išvakarėse, buvo 
labai mišri tautiniu ir kalbiniu požiūriais, todėl, suprantama, civilizacija ir 
kultūra buvo įvairi ir sudėtinga. ]ą sukūrė ne vien Apeninų pusiasalio l0- 
tyniškai kalbėję ir rašę romėnai. Šalia etruskų ir lotynų kultūros, labai daug 
buvo paveldėta iš helenistinės Graikijos. Nemažą įtaką jai turėjo Rytai, 
Egiptas, prisidėjo ir Vidurio europiečiai. Kai kurie Vakarų tyrinėtojai yra 
pasakę, jog Romos visuomenė iš viso neturėjusi savos kultūros, o buvusi tik 
helėnų civilizacijos populiarintoja. Kad romėnų moksle, jūreivystėje labiau 
pasižymėjo graikai ir kiti, yra nenuginčijama, bet daug ką sukūrė ir patys 
romėnai. 

Kaip minėta, mokslinę mintį ir tradicijas čia ir toliau gilino graikai ir graikiš- 
kos mokyklos žmonės. Patys romėnai gerai išmanė karybą, teisės dalykus, turėjo 
patirties medicinoje, sugebėjo pagerinti žemės dirbimą ir sukaupti agronomijos 
pagrindus. Katonas dar II a. pr. m. e. pradžioje parašė agronomijos veikalą 
„Apie žemės ūkį“ (De agricultura). Varonas tuo pačiu metu sukūrė veikalą „Žemės 
ūkio reikalai“ (Rerum rusticarum libri tres). Juose plačiai nušviesta aukšta ano me- 
to žemės ūkio verslų kultūra. 

Romėnų uostas (H. M. H. rekonstrukcija) 


Architektūroje romėnai taip pat nemaži novatoriai. Jie surado būdą išmūryti 
pusapskritimes arkas, skliautus. Statė milžiniškas šventoves, amfiteatrus, malū- 
nus, tiltus, baseinus, pirtis, puikius miestų ansamblius. Miestai buvo kuriami pa- 
gal išankstinius planus. Romoje gyveno apie 1 mln. žmonių. Nuostabą ir pasigė- 
rėjimą kelia Romos vandentiekis, akvedukai, kuriais vanduo buvo tiekiamas į 
miestą. Projektuoti šiuos įrenginius pradėta dar IV a. pr. m. e. Romėnai patys jais 
didžiavosi, sakė, jog su šiais statiniais „negali lygintis niekam nereikalingos Egip- 
to piramidės...“ 

Klestėjo skulptūros menas, tapyba, raštas, literatūra; etruskų raidyną, kilusį iš 
to paties graikiškojo, romėnai išplėtojo į lotyniškąjį. 

Astronomija taip pat pakilo į naują lygį. Saulės sistemos planetos iki šiol te- 
bevadinamos romėnų dievų vardais. Dabartinis kalendorius taip pat paimtas iš 
romėnų. Kai kurių mėnesių vardai germanų, slavų ir kitose kalbose yra iš Romos 
kalendoriaus. Tačiau, skaičiuojant laiką, para nebuvo dalijama į 24 dalis (valan- 
das). Dieną dalyti į 12 valandų romėnai išmoko iš graikų, o graikai savo ruožtu 
— iš egiptiečių. Tos valandos metų eigoje, kintant dienos ilgumui, nebuvo lygios. 
Birželio pabaigoje Romoje valanda truko 75 minutes, o gruodžio pabaigoje - tik 
45 minutes. Tuo pačiu metu net įvairiose Viduržemio jūros vietose valanda sky- 
rėsi. Buityje laikui matuoti buvo naudojami smėlio, vandens, saulės laikrodžiai. 

Imperijos klestėjimo laikais vystėsi prekyba, ypač grūdais, tobulėjo laivai, plė- 
tėsi uostų statyba. Apie laivų dydį galima spręsti iš to, jog tuo metu iš Egipto į 
Romą buvo parvežta obeliskų, svėrusių po 500 tonų. Kokių tam reikėjo laivų! Yra 
užuominų, kad to meto laivai kėlė 700 tonų ir daugiau. Mūsų eros pradžioje ro- 
mėnai paveldėjo nemaža Viduržemio jūros laivų su graikų, egiptiečių įgulomis. 
Apeninų pakrantėje nebuvo net uostų jiems priplaukti, todėl skubiai čia imta sta- 

tyti naujas prieplaukas. Statyta ir naujų laivų: nedidelių, judrių, vadintų libur- 
nais, ir stambių gigantų. Apie juos rašė po dviejų amžių gyvenęs Plutarchas. 
Egipte buvo pastatyta tesarakontera su 12 denių, 4000 irklininkų ir 3000 karei- 
vių (vergams irklininkams saugoti). Rašoma, kad buvo statoma laivų su kajutė- 
mis, termomis pramogoms. Buvo burinių laivų, spalvotai išdabintų; laivai turėjo 
vardus. 

Mūsų eroje, kai jau buvo užkariavę svarbiausius kraštus, romėnai ėmė rūpin- 
tis sausumos keliais. Ypač geri vieškeliai nutiesti į Mažąją Aziją, keliai per Alpes 
ir Pirėnus, net link Britų salų. Manoma, kad Romos imperijoje buvo nutiesta ke- 
li tūkstančiai kilometrų kelių. "Tie keliai buvo matininkų (dimensorių) išmatuoti, 
pažymėti mylių stulpais (miliarijais). 

Romos valstybė gyvavo apie šešis šimtmečius, tačiau mokslo ir kultūros srity- 
je, pasaulio pažinime daugiausia ji pasiekė per paskutinį senosios eros ir du pir- 
muosius mūsų eros amžius. Romėnų kelionių ir užkariavimų aprašymuose gausu 
geografijos, istorijos, etnografijos duomenų apie kitų kraštų gyventojus, apie jų 
verslus. Nors apie tų kraštų gamtą ir geografiją Žinios negausios, vis dėlto romė- 
nai sukaupė naujų duomenų apie nepažintus oikumenės pakraščius, kartais, abe- 
Jodami graikų keliautojų teiginiais, juos patikrino, papildė. 


Vidurio Europos sritys ir jų gyventojai 


Romėnai, plėsdami savo užkariavimus, stengėsi prasiskverbti ir už tų oikumenės 
ribų, kurias buvo pasiekę graikai. Kaip žinia, graikai išplėtė savo įtaką Rytuose, 
tačiau nei Aleksandras Makedonietis, nei jo sekėjai nespėjo užvaldyti Vidurio 
Europos. Į šias sritis dabar pradėjo skverbtis Romos legionieriai, kurie savo žy- 
giais, nors tuos kraštus smarkiai nusiaubė, bet kartu plačiau praskleidė nežinios 
šydą, dengusį Vidurio Europą kitapus Alpių. 

Į Vidurio Europą romėnams nebuvo lengva prasiskverbti. Tai lėmė daugelis 
aplinkybių, tarp kurių gana svarbios ir geografinės. Nuo Viduržemio jūros beveik 
visą žemyną atitveria aukšti kalnai, kurių, be to, statesnysis šlaitas leidžiasi į pie- 
tus. Tam tikrą reikšmę turėjo įšiauresnių žemyno sričių klimato atšiaurumas, pa- 
sakojimai apie gyventojus kaip apie laukinius barbarus ir kita. Todėl visos Vidur- 
žemio jūros pakrančių senovės visuomenės apie Europos žemyno vidurio sritis 
žinojo labai mažai. 

"Tuo tarpu Europos sritys į šiaurę nuo Viduržemio ir Juodosios jūrų nebuvo 
tuščios. Jose gyvenančios gentys turėjo savitą kultūrą, žemdirbystę, neblogai pa- 
žino geografinę aplinką. Ypač nemaža buvo pasiekę antikinės visuomenės „vien- 
mečiai ' skitai, keltai bei kitų genčių junginiai. Skitai, iškilę apytikriai VIII a. pr. 
m. e., apie tūkstantį metų reiškėsi istorijos arenoje. Jie išplito į šiaurę nuo Juo- 
dosios jūros, Dono, siekė Dunojaus žemupį, gyveno Kryme. Dalis jų vertėsi žem- 
dirbyste, kiti buvo karingi „geležies amžiaus“ klajokliai?. Istorijoje ir archeologi- 
Joje liko turtingos jų kultūros pėdsakų. Skitai sėjo nemažai grūdų, aliejinių 
kultūrų, kanapes, augino gyvulius, pažino metalus ir puikiai mokėjo juos apdirb- 


* A. Smirnow, Scitowie, Warszawa: Panstwowy Instytut Wydawniczy, 1974. 

Skitų buities paveikslas 


(IV a. pr. m. e. sidabro taurė, 





rasta Zaporožėje) 


ti. Žinojo įvairių gydymo būdų. Paliko originalių meno kūrinių. Jie intensyviai 
prekiavo su antikinio pasaulio kraštais, keltais. Todėl skitų geografinis akiratis 
pakankamai platus. Be Juodosios jūros pakrančių, jie pažino Kaukazą, apytik- 
riai žinojo Kaspijos jūros bei Uralo kraštų geografinę situaciją. Į vakarus jų žinios 
siekė Europos vidurio kraštus. 

Apie skitus, gyvenusius į šiaurę nuo Juodosios jūros, savo poemose užsimena 
Homeras, vadindamas juos „arkliapieniais“ (gėrė arklių pieną - Č. K.), „teisin- 
giausiais iš visų žmonių“. Šiek tiek daugiau žinių apie juos pateikė Herodotas, 
paminedamas derlingas Skitijos dirvas, lygumas, žuvingus vandenis. Į vakarus 
nuo jų, arčiau Karpatų, jis rašo gyvenus neurus (proslavus), kurie „mokėję pa- 
virsti vilkolakiais“. Iš Herodoto pasakojimų aiškėja, jog šių kraštų upėmis at- 
plaukdavę graikų pirkliai, kurie pasiekdavę Kijevą; tai patvirtina ir archeologi- 
niai radiniai. 

Manoma, jog mūsų eros pradžioje Dniepru, ne be skitų bei kitų genčių tarpi- 
ninkavimo, į Juodąją jūrą patekdavo Baltijos gintaras. Tačiau konkrečių geogra- 
fijos žinių apie Šiaurės rytų Europą Viduržemio kraštuose stigo. Herodotas įšiau- 
resnes Europos lygumas nusako kaip labai speiguotas ir negyvenamas. Klaudijas 
Ptolemajas Rytų Europą pavadino Sarmatija; čia jis vaizduoja mitinius Hiperbo- 
rėjų ir Rifėjų kalnus, mini hiperborėjų gentis, amazones. Jis pateikia net Sibiro 
vietovių pavadinimų, kurių tikslią vietą nustatyti, deja, nepavyksta. 

Kitapus Alpių, ten, kur Vakarų Europos centre yra didžiųjų upių takoskyra, 
antikinės visuomenės klestėjimo amžiais gyveno keltai. Savo visuomenės klestėji- 
mo laikotarpiu (VIII-II a. pr. m. e.) keltų gentys buvo išplitusios nuo Atlanto pa- 
krančių iki Karpatų. Romėnų skverbimosi į Europą laikais jie jau buvo suskilę į 
mažesnes gentines grupes, iš kurių labiausiai reiškėsi galai. Keltai buvo gerai 1š- 
vystę žemdirbystę (turėjo metalinį plūgą), augino nemaža gyvulių, išgaudavo ir 
apdirbdavo metalus (sidabrą, cinką, alavą, bronzą, auksą), patys gamindavosi 
stiklą, išdirbdavo odas, gerai buvo išvystę keramiką, dirbdinosi tiek upinius, tiek 
jūrinius laivus, turėjo sukūrę ryškių vaizduojamojo meno kūrinių. Keltų kultūrai 
trūko tiktai gerai išvystyto rašto. Nepaisant to, keltų kultūros laimėjimai turėjo 
didelę įtaką būsimai Europos kultūrai, ypač anglų, prancūzų, belgų bei kitų tau- 

Skitų vežimas (V a. pr. m. e.) 


tų. Todėl, įsigalėdami įšiauresnėse Europos srityse, romėnai kūrė ten ne tiek 
naują civilizaciją, kiek modeliavo (romanizavo) vietinę. 

Dunojaus baseino kalnuotose srityse I tūkstantm. pr. m. e. viduryje gyveno 
dakai, kurie taip pat jau buvo sukūrę aukštą civilizaciją. Jie iš kalnų uolienų iš- 
gaudavo ne tik spalvotuosius metalus, bet ir geležį. Statė tvirtoves, sugebėjo gin- 
ti savo kraštą. Prekiavo su Vidurio ir įšiauresniais Europos kraštais (kalė mone- 
tas), turėjo raštą, neblogai pažino gamtą, ypač kalnų uolienas, augalus (darė 
vaistus iš jų); mokėjo gydyti. Megalituose (stambių akmenų statiniuose) yra išli- 
kęs originalus jų kalendorius. Herodotas apie juos sako, jog dakai yra „narsiau- 
sia ir tauriausia trakų gentis“. 

Romėnų įtaka Europos vidurio sritims pirmiausia plito palei upes. Tenka sutikti, 
kad jūrinių valstybių (finikiečių, graikų) klestėjimo amžiais mažai žinota apie Euro- 
pos žemyną, upes. Iš Europos upių dažniausiai buvo minimas Dunojus, bet apie jo 
vidurupį ir ypač aukštupį labai nedaug turėta žinių. Tiesa, Dunojumi šiek tiek plau- 
kiojo graikai, įdomių minčių apie jį paliko Herodotas. Tačiau nei Herodotas, nei joks 
kitas graikas tuo metu dar nieko nežinojo apie Dunojaus aukštupį. Upės versmės bū- 
davo nusakomos labai fantastiškai (Keltų ežere, Hercinijos miške, Šiaurės stulpuose, 
Rifėjų kalnuose ir pan.). O V a. pr. m. e. Skylakas (7 p. 96) rašė, kad Dunojus žemu- 
pyje skiriasi į dvi vagas (!), kurių antroji ateina į Adrijos jūrą. 

Yra teigiama, jog nemaža didžiųjų Europos upių buvo ištirta plaukiant ne 
prieš srovę, bet nuo versmių žemyn. Iš dalies tokiu pat būdu pradėtas pažinti ir 
Dunojus, kai imperatoriaus Augusto armija pasiekė jo versmes, o pati upė vieto- 
mis tapo užkariautų valdų siena. | 

Nors Balkanų pusiasalis ir Alpės yra arčiau Viduržemio jūros negu Dunojus, 
bet tos sritys buvo pažintos kur kas vėliau nei minėtos upės paupiai. Svarbiausia 
priežastis, be abejo, buvo tų kraštų neprieinamumas, kalnų upių sraunumas, taip 
pat mažas gyventojų skaičius bei žemesnė jų civilizacija. Graikų šiek tiek domė- 

tasi Trakija (ten randama helenistinio graikų laikotarpio monetų), tačiau konkre- 
čių geografijos žinių Balkanų kalnams pažinti tai nedavė. Graikai buvo klaidin- 
gai įsitikinę, kad Balkanų pusiasalis siauras ir skiria Adrijos ir Juodąją jūras. Dar- 
gi tikėjo, kad pakilus į aukščiausią kalnų keterą galima matyti abi jūras ir 
Dunojaus slėnį. 181 m. pr. m. e. Filipas V Makedonietis pakilo į tą viršūnę (ma- 
noma, kad į Vitošą), tačiau jokių žinių apie ten patirtą įspūdį nėra. Greičiausiai 
tai buvo laikyta paslaptyje, o gal nepatirta to didelio įspūdžio, kurio tikėtasi, t. y. 
nepamatyta nuo kalno abiejų jūrų. 

Dalmatijos sritimis pirmiausia susidomėjo tie romėnai, kurie tikėjosi surasti tie- 
sų sausumos kelią iš Adrijos jūros į Egėjo jūrą ir prie Dunojaus. 148 m. pr. m. e. 
jie nutiesė plentą skersai Makedonijos. Iki 1916 m. tai buvo vienintelis kelias iš Ad- 
rijos į Heladės pakrantę. 

Graikai beveik visai nesidomėjo Alpėmis, ir tik paskutiniais senosios eros de- 
šimtmečiais į kalnus leidosi Romos kariuomenės būriai. 16 m. pr. m. e., imperato- 
riui Augustui pradėjus plėsti imperijos ribas iki Žemutinio Dunojaus, atlikta žygių 
per Alpes. Išplėtę savo valdas anapus kalnų, romėnai ėmė tiesti grįstus kelius per 
Brenerio, Špliugeno, Malojos perėjas, kurios jungė Apeninų pusiasalį su Vidurio 
Europos sritimis. Ypač geras vieškelis buvo nutiestas Sen Bernaro perėja, kuria 
69 m. perėjo Romos armija sniegui tirpstant. Nepaisant ankstyvų kelionių per Al- 
pes, aukštikalnių masyvai Šveicarijoje, Tirolyje dar ilgai liko neįveikti ir nežinomi. 

Kol Kartaginos laivai sudarė neįveikiamų sunkumų perplaukti Gibraltarą, iš 
Masilijos sausuma per Galiją ėjo tiesi prekybinė trasa link Kornvalio pusiasalio 
Britanijos saloje, iš kur buvo gaunamas alavas. Šį metalą britai specialiai išlieda- 
vo lenktų „pliauskų“ formos, kad būtų patogu Atlanto pakrantėje pakrauti ant 
arklių. Aštuonis šimtus kilometrų prekybininkai įveikdavo per 30 dienų. Tačiau 
geografiniam tų kraštų pažinimui šios „alavininkų“ kelionės nedaug atnešdavo 
naujo; padėtis iš esmės pakito, kai skersai ir išilgai dabartines Prancūzijos žemes 
peržygiavo Romos kariuomenės pulkai; užkariavimų riba tapo Reinas, kuris kar- 
tu su Dunojumi apytikriai žymėjo ir geografijos žinių apie Šiaurės Europą pabai- 
gą. Įšiauresnės sritys įsivaizduotos miglotai. 


Baltijos gintaro keliai į Viduržemio jūros kraštus 


Viduržemio jūros kraštuose, daugiausia prie Adrijos jūros, gintaras buvo seniai 
paplitęs, nors jo motininė žemė - Baltijos pakrantės. Spėjama, kad dar II tūks- 
tantm. pr. m. e. viduryje per Brenerio perėją Alpėse ėjo kelias iš Jutlandijos link 
Viduržemio jūros; juo buvo gabenamas gintaras, o atgal - bronzos dirbiniai. Pa- 
kelės liko „nubarstytos“ tais bronzos ir gintaro trupiniais bei dirbiniais, kurie da- 
bar byloja archeologijos kalba. Kitas susižinojimo tarp tų dviejų jūrų takas, kaip 
rodo archeologiniai radiniai, vedė per Panonijos lygumą, apeinant iš rytų Alpes, 
po to Padunoje kylant į vieną Baltijos upių aukštupį, veikiausiai į Oderį. Lenki- 
Joje, netoli Vroclavo, Gintaro kelyje aptikti gintaro lobiai — trys slapti sandėliai, 
kuriuose rasta 2750 kg gintaro. Manoma, kad jau nuo II tūkstantm. pr. m. e. 
šiais keliais buvo keičiamasi dirbiniais. Juk gintaro aptikta Egipto faraonų įka- 
pėse, pas finikiečius, egėjus ir kt. 

Senieji prekybos keliai su Baltijos kraštais: 
1 - jūros keliai, 2 - sausumos keliai (vietovardžiai pagal dabartinį žemėlapį) 


Įšiauresnių Europos sričių gėrybes antikiniais laikais Viduržemio jūros kraštai 
gaudavo dažniausiai iš Apeninų pusiasalio gyventojų. Teigiama, jog Herodoto 
laikais gintaras čia aukotas dievams. Tačiau klasikiniu Graikijos laikotarpiu ryšiai 
su Baltijos kraštais beveik neatsekami. Vėl susidomėta gintaru Romos imperijos 
laikais. Apie tai liudija ne tik archeologiniai radiniai, bet ir rašytinės užuominos 
(Tacitas, Plinijus, Ovidijus). Prekyba gintaru aktyviausiai vyko mūsų eros pradžio- 
je. Nerono valdymo metais vienas romėnų riteris pasiekęs „gintaringą pakrantę“ 
ir laimingai grįžęs į Romą parsigabendamas tiek gintaro, jog jo darbdavys (proku- 
rator munerum) galėjo įsakyti šių brangių akmenų stambiais gabalais (vienas svėrė 
net 4,2 kg) papuošti apsauginį Nerono ložės tinklą amfiteatre. Gintaro smėliu Ro- 
moje buvo barstoma arena per ypatingus vaidinimus, juo smilkoma. Gintaru puo- 
šesi moterys, jį dėjo į kapus laidodami mirusįjį. Romoje gintaras buvęs toks bran- 
gus, jog, kaip pažymi Plinijus, ,,„už mažiausią iš jo padarytą figūrėlę mokėta 
daugiau nei už gyvą žmogų“. 

Iš visų „šiaurės prekių“ (kailių, vaško, medaus 1r kt.) gintaras buvo brangiau- 
sias, ir mūsų protėviai jį išmainydavo į žalvario ir sidabro bei emalės dirbinius, 
romeėniškus kalavijus, stiklą. Tačiau už gintarą mokėta ir monetomis. Lietuvoje 
romėniškų monetų rasta apie 70 vietų, daugiau nei dešimtyje vietų aptikti romė- 
niškų pinigų lobiai". Romėnų pirkliai pasiekdavo Kopenhagą bei kitas Baltijos 
pakrantes. Į čia laivais atgabendavo vyno, metalo dirbinių. Atgal, be gintaro, vež- 
davo medų, kailius, pūkus ir kitas šiaurės gėrybes. Smunkant Romos galybei, 
III-IV a. Baltijos jūros gėrybių keliai pakrypo Juodosios jūros baseino upėmis 
link Bizantijos, Indijos — apskritai į Rytus. 


* Lietuvos gyventojų prekybiniai ryšiai I-XIII a., Vilnius: Mintis, 1972. 

Romėnų žygiai į Vidurio Europą 
(Julijaus Cezario Žygiai) 


I a. pr. m. e. romėnai sausumos keliais bei upėmis pradėjo skverbtis į Pirėnų pu- 
siasalio vidines sritis, vis giliau smelkėsi į Galiją (dabartinė Prancūzija). Galiją, 
Atlanto pakrantes iki Reino užkariauja Julijus Cezaris; 55 m. pr. m. e. jis jau 
ryžosi plaukti net į Britaniją. Julijus Cezaris buvo ne tik politikas ir karvedys. Jis 
rašė. Geografijos žinių yra jo veikale „Galų karo užrašai“ (Commentarii de bello 
Gallico). Šie „Užrašai“ atsirado po to, kai 55-54 m. pr. m. e. Julijus Cezaris su sa- 
vo kariuomene, įvairiomis kryptimis peržygiavęs Galiją, pasiekė Germaniją, du 
kartus perėjo Reiną, per kurį pastatė pirmąjį tiltą. Savo žygius jis pradėjo neat- 
sitiktinai. Nuo 58 iki 51 m. pr. m. e. Julijus Cezaris gavo valdyti romėnų naujai 
užkariautas sritis tarp Alpių ir Pirėnų (Pietų Prancūzija). Jos buvo vadinamos 
Provincija (iš čia atsirado Provansas). Link vandenyno plytėjo romėnų dar neuž- 
kariautos sritys - „Plaukuotoji Galija“ (tų sričių keltai buvo ilgais plaukais). Ce- 
zaris ir ryžosi tas sritis užvaldyti. 

Užimtuose kraštuose Cezario kariuomenė elgėsi be galo žiauriai: pavergdavo 
ir žudydavo žmones, degindavo gyvenvietes ir miškus, naikindavo pasėlius, im- 
davo įkaitus ir vergus. Germanų ir keltų gentys atkakliai jam priešinosi. Todėl 
Cezaris, galvodamas apie naujų, gausiai apgyventų sričių valdymą, stengėsi ro- 
mėnų įgulas išdėstyti skirtingose vietose, tam ir rinko įvairiausias žinias apie nau- 
jus kraštus ir gyventojus. 

55 m. pavasarį romėnai sumanė persikelti per Lamanšą į Britanijos salą, nes, 
pasak Cezario, iš ten galai gauną paramą pasipriešinimui. Salos pakrantėje jų 
laukė būriai ginkluotų, su kinkytais karo vežimais vietinių gyventojų, kurie nelei- 
do romėnams net išsilaipinti. Dar šiems brendant seklia pakrante, prasidėjo 
nuožmi kova. Be to, audra ir jūros potvynis sudaužė ir sugadino nemaža romė- 
nų laivų. Vargais negalais pavyko sugrįžti į žemyną. Tačiau neilgam. Ir po to ro- 
mėnai rengė savo plešikiškus žygius. 

Nors minėtasis Cezario veikalas daugiau istorinis, bet jame yra ir geografijos 
žinių, surinktų jam lankantis dabartinės Prancūzijos srityse, Britų salose. Jame, 
be kita ko, aprašoma galų ir kitų genčių gyvenamos žemės, keliai link jų, užka- 
riavimo eiga. Čia pat nemaža rašoma apie lankytas vietoves, kalnus, upes, eže- 
rus. Šiek tiek daugiau pasakyta apie Hercinijos miško sritį Dunojaus aukštupyje, 
paliesta net augalija bei gyvūnija. Tuo tarpu naujieji kraštai mažiau apibūdina- 
mi. Cezario raštuose neminima ankstesnių keliautojų aprašytas Bretanės pusia- 
salis, Tulės sala. 

Nors Cezaris buvo negailestingas užkariautojas ir pavergėjas, bet turėjo ir kai 
kurių pažangių sumanymų. Ketino kasti kanalus, sausinti pelkes. Jo laikais Ro- 
mos imperijoje, tiesiant kelius, matuojami atstumai ir kas mylia statomi stulpai — 
miliarijai. Tapęs diktatorium, jis reformavo kalendorių. Kadangi Romos Mėnu- 
lio ir Saulės kalendoriuje metuose buvo 355 dienos, tai taip skaičiuojant kalen- 
dorius nesutapdavo su metų sezonais. Dėl to kildavo nemaža kuriozų, pavyz- 
džiui, pjūties šventė būdavo švenčiama žiemą ir pan. Cezaris pasikvietė 
Aleksandrijos astronomą Sosigeną ir tas patarė jam įvesti Egipto Saulės kalendo- 
rių, kuris ten buvo žinomas dar prieš du tris tūkstantmečius. 45 m. pr. m. e. Ro- 

moje buvo įvestas naujas kalendorius. Tas pats kalendorius, vadinamas Julijaus 
kalendoriumi, šiek tiek patikslintas, naudojamas ir dabar. Julijaus Cezario gar- 
bei ne tik kalendorius, bet ir liepos (ju/i) mėnuo daugelyje pasaulio šalių jo var- 
du tebevadinami. 


Julijaus Cezario sekėjai 


Cezario sekėjai ketino išplėsti Romos imperijos ribas už Reino, link Baltijos jū- 
ros. Tuo tikslu 12 m. pr. m. e. Reinu laivais išplaukė Drūzas. Jis suko prie Šiau- 
rės jūros (Elbės žiočių). Germanai priešinosi, žuvo pats Drūzas. Įkandin jo 9 m. 
pr. m. e. leidosi Tiberijus, o vėliau ir kiti. Jie pasiekė Elbę, apsuko Jutlandijos pu- 
siasalį, bet germanų galutinai įveikti nepajėgė. I a. romėnų laivai dar bent du 
kartus buvo priplaukę Skandinaviją. 

Britų salas tik 78-85 m. apiplaukė ir galutinai užvaldė Julijus Agrikola. Jis, be 
to, lankėsi Orknio salose. Čia romėnų užkariavimai šiaurės kryptimi sustojo. Ta- 
čiau pirkliai tas ribas peržengdavo, parveždavo žinių apie Baltijos jūros pakran- 
čių kraštus. Jų yra to meto geografijos veikaluose. 

Sprendžiant iš Plinijaus Vyresniojo raštų, romėnai įplaukdavo į Baltijos jūrą, 
kurią vaizdavosi labai didelę. Maža žinojo apie Skandinaviją, įsivaizdavo ją esant 
salą. Skandinavijos pavadinimą pirmą kartą aptinkame Plinijaus Vyresniojo raš- 
tuose. Romėnai turėjo šiek tiek žinių ir apie Baltijos kraštų upes - šalia Daugu- 
vos bei Vyslos minimas ir mūsų Nemunas. 

I a. pr. m. e. pabaigoje ir mūsų eros pirmaisiais amžiais romėnai pradėjo 
skverbtis į Padunojės vidurupio sritis, puldinėjo ten gyvenusius dakus. Šie prie- 
šinosi, net buvo privertę romėnus mokėti jiems kasmetinę duoklę. Vis dėlto II a. 
pradžioje Dakiją užkariavo Trajanas. Jis įsiveržė į vidines, turtingas aukso kal- 
nuotas Karpatų sritis, kurias nuo romėnų skyrė plačialapių miškų (Trans silva) 
plotai. Šios sritys iki šiol tebevadinamos Transilvanija. Iš pradžių Trajanas, kirs- 
damas miškus perėjoms, įsigavo į dakų krašto gilumą, užėmė jų sostinę. Bet ne- 
trukus dakai sukilo ir vėl romėnus išginė. 106 m. romėnai, Trajano vedami, vėl 

užgrobė dakų sostinę, ją sugriovė, apiplėšė. Iš šios „aukso pjūties“ jie parsigabe- 
no į Romą 20 tonų aukso ir 40 tonų sidabro". 

"Tokio pat likimo netrukus sulaukė (buvo romėnų užkariauti) dabartinės Bul- 
garijos slėniuose gyvenę trakai - geri žemdirbiai ir karingi raiteliai, nuo seno (II 
tūkstantm. pr. m. e.) geriau nei kiti išmanę kalnakasybos meną. 


7. Romenų kelionės 
* 
Jūrinės kelionės į vakarus ir šiaurę 


Apeninų pusiasalyje gyvenę etruskai dar nebuvo pagarsėję jūrininkai ir keliauto- 
jai. Jie plaukiojo Viduržemio jūroje, nors didesnių jų kelionių nežinome. Graiki- 
jos viešpatavimo laikais etruskas jūroje reiškė tą patį, ką ir piratas. Be etruskų, 
romėnų jūreivystėje, ypač tolimuose žygiuose, pasižymėjo graikai. Tačiau tai ne- 
reiškia, kad nebuvo romėnų laivyno. Romėnai laivybą gerokai ištobulino. Kai ku- 
rios dažniau naudojamos jūrinės trasos buvo išmatuotos stadijais, sudaryti kelio- 
nių žinynai, vadinti itinerarijais. Juose aprašytos pakrantės, nusakytos seklumos, 
pažymėtos prieplaukos, švyturiai. Žymiausias Viduržemio jūroje tebebuvo Faro 
švyturys, matomas už 50 kilometrų. 

Jūrų pakrančių aprašymai buvo gana tikslūs. Jų turinį neblogai nusako ištrau- 
ka iš locijos, vadinamos Siadiasmos (Stadijų rodyklė), kurioje aprašoma Afrikos 
pakrantė netoli Kartaginos. 

„Artėedamas iš jūros, matai žemą sausumą, priešais kurią nedidelės salos. Kai 
priplauki arčiau, pastebi pajūryje miestą, baltą smėlio kopą ir paplūdimį. Visas 
miestas taip pat atrodo baltas. Prieplaukos nėra. Patogu prie kranto priplaukti 
Hermijonėje. Už 15 stadijų nuo Hermijonės - Leptyje - yra patogi prieplauka 
mažiems laivams" *. 

Atviroje jūroje romėnai orientavosi pagal kryptį ir kelyje išbūtą laiką. Naudo- 
jo svambalą - svarstį su įdubusia apačia, į kurios įdubimą būdavo prileista lajaus. 
Atsitrenkiant svambalui į dugną, prie lajaus prilipdavo grunto. Iš nuosėdų mo- 
kėta pažinti dugną, o iš dugno - nustatyti upių žiočių, krantų artumą. 

Jūroje dar orientuotasi pagal paleistus balandžius (jie skrenda į artimiausią 
sausumą), stebint vandens drumstumo, gyvūnijos pakitimus. Veliau, išmokus nu- 
statyti jūroje buvimo vietą astronominiais metodais, jūreivystė tobulėjo toliau. 
146 m. pr. m. e. nugalėję kartaginiečius, romėnai išsikovojo galimybę laisvai 
plaukioti vakarinėje Viduržemio jūros dalyje ir leistis per Gibraltarą (Heraklio 
stulpus) į Atlanto vandenyną. Bet plaukiota čia jų palyginti labai nedaug. 

Po Julijaus Cezario žygių į Britų salas (55-53 m. pr. m. e.) romėnai ten lankė- 
si dažniau, daugėjo ir geografijos žinių apie jas. Imperatoriaus Augusto jūrinin- 
kai ir pirkliai surinko apie Britų salas naujų žinių, kurias perteikia Strabonas. 

„Didesnioji salos dalis yra lygi, mišku apaugusi, yra kalnuotų vietų. Salos gė- 
rybės: grūdai, gyvuliai, auksas, sidabras ir geležis. Visa tai tenykščiai gyventojai 


“ H. Daikovičius, Dakai, Vilnius: Vaga, 1973. 
"P. Herrmann, Siėdma mingla, ėsma przemija..., Warszawa: Paūnstwowy Instytut Wydawniczy, 1967, p. 161. 

parduoda. Be to, iš salų išvežama odos, belaisviai ir stiprūs medžiokliniai šunys. 
Vyrai augesni negu galai, ne tokie šviesiaplaukiai, tačiau labiau nutukę [...]. Jų 
papročiai panašūs į galų papročius, bet paprastesni, primityvesni. Kai kurie vie- 
tiniai gyventojai turi daug gyvulių ir gauna daug pieno, tačiau neišmano pada- 
ryti sūrio, nežino daržininkystės ir kitų ūkio darbų [...]. Klimatas lietingas, snie- 
go pasitaiko retai. Miglos kraštą gaubia taip ilgai, jog kartais tik po pietų 
trumpam pasirodo saulė“ *. 

Nors žinios yra atsitiktinės, nesistemingos, tačiau gana tikros. Ypač pagausė- 
jo žinių apie Britų salas po kelių dešimtmečių, kai jas aplankė romėnų karinės 
ekspedicijos. Plačiausiai iš jų čia plaukiojo minėtasis Julijus Agrikola, kuris gal- 
būt apiplaukė aplink salas, mėgindamas jas užkariauti. Jis surinko žinių ne tik 
apie Britaniją, bet ir apie Airiją (Hibernia). „Ši sala nedidelė, palyginti su Brita- 
nija, bet didesnė už mūsų jūros (Viduržemio. - Č. K.) salas. Dirvos, klimatas, gy- 
venimo būdas ir papročiai Hibernijoje skiriasi nuo Britanijos“ "*. 

Čia pravartu pridurti, jog tiek Airijos, tiek Britų salų gyventojai, iki užka- 
riaujant romėnams, turėjo savitą Visatos supratimą, neblogai pažino geogra- 
finę aplinką. Antai mokslininkus iki šiol stebina Stonhendžo megalitas (mano- 
ma, jam keturi tūkstančiai metų). Yra nuomonių, jog tai ne vien šventovė, bet 
ir savita astronomijos observatorija, dangaus šviesulių kalendorius, pagal ku- 
rį būdavo numatoma ne vien metų eiga, bet ir Mėnulio bei Saulės užtemimai. 
O juk tokių megalitų Anglijoje keli šimtai. Britų salų gyventojai gerai suprato 
kalnų uolienų kilmę, plėtojo kalnakasybą. Britai, ypač airiai, puikiai pažino 
jūrą. Nedideliais laiveliais (kuragais) jie pasiekdavo beveik visas Šiaurės At- 
lanto salas. 

Beje, tikslių žinių, kad Romos laikų Viduržemio jūros jūreiviai būtų siekę 
Norvegiją arba plačiai plaukioję po Baltijos jūrą, nėra. Jeigu tokios kelionės 
būtų buvusios dažnos, veikiausiai romėnai Skandinavijos nebūtų laikę sala. Vis 
dėlto romėnų kelionių aprašymuose užsimenama, kad už „Skandinavijos salos“ 
esanti ledų šalis. (Galbūt jie buvo girdėję apie šiaurę iš normanų.) Kad romė- 
nai turėjo ir neišgalvotų Žinių apie šiaurę, rodo Plutarcho (I-II a.) dialogas 
„Apie Mėnulio paviršių“, kuriame rašoma, jog šiaurėje (už Britanijos) yra ke- 
lios grupės salų. Salos įdomios tuo, jog trisdešimt dienų yra saulėtos. Naktį, 
maždaug valandą, Saulės nematyti, bet ir tada nebūna visai tamsu, nes dangus 
tvieskia žara. Tokie tikslūs šiaurės vaizdai savaime negalėjo gimti. To meto vei- 
kaluose yra ir kitų įdomių, pusiau hipotetinių samprotavimų, užuominų apie 
šiaurę. 

Atlantą romėnai vaizdavosi vandenų dykuma ir nuo seno vadino „mirties 
upe“, už kurios esanti „mirusiųjų buveinė“. Tiems, kas Žemę manė esant skydo 
pavidalo, čia buvo pasaulio pakraštys. Kai kurių tyrinėtojų nuomone, Atlantida 
nugrimzdusi kaip tik šiuose vandenyse. 

Atlanto vandenyno slėnis (taip jį, pasak XIX a. vokiečių geografo O. Pešelio, 
turėję įsivaizduoti antikos geografai) esąs neplatus, ir jo priešingų krantų gyven- 


* M. Cary, K. H. Warmington, Starozytni odkrywcy, s. 107. 


“ H. H. Marnnosuų, B. H. Marunosnų, Hcmopua omkp»1mua u uccne0osauus Eeponaes, 
MockBa: Mhicnb, 1970, c. 63. 

tojai gal net galėję pajusti vieni kitų buvimą. Istorikas ir keliautojas Pausanijas 
(II a.) užsimena, jog toli vakaruose vandenyne yra salų, kurių gyventojų oda rau- 
dona, o plaukai panašūs į arklių ašutus. Iš kur toks sutapimas? 

O Pomponijus Mela mini Pirėnų pusiasalio valdovo dvare neįprastus žmones 
(indėnus?). Paaiškina, kad jūros audros jų laivus atplukdžiusios „į Germanijos 
pakrantes“. Šios mįslės, matyt, taip ir liks neįmintos, neįrodytos, bet vargu ar bus 
ir paneigtos. 


Romėnų kelionės į Rytus 


Mūsų eros pradžioje romėnai užvaldė Juodosios jūros pakrantėse graikų koloni- 
jas ir sukaupė apie tas šalis geografijos žinių. II a. buvo parašytas „Juodosios jū- 
ros periplas“, iš kurio nesunku spręsti apie romėnų turėtų geografijos Žinių au- 
tentiškumą. Karo žygiai į partų, armėnų kraštus papildė žinias apie Kaspijos 
jūrą, Vidurinės Azijos gentis, kurios buvo tarpininkės gaunant kinišką šilką, 
prieskonius ir kitas Rytų prekes. Strabono raštuose pasitaiko užuominų apie 
Kaukazo kalnus, minimi ledynai. Tuo metu kelionių į Rytus ypač padažnėjo. 
Rašoma, jog Makedonijos pirkliai buvo nuvykę į Si Nanės miestą Šiaurės Kinijo- 
je. Apie 100-uosius m. e. metus, kaip teigia Marinas Tyrietis, graikas pirklys "Ti- 
tianas keliavo į Kiniją sausumos keliu. 

"Tuo metu Romoje uoliai kaupiamos žinios apie kelius į Rytų šalis: jau turėta 
geografijos žinių netgi apie pačią Kiniją. Jų nemažai atveždavo Šilko kelio pre- 
kybininkai. IV a. romėnams jau žinomas visas kelias iki Kinijos, kuriuo traukė pa- 
vieniai pirkliai ir maldininkai. 

Paskutinį šimtmetį pr. m. e. visos Viduržemio jūros pakrančių sritys atiteko ro- 
mėnams, tačiau jūreivystės iniciatyva pasiliko graikų rankose. Jie plaukiojo palei 
Arabijos pusiasalio krantus. Tiesa, stiprėjanti arabų galia tiek jų pusiasalyje, tiek 
Afrikos pakrantėse trukdė nuosekliau ištirti plaukiojimo kelius. Per metus Bab al 
Mandebo sąsiauriu iš Egipto praplaukdavo ne daugiau kaip dvidešimt laivų. Ge- 
rai buvo žinomas kelias į Indiją, nors ta kryptimi keliavo retai, nedideliais laivais, 
laikydamiesi pakrančių. Didesnės kelionės, negu buvo atlikę Nearchas ir Megas- 
tenis, helėnų viešpatavimo amžiais nežinoma. 

Taigi dabar, iškilus romėnų galybei, Viduržemio jūros kraštus su Rytais siejo 
ekonominiai ryšiai. Pirmiausia tie ryšiai buvo užmegzti su Egiptu, Mažąja Azija, 
paskui ir su Indija. Kelionių tikslas buvo prekyba, užkariavimo tendencijos. 


| ra o 


Ptolemajai. 


Eudokso kelionės į Indiją 


Dar II a. pr. m. e. Viduržemio jūros kraštuose didėja Rytų prekių paklausa. Dėl 
to dažniau mėginama apiplaukti Arabijos pusiasalį ir pasiekti Indiją. Bene pir- 
masis iš Egipto graikų tuo metu (II a. pr. m. e. viduryje) pasiekęs Indiją buvo Eu- 
doksas iš Kizikos. Apie tą kelionę yra įdomių žinių, užrašytų Poseidonijo, persa- 

kytų Strabono. Rašoma, jog Sueco įlankoje ant kranto buvo rastas pusgyvis sve- 
timšalis jūreivis 1r atgabentas pas Egipto valdovą Ptolemają Euergetą. Deja, nie- 
kas nesuprato jo kalbos ir negalėjo sužinoti, iš kur jis ir kaip čia atsiradęs. Nuta- 
rė laukti, kol tas svetimšalis išmoks kalbėti vietos kalba. Kai jau buvo galima 
susikalbėti, dvariškiai sužinojo, jog plaukiant laivu iš Indijos visi žuvę, jis likęs 
vienas. Svetimšalis sutiko parodyti kelią į Indiją. Tuomet buvusi sudaryta ekspe- 
dicija, kuriai vadovauti paskirtas minėtasis Eudoksas. „Išplaukė jis su dovanomis 
į Indiją, o sugrįžo su kvepalais 17 brangakmeniais“. Valdovų dvare atvežtieji tur- 
tai iš jo buvo atimti. Egipto valdovė Kleopatra Selenė išsiuntusi Eudoksą į Indi- 
ją antrąkart. „Grįžtant atgal, vėjai jo laivus nuginė net už Etiopijos“. Matyt, bu- 
vo patekęs į šiaurryčių musoną. Galiausiai, plaukdamas palei Afrikos krantus, 
sugrįžo. Bet 1r šįkart visi turtai, atvežti iš Indijos, buvo atimti. Tada Eudoksas, il- 
gai nedvejodamas, sumanęs ieškoti kito kelio į Indiją - plaukdamas iš Ispanijos 
aplink Afriką (7 p. 141). 


Hipalas ir jo sekėjai 


Mūsų eros pradžioje kelionės šia kryptimi dar labiau suaktyvėjo. Strabonas pa- 
teikia Žinių, jog per metus į Afrikos rytines pakrantes, taip pat ir Indiją išplauk- 
davo po 120 laivų. Kai kurie jų pasiekdavę net Gango žiotis. Roma ir Indija ne- 
trukus pasikeitusios pasiuntinybėmis. Viduržemio jūros kraštuose toliau didelę 
paklausą turėjo Indijos ir kitų Rytų kraštų gėrybės: prieskoniai, šilko audiniai, 
papuošalai, brangakmeniai ir kt. Tos prekės nesunkios, patogios pakrauti. Tuo 
tarpu į Rytus buvo gabenama metalai ir jų dirbiniai, vynas, stiklas, auksas. Ro- 
mėnai dėl to baiminosi prarasią daug aukso. Buvo mėginimų sumažinti prekybą 
Rytų gėrybėmis. Bet kas galėjo apriboti to meto turtingų sluoksnių užgaidas ir 
pirklių siekimus? Masino net tas indiškų prieskonių ir eterių kvapas, kurio buvo 
prisigėrę jūrininkų bei pirklių drabužiai. 

Iš pradžių kelionės vyko labai sunkiai. Manoma, kad europiečiai bei Romos 
Jūreiviai, kilę nuo Nilo ir Tigro, nežinojo musonų ir, nesinaudodami jais, kelio- 
nėse labai ilgai užtrukdavo, sunkiai vargdavo. Mat jie plaukdavo į Indiją laikyda- 
miesi Azijos pietinių pakrančių. Musonus, matyt, žinojo indų jūrininkai, o gal ir 
arabai, bet galėjo tai laikyti paslaptyje. 

Iš daugelio kelionių, kurias romėnai atliko į Rytus I m. e. a. pradžioje, išsiski- 
ria graikų kilmės keliautojo Hipalo kelionė. Hipalas buvo nepaprastas jūreivis, 
nežinia iš kur turėjęs geografijos žinių, buvo susipažinęs su navigacija. Jis gerai 
įsivaizdavo, kad Indija yra pusiasalyje, toli įsiterpiančiame į pietus. Be to, žino- 
jo, kad nuo gegužės iki spalio vėjai pučia iš pietvakarių skersai vandenyno. Šituo 
įsitikinęs, vieną vasarą Hipalas drąsiai pavėjui nuplaukė per vandenyną, neuž- 
sukdamas į jokį uostą. Jo kelionė baigėsi laimingai Indo žiotyse. Manoma, jog 
Hipalas savo kelionę pakartojo. Taip plaukiant kelionė į vieną pusę trukdavo tik 
40 dienų. Atgal taip pat plaukdavo pavėjui, pučiant priešingam musonui. Ne 
veltui Hipalo vardu buvo pavadintas pietvakarinis musonas, kyšulys Afrikos pa- 
krantėje ir Arabijos jūros dalis prie Persijos įlankos. Hipalą galima laikyti antikos 
laikų Indijos vandenyno Kolumbu. 

Romėnų kelionės į Rytus (bagal M. Cary ir E. Warmingtoną): 
1 - keliavimo pakrantėmis etapas, 2 - Hipalo ir Aleksandro jūros kelionių etapas, 
3 - tarpinis jūros kelionių etapas, 4 — tiesiųjų kelių vandenynu etapas 


Buvo tuo metu ir daugiau įsidėmėtinų kelionių. Pačioje mūsų eros pradžioje 
Anijus Plokamas plaukė aplink Arabijos pusiasalį, buvo vėjų pagautas ir su laivų 
galiausiai nupūstas į ... Ceiloną. Svetingai priimtas paties valdovo, išbuvo ten še- 
šis mėnesius. Salos valdovas susidomėjo romėnų monetomis ir būtent tuo, kad jų 
svoris yra vienodas, nors jos lietos įvairių metu. Iš to spręsdamas, jog svečių ša- 
lis yra didžiai teisinga, nusprendė su ja palaikyti draugystę. Kartu su Plokamu iš- 
leido keturis pasiuntinius, kurių vienas buvo labai kilmingas rachija (radža). Iš 
pasiuntinių romėnai sužinojo, jog Ceilono saloje yra 500 miestų, ežeras, dvi 
upės; kad netoli yra Indija. Viduržemio jūroje pasiuntinius stebino kitoks dan- 
gaus Sietyno vaizdas, o labiausiai tai, kad vasarą šešėlis nuo Saulės krito į šiaurės 
pusę, o ne į pietus, kaip Ceilone "'. 

Anijaus Plokamo kelionė buvo tarsi paskatinimas kitiems ieškoti tiesaus ke- 
lio į Indostaną. Minima, kad netrukus šiuo, dar įpietesniu, musonų taku ir im- 
ta plaukioti tiesiai į Indostano pakrantes. Kelionė iš Romos į Indiją, įveikiant 
sausumą ties nūdieniu Suecu, trukdavo apie 16 savaičių. Taigi dabar į Indiją bu- 
vo trys keliai: seniausiai žinotas pakrančių kelias, Hipalo trasa ir tiesus kelias per 
vandenyną. Visi jie buvo atrasti I amžiuje. Šiuo laikotarpiu pradėta statyti dides- 
nius laivus. Pagaliau ir Raudonojoje jūroje ėmė rodytis laivų iš Indijos. O romė- 

nų arba graikų laivai pasiekdavo Gango žiotis. Traukdami tolyn romėnai, apti- 
kę kelyje Malakos pusiasalį, ilgai jį laikė sala, ieškojo vietų praplaukti į dar ry- 
tesnius vandenis. Kiek jiems pavyko pasiekti, nežinoma. 


Kelio į Kiniją atradimas 


Įdomių atgarsių apie Romos laivų, dažniausiai graikų jūrininkų vedamų, 
pasirodymą liko tamilų (rytinės Indostano pakrantės genčių) to meto liaudies gies- 
mėse ir himnuose. Iš jų sužinome, jog pirmaisiais mūsų eros amžiais Yavana 
(graikai) atvykdavę į Muzirį (Muchrį) dideliais laivais, „kurie vandenį suplakdavo į 
putą“. Atvykėliai keisdavę auksą į pipirus, kuriuos pildavę į didelius maišus. "Tuose 
pačiuose himnuose raginama gerti graikų vyną. Yūvana jūrininkai vietiniams 
gyventojams atrodę rūstūs. Dar sakoma, jog tie iš toli atvykę žmonės buvę dailidės, 
— jie padėjo statyti karaliaus rūmus Čolos karalystėje. Kaip teigia Klaudijas 
Ptolemajas, romėnai žinojo apie 40 tamilų miestų, lankėsi indų brangakmenių 
kasyklose. Dabar tose pakrantėse randama Romos monetų, amforų ir jų šukių. 

Galiausiai romėnų keliautojai, vėlgi dažniausiai graikų jūreiviai, suprato, kad 
vandenys už Indostano pusiasalio sudaro įlanką (Bengalijos), kad ją galima per- 
plaukti skersai, panašiai kaip Hipalas perplaukė Arabijos įlanką. Be to, jie tikė- 
Josi ir čia susekti palankius sezoninius vėjus (musonus). Pirmasis tokią kelionę at- 
liko jūreivis, vardu Aleksandras; paskui jis kelis kartus plaukė vis tiesesne trasa, 
aplenkdamas Malaką ir Sumatrą (pav. 7 p. 137). 

Pagaliau per ketvirtąją kelionę Aleksandras leidosi iš Bab al Mandebo tiesiai 
link Ceilono ir apiplaukė ne tik Indostaną, bet ir Indokiniją. Jis lankėsi Siamo ir 
"Tonkino įlankose, kur sutiko kinų. Ten pastaruoju metu irgi aptikta Romos mo- 
netų ir kitų dirbinių. Tačiau tokie žygiai buvo reti, ir žinių apie juos liko nedaug. 
Šiuo atžvilgiu problematiškas, nors labai įdomus ir turiningas, yra I m. e. a. pa- 
rašytas „Eritrėjos jūros periplas“, priskiriamas kažkokiam Arianui, kuris, norint 
atskirti nuo istoriko Ariano, vadinamas Pseudoarianu. Šiame „Periple“ smulkiau 
aprašytos laivų prieplaukos Afrikos rytinėse pakrantėse, pietinėje Arabijoje, In- 
dostano pusiasalio vakarinėse pakrantėse. Paminėtas Ceilonas (Taprabanas), pa- 
teikiama žinių apie „didžiausią Indijos upę“ Gangą, kuriame būna panašūs po- 
tvyniai kaip Nile; rašoma apie Birmą, pagaliau apie Chrisos (manoma, Malakos) 
„salą“, kuri yra ten, „kur pateka saulė“. Į šiaurę nuo Chrisos esąs didelis miestas 
"Tinas (Kinija), iš kur indai sausuma gabenasi šilką. Tą šalį iš šiaurės rytų skalau- 
Ja vandenynas. Toliau driekiasi „dėl stiprių audrų ir šalčių“ neprieinamos sritys. 
Kelionės į Rytų pasaulio pakraštį buvo ne tik sunkios. Kaip mini kinų šaltiniai, 
Jos trukdavusios metais (iki 3 metų). Taigi Romoje nedaug žinota apie Kiniją, o 
Kinijoje —- apie Romą. 

Tik 98 m. į Eufrato žiotis buvo atplaukęs kinų laivas, vadovaujamas kažkokio 
Kan Jungo. Pagaliau 166 m. graikai nuvyko į Kiniją kaip Romos imperatoriaus 
pasiuntiniai. II a. į Kiniją dar buvo keliaujama, bet vėliau tokios kelionės, smun- 
kant Romos galybei, visai nutrūko. Kylanti arabų galybė tuodu pasauliu ėmė vis 
labiau skirti, kol pagaliau nuo VII a. tapo neįveikiama siena tarp jų. Naujas In- 
dijos vandenyno „atradimas“ prasidėjo tik pačioje XV a. pabaigoje. 

Visų čia paminėtų kelionių dėka romėnai sužinojo trumpiausią jūros kelią į 
Indiją, kuriuo, sumaniai naudodamiesi musonais, Indostano pakrantes pasiek- 
davo per 1,5-2 mėnesius. Jeigu prisiminsime keliones į Indiją palei Azijos kran- 
tus, trukusias 12 mėnesių, tai šis naujas „plaukimas, nematant krantų“, buvo 
6 kartus trumpesnis. 

Pradėjus plaukioti į Indiją naujuoju keliu, atsirado naujosios trasos aprašymų 
— locijų, kuriose pateikiama tikrų geografijos žinių. Vienoje jų skaitome: „Indijo- 
je yra daug upių; jūroje būna labai aukšti potvyniai ir žemi atoslūgiai. Mėnulio 
jaunatyje ir pilnatyje jie būna stiprūs tris dienas, o tarp jaunaties ir pilnaties - kiek 
susilpnėja. Potvyniui prasidedant, jūros vanduo patvenkia upių žiotis keletą stadi- 
jų aukštyn prieš srovę. Dėl to priplaukti prie kranto neprityrusiems vairininkams 
gali būti pavojinga. Jei prasidedant potvyniui pagaunamas laivas, tai nutraukiami 
inkarai nuo dugno, o stipri srovė apverčia laivą ir nubloškia į seklumą *. 


Susidomėjimas Afrikos žemynu 


Po pergalės prieš pūnus romėnai susidomėjo Afrika, ėmė kolonizuoti jos šiauri- 
nes pakrantes, šio žemyno pakraščio sritis pradėjo vadinti Afrikos vardu. Tas pa- 
vadinimas paplito ir vėliau prigijo visam žemynui. 

Romėnai domėjosi Atlaso kalnais. 42 m. Svetonijus perėjo kitapus jų. Be kitų 
dalykų, savo ataskaitoje jis aprašo tų kalnų aukštį, gamtos ypatybes, augaliją, gy- 
vūniją. Remiantis Svetonijaus ir kitų duomenimis, Atlasas pradėtas vaizduoti že- 
mėlapiuose. Tačiau romėnai dar nežinojo bent kiek atokesnių vidinių Afrikos sri- 
čių. Dauguma jų laikėsi pasenusios nuomonės apie ypatingas gyvenimo sąlygas 
karštojoje juostoje („Negrai juodi, nes nusvilinti saulės“). 

Mūsų eros pradžioje į Afriką dažnai vykdavo karinės baudžiamosios romėnų 
ekspedicijos, kurios gana giliai prasiskverbdavusios į Sacharą. 19 m. pr. m. e 
K. Balbas nuo Tripolio pakrančių bandė žygiuoti į Sacharos gilumą malšinti ga- 
ramantų genčių. Kelionėje jis išbuvo 25 dienas ir pasiekė Džermos 0azę netoli 
Murzuko. Marinas Tyrietis mini dar du daug didesnius žygius į Sacharą. 70 m. 
S. Flako vadovaujami baudėjai 3 mėnesius žygiavo į pietus, o Julijus Maternas su 
savo žmonėmis - net 4 mėnesius. Teigiama, jog S. Flako baudėjai pasiekė Agi- 
simbos žemę, o J. Maternas gal bus lankęsis Čado ežero apylinkėse, kur radęs 
vešlią augaliją, dramblių, raganosių ir kitų tropikų kraštams būdingų dalykų. Ga- 
ramantų gentys tuo metu taip pat gyveno neprimityviai. Čia buvę net miestų, 
drėkinimo kanalų; darbams ir kitiems poreikiams naudojo kinkytus arklius. 

Romėnus domino ne tik Egiptas, bet ir kiti Nilo kraštai, nes per juos ėjo vis 
intensyvėjančios prekybos kelias. Aleksandrija iškilo kaip viena stambiausių to 
meto rinkų. III a. pr. m. e., Egiptą valdant Ptolemajams, į Afrikos pietines sritis 
buvo rengiama medžioklės ekspedicijų. Tada surinkta naujų etnografijos Žinių 
apie Etiopiją. 

Nerono valdymo metais (I a.) romėnai surengė ekspediciją Nilo aukštu- 
piui ir versmėms tirti. Ją aprašė Nerono auklėtojas filosofas Seneka. Galbūt 

jis jaunąjį imperatorių ir įkalbėjo pasiųsti ekspediciją į paslaptingos upės 
aukštupį. 

Ekspedicija pasiekė Merojės vietovę. Toliau įplaukė į sritį, kur abipus upės 
plytėjo plačios pievos, pagaliau vešliai užaugusios vandenų džiunglės, kurių eks- 
pedicijai nepavyko praplaukti. Aprašyme Seneka mini raganosius, krioklį tarp 
dviejų uolų (gal Ripono ar kurį kitą). Giliau prasiskverbti europiečiams pavyko 
tik XIX amžiuje. 

Seneka, remdamasis šios ekspedicijos duomenimis, mėgina aiškinti Nilo po- 
tvynių priežastis. Juos esą sukelia išsiveržę požeminiai vandenys, kurie perpil- 
do ežerus, o iš jų išteka Nilo atšakos. 

Išilgai Afrikos krantų I a. plaukiojo Diogenas“, kuris jau ne sykį buvo kelia- 
vęs į Indiją. Šios kelionės metu vėjas jį nubloškė iki dabartinių Dar es Salamo 
apylinkių. Iš ten jis sausuma leidosi į žemyno gilumą. Pasiekė du didelius ežerus 
ir snieguotus kalnus (vėliau pavadintus Mėnulio kalnais), kuriuose neva praside- 
dąs Nilas. Diogenas aprašė savo kelionę, o galbūt nubraižė ir žemėlapį, kuriuo 
pasinaudojo Marinas Tyrietis, o po jo - Klaudijas Ptolemajas. Jų dėka nebuvo pa- 
mirštas svarbus geografinis atradimas - Centrinės Afrikos Mėnulio kalnai. Jie 
pavaizduoti Klaudijo Ptolemajo žemėlapyje. Tirpstąs kalnuose sniegas pripildo 
didelius ežerus, o iš jų teka dvi upės — Nilo aukštupys. Senovės laikais ir vidur- 
amžiais naujų tikresnių žinių apie Nilo aukštupį nebuvo (pav. 7 p. 154). 

Nilo aukštupio mįslė labai sena. Ja pradėta domėtis nuo tų laikų, kai prie šios 
upės apsigyveno žmonės ir ėmė lankytis keliautojai. Kad ir kaip būtų keista, Ni- 
lo versmių geografijos neišsiaiškino net patys egiptiečiai. Jie savo upę laikė die- 
vybe, garbino ją ir galbūt netroško kitos nuomonės apie ją. Nilo versmių prigim- 
tį uoliai spėliojo graikai. Ši nė į jokią kitą nepanaši upė juos tiesiog kerėjo. Antai 
graikų filosofui "Taliui atrodė, jog vandenį Nilo slėnyje sutvenkia priešsroviniai 
vėjai. Populiari buvo hipotezė, teigusi Nilą ištekant iš vandenyno, kuris skalauja 
sausumą; taip pat buvo manyta, jog upę užtvindo kalnuose tirpstantys ledai ir 
sniegynai. Šias hipotezes kartojo ir romėnai, negalėdami jų nei įrodyti, nei pa- 
neigti, nors nemažai keliavo Nilu. Iš romėnų geografų arčiausiai tiesos buvo 
Strabonas. Kritiškai apžvelgęs ankstesnes hipotezes, jis primena visų užmirštąjį 
Homerą, kurį labai vertino. Pasak Strabono, Homeras Nilą vadino „srūvančiu iš 
dangaus", t. y. tvindomą didelių liūčių. Apie liūčių sukeliamus Nilo potvynius 
užsimena Demokritas, Titas Lukrecijus Karas ir kt. Tačiau nereikia manyti, jog 
šiuo geografiniu sprendimu ateinančios geografų kartos buvo patenkintos. Spė- 
liojimai tęsės dar daugiau nei pusantro tūkstančio metų. 


Afrikos apiplaukimo idėja 

Romėnus domino ir kitos Afrikos žemyno geografijos paslaptys - noras sužino- 
ti jo dydį, įsitikinti, ar jis apiplaukiamas. Šis geografinis siekimas taip pat senas, 
paveldėtas iš graikų. Apie vakarines šio žemyno pakrantes ir ten randamą dram- 
blio kaulą graikai žinojo iš kartaginiečių. Negalėdami išplaukti pro Kartaginos 


“ Ik. beikep, Hcmopua 2e02pabuueckux omkpoimuū u uccnedosanu, MockBa: HJI, 1950. 

blokadą į Atlanto vandenyną, jie puoselėjo mintį pasiekti tas turtingas pakrantes 
apiplaukdami Afriką iš Rytų. Tokią idėją siūlė Eratostenas ir kiti. 

Romėnus dabar daugiau viliojo rytinės Afrikos turtai, dramblio kaulas ir ki- 
tos prekės. Jie buvo pasiekę dabartines Zanzibaro apylinkes, o gal ir dar įpietes- 
nes. Nepaisant to, žinios apie Afriką Romoje ir toliau tebebuvo negausios, netik- 
ros. Todėl apie Afrikos geografiją radosi visokių nuomonių. Strabonas tvirtina, 
jog Afrika yra nedidelė, mažesnė už Europą, joje gyventojų labai maža, nes daug 
dykumų, kuriose tik vietomis gyvena klajokliai. Šio laikotarpio graikų jūreiviai 
buvo linkę manyti, kad Afrikos apiplaukti neįmanoma. Aptikdami indiškų pre- 
kių rytinėse Afrikos pakrantėse ir nesulaukdami jų nuo Heraklio stulpų pusės, 
jie manė, kad pietuose Afrika jungiasi su Indija, o Eritrėjos jūra (Indijos vande- 
nynas) yra uždara. Romos laikais ši nuomonė atsispindėjo Marino Iyriečio ir 
Klaudijo Ptolemajo žemėlapiuose. 

Nuo II a. pr. m. e. pabaigos populiari nuomonė, jog Afrikos žemyną galima 
apiplaukti, jog jį apiplaukė Gadeso (Kadiso) miesto, esančio Pirėnų pusiasalyje, 
laivas. 

Gadeso laivo mįslė ir pirklio Eudokso iš Kizikos plaukiojimai (7 p. 135) iki ši- 
ol tebėra polemikos objektas. Grįžtantis iš antrosios savo kelionės į Indiją 
(117-108 m. pr. m. e.) Eudoksas, kaip prisimename, buvo nublokštas į pietryti- 
nes Afrikos pakrantes. Ten jis bendravo su palankiais jam vietiniais gyventojais, 
davė jiems duonos, džiovintų figų, vyno, ko anie nežinoję. Išmokė juos išgauti 
ugnį. Be to, surinko jų žodyną. Ten Eudoksas neva radęs sudužusio laivo nuolau- 
žą, kurioje buvo raižytas arklio galvos atvaizdas. Vietiniai gyventojai nurodė, jog 
tas laivas buvo atplaukęs iš pietų. Nuolaužas su raižiniais Eudoksas parvežė į 
Egiptą. Čia uoste su jūrininkais ir pirkliais turguje išsiaiškino, kad toji nuolauža 
gali priklausyti tik kokiam nors Gadeso laivui. 

Paskatintas galimybės apiplaukti Afriką, taip pat vengdamas Egipto valdovų 
gobšumo, Eudoksas sumanė rasti kelią iš Viduržemio jūros į Indiją aplink Afri- 
ką. Jis įsigijo didelį laivą, paėmė jaunų vaikinų 1r merginų, mokančių dainuoti ir 
groti... Manoma, tai darydamas Eudoksas turėjo du tikslus - linksmai praleisti 
kelionėje laiką, o paskui juos parduoti arba iškeisti į prekes. Paėmė gydytojų, dai- 
lidžių. Tie žmonės buvo naudingi kelionėje ir taip pat pageidaujami Indijoje. 

Kelionė vakarinėmis Afrikos pakrantėmis buvusi sunki. Netrukus laivas įstri- 
gęs į seklumą. Jį tekę palikti ir dirbdintis naują. Eudoksas rašo, kad plaukdami 
toliau priplaukė pakrantes, kur žmonės vartoja tuos pačius žodžius, kurių žody- 
ną anksčiau jis pats buvo surinkęs priešingoje — rytinėje - Afrikos pakrantėje (!). 
Iš to kyla daugybė ginčų: vieni linkę manyti, jog Eudoksas apiplaukė Afriką, ki- 
ti, - kad nuplaukė vos iki Maroko. Yra įvairiausių fantastinių pasakojimų apie jo 
šioje kelionėje patirtus įspūdžius, ypač apie nežmonišką gyventojų išvaizdą (be- 
nosiai, belūpiai, nykštukai). O Strabonas antai rašo, jog Eudoksas, netekęs laivo, 
pasistatė du naujus laivus ir plaukė toliau, elgdamasis panašiai kaip finikiečiai 
Necho laikais (Tp. 72) - sėjo javus, laukė prinokstant derliaus, nusiimdavo der- 
lių ir keliaudavo toliau. Dar yra versijų, jog Eudoksas po nelaimės sugrįžo ir an- 
trą kartą leidosi į kelionę ta pačia kryptimi, bet iš šio žygio negrįžo. Iš tiesų Eu- 
dokso įgulos ir jo laivų likimas neaiškus. Gal todėl tiek daug prielaidų ir 
spėliojimų, iš kurių negalima nei įrodyti, kad jis keliavo dar kartą, nei paneigti. 

Taigi mįslė, ar romėnai apiplaukė Afriką, ar ne, liko neįminta. Be Eudokso ke- 
lionių aplink Afriką, prisiminkime dar Pseudoariano „Periplą,“ (7 p. 138), kuria- 
me vėl minima, jog Eritrėjos jūra jungiasi su Vakarų jūra (Atlanto vandenynu). 
Jeigu nė vienas iš šių jūrininkų neapiplaukė Afrikos, tai iš kur tas neklaidingas 
siekimas ją apiplaukti? 

Kaip matome, senovės kelionių aplink Afriką istorija gana ilga ir paini. Keti- 
nimų apiplaukti Afriką, sunkių mėginimų, kelionių be aiškios baigties nemaža. 
O kiek jų liko visai be atgarsio, kiek jų nepaminėtų, apie kurias spėti leidžia at- 
sitiktiniai Afrikos pakrantėse archeologų aptinkami radiniai. Išskyrus finikiečių 
keliones, nė vienos jų tikrumu negalima pasikliauti. Viena aišku, kad šių kelionių 
versijų gausumas, jų aiškinimas padėjo antikos laikais įsitvirtinti požiūriui, jog 
Žemė apvali, Pasaulio vandenynas vientisas. Viduramžiais mįslingoji Afrika vėl 
skatino jūreivius leistis į keliones, ieškoti naujo kelio iš Europos į Indiją aplink 
Afriką, kurios nei dydžio, nei kitų savybių neįsivaizdavo. 


8. Zymiausi senovės Romos geografijos kūrėjai 


Senovės Romos geografijos mokslo raidoje nesunku įžiūrėti dvi kryptis “*. Vieną 
jų galima pavadinti matematinės geografijos kryptimi, kuri toliau aiškino Žemės 
formos ir dydžio suvokimą, kartografijos pagrindus. Ši geografijos tyrimų tradi- 
cija buvo perimta iš graikų, pagaliau ir Romoje ją toliau plėtojo graikų kilmės 
mokslininkai. Žymiausias šios krypties mintytojas buvo graikas Klaudijas Ptole- 
majas. Žymus Romos geografas Strabonas atstovavo kitai geografijos krypčiai, 
kuriai būdingas buvo siekimas pažinti šalis ir jas geografiškai apibūdinti. Strabo- 
nas turėjo nemaža pirmtakų ir sekėjų: Pomponijų Melą, Seneką, Plinijų ir kt. 
Reikšmingiausi imperijos mokslo centrai buvo Aleksandrijoje, Rode, Romoje ir 
kai kuriuose kituose miestuose. 


Polibijas (201-118 m. pr. m. e.) 


Šis graikų kilmės mokslininkas buvo nemažai keliavęs po Pirėnus, Apeninų pu- 
siasalį, perėjęs Alpes (mini 4 perėjas), dalyvavo karuose prieš pūnus. Apie 145 m. 
pr. m. e. jis vadovavo romėnų ekspedicijai anapus Gibraltaro, keliavo palei vaka- 
rinius Afrikos krantus, spėjama, kad galbūt siekė net Senegalą (mini upę su kro- 
kodilais). Kelionės turėjo didelės įtakos jo geografinėms pažiūroms. Polibijas 
nuolat rėmėsi patirtimi, ką ir pats viešai ypač vertino. „Netinka mūsų laikais, kal- 
bant apie nežinomus kraštus, remtis poetais ir pasakotojais. Reikia pamatyti sa- 
vo akimis, įtikinti skaitytoją paties patirtais dalykais“. Jo darbams būdinga siste- 
minis požiūris, tikslumas: aprašymuose nurodomi netgi atstumai tarp vietovių. 
"Turbūt Polibijas čia naudojosi romėnų kelių matavimų duomenimis. Dargi rašo- 
ma, kad matuojant kelius ir statant akmeninius stulpus miliarijus pats dalyvavo 
ir pirmasis matavimų duomenis panaudojo geografijai. Pagrindinis Polibijo vei- 


4 A. B. NnTMap, Py6exu oūkymeuwu, MockBa: Mbicnb, 1973. 

kalas — „Pasaulio istorija“ (40 knygų). Jos 34-oji knyga, skirta geografijai, neišli- 
ko. Apie Polibijo darbus sprendžiama iš ištraukų, randamų Strabono veikaluose. 
Polibijas nebuvo geografijos mokslo novatorius. Žemės formos ir kitus klausimus 
laikė nereikalingais. Jam rūpėjo pasisemti iš geografijos taikomosios naudos, to- 
dėl jo veikalai savo turiniu artimi ekonominei geografijai. Ypač jį žavėjo politi- 
nės geogralijos klausimai, jos nauda karybai. Jam rūpėjo išsiaiškinti, kokiais ge- 
ografijos elementais rėmėsi pūnai, sugebėję atremti graikus. Galbūt tokius 
Polibijo interesus žadino jo karinė karjera. 


Poseidonijas Apamėjietis (135-50 m. pr. m. e.) 


Jis laikomas vienu mokyčiausių graikų po Aristotelio. Apsigyvenęs Rode apie 
77 m. pr. m. e., Poseidonijas sukūrė geografijos mokyklą. Iš Strabono sužino- 
me, kad Poseidonijas buvo „perdėm linkęs geografijos reiškinius aiškinti rem- 
damasis matematika ir fizika“. Jo veikalas „Apie vandenyną“ buvo artimas Era- 
tosteno geografijai. Jis liečia ir geografines keliones; pradėdamas Homeru, 
Poseidonijas kalba apie Žemės paviršiaus kitimus palaikydamas Platono nuo- 
monę, kad pasakojimai apie Atlantidą turi tikrovišką pagrindą. Jo geografinių 
samprotavimų matematiškumu tenka žavėtis. Poseidonijas net apskaičiavo at- 
stumą iki Saulės (jo nusakytasis atstumas sudarė 5/8 tikrojo). Taip pat apskai- 
čiavo Žemės apskritimo ilgį panašiu būdu kaip Eratostenas, bet rėmėsi dangu- 
je ne Saule, o Kanopo žvaigžde, kuri yra šiek tiek pakilusi ir matoma 
Aleksandrijoje tuo metu, kai Rodo saloje būna horizonte. Strabonas teigia, jog 
Poseidonijas net keliais būdais skaičiavęs Žemės apskritimo ilgį ir gavęs skirtin- 
gus dydžius: 180 000 stadijų 17 240 000 stadijų. Pirmuoju iš jų galbūt naudo- 
josi Marinas Tyrietis. 

Poseidonijo nuomone, oikumenė esanti ištęsta iš vakarų į rytus. „Jeigu plauk- 
tume iš vakarų tiesiai, laikydamiesi vienos lygiagretės, tai nuplaukę 70 000 stadi- 
jų galėtume pasiekti Indiją“. Taigi atstumą sumažino daugiau nei perpus. Skir- 
tingai nuo Polibijo, Poseidonijas kalbėjo apie vientisą pasaulio vandenyną. 
„Aišku, jog apgyventoji sausuma iš visur supama vandenų, kurių nejuosia jokia 
sausuma. Jie išsilieję bekraštėje erdvėje, ir niekas jų nedrumsčia“. Šis mokslinin- 
kas buvo nemažai keliavęs po Viduržemio jūrą. Savo istorijos veikaluose paliko 
aprašomojo pobūdžio žinių apie keltus ir germanus. 

Jis iš esmės daug naujo pasakė apie Parmenido, Eudokso, Aristotelio numa- 
tytas Žemės zonas Pirmiausia realesnę (siauresnę) vaizdavosi karštąją juostą. Taip 
pat nurodė, kad poliaračiai negali būti nustatomi pagal žvaigždžių matomumą, 
nes iš įvairių Žemės vietų jos matomos skirtingai. Be to, skyrė daugiau klimati- 
nių juostų. Tris iš jų laikė negyvenamomis (pusiaujo ir dvi poliarines), o kitos 
šešios — gyvenamos: dvi šaltosios, dvi vidutinio klimato ir dvi subtropinės. 
Pusiaujo juostą apibūdino kaip drėgną, vešlią. Abipus jos plytinčias - vaizdavosi 
sausas, be upių, su gyvenimui sunkiomis sąlygomis („nuo karščio gyvūnų ragai 
net susisukę...“). Teigė, kad geografinės zonos veikia ne vien gyvūnus ir augali- 
ją, bet ir žmonių gyvenimo būdą, rases, net „mineralų karalystę“ (po karšta Ara- 
bijos saule „sunoksta“ brangakmeniai). Poseidonijo veikaluose yra mitologijos, 
astrologijos elementų, pavyzdžiui, vandenynas gyvas, „kvėpuoja“, Mėnulis turi 
įtakos ne tik jūros potvyniams ir atoslūgiams, bet ir Žemės gamtai - augalijai, gy- 
vūnijai ir žmogui. 

Poseidoniją reikia laikyti gamtos reiškinių tyrinėtoju. Apie 96 m. pr. m. e. jis 
Gadese atsidėjęs stebėjo jūros potvynius ir atoslūgius. Žemės drebėjimus ir vul- 
kanizmo reiškinius stebėjo Sicilijoje ir Liparuose. Jo veikaluose skelbiamos 
brandžios fizinės geografijos mintys. Klimatines zonas, kaip matėme, jis nusakė 
gana teisingai. Poseidonijo teiginiais rėmėsi Strabonas, Plinijus, Ptolemajas. Iki 
mūsų dienų jo darbų neišliko: apie juos žinome iš cituotų fragmentų. Galimas 
daiktas, Poseidonijo būta daug didesnio gamtos tyrinėtojo, negu kad šiandien 
žinome. 


Markas Tulijus Ciceronas (106—-43 m. pr. m.e.) 


Poseidonijo mokinys buvo garsusis oratorius Markas Tulijus Ciceronas. Veikale 
„Apie valstybę“ (De republca) jis visapusiškai analizavo miestų geografinę padėtį, 
teigė, jog Graikijos miestai, būdami pakrantėse, geografiškai yra labai netobulai 
išsidėstę: jų tyko netikėtumai iš jūros — sulaukia ne tik naujų prekių, bet yra vei- 
kiami ir demoralizuojančių įtakų. Romos miesto padėtį aiškino esant geresnę, 
negu kitų, nes jis yra toliau nuo jūros, bet jungiasi su ja upe. Be to, miestas yra 
aukštesnėje vietoje, jam negresia maliarijos pavojus, jį veikia sveiko, ūksmingo 
klimato kalnų slėniai. Taigi Ciceronas vienas pirmųjų antikinėje geografijoje kė- 
lė ekonominės geografijos, ekologijos idėjas. 


144 Česlovas KUDABA Geografinės kelionės ir atradimai 


Titas Lukrecijus Karas (99-55 m. pr. m. e.) 


"Titas Lukrecijus Karas veikale „Apie daiktų prigimtį“ (De rerum natura) teigia, jog 
Visata begalinė ir joje yra daugybė panašių į mūsiškį pasaulių. „Kur tu bebūtum, 
į visas šalis yra begalybė, nėra pakraščio, nėra centro“. Savo pažiūromis jis buvo 
materialistas: „Niekas iš nieko negali atsirasti ir niekas į nieką negali pavirsti. 

Jo nuomone, Žemės viduje yra tuštumų, plyšių, kuriais verždamiesi požemi- 
niai sūkuriai sukelia žemės drebėjimus. Panašiai manė Seneka, Plinijus Vyresny- 
sis. Lukrecijaus gamtos reiškinių aiškinimuose nemaža priežastiškai pagrįstų 
samprotavimų. Antai perkūniją esą sukelia audros debesų grūmimasis tarpusavy- 
je; lietus atsiranda iš kylančių nuo jūros paviršiaus „vandens kūnelių“ (garų). Ug- 
nis, geležis, žemdirbystė yra sukurtos žmonių, bet ne iš dievų malonės atsiradu- 
sios. Apskritai Lukrecijus teigia, jog daugumą gamtos reiškinių suprasti nesunku, 
tik tam reikia pažinti nesuskaičiuojamą daugybę dalelių, iš kurių sudarytas pa- 
saulis. Remdamasis atomistu Epikūru, jis stengėsi gamtos vyksmus rasti pačioje 
gamtoje. O Žemės rutuliškumą... atmeta, nes, pasak jo, priešingame jos šone nie- 
kas negalėtų išsilaikyti, kristų žemyn. O vis dėlto sako, kad Žemė yra Visatos cen- 
tre, Saulė keliauja aplink ją — virš jos ir po ja; dėl to diena kaitaliojasi su nakti- 
mi. Aiškindamas Nilo potvynių priežastį, Lukrecijus pateikia kelis spėjimus, iš jų 
ir tokį, kad „galbūt tuo metu gausesni lietūs lyja ties upės versmėmis“. 


Markas Terencijus Varonas (116-27 m. pr. m. e.) 


Dirvožemio mokslo užuomazgos Romos imperijoje susikūrė visai nepriklauso- 
mai nuo graikų mokslo. Dar pačioje romėnų viešpatavimo pradžioje Porcijus Ka- 
tonas Vyresnysis parašė veikalą „Apie žemės ūkį“ (De agricultura), kuriame mėgi- 
na skirstyti dirvožemius pagal jų tinkamumą žemdirbystei. Dar išsamiau 
dirvožemius analizuoja viename iš daugelio veikalų romėnų enciklopedistas "Te- 
rencijus Varonas. Jis dirvožemius skirsto į gimines (padermes), atmainas ir rūšis, 
o pagal ūkinę reikšmę - į natūralius ir dirbamus, taip pat išskiria slėnių ir lygu- 
mų, kalvotų ir kalnų sričių dirvožemius. Be to, jis sako, kad gali būti įvairios per- 
einamosios dirvožemių atmainos. Varonas suvokė net mikrobų pasaulį: „Kai kal- 
bame apie pelkes,- rašo jis,- būtina pastebėti, kad jose slepiasi smulkučiai 
gyvūnėliai (animalia minuta), kurių negalima matyti paprasta akimi. Jie oru pa- 
tenka į kūną per burną, šnerves ir sukelia grėsmingas ligas“. Iš tokių minčių 
sprendžiama, jog Varono būta ne vien supratingo gamtininko, bet ir plačiai išsi- 
lavinusio tyrinėtojo. 


Markas Agripa (63-12 m. pr. m. e.) 
Markas Agripa, Romos karžygys, inžinierius, vadovavęs kelių, uostų, akvedukų 
statybai, dalyvavęs keliuose jūros mūšiuose. Pats pažino nemaža imperijos sričių, 


rinko žinias iš kelių statytojų. Turėjo sukaupęs nemaža geografijos žinių, kurio- 
mis remdamasis sudarinėjo imperijos žemėlapį. Nespėjo užbaigti. Jam mirus, 

darbą baigė pats imperatorius Augustas, kuris buvo jo uošvis. Nei Marko Agri- 
pos žemėlapio, nei jo užrašų neišliko, tačiau manoma, jog jo darbo turinys atsi- 
spindi Romos imperijos žemėlapyje. Imperatoriui Augustui liepus, šiaurinėje 
Romos dalyje buvo pastatyta galerija, kurioje tas žemėlapis eksponuotas. Žemė- 
lapis turėjo būti didelis, tačiau keista, kad jo nemini Strabonas. Gal tiesiog jam 
neteikė dėmesio, nes žemėlapis buvo gerokai atsilikęs nuo graikų kartografijos. 
Romos aukštuomenei tuo metu nerūpėjo žemėlapio tikslumas, kūrinio tobulu- 
mas. Svarbiausia buvo sienos, keliai ir atstumai. Panašių žemėlapių, vadinamų iti- 
neraria picta (pieštas kelionių vadovas), Romos laikais buvo ir daugiau. 

Šio Romos kartografijos „žanro“ paminklu laikoma vadinamoji Tabula Peutin- 
geriana (pavadinta XVI a. Augsburgo kolekcionieriaus Konrado Poitingerio, iš- 
saugojusio šį žemėlapį, vardu). Tai 7,5 metro ilgio ir 34 centimetrų pločio juos- 
ta. Joje pavaizduota Viduržemio jūra su jai artimais kraštais nuo Atlanto 
vandenyno iki Gango. Pagrindinis žėmėlapio turinys - keliai ir miestai, pašto su- 
stojimo vietos, atstumai. Perspektyviniu ženklu nubrėžti kalnai. Žemėlapis sukur- 
tas maždaug I a., o sumažintas ir pakeistas V a. (Ši kopija galbūt dar vėlesnė.) Ag- 
ripą galima laikyti vienu iš šitokių romėniškų žemėlapių pradininkų, nes kitų 
panašių dar nerasta. 


Strabonas (68 m. pr. m. e.-20 m. e. m.) 


Stambiausią antikinių laikų geografijos veikalą yra parašęs Strabonas - Mažosios 
Azijos graikas. Jo septyniolikos knygų „Geografijos užrašai“ (Geografica hybomne- 
mata “*) išliko iki mūsų dienų. Be to, jis parašė 47 knygų veikalą „Istorijos užra- 
šai“ (Historica hybomnemata). 

Tai kritiškas, kartais net kitų darbus ironizuojantis, pasitikintis savo patirtimi 
ir nuomone mokslininkas. „Iš geografų neatsiras nė vieno, kuris apkeliautų dau- 
giau žemių kaip aš',- rašė Strabonas, nors buvo keliavęs visai nedaug (lankėsi tik 
Mažojoje Azijoje, Egipte, Apeninų pusiasalyje). 

„Geografijos užrašų pradžioje jis apžvelgia ankstesniųjų mokslininkų ir ke- 
liautojų darbus, iš kurių ypač vertina Homerą. Kaip pažymi tyrinėtojai, Eratos- 
teną Strabonas citavo „be galo“. Daug minčių ir idėjų jis perima iš Polibijo, Po- 
seidonijo, Eudokso ir kitų. Su anksčiau gyvenusiais autoriais polemizuoja, vienus 
labai vertina (Poseidoniją), kitus peikia (Eratosteną), bet savo veikale pasinaudo- 
Ja beveik visų mintimis. Kadangi daugumos antikinių mokslininkų knygos iki 
mūsų dienų neišliko, tai Strabono veikalai, kuriuose jis gausiai cituoja kitus, kar- 
tu yra ir šaltinis antikinės geografijos mokslo turiniui bei lygiui pažinti. Žemėla- 
piams sudaryti naudojo cilindrinę projekciją. 

Iš 17 geografijos knygų dvi knygas Strabonas paskyrė matematinės geografi- 
jos samprotavimams. Jose kalbama apie Žemės rutuliškumą, išsako dabar mo- 
kyklų vadovėliuose kartojamą tiesą apie „jūros paviršiaus kreivumą“, už kurio pa- 
sislepia laivai, kai jie užeina už horizonto. Strabonas — vienas iš nedaugelio to 
laikotarpio geografų, palaikantis „okeaninį požiūrį“. Jis įtikinėja vandenynų Že- 


5 CrpaGon, Feozpadbua 6 17 knuzax, nep. T. A. CaprauoBckoro, MockBa: Hayka, 1964. 

mėje esant daugiau nei sausumos, tvirtina, kad jie jungiasi, todėl Afriką, pasak 
jo, galima apiplaukti. „Jei Atlanto vandenys mums nekliudytų, tai, iš Iberijos (Pi- 
rėnų pusiasalio“. - Č. K.) keliaudami tos pačios lygiagretės apskritimu, patektu- 
me į Indiją“, - kartoja jis anksčiau kitų išsakytą mintį. 

Graikų geografinėse pažiūrose vyravo nuomonė, romėnų laikais mažiau po- 
puliari, jog oikumenė yra didelė sala, kurią skalauja vandenynas, o bet kuri jūra 
tėra Pasaulinio vandenyno įlanka. Todėl Strabonas, ja remdamasis, teigia, kad 
Viduržemio, Raudonoji, Persijos, Arabijos jūros tėra Pasaulinio vandenyno įlan- 
kos. Vadovaudamasis ta mintimi, jis klaidingai įsivaizduoja Kaspijos jūrą ir tvir- 
tina, jog ji turėtų būti Arkties vandenyno įlanka. 

Kalbėdamas apie žmonijos apgyventą sausumos sritį, Strabonas sako, jog ji 
veikiausiai Žemėje esanti ne vienintelė, - tinkamo klimato juostose gali būti dar 
kelios panašios sritys. Čia, kartodamas Eratosteną, jis buvo teisus. 

Strabonas giliau nei amžininkai įžiūrėjo fizinės geografijos turinį. Jis vienas 
pirmųjų sakė, jog geografą turi dominti ne vien Žemės dydis ir forma. „Būtina 
kalbėti apie šalių gamtos sąlygas“. Toliau jis savo veikale paliečia netgi geografi- 
nio rajonavimo klausimus. „Geografijoje, - rašo jis, - kai tenka dalyti žemynus į 
dalis, mes privalome ieškoti „sąnarių“ tarp gamtoje egzistuojančių vienetų, o ne 
skaldyti plotus dirbtinai. Tik pirmuoju atveju suseksime natūraliai egzistuojan- 
čius teritorinius vienetus, kas geografijai labai svarbu“. Tokios gilios yra Strabo- 
no mintys apie fizinį geografinį rajonavimą. 

Ypač dideli Strabono nuopelnai aiškinant Žemės paviršiaus morfologiją. Jis 
pirmasis pastebi Europos žemyno pakrančių susiskaidymą į pusiasalius ir salas, 
jo terminais kalbant, - į „žemynines ir jūrinės salas“. Pirėnų pusiasalio formą pa- 
lygina su jaučio odos, o Peloponeso - su klevo lapo forma. Neturėdamas jokio 
paviršiaus reljefą atspindinčio žemėlapio, Strabonas sugebėjo gana realiai nusa- 
kyti Balkanų kalnagūbrius. Dominuojančią virš kitų pusiasalių ir salų Pelopone- 
so kalnų padėtį jis prilygina „Heladės akropoliui“. 

Užsimena Strabonas apie vertikalų žemynų susiskaidymą, savaip aptaria sau- 
sumos kilimą ir slūgimą, ardomąją ir kuriamąją vandenynų veiklą, deltų susida- 
rymą. Jis rašė, kad salos galinčios iškilti iš jūros dugno. „Apie Siciliją galima gal- 
voti, kad ji yra Italijos nuolauža arba kad ji buvo išmesta ugnies jėgos iš Etnos 
[-..] Tą patį galima pasakyti apie Liparų ir kitas salas“. Rašydamas apie kalnus, 
pažymi, jog „netgi pietuose kalnai yra šalti, ir apskritai aukštai iškilusiuose 
kraštuose klimatas šaltas, jeigu tai net lygumos". „Geografijos užrašuose“ Strabo- 
nas kalba apie sniego liniją, kalnų ledynus. 

Įdomus ir vertingas yra Strabono Vezuvijaus apylinkių aprašymas, kurį jis at- 
liko prieš 60 metų iki šio ugnikalnio išsiveržimo. Vezuvijaus kūgis tada buvęs 
„pilkos pelenų spalvos, su gausiais įdubimais ir net urvais. Jie buvę pilni raudo- 
nai juodų uolienos nuolaužų, lyg ugnies nulaižytų. Visa tai rodo, jog iš čia atsira- 
dusių angų šokinėjo ugnis, bet vėliau ji užgeso dėl kuro stokos“. 

Pasaulio klimatus Strabonas dalijo į penkias juostas: pusiaujo (negyvenamą 
dėl karštumo), dvi priepoliarines (taip pat negyvenamas) ir dvi vidutinio klima- 
to (gyvenamas). Jis jau įžiūri klimato atmainas: soliarinį klimatą, priklausantį 
nuo Saulės, ir fizinį, - nuo vietos aplinkybių. Taip pat pastebėjo temperatūrų ki- 
timus kylant į kalnus, rašė apie sniego lavinas. 

Strabonas nemažai vietos skiria visuomeniniams ir net politiniams geografi- 
jos klausimams. Jis įrodinėja, kad geografija gali būti naudinga valstybės valdy- 
mui, todėl ją reikia išmanyti valdovams; samprotauja geografinės aplinkos ir 
žmogaus santykio su ja sąvokomis. Geografinė aplinka, pasak Strabono, esanti 
pastovesnė, todėl žmogus prie jos taiko savo veiklą. Vadinasi, ji turi įtakos žmo- 
gaus darbui. Tačiau nesuabsoliutina tos įtakos ir tvirtina, kad žmogus aplinką ga- 
li keisti, o savo gabumus vystyti. „Kai dėl įvairių menų, gabumų ir žmonių pašau- 
kimų, tai dauguma jų klesti įvairiose platumose, zonose, o dažniausiai — 
neatsižvelgiant į geografinę padėtį. Vieni žmonių ypatumai atsiranda gamtos įta- 
koje, kiti — iš įpročio ir lavinimosi“. 

Penkiolikoje iš septyniolikos savo knygų Strabonas aprašo šalių geografiją: 
Romos imperijoje žinotas šalis jis aptaria nevienodai smulkiai ir tiksliai. Vertin- 
gesni yra Mažosios Azijos, Egipto, Libijos aprašymai, kuriuose jis dėsto savo pa- 
tirtas žinias. Nemaža vietos skiria Indijai. 

Žemynų dydžius Strabonas nusako netiksliai: Afrika vaizduojama mažesnė už 
Europą, Kaspija - kaip Rytų vandenyno įlanka - nedidelė, o Juodoji jūra labai 
didelė. Rašydamas apie Europą, smulkiau apibūdina Alpes, Apeninus, pamini 
Galijos ir Germanijos sričių kalnuotą kraštą, nusako upių kryptį. Tačiau apie 
Šiaurės Europą nieko nežino, turėtas žinias apie Britaniją (iš Pitėjo, Cezario) ge- 
rokai supainioja. Antai Britanijos salą nusako esant visai netoli Pirėnų, o Airiją 
nukelia toli į šiaurę. 

Strabonas - geografinio aprašymo meistras. Pasigėrėkime ištrauka iš jo „Ge- 
ografijos užrašų“ apie Keltiką (dabartinę Prancūzijos sritį). Pradeda nuo upių, 
„kurios teka lygumomis arba kalnų papėdėmis. Jų nedidelis nuolydis netrukdo 
laivybai. Jos taip palankiai išsidėsčiusios, jog galima prekes pervežti iš vienos jū- 
ros į kitą (iš Viduržemio jūros į Atlanto pakrantę. - Č. K.). Tiesa, nedideliame tar- 
pe reikia naudotis vežimais, bet takoskyros yra plokščios, susisiekimui nesudaro 
kliūčių. [...] Visoje Galijoje prekės yra tos pačios, kaip ir Italijoje, tuo tarpu į šiau- 
rę nuo Sevenų (kalnai į vakarus nuo Alpių. - Č. K.) nebeauga alyvmedžiai ir fi- 
gos. Užtat šioje Galijos dalyje sėjama daug kviečių ir sorų, auginama įvairių gy- 
vulių bandos. Žemės beveik niekur nedirvonuoja, nebent ten, kur balos ir kalnų 
miškai. Dėl to didelis gyventojų tankumas, tiesą sakant, ir moterys visame kraš- 
te labai vaisingos, geros žindyvės“. 

Strabonas pelnytai laikomas regioninės geografijos pradininku. Niekas kitas 
antikiniais laikais neaprašė žemynų plačiau ir detaliau kaip jis. Ypač daug ge- 
ografijos žinių pateikia aštuoniose Europai skirtose knygose. Aprašymą prade- 
da nuo Ispanijos. Šios eilės tvarkos laikomasi ir šiandien, kalbant apie Europos 
kraštus. 

Oikumenę Strabonas apibūdina sklandžiai, priežastiškai, nuosekliai ir 
svarbiausia, — sistemingai. „Pradėti reikia nuo Europos, juk jos krantai yra 
labai įvairūs, be to, ji labiau tinkama žmonių veiklai. [...] Europa yra visa ap- 
gyventa, išskyrus nedideles sritis, kur šalta. Bet, jei ten apsigyvens veiklūs 
žmonės, jie ir ten susikurs patogų gyvenimą“. Kalbėdamas apie Europą kaip 
apie seniai ir tankiai gyvenamą sritį, Strabonas pamini svarbesniuosius jos 
gamtos išteklius: naudingas rūdas, naminius gyvulius, „kurių daugiau nei 
laukinių“. 

Pasaulis pagal Pomponijų Melą (okeaninio požiūrio į pasaulį pavyzdys) 


Pomponijus Mela (I a. pr. m. e.) 


Pirmąjį lotynišką geografijos veikalą „Oikumenės aprašymas“ (De Chorographia) 
Romos imperijoje apie 43 m. sukūrė Pomponijus Mela. Jo veikalas panašus į Se- 
nekos „Gamtos klausimus“ (Naturales guaestiones). Jis populiariai ir patraukliai 
persako graikų autorių mintis, daugiausia vietos skiria kraštams ir šalims apibū- 
dinti. Iš jo aprašymų galima spręsti apie graikų autorius, kurių darbai yra dingę, 
apie jų regioninės geografijos žinias. 

Gyvendamas Pirėnų pusiasalyje, Pomponijus Mela ne tik smulkiai aprašė šį 
kraštą, bet ir pateikė naujų duomenų apie Atlanto pakrančių Europą, Kanarų sa- 
las, Atlaso kalnus, Vyslos upę. Savo veikalą iliustruoja įdomiu pasaulio žemėlapiu. 

Teiginiuose apie pasaulį, apie penkias klimatines juostas bei vientisą Pasaulinį van- 
denyną yra ir tokia įdomi mintis, jog Atlanto vandenynas su Rytų vandenimis jungia- 
si šiaurėje per Skitų vandenyną (per Arkties vandenyną), o pietuose - per Etiopijos 
vandenyną. Kalbėdamas apie šiaurės kraštus, Pomponijus Mela pasako itin įdomių 
minčių. Antai jis teigia, jog hiperborėjai gyvena šiauriniame oikumenės pakraštyje 
„po Poliarine žvaigžde“, kur diena ir naktis trunka mėnesius. Yra užuominų apie Bal- 
tijos jūrą, salas, gyventojus. Šios žinios dažniausiai etnografinės, į Viduržemio kraštus 
patekusios per prekybos tarpininkus, todėl gerokai iškraipytos, o kartais netikros. 

Seneka (4 m. pr. m. e.-65 m. e. m.) 


Panašias į Pomponijaus mintis kiek vėliau plačiai reiškė Romos filosofas Seneka. 
Įdomiausias šiuo požiūriu jo veikalas „Gamtos klausimai“ (Ouaestiones naturales), 
kuriame gana smulkiai rašo apie vandenį, upių susidarymą, vandens temperatū- 
rą ir spalvą, orus ir vėjus. Šiame veikale jis pagrindžia svarbius meteorologijos 
klausimus: sniego, ledų susidarymą debesyse ir kt. Nemaža samprotavimų patei- 
kia apie žemės drebėjimus. Nagrinėja įvairių antikos autorių hipotezes, pagal ku- 
rias žemės drebėjimai — tai požeminės ugnies sukeltas reiškinys, tai vandenyno, 
ant kurio plaukioja sausuma, siūbavimas, tai požemio dujų išsiveržimas, tai pa- 
galiau kelių priežasčių rezultatas. 

Smulkiai aprašo 63 m. įvykusį žemės drebėjimą Pompėjų apylinkėse. Čia pat 
plačiai samprotauja apie jo priežastis. Seneka iškelia dinaminės geologijos idėją. 
Jis sako, jog dėl erozijos keičiasi kalnų masyvai. Jis ir jo amžininkas Plinijus Vy- 
resnysis pavartojo terminą „erozija“. 

Seneka rašė apie kitas šalis. Tačiau tarp daugelio samprotavimų yra ir fantas- 
tinių minčių, pavyzdžiui, Peloponese esanti upė, į kurią gyvulių augintojai gena 
avis, kad jų vilna būtų balta; Sirijoje esąs ežeras, kuriame plytos neskęsta, ir pan. 


Plinijus Vyresnysis (23-79 m.) 


Stambų enciklopedinį veikalą (37 knygos) - „Gamtos istoriją“ (Historia Naturalis) 
— parašė Romos enciklopedistas Plinijus Vyresnysis. Keturios jo knygos skirtos 
geografijai. Jose nuosekliai suminėta dauguma geografinių vietovardžių, atstu- 
mai tarp įvairių vietovių. 

Jis kartoja Žemės rutuliškumo teiginį, bet visiškai kitaip jį įrodinėja. Mini van- 
denyno paviršiaus kreivumo efektą ir aiškina jį šią vandens savybę lygindamas sų 
vandens lašo sferiškumu. Įdomių minčių pasako apie Žemės gelmes, kalnų susi- 
darymą. Kalbėjo apie kristalų atsiradimą kalnuose. Net ir pavadinimas nuo jo 
laikų liko graikiškas (kristalas — reiškia ledas). 

Plinijaus veikale gausu žinių apie žemynus, atokias Afrikos sritis, šiaurę, Ura- 
14, Skandinaviją, kuri, anot jo, esanti sala. Minima Baltijos jūra ir kraštai prie jos, 
o už šių kraštų, pasak Plinijaus, esanti šiaurė ir amžinas šaltis. Tačiau žemynų dy- 
džių Plinijus beveik neįsivaizdavo. Europos, Azijos ir Afrikos dydžius santykinai 
nusako kaip 9:7:4. Kaip ir daugelis graikiškos pakraipos jo pirmtakų, buvo „oke- 
aninio požiūrio“ į Žemės paviršių šalininkas. 

Plinijus savo veikalus rašė remdamasis kitų darbais. Nors pats nemažai kelia- 
vo, bet savo patirties beveik nepanaudojo. O juk buvo su kariuomene Pirėnų pu- 
siasalyje, lankėsi germanų žemėse; gyvenimo pabaigoje vadovavo laivynui, gal- 
būt plaukiojo. 

Plinijus Vyresnysis buvo tipiškas enciklopedistas. Rašoma, jog savo „Gamtos 
istorijai“ jis panaudojo šimto autorių žinias iš 2000 veikalų. Vien citatų yra apie 
20 000. Dažnai apie tą patį reiškinį jis pateikia visus pirmtakų teiginius, bet ne- 
daro savo išvadų. Antai, kaip ir Seneka, žemės drebėjimus aiškina visais žinotais 
argumentais, net Mėnulio įtaka. 


150 Česlovas KUDABA Geografinės kelionės ir atradimai 


Šioje pirmojoje antikos gamtos mokslų enciklopedijoje pateikiama žinių iš dau- 
gybės sričių: astronomijos, fizikos, geografijos, zoologijos, botanikos, žemės ūkio, 
medicinos ir daugelio kitų. A. Humboltas apie šį Plinijaus Vyresniojo veikalą rašė, 
jog jis „apima ir Žemę, ir dangų - nusako dangaus kūnų padėtį ir judėjimą, atmo- 
sferos ir meteorologijos procesus. Žemės paviršių ir visa, kas priklauso Žemei, - nuo 
augalijos dangos iki vandenyno moliuskų ir iki pačios žmogaus giminės“. "Tačiau, 
kaip toliau pastebi A. Humboltas, tie bendrosios geografijos elementai Plinijaus iš- 
dėstyti dar be sistemos. Yra ir nekritiškai pateiktų žinių, nuogirdų. Antai Europa, 
pasak jo, užima pusę visos sausumos, o Alpių aukštis esąs 50 tūkst. žingsnių (apie 74 
km). Į jo enciklopediją pateko ir daugiau keistų nuogirdų apie pabaisas ir įvairias 
fantastines būtybes, gyvenančias nežinomose karštųjų ir šaltųjų juostų srityse. 

Žinių gausumu sunkiai pranokstamas jo veikalas, parašytas lotynų kalba, bu- 
vo populiarus viduramžiais, dargi XVII ir XVIII amžiais. 

Plinijus Vyresnysis žuvo 79 m. iš arti stebėdamas išsiveržusį Vezuvijaus ugni- 
kalnį, kai buvo palaidoti po pelenais ir lava Pompėjai, Herkulanumas ir Stabijos. 


Kiti mūsų eros pradžios mokslininkai apie Žemę 


Pilnijus Jaunesnysis (61 — 114 m.) buvo Plinijaus Vyresniojo sūnėnas, jo išaugintas. 
Pagarsėjo kaip oratorius ir rašytojas. Geografiniu požiūriu įdomūs laiškai Korne- 
lijui Tacitui, kuriuose Plinijus Jaunesnysis pasakoja apie Vezuvijaus išsiveržimą ir 
Plinijaus Vyresniojo mirties aplinkybes. 

Romos laikų rašytojas, graikas Pausanijas (II a.) keliavo po Graikijos sritis ir 
parašė 10 knygų veikalą „Vadovas po Heladę“. Jame smulkmeniškai aprašė lan- 
kytų kraštų grožį, gamtą, istoriją. 

Romos poetas ir geografas Avienas (IV a.) parašė ir geografijos veikalų. Iš jų 
išliko pasakojimas „Jūros krantai“, kuriame, remiantis senesnių autorių žiniomis, 
aprašyti Viduržemio jūros, Juodosios jūros ir Kaspijos jūros krantai. Paminėta 
Krymas ir jo gyvenvietės: Chersonas, Kerčė, Feodosija, Balaklava. Išlikusiame va- 
karinių Europos pakrančių aprašyme yra Himilkono kelionės ištraukų ir kt. 

Įdomus I a. pr. m. e. lotyniškai parašytas Viiruvijaus dešimties knygų veikalas 
apie architektūrą. Aštuntoji knyga skirta taikomajai hidrologijai. Vitruvijus pir- 
masis aiškiai nušviečia visą vandens apytakos ratą gamtoje. Labai įdomiai apibū- 
dina požeminį vandenį, jo suradimo būdus (iš paviršiaus drėgnumo, augalų). 
Smulkiai nusako vandentiekio įrengimą. 

Heronas Aleksandrietis (II a.) tiksliausiai iš visų mokėjo nustatyti šaltinių ir upe- 
lių debitus; sukūrė metodiką paviršiaus nuotėkiui tirti. 


Publijus Kornelijus Tacitas (56-117 m.) 
Publijus Kornelijus Tacitas - nepralenkiamas originalumu ir tikslumu antikos 
istorikas. Etnografiniame veikale „Germanija“ (Germania), kuris buvo parašytas 


69 m., romėnams užkariavus Europą (po Trajano žygių), yra geografijos žinių 
apie Vidurio Europą. Veikale „Julijaus Agrikolos gyvenimas“ aprašoma Britani- 

ja; čia Tacitas labai tiksliai nusako salos padėtį, o paminėdamas, kad ji yra prie- 
šais Galiją, priduria, jog „dargi matoma iš ten“. Pasakodamas apie šių kraštų gy- 
ventojus, jų dainų sukeliamą įspūdį, rašo taip, tarsi pats būtų jų klausęsis. Tai ver- 
čia manyti, ar tik jis nebuvo keliavęs per tas vietas. Ir vis dėlto šių kraštų 
geografinę padėtį Tacitas nusako nepakankamai išsamiai. Jis dar nepateikia ge- 
ografinių vietovardžių, nėra žinių apie kraštus į rytus nuo Vyslos. 

Veikale „Germanija“ aprašomos germanų šalies ribos, jų gentys, miškai, mini- 
ma Baltijos (Svebų) jūra, į rytus nuo kurios, be aisčių, gyvena dar gotai. Skandi- 
naviją Tacitas tvirtina esant salą. Tačiau jis pateikia neabejotinų žinių apie šiaurę: 
„Už svijonų (teutonų?) yra kita jūra (Arkties vandenynas. - Č.K.), rami ir beveik 
sustingusi. [...] paskutinis jau besileidžiančios saulės spindėjimas negęsta iki pate- 
kėjimo, savo šviesumu temdydamas žvaigždes“ (baltųjų naktų įspūdis. - Č. K.). 

Tacitą, kaip istoriką, daugiau domina žinių nuotrupos apie Baltijos (Svebų) 
jūros kraštų gentis ir jų verslus, gyvenimą. „Fenai!“ stebėtinai žiaurūs ir baisūs 
skurdžiai: neturi nei ginklų, nei arklio, nei namų židinio; jų maistas - žolė, dra- 
bužis - kailis, guolis - žemė. Visa jų viltis - strėlės, kurias, stokodami geležies, už- 
aštrina kaulu. Ta pati medžioklė maitina tiek vyrus, tiek moteris; jos juk visur ly- 
di vyrus reikalaudamos grobio dalies. Maži vaikai neturi jokios priebėgos nuo 
žvėrių ir lietaus, išskyrus šiaip taip iš šakų supintas palapines, kur jie ir slepiasi. 
Čia sugrįžta jaunuoliai, čia senių prieglauda. Bet jie mano, kad tai kur kas dides- 
nė laimė, negu stenėti, sunkiai dirbant žemę, statantis namus, ir vis galvoti su vil- 
timi ir baime apie savo ir svetimą turtą; ramūs jie prieš žmones, ramūs ir prieš 
dievus, pasiekę sunkiausio dalyko,- kad jiems nereikia net ko ir trokšti“ "". 

Mums ypač įdomios yra žinios apie Baltijos kraštus. Pateiksime čia ištrauką, 
kurioje rašoma apie mūsų protėvius, greičiausiai apie prūsų gentis: 

„Dešiniajame savo krante Svebų (Baltijos. - Č. K.) jūra skalauja aisčių gentis, 
kurių papročiai bei apdaras kaip ir svebų, o kalba artimesnė britaniškajai. [...] 
Kalavijus vartoja retai, dažniau vėzdus. Javus bei kitus reikalingus augalus augi- 
na uoliau negu tingūs germanai. Jie apieško ir jūrą; seklumose ir pačiose jos pa- 
krantėse vieninteliai iš visų rankioja gintarą...“ ** 


Klaudijas Ptolemajas (90-169 m.) 


Žymiausiu Romos imperijos geografu visai pelnytai laikome Klaudiją Ptolemają — 
Aleksandrijos astronomą ir matematiką, kartografą, muzikos teoretiką. Jis parašė 
daugelį stambių mokslo veikalų, iš kurių du ypač svarbūs geografijai. „Didžioji 
sandara“ (Megale Syntaxis), vėliau arabų pavadinta „Didžiausiąja“ (Almagest), yra 
astronominių samprotavimų veikalas. Čia kalbama apie geocentriškumą, aprašo- 
mi Žemės, Mėnulio, Saulės dydžiai, aptariami kiti Visatos ir Žemės klausimai. 
Klaudijo Ptolemajo Žemės centrizmo požiūris išgyvavo ilgus amžius ir geografijo- 
je atliko svarbų vaidmenį. | 


'* Suomių kilmės gentys. 


" Tacitas, Rinktiniai raštai, Vilnius: Vaga, 1972, p. 31. 
'* Ten pat, p. 29-30. 

Klaudijas Ptolemajas 
(XV a. medžio skulptūra. 
Rankoje laiko armilinę Visatos schemą) 





Nepaprastai didelę įtaką geografijos mokslui turėjo ir kitas jo veikalas - „Ge- 
ogralijos vadovas“ (Geographike Hypbhegesis), taip pat parašytas graikiškai. "Tas vei- 
kalas pateikia išsamiausią tais laikais oikumenės kartografinį vaizdą, kartu yra 
pirmasis teorinis metodologinis geografijos istorijos veikalas. 

Savo svarbiausiame geografijos veikale Klaudijas Ptolemajas pateikia geogra- 
fijos apibrėžimą, kuris, tiesa, geriau atspindi kartografijos, o ne geografijos turi- 
nį: „Geografija yra linijinis žemės pavaizdavimas su visu tuo, kas joje yra“. "T0- 
liau jis pažymi, jog geografija (kartografija) „suteikia galimybę apžvelgti viename 
paveiksle Žemę, panašiai kaip mes apžvelgiame visą dangų su jo žvaigždynais“. 
Nuo šios geografijos (kartografijos) Klaudijas Ptolemajas skiria „chorografiją“, 
kuri, mūsų supratimu, ir yra geografija. Jos tikslas, anot jo, - aprašyti Žemę su 
visomis jos ypatybėmis ir įžymybėmis. 

Ptolemajas sukūrė kartografiškai labiausiai pagrįstą Žemės sausumos vaizdą, ku- 
rį pavaizdavo savo pasaulio žemėlapyje. Tame žemėlapyje jis pirmasis žemynų dy- 
džius parodė santykinai tikroviškai: didžiausia Azija, po jos eina Afrika, o Europa 
yra mažiausia iš visų. Šiame pasaulio žemėlapyje tyrinėtojai įžiūri tris nevienodo 
tikslumo zonas. Centras, kurį apima Romos imperija, yra tiksliausias. Antroji zona 
- kraštai aplink Romos imperiją. Ši zona ne tokia tiksli kaip pirmoji, ji sudaryta re- 
miantis keliautojų duomenimis. Netiksliausi oikumenės pakraščiai, kuriuos Ptole- 
majas pavaizdavo remdamasis keliautojų žiniomis, gandais ir savo spėliojimais. 

Savo kuriamą Žemės vaizdą Ptolemajas tarsi atrėmė (paguldė) į kartografinę 
projekciją. Jis pats sukūrė dvi tokias projekcijas: konusinę ir pseudokonusinę. Ly- 
giagretės šiose projekcijose abiem atvejais sudaro lankus. Pirmuoju atveju dieno- 

Klaudijo Ptolemajo pasaulio žemėlapis 
(iš S. Miunsterio „Kosmografijos“, 1544) 


vidiniai yra tiesios linijos (laužtos ties pusiauju), antruoju — lankų formos. Pir- 
muoju atveju dienovidiniai „liečiasi“ su rutulio paviršiumi Rodo salos lygiagretė- 
je (36“ šiaurės platumos), antruoju - Sienos (Asuano) lygiagretėje (23*50" š. pl.). 
Ptolemajo oikumenės ribos šiaurėje yra Tulės lygiagretė (63“ š. pl.) ir pietuose — 
Agisimbos lygiagretė (20* pietų pl.). Pradiniu dienovidiniu Ptolemajas laikė tą, 
kuris eina pro Palaimos salą (tikriausiai Kanaruose), labiausiai nutolusią į vaka- 
rus Iš visų romėnų žinotų salų. 

Turėdamas tokį tobulą tais laikais kartografinį pagrindą, Ptolemajas galėjo 
nuosekliai toliau kurti žemėlapį, t. y. atitinkamose projekcijos vietose pažymėti 
žemynų kontūrus, pusiasalius, jūras, salas, gyvenamąsias vietoves. Daugelį šių 
objektų jis galėjo žemėlapyje žymėti pagal geografines koordinates, kurias turė- 
jo apskaičiavęs. 

Net šešias Ptolemajo knygas sudaro vietovių sąrašai su apskaičiuotomis geo- 
grafinėmis koordinatėmis (400 iš jų geografinio pločio padėtis nustatyta matuo- 
jant Saulės aukštį). Geografinio ilgio skirtumai išmatuoti tik vieną kartą - per 
Menulio užtemimą. Kitų taškų padėtis buvo apskaičiuota Rodo dienovidinio at- 
žvilgiu. Iš viso Ptolemajo kataloguose yra 6411 vietovių (Europoje - 2662, Afri- 
koje — 966, Azijoje - 2783), kurių apskaičiuota geografinė padėtis. Be to, dar įra- 
šyti 1608 kiti pavadinimai, daugiausia genčių. Iš viso jo veikaluose surinkta apie 
8000 geografinių Žemės vardų. Šis milžiniškas veikalas yra tarsi matematinis to 
meto oikumenės katalogas. 

Klaudijo Ptolemajo geocentrinės Visatos sche- 
mos viduramžių raižinys (apačioje: centre — 
alegorinė Astronomija, kairėje — astronomijos 
mūza Uranija, dešinėje — Ptolemajas) 





Astronominiu būdu nustatytų taškų padėtis Ptolemajo projekcijose vis dėlto 
daugeliu atvejų netiksli, nes jis rėmėsi ankstesniųjų skaičiavimų duomenimis, 
pagal kuriuos Žemės rutulio apskritimas tesudarė 180 000 stadijų, t. y. 1/4 bu- 
vo mažesnis negu yra iš tikrųjų. Tad suprantama, kodėl Ptolemajo pasaulio že- 
mėlapyje, suprojektuotame į mažesnio rutulio paviršių, daug vietos užėmė sau- 
suma ir nedaug ploto liko vandenims. Tuo būdu Ptolemajas tapo kontinentinio 
požiūrio (Žemėje vyrauja sausuma, ne jūra) teigėju, įrodinėtoju, šalininku. „Van- 
dens stichija“, anot jo, užima visai nedaug vietos. Be to, jis, kaip ir Marinas Ty- 
rietis, labai padidino Afriką — pietuose ją sujungė su jam nežinoma sausuma 
(terra incognita), nubrėžė milžiniškas salas (Ceiloną) ir pusiasalius (Indokiniją), į 
begalybę rytuose nutęsė Aziją. Kad Ptolemajas taip išplėtė sausumą, lėmė ne 
vien apskaičiuotas mažesnis Žemės dydis, įtakos turėjo ir tuo metu geografijoje 
įsigalinti nuomonė, jog pietinės oikumenės sritys (antipodai) yra taip pat žmo- 
nių gyvenamos. 

Prie savo „Geografijos“ Ptolemajas prideda 26 įvairių pasaulio dalių žemėla- 
pius (10 - Europos, 12 - Azijos, 4 - Afrikos), kuriuose pavaizduoja 64 kraštus. Vi- 
duramžiais šie jo žemėlapių rinkiniai buvo tokie populiarūs ir autoritetingi, jog 
net žodis „ptolemajas“ reiškė tą patį, ką po žymaus Nyderlandų kartografo Mer- 
katoriaus XVI a. ėmė reikšti žodis „atlasas“. 

Rytų Europą Ptolemajas vadino Sarmatija. Joje parodo Ra (Volgą), tekančią į 
Girkano (Kaspijos) jūrą, Tanaisą (Doną) - į Juodąją jūrą. Yra žinių, nors ir netiks- 

Klaudijo Ptolemajo Europos žemėlapis, kuriame pažymėtos Lietuvos žemės 


lių, apie kitas upes. Apie Sarmatijos reljefą Ptolemajo žinios nelabai tikslios. Jei- 
gu kai kuriuos jo čia pažymėtus kalnagūbrius galima palaikyti Alpėmis, Karpatais, 
tai Nemuno ir Dniepro takoskyroje iš vakarų į rytus nubrėžti Hiperborėjų kalnai 
yra pramanyti, pavaizduoti remiantis vien tuo, kad iš ten išteka upės. Kadangi 
dauguma Viduržemio jūros baseino upių, kurias žinojo Ptolemajas, išteka iš kal- 
nų, tai jam atrodė, jog ir Nemuno bei Dniepro ištakos turėtų būti kalnuose. 

Europos žemėlapyje pirmą kartą randame pavaizduotą Baltijos kraštų geo- 
grafinę situaciją. Lietuvos teritoriją čia galime atpažinti pagal Baltijos jūrą, va- 
dinamą Sarmatų vandenynu (Oceanus Sarmaticus). Į ją įteka upės Chronon, Ru- 
bon 1 Vistula. Atrodo, tai Nemunas, Dauguva ir Vysla. Vyslos 17 Nemuno 
tarpupyje įrašyti žodžiai „Galindae“ ir „Sudini“. Tai baltų gentys galindai ir sū- 
duviai. Mūsų kraštuose Ptolemajas, be abejo, nėra buvęs — rėmėsi pirklių ir tar- 
pininkų žiniomis. 

Ptolemajo veikaluose aptariami ir geografijos metodiniai klausimai - žemė- 
lapio matematinių ir astronominių pagrindų sudarymas. Jis nurodo, jog pir- 
miausia reikia sudaryti atramos taškų tinklą, o paskui matuoti nuotolius. Apra- 
šo nuotolių matavimo būdus. Tam reikalui sudaro „chordų lenteles“. Visi 
Ptolemajo žemėlapiai yra orientuoti į šiaurę. Paplitus kompasui, ši taisyklė tapo 
visuotinė. 

Ne vieną tyrinėtoją stebino Ptolemajo darbų mastas, gilumas ir novatorišku- 
mas. Atsirado abejojančių, manančių, jog jis žemėlapių iš viso nebraižė, o tik su- 

darė katalogą. Žemėlapius, teigiama, galėjo vėliau sudaryti kitas kartografas, do- 
mėjęsis Ptolemajo darbais. Tačiau atidžiau tyrinėjusieji jo kartografinį palikimą 
neabejojo, jog tik Ptolemajas ir tegalėjo atlikti šiuos milžiniškus darbus. 

Ptolemajo veikalai nenustojo reikšmės labai ilgai. Jie buvo svarbūs jo paties 
epochoje, nepamiršti Bizantijoje, o iš ten juos perėmė arabai ir išvertė į savo kal- 
bą. Europos kraštuose Ptolemajo veikalai buvo išversti tik Renesanso epochoje, 
XV a. pradžioje. Iš viso Ptolemajas kartografijoje „karaliavo“ apie 15 amžių. Di- 
džiųjų geografinių kelionių išvakarėse ir joms prasidėjus Ptolemajo idėjos Euro- 
poje išgyveno tarsi atgimimą ir suvaidino žymų vaidmenį. Jo veikalai čia buvo iš- 
leisti bent 50 kartų. Verčiant, perrašinėjant, papildant atsirado žemėlapių 
kopijų, gerokai besiskiriančių nuo originalų. Manoma, kad šiuo metu pasaulio 
bibliotekose ir saugyklose Ptolemajo kūrinių turėtų būti apie 2000. Kito pana- 
šaus pavyzdžio, kurį lydėtų tokia legendinė sėkmė, geografijos mokslo istorijoje 
iki šiol nežinome. 


Marinas Iyrtetis (II a.) 


Ptolemajas savo raštuose komentuoja Marino Iyriečio darbus ir nemažai jais re- 
miasi. Deja, pats Marino Tyriečio vardas ir jo darbai mums žinomi tik iš Ptole- 
majo veikalų. Ptolemajas teigia, kad Marinas sukūręs tobuliausią geografinį Že- 
mės vadovą, nurodęs daugelio vietovių geografines koordinates, kurias jam 
(Ptolemajui) tekę patikslinti. Iš Ptolemajo darbų aiškėja, jog jau Marinas buvo 
sudaręs kartografinę projekciją ir žemėlapį. Kurdamas pasaulio kartografinį 
vaizdą, Ptolemajas, matyt, sąžiningai rėmėsi Marino Tyriečio darbais, nė kiek jų 
nemenkindamas. Tad kas gi buvo tas mokslininkas, jei buvo autoritetas pačiam 
Klaudijui Ptolemajui? 

Sprendžiant iš Ptolemajo veikalų, Marinas Tyrietis gyveno I-II a. Apie 
105-114 m. parašė originalų geografijos veikalą, sudarė pasaulio žemėlapį 
pritaikydamas cilindrinę projekciją. Priešingai savo pirmtakams, pusiaujo 
platumas parodė apgyventas. Ypač naujai šiame žemėlapyje vaizduojamos 
pietinės oikumenės sritys. Čia jo, matyt, naudotasi Pseudoariano „Periplu“. 
Afrikoje parodytos Nilo versmės bei kitos žemyno vidaus sritys. Pietuose Afri- 
kos žemynas pereina į dar nežinomą pietų sausumą, kuri rytuose jungiasi su 
Azija. Tuo būdu Indijos vandenynas yra uždaras. Šiame žemėlapyje lengvai at- 
pažįstame Pietryčių Azijos pakrantes ir kraštus. Pavaizduotas Malakos pusia- 
salis, Pietų Kinijos jūra (Didysis užtakis), pagaliau ir Kinijos miestas Tinas. Ta- 
čiau visos tos realios Pietryčių Azijos geografinės vietovės pavaizduotos 
klaidingoje sferoje — prie pusiaujo. Azijos pakrantės linija pasukta ne į šiaurę, 
o atvirkščiai, į pietus. Žinomas vokiečių tyrinėtojas R. Heningas mano, jog tai 
jūrininkų klaida, kai jie, nesuvokdami pusiaujo situacijos (Saulė keičia šešėlio 
kryptį), jausdavo priešingą įspūdį - plaukdami į šiaurę, vaizdavosi plaukią į 
pietus. 

Marinas Tyrietis oikumenę savo žemėlapyje vaizduoja cilindrinėje projekcijo- 
je, Žemės apskritimo dydį laikydamas 180 000 stadijų. Labai išplėtęs tokiame 
„nedideliame“ Žemės paviršiuje sausumos plotus, jis pasireiškia kaip kontinenti- 

Marino Tyriečio pasaulio žemėlapis (E. Honigmano rekonstrukcija) 


nio požiūrio šalininkas. Marino Iyriečio žemėlapis neišliko, tačiau arabų geo- 
grafas Masudijus tvirtina, kad X a. jis dar buvęs. 

Taigi Klaudijas Ptolemajas, naudodamasis Marino Tyriečio darbais, toliau 
plėtojo savo pirmtako iškeltas idėjas. Šie geografai išsprendė sunkiausią tuo lai- 
kotarpiu kartografijos problemą - sukūrė būdą, kaip sferišką Žemės rutulio pa- 
viršių vaizduoti plokštumoje. 


9. Geogralijos žinių menkėjimas smunkant 
Romos 1mperijai 


Laipsniško gamtamokslinės minties silpnėjimo priežastys glūdėjo pačios Romos 
imperijos visuomenės raidoje. Klasinėje valstybėje svarbiausia reikšmė buvo tei- 
kiama karybai ir biurokratijai, turtams ir karjerai. Mokslams, iš jų gamtos ir ge- 
ografijos, nebuvo skiriama reikiamo dėmesio. Apie graikų mokslą, patekusį į ro- 
mėnų rankas, dažnai kalbama kaip apie sėklą, mestą ant akmens. Viena iš 
mokslo smukimo priežasčių buvo vergovinės sistemos krizė, krikščionybės įsiga- 
lėjimas. Nuo 330 m. Romos imperijoje ji tampa valstybine religija, plinta kitose 
Europos šalyse. Dar Romos imperijos laikais krikščionybė pradeda kovą prieš 
„pagoniškąjį“, vadinasi, antikinį mokslą. 

Geografijos mokslo krizė romėnų visuomenėje pasireiškė ir tuo, kad dalis ži- 
nomų mokslininkų tenkinosi ribotu oikumenės ir Visatos suvokimu. Žemės rutu- 
liškumo ir dydžio sąvoka net Strabonui tebuvo hipotezė, nelabai reikšminga jo 
geografijai. Panašias ribotas mintis palaikė pirmiausia tie, kurie tenkinosi kom- 
piliaciniu Žemės aprašinėjimu, jai pažinti mažai rėmėsi matematiniais elemen- 
tais, pavyzdžiui, Plinijus, Tacitas. Pastarasis teigė, jog Žemė yra disko pavidalo. 
Rašydamas apie šiaurę, aiškino, kad naktis vasarą ten trumpa, nes ten esąs Že- 

mės disko pakraštys, mažas Žemės šešėlis ir dėl to vasarą naktimis ten šviesu. 
Geografija, kuri Romoje tolydžio tolo nuo graikų tradicijos, buvo siauresnė, tai- 
komojo pobūdžio, plėtojama dažniausiai kaip krašto administravimo priemonė. 
Imperijai plečiantis, reikėjo kelių - buvo nutiesti pagrindiniai vieškeliai iš Romos 
į Galiją ir Ispaniją, į Rytus ir kitur. Sukurta taip pat pašto tarnyba, kuria naudo- 
josi provincijų valdytojai, kiti patricijai. Tokio patricijaus teisėmis nemažai po ša- 
lį keliavo Plinijus, Seneka ir kiti. Beje, dar nuo Julijaus Cezario laikų pradėta su- 
darinėti kelionių maršrutų aprašymus. Kelionių vadovų (ižinerarium) buvo 
dvejopų: pieštų (itineraria picta) ir rašytų (itineraria annotato). Šiuose grynai romė- 
niško „geografijos žanro“ žemių, tiksliau - kelių piešiniuose ir aprašymuose ne- 
buvo laikomasi graikų tradicijos kartografijos taisyklių: Žemės rutuliškumo, pro- 
jekcijos, netgi mastelio. Būdingiausias iš tokių pavyzdžių yra jau minėtoji Tabula 
Peutingeriana, miestų, kelių planai. Romos geografijoje tuo metu vis dažniau reiš- 
kėsi determinizmo aiškinimų, įrodinėjančių savo visuomenės pranašumą, netgi 
jos pašaukimą valdyti kitas. 

Įsigalinti krikščioniškoji ideologija stengėsi antikinio mokslo tradicijai 
priešpriešinti savo pažiūras. Ji neigė graikų mokslo pasiekimus, filosofiją, kėlė Bib- 
lijos dogmas. Tuo būdu geografijoje vis mažiau vietos liko darbams apie Žemę, jos 
dydį, formą, padėtį Visatoje. Oikumenės pažinimas nesiplėtė, prekybinių bei kitų 
pažintinių kelionių buvo vis mažiau. Jas pakeitė krikščionių maldininkų žygiai į 
šventąsias Palestinos vietas. Jų kelionių aprašymai visuomenei buvo teigiami kaip 
geografiniai, vieninteliai verti pasitikėjimo. Pirmasis iš tokių kūrinių pasirodė apie 
325-333 m. „Kelionės vadovas nuo Bordo iki Jeruzalės“. Apie jo geografinį turinį 
nera ko nė kalbėti. Maždaug 380 m. panašų aprašymą pateikė Silvija Akvinietė, ap- 
silankiusi ne tik Jeruzalėje, bet ir Egipte, Arabijoje, Mesopotamijoje. Panašių ap- 
rašymų daugėjo. Juose svarbiausias dėmesys buvo teikiamas vietovėms, susijusioms 
su religinėmis legendomis, taip pat įvairaus pobūdžio keistenybėmis, dažniausiai 
pramanytomis. Geografijos žinios tuose aprašymuose skurdžios. 

Šiuo laikotarpiu mėginta tęsti ir antikinės tradicijos geografiją, bet tai geriau- 
siu atveju buvo tik kompiliacijos iš Plinijaus, Pomponijaus Melos ir kitų autorių. 
Tokio veikalo pavyzdys gali būti III a. eiliuotai parašytas Julijaus Solino „Rinki- 
nys dalykų, kuriuos verta prisiminti“. Jame pateikiamos daugiausia iš Plinijaus 
nurašytos žinios apie žemynus, daug kur jos papildytos pramanytais pasakoji- 
mais apie begalvius žmones ir kitokius nebūtus dalykus. Teigiamas šių darbų 
vaidmuo buvo tas, kad juose, tarp viso kito, išliko nurašytų vertingų antikos kū- 
rinių fragmentų, kurių originalai vėliau dingo. 

Kitą šio laikotarpio autorių grupę sudarė krikščionybės apologetai, kurie 
emė graikų ir romėnų mokslininkų darbus, jų ištraukas ir stengėsi juos pakreip- 
ti taip, kad jie sutaptų su krikščioniškomis pažiūromis. Tuo būdu jie norėjo įro- 
dyti krikščionybės moksliškumą, o „pagoniškąjį“ mokslą „apvalyti“, padaryti ne- 
pavojingą. Jie ypač rėmėsi Platonu, Plinijumi. Net vyskupas Bazilijus iš 
Cezarėjos (Kesarijos) IV a. pamokslų rinkinyje apie „šešias kūrybos dienas“ pa- 
našiu būdu paskelbė nemaža senovės graikų kosmogonijos elementų. Kitus tei- 
ginius, pavyzdžiui, Žemės rutuliškumą, mintį apie antipodus, jis neigė. Neigė 
todėl, kad šis tvirtinimas prieštarauja Šventajam Raštui. Jo manymu, Žemė 
plokščia, ji ramiai „guli Visatos dugne“. Gaubia ją dangaus skliautas, atsirėmęs 

„Itineraria tabula Peutingeriana“ žemėlapio fragmentas 

(7,5 metro ilgio juostos 1/30 dalis). Apačioje Afrikos šiaurinė pakrantė, 
viduryje Apeninų pusiasalio fragmentas su Roma centre, 

viršuje Balkanų pusiasalis 

į stulpus, styrančius Žemės skydo pakraščiais. Katalikų bažnyčios autoritetą vi- 
suomenėje, dieviškąjį teocentrizmą gamtoje ir Visatoje apie 400 m. išaukština 
Augustinas (Bažnyčios paskelbtas šventuoju) savo veikale „Apie Dievo valstybę“ 
(De civitate Dei). 

Kai kurie autoriai pačioje Romos viešpatavimo laikotarpio pabaigoje dar su- 
gebėjo išsakyti daugiau ar mažiau laisvas nuo krikščionių ideologijos pažiūras. 
Martianas Kapela net V a. dar rašė apie penkias žemės zonas, iš kurių dvi - po- 
liarinės - negyvenamos. Jis dar išdrįso, remdamasis Plinijumi, Pitagoru, Eratos- 
tenu, Ptolemajumi, savo veikale De Geometria parašyti, jog Žemė rutuliška. Jo am- 
žininkas Makrobijus, nors Žemę laikė plokščia, bet savo žemėlapyje vaizduoja 
geografines zonas. Atrodo, kad jis čia išreiškia dar Krateto iškeltą žemynų išsi- 
dėstymo idėją. 

Tačiau Martiano Kapelos kūrinys scholastinėje aplinkoje tuo metu turėjo pa- 
sisekimą visai dėl kita ko. Jis nepaprastai sodriai, atmiešdamas fantastiniais pra- 
simanymais, aprašė nežinomus nekrikščioniškus kraštus Afrikoje ir kituose 
žemynuose. 

Konstantinopolis (XIII a. piešinys) 

IV. Ankstyvojo Europos feodalizmo 
geografijos lygis (V-XI a.) 


1. Krikščioniškoji Europa ir jos geografija V-VIII a. 
* 
Europos žemėlapis tautų kraustymosi laikotarpiu 


Antikinio pasaulio klestėjimo amžiais, iki pat mūsų eros pradžios Vidurio Euro- 
pos gentys mokslo vystyme buvo pasyvios. Jos beveik neturėjo įtakos antikinio 
pasaulio kultūrai, aplink Viduržemio jūrą gyvenusioms visuomenėms. Tačiau 
nuo IV a. šiaurės barbarų (taip vadintos visos negraikiškos ir neromėniškos gen- 
tys) vaidmuo Europoje keičiasi. Daug reikšmės, gal kiek vienašališkai, skiriama 
hunams — mongoloidinio kamieno Azijos klajokliams, kurie pirmaisiais mūsų 
eros amžiais pasiekė Europą. 

"To meto žinios apie hunus, rašytos jų nepažinusių europiečių, negalėjo būti 
objektyvios. Daug pramanytų dalykų: kad jie neapsakomai žiaurūs, trumpakojai, 
ilgaliemeniai, suaugę su arkliais... Hunai vaizduojami kaip tamsi laukinė jėga, 
griaunanti ir minanti po kojomis tobulą Europos (romėnų) pasaulį. 

Hunų išjudintos, be to, ir patogesnių, našesnių ūkininkavimui pietinių sri- 
čių viliojamos, įšiauresnių Europos kraštų klajoklių gentys pradėjo didįjį kraus- 
tymąsi. 

Didysis tautų kraustymasis gerokai pakeitė Europos gyventojų geografijos že- 
mėlapį: IV a. iš rytų atplūdę hunai pajungė ostgotus, gyvenusius tarp Dono ir 
Dniepro, o V a. pradžioje įsikūrė Panonijoje. Panonijos hunai, Atilos vadovauja- 
mi, puolė Romos imperiją iš šiaurryčių. Nors hunų galia krito ir vėliau jie „ištir- 
po“ Europos etninėje aplinkoje, bet labai suaktyvino kitas gentis: vandalų, gotų, 
anglosaksų. Pastarieji kraustėsi vakarų, pietvakarių kryptimi. Visa tai kėlė didelį 
pavojų jau silpnai Romos imperijai. Be to, vietiniai gyventojai dažnai abejodavo, 
ar verta ginti imperiją, nes stambių Romos žemvaldžių jungą kentusių valstiečių 
gyvenimas mažai kuo skyrėsi nuo vergų. Dabar jie matė, kad nykstant nugalė- 
tiems žemvaldžiams dingsta skolos, sunki prievarta. Tuo būdu germanai, kurie, 
nors ir buvo iš dalies romėnų įtakos paveikti, dabar kėlė neišvengiamą grėsmę 
suskaldyti netvirtą Romos imperiją. Taigi vergovinė Romos valstybė, kaip minė- 
ta, silpnėjo tiek nuo klajoklių genčių antpuolių iš išorės, tiek nuo vidinių prieš- 
taravimų. 395 m. Romos imperija skilo į dvi dalis - Vakarinę ir Rytinę. Vakarinė- 
je imperijos dalyje greitai pradedama užmiršti graikų kalba ir literatūra, antikos 
mokslo tradicija. 410 m. gotai užima Romos miestą, o 476 m. Vakarinė Romos 
imperija nustoja gyvavusi. 

Apie V a. Europoje jau pradeda ryškėti naujų valstybių kontūrai, formuojasi 
romanų, germanų ir kitos Europos kalbos. Be Rytinės Romos imperijos, iškyla 
dvi gotiškos valstybės: Ostgotų — Apeninų pusiasalyje ir Vestgotų — Pirėnuose. 
Buvusioje Galijoje ima reikštis frankai, kurių imperija netrukus (VI-IX a.) sutvir- 
tėja —- įbaudžiavinami valstiečiai, turtėja dvasininkija, pradeda formuotis riterių 
luomas. Britų salose iškyla anglosaksai. 

Tautų kraustymosi žemėlapis (romėniški skaitmenys žymi amžių): 
1 - vandalai, 2 - hunai, 3 - gotai, 4 - anglosaksai 


Iš visų klajoklių toliausiai nusikraustė vandalai, sustoję net Šiaurės Afrikoje. 
Kiek vėliau iš Vidurio Europos lygumų pietų link pajudėjo slavai. Dalis jų, susi- 
dūrę su Bizantijos galia, apsigyveno Balkanų pusiasalio šiaurėje, prie Dunojaus 
(VII a.). Į šią sritį netrukus atsikėlė nuo žemutinės Volgos bulgarai, kurie, beje, 
čia prarado savo kalbą, tapo slavais, išlaikė tik Bulgarijos pavadinimą. O slavai 
pasiekė net Adriją, kur jų valstybės išliko iki šiol. 


Civilizacija 


Feodalizmo epochai, palyginti su vergovės epocha, būdinga aukštesnis gamybos 
lygis. Tačiau ankstyvaisiais viduramžiais Europoje vyravo primityvios karinio po- 
būdžio karalystės, kurioms buvo būdingas feodalinis susiskaldymas. Šiuo laiko- 
tarpiu ūkis buvo natūrinis, menkas darbo pasidalijimas, labai žemas gamybos ly- 
gis. Po klajoklių antplūdžio tebebuvo sugriauti romėnų pradėti statyti miestai, o 
naujose anglosaksų ir germanų valdose jų dar iš viso nebuvo. Silpni buvo ryšiai 
tarp karalysčių, kaimyninių valstybių, o su Rytais jie ir visai nutrūko. Laivyba šio- 
se Europos šalyse beveik nesivystė, sausumos keliai į Rytus pamažu atsiduria nau- 
jai kylančių konkurentų - arabų - žinioje. 

Ankstyvuoju feodalizmo laikotarpiu civilizacija Europoje pradėjo vystytis nuo 
daug žemesnės pakopos negu antikos šalyse. Tik VIII a. pabaigoje pradėjo reikš- 

tis kai kurie poslinkiai frankų valstybėje. Pats frankų karalius Karolis Didysis, 
nors ir buvo neraštingas, stiprino savo valstybę, mėgino atkurti Romos laikų ke- 
lius, pastatė mūro statinių, pradėjo statyti tiltą per Reiną. 797 m. jis siuntė pa- 
siuntinius į Rytų kraštus. Tačiau, jam mirus, pradėti darbai nutrūko. Dešimt me- 
tų statytas tiltas sudegė ir nebuvo atstatytas. Karolio įpėdinis pradėjo kasti 
Reino-Dunojaus kanalą, kuris, beje, buvo užbaigtas tik XIX amžiuje. Besifor- 
muojančių Europos valstybių pažangą labai sunkino nesibaigią puldinėjimai iš 
šalies: iš šiaurės puldinėjo normanai, iš rytų - nauja mongoloidų banga (Vengri- 
jos madjarai); netrukus prasidėjo krikščioniškąsias valstybes alinantys jų pačių 
organizuojami kryžiaus žygiai. 

Katalikų bažnyčios ideologija tuo metu panaudojama gentims ir besikurian- 
čioms valstybėms pajungti. Plačiai įsigali lotynų kalba, kuria naudojamasi ne vien 
Bažnyčios gyvenime. Ja rašomos knygos ir metraščiai, ji dėstoma mokyklose, var- 
tojama bendraujant tarp tautų ir valstybių. Genčių kalbomis kalbamasi namie, 
turguose, einant lažą. 


Krikščioniškoji geogralija 


Bažnyčios didaktinėje veikloje galima įžiūrėti ir kai kurių teigiamų pusių. Scho- 
lastiniuose ginčuose ir disputuose, kurie buvo labai paplitę, vystoma formalioji 
logika; į juos kartais prasigaudavo pažangių klasikinės senovės teiginių apie pa- 
saulį ir gamtą. 

Rašytiniai šaltiniai mažai pateikia žinių apie senųjų Europos gyventojų praei- 
tį, todėl apie jų vartotų geografinių sąvokų platumą sunku ką nors spręsti. Yra 
žinoma, kad germanai buvo žemdirbiai, manoma, netgi geriau sugebėję dirbti 
žemę negu Romos vergai. Tačiau, kaip jie geografiškai suvokė pasaulį, beveik ne- 
žinoma. Nėra žinių apie slavų, keltų, baltų ir kitų neraštingų genčių geografijos 
įvaizdžius. Gotų genčių, kurios iš Skandinavijos kraustėsi į pietus, padavimuose 


Pasaulis pagal Kozmą Indikopleksą (IV a.) 

išliko užuominų, kad „Skanda yra priešais Vistulos upę, kitapus jūros“. "Tai įdo- 
mi sąvoka, rodanti, kad jie šiek tiek pažino Baltijos jūrą, upių žiotis, o galbūt ir 
artimas pakrantes. Panašių nuotrupų rastume ir daugiau, tačiau jos sistemingai 
netyrinėtos. 

Krikščionybė, vis tvirčiau įsigalėdama, plėtė misijas, kurios ne tik platino Die- 
vo žodį, bet surasdavo kelius į naujas šalis, atnešdavo žinių apie kitų kraštų gy- 
ventojus ir jų verslus, turtus, gamtą. Taigi krikščionių pasaulyje, kur bet kokių 
teiginių tikrumo kriterijus buvo ne mokslas, o religiniai raštai, įsitvirtino nuomo- 
nė, jog Kristaus išpažinėjai yra vieninteliai šviesos skleidėjai visame pagonių ir 
kitatikių pasaulyje. Krikščionybės teigiamą įtaką geografinio akiračio plėtimui 
pripažino XIX a. vokiečių geografas K. Riteris, jis sakė, jog „krikščionybės pliti- 
mo istorija [...] yra kartu ir atradimų bei geografijos laimėjimų istorija“. Tačiau 
A. Humboltas, taip pat šiuolaikiniai geografijos istorikai Vakaruose nepritaria to- 
kiam apibendrinimui. Kaip neabejotiną geografinės minties sustingimo ir net 
smukimo laikotarpį apibūdina ankstyvuosius feodalizmo viduramžius marksistai. 
Šiandieną visiškai aišku, jog krikščioniškieji viduramžiai nebuvo klasikinės seno- 
vės tęsinys. 

Krikščionybė plito palyginti greitai: V a. siekė Persiją, Armėniją, Afrikos pa- 
kraščius, įšiauresnes „barbariškosios“ Europos sritis, netgi Britaniją. Netrukus 
pradėjo skverbtis į Indiją, pagaliau — ir į Kiniją. Stiprėjant krikščioniškosios 
ideologijos valstybėms, popiežius pamažu iškilo kaip krikščioniškojo pasaulio 


Viduramžių vienuolio, tariamai priėjusio pasaulio pakraštį, įspūdžiai 

Pramanyti nežinomų šalių gyventojai 


monarchas. Ši jo pozicija, kaip matysime vėlesniuose skyriuose, turės įtakos 
Rytų kraštų pažinimui. 

Feodalizmo epochos pradžioje geografija išgyveno dramatiškiausią savo is- 
torijoje nuopuolį. Antikinės geografijos subrandintos mintys apie oikumenę, 
Žemę ir Visatą šiuo laikotarpiu beveik neprisimenamos. Užmirštamos didžio- 
sios graikų bei romėnų kelionės, jų žemėlapiai. Įsivyrauja „naiviosios geografi- 
jos“ literatūra, kuri rašoma pagal Šventąjį Raštą. Vietoj Žemės rutuliškumo, ge- 
ocentrizmo ir heliocentrizmo idėjų nepajudinama taisykle geografijai tapo 
Bažnyčios pranašo žodžiai: „Štai Jeruzalė! Iškilusi viduryje žmonijos, o visos ša- 
lys yra aplink ją...“ Vyskupas Arnulfas VII a. aplankė Egiptą ir kitas šalis; atvy- 
kęs į Jeruzalę ir pastebėjęs stulpą, nuo kurio vidurdienį beveik nebuvo šešėlio, 
jis išpopuliarino mintį, jog tai įrodymas, kad Žemės vidurys esąs Jeruzalėje. Ki- 
ti šio keliautojo įspūdžiai ne mažiau naivūs. Antai jis rašo, jog matęs ugnikal- 
nį, kuris „dieną išmeta debesis, o naktimis — ugnį ir ypač aktyvus bei grėsmin- 
gas būna penktadieniais ir šeštadieniais“. Bažnyčios pasiuntiniams kelionėse 
daugiau rūpėjo platinti religijos idėjas, stiprinti Bažnyčios autoritetą, negu do- 
mėtis lankomų kraštų geografija ir gamta. Tik retas pasigilindavo į etnografi- 
ją, naujų kraštų geografiją. Be to, ne kiekvienas buvo objektyvus. Todėl vidu- 
ramžių literatūrą sudarė daugiausia „šventųjų gyvenimai“, vienuolynų 
metraščiai, traktatai. Tuo metu ideologai nelaikė savo amžių tamsiais, vadino 
juos „tikėjimo amžiais“. 4 

"Tų amžių geogralijos lygį akivaizdžiai apibūdina Kozmo Indikoplekso „Krikš- 
čioniškoji Visatos topografija“ (Topographia christiana). Pats Kozmas buvo Aleksan- 
drijos pirklys, VI a. atlikęs nemaža prekybinių kelionių. Jis lankėsi Arabijoje, Ry- 
tų Afrikoje, Etiopijoje, Persijoje ir net Indijoje. Kelione į Indiją Kozmas ypač 

didžiavosi (Indikopleksus - į Indiją plaukiojęs). Turėjo šiokių tokių žinių apie Cei- 
loną ir Kiniją. Senatvėje jis apsigyveno viename Sinajaus vienuolyne ir ten para- 
šė minėtą veikalą. Jis neigia antikinį požiūrį į Žemę ir aukščiausiu tiesos kriteri- 
Jumi laiko Bibliją. Kozmo Indikoplekso veikale yra šiokių tokių žinių apie šalis, 
tačiau jo teiginiai apie Žemę yra labai naivūs. Žemę, pasak Kozmo, sukūręs Mo- 
zė. Ji jokiu būdu negalinti būti apvali. Žemės apvalumo įrodinėjimas, pasak Koz- 
mo, tai „proto paklydimas“. Ji panaši į palapinę arba Nojaus arką. Sausuma esan- 
ti stačiakampė, su nelygiomis kraštinėmis (santykis 2:1). Sausumą skalauja 
vandenynas su keturiomis įlankomis: Viduržemio jūros, Raudonosios, Kaspijos ir 
Persijos. Vandenynas skiria rytuose esantį rojų, kuriame prasideda Nilas, Gangas, 
"Tigras ir Eufratas. Viską gaubia dviaukštis dangaus skliautas. Viršutiniame aukš- 
te karaliauja dievai, o žemesniajame yra dangaus šviesuliai, kurių judėjimą tvar- 
ko angelai. Aiškindamas dienos ir nakties kaitą, Kozmas sako, kad šiaurinėje Že- 
mės dalyje esąs milžiniškas kalnas, už kurio nakčiai užeinanti Saulė; be to, vasarą 
Ji sukasi aplink kalno viršūnę, o žiemą nusileidžia į papėdę. Dėl to keičiasi dienos 
ir nakties ilgis. Iš šalių - keturi vėjai, kuriuos į Žemę siuntinėja tie patys angelai. 
Žinių apie realią gamtą jo veikale visai nėra. Panašaus lygio yra nežinomo VII a. 
„kosmografo iš Ravenos“, vadinamo dar „paskutiniu antikos epigonu“, parašytas 
veikalas „Kosmografija“. Jo turinį sudaro vietovių katalogas (miestų, upių, salų), 
surinktas iš romėniškų kelionių vadovų. Nežinomasis geografas pasaulį vaizduo- 
Ja apskritą. Centre Ravena, nuo kurios eina 24 spinduliai - kiekvienai valandai. 
Dienos valandoms jis skiria pietinį Žemės skritulio sektorių - nuo Indijos iki Bri- 
tanijos. Kita dalis — šiaurinis sektorius — skirtas nakties valandoms. Rytuose, ties 
pirmąja nakties valanda, pažymėta rojus. 

Bažnyčia šiomis nesąmonėmis iš esmės pakeitė Klaudijo Ptolemajo pasaulio 
žemėlapius. Tokių primityvių Žemės vaizdavimo brėžinių buvo ir daugiau. Juose 
nebuvo laikomasi elementariausių kartografijos taisyklių, o vadovaujamasi bibli- 
niais teiginiais, pavyzdžiui, Žemės centre privalu buvo vaizduoti Jeruzalę, į rytus 
nuo jos — rojų, toliausiai rytuose turėjo būti šalis, kurioje gyvenančios pramany- 
tos būtybės Goga ir Magoga. Kituose nežinomuose oikumenės pakraščiuose taip 
pat vaizdavo pramanytus dalykus - žmones su šunų galvomis, su arklių kanopo- 
mis, benosius, beburnius ir kt. Taigi ankstyvųjų viduramžių kartografija buvo la- 
biausiai nutolusi nuo klasikinės senovės mokslo pagrindų. 


Bizantija ir jos civilizacija 


Bizantijos imperiją jos suklestėjimo laikotarpiu (IV-VII a.) sudarė senos civiliza- 
cijos šalys: Egiptas, Sirija, Mažoji Azija, Graikija. Ši imperija atlaikė hunų antplū- 
džius, dėl to čia išliko našesnė ūkinė gamyba, nebuvo sugriauti miestai, plėtojo- 
si amatai, ypač metalo, stiklo. Kaip ir anksčiau, Bizantijoje kryžiavosi prekybos 
keliai tarp Vakarų ir Rytų. Geografinė Bizantijos padėtis (prie sąsiaurių) buvo la- 
bai patogi. Iš jos galima buvo administruoti Viduržemio ir Juodosios jūros pa- 
krantes, skverbtis į kaimynines žemes. Ant helenistinės visuomenės pamatų ir su- 
sikūrė graikų-romėnų tradicijos valstybė, kuri daugiau nei kitos išsaugojo 
antikos mokslo laimėjimus, išlaikė graikų kalbą, kartu patirdama nemažą Rytų 

pasaulio įtaką. Tokiomis sąlygomis romėnų architektūra čia išsivystė kaip savitas 
Bizantijos stilius; pastatyta puošnių rūmų, tiltų, plėtota karyba, jūreivystė. Iš ro- 
mėnų paveldėtas jūrinis laivas ištobulintas kaip dromono tipo laivas, kuris buvo 
greitas ir gana didelis - 50-80 irklų. Klestėjo menas; Bizantijoje susiformavo sa- 
vitas paveikslo žanras — ikona. Geresnės nei kitoje Europos dalyje buvo sąlygos 
plėtotis gamtos mokslams. Ypač domėtasi medicina, botanika. Daugelį amžių 
Europoje buvo populiari X a. bizantiečių žemės ūkio enciklopedija Geoponica. 
Daugelis tyrinėtojų įrodinėja Bizantijoje buvus įkurtą pirmąją aukštąją mokyklą. 
Tačiau ir Bizantijoje ideologinę mintį stengėsi reglamentuoti vienuoliai, kurie ki- 
šosi į pasaulietinį gyvenimą, mokslą bei kitas veiklos sritis. 


Bizantijos keliautojai ir geografijos Žinios 


Žinių apie aplinkinį pasaulį ir tolimesnius kraštus į Bizantiją atveždavo pirkliai 
ir dvasininkai, kurie vykdavo į Egiptą, Indiją, Kijevo Rusią ir kitur. Savitą tolimų 
kraštų lankytojų grupę čia sudarė pamokslininkai - nestorininkai. V a. Konstan- 
tinopolio patriarchas Nestorijus galutinai subūrė religinę opoziciją. Nestorinin- 
kai neigė Dievo Motiną, o Kristų laikė žmogumi. Juos rėmė miestiečių sluoks- 
niai, palaikiusieji antikinį racionalizmą. Už tai Bizantijoje nestorininkai buvo 
pasmerkti ir turėjo trauktis į kitus kraštus, kur jie ir skelbė savo įsitikinimus. 
VI a. nestorininkai buvo įsikūrę Indijoje, VII a. pasiekė Kiniją, pagaliau Mongo- 
liją. Kartais sugrįždavo į Siriją, kur buvo jų centras, atnešdavo nemaža žinių apie 
tolimas šalis. Iš Sirijos tos žinios plito po visą Bizantijos imperiją. 

Buvo ir kitokio pobūdžio keliautojų. Antai nemažas keliones atliko Bizantijos 
pasiuntinys Cemarchas: 569-571 m. iš Trapezunto per Kaukazą, aplink Kaspiją 
pasiekė Altajų. Jis vykęs neva ieškoti tarpininkų prekybai su Kinija. Grįždamas 
Cemarchas iš šiaurės pusės apėjo Aralo jūrą, pasiekė Volgą, taip galutinai įrodė, 
jog Kaspija nesijungia su Arkties vandenynu, o yra atskira jūra. Po Cemarcho į 
Vidurinę Aziją buvo ir daugiau kelionių. 

VI a. kalbininkas Steponas Bizantijus sudarė milžinišką geografinių vardų są- 
rašą (Etnika), susidedantų iš 60 knygų. Ten surašyti geografiniai vardai iš graikų, 
romėnų bei kitų kraštų autorių veikalų. Nors šiame darbe nemaža klaidų, prasi- 
manytų dalykų, tačiau tuo metu tai buvo reikšmingas veikalas. Vertingų geogra- 
finių žinių apie Europą veikale „Istorija“ (Historia) pateikia žinomas VI a. istori- 
kas Prokopijas iš Cezarėjos. Būdamas Bizantijos valdovo sekretorius, jis lydėjo 
valdovą kelionėse ir žygiuose, todėl turėjo sąlygas surinkti naujų žinių apie kitus 
kraštus. 

Geografijos žinių apie kitus kraštus galima aptikti Bizantijos metraštininkų, 
valstybės veikėjų, diplomatų ir pasiuntinių raštuose. Tarp jų randame ir Bizanti- 
jos imperatoriaus Konstantino VII, valdžiusio X a., raštus, kuriuose yra geogra- 
fijos minčių apie savo ir kaimyninius kraštus. 

Nuo VI a. su Bizantija artimai buvo susijusi Armėnija, kuri tuo metu jau turė- 
jo sukūrusi turtingas savo mokslo tradicijas. Dar IV a. M. Maštoco buvo sudary- 
ta armėnų abėcėlė, o V-VI a. armėnai pasiekė savo literatūros suklestėjimą. Be 
kitų veikalų, čia buvo parašyta ir geografijos. Ananijus Širakocis ir Movsesas 


IV. Ankstyvojo Europos feodalizmo geografijos lygis (V-XIa.) 169 





Ananijus Sirakocis 


Chorenacis savo daugiapusiuose veikaluose liečia ir geografijos klausimus - pir- 
masis tvirtina, kad Žemė esanti rutulio pavidalo, aiškina Saulės užtemimų esmę. 
Jis kalba apie materijos amžinumą. M. Chorenacis aprašo žinomas šalis, ypač Ar- 
mėniją. Jo aprašymas toks tikslus, kad buvo galima sudaryti krašto žemėlapį. Vie- 
nu geriausių to meto regioninės geogralijos veikalų reikia laikyti „Armėnų geo- 
grafiją“, kuri parašyta taip pat apie VII amžių. Joje išsamiai aprašyta Didžioji 
Armėnija, taip pat tuo metu žinota sausuma, pateikiama penkiolika žemėlapių. 

„Armėnų geogralija“ buvo rašoma remiantis Ptolemajo veikalais. Armėnai 
turėjo išsivertę ir kitų antikinių autorių — Platono, Aristotelio, Hiparcho veika- 
lų. Ir vis dėlto, nors ne tik Armėnijoje, bet ir visame šiame Rytų pasaulio pa- 
kraštyje būta didelių mokslo laimėjimų, jų įtaka Europos geografijos mokslui 
buvo silpna. 


Airių geogratinis akiratis ir kelionės 


Keltų (galų) bei kitų čiabuvių gyvenamą Airiją mažiau palietė romėnų užkariau- 
tojų įtaka bei tautų kraustymasis. Krikščionybė V a. čia paplito jau gana turtin- 
game vietiniame kultūriniame substrate ir formavosi stipriai veikiama vietinės 
tradicijos. Šiuo metu čia kūrėsi nemaža brolijų, vienuolynų, jų globojamų mo- 
kyklų; savarankiškai formavosi raštija. Daugelis tyrinėtojų čia įžiūri savitą keltų-—- 
lotynų kultūrą. Šalia to airiai turėjo išpuoselėtą, gana tobulą, astronominiais ste- 
bėjimais pagrįstą laivybą. Jų laivai nebuvo dideli, bet labai patvarūs ir lengvi. Tai 
kuragai, daromi iš odos ir medžio. Vienam laivui padaryti reikėję apie 30 jaučių 
odų. "Toks laivas keldavo apie 20-30 žmonių. Kuragų „aukso amžius“ kaip tik ir 
buvo aptariamuoju laikotarpiu (VI-VII a.). 

Taigi pakrančių senbuviai rengė nemažus jūros žygius, siekė Europą, Atlanto 
vandenyno šiaurinių akvatorijų salas. Kelionės dažniausiai būdavo aprašomos. 

Fantastinis Brendano 
kelionės vaizdas 





Tarp tų aprašymų randame geografiniu požiūriu labai įdomių. Ypač vertas čia 
paminėti aprašymas „Šv. Brendano plaukiojimai“, kuriame religinės legendos 
susipynusios su tikroviškais kelionės vaizdais. 

Brendano gyventa (VI a.) Airijos pietvakariuose. Šanono žiotyse iki šiol išliko 
Brendano įlanka, du Brendano kyšuliai ir Brendano kalnas (953 m virš jūros ly- 
gio — kone aukščiausias Airijoje). Pats Brendanas apie 560 m. įkūrė Klonferto 
vienuolyną ir kelias prieglaudas. Be to, 7 metus keliavo, keliose vietose perplau- 
kė Airijos jūrą, lankėsi Britanijoje. Plaukiodamas su savo vienuoliais, Brendanas 
aptiko salų Airijos ir Škotijos pakrantėse, kur taip pat steigė vienuolynus. Jis sie- 
kė Hebridų salas, paskui atrado Orknio ir Šetlando salynus. Literatūroje aptin- 
kama žinių, jog Farerų salas taip pat atradęs Brendanas, tačiau pastaruoju me- 
tu nustatyta, kad pirmasis čia plaukiojo Kormakas, irgi airis. „Šv. Brendano 
plaukiojimai“, parašyti vėliau, apie X a., išliko iki mūsų dienų. Juose gana tik- 
roviškai aprašomos kelionės, tačiau yra ir mistinių dalykų. Brendanui priskirti 
nenustatyti atradimai vandenyne. Iki XV a. Šv. Brendano salos buvo vaizduoja- 
mos žemėlapiuose. Jas matome net M. Behaimo 1492 m. sudarytame gaublyje. 
XIX ir XX a. kai kurie autoriai ėmė manyti, kad tasai jūreivis buvo nukeliavęs 
net į Ameriką. 

Daug klajojo po žemyną VI a. pabaigoje ir VII a. pradžioje airis Kolombanas. 
Pirmiausia jis pasiekė Burgundiją, kur miškingose srityse įkūrė tris vienuolynus. 
Iš ten nukeliavo į frankų sostinę, po to traukė palei Reiną ir kalnuotose srityse 
misionieriavo. Galiausiai perkopė Alpes ir apsistojo Ligūrijoje, kur taip pat tęsė 
misionieriaus darbą. Ten ir mirė. 

VII-VIII a. sandūroje išgarsėja kitas airis —- Vilibardas (Vilibrordas). Jis vietos 
vyskupų buvo siųstas į Romą. „Kai Vilibardas įsėdo į laivą, pusis stiprus vakarų 
vėjas ir nunešė į Fryziją. Barbarai ir jų karalius į juos prieme gerai“. Fryzai tuo me- 
tu gyveno tarp Reino deltos ir Vėzerio žiočių. Čia jis apie 10 metų keliavo kaip 
misionierius, buvo pasiekęs frankų gyvenamas sritis. 

Kalbant apie šio laikotarpio geografiją, negalima nepaminėti Bedos Garbingo- 
jo (674—735 m.). Kompiliaciniame veikale „Apie daiktų prigimtį“ jis pareiškė ra- 
cionalių minčių apie atmosferą; pastebi, jog jūros vandeniui garuojant druskos 
nepakyla, o pasilieka, dėl to vanduo sūrus. Jis ne tik cituoja Plinijų Vyresnįjį, bet 
dargi siūlo besidomintiems patiems jį paskaityti. Nemaža geografijos žinių apie 
airių misijų veiklą, tarp jų ir apie geografinio akiračio plėtimą, pateikia Beda vei- 
kale „Anglų bažnyčios istorija“. Iš jos aiškėja, jog vienuoliai čia ne tik pirmieji 
apkeliavo Britų salas, bet pasiekė ir kaimyninius salynus, sukaupė žinių apie Eu- 
ropos pakrantes. 


Airiai atranda Farerų salas ir Islandiją 


Frankų karaliaus dvare 782 metais susikūrė mokslinis ratelis, vadintas Karolio 
Didžiojo akademija. Šiam rateliui priklausė ir pats karalius. Organizavo minėtą- 
ją Akademiją dvaro „mokyklos meistras“ Alkuinas. Alkuino mokinys Dikuilas pa- 
rašė (814-816 m.) astronomijos ir geografijos traktatą. Jo knyga „Apie Žemės 
apskritimo dydį (De mensura orbis terrae) yra pirmoji Frankų imperijos geografi- 
ja. Parašyta ši knyga sekant Herodotu, Plinijumi Vyresniuoju. Joje aprašomos 
trys pasaulio šalys (Europa, Afrika, Azija), jų upės, kalnai, jūros. Daugiausia vie- 
tos skiriama Europai. Ypač vertingas yra originalus knygos skyrius apie airių at- 
siskyrėlių ir vienuolių klajones Šiaurės Atlante. Dikuilas, aprašydamas gerokai į 
šiaurę esančias Farerų (avių) salas, sako, jog jis apie jas neužtiko žinių nė viena- 
me iki jo rašiusiųjų veikale: „Šiaurės Britų vandenyne yra nemaža salų, iki kurių, 
pučiant pastoviam vėjui, burlaiviu galima nuplaukti per dvi dienas ir dvi naktis. 
Vienas garbingas dvasininkas man pasakojo, kad jis mažame laivelyje su dviem 
suolais plaukė į ten vasaros metu dvi dienas ir naktį tarp tų dienų. Salos mažos, 
skiriamos siaurų protakų. Jose jau prieš šimtą metų (išeitų apie 725 m. - Č. K.) 
apsigyveno atsiskyrėliai, atvykę iš mūsų tėvynės Škotijos (Airijos). Dabar tose sa- 
lose nebėra atsiskyrėlių, nes jas puldinėja plėšikai normanai. Ten nesuskaičiuo- 
jamai daug avių ir jūros paukščių“. Manoma, jog vis dėlto, nepaisant normanų 
antpuolių, pietines Farerų salas pirmiausia apgyveno airiai, keltiško gentinio ka- 
mieno žmonės. 

"Tas pats Dikuilas praneša apie airių plaukiojimus į kažkokią kalnuotą šiaurės 
salą, kur jie išbuvo pusę metų: „Prieš trisdešimt metų (t. y. apie 795 m. - Č. K.) 
keli klierikai, gyvenę toje saloje nuo vasario I dienos iki rugpjūčio pirmosios, pa- 
sakojo man, jog ten ne tik vasaros saulėgrįžos metu, bet ir prieš ją ir po jos sau- 
lė tik trumpam tarsi pasislepia už nedidelės kalvos. Todėl ten tuo metu nebūna 
tamsu, ir galima dirbti kokius norint darbus. Jeigu klierikai būtų gyvenę aukštes- 
niuose salos kalnuose, tai veikiausiai saulė iš viso nepasislėptų nuo jų. Kol jie ten 
gyveno, dienas keitė naktys, išskyrus saulėgrįžos metą. Vienos dienos kelio atstu- 
mu toliau į šiaurę jie aptiko užšalusią jūrą“. | 

Niekas neginčija, jog Dikuilas rašo apie airių apsilankymą Islandijoje gerokai 
iki tol, kai tą salą pradėjo kolonizuoti normanai. Kad airiai anksti pradėjo lanky- 
tis Islandijoje, patvirtina ir „islandų istorijos tėvas“ Aris Torgilsonas Frodis savo 
„Knygoje apie islandiečius“: „Tais laikais ten gyveno krikščionys, kuriuos norve- 

gai vadino tėvais (papara). Tačiau vėliau tie žmonės, nenorėdami bendrauti su 
pagonimis, išvyko, bet paliko airiškų knygų, varpelių, kelionės lazdų. Iš to aišku, 
kad tai buvo airiai ''. Kai kurie tyrinėtojai mano, jog airiai galbūt turėjo žinių ir 
apie Grenlandiją. Dikuilo būta kūrybingo žmogaus. Apie 810 m. jis, Karolio Di- 
džiojo lieptas, sudarė pasaulio žemėlapį ir išraižė jį sidabro plokštėse. Britų ir 
germanų kraštuose atsiranda ir daugiau žemėlapių. X a. buvęs sudarytas anglo- 
saksų žemėlapis, XI a. - Gvido Briuseliškio žemėlapis ir kt. Tie žemėlapiai, de- 
ja, iki šiol neaptikti. 


2. Kai kurie geografijos Žinių šaltiniai IX-XI a. 
Europoje 
* 
Rašytiniai kūriniai apie Baltijos pajūrio kraštus 


Ankstyvuoju feodalizmo laikotarpiu Europoje ilgai nepasirodė bent kiek žymes- 
nių geografijos veikalų, mažai buvo verčiama iš antikos. Dargi Bizantijoje tuo lai- 
kotarpiu antikos įtaka buvo gana silpna. Geografijos dalykų mažai tėra ir šio lai- 
kotarpio keliautojų ataskaitose. 

Nepaisant nepalankių aplinkybių, atskirų autorių kūriniuose, metraščiuose, 
net valdovų raštuose randame šį tą naujo apie Europos šalis ir pasaulį. Nemažos 
iniciatyvos žmogus buvo pats Anglijos karalius Alfredas Didysis (IX a.). Jis glo- 
bojo mokyklas, mokslininkus, skatino keliones, pats kaupė kelionių aprašymus, 
kai kuriuos net išvertė iš lotynų kalbos į senąją anglų kalbą. Šie darbai labai 
reikšmingi geografijos istorijai. Alfredas Didysis pats parašė „Istoriją“, kurioje 
pateikia Žinių apie Europos šiaurės vakarų pakrantes, apie Britaniją. „Istorijo- 
je“ rašoma apie normano Otaro kelionę į Baltijos jūrą, pateikiama ir naujų ži- 
nių apie Baltiją (minimos Dauguvos žiotys, tankiai gyvenamos mūsų pajūrio pa- 
krantės). 

Alfredas Didysis komentuoja anglosaksų keliautojo Vulfstano (IX a. pradžia) 
ataskaitą apie kelionę į pietinę Baltiją, kurioje esanti Gdansko įlanka, Vyslos 
delta ir jūra, į kurią įtekanti pati Vysla. Vulfstano ataskaitoje randame žinių apie 
IX a. pabaigos aisčių gyvenimą prie Baltijos jūros. Jis rašo: „Aistija (Eastland) la- 
bai didelė. Joje daug pilių, ir kiekvienoje yra kunigaikštis (cyningc). Ir tenai labai 
daug medaus ir žuvų“?. Toliau plačiai aprašo šių genčių laidojimo papročius ir 
mirusiųjų deginimą. 

Vokiečių metraštininko Adomo Brėmeniečio kronika (1070-1075 m.) įdomi 
geografiniu turiniu. Aprašydamas „šiaurės salas“, jis pateikia žinių apie Skandi- 
navijos kraštus ir Baltiją, taip pat pamini kai kuriuos slavų kraštus. Jo žinių šal- 
tinis buvo danų vienuolynų raštai. Slavų kraštus šiek tiek pažino pats. Iš senes- 
nių autorių (Martiano Kapelos) perėmė Žemės rutuliškumo idėją, kitas mintis; 
„Nepaprastai stebina potvyniai, kylantys du kartus per parą. Netgi tie, kas tiria 
gamtą, negali suprasti šios gamtos paslapties“, - rašo Adomas Brėmenietis. Jis 


' H. II. Marnnosuų, B. H. Marunosuų, Hcmopua omkpoimua u uccneOo6auusa Eeponu, c. 109. 
* Lietuvos TSR istorijos šaltiniai (toliau — LIŠ), t. 1, Vilnius, 1955, p. 22. 

buvo girdėjęs apie normanų žygius net į Vynlandą. Rašo, jog už Tulės (Islandi- 
jos) ledai ir tamsa. Adomas Brėmenietis pirmasis pavartojo vėliau geografijoje 
įsitvirtinusį pavadinimą Baltija. Metraštininkas sako, jog taip šią jūrą vadina prie 
jos gyvenančios gentys. Pasak Adomo Brėmeniečio, iš Skandinavijos galima sau- 
suma patekti į Bizantiją. Taigi jis jau nelaiko Skandinavijos sala. Be to, pateikė 
Skandinavijos aprašymą. „Skania yra gražiausia Danijos šalis, galinga vyrais, ku- 
pina vaisių, turtinga prekių, o dabar ten daug bažnyčių“. 

Adomas Brėmenietis aprašo ir slavų kraštus. Lenkija - turtinga šalis, derlin- 
gi laukai; iš visų pusių ją juosia tankūs miškai ir upės. Mini Rusios miestus Nau- 
gardą, Kijevą. Visai teisėtai jis daugelio laikomas mokyčiausiu J. Dlugošo pirm- 
taku, rašiusių apie mūsų kraštus. 

Adomo Brėmeniečio kronikoje taip pat yra įdomių užuominų ir apie baltų 
gentis. „[...] Žemiai (Sembi) arba prūsai (Pruzzi) labai humaniški žmonės, - jie 
vyksta pagelbėti tiems, kurie jūroje atsiduria pavojuje ar užpuolami piratų. Auk- 
są 1r sidabrą labai mažai vertina, turi gausybę kailių. [...] Vietoje vilnonių apsiaus- 
tų, kuriuos mes vadiname „faldones“, jie dėvi tokiais brangiais kailiais. Daug ko 
girtino galima būtų pasakyti apie tų tautų papročius, jeigu tik turėtų Kristaus ti- 
kėjimą, kurio skelbėjus baisiai persekioja. [-..] iki šiol jų žemėje, nors visa kita yra 
bendra su mūsų papročiais, neleidžiama lankyti gojų ir šaltinių, kuriuos, jų nuo- 
mone, krikščionių aplankymas suteršia. Traukos gyvulių (arklių) mėsą vartoja 
maistui, o jų pieną ir kraują geria taip, kad, sako, ir pasigeria. Žmonės žydrų 
akių, rusvo veido ir apaugę plaukais, be to, neprieinami, apsisaugoję pelkėmis, 
nenori pakęsti tarp savęs jokio viešpaties [...]"? 

Maždaug tuo pačiu metu Rusijoje rašytoje Nestoro kronikoje paminėti kur- 
šiai, kurie, anot metraštininko, buvo geri jūrininkai, plaukiodavo į Danijos salas, 
siekė Skandinaviją. 

Šie nedideli, bet vis dažniau nuo X a. pasirodantys istoriniai, kartu ir geo- 
grafiniai epizodai apie Baltijos kraštus akivaizdžiai rodo, jog ši Europos dalis 
mūsų tūkstantmečio pradžioje vis plačiau atsiskleidžia geografiniu požiūriu. 
Krikščioniškų valstybių susidomėjimą visų pirma kėlė politinės ir ekonominės 
to meto aplinkybės: buvo siekiama, prisidengiant krikščionybės platinimo ir kil- 
niadvasiškumo skraiste, greičiau pradėti pagoniškų kraštų užkariavimą, tuo bū- 
du didinti įtaką tiems kraštams, pajungti savo poreikiams jų žmones bei gamtos 
turtus. 


Žemės ir Visatos suvokimas, kartografija 


Ankstyvuoju feodalinės Europos laikotarpiu racionalių samprotavimų apie Že- 
mę, Visatą aptinkame nedaug, ir tai suprantama. Oficiali pasaulėžiūra pasaulį 
laikė Aukščiausiojo kūriniu, ir Bažnyčia nenorėjo leisti nei pagalvoti, kad jį gali- 
ma pažinti. Uoliai buvo skelbiama, jog visa tiesa apie pasaulį surašyta Šventaja- 
me Rašte. Jeigu jį ir galima komentuoti, tai tik kaip pasigėrėjimą Aukščiausiojo 
didybe ir galybe. Bet kokios racionalistinės antikinių geografų mintys buvo at- 


* LIŠ, t. 1, p. 24-25. 

mestos kaip netikėliškos. Tebebuvo teologų pasmerktas Žemės rutuliškumas, an- 
tipodų buvimas: „Argi gali medžiai ir vaisiai augti į priešingą pusę, lietus, snie- 
gas ir ledai į viršų kristi“, — kartojo jie. 

Ankstyvųjų viduramžių kartografai pirmiausia stengėsi iliustruoti krikščioniš- 
kuosius teiginius apie pasaulį. Prie teologinių kūrinių buvo pridedami netgi že- 
mėlapiai. Dažniausiai Žemė būdavo rodoma keturkampė arba elipsinė. Žemėla- 
piai orientuojami į rytus, į šalį, kur esąs rojus. Nežinomuose oikumenės 
pakraščiuose randame vaizduojamas pasakų šalis, fantastinės išvaizdos būtybių 
apgyventas. Pačiuose žemėlapiuose būdavo įrašomi ilgi tekstai. 

Vakarų Europoje ypač menkos žinios buvo apie Rytų kraštus. Kaspija minė- 
tuose žemėlapiuose tebebuvo vaizduojama kaip didelė Arkties vandenyno įlan- 
ka. Dar mažiau buvo žinoma apie Indiją; apie ją tebesklido fantastiniai pasako- 
jimai. Beveik nieko nebuvo žinoma apie Afriką, netgi apie šiaurines jos 
pakrantes — viskas užmiršta. Todėl atrastieji kraštai dažniausiai nebūdavo nauji, 
o atrasti antrąkart ir trečiąkart. 

Šis feodalizmo laikotarpis sukūrė savitą kartografijos „žanrą“. Kaip žinia, ro- 
mėnai kūrė kelių ir administracinius žemėlapius, vadintus orbis picta, tabula cho- 
rograbhica. Juos Europoje dabar pakeitė vienuolių sudaromi primityvūs pakelių 
situacijos piešiniai. Atsirado taip pat ir didelės drobės, kuriose vaizduojamas pa- 
saulis - mappae mundi (iš čia 1r pavadinimas mapba — audeklas, drobulė, paplitęs 
germanų šalyse apie IX-XI a.). Mappae mundi (pasaulio žemėlapiai) labiausiai 
buvo paplitę vienuolynuose. Jie buvo braižomi įvairaus dydžio, įvairios formos 
drobėse ar pergamentuose, nesilaikant kartografijos taisyklių. Juose pasaulis 
vaizduojamas brėžiniais, piešiniais ir rašytiniais fragmentais, remiantis Bažnyčios 
tėvų mintimis, kronikininkų žinių nuotrupomis, Senojo ir Naujojo Testamento 
ištraukomis. Beveik visada rytuose, dažnai Ceilone ir toliau, įkurdinamas rojus ir 
kiti prasimanyti dalykai. Žemėlapiai taip pat būdavo elipsės ar skritulio formos. 
Pagrindiniai kartografinės situacijos bruožai paimti iš antikinių žemėlapių. 
Chronologiškai juos lyginant su kitais žemėlapiais, matyti tam tikra pažanga, ta- 
čiau tikslumu jie nepralenkė nė graikų mitinio (homeriškojo) laikotarpio karto- 
grafijos lygio. Nuo V iki XV a. mappae mundi originalų priskaičiuojama apie 500. 
Paskutinis pasirodė XVII a. Rusijoje. Mappae mundi žemėlapius vėliau pakeičia 
Viduržemio jūros kraštuose atsiradę kompasiniai žemėlapiai - portulanai. 

Skulptūrinis vikingo atvaizdas (archeologinis radinys iš X a., Skandinavija) 

V. Normanai ir jų Žygiai 


1. Normanų civilizacijos ypatumai 
S 
Kultūros bruožai 


Senieji Skandinavijos pusiasalio ir gretimų Europos pakrančių gyventojai, 
viduramžiais plačiai garsėję žygiais ir užkariavimais, buvo labai įvairiai va- 
dinami. Vokiečiai juos vadino „šiaurės žmonėmis“ - normanais, anglai - da- 
nais, airiai - fingalais, bizantiečiai - varangais. Tą pavadinimą žinojo slavai 
ir vadino juos variagais. Dar vadindavo vikingais. Šio žodžio reikšmė neiški. 
Daug kas teigia, jog tai plėšikas, jūros piratas. Senuose skandinavų užrašuo- 
se yra posakių „leistis į vikingą, „žuvo vikinge“. Išeitų, kad vikingas - jūros 
Žygis. 

Normanai - šiaurės germanų (danų, švedų, norvegų) pirmtakai iki X a. va- 
dinti vienu vardu. Kada jų protėviai apsigyveno Skandinavijoje, nėra vieningos 
nuomonės. Spėjama, jog tai turėjo būti tarp 5000-3000 m. pr. m. e. Anksčiau 
normanai gyveno Jutlandijos pusiasalyje, iš ten kėlėsi ir apsigyveno iš pradžių 
artimesnėse salose, pietinėse Skandinavijos pusiasalio pakrantėse, iš kur pa- 
mažu išplito iki Norvegijos fiordų. Ypatingos šio pusiasalio gamtinės sąlygos, 
ribotos galimybės tas sąlygas pagerinti grūdino normanų ištvermę, vertė prisi- 
taikyti. 

Gamtos atšiaurumas, jūros ir uolotos žemės nesutramdoma galia, laukinė gy- 
vūnija atsispindi skandinavų kosmogoniniuose mituose. Kai kurie mitiniai vaiz- 
diniai be galo įdomūs. Antai pasaulio sukūrimas aiškinamas, jog iš pradžių ne- 
buvę nieko - „vulkanai nedrebino žemės, audros nesiūbavo vandenų“. Šiaurėje 
tvyrojo miglų ir ledų šalis, o pietuose - šviesos ir ugnies kraštas. Kuriantis pasau- 
liui, iš šiaurės plūdo dvylika galingų vandens srovių, kurios įtekėjo į gelmes, sky- 
rusias šiaurę nuo pietų. Po to, kaip teigia legenda, šilo orai, į viršų kilo vandens 
rūkai, krito lietūs... Šiame vaizdinyje nesunku įžiūrėti ledynų (jų Skandinavijoje 
yra išlikę iki šiol) tirpimo įspūdį. 

Normanai sukūrė savitą kultūrą. Raštą jie turi nuo mūsų eros pradžios. Jų 
abėcėlė yra iš 24 ženklų: manoma, kad jie paveldėti iš antikos kultūros, o galbūt 
— iš etruskų. Seniausi normanų rašiniai yra runos (taip pat rašmenys, slapti šven- 
ti ženklai), kurios žinomos nuo III amžiaus. 

Runų turinys menkas. Tai dažniausiai trumpi burtažodžių pobūdžio užrašai 
ant daiktų, ginklų, mažai teikią žinių. Daug įvairesnis skandinavų epas. Ten nuo 
seno rašomos sagos. Jose proza apsakyti senolių žygiai ir darbai. Sagos užrašytos 
vėliau, tik apie XIII a., jau krikščionybės laikais. Geografijos žinių taip pat yra 
skandinavų poetų - skaldų - poemose, rašytose Norvegijoje ir Islandijoje. Skal- 
dų poezijoje labai gausu sudėtingų vaizdžių metaforų (keningų), pavyzdžiui, jū- 
ra - banginių kelias; kraujas - kalavijų prakaitas, kranklių alus; poezija - milži- 
nų medus. Labai vertingų žinių apie skandinavų senovę dabar teikia 
archeologija, surandami nuskendę vikingų laivai. 

Konstantinopoli 
1 





Normanų žygiai Europos žemyne: 1 — kelionių ir žygių kryptys, 
2 - normanų apgyventos arba kolonizuotos sritys 


Laivyba 


Teigiama, kad normanų laivavimas Šiaurės Atlante siekia akmens amžiaus laikus. 
Keliauti juos skatino gamybinio akmens, pirmiausia titnago, poreikis. Anksti tu- 
rėjo atsirasti jūros laivų. Keliauta gana toli (net už 700 km) ir daug, nes salose, 
kur nėra titnago padermių, gausiai rasta jo dirbinių. Plaukiota iš pradžių Balti- 
jos ir Šiaurės jūromis. III-II tūkstantm. pr. m. e. uolų piešiniuose laivai pavaiz- 
duoti dar be burių. Tai, matyt, duobti iš medžio bei tempti iš odos laiveliai. Mū- 
sų eros pradžios archeologiniai radiniai byloja, kad čia buvo labiau nei pietuose 
išvystyta laivyba. Iškasta 20-ties irklų laivų. Šlezvigo laivas - radinys iš IV a. - yra 
22,8 m ilgio ir 3,26 m pločio. Radiniai rodo, jog IX a. laivai buvo apie 25 m il- 
gio, 5 m pločio, aukštu priekiu, su viena spalvinga bure. Panašaus tipo buvo 
IX a. valdovo Olafo (jo kariauna 853 m. puolė mūsų Apuolę 7 p. 185) laivas, ku- 
riame vėliau jis pats buvo palaidotas dideliame pilkapyje prie Oslo fiordo (ten 
1880 m. jį rado norvegų archeologai). Tokių radinių Skandinavijoje daugėja. 
Kartais randama tyčia paskandintų laivų fiordų vartuose, kad priešai negalėtų 
įplaukti. 

Vikingai sukūrė naują aštriakilį jūrinį laivą, tuo praturtindami originalią lai- 
vavimo patirtį. Tai buvo ąžuolo lentų (klepkų) sudėtingai sutverti įvairių tipų lai- 

vai: kartiai, 40 irklų norvegiški langskipai arba snekarai, didieji karališkieji skei- 
dai, drakarai; žygių ir karo laivai būdavo puošiami iškeltomis raižytomis slibino 
galvomis. Minimas drakaras milžinas turėjęs 120 irklų 17 priklausęs Knutui 
Didžiajam. Didžiosiose savo kelionėse link Islandijos, Grenlandijos 17 Amerikos 
vikingai plaukiojo vienastiebiais, aukštų išpūstų bortų laivais, su didele bure. Jų 
keliamoji galia turėjo siekti 60—100 tonų. 

Vikingų navigacinė patirtis buvo, be abejo, daug didesnė, negu mes šiandien 
žinome apie ją. Jūroje jie mokėjo orientuotis pagal Šiaurinę (jų vadintą Vedan- 
čiąja) žvaigždę. Daugumos tyrinėtojų teigimu, normanai mokėjo nustatyti geog- 
rafinę platumą, nors ir nesuvokė šio dalyko geografiškai, kaip kad jų pirmtakai 
graikai. Be to, minima daugumas pagalbinių orientavimosi jūroje būdų: pagal 
vėjus, jūrų tekmes, stebimas iš laivų išleidžiamų paukščių (dažniausiai kranklių) 
elgesys, pagaliau savaip šifruojami miražų reginiai ir t. t. Horizontą normanų jū- 
rininkai dalijo į aštuonias dalis. Išliko maršrutų aprašymų (locijų). Antai viena- 
me jų rašoma, kad plaukiant į Grenlandiją reikia praplaukti pro Islandiją taip ar- 
ti „kad matytųsi jūros paukščiai ir banginiai. Likus vienai dienai kelio iki 
Grenlandijos, yra matomas kalnas, kuris vadinamas Hvidserk. Tik taip patenka- 
ma į Grenlandiją“. Nuolat keliaudami jūromis, vikingai buvo išmokę buriuoti 


Normanų laivai 





Laivo atvaizdas, iškaltas oloje (Ostfoldo provincija, Norvegija, 
II tūkstantm. pr. m. e.) 

prieš vėją, mokėjo pasinaudoti jūrų potvyniais, kad patogiau galėtu įplaukti į 
upių žiotis, užtakius. Laiką matuodavo vandens laikrodžiais, o žinodami laiką, 
nustatydavo nuplauktą nuotolį. 

Debesuotu metu vikingai naudojosi magnetiniu akmeniu — „leideršteinu“, — 
kompaso pirmtaku. „Leideršteinai“ minimi normanų sagose. Norvegų XI a. 
rankraštyje užsimenama, jog Skandinavijoje magnetinis akmuo būdavo naudo- 
jamas požemio kasyklose tunelių krypčiai išlaikyti. Danų istorikas N. Vinteris 
XIX a. viduryje rašė, jog sagose minima, kad senovės vikingai naudojo sejersten i 
ker, t. y. magnetinį akmenį, uždarytą medžio kaladėlėje, kuri plaukiojo vandens 
paviršiuje, rodė šiaurę ir pietus. Pats žodis sejersien verčiamas kaip laivavimo ak- 
muo. Jis buvęs labai brangus, todėl buvo rūpestingai saugomas ir perduodamas 
palikuonims. Užsimenama apie įmagnetintą adatą, įkištą į šiaudą ir plukdytą ant 
vandens, taip pat magnetinį akmenį, pakabinamą ant nesukto siūlo ir kt. Taigi 
galbūt magnetą turėjo, juo naudojosi žmonės ir Europos šiaurėje, nors daugelis 
tyrinėtojų tai neigia. 

Iš viso, kas čia pasakyta apie normanų laivybą, galima spręsti, kad tuo metu 
Europoje jų niekas nepranoko. K. Marksas ir F. Engelsas pažymi, jog Skandina- 
vijos vikingai, sukurdami aštriakilius laivus, sukūrė ir pirmąjį vandenynų laivyną, 
atverdami kelią Europai į tolimus kraštus. Jų išradimai laivybos istorijoje padarė 
revoliuciją. 


Kodėl normanai keliavo 


Vikingai buvo bene drąsiausi ir neramiausi Europos jūrininkai. Jie nuolat keliau- 
davo ieškodami naujų pakrančių ir plėšikaudami. Priplaukę nežinomą krantą, 
pagal savo paprotį, prieš išlipdami iš laivo, išmesdavo rąstigalį, kurį gabendavo- 
si iš gimtinės. Įsigyvenę naujajame krante, stengdavosi iš jo pasiekti kitus, dar 
nežinomus kraštus. Kiekvienas vikingų atradimas didino jų drąsą, skatino į nau- 
jus žygius. Keliavimas buvo ne tik vyriškumo, bet ir žmogiško visavertiškumo 

Vikingų zondbortas saulės aukščiui 
vidurdienį nustayti 
(bagal Reiterį) 





Pirm negu kartu su drąsiaisiais jūreiviais leistis į tolimas ir pavojingas kelio- 
nes, būtina pagalvoti apie savaime kylantį klausimą, kodėl normanai išsiskyrė iš 
daugelio kitų genčių ir tautų judrumu, žygiais ir plėšimais. 

Vikingų amžininkai Europoje jų pasirodymą laikė Dievo rykšte. Mūsų laikais 
kai kas aiškina, jog Skandinavijoje buvo per daug gyventojų. Bet juk net šian- 
dien ten nėra gyventojų pertekliaus. Taip pat mėginta teigti, kad normanų pa- 
pročiuose galiojo griežta paveldėjimo tvarka: vyresnysis sūnus gaudavo palikimą, 
o kiti... jūrą, geriausiu atveju —- dar laivą. Tačiau feodalizmo amžiais palikimas 
daug kur buvo panašiai skirstomas. Matyt, priežasčių būta keleto. 

Veikiausiai vikingų būdui susiformuoti įtakos turėjo ir gamtinės sąlygos. Kaip 
žinia, normanų protėvyne laikomas Jutlandijos pusiasalis, taip pat pietinė Skan- 
dinavijos pusiasalio dalis. Iš čia jie paplito po visą Skandinaviją. Keliavusių po 
Atlantą vikingų tevynė buvo atšiaurioji Norvegijos pakrantė. Tai uolotų kaledo- 
nidų plokščiakalnis, kurio krantinė taip išraižyta fiordų, kad jos ilgis siekia 
30 000 km (3/4 Žemės apskritimo). Aplink pusiasalį pribarstyta apie 1,5 tūkstan- 
čio įvairaus dydžio šcherinių salų. Jūra dėl Golfo šiltosios tėkmės neužšąla. Pa- 
krančių vandenyse gausu žuvų, paukščių. Tačiau javams auginti žemės čia maža. 
Pavyzdžiui, Norvegijoje net šiais laikais dirbama vos 496 ploto. Ganyklų yra, bet 
pievų šienui trūksta. Taigi anais laikais Skandinavijoje galėjo neužtekti duonos. 
Suprantama, tada teko ieškoti išeities kitur, pirmiausia jūroje. 

Vikingai plaukiojo žvalgydami žuvingas vietas, jūros žinduolių susibūrimo sri- 
tis. Buvo išmokę žvejoti įvairias žuvis, jas laikyti ir savaip paruošti; mokėjo me- 
džioti jūros žinduolius, naudoti jų mėsą, taukus, odas, kaulus. Šalia normanų 
žvejų, medžiotojų, medkirčių, druskos virėjų buvo ir žemdirbių, kurie sėjo nema- 
žai miežių, augino gyvulius, iš jų gaudavo pieno. Pieną mokėjo išlaikyti ilgai tin- 
kamą vartoti, darė sūrius ir t. t. Tačiau ir taip verčiantis, sunku buvo išsilaikyti at- 
šiauriose pakrantėse, teko nuolat žvalgytis naujų vietų apsigyventi. 

Daugelis tyrinėtojų vikingų žygius laiko tautų kraustymosi banga. O šis kišoj 
tymasis, kaip teigiama, buvo būdingas gentims, pereinančioms iš gimininės san- 
tvarkos į klasinę. Kaip tik vikingų žygių išvakarėse (VII-VIII a.) iro normanų gi- 

Šešėlį metantis 
strypelis 





Kurso rodyklė 


bo PR 


Rankena 


Prietaisas vikingų laivų kursui jūroje nustatyti 
(rastas Grenlandijoje) 


mininė santvarka, ryškėjo klasinė nelygybė, savita vergovė. Tarp iškylančių 
turtingų žmonių labai ryškų sluoksnį sudarė jūros vikingai - laukinė riterija; jos 
gretose buvo eilinių vikingų, buvo jūros karalių - konungų, mažesnių valdovų — 
jarlų - ir kitų. Didėjo feodalinis susiskaidymas, stiprėjo varžybos dėl žemės, pri- 
reikdavo palikti pakrantę, iškeliauti iš jos su visu savo turtu ir žmonėmis. Svetur 
keliauti turėjo ir iš tėvynės išvaromi nusikaltę žmonės. Visi jie buvo rūstaus bū- 
do, užgrūdinti, negailestingi, gyvenimo saldumą jautę metalui žvangant, „gele- 
žiai krauju prakaituojant“. Tiesa, gal kiti europiečiai, kentėję nuo jų antpuolių, 
juos vaizdavo pernelyg vienašališkai. Juk vargu ar jie buvo žiauresni už germanų 
kryžiaus karų plešikautojus. 


2. Normanų žygiai ir keliones Europos žemyne 
* 
Vakarų Europos pakrantėse 


Maždaug VII-VIII a. normanų gyvenimas pastebimai tvarkėsi. Atsirado miestų, 
apsaugotų žemės pylimų, tvirtovių. Juose iškilo mūro pastatų. Miestuose pradė- 
jo kurtis amatai, ypač metalų apdirbimo. Čia buvo dirbdinami neblogi ginklai, 
kalamos monetos. 

Kiek vėliau (IX-XI a.) pietinėse Baltijos pakrantėse ypač ėmė reikštis pre- 
kybiniai miestai — uostai Hedebis ir Volinas. Juose buvo parduodami metalo 
dirbiniai, druska; iš Naugardo atvežama nemažai kailių, medaus ir vaško. Pre- 

kiauta ten ir Baltijos gintaru, ir Galijos vynu, ir Rytų šilku bei kitomis tuo me- 
tu svarbiomis prekėmis. 

Volino miestą yra lankęs žymus X a. arabų pirklys ir keliautojas, gyvenęs Is- 
panijoje, Ibrahimas Ibn Jakubas; jis sako, jog miestas turėjo 12 vartų. Ypač pla- 
čiai apie Volino miestą Oderio žiotyse rašo Adomas Brėmenietis, vadina jį pra- 
bangiu. „Iame mieste [-..] gyvena slavai ir kitų tautų Žmonės. [...] Jame labai 
daug šiaurės prekių. Maža žinome prabangos dalykų, kurių ten nebūtų. Yra ten 
vulkano puodas, kurį gyventojai vadina „graikų ugnimi“ (jūros švyturys. - Č. K.)“. 
Archeologai Volino apylinkėse yra aptikę apie 60 sidabro ir aukso pinigų lobių, 
o Vyslos deltoje - 67 lobius, kuriuose daugiausia arabiškų ir Bizantijos pinigų. 

Svarbūs prekybiniai keliai susieidavo Gotlando saloje, kuri buvo tarsi uostas 
Baltijos jūroje. Ten rasti 687 to laikotarpio lobiai, apytikriai 100 000 pinigėlių, 
daugiausia sidabrinių: arabiškų, angliškų, germaniškų, daniškų, bizantiškų ir kt. 
Visa tai rodo, jog šiaurės normanai galėjo palaikyti artimus ryšius su ekonomiš- 
kai aktyviais Europos kraštais. 

Savo žygių metu vikingai sukaupė žinių apie Europos šalis ir jų turtus. Jie lan- 
kė Miklagardą (Konstantinopolį), rusų, vokiečių, prancūzų, italų, pagaliau net 
arabų miestus. Juos viliojo turtai. Su stipresniais už jų kraštais vikingai buvo pri- 
versti skaitytis ir taikiai prekiauti. Už savo šiaurės gėrybes jie gaudavo druskos, 
audinių, vyno, metalo dirbinių, papuošalų ir svarbiausia - grūdų, miltų. Todėl į 
„duoningas“ Europos šalis jie leisdavosi gana dažnai. Nevengė su jomis prekiau- 
ti vergais, o neretai vykdavo ten tiesiog pasiplėšti. 

Plėšikiškus vikingų žygius patyrė visa Europa. Jie nusiaubdavo turtingus dva- 
rus, vienuolynus, bažnyčias, mečetes. Dažnai nepalikdavo nė šuns, „kad lotų iš 
paskos“. 

Europos pakrančių valstybės laikė sargybas, kad laiku pastebėtų jūroje spal- 
vingas bures, tačiau barzdoti šiauriečiai pasirodydavo netikėtai, dažnai per aud- 
rą. Ne veltui IX a. krikščionių litanijose atsirado žodžiai: A furore normanorum li- 
bera nos ([...] ir nuo normanų siautėjimo gelbėk mus). 

Ypač jie mėgo siaubti turtingą Karolingų (Karolio Didžiojo frankų) valstybę. 
Jie čia elgėsi kitaip nei, pavyzdžiui, puldami salas. Pirmiausia užimdavo upių žio- 
tis, o paskui pamažu jomis skverbdavosi gilyn. Negalėdami įveikti kokio miesto, 
imdavosi klastos. 885-886 m. jie pakilo Senos upe ir 10 mėnesių laikė apgulę Pa- 
ryžių. Galiausiai Prancūzijos karalius buvo priverstas duoti ateiviams Senos že- 
mupyje žemių, o jų valdovui Rolanui - dukters ranką. Taip X a. čia atsirado Nor- 
mandijos hercogystė, kurios naujieji gyventojai, beje, greitai asimiliavosi. 

Netrukus vikingai pasiekė Pirėnų pusiasalį, IX a. įplaukė į Viduržemio jūrą, 
XI a. ėmė kurtis Apeninų pusiasalio ir net Afrikos pakrantėse; Siciliją paskelbė 
savo karalyste. Tačiau jie ir čia netrukus nutauto. 


Rusioje ir Lietuvoje 
Švedijos vikingai savo žygius buvo nukreipę ir į priešingą pusę - skersai Baltijos 
jūros, į Baltijos šalis, paskui upėmis į Rusios žemes. Senoji sakmė variagams pri- 


skiria ir rusų valstybės įkūrimą. Atseit trys karžygiai variagai Riurikas, Sineus ir 

"Truvoras atvykę pradėjo valdyti Naugardą, Bieloozerą ir Izborską. Iki Lomono- 
sovo laikų ši „normaniškoji teorija“ Rusijoje buvo plačiai kartojama. Nors šiai 
teorijai trūksta mokslinio pagrindimo, bet yra žinoma, jog Kijevo soste iš tikrų- 
jų būta variagų kilmės kunigaikščių (Olegas, Igoris). 

Variagai (vikingai) Rusioje buvo dažni svečiai, daugiausia kaip prekiautojai. Iš 
Suomijos įlankos jie Neva, Ladogos ežeru ir upėmis pasiekdavo Naugardą. Per- 
vilkdavo laivus iš Lovatės į Dauguvą, o iš jos - į Dnieprą, kuriuo leisdavosi į Juo- 
dąją jūrą ir Konstantinopolį. Tai jų didysis kelias iš „variagų į graikus“. Antras va- 
riagų kelias į Dniepro upyną iš Baltijos jūros ėjo Dauguva, kartais Nemunu. 
Takoskyroje laivus jie taip pat pervilkdavo, pernešdavo. 

Užpuolėjus iš Skandinavijos matė ir mūsų pajūrio žemė. Jie išsikeldavo Dau- 
guvos žiotyse, Kuršo pakrantėse, Lietuvos pajūryje. Kas žino, gal ir čia jie buvo 
apsigyvenę ir paskui nutauto. Įvairiuose normanų metraščiuose minimi žygiai į 
baltų žemes. S. Daukantas „Lietuvos istorijos“ pirmojoje knygoje (p. 23-24) ra- 
šo, jog „žuvėdai“ (taip jis vadino Švedijos vikingus) žemaičius puldinėjo dar VI 
amžiuje. O IX a. pradžioje, „viešpataujant Lotheknutui Danijoje, būk trečioji da- 
lis jų vyrų susitarusi ir išsidanginusi į Žemaičių kraštą; tenai jie iš pasalų užpuo- 
lę gyventojus, vyriškuosius nugalavę, 0 su jų žmonomis apsipačiavę ir, apsigyve- 
nę žemaičiuose, visai nutautę'“. Šalia šios įdomios žinios toje pačioje 
S. Daukanto knygoje cituojama Egilio sagos ištrauka apie tai, kaip minimasis 
Egilis su kariauna apie 936 m. „atirklavęs į žemaičius į kažkokią mugę, 14 dienų 
tenai prekiavęs nieko pikta nedarydamas. Bet, pasibaigus mugei, iš pasalų už- 
puolęs gyventojus...“ "Toliau pasakojama apie Egilį žemaičių nelaisvėje, apie pa- 
bėgimą iš ten ir t. t. 

Panašių žygių, o gal ir mėginimų įsitvirtinti šiapus Baltijos, matyt, buvo ne 
vienas. Antai Lenkijoje, kasinėjant tų amžių kapus, prie Baltijos nemažai aptin- 
kama normanų kapų, kurių, tolstant nuo jūros, greitai mažėja. Didelis 500 pilka- 
pių kapinynas su skandinaviškomis VII-X a. įkapėmis yra Karaliaučiaus krašte 
(Kaliningrado srityje), prie Kranto (Zelenogradsko)“, netoli tos vietos, kur Kur- 
šių nerija jungiasi su sausuma. 

Baigdami apie normanų brovimąsi į mūsų kraštus, pateikiame dar vieną pla- 
tesnį jų žygio epizodą, kurį aprašo Brėmeno arkivyskupas Rimbertas. „Ioli nuo 
Jų (švedų) yra viena gentis, vadinama kuršiais (Gori), kadaise priklausiusi švedų 
valdžiai, bet jau gerokas laikas praėjo, kai jie sukilo ir stengėsi tapti nepriklauso- 
mi. Pagaliau danai, tai žinodami, minėtuoju laiku (853 m.), kai ponas vyskupas 
(Anscharijus) jau buvo nuvykęs į švedų šalį, surinko didelę daugybę laivų ir nu- 
vyko į jų (kuršių) tėvynę, norėdami jų turtus išplėšti ir juos sau pasivergti. O ta 
valstybė turėjo 5 sritis. Taigi ten gyvenantys žmonės, patyrę apie jų atvykimą, su- 
sijungė į vieną junginį ir pradėjo narsiai priešintis ir savo tautą ginti. Ir jiems ati- 
teko pergalė: pusę danų žmonių išžudė, pusę jų laivų apiplėšė, pagrobė iš jų auk- 
są, sidabrą ir daug kitokio turto. Išgirdę apie tai, minėtasis karalius Olafas ir 
švedų žmonės įsigeidė įsigyti garso, kad jie galį padaryti tai, ko nepadarė danai, 
be to, kadangi jau ir anksčiau jiems buvo priklausę (kuršiai), sutraukė didžiulę 


' Citatos kalba šiek tiek taisyta. 
* B. Dundulis, „Normanai baltų kraštuose“, Mokslas ir gyvenimas, 1977, Nr. 4. 

kariuomenę ir užpuolė tas sritis. Ir pirmiausia, netikėtai atvykę, užpuolė vieną jų 
valstybės pilį, vadinamą Seeburg (manoma, dabartinė Gruobinia Latvijoje. — 
Č. K.), kurioje buvo 7000 kovotojų: ją visai suniokojo, apiplėšė ir padegė. Dėl to 
įgavę drąsos, nuleidę laivus, išvyko į 5 dienų kelionę ir skubėjo su didele narsa 
prie kitos jų pilies, vadinamos Apulia. O toje pilyje buvo 15 000 kovotojų. Taigi, 
ten jiems atvykus, (gyventojai) užsidarė pilyje; vieni iš lauko pradėjo pilį pulti, 
antrieji iš vidaus drąsiai priešintis; vieni viduje gynėsi, antrieji iš lauko laužėsi. 
"Taip praėjo 8 dienos, ir kiekvieną dieną nuo ryto iki vakaro jie narsiai grūmėsi 
kovoje; ir iš vienos, ir iš antros pusės daugelis krito, bet nei vieni, nei kiti perga- 
lės nepasiekė. Štai devintą dieną švedų žmonės, nuvargę nuo nuolatinių kauty- 
nių, pasijuto spaudžiami ir, didžiai išsigandę, galvojo tik, kaip iš ten pasprukti 
[-..]?“ Apuolės piliakalnis (Skuodo raj.) stūkso Luobos ir Brukio upelių santako- 
je. Kalvą juosia aukštokas pylimas. Čia stovėta galingos pilies. Kaip rodo kasinė- 
jimai, nuo V a. ne kartą ji yra degusi. Veikiausiai tokios žemaičių šiaurvakarių 
tvirtovės kaip Impilties, Salantų, Platelių bei kitos, matė užjūrio vikingų antpuo- 
lius. Šio krašto tarmėje jie vadinti jūrų žmonėmis — „žuvėdais“. „Barzdoti vyrai, 
vyrai iš jūrių...“ - mini senoviška žemaičių liaudies daina. Matyt, jie čia buvę daž- 
ni. Padavimai aiškina, kad ir ta gausybė akmenų Mosėdžio laukuose yra ne kas 
kita kaip suakmenėjusi švedų kariuomenė. 


Normanai Siaurės Europos pakrančių vandenyse 


Normanų žygiai į pietus ir Europos gilumą geografinių atradimų požiūriu nebu- 
vo reikšmingi, nes tų sričių gyventojai patys savo oikumenę gerai suvokė. Svar- 
besni šiuo požiūriu vikingų žygiai šiaurės vandenyse. Apie VII-VIII a. vikingai 
leisdavosi į keliones didokomis flotilėmis. Sagos rašo, jog žygiuose kartais daly- 
vaudavo 200-300 laivų, kuo tenka abejoti. VIII a. pradžioje normanai lankosi 
Šetlando, Orknio, Hebridų, Farerų salose. IX a. jie tampa pavojingi Airijai; nu- 
stelbdami jos jūreivius, normanai užima dalį Britanijos, X a. kėsinasi į visą An- 
gliją, o XI a. pradžioje normanų karaliai pakyla net į Anglijos sostą. 

Norvegas jūros medžiotojas vikingas Otaras, tarnaudamas Anglijos karaliui 
Alfredui Didžiajam, papasakojo apie savo šalį ir kelionę, kurią jis atliko apie 880 
metus. Otaro pasakojimas apie Skandinaviją suteikia pirmas tikslias geografijos 
žinias apie šį pusiasalį. „...Normanų šalis labai ilga ir siaura. Ganyklos ir dirba- 
mi laukai yra palei jūrą. Kai kuriose vietose ir pakrantė kalnuota, o už dirbamų 
laukų iškyla uolotos laukinės viršūnės. Kalnuose gyvena finai. Dirbamų žemių 
ruožas plačiausias yra rytuose, o einant į šiaurę, — siaurėja. Rytuose jo plotis sie- 
kia iki 60 mylių ir daugiau, viduryje - iki 30 mylių, o šiaurėje jis susiaurėja iki 
3 mylių. Dykuminės žemės pusiasalyje nusidriekia taip toli, kad jas pereiti įma- 
noma tik per dvi savaites, dėl to kitose vietose užtektų ir šešių dienų '*. Alfredas 
Didysis užrašė ir kitą įdomų Otaro pasakojimą apie jo keliones į šiaurę. Iš to aiš- 
kėja, jog Otaro plaukiota „šiauriau visų vikingų“. Jis plaukė į šiaurę, kol pakran- 


*"LIŠ, t. 1, p. 21. 


* P Herrmann, Stėdma mingla, 6sma brzemija..., s. 292. 

tė ėmusi krypti į rytus. Iš kairės jam visą laiką buvusi atvira jūra, o iš dešinės — 
negyvenami tyrai. Dar po 6 dienų jūra įsiterpusi į sausumą. Išbuvęs „15 dienų po 
burėmis“, Otaras priplaukęs nepažįstamą pakrantę „Biarmiją“, parsivežęs iš ten 
jūros gėrybių. Visaip spėliojama, kur buvo nuvykęs Otaras. Dauguma linkę ma- 
nyti, kad jis siekė Kolos pakrantes ir Baltosios jūros pradžią, kiti įsivaizduoja jį 
mačius net Šiaurės Dvinos žiotis, Permės kraštą. Nors ir negalima nustatyti, kur 
iš tikrųjų plaukiojo Otaras, viena aišku, kad šis vikingas buvo žymus IX a. jūrei- 
vis, bene pirmasis žinomas poliarinės šiaurės keliautojas. 

Iš Alfredo Didžiojo užrašų sužinome apie keliones Baltija. Minimas danas 
Vulfstanas, perplaukęs IX a. Baltijos jūrą išilgai nuo Šlezvigo, Meklenburgo ir 
Pomeranijos iki Vyslos užtakio. Tačiau tiek Otaras, tiek Vulfstanas Skandinavi- 
ją dar laikė sala. Kuršas rytinėje Baltijos jūros pusėje iki XI a. taip pat laikytas 
sala. Ir vis dėlto Baltijos bei Skandinavijos turbūt niekas geriau nepažino negu 
normanų vikingai. Adomas Brėmenietis mini, kad IX a. norvegų karaliaus rū- 
pesčiu buvo surengta ekspedicijų į Baltijos jūrą, Arkties vandenyną. Didelę ke- 
lionę į šiaurės vandenis atlikęs pats Norvegijos karalius Haraldas Hardradas 
(Žiaurusis). Tai buvo nuožmus vikingas, karžygys, skaldas. Jaunystėje jis karia- 
vo Sicilijoje, viešėjo Kijeve, vedė čia kunigaikščio dukrą, įkūrė nūdienę Norve- 
gijos sostinę Oslą. Taigi šis kilmingas vikingas buvo pasiryžęs sužinoti Šiaurės 
vandenyno plotį. Jis plaukė į šiaurę ir į rytus „kol pamatė priešais miglotą 
nykstančio vandenyno pakraštį (gal ledus? - Č. K.) ir su dideliu vargu išsilaikė 
šios bedugnės pakraštyje“. Čia paminėtų kelionių įspūdžiai, nors ir nevisiškai 
aiškūs, leidžia manyti, jog IX-XI a. vikingai nemažai plaukiojo Baltijos jūroje, 
siekė Arkties vandenyną. Pagaliau 1194 m. normanų jūreiviai šiaurėje priplau- 
kė salyną, kurį pavadino Svalbardu (Šaltuoju krantu). Manoma, jog tai buvęs 
Špicbergenas. 


3. Islandijos ir Grenlandijos atradimas 
k 
Vikingai Islandijoje 


Geriausiai Islandijos apgyvendinimas nupasakotas XIII a. nežinomo autoriaus 
veikale apie vikingų kolonizaciją Landnamabuk ir istoriniame veikale apie islan- 
diečius Islendingabuk. IX a. Norvegijos vikingai pakartotinai (ten jau buvo lankę- 
si airiai — 7 p. 172) aptiko Islandiją. Apie 860-863 metus vikingas Hardaras Sva- 
farsonas plaukė į Hebridų salas, bet jo laivas buvęs nublokštas prie nežinomos 
žemės. Hardaras šioje saloje peržiemojo, apiplaukė ją aplink ir, grįžęs į Norve- 
giją, gal norėdamas pasigirti, papasakojo, kad tai esanti nepaprasta sala, apau- 
gusi miškais ir kupina kitokių gamtos gėrybių. Jam įkandin 867 m. į tą salą nu- 
vykęs vikingas Nadodas pamatė plikas uolotas pakrantes su sniego ir ledynų 
atšvaitais akiratyje; jis pavadino ją Sniolandu (Sniego kraštu); vėliau pavadini- 
mas truputį pakeistas — imta vadinti Islandija (Ledo kraštu). 

Iš pradžių į „ledo salą“ vykdavo tik vienas kitas keliautojas, kartais ją būdavo 
sunku surasti. Antai vikingas Flokis salą pasiekė tik pasinaudodamas krankliais, 
kuriuos jis leido iš laivo. 

Į Islandiją iš pradžių ir iš Skandinavijos buvo plaukiama pro Orknio, Šetlan- 
do, Farerų salas. Britų salų gyventojai (ypač airiai), kaip žinome, šiuo keliu plau- 
kiojo dar iki vikingų. Veikale Landnamabuk rašoma, jog normanams atvykus Is- 
landijoje jau „gyveno krikščionys, kuriuos salos gyventojai vadino tėvais (bapara). 
Tie krikščionys greit išvyko, nes atseit nenorėję gyventi kartu su pagonimis (vei- 
kiausiai vikingai juos išvarė. - Č. K.). Paliko jų varpai, pastoralių ir giesmių kny- 
gos. Ten pat gana plačiai aprašyta geografinė Islandijos padėtis. Rašoma, kad ji 
yra už 6 dienų kelio į šiaurę nuo Anglijos. O iki Grenlandijos 12 dienų kelio. 

Vikingų būta drąsių jūrininkų, keliautojų ir kolonistų. Jie Islandijoje - „ledo ir 
ugnies šalyje“ jau 874-877 m. ima kurtis sėsliai, gabena į ten vergus. Pirmiausia 
ateiviai iš Skandinavijos apsigyveno salos pietvakariuose, prie „Smilkstančios 
įlankos“ karštųjų versmių. Vėliau čia išaugo Reikjavikas. Po 60 metų Islandijoje 
buvo apie 400 sodybų, o X a. čia gyveno apie 25 000 Skandinavijos išeivių, ku- 
rie vertėsi žvejyba, gyvulių auginimu, dirbo laukus. Šalia vikingų Islandijoje pra- 
dėjo atsirasti suomių, keltų, atsibastydavo iš žemyno nusikaltėlių. Apie 1000 m. 
čia ėmė plisti krikščionybė. 

Žinios apie Islandiją Europoje pradeda sklisti XI a. Adomas Brėmenietis sam- 
protavo, kad „Tulė dabar vadinama Islandija dėl ledo, kuris nusileidžia į vande- 
nyną. Tas ledas nuo senumo pasidaro toks juodas ir stiprus, kad dega krosnyje 
(sutapatina su kažkuo kitu.- Č.K.). Sala tokia didelė, kad joje randa prieglobstį 
daugelis žmonių, kurie verčiasi gyvulių auginimu ir rengiasi kailiais. Saloje nėra 
duoninių javų, labai maža medžių, ir dėl to žmonės gyvena žeminėse [-..]. Jų vys- 
kupas jiems karalius“. 

Islandijos sala vikingams buvo patogi tarpinė vietovė, iš kur netrukus (apie 
1000 m.) jie pradėjo tolimesnius žygius į vakarus. 


Grenlandijos atradimas ir vikingų kolonija joje 


Asvaldsonų šeimos senelis dar Norvegijoje iki jo vaikaičio Eriko Raudos, arba 
Rudojo, gimimo pasižymėjo neramiu būdu. O Eriko tėvas gyveno taip, kad apie 
960 m. įvykdęs žmogžudystę leidosi į Islandiją. Tėvui ten mirus, sūnus Erikas 
Rudasis paveldi tėvo žemę, veda kilmingą žmoną ir... eina tėvo ir senelio pėdo- 
mis: įvykdo dvi žmogžudystes. Landnamabuk rašo, kad už tai seimas (Thing) 
981 m. nutaria jo šeimą išginti iš salos. Erikas pasistato laivą ir išplaukdamas pa- 
sako, jog norįs „rasti žemę, kurią prieš keletą metų matė pasiklydęs Gunbjornas 
ir kurioje po jo lankėsi kažkoks Snebjornas“. Erikas Rudasis išplaukė į vakarus ir 
po 10 dienų kelionės 981 m. priplaukė pakrantę didžiausios pasaulyje salos - to 
Erikas, be abejo, nežinojo. 

Savo atrastoje žemėje Erikas išbuvo trejus metus. Priplaukęs Grenlandijos sa- 
I4 maždaug 65-66" šiaurės platumoje, pamažu leidosi pakrante į pietus ieškoda- 
mas, kur geriau įsikurti. Taip jis pirmasis išžvalgė apie 650 km pakrančių, sutei- 
kė atrastoms vietoms vardus, pagaliau apsistojo pietuose (61? š. pl.) viename 
patogiausių fiordų. Savo koloniją pavadino Eriksfiordu (dabar Tunugdliarfik). 

Grįžęs į Islandiją, pasakojo gentainiams, jog pietvakarinės salos pakrantės, 
kur jis įsikūrė, yra labai patogios gyventi: vešli augalija, daug žalumos. Kitą va- 

sarą Erikas Rudasis vėl grįžo į savo naująją gyvenvietę. Su juo išplaukė ir dau- 
giau naujakurių. Apsigyveno jie ne bet kur, o Eriko Rudojo jau ištirtose pakran- 
tėse, kurios pasirodė esančios palankios gyventi. 

Vėlesniuose šaltiniuose, iš kurių svarbiausi yra minėtosios Landnamabuk ir Is- 
lendingabuk knygos, randama nuoseklesnių žinių apie kolonizavimo eigą. „Švie- 
sūs žmonės sako, jog tą vasarą iš Breidafiordo į Grenlandiją išplaukė 25 (kitų ra- 
šoma 35. - Č. K.) laivai, bet nuplaukė tik 14. Keli buvo bangų nublokšti atgal, kiti 
nuskendo“. Su Eriku Ruduoju iškeliavo ištvermingiausieji islandiečiai (apie 700 
žmonių); jie vežėsi gyvulių, sėklų ir kitų atsargų. 

Erikas Rudasis naują šalį pavadino gražiu „žaliosios žemės“ vardu (Grenlan- 
dija), tikėdamasis didesnio susidomėjimo ja. Tačiau sąlygos čia buvo daug sun- 
kesnės negu Islandijoje. Ypač trūko medžių, kurių tuo metu Islandijoje augo pu- 
sėtinai gausiai. Normanai kūrėsi, skirtingai nuo pakrantėse vėliau 
apsigyvensiančių eskimų, giliuose fiorduose, ieškojo ganyklų, tikėjosi įsirengti 
dirvų. Be to, fiordai sudarė bent dalinę užuovėją gyvenvietėms. Čia kartais pri- 
nokdavę net obuoliai; vėliau rašoma, jog galinčios ten užaugti kai kurios daržo- 
vės. Normanai mėgino auginti arklius, karves, avis, kiaules, žvejojo. Grūdų lie- 
kanos, malūnų griuvėsiai rodo, jog sėta šiek tiek javų - miežių, avižų. Duonos, 
kaip rašo normanų šaltiniai, Grenlandijos gyventojai neturėjo. Įvairiais būdais 
šaldė, konservavo pieną. Maistui vartojo ruonių ir kai kurių jūros žinduolių mė- 
są, žuvimi mėgino žiemą, trūkstant pašaro, šerti gyvulius; taukus degino lempo- 
se poliarinėmis naktimis. 

Manoma, jog po kelių dešimčių metų Grenlandijos fiorduose galėjo būti apie 
280 ūkių, kuriuose gyveno apie 3000 žmonių. XIII a. jų ten gyveno apie 8-10 
tūkstančių, pasklidusių tarp 60 ir 65* lygiagrečių, iki dabartinio Upernaviko gy- 
venvietės šiaurėje. Žinant, kad net dabar panašios gyvenvietės aprūpinamos vien 
atvežamais produktais, nelengva įsivaizduoti, kaip Grenlandijos naujakuriai su- 
maniai ir sunkiai kasdien kovojo už būvį. Be to, vikingams Grenlandijoje labai 
trūko geležies. Kaip paaiškėjo XIX a. iš poliarininko A. Nordenšeldo tyrimų, 
Grenlandijoje būta geležies rūdų, kurių normanai, deja, nežinojo. Jie mėgino 
pasinaudoti balų rūdomis, tačiau tam reikėjo milžiniško kiekio kuro, o jo saloje 
nebuvo. Menkus želdinius, be to, naikino gyvuliai. Atradus Amerikos pakrantes, 
mėginta medienos parsigabenti iš ten (laivų, gyvenamųjų būstų statybai). Kaip 
liudija „Islandijos analai“, žygių sagos, grenlandiečiai dėl skurdžių gamtos ištek- 
lių buvo priversti keliauti iš salos į visas šalis. 

XIII a. vikingai iš Grenlandijos plaukiojo į šiaurę trijų dienų ir trijų naktų 
atstumu. Sagose pasakojama apie ten aptiktas salas, miglas, jūros žvėrių gau- 
sumą, baltuosius lokius. Manoma, kad jų kelionės siekė 72-74" š. pl. F. Nanse- 
nas rašo, jog „grenlandiečiai siekė Bafino Žemę, Smitso ir Lankasterio sąsiau- 
rius“. Tos kelionės veikiausiai buvo atliekamos medžioklės tikslais. 
Grenlandiečiai, be to, rinko šiaurės paukščių pūkus, o kad jų nepritrūktų, vie- 
nai ančių rūšiai darė iš akmenų dirbtines lizdavietes. Sprendžiant iš lizdų pa- 
plitimo, vikingai pasiekdavo 76“ lygiagretę, o amerikiečių tyrinėtojų duomeni- 
mis, - net 80“. 

Jūros gyvūnų medžioklė buvo sunki, jai reikėjo daug drąsos, vyriškumo ir iš- 
tvermės. Rašoma, jog Grenlandijos normanai vasarą išplaukdavo į tolimas ir il- 

galaikes medžiokles. Iš visko galima spręsti, kad XI-XIII a. Grenlandijos vikin- 
gai atlikdavo nemažas poliarines keliones. Tačiau daugiausia mįslių dabar suke- 
lia vikingų kelionės link Amerikos. 


Ryšiai su Europa 


Grenlandiečiai palaikė nuolatinius ryšius su savo tevyne —- Skandinavija. Iš pra- 
džių plaukiant pakeliui būdavo sustojama Islandijoje, o vėliau keliauta ir tiesiai. 
Senieji šaltiniai skelbia, jog pirmą tokią tiesioginę kelionę iš Grenlandijos atli- 
kęs Eriko Rudojo sūnus Leifas. "Tose kelionėse nemaža vikingų žūdavo; nepai- 
sydami pavojų, grenlandiečiai keliaudavo dažnai. Jie gabenosi grūdus, geležį, 
medieną, druską. Mokėjo už tai vilnomis, taukais, lapių ir lokių kailiais, jūros 
žinduolių iltimis ir odomis. Už narvalų ir kitų jūros žinduolių iltis ir dantis pie- 
tų kraštuose mokėta kaip už „šiaurės dramblio kaulą“, kaip už gintarą. Be to, iš 
jūros vėplių odos grenlandiečiai suko Europos jūreivystėje nepakeičiamas burių 
ir inkarų virves. 

Europos pirkliai ieškojo būdų bendrauti su grenlandiečiais be Skandinavijos 
tarpininkavimo. Pietų Europą taip pat masino Arkties gėrybės. Vatikanas gauda- 
vo Grenlandijos duoklę minėtomis šiaurės gėrybėmis. Viduramžiais Europos ka- 
ralių ir kunigaikščių medžioklėse, kaip prabangos požymis, buvo dresuotų me- 
džioklinių sakalų, kurie taip pat buvo atvežami iš Grenlandijos. 

Kad Grenlandija palaikė prekybinius ir kitokius ryšius su Vidurio Europa, ro- 
do Reino paupio ir kitų miestų dirbinių bei keramikos radiniai Grenlandijoje. 
Juk stiklą tuo metu gamino tik Venecija, o Grenlandijos katedros langai buvo 
stiklo. Vikingų kapų kasinėjimai rodo, kad jų drabužių sukirpimas, papuošalai 
neatsiliko nuo Europos madų pasaulio: moterys dėvėjo klostytus sijonus, burgun- 
diškas skrybėles, europietiškus papuošalus ir kt. 

Krikščionybę Grenlandijoje įvesti pasirūpino Eriko Rudojo sūnus Leifas. Mi- 
sionieriams vykstant į Grenlandiją, į tą kraštą būdavo nugabenama būtinų reik- 
menų, o iš ten kai kurių šiaurės prekių, geografijos Žinių; apie 400 metų taip pat 
buvo palaikomi išeivių ryšiai su Senuoju pasauliu. 

Nors Romos bažnyčiai tuo metu labiau rūpėjo kryžiaus karai, ryšiai su Indi- 
jos, Kinijos kraštais, tačiau savo įtakos ji nemažino ir „krikščioniškajai salai ant 
pasaulio krašto“. Pasiskubino įkurti Grenlandijos vyskupiją, kurios vyskupu 
įšventino vikingą. Saloje atsirado 16 bažnyčių ir koplyčių, du vienuolynai, ka- 
tedra. 

"Taigi Grenlandija ir kitos vikingų kolonijos iš pradžių nebuvo taip izoliuotos 
nuo Senojo pasaulio, kaip kartais tvirtinama. Pavieniai grenlandiečiai lankėsi 
Europoje. Romoje lankėsi žymaus vikingo, keliavusio į Amerikos pakrantes, Tor- 
fino Karlsefnio žmona, kuri prieš tai buvo keliavusi po Vynlandą (7 p. 192). Į Ro- 
mą atvykdavo Grenlandijos ir kitų kolonijų vyskupai. Šie aukšti dvasininkai kar- 
tu buvo ir ištvermingi keliautojai, nes jie būdavo įšventinami iš pasižymėjusių 
vikingų. XIII a. prekybinių mainų ir tikybiniai ryšiai tarp Norvegijos ir Grenlan- 
dijos ėmė slopti. To priežastis buvo karai, maro epidemijos ir kitos nelaimės se- 
nojoje tėvynėje — Europoje. Be to, XIII a. pabaigoje savarankiškumo neteko Is- 

landija, o XIV a. - ir Norvegija. Laivų iš Europos šiaurės pakrantėse kasmet vis 
mažėjo, kol pagaliau tėvynėje, nestokojant kitų negandų, tos pakrantės visai bu- 
vo pamirštos. 


4. Vikingai Amerikos pakrantėse 
4 
Biarnio Herjulfsono kelionė 


Apie 985 m. jaunas Islandijos jūrininkas Biarnis Herjulfsonas, sugrįžęs savo lai- 
vu iš Norvegijos, namuose rado netikėtą naujieną. Tėvas ir motina, įkalbėti Eri- 
ko Rudojo, su daugeliu kitų islandiečių išplaukė į naują „žaliąją žemę, kurioje yra 
kalnų ir ledų“. Įkandin jų išplaukia ir Biarnis. Priplaukia... Ameriką. „Sagoje 
apie grenlandiečius“, remiantis Biarnio dienoraščiu, užrašyta: 

„Žinia apie tėvų kelionę Biarniui pasirodė labai svarbi, ir jis net savo laivo ne- 
iškrovė. Tuomet žmonės jo paklausė, ką manąs daryti. Biarnis atsakęs, jog pagal 
paprotį norįs žiemą praleisti su tėvais“. Atsirado savanorių plaukti kartu. Ilgai 
nedelsdami, jie iškeliavo. 

Buriavo tris dienas, ir palikti „krantai paniro į vandenį“. Bet staiga palankus 
vėjas pritilo, užėjo migla. Po kelių dienų nelauktai pradėjo pūsti smarkus šiaurys, 
kuris greitai nešė laivą - nežinojo, nei kur esą. Tai truko kelias dienas. Pasirodžius 
saulei, „galėjo atpažinti aštuonias pasaulio šalis“. Plaukė dar visą dieną ir naktį. 
Išvydo krantą. Jame nebuvo nei aukštų kalnų, nei ledų, tik matėsi neaukštos kal- 
vos ir miškai. Dvi dienas plaukė palei krantą į šiaurę. Priplaukė kitą sausumą, ku- 
ri taip pat neatrodė Biarniui panaši į Grenlandiją, nes joje taip pat nebuvo maty- 
ti ledynų, apie kuriuos Islandijoje buvo girdėjęs iš Eriko Rudojo. Pasukę nuo šios 
sausumos, pietvakarių vėjo genami, jie plaukė dar tris dienas, kol pamatė kran- 
tus, virš kurių stūksojo kalnai ir ledynai. Bet Biarniui ir šis krantas neatrodęs pa- 
našus į minėtąją Grenlandiją, nes buvęs „nepatrauklus“. Palikę ir šį krantą, dar ke- 
turias dienas jie plaukė ta pačia kryptimi. Priplaukė ketvirtą krantą. Dabar Biarnis 
pasakęs: „Ši žemė atrodo visai taip, kaip nupasakotoji Grenlandija“. Netrukus čia 
Biarnis sutikęs savo tėvus ir apsigyvenęs. Tai iš tikrųjų buvo Grenlandija. 

Manoma, jog Biarnis iš pradžių buvo priplaukęs Ameriką pietinėse Labrado- 
ro pakrantėse ir palei jas plaukė į šiaurę. Grenlandijoje jis papasakojo apie ma- 
tytus kraštus, o už tai, kad jų nuodugniau neapžiūrėjo ir mažai jais domėjosi, sa- 
vųjų buvo supeiktas. 

Taigi pirmasis Amerikos atradėjas 985 m. veikiausiai buvo Biarnis Herjulfo 
sūnus, kuris, keisčiausia, savo kelionės nepakartojo. 


Leilas Eriksonas Laimingasis 
Atrandant Amerikos krantus, labiausiai pasižymėjo Eriko Rudojo vaikai, ypač 
sūnus Leifas, kuris pirmasis iš Grenlandijos naujakurių išplaukė į pietvakarius. 


Sagos teigia, jog ši jo kelionė vyko 995-996 metais. Kai kur sakoma, jog Leifas 
kartu su juo keliauti kalbinęs Biarnį, kuris prieš keletą metų buvo tenlink 

plaukiojęs. Kitur rašoma, kad Leifas gavęs iš Biarnio tą patį laivą ir su 35 žmo- 
nių įgula iškeliavęs. 

Po kelių dienų plaukiojimo Leifo laivas pasiekęs nykią pakrantę, kurią prieš 
jį galbūt buvo matęs Biarnis. Išlipę į krantą, keliautojai stebėjosi, radę čia visiš- 
kus tyrus, nes niekur neaugusi žolė. Pavadino šią žemę Heliulandu - Akmenų 
šalimi. Plaukdami toliau, rado naują lygią, balto smėlio pakrantę, atokiau nuo 
jūros apaugusią mišku. Pavadino ją Marklandu - Miško šalimi. Buvo čia upė, iš- 
tekanti iš netolimo ežero. Čia jie pateko ant seklumos ir turėjo laukti potvynio, 
kad galėtų nuo jos nuplaukti. Upės žiotyse nutarė žiemoti, nes vieta pasirodė 
patogi - gausu lašišų, žalios žolės. Atrodė, jog ten įsikūrus nereikės „sausos ga- 
nyklos“, t. y. šieno gyvuliams. Įdomu, kad čia jie mini radę kažkokią „saldžios 
rasos žolę“. 

Kai jau buvo įkurta stovykla, Leifas sukvietęs savo vyrus ir taręs: „Dabar pa- 
dalysiu mūsų įgulą, ir tirsime kraštą. Viena pusė liks čia, prie namų, o antra eis 
žvalgyti apylinkių. Neprivalome nutolti, kad vakarais galėtume sugrįžti; turime 
laikytis kartu, neišsiblaškyti“. Taip kurį laiką ir buvę. Leifas tai eidavo į žygį, tai 
pasilikdavo stovykloje. Jis buvo stambiaūgis vyras, sumanus jūrininkas ir įgulos 
vadovas. Sykį atsitiko taip, kad įgulos narys Tirkaras negrįžo iš žygio į miško gi- 
lumą. Tik po kelių dienų bendražygiai rado jį, kaip pasakoja saga, apkvaitusį nuo 
kažkokių uogų, kurios priminė vynuoges. Vikingai jas taip ir vadino. Išvykdami 
jie pasiėmė tų uogų metūgių, tikėdamiesi Grenlandijoje jų išsiauginti, o šią pa- 
krantę pavadino Vynlandu. Kaip dabar daugelis spėja, vikingų būta pietiniame 
Labradoro gale, apie 52" lygiagretę šiaurės platumos. 

Leifo įspūdžiai daug gilesni, nei jo pirmtakų, daugiau juose geografijos žinių 
apie naujai aptiktas pakrantes. Pasakojimai apie saldžią žolę ir vynuoges - nepra- 
manyti. Gerokai vėliau, 1524 m., italas Verazanas, apsilankęs tose pačiose vieto- 
se, rašė, jog vynuogės „vyniojasi lygiai kaip Pietų Prancūzijoje. Jas sukultūrinus 
ir prižiūrėjus, galima iš jų turėti geriausio vyno. Tos vynuogės yra saldžios ir ne 
blogesnės kaip mūsų“. 

Iš čia Leifas pasuko atgal ir laimingai plaukė Grenlandijos link. Pakeliui vie- 
noje saloje rado išsigelbėjusių iš sudužusio vikingų laivo žmonių, kuriuos taip pat 
pargabeno į Grenlandiją. Taigi Biarnis, Herjulfo sūnus, buvo pirmasis, kuris pa- 
matė Ameriką; Leifas, Eriko Rudojo sūnus, ją atrado; sagose jis vadinamas Lei- 
fu Laiminguoju. Jam, kaip šių pakrančių atradėjui, Bostone pastatytas didingas 
paminklas, švenčiamos jo kelionės sukaktys, įvairiomis progomis pagerbiamas jo 
atminimas. 


Kitų Eriksonų kelionės į Vynlandą 


Nykokų Grenlandijos pakrančių gyventojus naujasis Vynlandas viliojo savo miš- 
kais, žuvų gausumu pakrančių vandenyse; rūpėjo ir kiti krašto turtai. Todėl ke- 
lionės tenlink buvo svarbios. Jose ir toliau reiškėsi daugiau nei kiti Eriko Rudo- 
jo šeimyniškiai - sūnūs, dukros ir kiti giminės. Šie žygiai gana painūs, todėl 
geriausia bus papasakoti apie juos persakant sagų mintis, nors, kaip pažymi sa- 
gų tyrinėtojai, nustatyti įvykius, lokalizuoti keliones yra nelengva. Štai ne iki ga- 

Normanų kelionės Šiaurės Atlante: 1 - Eriko Rudojo, 
2 - Biarnio Herjulfsono, 3 - Leifo Eriksono, 4 - Torsteino ir Eriko Rudojo, 
5 — Torfino Karlsefnio bei kitų Eriksonų. Rodyklėmis parodytos jūrų tėkmės 


lo aiški yra labai svarbi paties Eriko Rudojo su sūnumi Torsteinu Eriksonų kelio- 
nė į Leifo Eriksono Laimingojo surastąjį Vynlandą. Vis dėlto iš sagų aiškėja, jog 
tokia kelionė 999 m. buvo pradėta, tačiau, kaip rodė ir ženklai (Erikui jojant prie 
laivo suklupo arklys), ji nepasisekė. Netoli Niufaundlando per daug pasukta į ry- 
tus, ir Golfo tėkmė nunešė laivą į šalį. 

Įdomesnės buvo kitų Eriksonų kelionės. Islandijos pirklys Torfinas Karlsefnis, 
atvykęs į Grenlandiją, vedė Gudridą - moterį iš Eriko Rudojo namų (kitur teigia- 
ma, jog ji buvusi Eriko duktė). Netrukus jisai susidomėjo Vynlandu ir ėmė ruoš- 
tis kelionėn. Apie 1003-1004 m. išvyko keturiais laivais. Įguloje buvo Torfinas 
Karlsefnis, Eriko Rudojo sūnus Torvaldas, duktė Freidis, Gudrida ir nemaža vi- 
kingų. Leifas Laimingasis leido jiems apsistoti savo stovykloje, kurią jisai paliko 
Vynlande. Šioje kelionėje ypač pasižymėjo Freidis, kurią daugelis vadina žymiau- 
sia vikinge normanų istorijoje. Kaip žinia, vikingų žygiuose, jeigu juose dalyvau- 
davo ir moterys, paprastai jų laivuose būdavo tiek pat, kiek ir vyrų. O Freidis pa- 
slėpusi išvežė penkiais vyrais daugiau. 

Spėjama, jog Karlsefnio įgula iš pradžių plaukė į šiaurę ir tik vėliau pasuko į 
vakarus ir į pietus palei Bafino Žemę. Pirmiausia jie priplaukė Heliulandą, pas- 
kui iš eilės — 17 Marklandą. „Sagoje apie Eriką Rudąjį“ Torfinas Karlsefnis vadi- 
namas šių pakrančių atradėju, tačiau, kaip jau buvo rašyta, šias vietas pirmasis 
aptiko Leifas Laimingasis. 

Plaukiant toliau į pietus, krantai buvo lėkšti, be užtakių. Netrukus jie priplau- 
kė pirmą užtakį ir daubą. Keliaujant toliau, užtakių ir apsistojimui patogių įdu- 
bų daugėjo. Norėdami išsirinkti kuo patogesnę vietą stovyklai, jie pasiuntė į 
krantą du su jais plaukusius škotus, kurie buvo labai judrūs, „greitesni už elnius. 
Jiems buvo liepta grįžti po trijų dienų. Pasiuntiniai grįždami atnešė vynuogių ir 
„laukinių kviečių varpų. 

Normanai plaukė toliau. Pakrantės darėsi vis prieinamesnės, užtakiuose bu- 
vo matyti daugybė laukinių ančių. Pasirinkę vieną patogų užtakį, apsistojo. Dėl 
smarkios srovės pavadino jį Straumfiordu. Dabar manoma, jog tai turėjo būti 
Niufaundlando pakrantėje. 

Iš pradžių viskas ėjosi gerai. Gyvulius, kuriuos turėjo, paleido ganytis. Patys 
domėjosi apylinkėmis, pamažu žvalgė jas. Tačiau žiema pasitaikė sunki, kokios 
jie nesitikėjo, trūko netgi maisto. Kai pakrantėje pasirodė banginis, vikingai jį 
sumedžiojo. Tačiau, pavalgę jo mėsos, susirgo. Atėjus pavasariui, medžiojo 
paukščius, rinko jų kiaušinius, žvejojo. 

Jau ėjo 1005 m., kai jie vėl pajudėjo tolyn. Pasiekė žiotis upės, kuri netoliese 
ištekėjo iš kažkokio ežero. Pakrantė čia buvo tokia sekli, jog įplaukti į žiotis ga- 
lėjo tik per potvynį. Apylinkės buvo miškingos, ežero pakrantėse augo nemažai, 
jų žodžiais tariant, „laukinių kviečių“, taip pat vynuogių. Upėse buvo gausu žu- 
vų, miško tankmėse - visokių žvėrių. Čia normanai apsistojo, pasistatė būstus, 
paleido ganytis gyvulius, ruošėsi praleisti kelias dienas. 

Vieną rytą upėje priešais normanų stovyklą pasirodė daugybė laivelių, ku- 
riuose buvo prisėdę ginkluotų vietinių gyventojų. Sagose jie normanų vadinami 
skraelingais. Nežinodami kaip pasielgti, normanai savo papročiu parodė jiems 
taikos ženklą - iškėlė baltus skydus. Tie nurimo ir pradėjo atsargiai artintis. Ilgai 
vieni kitus stebėjo. Išsiskyrė kaip buvo susitikę - ramiai, taikiai. 

Karlsefnio žmonės čia ramiai išgyveno likusį metų laiką, peržiemojo. Žiema 
pasitaikė lengva, gyvuliai ganėsi visą laiką. Normanai taip pat nesunkiai vertė- 
si naudodamiesi gausiomis gamtos gėrybėmis. Dabar daugelio tyrinėtojų ma- 
noma, kad normanai tuokart buvo apsistoję Šventojo Lauryno upės žiočių apy- 
linkėse. 

Atėjus pavasariui, vieną rytmetį upe vėl atplaukė prie normanų stovyklos 
daugybė skraelingų. Jų buvo tiek daug, kad atrodė juodas upės paviršius - „tar- 
si kas būtų ant vandens anglis išpylęs“. Jie suko virš galvų lazdas. Parodžius bal- 
tus skydus, jie vėl taikiai priartėjo, prasidėjo mainai. Ateiviai ypač norėjo gauti iš 
normanų raudono audinio, kalavijų, tačiau Karlsefnis buvo uždraudęs jų par- 
duoti. Jie taip pat mėgavosi pienu, sūriu, kuriuo normanai juos vaišino. Ta drau- 
gystė pasibaigė netikėtai. Skraelingai, nepaprastai džiūgaudami įsigytu raudonu 
audiniu, vyniojosi jį ant galvų, puikavosi, šoko. Nepatenkinti tuo „raudonu regi- 
niu“ netikėtai skraelingus puolė normanų jaučiai, kurie ganėsi pamiškėje... Skra- 
elingai spruko ir tris savaites nesirodė. Per tą laiką Karlsefnis su visa įgula ruošė 
įtvirtinimus, nes po tokios susitikimo baigties nieko gero nelaukė. 

Maždaug po trijų savaičių iš tos pačios pietų pusės prie stovyklos artinosi dar 
didesnė skraelingų minia. Dabar jie visai kitaip virš galvų suko vėzdus ir klaikiai 
staugė. Normanai taip pat nesistengė švelninti jų nusiteikimo - jie parodė rau- 
donus skydus. Po šio ženklo ateiviai, išlipę iš laivų, sutartinai puolė. Vikingai gy- 

nėsi. Sagoje aprašomas nelauktas įvykis. Skraelingai nešę ant karčių iškeltus 
avies didumo violetinius kamuolius ir mėtę juos į vikingus; krisdami tie kamuo- 
liai su dideliu triukšmu sprogdavę. Vikingams teko skubiai trauktis. Staiga jie pa- 
matė €są apsupti. 

Freidis tuo metu iš namų pastebėjo, jog vikingai negarbingai pakrikę, dauge- 
lis bėga iš kovos lauko. Ji išėjo į lauką ir įsakinėjo vikingams nesitraukti. Ją liku- 
sią vieną skraelingai iš visų pusių supo. Tada ji, paėmusi iš kritusio vikingo kala- 
viją, apnuogino vieną krūtį, padėjo ant jos plokšme kalaviją ir ėjo į priešą... Įvyko 
kažkas netikėto. Skraelingai, nuleidę ginklus ir visi staigiai nutilę, kuo skubiau- 
siai pasitraukė. Sėdę į laivelius jie išplaukę atgal. 

Dabar Karlsefniui ir jo žmonėms buvo aišku, jog šis kraštas, nors ir patogus, 
nuolatos gyventi vikingams netinka. Tad pasistengė jį kuo greičiau palikti. Sku- 
biai kėlėsi kitur. Aplankė dar ne vieną vietą. Vėl sustojo Straumfiorde ilgesniam 
laikui. 

Straumfiorde vikingų įgula persiskyrė. Karlsefnis su savaisiais pasiliko, o Tor- 
valdas leidosi toliau. Kurį laiką plaukiojęs tarp fiordų, jo laivas pasirinko vieną 
itin patogų kyšulį, kuriame manė apsistoti. Pakrantės buvo aukštos, vaizdingais 
miškais pasidabinusios. „Kaip puiku,- tarė Torvaldas,- norėčiau čia pasilikti“. 
"Tačiau plaukė toliau, skubėdami plačiau apsižvalgyti, o paskui sugrįžti. Vienoje 
pakrantėje jie rado paliktus apverstus tris odinius laivelius, po kuriais buvo pa- 
sislėpę keli skraelingai. Sagoje rašoma, jog jų buvo devyni; aštuonis skraelingus 
normanai nukovė ir čia pat gražioje pakrantėje, prie upės žiočių apsinakvojo. 
Kaip ir reikėjo tikėtis, naktį jie buvo užpulti gausybės skraelingų. Turėjo skubiai 
sesti į laivus ir bėgti. Atsiyrę nuo kranto jau džiaugėsi visi suskubę pasprukti. "Tik 
"Torvaldas Eriksonas, ištraukęs į pažastį įsmigusią strėlę, tarė: „Nors kliudė ma- 
žai, bet ši strėlė atnešė man mirtį“. Dar spėjo paprašyti, kad jį palaidotų tame 
gražiame kyšulyje ir kad sugrįžę visa papasakotų artimiesiems. 

Karlsefnio vadovaujama kita įgulos dalis žiemojo Straumfiorde. Karlsefnio 
vyrai nemažai išžvalgė naujų pakrančių. Čia Karlsefniams gimė sūnus Snoris. 
Teigiama, jog tai buvo pirmasis europietis, gimęs Amerikos žemyne. Kol jie su- 
grįžo į namus, vaikui buvo treji metai, rašoma sagoje. 

Santykiai su vietiniais gyventojais ir čia iš pradžių buvo geri - tie mielai pre- 
kiavo su normanais, ypač norėjo gauti raudono audinio, geležinių įnagių, kurių 
patys neturėjo. Sagoje pasakojama, kaip vienas skraelingų, gavęs kirvį, juo kapo- 
jo ne vien medžius, bet ir akmenis... "Tai lyg ir parodo, jog šių pakrančių gyven- 
tojai neturėjo jokio supratimo apie geležį. Tačiau ir čia vikingų dienos greitai 
baigėsi: prasidėjo nesutarimai su skraelingais, ir pakrantę teko palikti. 

Grįždama atgal Karlsefnio įgula vėl lankėsi Marklande, kur taip pat sutiko 
skraelingus, gyvenusius žeminėse. Iš jų sužinojo, jog į vakarus tęsiasi didelė sau- 
suma, jog šalia esama didelių salų, kuriose gyvena balti žmonės. Gal jie žinojo 
Grenlandiją arba kitas kaimynines salas? Nežinia. Išvykdami normanai kelis čia- 
buvius pasiėmę, kad tie išmoktų kalbą. Po to Karlsefnio įgula grįžo namo į Gren- 
landiją. 

Karlsefnis su šeima netrukus išvyko į Islandiją, kur, įsigijęs ūkį, baigė gyveni- 
mą kaip garbingas salos pilietis. Iš jo ir Gudridos giminės, rašoma, kilo žymių Is- 
landijos žmonių. Karlsefnis prieš mirtį papasakojo apie savo žygius ir likimus tų 

žmonių, kurie su juo keliavo. Visa tai patekę į sagas. Jam mirus, žemę paveldėjo 
sūnus Snoris, o Gudrida išvyko į Norvegiją, lankėsi Romoje. Grįžusi į Islandiją, 
statė su sūnumi bažnyčią. Senatvę baigė vienuolyne. 

Išvykus Karlsefniui, Vynlande dar pasiliko nemaža vikingų, kuriems vadova- 
vo žinomoji vikingė Freidis. Jie žiemą praleido Straumfiorde ir sulaukė 1007 m. 
pavasario. Gyvenimas stovykloje, atrodė, klostėsi tvarkingai - buvo ruošiama me- 
diena vežtis į Grenlandiją, nenuobodžiai kartu praleisdavo laisvalaikį, dažnai 
prasimanydami net žaidimų. Visa buvo gerai, kol nekilo nesutarimų tarp vyrų, 
kurių čia buvo daugiau nei moterų. Baigėsi tuo, kad sykį naktį Freidis pati išžu- 
dė visas įgulos moteris. Išžudyti buvo ir visi įguloje buvę islandiečiai. Likusius 
Freidis prigrasino, kad grįžę sakytų, jog tie, kurių su jais nėra, patys nuo jų atsi- 
skyrę. Netrukus visi sugrįžo į Grenlandiją. Tačiau teisybė apie islandiečius pama- 
žu aiškėjo. Pagaliau Leifas su savo tėvu Eriku iškvotė kelis vikingus, ir visa iškilo 
viešumon. Tiesa, Freidis nebuvo nubausta, tačiau jos elgesys buvo visuotinai pa- 
smerktas. 

Eriksonų žygiai į Vynlandą nebuvo paskutiniai. Grenlandijos vikingai naują- 
sias pakrantes dar ne kartą lankė. Jie iš ten parsigabendavo medienos, kitų reik- 
menų. Mums gi svarbiausia susipažinti su žygiais pirmųjų drąsuolių, nutiesusių 
kelius link šių, Europai dar nežinomų krantų. 


Kur buvo Vynlandas? 


Vynlando mįslė iki šiol labai domina tyrinėtojus, geografijos istorikus. Daug gin- 
čų kyla ieškant tos vietovės visoje Šiaurės Amerikos rytinėje pakrantėje, nuo Lab- 
radoro iki Floridos. Svarbiausias šaltinis apie normanų atradimus yra jų sagos, 
analai (metraščiai) bei archeologinių radinių duomenys. Nemažai padeda gam- 
tos apibūdinimai aprašymuose. Remiantis tuo, kad vikingai mini labai vešlią žie- 
mos žalumą, yra nuomonių, jog vikingų Vynlandas buvęs Virginijos, Karolinos 
valstijose ar net Floridoje. Tačiau, vadovaujantis užuomina apie lašišas, reikia su- 
tikti, kad ta šalis buvusi ne piečiau 41“ lygiagretės. Prisimenant užuominą Vyn- 
lande apie „laukinius kviečius“ (kanadiškuosius ryžius), ta žemė turėtų būti tarp 
42" ir 48" lygiagrečių (tarp Bostono ir Niujorko). 

Daug vilčių dedama į archeologinius tyrinėjimus. 1964 m. norvegų moksli- 
ninkai kasinėjo vienos senos stovyklos liekanas Niufaundlande. Jie atkasė pama- 
tus gyvenamųjų būstų, kalvės, skandinaviškos pirties. Kalvės pelenų datavimas 
radiokarboniniu metodu parodė, jog jų amžius 900+70 metų. Mėginta nustatyti 
amžių ir kitų radinių — visi jie apie 1000 metų. Galbūt tai buvusių vikingų stovyk- 
lų liekanos. Dargi spėjama, jog čia, Niufaundlende, galėjo būti vikingų Marklan- 
das. Tuo atveju Heliulando reikėtų ieškoti Labradoro pakrantėse. Greičiausiai 
Vynlandas bus buvęs Didžiųjų ežerų platumose Atlanto pakrantėje (Masačiūset- 
so valstija). | 

Nera pagrindo visai netikėti Vynlandą buvus, nors šiuo klausimu pasitaiko 
įvairių nuomonių. Juk šis kraštas minimas 19-oje sagų. Vynlandą savo veikale 
„Hamburgo bažnyčios istorija“ pamini Adomas Brėmenietis. Jis aprašo salą, „ku- 
ri vadinama Vynlandija, nes joje auga laukinės vynuogės, teikiančios gerą vyną. 
Apie tai, kad ten auga vyno vaiskrūmiai, žinau ne iš pramanytų pasakymų, bet iš 

tikroviškų aprašymų, gautų iš danų“. Ir vis dėlto, kur buvo Vynlandas, iki šiol 
abejojama. Neseniai tyrinėtojas M. Koganas surašė siūlomas Vynlandu laikyti vie- 
toves — jų išėjo daugiau nei penkiasdešimt. 


5. Apie tolimųjų pakrančių vikingų dalią 
* 
Įdomių radinių mįslės 


1898 m. Minesotos valstijoje, apie 1500 km nuo jūros, Kensingtone, švedų kil- 
mės fermeris savo darže aptiko plokščiai tašytame akmenyje runų įrašus. Ak- 
muo gulėjo po šimtamečiu medžiu, jo šaknų apraizgytas. Užuot išgarsinęs ra- 
dinys fermeriui atnešė nemalonumų, jis buvo įtartas įrašų padirbimu, turėjo 
prisiekti sakąs teisybę. Omanas (tokia buvo fermerio pavardė), lyg norėdamas 
viską nuneigti, akmenį pritaikė savo namų slenksčiui ir daug metų uoliai jį 
mindė. Vėliau akmeniu vėl buvo susidomėta, jis nugabentas į Vašingtoną, ištir- 
tas paviršiaus dūlėjimas ir pradėta tikėti, jog tai autentiškas archeologijos ra- 
dinys. 

Akmens įrašas iššifruotas maždaug taip (skliaustuose įterpta numanomoji 
mintis): [Esame] 8 gotai [švedai] ir 22 norvegai, [atliekame] tiriamąją kelionę į 
vakarus nuo Vynlando. Mūsų stovykla buvo šalia dviejų uolotų salelių, nuo šio ak- 
mens į šiaurę keleto dienų kelio atstumu. Buvom [išplaukę] ir kelias dienas žve- 
jojome. Po to grįžome į stovyklą, radome 10 [mūsų] žmonių raudonus nuo krau- 
jo [nužudytus]. A [ve] V [irgo] M [arija], apsaugok [mus] nuo pikto. Turime 10 
[žmonių] iš mūsų būrio prie jūros, jie saugo mūsų laivus. Iki jų 14 dienų kelio. 
Metai 13627. 

Antrasis radinys. 1930 m. geležinkelininkas, o laisvalaikiu kalnų rūdų ieško- 
tojas J. E. Dodas už 1950 km nuo Atlanto, Ontarijo ežero apylinkėse, Kanadoje, 
nelabai toli nuo minetojo Kensingtono, aptiko prabangiai palaidoto vikingų ri- 
terio kapą. Visapusiški archeologų tyrimai parodė, jog jis palaidotas XI a. sėsliai 
gyvenusių gentainių. 

Dar keli įdomūs sutapimai. 

XVII a. vieno anglų žvejų laivo kapitonas aprašo matęs kaimyninėse su Gren- 
landija salose 72“ š. pl. „baltus eskimus“ - augalotus, šviesiaodžius, visiškai euro- 
pietiško sudėjimo žmones. 

XIX a. šaltiniuose ne kartą panašių žinių pateikė poliariniai keliautojai savo 
raštuose. 1910 m. „baltus eskimus“, gyvenančius Kanados Viktorijos saloje, ap- 
rašo islandų Arkties tyrinėtojas Stefansonas. Jis ir spėja: jeigu tie į „norvegus pa- 
našūs eskimai“ tikrai turi europiečių kraujo, tai jį nunešė ten tik Grenlandijos vi- 
kingai. 

Labradoro pakrantėse archeologai aptinka iš akmenų ir žemių gerai suręstų 
būstų liekanų, nors eskimai tokių būstų nestatė. 

Italas Džiovanis Verazanas, XVI a. plaukiodamas Šiaurės pakrantėse, stebėjo- 
si, kad indėnai vartoja žodį magnus - karalius. 


* P Herrmann, Siėdma minęla, ėsma przemija..., s. 250. 

Šių įdomių radinių būtų galima išvardyti dar daugiau, ir jie vis labiau verstų 
tikėti, kad vikingai ne vien pasiekė Vynlandą ir kitas žemyno pakrantes. Matyt, 
Grenlandijos išeiviai ieškojo naujų vietų, mėgino jose apsigyventi. 

Įdomus ir rašytinių šaltinių sutapimas. Islandų analuose rasta lakoniška užuo- 
mina apie 1121 m. į Vynlandą iš Grenlandijos išvykusį vyskupą Eriką Gnupsoną 
ir ten dingusį (eirikr bykop leitadi Vinlandz). Šifruotojai šios žinutės žodį leitadi 
aiškina, kad vyskupas išvyko ne Vynlando ieškoti (ne vyskupų tai darbas, paga- 
liau ta šalis buvo gerai žinoma), o ieškoti kažko kito. Veikiausiai jis ieškojo ten gy- 
venusių vikingų, apie kuriuos šiek tiek žinota Grenlandijoje. Katalikų bažnyčios 
istorijoje taip pat yra paminėta, jog iš tiesų islandietis Erikas Gnupsonas buvo 
popiežiaus įšventintas Grenlandijos ir „kitų jai artimų kraštų“ vyskupu. Ypač įdo- 
mu tai, jog jau 1059 m. Romos popiežius paskyrė Vynlandui (!) vyskupą, kuris tu- 
rėjo tenai apkrikštyti normanus ar indėnus, - nežinia. 

Dar kartą perskaitykime Kensingtono akmens įrašą. Panašu, kad 1362 m. 
skandinavų būrys čia kažko ieškojo. XIV a. Europoje iš tikrųjų buvo pradėta šiek 
tiek rūpintis likimo valiai paliktais žemyno išeiviais. Antai 1354 m. švedų kara- 
lius Eriksonas duoda leidimą vikingui Pauliui Knudsonui vykti į Grenlandiją. Tik 
šešeri metai skiria jo kelionę nuo Kensingtono akmens datos. Beje, vienoje sagų 
minima, jog 1363 ar 1364 m. Grenlandijoje lankėsi europiečių laivai. P. Knudso- 
no įguloje galėjo būti vikingų iš įvairių Skandinavijos vietų, kaip ir rašoma Ken- 
singtono akmenyje. Lingvistinės įrašo ypatybės taip pat įdomios — parašyta seną- 
ja gotlando tarme. 

Pagaliau nesvarbu, ar P Knudsono vikingai, ar visai kiti prieš 600 metų klajo- 
jo po Šiaurės Amerikos miškus. Įdomiau žinoti, ko jie ieškojo. Ar ne savo gentai- 
nių pėdomis sekiojo minėti pasiuntiniai? Ar tie įvairūs atgarsiai nepatvirtina, jog 
vikingai Ameriką ne tik rado, bet dažnai ją lankė, o gal net mėgino joje įsikurti. 

Grenlandijos ryšiai su Amerika turbūt buvo daug pastovesni, negu mes šian- 
dien žinome. Juk mediena, sprendžiant iš grenlandiečių karstų, buvo vežama iš 
Marklando (miškingos Amerikos pakrantės). Antai 1347 m. grenlandiečiai važi- 
nėjo į Labradorą medžioti, 1300 m. jie net buvo peržiemoję Upernavike. Neži- 
nia, gal jie medžiodami pasiekė ir dar įšiauresnes bei įpietesnes sritis. Juk jiems 
trūko ne tik medienos, bet ir kitų gyvenimo reikmenų, pašaro gyvuliams išlaiky- 
ti žiemą. Į Amerikos žemyną, miškingą Marklandą, vešlų Vynlandą, Didžiųjų eže- 
rų sritis viliojo palanki gyventi aplinka. Tiesa, gausios ir karingos indėnų gentys 
buvo didelė kliūtis. Paradoksas, bet akmens įnagiais ginkluoti indėnai buvo pra- 
našesni prieš geležies amžiaus vikingus, nes jie buvo to krašto gyventojai, jų ten 
buvo daug. Be to, vikingai buvo prietaringi — jie vengė indėnų burtų ir dvasių. 

"Tad kodėl tyli iškalbingosios sagos? Jos pamini tik penkias normanų keliones 
į Ameriką. Nėra abejonių, kad kelionių buvo daug daugiau. Veikiausiai dėl to, 
jog visos sekančios kelionės buvo laikomos jau paprastomis. Nesvarbu, kad ir jos 
buvo sunkios. Beje, normanui sunki ir pavojinga kelionė - ne žygdarbis, o ama- 
tas. Netgi labai didelėms įguloms iškeliauti, ieškant naujos vietos apsigyventi, bu- 
vo įprasta. 

Pasaulio žemėlapio kontūrai (iš dingusio XIII a. veikalo). 

Nors Afrika ir Azija pavaizduotos labai nerealiai, bet daug tiksliau parodytos 
Šiaurės Atlanto salos bei pakrantės: 1 — Britų salos, 2 - Skandinavija, 

3 - Islandija, 4 - Grenlandija, 5 - Vnlandas 


Normanų geografinis akiratis 


Vikingų žygiai ir kelionės aprėpė labai didelius plotus: jie apkeliavo beveik 
visą Europą, pirmieji žengė naują žingsnį į Amerikos žemyno pusę. Čia jie 
buvo pionieriai, jų keliai su jokiais pirmtakų keliais nesikartojo. Vikingų 0i- 
kumenė buvo labai didelė - apie 10 milijonų kvadratinių kilometrų. Taip pla- 
čiai tuo metu nė viena kita visuomenė nesiuntinėjo savo žmonių į keliones, 
nebent arabai. Nepaisant to, vikingų geografinės mintys neturėjo to plataus 
polėkio, kuris atitiktų jų kelionių ir atradimų mastą. Mes beveik nieko neži- 
nome, ką vikingai galvojo apie Žemę, jos kaimynus dangaus šviesulius; ar rū- 
pėjo jiems Žemės dydis, sausumos ir vandenų Žemėje paplitimas. Atrodo, ne- 
kaupė jie bent kiek sistemingesnių geografijos žinių apie savo gyvenamas, 
atrastas ir lankomas šalis. Tiesa, jų rašto paminkluose pasitaiko užuominų 
apie pasaulį. Antai karališkoji Snorio Sturlusono saga taip ir pavadinta 
Heimskringla („Žemės skritulys“); jos pirmosios eilutės skamba šitaip: „Žemės 
skritulys yra gyvenamas žmonių, labai išraižytas užtakių“". Tačiau, kaip dabar 
aiškėja, normanai mažai galvojo apie žemynus, salas. Jiems svarbiausia buvo 
krantas, kurio jų gyvenimo būdui pakako. Į sausumos gilumą jie nesiskverbė, 
nes „nemėgo gyventi negirdėdami jūros ošimo“. Jie net nežinojo, kad Gren- 
landija yra sala (apie tai ir kiti tik XX a. sužinojo), negalvojo, kokiame žemy- 
ne yra Vynlandas, kur prasideda ir baigiasi tie vandenynai, skiriantys tas to- 
limas žemes. 


* Egilio saga, Vilnius: Vaga, 1975, p. 300. 

XVI a. ispanų Šiaurės Atlanto žemėlapis, kuriame, remiantis normanų atradimais, 
pažymėta Islandija ir Grenlandija 


Orientavimuisi jūroje vikingai galbūt turėjo 17 kiek modernesnių priemonių, 
negu mūsų šio skyriaus pradžioje nusakytosios. Yra paminėta, jog Karlsefnis sa- 
vo kelionėje naudojo geografinio orientavimosi jūroje prietaisą husanotrą. Nor- 
manai taip pat galėjo mokėti orientuotis jūroje pagal Šiaurės žvaigždę, t. y. nu- 
statyti vietos geogralinį plotį. 

Šiaurės normanai savo geografinių žygių atminimą išsaugojo ne vien sagose 
bei kituose rašto paminkluose. Spėjama, jog jie turėjo turėti ir žemėlapių. Rašo- 
ma, kad Henrikas Jūreivis, žinomas XV a. portugalų kelionių aplink Afriką orga- 
nizatorius, iš savo dėdės Danijos karaliaus Eriko turėjo gavęs žemėlapį, kuriame 
žinomas danų geografas Klaudijus Klavusas 1427 m. buvo pavaizdavęs Šiaurės 
Europą. Tame žemėlapyje pavaizduota ir šiaurinė Atlanto vandenyno dalis. Pa- 
minėtinas čia dar Stefansono žemėlapis, nubrėžtas 1570 m.; jame taip pat gana 
detaliai parodyta Atlanto šiaurė. Niekas šiandieną neabejoja, jog tokie žemėla- 
piai tuo metu galėjo būti nubrėžti tik remiantis mums šiandien nežinomais tu lai- 
kų normanų žemėlapiais. Neseniai atrasta vadinamoji vengriškoji normanų že- 
meėlapio kopija". 

Dabar pelnytai žavimasi normanų vikingų atradimais. Leifas Eriksonas Lai- 
mingasis priplaukė Ameriką! Atrado ją, bet nesant ekonominių ryšių tarp Euro- 
pos ir atrastųjų pakrančių šie dideli atradimai buvo užmiršti. Amerikos atradi- 


" H. Dpienn, <Kapra XVI Beka oTKp»biBaeT AMepuky XI seka», <!Ipupoda», 1977, No 5. 

mui dar nebuvo atėjęs laikas. Normanų atradimais vakaruose menkai buvo re- 
miamasi ir Didžiųjų geografinių kelionių laikotarpiu. Minėtuose skandinavų že- 
mėlapiuose tiek Grenlandija, tiek Vynlandas pavaizduoti Europoje, t. y. tos nau- 
Josios pakrantės šiaurėje sujungiamos su Skandinavija. 

Vikingai, geografiniu požiūriu būdami „mažai raštingi“, neįtvirtino savo di- 
džiųjų atradimų. Dėl to jų geografinė patirtis truputį panaši į graikų geografinę 
patirtį jų mitiniu (homeriškuoju) laikotarpiu. Gana gausi normanų žodinė kūry- 
ba bei kaimyninių visuomenių paliudijimai atspindi tik dalį jų laimėjimų. Abejo- 
ti nereikia — jų buvo kur kas daugiau, negu šiandien žinome. 


Kur dingo Grenlandijos normanai? 


Kaip Žinia, normanų migracija į vakarus buvo labai veržli. Tačiau jos finišas liko 
paslaptyje. Išnyko lyg laukinė sėkla, akmenuotoje dirvoje sudygus. Kodėl po to- 
kio energingo plėtimosi prasidėjo staigus normanų oikumenės „traukimasis“ ? 
Nebent archeologiniai kasinėjimai kada nors pateiks atsakymą, kodėl išmirė 
Grenlandijos normanai. 

Atsiranda teigiančiųjų, kad jie buvo sunaikinti kitų genčių; yra nuomonių, jog 
normanai pasitraukė iš Grenlandijos ir kur nors kitur iki šiol gyvena jų palikuo- 
nys. Kaip matome, žinių apie tolesnį normanų likimą nėra- vien spėliojimai. O 
Juk spėliojimai, prielaidos - tai irgi kelias į tiesą. 

Nemaža yra parašyta apie gamtos ir kitas stichines nelaimes, ginusias norma- 
nus iš jų antrosios tėvynės — Grenlandijos. Samprotaujama, jog Grenlandijoje 
normanai negalėjo išgyventi vien jūros maistu, ypač XIII ir XIV a., kai ryšiai su 
Europa nutrūko. Ieškoma priežasčių ir kitur - gal pablogėjo klimatas, sumažėjo 
ganyklų. 

Kai kas kaltina senuosius čiabuvius eskimus, kurie esą nusikratę ateivių. Vis 
dėlto tikėti šia, galima sakyti, rasistine, koncepcija nėra pamato. Pirma, atrodo, 
kad vikingams čia atsikeliant bent Grenlandijoje ir salose, eskimų arba nebuvo, 
arba pasirodydavo jie čia tik medžiodami. Šį kaltinimą atmeta ir F. Nansenas, ge- 
rai pažinęs šiaurę: „Eskimai patys taikiausi žmonės po saule“, - sako jis. Juk tuo 
laikotarpiu jie teturėjo menkus akmens įnagius, tenkinosi savo jūros pakrantė- 
mis nesileisdami gilyn į miškuose gyvenusių indėnų sritis. Nelaikė jie ir vikingų 
savo priešais. Bent ligšioliniai archeologiniai radiniai, žinomų sagų turinys to vi- 
siškai nerodo. 

Dalis tyrinėtojų spėja, jog grenlandiečiai dėl aukščiau suminėtų priežasčių 
XIV a. savanoriškai apleido tris šimtus metų gyventą Grenlandijos pakrantę. 
1342 m. Ivaras Bardsonas, lankydamasis šioje saloje, radęs staigiai ištuštėjusią 
pakrantę, kur buvę paskubomis palikti būstai, bastęsi dar pavieniai gyvuliai, ma- 
tęsi neseniai apleistų dirvų. Panašius teiginius kartoja (gal Bardsono žiniomis) ki- 
ti. To meto „Islandijos analuose“ irgi rašoma, jog „Grenlandijos gyventojai savo 
noru nutolo nuo tikrojo tikėjimo ir krikščionybės. Išsižadėjo dorybės ir gerų pa- 
pročių, palinko prie vietinių gyventojų“. Vadinasi, nutauto. 

Per versijų gausumą negalime, beje, pamiršti ir seniausios nuomonės - apie 
normanų išsekimą be ryšio su tėvyne. Jau XIV a. nusilpo skandinavų galybė Eu- 

Normanai išblaukia į žygį (XI a. piešinys) 


ropoje. Įvairios nelaimės, tuo metu užgriuvusios Europą, nelenkė ir Skandina- 
vijos. Kitos, pelningesnės kelionės patraukia Hanzos prekybininkus, užmiršta 
„krikščionišką salą ant žemės krašto“ popiežiaus sostas. Be ekonominės para- 
mos iš senosios žemės normanai negalėjo Grenlandijoje ne tik plėtoti, bet ir pa- 
laikyti senąjį gamybos ir buities sąlygų lygį. Išseko geležies atsargos, susidėvėjo 
laivai. Be abejo, dalis veržlesniųjų paliko salą, iškeliavo; dalis gal iš tiesų „palin- 
ko prie vietinių gyventojų“. Mažėjantis gyventojų likutis neišvengė gimininės 
kraujomaišos, dėl to silpo fiziškai 17 dvasiškai. To meto kapų kasinėjimai rodo, 
jog ilgainiui žmonės čia buvo sumenkę, sirgo džiova, rachitu, trumpiau gyveno, 
nedaug turėdavo vaikų. Sumažėjęs buvo net gyventojų ūgis, palyginti su tėvy- 
nainiais Europoje. 

Europa visiškai pamiršo savo gentainius. Tepraėjo šimtas kitas metų, ir štai... 
1586 m. anglų jūrininkai stebisi Grenlandijos pakrantėje rastu kapu su kryžiu- 
mi!.. Tik XX a. į Grenlandiją leidosi europiečių mokslinės ekspedicijos. Jų lau- 
kė prieš pusę tūkstančio metų užgesę židiniai, sodybų ir bažnyčių griuvėsiai, su- 
laukėję Europos augalų likučiai. Užšalusiuose kapuose laikas tarsi buvo sustojęs. 
Rasta ten jūrininkų, moterų, vyskupų, skenduolių; rasta torvaldų, fredų, ragna- 
rų, erikų, gudridų, haraldų ir kitų. Apie kai kuriuos iš jų byloja runų užrašai, pa- 
puošalai, kulto dalykai, vaikų žaislai. Gyventa, kentėta, ilgėtasi proprotėvio Eri- 
ko prarastos tėvynės, kurios tradicija iki galo buvo gyva: siaustasi šiurkščiomis, 
vietoje austomis drobulėmis, bet siūdintasi europietiškai, dabintasi skrybėlėmis, 
kaspinais. 

Kada mirė paskutinis normanas Grenlandijoje, - nežinoma. XVI a. salos pa- 
krantėse lankęsis islandų kapitonas užrašė: | 

„Plaukdamas 1540 metais vokiečių prekybiniu laivu, buvau nublokštas į 
Grenlandiją. Įplaukėme į fiordą su keletu salų; kai kuriose iš jų gyveno eskimai. 
Įgula bijojo išsilaipinti, ir nuplaukėme prie nuošalios negyvenamos salos. Ten 
pamatėme apleistus laivus, akmenų griuvėsius, panašius į tuos, kokių daug yra 
Islandijoje. Ten matėme taip pat mirusį žmogų, kuris gulėjo veidu į žemę. Ant 


202 Česlovas KUDABA Geografinės kelionės ir atradimai 


galvos buvo gerai pasiūtas gaubtas. Drabužiai — iš ruonio odos ir iš vilnonės ge- 
lumbės. Šalia gulėjo kreivas sulankstytas durklas...“ Gal tikrai tai buvo paskuti- 
nis miręs salos gyventojas, kurio nebuvo kam palaidoti. 

Mėgstama pasamprotauti apie ironijos kupiną Eriko Rudojo dalią, tekusią 
visiems jo palikuonims. Juk išvaromas iš Islandijos jis galėjo plaukti link Seno- 
jo pasaulio, o pasukdamas į nežinomus vakarus, Erikas tapo galbūt pirmųjų 
Naujojo pasaulio atradėjų proprotėviu, kartu pasmerkė juos alkanai, šaltai 
mirčiai. 

VI. Arabų kelionės ir geografinė 
patirtis (VII-XIV a.) 


1. Arabai ir jų civilizacija 
* 
Bendrosios žinios 


Nuo seniausių laikų dykumingame Arabijos pusiasalyje gyveno beduinai (klajok- 
liai). Arabų pavadinimas kilęs iš semitų žodžio arab, kuris reiškia dykumą. Augi- 
no jie kupranugarius, arklius, ožkas. Arabų veislės arklys jų turėtas I tūkstantm. 
pr. m. e.; ši, vadinamoji arabiškoji, arklių veislė vėliau išgarsėjo visame pasauly- 
je. Tačiau kupranugaris - dykumų laivas - liko nepamainomas arabų gyvenime. 
"Tai neprilygstamos ištvermės gyvulys kelionėse, duodantis klajokliui vilną, pie- 
ną, pagaliau tinkamas ir mėsai. Arabai gyveno ir sėslų gyvenimą - prie upelių, 
oazėse augino vynuoges, datules, išmoningai statėsi molio būstus. 

Iki VI a. arabų gentys gyveno gimininėje santvarkoje, garbino gamtos dievus, 
šiek tiek reiškėsi už savo pusiasalio ribų. Kadangi arti jų žemių ėjo seni jūros ke- 
liai, jungę Europą, Afriką ir Indiją, tai jau antikos amžiais jie iš savo pusiasalio, 
lyg iš dykumų rezervato, įsiterpdavo tarp Vakarų ir Rytų pasaulių. Kartais jie su- 
laikydavo laivus, plaukiojančius palei jų pakrantes, svetimus karavanus, imdavo 
duokles už pažadą jų neliesti. Ne veltui pusiasalio pietuose viena pakrantė jūri- 
ninkų ilgai buvo vadinama Piratų pakrante. 

Feodalinei arabų visuomenei padėjo iškilti islamo tikėjimas, pradėtas 
skleisti pranašu pasiskelbusio pirklio Muhamedo (Mahometo) apie 630-u0- 
sius metus. Ši religija, kurios idėjos išdėstytos Korane, atliko milžinišką vaid- 
menį modeliuodama tiek individualų, tiek visuomeninį arabų gyvenimą. Ko- 
ranas laikytinas ne vien religiniu rinkiniu, bet ir moraliniu gyvenimo 
įstatymu, valstybės teisiniu kodeksu, sugebėjusiu tam tikru metu po savo vė- 
liava suvienyti ne vien arabus, bet ir persus, mongolus, indus, kinus, berbe- 
rus, negrus!. 

Arabų klajoklių iškilimas buvo gana netikėtas. VII a. pradžioje gyvenimas jų 
pusiasalyje tarsi atbunda. Reiškiasi klasinė nelygybė, kyla oazių gyvenvietės, 
atsiranda miestų turtuolių. Medinoje jau gyveno apie 15 tūkst., o Mekoje - apie 
25-30 tūkst. žmonių. Sustiprėja užkariavimų ir pavergimo tendencijos. Dar 
VII a., valdant kalifui Omarui, pradedamos puldinėti kaimyninės šalys. Pirmiau- 
sia nukariaujama Iranas, Sirija, Egiptas. Išplėtė arabai savo valdas Kaukaze ir Vi- 
durinėje Azijoje, užėmė dalį Indijos. Vakaruose jie užvaldė visą Šiaurės Afriką, o 
711 m. perėjo sąsiaurį tarp Europos ir Afrikos ir pavadino jį Gibraltaru (Džabal 
el Tarik) - Tariko kalnu. (Tarikas - šio užkariavimo žygio vadas.) Netrukus arabai 
nugalėjo vestgotus ir užėmė beveik visą Pirėnų pusiasalį, puldinėjo frankus. Iš Pi- 
rėnų pusiasalio besismelkiantys arabai Europoje buvo vadinami maurais, o daž- 
niausiai —- saracėnais. 


' I. Bielawski, Islam, religija panstwa 1 brawa, Warszawa: Omega, 1973. 

Arabų užkariavimai: 1 — arabų valdos VIII-IX a., 2 - Ibn Batutos kelionės 





Taip VIII a. susikūrė viena didžiausių istorijoje valstybių, išplėtusi savo valdas 
10 mln. 900 tūkst. kvadratinių kilometrų plote, vadinamasis Arabų kalifatas su 
sostine Damasku, o vėliau Bagdadu. Nuo IX a. pradžios Arabų kalifate įsigali fe- 
odaliniai santykiai, tačiau juose buvo nemažai vergovės liekanų. Kalifų valdoma 
teokratinė valstybė nebuvo stipri. Kalifai nesugebėjo savo valdžios prilyginti die- 
vo valdžiai kaip egiptiečiai ir kiti. Jų valstybėje netrūko rūmų sąmokslų, kitokių 
varžybų dėl valdžios. Užkariautose šalyse nesiliovė neramumai, sukilimai. IX a. 
dvidešimt metų trukęs Babeko sukilimas iš Azerbaidžano persimetė į Armėniją, 
Iraną. Prieš kitataučius ir kitatikius buvo skatinama kariauti. Korane parašyta: 
„Kalavijas yra dangaus raktas: vienas pralietas kraujo lašas už tikybą vertesnis yra 
Viešpačiui negu du mėnesiai pasninko arba maldos. Kas žus kovoje, tam dievas 
atleis nusikaltimus“. 

Palyginti anksti, dar Kalifato klestėjimo laikotarpiu, pradėjo reikštis jo vals- 
tybinis nepatvarumas. Jau VIII a. atsiskyrė ir savarankiškai ėmė tvarkytis Ispa- 
nija. IX a. atsiskyrė Egiptas, paskui ir kitos nukariautos valstybės. Centrinės Azi- 
jos mongoloidai tiurkai nuo IX a. pradėjo skverbtis į Vidurinę Aziją. Istorija iš 
dalies kartojosi. Kaip romėnai germanus, taip arabai tiurkus samdė į savo ka- 
riuomenę, išplatino tarp jų islamą. O netrukus patys negalėjo prieš juos atsi- 
spirti. Apie 1100 m. beveik visa arabų valstybės administracija buvo tiurkų ran- 
kose, nors Bagdade dar tebebuvo arabų kalifas ir daug kas vyko pagal seną 
tradiciją. 

Civilizacija 


Arabų visuomenė turėjo nemaža palankių aplinkybių savo civilizacijai vystyti — 
viena religija, viena kalba, raštas. Nebuvo vidinių valdų sienų, geros sąlygos pre- 
kybai, kelionėms, susižinojimui. Tačiau arabų civilizacijos negalima laikyti vien 
arabų visuomenės nuopelnu. Ji sujungė Indijos ir Egipto kultūrų patirtį, heleniz- 
mo novatoriškumą, žinoma, visa tai susiedama su sava patirtimi ir sukurdama sa- 
vą arabišką civilizaciją. 

Žemdirbystė arabų kraštuose buvo ribota. „Kur baigiasi vanduo, ten baigiasi 
žemė“, - sako arabų patarlė. Todėl šiek tiek dėta pastangų kurti drėkinamąją 
žemdirbystę, taisyti senus ir kasti naujus kanalus. Auginta netgi grūdinių kultū- 
rų (kviečių, miežių), cukranendrių; vėliau įsivežta medvilnės, ryžių, apelsinų, cit- 
rusinių. Jie gerino kultūrinių gėlių veisles, mokėjo skiepyti. 

Arabai turėjo pasistatę miestų, buvo išvystę amatus. Teigiama, jog jie tvenkė 
upes, ištobulino vandens ratą, sukūrė vėjo variklį. Sukurtasis vėjo ratas horizon- 
talus, mentinis. Jo priešvėjinė pusė buvo apgaubta, kad grįžtamajame posūkyje 
mentės nestabdytų sukimosi. 

Statyboje, nors nieko ypatingo neišrado, bet patobulino karinius įtvirtinimus, 
surado naujovių kaip tik gynybai pagerinti. Gumdano pilis Jemene, statyta I a., 
buvo net 20 aukštų iš granito, porfyro ir marmuro. O IX a. gyvenęs Ibn Firnas iš 
Kordobos buvo pasidaręs skraidymo aparatą ir mėgino planiruoti. 

Arabų statybinė inžinerija vis dėlto neprilygo antikinei. Jų klestėjimo laiko- 
tarpiu nebuvo pastatyta didingų „stebuklų“, kaip Faro švyturys, nesistengta ties- 
ti naujų sausumos kelių, statyti tiltų. Dargi X a., sugriuvus paskutiniam tiltui per 
Tigrą, jis arabų nebuvo atstatytas. Pagrindinis jų transportas buvo kupranugaris, 
nereikalavęs dirbtinių kelių. 

Arabai mokėjo išgauti auksą, varį, bronzą, geležį, aukštos kokybės plieną (Da- 
masko ir kitokį), dare stiprius ginklus, garsėjo tekstile: plačiai žinomi jų kilimai, 
spalvingai dažytas šilkas. Gamino popierių, stiklą, gerai išdirbdavo odas, ištobu- 
lino keramiką, kvepalus. Daug gamybos paslapčių arabai perėmė iš Rytų, o vė- 
liau paskleidė Europoje. Jų kultūros įtaka Europai buvo nemaža; daugelis daly- 
kų čia įvertinta tik praėjus keliems šimtams metų po jų klestėjimo epochos. Su 
rytietiška arabų patirtimi išliko arabiškų žodžių, virtusių tarptautiniais: almana- 
chas, algebra, alkoholis, tarifas, karatas ir kt. 


Mokslas 1r menas 


Tuo metu, kai viduramžių Europa dar nesugebėjo įvertinti antikinės minties lai- 
mėjimų, Arabų kalifate mokslas sėkmingai plėtojosi. Arabų renesansą viduram- 
žiais nulėmė keletas priežasčių. Užkariaudami kai kurias senos civilizacijos vals- 
tybes, arabai, skirtingai nuo kitų to meto užkariautojų, sugebėjo pasinaudoti 
antikinio mokslo laimėjimais ir bent iš dalies juos išlaikyti. Jie vengė naikinti ki- 
tas tautas ir jų kultūrą, kaip kad darė mongolai. 

Graikų kultūros ir mokslo laimėjimus jie daugiausia paveldėjo per nestorinin- 
kus, t. y katalikus, kurių sekta už abejojimą Kristaus dieviškumu VI a. Bizantijoje 


VI. Arabų kelionės ir geografinė patirtis (VIII-XIV a.) 207 





Arabų išminčiai stebi Visatą 


908 Česlovas KUDABA Geogralinės kelionės ir atradimai 





Senovės arabų Zodiakas 


buvo uždrausta. Nestorininkai iš Rytų ortodoksijos krikščionių buvo tolerantiš- 
kesni negu Bizantijos teologai ir daug daugiau išsimokslinę negu lotyniškai kal- 
bėję vakariečiai (buvę romenai). Jie persikėlė į Siriją, kur dalis jų netgi išpažino 
islamą, mažai tepakeisdami savo mokslines pažiūras. Ten nestorininkai tęsė anti- 
kinio mokslo tradicijas, turėjo mokyklas, mokslo būrelius. Taigi, uždarius filoso- 
fų mokyklas Atėnuose, Aleksandrijoje, nemaža graikų mokslininkų, ieškodami 
prieglobsčio, kėlėsi į Siriją. Čia buvo išversta daugelis antikinių autorių veikalų: 
Platono, Aristotelio, Euklido, Strabono, Ptolemajo. Jų įtakoje arabų valstybėje iš- 
liko stipri pasaulietiško mintijimo srovė. Be to, kaupėsi ir indų mokslo patirtis, 
gerokai praturtinusi arabų kultūrą. 

Stambiausias mokslo centras Kalifato rytuose buvo Bagdadas, vakaruose — 
Kordoba. Iškilo Kairas, Basra, vėliau — Vidurinės Azijos centrai: Buchara, Sa- 
markandas ir kt. Šių miestų kalifų dvaruose vystėsi mokslas ir poezija. Arabai 
labai uoliai kaupė mokslo patirtį. Jie steigė mokyklas ir net aukštesnes - univer- 
sitetų prototipo, — kurių kelios buvo žinomos Pirėnų pusiasalyje. Kažin ar ne 
arabai laikytini seniausių universitetų kūrėjais? Arabų miestuose buvo bibliote- 
kų. Bagdado biblioteka vadinta Išminties lobynu, o Kordobos bibliotekoje turė- 
ta apie 600 000 tomų veikalų. Vienas gydytojas, Bucharos sultono pakviestas 
tarnybai, paprašė 400 kupranugarių savo bibliotekai pergabenti. Vien dėl to, at- 
rodo, jis neužėmė šios pelningos ir patogios tarnybos sultono dvare. „Didžiau- 
sias žmogaus papuošalas - tai žinios“, — sakė arabų patarlė. Todėl nenuostabu, 
jog arabų mokslininkai sukūrė filosofijos veikalų, parašė gramatikų, enciklope- 
dijų, žodynų. 

Arabų astroliabija (Varis, XI a.) 


Žymūs arabų matematikos laimėjimai iš dalies rėmėsi indų patirtimi. Indiš- 
kuosius skaičius jie perdirbo ir pradėjo vartoti vietoj griozdiškų romeėniškųjų. Da- 
bar visame pasaulyje paplitę vadinamieji arabiškieji skaitmenys. Berods arabų 
sumanymas yra algebra, kurios ir pavadinimas išliko arabiškas - al-djabr. Mano- 
ma, jog arabai turėjo nemažą geometrijos, trigonometrijos, stereometrijos, me- 
chanikos mokslo ir daugelio civilizacijos bei kultūros sričių patirtį. 

Daugiau nei kiti arabai išmanė ir mediciną: chirurgiją, turėjo nuskausmina- 
mųjų vaistų. Teigiama, jog dalį šios patirties arabų medicinai perteikė nestori- 
ninkai. Arabams buvo žinomas alkoholis, cukrus, potašas, kai kurie nitratai, su- 
blimatai ir kt. 

Jie toliau plėtė Mesopotamijoje sukurtą astronomiją. Patys arabai astronomi- 
jos patirtį žymiai praturtino, gerokai pralenkė graikus. Dalis arabų kultūros tyri- 
nėtojų linkę manyti, jog tiek senoji arabų religija, tiek islamas nemažai nulėmė 
dangaus pažinimą. Tikintieji meldėsi Kaabos šventovėje padėtam meteoritui, 
kurį ir vadino „dangaus siųstu akmeniu“. Garbino taip pat Saulę, ypač Mėnulį. 
Kiekvienas besimeldžiantysis, juo labiau dvasininkas, turėjo gerai orientuotis pa- 
saulio šalyse, kad maldai atsigręžtų kaip tik į Meką; be to, reikėjo tiksliai sekti 
laiką, kad žinotų vidurdienį. Gal iš dalies dėl to arabai buvo ištobulinę laiko ma- 
tavimą, pasidarydavo gerų laikrodžių, net garso signalais skelbiančių valandas. 
Minimas laikrodis, kuris rodė, kur, kokiame Zodiako žvaigždyne tuo metu yra 
Mėnulis, Saulė. Arabai sudarinėjo tobulus žvaigždėlapius; XIII a. Egipte būta 
planetariumo, kuris demonstruodavo Saulės, Mėnulio, planetų judėjimą. 

Arabai dar kartą atgaivino astrologiją; jie padovanojo pasauliui ir kitą, daug 
vilčių teikusį galvosūkį, kuris žmoniją persekiojo iki XIX a., - perpetuum mobile. 

Šią idėją arabų technikos meistrai greičiausiai bus sumanę konstruodami van- 
dens ratus, svertinius mechanizmus, laikrodžius. Alchemija (a!-kim:ya) vėlgi buvo 
persiėmę arabų mokslininkai. 

Nors idėjines arabų pažiūras ir varžė Korano diktuojamos normos, bet isla- 
mas mokslinės kūrybos griežtai nereglamentavo, netrukdė Žemės ir Visatos pa- 
žinimo. „Pažinimo rašalas vertesnis nei kankinių kraujas“, - parašyta Korane. 
Mokslininkas ir poetas - labai gerbiami arabų visuomenėje žmonės. 

Savita buvo arabų buitis, papročiai, meninės kūrybos tradicija*, saviti mies- 
tų architektūros siluetai su iškylančiais mečečių minaretais. Buitinėje architek- 
tūroje buvo paplitęs uždaras kiemas, dažnai su fontanu, pinučiais užtvertos ga- 
lerijos. Kadangi islamas draudė kurti žmonių bei gyvulių skulptūras, tai arabų 
mene buvo labai išvystytas augalinių motyvų ornamentas —- arabeska. Literatū- 
roje mėgstama beduinų poezija, įvairūs pasakojimai, šių žanrų kūriniai buvo 
skaitomi per šventes, sueigas, turgavietėse, viešai pasakojama apie keliones į 
svetimus kraštus, mėgstamos pasakos apie gudročius. Iš tų laikų išliko dabar į 
visas Europos kalbas išverstas ir visame pasaulyje paplitęs liaudies kūrybos rin- 
kinys „Tūkstantis ir viena naktis“, kuriame yra ir „geografinė pasaka“ apie 
Sindbado keliones. 

Arabų mokslo ir praktikos patirtis, astronomijos, matematikos, medicinos lai- 
mėjimai paplito po Europą. XII a. Pirėnų miestuose mokėsi krikščioniškųjų kraš- 
tų Studentų, kurie vėliau grįždavo į Paryžių, Oksfordą, Italiją. Jie išpopuliarino 
krikščionių pasaulyje Aristotelį ir kitus antikos autorius bei jų teiginius, paruošė 
dirvą išsivaduoti iš teologijos globos minčiai apie Žemę. 


2. Arabų kelionės 
š 
Kelionių priežastys 


Politinė 17 ekonominė arabų pasaulio padėtis sudarė palankias sąlygas kaupti 
geografijos žinias apie svetimus kraštus. Todėl VIII-XII a. arabų kalifatai, užim- 
dami pagrindinę kryžkelę tarp Senojo pasaulio žemynų, turėjo itin geras sąly- 
gas praturtinti savo geografinę patirtį, pažinti pasaulį. 

Arabai, nors ir skyrė Vakarų ir Rytų pasaulius, buvo jų prekybos tarpinin- 
kai. VII a. arabai lankė Indijos krantus iki Ceilono. Netrukus iš čia pradėjo 
plaukioti į Kiniją, kur jų nuolat lankomas uostas buvo Kantonas. Prekyba vy- 
ko ir su kitais Kinijos miestais. Buvo keliautojų, pasiekdavusių žemyno mies- 
tus ir Kinijos gilumoje, pačią šalies sostinę, įveikdavusių kalnuotas sritis, dy- 
kumas. 

Savo prekių į Europos rinką arabai pateikdavo mažai. Daugiausia jų apyvar- 
toje buvo Rytų prekės: audiniai, brangakmeniai, perlai, dramblio kaulas ir prie- 
skoniai. Šios prekės Europoje buvo labai pageidaujamos. Gaunamos iš arabų ran- 
kų, jos turėjo „aukso vertę“. Arabai nevengė prekiauti ir vergais. IX a. per juos 


* A. Mazaheri, Žycie codzienne muzulmanėw w šredniowieczu (wiek X-XIII), Warszawa: Pafstwowy 


Instytut Wydawniczy, 1972. 

Kinijos rinkoje atsirado neįprasta, labai ten ieškoma prekė „juodasis dramblio 
kaulas“ — Rytų Afrikos vergai. Juos gabenti arabams labai apsimokėjo. Europos 
turgavietėse jie parduodavo nemaža jaunų vergų, vaikų. 

Afrikos pakrantėse arabai siekė Zanzibaro ir Senegalo apylinkes. XII a. jie pa- 
siekė Madagaskarą, o kai kurie šaltiniai užsimena, jog 1420 m. arabų būta pieti- 
niame Afrikos gale. Jų beduinai drąsiai leisdavosi į Afrikos dykumas ir nuo Ma- 
roko pusės siekė Nigerį, Timbuktų, o nuo Nilo pusės - Čado ežero apylinkes. 
Kelionių atlikta link Centrinės Azijos dykumų. Arabų monetų dabar aptinkama 
pietinėse Sibiro srityse, Japonijoje, Skandinavijoje, Sankt Peterburgo apylinkėse, 
Lietuvoje. 

Keliaujama buvo įvairiais reikalais - prekybos, religijos, diplomatijos. Karava- 
nų takuose pasirodydavo ir paprastų beduinų, ir kilmingų šeichų. Vieni jų ištver- 
mingai kaito saulėje, kiti keliavo patogiose lektikose, plačių skėčių pavėsyje. Iš 
daugelio išlikusių kelionių aprašymų galima susidaryti nuomonę, jog arabų vi- 
suomenė itin mėgo keliauti. Iš tiesų, tų kelionių gausumas tarsi atspindėjo isla- 
mo propaguojamą judrumą. Svarbu paminėti, jog būta ir grynai geografinių ke- 
lionių, kurių tikslas buvęs įgyti žinių apie naujas šalis. Jas skatino islamas: „Kas 
išvyksta kelionėn dėl žinių, tam rojaus vartai atviri“. 

Arabai, puikūs ir ištvermingi keliautojai sausuma, beje, nebuvo tokie geri jū- 
rininkai kaip graikai arba normanai. Antai nors jie kelis šimtmečius valdė Pirė- 
nų pusiasalį, bet kad kas iš arabų būtų plaukiojęs Atlanto vandenyne - nežmo- 
ma. Šį vandenyną jie vadino Tamsos jūra, ir plaukti į jį draudė Koranas. Gal 
todėl jūros kelionių arabai vengė. Tik apie 650 m. kalifas Muavijus ėmesi statyti 
laivyną. Plečiantis jų imperijai, laivynas buvo reikalingas. Tačiau arabų laivai taip 
ir liko primityvūs. XIII a. venecijietis Markas Polas rašė, jog „jų laivai prasti, ir 


ir 

Arabų laivai (X a. miniatiūros) 


nemaža jų žūva dėl to, kad ne geležinėmis vinimis jie sukalti, o susiūti kokoso 
palmių žievės virvėmis, nors tos virvės ir ilgai laiko sūriame vandenyje. Laivai 
turi vieną stiebą, vieną burę 1r vieną irklą (vairą); jie be stogo. Arabai pakrauna 
juos, pridengia odomis, o ant viršaus pastato arklius, kuriuos veža parduoti į In- 
diją... Tokiais laivais keliauti pavojinga: audros Indijos vandenyne dažnos, ir tų 
laivų daug žūva“*. Iš Basros (Persijos įlankoje) į Indiją arabai plaukiodavo, nenu- 
toldami nuo kranto. Tačiau dažniausiai Ormūzo uoste (išėjime iš Persijos įlankos) 
jie persikraudavo į labai modernias Kinijos džonkas (7 p. 250). Plaukiodavo ara- 
bai ir link Afrikos bei palei rytines jos pakrantes. Indijos vandenyno šiaurėje jie 
orientavosi visai gerai, turėjo locijų. Locmanas Achmedas Ibn Madžidas buvo pa- 
rašęs net navigacijos vadovą. Kai kurie tyrinėtojai teigia, jog arabų jūrininkai vė- 
liau iš kinų išmokę naudotis kompasu, kad jie turėję Indijos vandenyno musonų 
kalendorių ir kita. Tačiau šie teiginiai yra ginčytini. 


Pirmieji arabų keliautojai 


Žinomiausias VIII a. arabų keliautojas buvo Suleimanas iš Basros, kuris buvo lan- 
kęsis Indijoje, Kinijoje, Ceilone, Andamanų ir Nikobarų salose, Sumatroje. Savo 
kelionių aprašymuose jis pamini Japoniją, apibūdina Indijos vandenyno gyvūni- 
ją, ypač stebisi kašalotais. Vaizdžiai perteikia jūros įspūdį, audras. Jo aprašymuo- 
se netrūksta pramanytų keistenybių. Suleimano kelionių įspūdžiai tuo metu bu- 
vo labai mėgstami ir skaitomi. 

Prie pirmujų IX a. geografijos veikalų priklauso keliautojo perso Ibn Chor- 
dadbeko „Kelių ir valstybių knyga“, kurioje nemaža bendrų geografinių sampro- 
tavimų, parašytų Ptolemajo veikalų įtakoje. Aprašant prekybos kelius, yra pateik- 
ta naujienų apie tolimas šalis, tarp jų — ir apie Kiniją. Pats Ibn Chordadbekas 
nedaug keliavo. Geografijos žinių surinko gyvendamas Bagdado kalifo dvare, kur 


* Mapxo Ion0, HNymewecmeue, Nennnrpan: XyxoxkecTBeHKaa JlurepaTypa, 1940, c. 35. 


VI. Arabų kelionės ir geografinė patirtis (VII-XIV a.) 213 


nuolat apsistodavo iš kitų kraštų atvykusių prekybininkų, pasiuntinių, šiaip keliau- 
tojų. Todėl pasitaiko šioje iš esmės vertingoje knygoje ir pramanytų dalykų. 

IX a. keliautojų Arabijoje buvo labai daug. Apie keliones rašė al Kalbis; al 
Bakrijus aprašė Vakarų Afriką ir iš dalies Vakarų Europą. Persas Ibn Rusta buvo 
aplankęs nemaža Azijos ir Rytų Europos šalių, kurias aprašė savo veikale „Lobių 
knyga“. Išliko tik 7-oji to veikalo knyga. Joje kaip tik rašoma apie Bolgaro mies- 
tą, prekybą su Šiaurės Europos gentimis. Minimas, be to, Kijevas, tolimos slavų 
žemės, kurios, jo žodžiais tariant, - lygios, miškingos. 

Dar daugiau kelionių būta X a. Ibn Fadlanas taip pat lankėsi Pavolgio Bolga- 
ro žemėje, Abu Dulafas aprašė savo kelionę per Centrinę Aziją į Kiniją. Jų amži- 
ninkas Istarchijus, naudodamasis savo kelionių ir kitų aprašymų medžiaga, para- 
šė knygą „Klimatai“, kurioje įdėjo žemėlapių. Al Mukadasis iš Palestinos 
kelionėse po Aziją ir Afriką išbuvo apie 20 metų ir aprašė musulmonų pasaulį 
knygoje „Geriausias būdas pažinti klimatus“. Ypatingo dėmesio verta X a. laivų 
valdytojo Buzurgos ibn Šachriaro knyga „Indijos stebuklai“, kurioje surinkti jū- 
rininkų bei pirklių, lankiusių Indiją bei kitas Rytų šalis, pasakojimai. Ji gerai at- 
spindi arabų geografinį akiratį, jūreivystę, prekybą. 


Žymiausi arabų keliautojai 


Labai žymus arabų keliautojas buvo al Masudijus iš Bagdado, gyvenęs X amžiu- 
je. XIX a. vokiečių geografas K. Riteris jį vadino „Rytų Herodotu“. Al Masudijus 
apkeliavo visas islamo šalis nuo Ispanijos iki Indijos ir Ceilono, taip pat Viduri- 
nę Aziją, siekė Kaspijos pakrantes šiaurėje ir Madagaskarą pietuose. Jam priski- 
riami žodžiai: „Aš taip toli nukeliaudavau į rytus, kad visiškai pamiršdavau vaka- 
rus, ir taip toli siekdavau vakarų kraštus, kad net pamiršdavau rytų pavadinimą . 
Jo svarbiausia knyga „Aukso lankos“ gausus, nors ir nesistemingas geografijos ži- 
nių enciklopedinis rinkinys. Geografijos žinios joje vietomis susipynusios su Ko- 
ranu, kalifų istorija, pasaulio sukūrimo mitais. Vertingesnis yra skyrius, pavadin- 
tas „Apie Žemės gaublį, jūras, upių pradžią, kalnus, klimatus ir žvaigždes, kurios 
jiems vadovauja“. Masudijus pirmas iš arabų aprašo Aralo jūrą, geriau pažįsta 
Kaspiją ir nelaiko jos „atvira jūra“. Žemės rutulys, jo nuomone, apgyventas nuo 
Kanarų salų iki Kinijos ir nuo Tulės iki „šeštos dalies į pietus nuo pusiaujo“. Tai, 
pasak jo, užima 1/12 viso Žemės gaublio. Remdamasis jūrininkų pranešimais, 
abejoja, ar gali būti Indijos vandenynas uždaras: „Aš patyriau, jog jūrų kapitonai 
iraniečiai ir omaniečiai dažnai nepritaria tam, ką apie Etiopijos jūrą aiškina filo- 
sofai... Jie (kapitonai) sako, kad kai kuriose vietose jūra neturi krašto“. 

Masudijaus raštuose randama žinių ir apie kitus kraštus. Jis, aprašydamas 
"Tibetą, jam neįprastus aukštikalnių mongoloidų veidus, pamini, jog tos šalies 
„gyventojai iš laimės juokiasi be paliovos“. Lankydamasis Kaspijos jūros pa- 
krantėse, mini Baku apylinkėse deginamą naftos dervą. Apie slavus rašo, kad 
„jų šalyje daug upių, tekančių iš šiaurės. Nė vienas jų ežeras nesūrus. Šalis, ku- 
ri yra į šiaurę už jų, negyvenama dėl didelio šalčio ir daugybės vandenų. Ne- 
maža genčių pagonys. Ten daug miestų, yra cerkvių su kabančiais varpais, ku- 
rie skamba, sudavus kūju“. 

Kitas X a. Bagdado geografas ir keliautojas buvo /bn Haukalis, parašęs „Kelių 
ir provincijų knygą“. Pasakojama, kad Ibn Haukalis, keliaudamas po Indiją, su- 
tikęs ten arabų geografą Istarchijų, kuris rašė knygą „Klimatai“. Istarchijus pa- 
prašęs, kad Ibn Haukalis išplėstų jo aprašymą. Tasai papildymas ir esanti minė- 
toji Ibn Haukalio knyga. Joje pateikiama apie 1500 geografinių vietovardžių. 
Apie savo knygą Ibn Haukalis rašo jog joje pateikiąs islamo provincijų apžvalgą, 
bet ne pagal klimatus, nes „vengiau neaiškumų. Kiekviena provincija parodyta 
žemėlapyje. Aprašiau kiekvienos padėtį atsižvelgdamas į jos geografinę aplinką. 
Ribas, miestus ir apylinkes, upes, ežerus ir vandenų plotus, kurie įvairina jų pa- 
viršių, kelius, kurie per jas eina, prekybą, kuri ten klesti, - viską suminėjau. Ap- 
rašiau visa tai, kuo geografas gali save įdomiai parodyti valdovų arba žmonių 
akyse. Iš visų islamo šalių labiausiai vertinu Iraką ir Samarkandą. Nors visas že- 
mes iki Pamyro vaizduoju kaip taikos ir gėrio žemę, bet juk Sogdiana yra kažkas 
geriausio iš geriausių, o Samarkandas joje — pasaulio perlas. Visame pasaulyje 
nėra puikesnės ir sveikesnės žemės kaip Samarkando lyguma, Damasko oazė ir 
Ailės slėnis“. Apie kitus kraštus Ibn Haukalis mažiau turėjo žinių, vietomis jos 
klaidingos. Apskritai arabų pasaulį jis vaizduoja teisingai, nusako, kad islamo pa- 
kraščiuose yra jūros, nuo Maroko iki Kinijos. Šis jo veikalas - tai geografinis, po- 
litinis ir statistinis įvairių provincijų ir miestų aprašymas, kuriame matome Kali- 
fato geografinį vaizdą jo klestėjimo laikotarpiu. Ibn Haukalio veikalu naudojosi 
Idrisijus (7 p. 220). 

Įžymųjį X-XI a. Vidurinės Azijos mokslininką a! Birunijų ne tik domino geo- 
grafijos teorijos klausimai, bet ir tolimi kraštai; jis nemažai keliavo, aprašė dau- 
gelį šalių. Lydėdamas afganų sultoną, lankėsi Indijoje. Kurį laiką ten būdamas, 
domėjosi ta šalimi, rinko geografijos žinias ne vien pats stebėdamas aplinką, bet 
ir studijuodamas šaltinius. Išmoko net sanskritą. Indijoje al Birunijus atliko ast- 
ronominius stebėjimus, kurie jam buvo reikalingi nustatant vietovių geografines 
koordinates. Indijos aprašyme Birunijus pateikia žinių ne vien apie šią šalį, bet 
ir apie kaimyninį Tibetą, Nepalą bei kitus kraštus. 

Al Birunijus veikale „Masudo kanonas“ aprašo tuo metu arabų žinotą oiku- 
menę. Čia jisai kritikuoja iki jo labai įsigalėjusią Ptolemajo koncepciją, kurioje 
teigiama, jog Afrikos ir Azijos žemynai nusidriekia toli į pietus ir jungiasi ten su 
nežinoma sausuma, uždaro Indijos vandenyną. Birunijus neabejojo, jog Afriką iš 
pietų plauna vandenys, taip pat neprieštarauja minčiai, kad ir Azija gali būti juo- 
siama vandenų. Jis užsimena apie šiaurės sritis, kuriose nėra nakties, mini ten 
esant Variagų jūrą (Baltijos jūrą). Al Birunijaus geografijos žinios apie islamo oi- 
kumenę ir apskritai Žemės sausumą pranoksta pirmtakų bei amžininkų žinias. 

Benjaminas iš Tudelės gyveno XII amžiuje. Visoje Kastilijoje buvo plačiai žino- 
mas žydų veikėjas. Kelionėn leidosi norėdamas sužinoti, kiek islamo šalyse yra 
bendratikių (žydų). Išvykęs 1160 m., keliavo 13 metų, lankė ne vien islamo kraš- 
tus. Pirmiausia atvyko į Prancūziją, lankėsi Marselyje, Genujoje, Romoje, Kon- 
stantinopolyje, Kipre. Iš čia nuvyko į Siriją. Pakeliui viską smulkiai aprašė, todėl 
jo veikalas vietomis yra tarsi anų laikų Mažosios Azijos paveikslas. Prie Tigro dar 
matė Ninevijos griuvėsius. Trejus metus praleido Bagdade, apvaikščiojo Babilo- 
no griuvėsius, kurie tuomet buvo dar gana gerai išsilaikę. Gatvės tęsėsi, pasak jo, 
50 kilometrų. „Garsūs Nebukadnecaro rūmų griuvėsiai, bet žmonės vengia po 

juos vaikščioti, nes bijo gausybės ten gyvenančių žalčių ir skorpionų“. Babiloną 
vadina miestu, statytu „išblaškytų tautų“ prieš tvaną. Grįžta per Nubiją, Egiptą, 
Italiją. Pakeliui aprašo Aleksandrijos Faro švyturį, kuris, pasak jo, dar švietęs. Mi- 
ni Ceiloną, Tibetą, Kiniją, kur greičiausiai nebuvo lankęsis. Benjamino iš Tude- 
lės aprašymas buvęs labai tikslus - tai pripažįsta nūdieniai archeologai. Ši jo kny- 
ga dar 1884 m. išversta ir išleista Lenkijoje. 

Ibn Batuta (1304-1377) - keliautojas ir aprašinėtojas, panašus į graikų Hero- 
dotą. Kilęs iš Tanžero (prie Gibraltaro). Jaunystėje, kaip ir tinka mahometonui, 
pirmiausia leidosi į Meką. 1325 m. išvykdamas nepagalvojo, jog grįš tik po 24 
metų, būdamas jau 46-erių. Iš viso kelionėse išbuvo beveik 30 metų. 

Ibn Batuta greitai pasiekė Meką, aplankė pranašo karstą, Kaabos meteoritą. 
Išbuvęs ten trejus metus, turėjo pasukti į namus. Tačiau panoro dar paklajoti po 
svečias šalis, todėl su karavanu leidosi į platųjį pasaulį. Aplanko Mozambiką, Si- 
riją, Persiją, Mažąją Aziją, plaukia Juodąja jūra, pasiekia Krymą, Volga aukštyn 
kyla iki Bolgaro miesto; paskui pasuka į rytus, domisi Kaspijos jūra, Aralo jūra, 
per Afganistaną atvyksta į Indiją; Kelerius metus praleidęs Indijoje, vyksta į Ki- 
niją. Ten praleidžia penkerius metus. Vėl Indija, Persija, Meka, Egiptas, paga- 
liau gimtinė. Grįžęs Ibn Batuta apsigyvena Feso mieste. Tačiau, kaip rašoma, tol 
negalėjęs ramiai gyventi, „kol dar buvusi bent viena neaplankyta islamo šalis“. 
Iškeliavo į Malį (Timbuktų, prie Nigerio). Du kartus perėjo Sacharą, perkopė At- 
laso kalnus. Kai kurie tyrinėtojai teigia, jog jo būta ir Sibiro mieste (prie Ir- 
tyšiaus), netoli santakos su Tobolu, ir prie Nilo kataraktų. Ne veltui tvirtinama, 
Jog Ibn Batuta buvo visų laikų didžiausias keliautojas. Jo kelias turėtų sudaryti 
daugiau kaip 50 tūkst. kilometrų. 

Ar rašė kelionėje dienoraštį, ar ne - nežinia. Jei ir rašė, tai, daug kartų patek- 
damas į pavojingas aplinkybes, viską prarasdamas, „išskyrus kilimėlį, ant kurio 
melsdavosi Alachui“, netekdavo ir savo raštų. Paskui, tai įsikurdamas pasiuntiniu, 
tai prisitaikydamas prie kokios nors misijos, vėl keliavo, kartais net labai praban- 
giai, įsigydavo net haremą. Grįžęs kelionės įspūdžius padiktavo savo draugui Ibn 
Džuzajemui. Knyga vadinasi „Dovana tiems, kurie domisi kelionių keistenybėmis 
ir stebuklais“ arba sutrumpintai ji dar vadinama „Dovana smalsiesiems“. 

Jo ir paties būta smalsaus, domėtasi gyvenimo tikrove ir legendomis bei gan- 
dais. Tačiau vėliau namuose iš tos žinių gausybės išrenka tikrai vertingas ir suku- 
ria Rytų pasaulio gyvenimo ir lankytų kraštų geografijos aprašymą. 

Kelionėje Ibn Batuta jautėsi drąsiai, nes sutiko daug arabų, keliaujančių įvai- 
riais reikalais, net giminių. Indijos uostuose sakosi radęs arabų netgi tarnautojų. 
Savo knygoje stebisi: atrodo, tartum visas pasaulis būtų arabiškas, nuo Ispanijos 
iki Kinijos, nuo Timbuktaus Sacharoje iki Rusijos. Tačiau šitaip plačiai keliavo tik 
kilmingieji arabai. Prastuomenė taip mažai pažino pasaulį, kad netikėjo Ibn Ba- 
tutos pasakojimais, lygiai kaip vėliau netikėjo Marko Polo kelionių nepaprastais 
vaizdais. Tik praėjus šimtmečiams, kai kuriais dalykais buvo patikėta. Pavyzdžiui, 
pasakiškai tuo metu arabams atrodė Indijos fakyrų aprašymai. Ir pats Ibn Batu- 
ta, būdamas Vakarų pasaulio sūnus, labai žavėjosi Indija, vietomis nesugebėda- 
mas atskirti rytietiškos patirties nuo fantazijos. Kaimo pirklio sūnus labai domė- 
josi kainomis; plačiai aprašo prieskonių turgus. Arabus tai labai domino, nes už 
šias prekes iš Vakarų pirklių jie gaudavo pasakiškus pelnus. 

Iš Indijos Ibn Batuta, Delio sultono siųstas, nuvyko į Kiniją. Pakeliui jis domi- 
s1 augalija, ypač Europoje pageidaujamais brangiais prieskoniais, aprašo juos. 
Kinijoje, rašo, matęs labai didelių uostų, kuriuose šimtai tokių džonkų, kokia jis 
keliavo, taip pat nesuskaitoma daugybė mažesnių laivų. Žmonių sutikęs įvairių 
rasių, įvairiai apsirengusių. Bet kinų sienos, kuri, pasak jo, pastatyta apsisaugoti 
nuo „Gogos ir Magogos baisybių“, neprikeliavęs. 

Nors Ibn Batuta buvo ir pirklys, ir teisininkas, tačiau kai kurių dalykų čia ne- 
suprato. Jis sako, jog šilkas pigus, lengvai išaudžiamas, juo dėvėti gali net elge- 
tos. Kas kita medvilnė. Jis nesuvokė, kad medvilnė į Kiniją atvežama, o šilką ga- 
mino vietoje pigi darbo jėga. 

Stebuklas jam atrodo popieriniai pinigai. Jų ekonominės reikšmės jis nesu- 
prato, o aiškino valdovo valdžios galia. Kai tuo būdu buvo pamėginta įvesti po- 
pierinius pinigus Persijoje, tai, be sąmyšio, nieko kito neišėjo, nes tas reiškinys 
čia buvo naujas ir nesuprantamas. 


Reikšmingesnės arabų kelionės po Europą 


Kaip žinia, viduramžių valstybių interesus, jų domėjimąsi viena ar kita pasaulio 
šalimi dažnai lemdavo prekybos poreikiai, o kai kada - ir tam tikros prekės: In- 
dijos prieskoniai, Kinijos audiniai, metalai, dramblio kaulas ir kitokios gėrybės. 
Arabus domėtis šiaure vertė kailiai. Šiek tiek neįtikėtina, bet subtropikuose ši 
šiaurės gėrybė buvo mėgstama. Kailius nuo seno pirko Persijos, Arabijos, Egip- 
to, Indijos turtuoliai, ypač moterys. Už juos mokėdavo brangiai, ir tai skatino 
arabų pirklių aktyvumą. Iš pradžių (VII-VIII a.) jie keliaudavo tik iki Bolgaro 
miesto, buvusio Volgos ir Kamos santakoje. Bet vėliau arabai pasiekė šiaurėje 
Cholmogorus, šiaurės rytuose - Sibirą. Dabar archeologai čia vis daugiau aptin- 
ka rytietiškų sidabro monetų. 

Žinių apie tuos „pasaulio pakraščius“ randame /bn Fadlano raštuose. Tas 
gabus graikas, perėjęs į islamą, ilgai gyveno Bagdade, iš kur apie 920-uosius 
metus kalifo buvo paskirtas pasiuntiniu į Bolgarą prie Volgos. Ten būdamas 
jis sukaupė žinių apie Šiaurės Europos gyventojus, normanus. Parašė veika- 
lą, kurį pavadino „Kelionė prie Volgos“. Pateiksime keletą įdomesnių iš- 
traukų:“ 

„Dvidešimt dviejų dienų kelio atstumu nuo Bolgaro yra apylinkės, vadina- 
mos Isu, o šalia Isu gyvena žmonės, vadinami Jura (iš tikrųjų - Jugra.- Č. K.). 
Bolgaro gyventojai iš tos šalies atveža aprangos, druskos ir kitų reikmenų, ku- 
riuos jie paskui parduoda kitiems. "Tas prekes parsiveža šunų traukiamomis ro- 
gėmis, nes ten daug sniego, ir kitokie žvėrys negalėtų tempti vežimo. Vedliai, 
pririšę jaučio kaulus prie savo kulnų, pasiramstydami lazdomis, eina priekyje 
(su slidėmis.- Č. K.). 

Bulgarų karalius man pasakojo, jog trijų mėnesių kelio atstumu nuo jo krašto 
gyvena žmonės, vadinami višu, kur naktis netrunka nė valandos. Jūroje ten veisia- 
si žuvys, iš kurių dantų daromi peiliai ir kalavijų rankenos. Jeigu ta jūra laivas plau- 


* H. II. Marnposuų, B. H. MarnjoBuų, Hcmopua omkpuimua Eeponu, c. 125—128. 

kia Šiaurės žvaigždės kryptimi, tai pasiekia sritį, kur vasarą nėra nakties. Saulė su- 
kasi dangaus skliauto pašlaite kaip malūnas. Žiemą saulės išvis ten nematyti. O dar 
toliau yra tokios apylinkės, kur metuose tėra tik viena ilga naktis ir viena diena“. 

Toliau randame įdomų vikingų aprašymą: 

„Niekur nemačiau tokiu augių vyrų. Aukšti lyg palmės, raudonskruosčiai, ru- 
daplaukiai. Vyrai nedėvi nei marškinių, nei švarkų, o tik storą apsiaustą, kuris pe- 
čius gaubia taip, jog viena ranka yra visai laisva. Kiekvienas vyras nešiojasi kirvį, 
peilį arba kalaviją; niekad jų nepamatysime be šių ginklų. Kalavijai jų platūs, 
frankų darbo, su banguotu ornamentu“. Dar rašo apie moterų papuošalus, tarp 
kurių yra ir peilis. Moters puošnumas rodydavo vyro turtingumą. 

Pietų kraštų gyventojui paprasti šiauriečio buities reikmenys atrodė keistenybė. 
Tokia keistenybė Fadlanui buvo slidės: „Daug kas stebėsis sužinojęs, jog yra žmo- 
nių, kurie moka panaudoti paprastą medį ar lentą. Žiūrėk, žmogus, toks kaip visi, 
batuotas ar basas (keliautojo neatidumas. - Č.K.), bet užtenka jam tik prisirišti prie 
savo pėdų aštuonių devynių uolekčių ilgio lentas, ir jis lenkia skrendančius paukš- 
čius, greičiausiai bėgančius kurtus arba šiaurės elnią, kuris yra du kartus greitesnis 
už paprastą elnią [...]. Kai tik toks žmogus nusiima nuo kojų lentas, jis nėra grei- 
tesnis už kitus“. Žmogui, kuris nematęs sniego ir nežino greitesnio judėjimo, kaip 
sėdint ant kupranugario ar jojant arkliu, toks reiškinys atrodė nepaprastas. 

Ibn Fadlanas buvo pasukęs į rytus; pakeliui matytus baškirus mini kaip „blo- 
giausius iš tiurkų, kurie kėsinasi į gyvybę“. Matyt, turėjo su jais nemalonių nu- 
tikimų. 

Arabiškai rašęs Ispanijos žydas Ibrahimas ibn Jakubas 965 m. išvyko į diploma- 
tinę kelionę po Otono I valdomą germanų šalį. Teigiama, jog jis buvęs geras to- 
pografijos žinovas. Bene pirmasis iš arabų keliautojų pasiekė Baltijos kraštus. 
Štai ką jis rašo apie prūsų gentis: „Brūsai (prūsai) gyvena vandenyno (Baltijos jū- 
ros) pakraštyje, jie kalba savita kalba. Savo kaimynų kalbos jie nesupranta“. Ja- 
kubo rašytos kelionės ataskaitos neišliko, apie ją žinome iš istoriko al Bakrijaus, 
gyvenusio šimtmečiu vėliau, perpasakojimų. Ibrahimo ibn Jakubo kelionė įdomi 
tuo, kad parodo, jog X a. arabai turėjo ryšių su mūsų kraštais. 

Jis aprašo, kaip slavai, o veikiausiai ir Baltijos kraštų gentys, statosi tvirtoves, 
įtvirtina pilis ant kalvų. Tam, sako, pasirenka vietą, kartais lanką, kur yra van- 
dens, kad galėtų jį panaudoti kaip kliūtį, užtvenkti. Po to kasa griovius, pila py- 
limus, daro žemių ir medžių įtvirtinimus, permetamus tiltus... 

Kalbėdamas apie gamtą, Ibn Jakubas pamini drėgną šių kraštų klimatą, at- 
šiaurias žiemas, stebisi ledu pasidengiančiomis upėmis ir ežerais. Naujiena ke- 
liautojui buvo matyti slavų pirtis su akmenų krosnimis, nuo jų kylančiu garu, va- 
nojimąsi vantomis. 

Lankydamasis Čekijoje pastebi, jog „Prahos miestas pastatytas iš akmenų ir 
kalkių. Tai žinomiausias savo prekėmis miestas. Į jį atvyksta pirklių iš Krako 
(Krokuvos), atveža savo prekių rusai ir kiti slavai. Jų šalys yra turtingiausios iš vi- 
sų šiaurinių kraštų“. 

Ibrahimas ibn Jakubas rašo, jog Indijos prekių labai dažnai matęs vokiečių 
miestuose prie Reino. Tų prekių savininkai dažniausiai būdavę judrūs arabų pir- 
kliai. Plačius prekybinius arabų ryšius nūnai patvirtina gausiai tuose kraštuose 
aptinkami arabiški pinigai, taip pat gintaro radiniai arabų kraštuose. 

Baigiant kalbėti apie arabų keliautojus, būtina dar kartą pabrėžti, jog jų lan- 
kytas pasaulis, juo labiau pasaulis, apie kurį surinkta geografijos žinių, buvo pla- 
čiausias iš visų visuomenių, kurios gyveno iki jų. Arabiškoji oikumenė šiaurėje 
siekė poliaratį, o pietuose - pusiaują. 


3. Arabų kartografija 
4 
Matematinių kartografijos pagrindų kūrimas 


Nemažai arabai pasidarbavo taikydami matematinius metodus geografijai, kur- 
dami kartografiją, plėtodami astronomijos žinias. Dar IX a. buvo įkurtos obser- 
vatorijos Bagdade ir Damaske, vėliau — ir kituose mokslo centruose. Jose daug 
geriau nei iki tol buvo atliekami astronominiai stebėjimai, panaudojami naujes- 
ni matavimo prietaisai kvadrantai ir busolės, sekstantai, paralaktinės liniuotės. 
Tai arabų astronomams padėjo gilinti žinias apie Žemę, kuri, pasak Korano, 
esanti plokščia, apskrita. O arabų mokslas laikėsi Žemės rutuliškumo idėjos (gal 
perimtos iš graikų). Al Masudijus teigė, kad įmanoma Žemę apiplaukti, tik, jo 
manymu, tam prireiktų... 500 metų. Abu-a1-Fida spėjo, jog plaukiant aplink Že- 
mę viena diena bus prarasta, arba atvirkščiai — sutaupyta, priklausomai nuo to, 
kuria kryptimi keliaujama. Al Birunijus kritikavo Ptolemajo geocentrinę sistemą, 
įrodinėjo, jog Žemė sukasi aplink Saulę. Tuo būdu arabų astronomai rėmė net- 
gi heliocentrines pažiūras. 

Kalifo al Mamūno (jis globojo intelektualus, įkūrė jiems akademiją) įsakymu 
IX a. į arabų kalbą buvo išversti Klaudijo Ptolemajo veikalai. Iki tol arabai nau- 
dojosi sirietišku Ptolemajo vertimu. Tas pats kalifas liepė apskaičiuoti Žemės dy- 
dį. Netrukus mokslininkai ali ben Iza ir Kalida ben Abdulmelikas išmatavo ir ap- 
skaičiavo dienovidinio laipsnio ilgį Džebed Sindžaro slėnyje, į vakarus nuo 
dabartinio Mosulo miesto (Irake). Matavo du kartus, nauju būdu, nekartodami 
graikų. Mokslininkų apskaičiavimu, dienovidinio laipsnio ilgis išėjo 113 040 
metrų, o Žemės apskritimo ilgis - 44 700 km. Analogiškus matavimus ir skaičia- 
vimus atliko al Chorezmis, al Ferganis ir kiti - sekėjų buvo nemaža, ypač Viduri- 
nėje Azijoje. 

Nuo IX a. ėmė reikštis Vidurinės Azijos astronomai Ibn Sina (Avicena), al 
Chorezmis, al Ferganis (Europoje žinomas kaip Alfraganus). Pastarasis sukūrė 
enciklopedinį astronomijos veikalą, išleistą netgi Europoje (1669 m.). Chorez- 
miui priklauso veikalas „Žemės vaizdas“, kuriame išdėstytos matematinės kar- 
tografijos žinios. 

"Tuo metu nemažam kiekiui vietovių buvo nustatytos geografinės koordinatės. 
Maragos astronomijos observatorija Azerbaidžane sudarė vietovių su nustatyto- 
mis koordinatėmis katalogą. Tuos matavimus XV a. patikslino uzbekų mokslinin- 
kas Ulugbekas. 

Arabų astronomai turėjo sudarę žvaigždžių katalogą ir buvo padarę iš si- 
dabro bei vario puikius dangaus gaublius, kurių keli išliko iki šiol. Jiems pavy- 
ko tiksliau nei jų pirmtakams nustatyti Žemės ekliptikos pasvirimą, lygų 23935' 
(iš tikrųjų yra 23727'). 

Žemėlapiai arabų darbuose minimi nuo pat VIII a. pradžios, tačiau pirmieji 
jų mūsų dienų nesulaukė. Rašytiniuose šaltiniuose minima, kad al Chorezmis su- 
darė Nilo kraštų žemėlapį, kuriame Afrika laikoma didžiuliu pusiasaliu. Iš din- 
gusių arabų žemėlapių minimas VIII a. al Mamūno pasaulio žemėlapis. Juo X a. 
naudojosi al Masudijus. Tai buvęs žemėlapis, sudarytas remiantis Ptolemajo ir 
Marino Tyriečio duomenimis. Jame pavaizduota visa Žemė su žemynais ir jūro- 
mis, parodytas įvairių tautų pasaulyje paplitimas. 

IX-X a. pasaulio žemėlapius arabų mokslininkai dažniausiai pridėdavo prie 
Ptolemajo vertimų bei kitų geografinių aprašymų. X a. al Bakrijus sudarė žemė- 
lapių atlasą su tekstu, pavadintą „Islamo atlasas“. Jame yra pasaulio žemėlapis ir 
20 atskirų šalių žemėlapių. Šio atlaso žemėlapiams būdingas griežtų kontūrų sti- 
lius: krantinės, upės žymimos laužytomis linijomis, jūros ir salos - apskritimais. 
Žemėlapiuose nėra koordinačių tinklelio, jie orientuoti dažniausiai į pietus. Tai 
savičiausi iš visų to meto žemėlapių. 


Al Idrisijus ir jo pasaulio žemėlapis 


Žymiausias arabų kartografas yra al Idrisijus (1100-1165). Al Idrisijus mokėsi 
Kordoboje. Be to, jis buvo žymus keliautojas, gydytojas, filosofas, žinomas arabų 
geografijoje savo pasaulio žemėlapiu Tabula Idrisiana bei raštais. 

Įdomi šio žemėlapio kilmė. Kaip žinia, Sicilijoje XI a. savo karalystę buvo įkū- 
rę normanų vikingai (7 p. 186). 1130-1154 m. Sicilijos karalystę valdė vikingas 
Rodžeris II, kurio dvare gyveno įžymusis kartografas al Idrisijus. Jų bendradar- 
biavimo vaisius ir buvo minėtasis veikalas. Arabų šaltiniuose yra aprašyta šio že- 
mėlapio atsiradimo smulkmenų. Karalystės valdovas sykį taręs Idrisijui: „Norė- 
čiau turėti Žemės aprašymą, padarytą ne pagal knygas, bet pagrįstą tiesioginiais 
stebėjimais“. Parinko tada karalius ir Idrisijus keletą protingų ir garbingų žmo- 
nių ir tie iškeliavo į visas keturias šalis. Jiems padėti buvo paskirti braižytojai ir 
liepta „nubraižyti viską, kas atrodys būtina ir įdomu . Idrisijus dirbo 15 metų, 
baigė 1154 metais. Žemėlapiui nulieti valdovas davęs 150 kg sidabro. Žemėlapis 
buvo skritulio pavidalo 2,5 m skersmens. Po to al Idrisijus gabiems raižytojams 
dar liepęs jame išraižyti septynių klimatų plotus ir kitus geografinius priedus. 

Idrisijus savo žemėlapyje vaizduoja arabų pažįstamą oikumenę. Jo nuomone, 
Žemė gyvenama tik į šiaurę nuo pusiaujo. Pietinė jos pusė dyka — be vandens, be 
gyvybės. Panašiai kaip mappae mundi, Idrisijaus žemėlapyje nėra geometrinių ele- 
mentų, tik kur ne kur pažymėti atstumai tarp vietovių. Tiesa, šiame žemėlapyje 
maža ir fantastinių, mitologinių bei kitų prasimanymų. 

Sprendžiant iš žemėlapio, arabai turėjo naujų žinių apie Aziją. Jie neblogai įsivaiz- 
davo net Tibeto padėtį ir aplinkinius Azijos kalnus. Beje, mažiausiai arabai pažino Af- 
riką ir Indijos vandenyną. "Tiesa, Idrisijus turėjo šiek tiek duomenų apie Nilą, Nigerį 
(Negrų Nilą), tačiau pietinius žemyno kontūrus, Indijos vandenyną pavaizdavo pagal 
Klaudiją Ptolemają. Tai rodo, jog arabai iš tiesų nebuvo dideli jūrininkai atradėjai. 

Žemėlapyje kur kas daugiau žinių apie šiaurę. Jame randame Pečiorą, Lado- 
gą, Onegą, Nevą, Šiaurės Dviną ir kt. Pavaizduota tame žemėlapyje ir Volga, Do- 
nas, Dniestras, Dniepras; toliau rytuose - Baikalas, Amūras, Ili, Jenisejus. 

Al Idrisijaus pasaulio žemėlapis 





(originale šiaurė apačioje) 


Al Idrisijus buvo šiek tiek keliavęs po Europą, lankęsis Anglijoje, Prancūzijo- 
je, buvęs Mažojoje Azijoje. Remdamasis savo ir dvylikos geografų (nuo Ptolema- 
jo iki Masudijaus) raštais, taip pat Venecijos jūrininkų patirtimi, jis parašė knygą 
„Malonumai, trokštantiems patekti anapus horizontų“. "Trumpiau ji vadinama 
„Malonumų knyga“ arba tiesiog ,„Rodžerio knyga“. Toje knygoje daug žinių apie 
arabų apgyventas sritis, taip pat ir apie tolimesnius kraštus; nemaža vietovar- 
džių. Be kitų žemynų, paminėta Afrika, pasak autoriaus, gana „tankiai gyvena- 
ma juodųjų žmonių“. Manoma, jog arabų keliautojai į ją pateko tiesiai per dyku- 
mą. Tiesa, pasitaiko ir nekritiškų teiginių, samprotavimų. Pavyzdžiui, Gibraltarą 
al Idrisijus laiko žmonių iškastu (!). 

Mums labai įdomu, kad al Idrisijaus knygoje bei žemėlapiuose yra užuominų 
apie Šiaurės vakarų Europos kraštus: Angliją, Lenkiją (yra pažymėta Krokuva). 
Baltijos šalys vadinamos Leslandu. Vertinant al Idrisijaus veikalus, apskritai pri- 
pažįstamas jų gilumas ir universalumas. Jie yra arabų geografijos pagrindas. 

Žinant žemėlapio kūrimo sąlygas, kiek nelaukta, kad nei žemėlapyje, nei kny- 
goje nieko nėra apie Grenlandiją, Vynlandą. Matyt, žinios normanų pasaulyje 
plito lėtai arba arabai sąmoningai tomis žiniomis nesinaudojo, lygiai kaip nesi- 
naudojo žiniomis apie Malajų salas, kurių arabų jūrininkai negalėjo nežinoti. 
Arabų šaltiniuose apie jas šiek tiek užsimenama bagdadiečio Masudijaus (X a.) ir 
kitų raštuose. 

Idrisijus sudarė dar apie 70 žemėlapių; kai kurie iš jų yra spalvoti. Savo dar- 
buose Idrisijus sukaupė apie 7000 geografinių vietovardžių (2500-ams pateiktos 
geografinės koordinatės), nemaža atstumų tarp vietovių. Tačiau vertingiausias jo 
darbas yra minėtasis žemėlapis - Tabula Idrisiana. Deja, šio kūrinio amžius buvo 
bene trumpiausias — vos 6 metai. Taurusis metalas pražudė mokslo veikalą. Mi- 

rus Rodžeriui, per rūmų sąmokslą brangus sidabro diskas buvo sukapotas į ga- 
balus ir pavogtas. Laimė, būta pergamento kopijų, kurios iki šiol išliko Paryžiaus, 
Okstordo ir Konstantinopolio retų rinkinių saugyklose. Paryžiaus tabulos (15 cm 
skersmens) kopiją padarė J. Lelevelis ir paskelbė savo atlase, kuris yra Vilniaus 
universiteto bibliotekoje. 

Al Idrisijus turėjo sekėjų. XIII a. geografas Ibn al Vardis, kelionių knygos „Ste- 
buklų perlas“ autorius, paliko apskritą pasaulio žemėlapį, kuris vietomis visiškai 
nesiskiria nuo Idrisijaus kūrinio. 

Nepaisant palankių sąlygų ir didelių arabų geografijos kūrėjų pastangų, jų 
kartografija gerokai nukrypo nuo ptolemajiškosios, tiek metodiniu jų sudarymo 
požiūriu, tiek atlikimu. Kai kurie tyrinėtojai arabus vadina mappae mundi tupo že- 
mėlapių mokiniais, nes jų žemėlapiai formos atžvilgiu yra panašūs: be koordina- 
čių tinklo, skritulio pavidalo su Meka centre. Arabų kartografijoje, veikiant ne 
vien Europos, bet ir kitų kultūrų įtakai, susiformavo savitas „arabų stilius“ su jam 
būdingais laimėjimais ir nesėkmėmis. Vis dėlto arabų žemėlapiai nuo krikščio- 
niškųjų mappae mundi skiriasi tikroviškesniu pasaulio vaizdavimu, neturi tiek mi- 
tologinių elementų ir prasimanymų. "Tai originalūs islamo kartografijos kūriniai, 
užimantys svarbią vietą kartografijos istorijoje. 


4. Arabų bendrosios geografijos laimėjimai 
* 
Bendrosios geogralijos ypatybės 


Labai mėgstamas islamo kraštuose keliavimas, išvystyta kartografija sudarė sąly- 
gas atsirasti ir sėkmingai plėtotis bendrajai geografijai — tiek fizinei, tiek atskirų 
kraštų. Bendrosios geografijos pažangią kryptį veikė materialistinės pažiūros, 
palaikytos žymių to meto islamo pasaulio mąstytojų bei filosofų Ibn Sinos (Avi- 
cenos), Ibn Rušdo (Averojaus)jir kitų. Jie išpopuliarino arabų kraštuose pažan- 
gias gamtamokslines Aristotelio pažiūras. 

Bendrosios geografijos užuomazgos islamo kraštuose yra taip pat gana anks- 
tyvos. Jų pradžią galima sieti su kalifo al Mansūro (VIII a.) valdymo metais, - kai 
buvo pradėti versti antikos autorių veikalai, pasirodė raštų apie Žemę ir Visatą. 
Vienas pirmųjų arabų bendrosios geografijos veikalų buvo Bagdado biblioteki- 
ninko Mahometo ben Mūsos (IX a.) „Pasaulio aprašymas“, kuriame labai realiai 
pateikta Viduržemio jūros bei Mesopotamijos kraštų geografija. 

Arabų bendroji geografija daug informacijos apie kitus kraštus gavo iš kelio- 
nių. Galiausiai čia išsivystė net saviti geografinių aprašymų žanrai: „mokslas apie 
kelius ir sritis“, „mokslas apie pašto susisiekimą“, „mokslas apie ilgumas ir pla- 
tumas“ ir panašūs. Šie apibrėžimai akivaizdžiai rodo, jog arabams labai rūpėjo 
kraštų padėtis, atstumai, etnografinės žinios. Tie aprašymai, pavadinti „moks- 
lais“, ir sudarė bendrosios geografijos turinį. Žodžio „geografija“ arabai, atrodo, 
iš viso neturėjo. 


Geografija Vidurinėje Azijoje 


Žymūs arabiškosios geografijos teoretikai reiškėsi antrojo tūkstantmečio pradžio- 
je Vidurinėje Azijoje. X-XI a., galutinai smunkant didžiajam arabų Kalifatui, 
kultūra ir mokslas vystomi atskirose šalyse. Vidurinė Azija, kuri turėjo senas vie- 
tines mokslo tradicijas, islamo pasaulyje ypač iškilo kaip mokslų apie Žemę ir Vi- 
satą centras; be to, čia klesti astronomija, medicina. X-XV a. Vidurinėje Azijoje 
vadinami „šlovės amžiais“, „Rytų renesansu“. Tuo metu čia gyveno įžymūs moks- 
lininkai ir mąstytojai: Ibn Sina (Avicena), al Farabijus, al Birunijus ir kiti. 

Įdomu, kad Vidurinėje Azijoje, daugiau negu tuo metu bet kur kitur arabų 
pasaulyje ir apskritai, gvildenami Žemės paviršiaus formų ir gelmių pažinimo 
klausimai. Antai X a. Samarkando mokslininkas Omaras Aalemas, stebėdamas 
jūros krantus, sukaupė naujų žinių, kurias paskelbė veikale „Jūros atsitrauki- 
mas“. Jis įrodo, jog jūra keičia krantų padėtį - užlieja sausumą arba traukiasi iš 
jos. Aalemas teisingai apibrėžė nuosėdinių uolienų kilmę. Vidurinės Azijos sū- 
riuosius ežerus jis taip pat laiko liekana kažkada ten buvusios jūros. Aalemo pa- 
žiūroms pritarė al Birunijus, Avicena. 

Al Birunijus (973-1048) — vienas žymiausių Vidurinės Azijos (Chorezmo) 
mokslininkų, už universalumą daugelio vadinamas Vidurinės Azijos Aristote- 
liu. Jis parašė apie 150 veikalų iš įvairių mokslo šakų: matematikos, astronomi- 
jos (70), geografijos (19), mineralogijos (3), farmakologijos, istorijos, lingvisti- 
kos ir kitų. Birunijus, be to, nemažai keliavo (7 p. 217). Svarbiausia mokslo 
šaka laikė astronomiją, kuria domėtis pradėjo dar jaunystėje ir nepaliovė visą 
gyvenimą —- dirbdamas sultono dvaro astronomu, keliaudamas po svetimus 
kraštus. Stebėjimams jisai konstravo puikius prietaisus. Birunijus laikėsi geo- 
centrinio požiūrio į Visatą, tačiau vėliau teigė, jog ir Žemė judanti, o Visatos 
centras esanti Saulė. Maža to, jis kėlė mintį apie kitų pasaulių egzistavimą. 
Žemė, Birunijaus teigimu, rutuliška, bet ne idealus rutulys. Jos paviršiuje yra 
kalnų bei žemynų iškilumos, vandenynų įdubos. Jeigu Žemė būtų idealiai lygi, 
visą jos paviršių užlietų vandenys ir sausumos iš viso nebūtų, teisingai sam- 
protavo jis. 

Al Birunijus Al Birunijaus Mėnulio fazių schema. 
Saulė viršuje juoda, Mėnulio apšviestosios dalys 


taip pat parodytos juodos 


Neįkainojami Birunijaus nuopelnai kartogralijai, nes jis čia pritaikė geodezi- 
jos, matematikos elementus, taip pat apskaičiavo dienovidinio laipsnio ilgį, išto- 
bulino geodezinius metodus pritaikydamas originalias sferinės trigonometrijos 
teoremas. Birunijus pasiūlė originalų geografinių taškų koordinačių nustatymo 
metodą ir sudarė daugiau nei 600 gyvenamųjų vietovių koordinačių katalogą, su- 
kūrė Žemės pusrutulio gaublį, kurio skersmuo buvo 5 metrai. Savo veikale „Ma- 
sudo kanonas“ pateikė ištisą sterinio paviršiaus projektavimo į plokštumą meto- 
diką. Birunijus laikomas rutulinės projekcijos autoriumi. 

Birunijaus išvados geologijos srityje tokios gilios, kad kai kurios nepaseno ir 
šiandien. Jis suprato fosilijų (suakmenėjusių gyvūnijos liekanų) esmę ir jų kilmę, 
bendrais bruožais suvokė geologinių erų ciklišką kaitą, tektoninių Žemės pavir- 
šiaus kitimų esmę. „Ilgainiui - pasak Birunijaus, - jūra tampa sausuma, 0 sausu- 
mą apsemia jūra“. Jūrų potvynius aiškina Mėnulio įtaka. Šis mokslininkas visiš- 
kai pagrindė upių aliuvio susidarymą ir nemažai kitų geomortologijos klausimų. 

Birunijus domėjosi mineralogija, aprašė kai kuriuos mineralus (apie šimtą), 
nemaža brangakmenių, apibūdino gintarą; nustatė 18-kos mineralų lyginamąjį 
svorį. Jis sudarė mineralų katalogus, bandė išdėstyti juos genetinėmis eilėmis, 
pagaliau spėjo esant mineralų telkinius Vidurinėje Azijoje, Indijoje, Kinijoje, 
Ceilone, Bizantijoje 11 kitur. 

Be šių darbų, geografijai yra reikšmingi jo botanikos darbai (sudarė vaistinių 
augalų katalogą, pavadinimus surašė keliomis kalbomis). Neprarado vertės ir jo 
istorinis-etnografinis veikalas apie visuomenę, kurį rašė 27 metus, - „Senųjų tau- 
tų chronologija“. 

Birunijaus mokslinis įnašas toks reikšmingas, kad XI a. arabų mokslo istori- 
joje dažnai vadinamas Birunijaus amžiumi. 

Birunijaus amžininkas buvo /bn Sina (Avicena; 980—1037), kuris taip pat pa- 
sižymėjo moksle universalumu, už ką vadinamas arabų Leonardu da Vinči. Jis — 
žymus gamtininkas, medikas, matematikas, astronomas, poetas, muzikas. Paliko 
apie šimtą veikalų. Kalnų ir mineralų susidarymą Ibn Sina jau tada mėgina aiš- 
kinti endogeninėmis ir egzogeninėmis priežastimis. Matydamas uolienose kiau- 
kutus, vandens suplautus sluoksnius, suprato, jog jūra 17 sausuma keičia savo vie- 
tą. Jis netgi bandė uolienas klasifikuoti į akmenis, metalus, degančiąsias uolienas 
ir druskas. Ibn Sina suformulavo idėją apie pasaulio ir Visatos fizinę bei chemi- 
nę vienovę. 

Al Farabijaus vardas arabų moksle yra greta pirmųjų dviejų žymiausiųjų pa- 
saulio mokslininkų. Jis gyveno ir dirbo IX a., šiek tiek anksčiau už Birunijų ir Ibn 
Siną. Taigi jis buvo tarsi jų mokytojas, o jo mokytojas, be abejonės, buvo Aristo- 
telis, kurį jis studijavo visą amžių. Al Farabijus išvertė Aristotelio veikalus, para- 
šė jiems nuodugnius komentarus. Manoma, jog al Farabijaus dėka Aristotelį 
šiandieną žino Europa. Kitaip daug kas būtų buvę užmiršta. Al Farabijaus moks- 
linė veikla labai plati. Jis matematikas, astronomas, žymiausias to meto muzikos 
teoretikas ir atlikėjas. Nemažai keliavo. Geografijai svarbūs jo samprotavimai 
apie pasaulio ir Visatos materialumą. Al Farabijus pateikė originalių požiūrių, 
kuriuose yra dialektinių samprotavimų apie pasaulį, nesiderinusių su Korano tei- 
giniais. Savo veikaluose bei komentaruose taip pat išdėstė arabų politinės geo- 
gralijos pažiūras. 

Jakuto „Abėcėlinis šalių sąrašas“, sudarytas XIII a. pradžioje, yra tarsi arabų 
geografijos epilogas. Šio veikalo autorius buvo Mažosios Azijos graiko sūnus, dar 
vaikystėje patekęs į mahometonų nelaisvę. Ten ir vardą gavo. Studijuodamas Vi- 
durinės Azijos bibliotekose sukauptą medžiagą, Jakutas sudarė 6 tomų „Abėcėli- 
nį šalių sąrašą“. Tai gamtos ir geografijos žinių rinkinys. Jo pradžioje yra vertin- 
gas įvadas, pateikiantis matematinės geografijos, istorijos žinių. Jakutas — 
tipiškas kompiliatorius, nurašęs kitų žinias nurodydamas jų vardus. Šitaip jis pa- 
dėjo išsaugoti darbus tų arabų geografų, kurių veikalai vėliau dingo. Ypač pla- 
čiai jo „Sąraše“ pakartoti al Birunijaus veikalai, kurie vėliau dingo. Jakutas, be 
to, sudarė arabų mokslo istorijai svarbų veikalą — „Biografinį žodyną“. 





Al Birunijaus pasaulio žemėlapio schema. 
Dešinėje žemėlapis apverstas šiaure į viršų: 

1 - Kaspijos jūra, 2 - Kinija, 3 - Indija, 4 - Persijos įlanka, 

5 - Raudonoji jūra, 6 - Juodoji jūra, 7 - Viduržemio jūra, 8 — Egiptas, 
9 - Marokas, 10 - Andaluzija, 11 - Baltijos jūra, 

12 - Pasaulinis vandenynas 

Pabaigos mintys 


Arabų laimėjimai geografijos srityje vertinami įvairiai. Neginčijama, kad jų pir- 
kliai, keliautojai ir maldininkai išplėtė arabų suvoktą oikumenę apytikriai iki 
90 000 000 km?, ypač į rytus, taip pat į šiaurę, Afrikos dykumų kraštus ir kt. Įsi- 
skverbdami toliausiai į Rytus, jie tarsi priartino juos prie Europos, padrąsino 
krikščioniškojo pasaulio keliautojus leistis įkandin. Arabų mokslininkai geogra- 
finiais atradimais bei kartografijos laimėjimais daug kur neatsiliko nuo antikos, 
be to, tai labai svarbu, nemažai prisidėjo prie antikinės minties išsaugojimo. Įsi- 
galėjus Europoje viduramžių religinei scholastikai, klasikinės senovės mokslo lai- 
mėjimai užmirštami. Mokslinės minties apie Žemę raidoje susidarė tarsi prara- 
ja. Tiltas per tą prarają ir buvo arabų mokslas. Jeigu senovės graikus šiandien 
kartais ryžtamės pavadinti pasaulio mokslo tėvais, tai arabus vertėtų laikyti ma- 
žiausiai antraisiais tėvais. Iš jų rankų Renesanso Europa perėmė daugumą anti- 
kos patirties, kurios jai niekas kitas nebūtų išsaugojęs. F. Engelsas, įvertindamas 
šį arabų nuopelną, pabrėžia, jog dėl to ir pačių arabų mokslo laimėjimai po kla- 
sikinės senovės buvo visų didžiausi". 

Baigiant apie arabų geografiją, kurios klestėjimo laikai beveik sutapo su šiau- 
rės normanų kelionėmis, būtina paminėti dar vieną labai įdomų to meto geog- 
rafijos veikalą, aprėpiantį visas to meto geografijos žinias, - Konnungskuggsja 
(„Karališkieji atspindžiai“), sukurtą apytikriai šioje epochoje. Kokia šio veikalo 
kilmė ir kas jo autorius, šiandieną nežinoma. Galima tik spėlioti. 

Sakoma, kad apie XIII a. vidurį Norvegijos karalius buvo pavedęs dabar ne- 
žinomam mokslininkui parašyti jo augančiam sūnui knygą apie Žemę, jūras, vė- 
jus, šiltas ir šaltas sritis. Manyta, jog būsimasis valdovo įpėdinis turi pažinti Že- 
mę, suprasti, kad kitapus kalnų taip pat gyvena tautos. Taip atsirado tėvo ir 
sūnaus dialogas — minėtieji „Karališkieji atspindžiai“. Štai ištrauka iš šio veikalo 
įžangos: 

„[-..] Dabar turi suprasti (sūnau. — Č. K.), kad Žemė yra rutulio pavidalo ir kad 
ne visos jos vietos vienodai nutolusios nuo Saulės. Ten, kur Saulės kelio ratas yra 
arčiau Žemės, yra karščiausia, o šalys, kurių nesiekia Saulės spinduliai, iš dalies 
netinka žmogui gyventi. Tuo tarpu šalys, kurios guli taip, kad Saulės spinduliai 
Jas liečia įžambiai, tinka gyvenimui... 

Minėjau, jog karštoji juosta Žemę juosia lyg žiedu iš rytų į vakarus. Jei tai, 
ką pasakiau, yra tiesa, tai esu tikras, kad pietiniame Žemės gale turi būti taip 
pat šalta, kaip šiauriniame. Be to, manau, jog šalys, esančios arti minėtos karš- 
tosios juostos, nesvarbu, ar jos yra iš šiaurinės pusės, ar iš pietų - yra šiltos. O 
tos, kurios plyti abipus toliau nuo jų, yra vėsios. Jeigu, sūnau, išgirsi sakant, 
kad šalys yra tuo šiltesnės, juo labiau tolstama į pietus, tai, žinok, taip mano- 
ma tik todėl, kad neteko sutikti žmogaus, kuris būtų pietuose buvęs taip toli 
nuo karštosios juostos, kaip toli nuo jos yra šiaurės šalys, apie kurias kalbėjo- 
me (veikiausiai Skandinavija. Č.K.). Ir jeigu sakei, kad vėjai, kurie pučia iš pie- 
tų, yra šiltesni nei kiti, tai suprantama, nes tas vėjas sušyla, keliaudamas pas 
mus per šiltą juostą. Sušyla net tuo atveju, jeigu pučia iš pačių pietų“. Toliau 


' E. Engelsas, Gamtos dialektika, Vilnius, 1960, p. 5. 

dar aiškinama, kad iš šiaurės pučiantys vėjai, jei jie pereitų kitapus karštosios 
juostos, taip pat būtų šilti. Nuosekliai paaiškinama žiemų ir vasarų kaita Šiau- 
rės ir Pietų pusrutuliuose ir t. t. 

Visas tas kūrinys yra labai įdomus, sukeliantis nelauktų prielaidų. Juk tokio 
lygio samprotavimai apie Žemę Europoje nebuvo žinomi dargi XV a. ir gerokai 
vėliau. „Karališkųjų atspindžių“ autorius labai drąsiai vadovaujasi keliautojų pa- 
tirtimi, geografinio Žemės suvokimo logika. Antai jis rašo, kad jūreiviai, plaukio- 
ję toli į pietus, nuolat praneša, jog ten link yra šilčiau ir šilčiau, ir niekad nėra 
pasakę, kad šalčiau. Taip samprotaudamas, nežinomas autorius tarsi laukia ži- 
nios, jog gali būti pasiektos ir šaltėjančios sritys. Kas turėjo būti tas nežinomas 
„Atspindžių“ autorius? Didis astronomas ir teoretikas ar prityręs keliautojas? Ne- 
žinome... 

Niekas šiandien nemėgina teigti šį veikalą galėjus būti sukurtą, remiantis pa- 
čių norvegų patirtimi. Nėra žinių, kad norvegų vikingai būtų keliavę iki pusiau- 
Jo ir kitapus jo. Be to, normanų dėmesys geografijai nebuvo skvarbus (nors žy- 
giai ir didingi). Vargu ar galėtų toks drąsus kūrinys apie Žemę atsirasti ir 
krikščioniškoje Europoje. Tad niekur kitur negalima tikėtis tokio plataus pasau- 
lio suvokimo, kaip čia, Viduržemio jūros centre. 

Įdomu dar ir tai, kad tokių plačių geografinių samprotavimų tuo metu būta 
ir daugiau. Nuostabą kelia XII a. Š. Rustavelio parašyta poema „Karžygys tigro 
kailiu“, kurios herojai siekia ne tik Arabiją, Chorezmą, bet ir Indiją, Kiniją, 
plaukioja Indijos vandenynu, nutolsta į Somalį, Zanzibarą ir net Madagaskarą. 
O XIII a. pabaigoje sukurtose A. Dantės „Skaistyklos“ giesmėse apdainuojamas 
dangus su... Pietų pusrutulio žvaigždynais, minima, jog ten ir Saulė šviečia iš 
šiaurės (!). Iš kur toks požiūrio platumas? Dabar kai kurie tyrinėtojai mano, jog 
poetas šias žinias galėjo girdėti tik Pietų Italijos uostuose, Sicilijoje, kaip tik ten, 
kur bent 200 metų lietėsi dvi didžiausios geografinės oikumenės: šiaurės - nor- 
manų ir pietų - arabų. Jūrų mūšiai, piratiški grobimai, prekyba vergais... Nėra 
abejonės, į šiaurę patekdavo tamsiaveidžių arabų, toli į rytus bei pietus likimas 
nubloškė ne vieną šiaurės šaltųjų vandenų išaugintą normanų jūreivį. 

Taigi tam, kas ryžosi parašyti ir parašė „Karališkųjų atspindžių“ knygą, reikė- 
jo turėti ir šiauriečių, ir pietiečių patirties apie Žemę. Galima spėti, jog tai pada- 
ryti sugebėjo arabai, kažkoks nežinomas didis jų geografas. Prisiminkime čia dar 
kartą darbus Rodžerio dvare, pasakojimus iš „Tūkstančio ir vienos nakties“, pa- 
slaptingąsias Sindbado keliones, kuriose šiandien tyrinėtojai atpažįsta ne tik Di- 
džiąją kinų sieną, bet ir geografinius Centrinės Afrikos, Madagaskaro, Ceilono 
peizažus; paminėta ten Atlanto vandenyno „sala“, kurioje gyvena „raudoni žmo- 
nės lygiais šiurkščiais plaukais...“ Panašu į Amerikos indėnus. Šie sugretinimai 
akivaizdžiai primena, kad, galimas daiktas, arabų geografinė patirtis mums toli 
gražu ne visa žinoma. Tarp užmirštųjų puslapių gal yra ne vienas panašus į tuos, 
kuriais šiandieną pelnytai gėrimės. 

VII. Geografijos žinių apie 
Žemę daugėjimas viduramžiais 
(XI a.-XV a. pradžia) 


1. Europa laikotarpio pradžiojeir 
jos geografinis akiratis 
* 
Ekonominiai ypatumai 


"Tuo metu, kai vikingai savo laivais skrodė šaltas Šiaurės Atlanto bangas, Sacharos 
bei Centrinės Azijos dykumomis pėdino arabų keliautojų karavanai, krikščioniš- 
kojoje Europoje brendo nemažos permainos. Daugėjant gyventojų, vis labiau kei- 
čiama geografinė aplinka: visų pirma plečiami dirbami laukai, mažėja miškų, ge- 
rėja arimo priemonės, įsigali trilaukė žemės dirbimo sistema, šiek tiek didėja 
derliai, auginama daugiau gyvulių. Šiuo metu feodalizmas Vakarų Europoje pa- 
siekia suklestėjimą. Gamybos įrankių tobulėjimas nulėmė darbo pasidalijimą — 
amatininkystė atsiskyrė nuo žemės ūkio. Amatininkai ir pirkliai telkėsi prie pilių, 
bažnyčių, vienuolynų, dvarų - ten pradėjo kurtis miestai. Pirmiausia jų atsirado 
Italijoje, Prancūzijoje, Vokietijoje, Flandrijoje. Kūrėsi amatininkų sąjungos — ce- 
chai. Plėtojantis amatams ir daugėjant gaminių, atsiranda visai nauji verslai - pre- 
kyba, pinigų sankaupų laikymas, skolinimas ir palūkininkystė. Šalia savo gaminių, 
mėgstamos ir kitų kraštų prekės - Rytų audiniai ir prieskoniai, brangenybės, šiau- 
rės kailiai, medus. XIII a. garsūs šie prekybos miestai: Venecija, Genuja, Liube- 
kas, Londonas, Briugė, Paryžius, Antverpenas, Lisabona, Hamburgas, Visbius, 
Didysis Naugardas, Pskovas, Krokuva ir kt. XIV a. Europoje jų buvo netoli šimto. 
Miestai augo, stiprėjo, reiškėsi ekonominiame ir politiniame gyvenime. Miestie- 
čiai XII-XIII a. atkakliai kovojo prieš feodalus. Gindami savo teises, XIV a. apie 
70 Europos miestų susijungė į prekybinę sąjungą Hanzą. XV a. pradžioje ši sąjun- 
ga jungė jau kelis šimtus Europos miestų. 

Centrinėje Europoje tebegyvavo Šventoji Romos imperija, kuriai priklausė 
nemaža karalysčių, kunigaikštysčių, hercogysčių, vyskupijų, laisvųjų miestų. Im- 
periją šiuo laikotarpiu administruoja hegemonijos siekiantys Vokietijos 1mpera- 
toriai. Krikščionių bažnyčia imperijoje turėjo didžiulę įtaką. Savo galią ji stengė- 
si išplėsti visame pasaulyje: siekė dalyti valdovų karūnas, žemes, kontroliuoti 
prekybą, tvarkyti visus tarptautinius reikalus. Tačiau krikščionių pasaulyje daugė- 
jo ir nesutarimų; dar XI a. Krikščionių bažnyčia suskilo: 1054 m. Romos popie- 
žius ir Konstantinopolio patriarchas vienas kitą iškeikė. Pirmoji bažnyčia (Vaka- 
rų) ėmė vadintis katalikų (visuotine), o antroji (Rytų) - stačiatikių (ortodoksų). 

Popiežiaus galybė šiuo laikotarpiu pasiekė viršūnę, buvo skelbiama, jog ,,po- 
piežius - Dievo vietininkas žemėje, pašauktas valdyti visas tautas ir karalystes“. 
Nuo XI a. vykdomi kruvini plešikiški kryžiaus žygiai į Rytų kraštus. Juos rengė 
feodalinės kariaunos, idėjiškai skatinamos Bažnyčios. Žygių šūkis buvo kova 
prieš kitatikius, „šventų žemių“ vadavimas. Popiežius ir feodalinės Europos val- 


VII. Geogralijos žinių apie Žemę daugėjimas viduramžiais (XI a.-XV a. pradžia) 229 


dovai tikėjosi įveikti islamą priėmusių turkų chanatus, kurie tuo metu iškilo vie- 
toj arabų kalifatų. Be to, jiems rūpėjo prekyba, pelnai iš jos. Žygiuose dalyvauda- 
vo ne vien riteriai, bet ir sukurstyti fanatiškai tikintys valstiečiai, varge paskendu- 
si prastuomenė. Suklaidinti plūdo jie ieškodami „Kristaus karsto“, beveik prie 
kiekvieno miesto išvargę klausinėjo, ar ne Jeruzalė... Į žygius išeidavo minios, o 
grįždavo tik vadai ir tai dažnai tik po to, kai tėvynėje būdavo surenkamos lėšos 
jiems išpirkti. 

Kryžiaus žygių geografija buvo plati; puldinėjami ne vien Rytų kraštai, bet ir 
Vengrija, Baltijos žemės. Netrukus čia apsistojo Kryžiuočių ir Kalavijuočių ordi- 
nai, kurie apie 200 metų plėšė baltų, slavų genčių žemes. 

Kryžiaus žygiai turėjo tam tikros reikšmės ir geografijai. Pirmieji jų nuskam- 
bėjo lyg būsimasis Amerikos atradimas. Aplankius tolimus, kitaip atrodančius 
kraštus, pagyvėjo prekyba, imta labiau domėtis Rytų šalimis; keitėsi požiūris į 0i- 
kumenę. Šie tamsūs, fanatizmo sklidini šimtmečiai tarsi žadino viduramžių Eu- 
ropos sąmonę. Reikia atsiminti, jog užguita liaudis iš pradžių tikėjo Bažnyčios 
skelbiamomis idėjomis, tačiau popiežius tuo tikėjimu naudojosi taip neatsargiai, 
kad jo įtaka pastebimai silpo. Dėl to XI a. Europoje kartais vadinamas naiviai ti- 
kinčių žmonių amžiumi, o XIII a. - apviltų, bet blaivėjančių protų amžiumi. Be- 
je, blaiviai galvojančių atsirasdavo vis daugiau. Tokiems žmonėms XIII a. pri- 
klausė netgi pats Šventosios Romos imperijos valdovas Frydrichas II - 
imperatoriaus Henriko VI ir Sicilijos karaliaus Rodžerio II dukters sūnus. Tė- 
vams anksti mirus, jį globojo popiežius Inocentas III. Frydrichas buvo gerai išla- 
vintas, mokėjo 6 kalbas, išmanė Šventąjį Raštą ir Koraną. Daug nekalbant apie 
šią prieštaringą asmenybę, įdomu pažymėti, kad jis buvo plačios pasaulietinės to- 
lerancijos žmogus. Jo pavyzdys daugelį padrąsino suabejoti popiežiaus misija že- 
mėje, skatino savarankiškai tvarkyti valstybių reikalus. Frydricho II rūmuose bu- 
vo musulmonų, žydų, krikščionių filosofų, kurie domėjosi mokslu, praktika. Jo 
dvare buvo verčiami Aristotelio raštai ir arabų filosofo Averojaus parašyti jų ko- 
mentarai. 1224 m. Frydrichas II Neapolyje įkūrė universitetą, Salerno universi- 
tete išplėtė medicinos studijas. Rašoma, jog jam liepus įkurtas zoologijos sodas. 
Pats imperatorius aprašė medžioklę su vanagais. Be to, jis italų kalba rašė eiles. 
Šio neklusnaus Krikščionių bažnyčios sūnaus drąsa darė nemažą įspūdį jauni- 
mui, universiteto profesūrai, turėjo įtakos studentijos elgesiui. Popiežius net du 
kartus iškeikęs savo augintinį. 

Bažnyčia, pati savo politika sukėlusi kritišką galvoseną Europoje, tapo įtari. 
Prieš nesugaunamą, bet jai pavojingą priešą neįmanoma buvo paskelbti eilinio 
kryžiaus žygio. Prieš pasaulietinę opoziciją Bažnyčia pasitelkė inkviziciją. 

Nepaisant didelių pastangų, Šventoji Romos imperija silpo, iro. Nuo imperi- 
jos kamieno atskilo kai kurios karalystės. Ypač daug rūpesčių Bažnyčiai sukėlė 
vis didesnį savarankiškumą įgyjanti Čekijos karalystė. XIV a. Čekija tapo vienu 
labiausiai išsivysčiusių Europos kraštų. Sėkmingai plėtojo kalnakasybą, gelum- 
bės, stiklo gamybą, turėjo apie 200 įvairių amatų. Iškilo Praha, kuri, būdama ke- 
lių kryžkelėje, sulaukdavo pirklių, praturtėjo, išgražėjo ir pagarsėjo. 1348 m. im- 
peratorius Karolis čia įkūrė universitetą. Kylanti Čekija tuo metu bando 
nusikratyti vokiečių didikų, feodalų, dvasininkų, rodo ryžtingas pastangas stip- 
rinti tautinį savarankiškumą, tęsti savą kultūros tradiciją. 

XI-XIV a. Europoje iškyla ir kitos valstybės: Anglija, Prancūzija. Savo prekė- 
mis ir laivyba išgarsėjo Italijos miestai. Šiuo laikotarpiu išsivaduojamoji kova dėl 
savarankiškumo vyksta Pirėnų pusiasalyje, stiprėja Lenkijos ir Lietuvos feodali- 
nės valstybės. 

Visų šių politinių ir ekonominių pasikeitimų veikiama smarkiai progresavo 
Europos civilizacija. Ją skatino technikos pažanga, turtai, ideologija, literatūra, 
menas. Intensyvinant žemės ūkio gamybą buvo tobulinama irigacija, dirvų sau- 
sinimas, tręšimas. Olandai savo pajūrio lygumose pradėjo statyti apsauginius py- 
limus nuo jūros potvynių. Pritaikomi siurbliai, tobulėja vėjo varikliai, malūnai. 
"Technikos laimėjimus stengiamasi panaudoti kasyklose. (Koks nepakeliamas iki 
tol buvo darbas iš kasyklų kibirais samstyti vandenį.) 

Italijos miestuose šiuo metu atstatomi tiltai, vandentiekiai, kuriuos kažkada 
buvo įrengę romėnai. Keitėsi architektūros statinių siluetai. Vietoj medinių pilių 
pradeda kilti mūro tvirtovės. Miestuose formuojasi aikštės su prekybos pastatais, 
rotušėmis, katedromis. Vietoj senojo romaniškojo stiliaus įsigali gotikinis. "Tas 
šiaurėje gimęs stilius, iš pradžių italų laikytas „barbarišku“ (gotas - barbaras) ir 
vadintas gotikiniu. Netruko šis stilius ištobulėti, paplisti po žemyną, o savo logi- 
niu nuoseklumu ir grakštumu iki šiol tebėra vienas gražiausių. 


Mintys apie Žemę ir jų reiškėjai 


Viduramžių Europoje mažai kas tebuvo raštingas. Knygas daugiausia rašydavo ir 
perrašydavo vienuoliai. Jie kūrė šventųjų gyvenimus, rašė bažnyčių kronikas, 
metraščius. XIII a. pabaigoje ir XIV a. pradžioje plačiau susidomėta antikos kul- 
tūra ir mokslu. Ypač gyvas tas susidomėjimas buvo Šiaurės Italijos miestuose. Čia 
mokytasi senųjų kalbų, pradėta versti graikų veikalus. Visa tai kiek vėliau išsivys- 
tys ir paplis visuotinio Atgimimo (Renesanso) sąjūdžio forma. Šioje epochoje gy- 
veno pirmieji italų Atgimimo literatūroje reiškėjai: Dante (1265-1321), Petrarka 
(1304-1374), Bokačas (1313-1375). Taigi dar gūdžiais viduramžiais mezgėsi tik- 
rojo pažinimo troškimas, kuris XV a. išsilies į didelį polėkį atgauti prarastą laiką 
ir vertybes. 

XII, XIII, XIV a. įkuriami pirmieji universitetai (Bolonijos, Paryžiaus, Oksfor- 
do, Kembridžo, Prahos, Krokuvos ir kt.). XIV a. jų jau buvo apie 40. Iš pradžių 
beveik visi universitetai buvo Bažnyčios įtakoje. Tačiau pamažu jie praranda kle- 
rikalinį pobūdį ir tampa mokslo bei kultūros židiniais. Kaip tik universitetai su- 
teikia mokslui pasaulietinį pobūdį. 

Oficialioji gamtos pažinimo metodologija tebebuvo grindžiama scholastine 
sistema, kurioje stengiamasi antikinio mokslo išmintį suderinti su Bažnyčios 
dogmomis. Tuo tarpu, nepaisant pavojų, vis daugiau atsiranda dvasininkų, kurie 
patys studijuoja antikos veikalus, ypač Aristotelio, Klaudijo Ptolemajo, ir laikosi 
racionalistinių pažiūrų, pasisako prieš scholastiką, iškelia praktikos, eksperimen- 
to reikšmę gamtos pažinimui. 

Nuo XII a. Europos mokyklose daugiau dėstoma aritmetikos, gamtos moks- 
lų. Gamtos tyrinėtojų protus vis labiau domina materijos, jėgos, greičio ir pagrei- 
čio paslaptys; Žemės, plačiąja prasme, paslaptys. Šiuo laikotarpiu Europoje vėl 

pradedama domėtis Žemės dydžiu, kilme, reljefo bei gelmių sąranga. Jūros po- 
tvyniai ir atoslūgiai aiškinami Mėnulio įtaka, teigiama, jog upių versmės maiti- 
namos požeminių vandenų ir pan. Tačiau dauguma tyrinėtojų yra įsitikinę, kad 
terminas „geografija“ nebuvo vartojamas. 

Nuo XIII a. Europoje reiškėsi universalūs gamtininkai — enciklopedistai; jų 
darbuose apstu geografijos Žinių. Vienas pirmųjų enciklopedistų buvo Tomas 
Kembridžietis, parašęs dvidešimties tomų veikalą, kurio keturios knygos skirtos 
geografijai. Nors tai buvo kompiliacinis darbas, populiarumo neprarado iki 
XVI amžiaus. 

Labai savitas gamtamokslinių žinių reiškėjas buvo anglų vienuolis iš Okstor- 
do Rodžeris Bekonas (1214-1294). Jis vertino moksle eksperimentą, išsakė įdomių 
pranašysčių, kuriomis Europoje pradėta domėtis tik XVIII a.: „Gali būti padary- 
ti laivai, plaukiantys be irklininkų, prietaisai, kurių dėka žmogus be pavojaus 
vaikštinės sau po jūros dugną [...]. Panašiai galima sukurti vežimus, judančius be 
kinkytų gyvulių, varomus neįtikimos energijos [-..]. Gali būti sukurtos skraidan- 
čios mašinos, tokios, kad žmogus, sėdintis viduje, gali jas valdyti tobulais mecha- 
nizmais ir skristi kaip paukštis. Be to, galima sukurti prietaisus, kurie, nors pa- 
tys bus nedideli, įstengs pakelti didžiausius sunkumus [...]". 

Jis taip pat nusako, ką žmogui gali duoti žiūrėjimas į mažus ir tolimus daik- 
tus „pro kristalą“. Šios R. Bekono mintys jo amžiuje dar neturėjo įtakos prakti- 
kai, bet jos ilgai buvo kartojamos, nors visa tai tuo metu atrodė panašu į vaiko 
norą paliesti rankomis Saulės diską. 

R. Bekonas griežtai pasisakė prieš scholastiką, iškėlė gamtos pažinimo ir 
praktikos svarbą. „Senovės knygose pasakyta, kad deimantą galima suskaldyti 
ožio krauju. Aš vilgiau deimantą ožio krauju, bet man nieko neišėjo. Tačiau yra 
būdas deimantui suskaldyti - jį gerai žino juvelyrai“. R. Bekonas, nors Bažnyčia 
draudė, nuolat darė bandymus, ypač alcheminius. Eksperimentavo su magneto 
rodykle, didinamaisiais stiklais. Dvasininkijos buvo pasmerktas ir 14 metų kalė- 
jo. Po R. Bekono mirties jo veikalai Oksfordo vienuolyne grandinėmis buvo pri- 
kaustyti prie sienos. 

R. Bekonas — vienas labiausiai išsilavinusių savo meto žmonių. Jis mokėjo 
graikų, lotynų, arabų kalbas; uoliai studijavo Plinijaus, Klaudijo Ptolemajo bei ki- 
tų darbus. Žemės rutuliškumą jis grindžia gamtai būdingu simetrijos dėsniu, taip 
pat remdamasis juntamu dangaus sferiškumu. Aiškina, jog kiekvienas žino, kad 
nuo laivo stiebo greičiau pastebimas krantas, uostas. Vadinasi, kažkas mums jį už- 
stoja. Tas „kažkas“, jo įsitikinimu, ir yra kreivas Žemės paviršius. Kalba apie Že- 
mės dydį remdamasis arabų skaičiavimais; pritaria Senekai, jog nuo Ispanijos 
pakrančių esąs nedidelis vandens tarpas iki Indijos rytinių krantų. Abiejuose an- 
tipoduose, spėja, turėtų būti daugiau jūros ir vandens, nes jie labai nutolę nuo 
Saulės, šalti. Pateikia piešinį, kuris pagal jį vaizduoja vandens plotų pasiskirsty- 
mą Žemėje. Jis yra kontinentinio požiūrio į Žemės paviršių šalininkas: mano, jog 
sausumos yra daugiau nei vandens. 

Geogralinių pažiūrų universalumu iš daugelio savo amžininkų išsiskyrė vokie- 
tis iš Bolštato, žinomas Alberto Didžiojo vardu (1193-1280). Nors jis buvo dvasi- 
ninkas (vyskupas, dominikonas), ribotų filosofinių pažiūrų, sugebėjo domėtis 
žmogaus anatomija, biologija, botanika, chemija, geologija ir geografija, kos- 

mografija ir kt. Užtat buvo įtariamas raganavimu. Jo veikalai „Apie meteorus“ ir 
„Apie oro savybes“ yra akivaizdūs to meto Europos religinės ir pasaulietinės min- 
ties apie Žemę konflikto pavyzdžiai. 

Albertas Didysis atvirai kalba apie Žemės rutuliškumą, kurį grindžia gravita- 
cijos priežastimis. Kiekviena Žemės dalelė, pasak jo, esanti ne jos centre, savo 
svorio jėga juda link jo ir tik tenai pasiekia rimties būvį. Nesunkiai atpažįstame 
šią mintį esant perimtą iš antikos. Panašumo rastume ir daugiau. Antai rašo, kad 
užtemimo metu Mėnulyje matome apvalų Žemės šešėlį, „iš to sprendžiama, kad 
Žemės forma yra apvali“. Arba: „Egiptas ir Persija yra nutolę į pietus, ir ten iš už 
horizonto išnyra „pietinės“ žvaigždės, kurių pas mus, septintame klimate, maty- 
ti neįmanoma“. Tiki antipodais, Žemės dydį pateikia pagal Klaudiją Ptolemają, 
kurį žino taip pat iš arabų. Jis irgi rašo, jog tarp Europos vakarinių bei Azijos ry- 
tinių pakrančių vandenyno užlietą tarpą įmanoma įveikti. 

Įdomios jo mintys apie Žemės hidrosferą. Tuo metu buvo manoma, jog Rau- 
donosios jūros lygis yra aukštesnis už Viduržemio, dėl to, girdi, negalima kasti 
kanalo. Albertas Didysis buvo kitos nuomonės. Upių versmių mitybą jis aiškina 
požeminiais vandenimis. Nemažai samprotavimų pateikia apie jūrų potvynius ir 
atoslūgius, kurių priežastimi, be kitų, laiko Mėnulio įtaką. Vulkanai — tai požemi- 
nių gaisrų prasiveržimas, nes Žemės gelmėse esą daug tuštumų, kuriomis juda 
oras, vanduo, ugnis. Visa tai - daugiausia jau antikinių mokslininkų mintys. 

Originalių samprotavimų randame apie klimatą. Čia Albertas Didysis laiko- 
mas vienu pirmųjų, mėginusių panaudoti lyginamosios geografijos metodą. Pir- 
miausia jis atmeta Aristotelio mintį, jog karštoji juosta yra visai negyvenama. 
Kaip pavyzdį pateikė Etiopiją ir Indiją, kurios yra visai arti pusiaujo. Scholastai, 

nors ir pripažino Žemės rutuliškumą, bet aiškino, jog jos paviršius nesimetriškas, 
Pietų pusrutulis visas apsemtas vandens. Tą hipotezę Albertas Didysis atmeta. Jis 
sako, kad ten tokios pat sąlygos, kaip ir Šiaurės pusrutulyje. Remdamasis geo- 
grafijos žiniomis apie Etiopiją ir Indiją, Albertas teigia, jog ir tropinė juosta tin- 
kanti gyventi, ir Pietų pusrutulio sausuma tikriausiai esanti gyvenama, tik apie 
tai nežinoma. 

Nemažai įdomių minčių savo raštuose jis pateikia apie klimato įtaką žmogaus 
gyvenimui. Samprotauja, kokią įtaką žmonių sveikatai, gyventojų tankumui turi 
jūra, miškai, kalnai. Kai kuriuos žmonių gyvenimo būdo savitumus, net rasinius 
skirtumus Albertas Didysis stengėsi paaiškinti gamtinių sąlygų poveikiu. Gamtos 
poveikį žmonėms jis mėgino sugretinti su gyvūnų pasauliu: kiškiai ir lokiai vidu- 
rinėje juostoje tamsūs (pilki, rudi), o poliarinėje - šviesūs (dažniausiai balti). Ne- 
mažai pavyzdžių jis pateikia netgi iš mikroklimato. Augmenijos ir gyvūnijos pa- 
saulyje mėgino įžiūrėti sistematinę tvarką. Nuo Hipokrato laikų geografijoje 
niekas taip logiškai priežastiškai neaiškino geografinių reiškinių kaip Albertas 
Didysis. Vis dėlto klimato įtaką žmonių būdui jis kiek determinuoja: tvirtina, kad 
tobuliausi, geriausio būdo žmonės, gyvenantys vidutinio klimato zonose, 0 šiau- 
rės žmonių papročiai vilkiški; pietiečiai esą lengvabūdžiai; akmenuotų sričių 
žmonės drąsūs, stiprūs, o drėgnų, šaltų sričių - nutukę, stambūs, šviesiaodžiai. 

Gerokai vėliau gyveno dviejų pirmųjų geografų sekėjas Pjeras d'Eji 
(1350-1420), 1410 m. išleidęs knygą „Pasaulio vaizdas“ (Ymago mundi). Jo pažiū- 
ros taip pat rėmėsi antikinių autorių nuomone, arabų patirtimi ir, kaip jis pats 
teigia, „astrologų teorija . 

Įdomus d'Eji mėginimas nužymėti „devynias dangaus sferas“. Išorinį „ratą“ 
(sferą), pasak jo, apibrėžia Mėnulis, antroji yra ugnies sfera, trečioji — oro. Van- 
dens sferą jis įsivaizduoja esant tarp oro ir žemės. Dalis žemės, anot jo, yra ma- 
žesnio svorio ir iškyla virš vandens (sausuma) - ji yra gyvenama. Didžiausias van- 
denynų gylis (sprendžia pagal jūrininkų pranešimus) yra 14 mylių. Žemės dydį 
skaičiuoja vadovaudamasis Eratostenu. 

Žemės rutulio paviršių d'Eji dalija į penkias juostas ir, sekdamas Aristoteliu, 
mano, kad gyvenamos yra tik vidutinės juostos. Oikumenė, pasak jo, apima tik 
1/6 Žemės paviršiaus, o visa kita Žemė yra apsemta vandens. Kolumbas, skaity- 
damas šį veikalą, čia pat paraštėje pažymėjo, jog portugalai, plaukiodami karš- 
tojoje juostoje, matė ten gyvenančius žmones, netgi sužinojo ten kasant auksą. 
D'Eji rašo, kad iš Ispanijos plaukiant į vakarus Indija esanti visai netoli, o Kolum- 
bas paraštėje prideda, kad ją pasiekti galima per kelias dienas. 

Aprašydamas regionus, d'Eji išdėsto geografinio rajonavimo požiūrį. Jis išski- 
ria tris žemynus (Aziją, Europą ir Afriką), kuriuos skirsto į dalis; dalis savo ruož- 
tu - į šalis. Azijoje, anot jo, yra 15 dalių, Europoje - 6, Afrikoje - 7. 

Remdamasis įvairiais šaltiniais, d'Eji apibūdina žemynus. Tas apibūdinimas 
gana ribotas, ir Kolumbas daug kur su juo polemizuoja, tikslina jo nuomonę. 

J. Lelevelis, apibūdindamas Ymago mundi, pažymi knygos autoriaus erudiciją, 
pagrįstą jo epochos patirtimi. d'Eji rėmėsi arabų šaltiniais, taip pat žinojo Aris- 
totelio veikalus. 

R. Bekono, Alberto Didžiojo, P. d'Eji darbai šios epochos geografijos minčiai 
buvo labai reikšmingi. Juose atvirai reiškiama antikos geografų patirtis, skelbia- 

ma Žemės rutuliškumo idėja ir kitos pažangios pažiūros. Tokiems pareiškimams 
reikėjo didelės drąsos. Reikia atsiminti, jog tuo metu veikė inkvizicija. Už tokias 
mintis XIV a. Italijoje buvo gyvi sudeginti Pjetras d'Abonas (1316 m.), Čeko 
d'Askolis (1327 m.) ir kt. 


Naujos geografijos žinios apie kraštus 


Pirmaisiais antrojo tūkstantmečio šimtmečiais Europoje vis labiau domimasi sa- 
vo žemyno pakraščiais, kaimyninių kontinentų pakrantėmis. Danų istorikas Sak- 
sas Gramatikas XII-XIII a. sandūroje savo veikale „Danų istorija“ aprašo Jutlan- 
dijos pusiasalį, Skandinaviją, kurią jau žino esant pusiasalį, apibūdina 
Norvegijos pakrantės reljefą, nusako fiordų reljefo ypatybes. Pakrantė ta „neder- 
linga, uolota, suskaidyta plyšių (fiordų. - Č. K.), ji atrodo liūdnai, lyg griuvėsių 
šalis...“ Iš jo sužinome apie jutlandiečių kovą su jūra dėl žemės. „Per stiprias aud- 
ras užtvankos, kurios sulaiko jūros bangas, pralaužiamos ir vanduo užlieja lau- 
kus, prarydamas kartais ne tik derlių, bet ir žmones su jų sodžiais“. 

XIII a. pradžioje prancūzas Žeraldas de Baris savo knygoje „Ibernijos topo- 
grafija“ jau rašo: „Islandija, didžiausia šiaurės sala, yra trijų dienų kelio atstumu 
nuo Airijos. Gyventojai taupūs žodžių ir teisingi... Labiausiai nemėgsta melo. Tų 
žmonių karalius - tai kunigas, 0 vyriausiasis ganytojas yra ir kunigaikštis. Vysku- 
po rankose yra pasaulietinė ir dvasinė valdžia. Žaibai ir griaustinis čia reti, bet 
užtat kasmet arba sykį per dvejus metus vienoje ar kitoje salos dalyje išsiveržia 
ugnis, siaučia su baisia jėga ir sudegina viską, ką sutinka savo kelyje. Nežinia, iš 
kur kyla ta ugnis - iš pragaro ar bedugnės [...]“ Panašių apibendrintų žinių apie 
kitas šalis atsiranda vis daugiau. 

Remiantis arabų geografine patirtimi, buvo parašyta veikalų, kuriuose, be ki- 
tų oikumenės regionų, nušviečiamas jos pietinis pakraštys — tropinės Afrikos sri- 
tys. Anglų istorikas ir geografas Motiejus Paryžietis (apie 1200-1259 m.) savo vei- 
kale „Kelionės į šventąją žemę aprašymas“ aprašo į pietus nuo Sacharos 
gyvenančius juodus žmones, kurie naudoja užnuodytais antgaliais strėles; mini 
ten esant dramblių. Šios ir panašios žinios apie Afriką rodo, jog knygos autorius 
pasinaudojo patirtimi pagrįstais šaltiniais. Motiejus Paryžietis, be to, pateikė ke- 
letą tuo laikotarpiu tikslių žemėlapių: Afrikos ir kitų žemynų, keturis Anglijos 
portulanus (apie portulanus 7 p. 238). 

Žymus XIII a. rašytojas ir filosofas, taip pat keliautojas Raimundas Lulijus iš 
Katalonijos utopiniame romane „Blankerno knyga“ taip pat aprašo pusiaujinės 
Afrikos sritis: Ganą, Timbuktų, Nilo aukštupį ir kt. "Tos sritys ne kartą minėtos 
arabų autorių, kurių kalbą Lulijus mokėjo ir, remdamasis jų šaltiniais, parašė šį 
veikalą. 

Žinios apie Afriką šio laikotarpio knygose būdavo pagrįstos ne vien arabų ge- 
ografine patirtimi. Į Afrikos gilumą XIII-XIV a. skverbėsi ir Genujos bei Vene- 
cijos pirkliai. Jie siekė Nigerį, lankėsi Etiopijoje, kur dar IV a. buvo paskleista 
krikščionybė. Kai kurios sritys atrandamos pakartotinai. Apie 1315 m. vienuolis 
dominikonas Gijomas Adanas lankėsi Etiopijoje, buvo nuvykęs toliausiai iš euro- 
piečių - iki Mozambiko (20“ p. pl.). 

XI a. „Mappae mundi“ tipo pasaulio žemėlapis. Viršuje Azija, 
apačioje Europa ir Afrika, perskirtos Viduržemio jūros 


Dar 1291 m. Genujos jūrininkai broliai Vivaldžiai dviem laivais išvyko į kelio- 
nę aplink Afriką, norėdami patekti į Indiją. Dingo be žinios. Taip pat nežinia, 
kaip pasibaigė kelionė kataloniečio Farieros, kuris 1346 m. išplaukė į pietus prie 
„Aukso upės“ ir plaukė palei vakarinius Afrikos krantus. 

XIV a. Italijos miestų jūrininkai gerai žinojo Kanarų salas, Madeiros salą, spė- 
jama, kad ir Azorų salas. Nuo to laiko artimesnės Atlanto vandenyno salos pra- 
dedamos vaizduoti žemėlapiuose. 


2. XIII-XIV a. kartografija ir žymesni jos paminklai 
* 
Mappae mundi XIII-XIV a. 


Keletą šimtmečių kartografija Europoje gyveno sunkių ieškojimų laikotarpį, i1- 
gai nerasdama kelio iš viduramžių atsilikimo, tarsi mėgindama vėl pakilti į 
didžiojo mokytojo Klaudijo Ptolemajo kartografijos lygį. XIII a. pagrindinis 
žemėlapio tipas tebebuvo mappae mundi, nors šie žemėlapiai nepasidarė nei 

tikslesni, nei tobulesni. Tik dabar jie sudaromi didelio masto, juose žymima 
daugiau geografinių duomenų. 

Iš šio laikotarpio mapbae mundi tipo žemėlapių išsiskiria keli tobulesni. Pažy- 
mėtinas Herefordo (Anglija) katedroje saugomas pasaulio žemėlapis, sudarytas 
apie 1280 m. Ričardo Haldinghemo. "Tai biblinių ir klasikinės senovės geografi- 
jos žinių apie pasaulį samplaikos pavyzdys, kokių nemažai paliko vadinamoji 
„vienuolynų geografija“. Sausuma pavaizduota 139 cm skersmens skritulyje, ap- 
juosta jūrų. Rytuose rojus, kitame pakraštyje paskutinis teismas, centre Jeruzalė. 
Gana bendrais bruožais pavaizduotų žemynų ir jūrų fone parodytos svarbiausios 
upės, salos, kalnai, o tarp jų gausu legendinių dalykų: Scilės ir Charibdės salos, 
Kretos labirintas, Heraklio stulpai ir pan. Nupiešta daugybė žvėrių ir pabaisų, 
kurių buvimu viduramžiais tikėta: sirenos, monstrai, milžiniški grifai ir kt. Vis 
dėlto žemėlapyje yra apie 1000 vietovardžių (Europoje 500, Azijoje su Egiptu — 
400, Afrikoje - 120). Sudarant žemėlapį, naudotasi daugeliu šaltinių: Plinijaus, 
Solino, Adomo Brėmeniečio ir kitų veikalais. 

Iš mappae mundi tipo žemėlapių įdomus 1248 m. sudarytas Ebstorfo žemėla- 
pis. Tai bene didžiausias tų laikų žemėlapis, kurio plotas 12,74 m“. Jame apie 
1600 geografinių pavadinimų. Nemaža pavaizduota prekybai svarbių oikumenės 
pakraščių; jame yra Lenkija, Lietuva, Nemunas (išteka prie Smolensko), Daugu- 
va. Prie Dauguvos nupieštas tauras. Yra iš Klaudijo Ptolemajo žemėlapio atkelti 
Rifėjų kalnai. Yra naujų žemėvardžių: Žemgala, Kuršas, Prūsija. Ebstorfo žemė- 
lapis kai kurių tyrinėtojų vadinamas Hanzos epochos žemėlapiu, atspindinčiu 
kylančio prekybinio sluoksnio poreikius ir siekius. Jis sudarytas remiantis tais pa- 
čiais šaltiniais, kaip ir Herefordo žemėlapis, tik jame daugiau dėmesio skiriama 
ekonominiams reiškiniams pavaizduoti. 

Nepaisant religinio kartografijos užguitumo, minėtuose mapbpae mundi tipo 
žemėlapiuose galima įžiūrėti antikinių idėjų atgimimo požymių. Kai kuriuose jų, 
sekant antikos geografais, pasaulis dalijamas į 5 arba 7 klimatines juostas, tiks- 
liau pavaizduoti žemynų kontūrai. 


Kompasas 


Šiuo laikotarpiu į jūreivystės praktiką ateina kompasas. Jo reikšmės geografi- 
niams ieškojimams neįmanoma įvertinti, todėl visai teisėtai kompasas priskiria- 
mas prie didžiųjų žmonijos atradimų. 

Kaip žinia, kinai magneto savybes buvo pastebėję apytikriai prieš 3 tūkst. me- 
tų (plačiau 7 p. 30). Mūsų eros pradžioje jie žinojo, jog trinant į magnetą galima 
įmagnetinti metalo adatą. O II a. sudarytoje enciklopedijoje rašoma, kad „mag- 
netas — tai akmuo, kuris suteikia adatai kryptį“. Ar naudojo kinai minėtą „adatą“ 
jūros kelionėse, sunku pasakyti. Tyrinėtojų teiginiai labai prieštaringi. 

Europoje šis išradimas paplito tik viduramžiais. Galbūt normanai netgi patys 
jį buvo išradę (7 p. 180). Iš kur kompasas XII a. atsirado Viduržemio jūreivių 
rankose - iš normanų ar iš kinų per arabus,- neaišku. Galėjo būti ir vienaip, ir 


'" fi. K. Llyp, Mazuumnuou komnac. 

kitaip: normanai, XI a. įgiję kolonijų Viduržemio jūroje, galėjo kompasą perteik- 
ti italams; galėjo jis čia atsirasti ir per arabus, nors jie ir nebuvo geri jūrininkai. 
Viena aišku, jog XII a. europiečiai jau turėjo kompasą. Jį 1195 m. savo veikale 
„Apie daiktų prigimtį“ aprašo anglų mokslininkas Aleksandras Nekamas. Jis 
rašo, kad debesuotomis dienomis ir tamsiomis naktimis, kai nematyti dangaus 
šviesulių, jūrininkai įmagnetina geležinę arba plieno adatą, įkiša ją į šiaudą, pa- 
deda ant vandens ir sužino, kur šiaurė. 

XIII a. „kelrodė adata“ buvo tokia žinoma, jog ją net poetai apdainavo. Ta- 
čiau štai ką 1258 m. pasakoja italų rašytojas B. Latinis apie magnetą, matytą pas 
R. Bekoną: 

„Be kitų daiktų, Bekonas parodė man negražų juodą akmenį, vadinamą mag- 
netu, kuris turi nuostabią ypatybę - traukti geležį. Kai patrini į tą akmenį adatė- 
lę ir paskui pritaisai ją prie šiaudo taip, kad galėtų plaukti vandenyje, tai adatė- 
lė visada įmagnetintu galu esti pakrypusi į žiemius, kad ir kaip sukinėtum indą 
su vandeniu, kuriame ji plauko. "Todėl ir tamsiausią naktį, nematydamas nei mė- 
nulio, nei žvaigždžių, jūrininkas, turėdamas tokią adatėlę, gali tiksliai vairuoti sa- 
vo laivą. Tačiau šis išradimas, kad ir kaip naudingas visiems keliaujantiems jūro- 
mis, turi būti paslaptyje. Juk nei vienas laivo savininkas neišdrįstų juo viešai 
naudotis bijodamas, kad jo nepalaikytų raganiumi [...]“. Kas dabar žino, ar ne 
dėl to taip sunkiai atsekama kompaso atsiradimo istorijos pradžia krikščioniško- 
je Europoje. 

XIII a. vienas prancūzų mokslininkas smulkiai aprašė kompasą, susidedantį 
jau iš rodyklės ant smailios ašies, su rumbu*, skale ir laipsnių padalomis. Vėliau 
prie kompaso italų jūrininkai pritaikė „vėjų rožę“ — 16 arba 32 rumbų skalę. 

Kad kompasą neveiktų bangų supimas ir kad visada jis būtų horizontalioje 
padėtyje, XIV a. prie jo pritaisyti dviejų žiedų svertai, vėliau pavadinti kardanu 
(nuo italų mokslininko J. Kardano pavardės). Kompasas tampa nepakeičiamu 
bet kokio laivo prietaisu. 

Orientuotis jūroje tuo metu padėjo ir iš arabų perimtasis kvadrantas (kampai- 
nis žvaigždžių aukščiui virš horizonto matuoti). Vėliau jį pakeitė kiti kur kas to- 
bulesni prietaisai, tinkami geografinėms koordinatėms atviroje jūroje nustatyti 
bei kitiems poreikiams. 


Kompasiniai žemėlapiai - portulanai 


Paplitus kompasui, tobulėjant kitiems orientavimosi jūroje prietaisams, laivai ga- 
lėjo plaukioti nesilaikydami pakrančių, galėjo leistis į didesnes keliones atvirame 
vandenyje. Jau XIII a. italų pirkliai drąsiai keliavo pro Gibraltarą aplink Pirėnų 
pusiasalį į Reino žiotis ir kitus Europos uostus. 

Pradėjus naudoti kompasą, įvyko svarbių pakitimų žemėlapių sudaryme. At- 
sirado jūriniai (navigaciniai) žemėlapiai, kurie buvo vadinami rumbų žemėla- 
piais, arba portulanais. Juose detaliai pavaizduotos jūrų pakrantės, nurodoma 


* Rumbas (angl.) - kampo matas, kurio dydis 1/32 apskritimo, arba 11*15'. Terminas vartojamas na- 


vigacijoje. 

daug kompasinių krypčių į atvirą jūrą. Šiems žemėlapiams sudaryti panaudota 
gausi kartografinė medžiaga, kuri buvo sukaupta nuo antikinių amžių plaukio- 
jant Viduržemio ir Juodąja jūromis bei vakarinėmis Europos pakrantėmis. Tai ir 
buvo pakrančių žemėlapiai; pažymėjus kompasines kryptis, jie įgavo naują pras- 
mę (leido orientuotis atviroje jūroje). 

Kompasinių krypčių tinklas buvo sudaromas laikantis taisyklių. Žemėlapio vi- 
duryje būdavo nubrėžiama kompasinė „rožė“ su 16 arba 32 horizonto krypčių li- 
nijomis. Tos linijos pasiekdavo žemėlapio pakraščius, kur taip pat būdavo brė- 
žiamos panašios „rožės“. Linijos padėdavo nusistatyti kelio kryptį ir jos laikytis. 
Prie šių žemėlapių būdavo pridedami portulanai - knygos, kuriose surašytos vie- 
tovės ir atstumai tarp jų. Žemėlapio pakraščiuose kartais taip pat būdavo atstu- 
mų skalės. 

Daugiausia vietos tokiame žemėlapyje užimdavo jūros pakrantės ruožas, sa- 
los, seklumos, uostai, pakrančių miestai. Kadangi tai buvo jūriniai žemėlapiai, 
tai jų sudarytojų dažniausiai visai nedomino sausumos sričių kartografinė situ- 
acija. Apskritai kartografiniu požiūriu šie žemėlapiai nebuvo metodiški: juos su- 
darant nepaisyta Žemės sferiškumo ir kitų būtinų taisyklių. Iodėl mažesnių jū- 
rų, užtakių kompasiniai žemėlapiai būdavo gana tikslūs, bet kai vėliau buvo 
mėginta sudaryti Atlanto vandenyno kompasinį žemėlapį bei sausumos sričių 
kompasinius žemėlapius, nieko neišėjo. Netinkami jie buvo ir Didžiosiose geog- 
rafinėse kelionėse. 

Sudarant portulanus, naudotasi dažniausiai apytikriu daugiamilijoniniu mas- 
teliu (1:4 000 000-1:17 000 000). Iš pradžių tokie žemėlapiai buvo sudaromi Vi- 
duržemio jūros, Juodosios jūros, o vėliau - ir Atlanto pakrančių. Pagal graikų tai- 
syklę jie orientuoti į šiaurę; pasitaiko vienas kitas orientuotas arabiškai - į pietus 
ar dar kitaip. Vėliau sudarytuose portulanuose, be kompasinių linijų, kartais ma- 
tome pažymėtą mastelį, o XIV- XV a. juose pasirodo ir koordinačių tinklas. 

Pirmieji žinomi portulanai buvo sudaryti apie 1275-1280 metus. Dėl jų kil- 
mės nemažai ginčijamasi, tačiau turbūt visai teisėtai jų kūrėjais laikomi Italijos 
prekybinių miestų navigatoriai. Portulanai buvo paplitę ir sudarinėjami iki Di- 
džiųjų geografinių kelionių, o kartais jais naudotasi dargi XVII ir XVIII a., nors 
tuo metu juos jau stūmė modernūs, pagal Merkatoriaus projekciją nubraižyti že- 
mėlapiai. Vis dėlto apie du šimtus portulanų išliko iki mūsų dienų. Kai kurie jų 
nubraižyti dideliuose, iki 0,5 m skersmens, pergamentuose, puošniai dekoruoti. 


Svarbesnieji portulanai 


iš dalies ir antikinių laikų kartografijos įtakos pavyzdys. Apkeliavęs Viduržemio 
jūros kraštus, Sanudas parašė knygą, į kurią įdėjo kelis brėžinius, iš jų ir čia ap- 
rašomąjį — didelį, apskritą pasaulio žemėlapį. Įdomus viso šio kūrinio tikslas — 
paruošti strateginį planą ir, demonstruojant žemėlapį, sukelti visuomenę naujam 
kryžiaus žygiui prieš musulmonus ir taip pralaužti blokadą, kuri stabdė prekybą 
su Rytais. Todėl žemėlapyje daug vietos skiriama Afrikos ir Mažosios Azijos sri- 
tims. Beje, šioje pasaulio dalyje daugiausia klaidų: Adenas parodomas Afrikoje, 

Raudonoji jūra pažymima kaip nelaivuojama ir pan. Afrikos ir Azijos kraštai šia- 
me žemėlapyje pavaizduoti pagal Idrisijaus žemėlapį, o Centrinė Azija, - naudo- 
jantis Plano Karpinio kelionės (7 p. 256) duomenimis. 

Įdomus yra Šiaurės Europos žemėlapio turinys. Į rytus nuo Baltijos jūros yra 
užrašas Slavia, Fomoria. Pažymėtos P Enie, Vyslos upės, Torunės miestas, taip pat 
vaižinioja Nidursenio jūros, apskritai visos Europos kontūrus. Jame visai nėra 
biblinių ir kitokių pramanytų dalykų. Be to, jis šį žemėlapį orientavo į šiaurę, už- 
rašus surašė lotyniškai. Kalnus pavaizdavo perspektyviniu ženklu, tačiau daug 
kur, pavyzdžiui, Afrikoje, nukopijavo juos iš al Idrisijaus, o paskui žemėlapiui su- 
teikė šiaurinę orientaciją, paliko juos apverstus „aukštyn kojomis“. 

Kai kurie portulanai ypač ryškiai demonstruoja savo epochos geografijos 
pasiekimus ir kartografijos metodą. Ypač įdomus Kataloniškasis pasaulio portu- 
lanas, sudarytas apie 1375 m. Abraomo Kreskvo (Cregues) Prancūzijos karaliui 
Karoliui V. Žemėlapis nubraižytas keturiuose pergamento lapuose ir pridėti 
dar du lapai paaiškinimų. Kataloniškasis pasaulio portulanas yra 60x182 cm 
dydžio, orientuotas į pietus, sudarytas remiantis antikiniais, arabų ir italų šal- 
tiniais. 

Šiame žemėlapyje tiksliausiai pavaizduotos Viduržemio, Juodoji ir Azovo jū- 
ros. Jose tankus kompasinių linijų tinklas. Kai kurie tyrinėtojai teigia, kad minė- 
tosios jūros žemėlapyje pavaizduotos taip tiksliai, jog tikslumu neprilygsta netgi 
XVII ir XVIII a. žemėlapiai. 

Kitų pasaulio dalių kontūrai parodyti ne taip tiksliai, remiantis įvairiais šal- 
tiniais. Pavyzdžiui, Azija vaizduojama remiantis al Idrisijum, be to, pastebima 
Marko Polo aprašymų įtaka. Iš žemėlapio matyti, kad Italijos miestams, Prancū- 
zijai ir apskritai Europai tuo metu labai rūpėjo keliai į Rytus, prekyba su tais 
kraštais. 

Žemėlapyje daug užrašų, paaiškinimų. Į pietus nuo Atlaso kalnų, Afrikos kon- 
tūre, užrašyta: „Darha (dabar Ued Dara. - Č. K.) slėnis. Per jį keliauja pirkliai iš 
negrų šalies į Gvinėją“. Raudonosios jūros plote vėl užrašas: „Ši jūra vadinasi 
Raudonoji, bet žinokite, kad ne jūra, o josios dugnas yra raudonas; šia jūra ga- 
benama daugiausia brangių šaknų iš Indijos“. Azijos žemyne užrašai daugiausia 
liečia pramanytus dalykus: rašoma apie ežerus su nuskendusiais rūmais, apie 
juoduosius milžinus, ėdančius baltuosius Ceilone, apie salų telkinius Indijos van- 
denyne ir kt. 

Kinija vaizduojama pagal M. Polo aprašymus, pažymimos jo buvimo vietos. 
Atkampieji Azijos šiaurės rytai parodomi kaip tamsos šalis, ten - Antikristo ir Go- 
gos su Magoga buveinė. 

Europa šiame žemėlapyje pavaizduota be fantastinių piešinių. Pateikiama 
apie 400 jos upių, miestų, jūrų ir salų pavadinimų. Yra paminėta Lenkija, Rusi- 
ja, Prūsija, Dauguvos upė. Yra Lietuvos vardas (Litefanie Paganis). Baltijos jūros 
plote užrašyta: „Žinokite, jog ši jūra kasmet užšąla šešiems mėnesiams, būtent 
nuo vidurio spalio iki vidurio kovo. Tada galima ja važinėti kinkytais jaučiais“. 
Prie Lvovo pažymėta, kad į šį miestą atvyksta pirklių iš Artimųjų Rytų ir toliau 
jie keliauja į Flandriją. Taigi Kataloniškasis žemėlapis kartu laikytinas ekonomi- 
nės geografijos žemėlapiu. 

Kol kas nenustatyta kito, L. Medičio rinkiniuose rasto, vadinamojo Laurenci- 
anos portulano (1351 m.) kilmė. Jame labai tiksliai pavaizduoti Afrikos kontūrai. 
Iš kur imtos žinios apie Afriką - nežinia. 


XV a. Europos žemėlapiai 


XV a. Europoje pradeda rastis žemėlapių, sudaromų vadovaujantis antikinių au- 
torių darbais, pirmiausia Klaudijo Ptolemajo žemėlapiais ir lentelėmis. XV a. 
Ptolemajo geografijos veikalai išleisti kelis kartus. Naujai sudaromų žemėlapių 
tikslumas ir detalumas dar ne visai atitiko feodalinės epochos poreikius, tačiau 
jie buvo sudaromi metodiškai ir skatino tolesnę kartografijos pažangą. Juose be- 
veik nebuvo mitinio, biblinio balasto. Tiesa, šio laikotarpio kartografija ne tik rė- 
mėsi didžiojo Ptolemajo pažangia patirtimi, bet ir perėmė jo klaidas: buvo vaiz- 
duojama didelė sausuma ir palyginti maži vandenynai; išliko nesantys Rifėjų 
kalnai Europoje, Mėnulio kalnai Afrikoje. 

Šie žemėlapiai rodo besiplečiantį viduramžių Europos geografijos žinių aki- 
ratį. Juose atsispindi keliautojų žinios apie Aziją. Žemėlapiuose beveik visada 
randame Kinijos vardą. Afrika vaizduojama tiksliau, negu ją matome Ptolemajo 
žemėlapiuose. Čia ji iš visų pusių plaunama jūros. Matyt, naudotasi arabų ir ki- 
tomis naujesnių kelionių žiniomis. Tačiau šiuose žemėlapiuose dar labai daug 
pramanytų dalykų, fantastikos. Nežinomuose žemynų pakraščiuose vaizduoja- 
mos keisčiausių būtybių karalystės, Atlanto ir Indijos vandenynuose - nesamos 
salos, kurių bus ieškoma netgi per Didžiąsias geografines keliones. Įdomu, kad 
dar nuo XIV a. pradžios Atlanto vandenyne dažnai piešiama Brazilo sala. Kata- 
loniškajame žemėlapyje pažymima, jog Indijos vandenyne iš viso yra... 7548 sa- 
los, turtingos aukso, sidabro ir brangakmenių. Šių žemėlapių kūrėjai kartais 
stengėsi į žemėlapius surašyti viską, ką tik buvo nugirdę, dažnai tų pačių vieto- 
vardžių dėl jų iškraipymo neatpažindavo ir juos po kelis kartus pažymėdavo. Pa- 
sitaikydavo dar ir tokių atvejų, kai antikiniuose žemėlapiuose pažymėtas salas 
dabar keliautojai atrasdavo iš naujo, pavadindavo jas kitais vardais ir vėl žymė- 
davo žemėlapyje. R. Heningas nurodo, kad šitaip Lansarotės sala Kanarų salyne 
turėjo net 19 pavadinimų. 

Akivaizdžiausiai šio laikotarpio kartografijos lygį ir tendencijas atspindi apie 
1459 m. Venecijoje vienuolio kamaldulio Fra Mauro sudarytas ir jo vardu tebeva- 
dinamas žemėlapis. "Tai didelis (3,26 m“ ploto, 2 m skersmens), pagal viduram- 
žių tradiciją apskritas į pietus orientuotas žemėlapis, šiek tiek panašus į Sanudo 
žemėlapį, dailiai nupieštas, spalvotai dekoruotas, dabar saugomas Dožų rūmų 
rinkiniuose Venecijoje. 

Azija jame pavaizduota remiantis ne tik Marko Polo žiniomis. Kaip tik tuo 
metu iš 25 metus trukusios kelionės sugrįžo Venecijos pirklys Nikolas Kontis. Ga- 
lima manyti, kad keliautojo įspūdžiai ir patirtis paskatino jo amžininką Fra Mau- 
rą pavaizduoti visa tai kartografiškai žemėlapyje. Daugelio tyrinėtojų nuomone, 
tai vienas puikiausių viduramžių kartografijos paminklų. 

Nesunku pastebėti, kad Fra Mauro žemėlapyje Afrikos vakarų pakrantė pa- 
rodyta remiantis ir tomis žiniomis, kurias jau buvo spėję surinkti savo kelionė- 

Viduržemio jūros laivas XIII-XV a. 


se portugalai. Dėl to čia mažiau kartojama Klaudijo Ptolemajo klaidų. Indijos 
vandenyno Fra Mauras nevaizduoja uždaro, tiksliau nubrėžia Afrikos ir Indijos 
kontūrus. 

Europos šiaurę jis parodo remdamasis Kataloniškuoju žemėlapiu, taip pat 
naudodamasis normanų patirtimi. Fra Mauro žemėlapyje matome Skandinaviją, 
Suomiją, Švediją. Yra pažymėta Lietuva (Lithuania), Lenkija (Polona), Rusija (Ros- 
sia), Sibiras, "Tibetas ir kt. Baltijos jūroje randame salą Go/hia. Europos upės vaiz- 
duojamos netiksliai. Antai Volga, Pečiora, Dniepras tame žemėlapyje išteka iš 
pramanyto ežero. Taip pat iš vieno ežero išteka Afrikoje Nilas ir Nigeris. 

Žemėlapis neturi kartografinio tinklo, primityyumu dar šiek tiek primena 
mappae mundi tipo žemėlapius. Fra Mauro žemėlapyje neatsispindėjo artėjančio 
Renesanso laikotarpio geografijos siekiai, pavyzdžiui, plaukiant į vakarus atrasti 
Azijos krantus. Todėl jis nesuvaidino to vaidmens kaip jo amžininkų P. Toskane- 
lio 17 M. Behaimo kūriniai. Dėl to daug kas Fra Mauro žemėlapį laiko paskutiniu 
ankstyvųjų viduramžių feodalizmo kartografijos kūriniu. 


3. Būtinumas keliauti 
* 
Sausumos keliai ir laivyba 


Plečiantis prekybiniams, diplomatiniams bei pažintiniams interesams, vis dau- 
giau tenka keliauti, tobulinti keliavimo priemones, ieškoti naujų susisiekimo bū- 
dų. Verta priminti, kad dar XI a. atsirado žmonių, mėginusių prisitvirtinti dirb- 
tinius sparnus ir sklandyti (anglų vienuolis Eilmeris ir kt.). 

Ekonominio gyvenimo poreikiai verčia naudotis sausumos keliais. Kadangi 
gerų kelių buvo nedaug, tai dažnai tekdavo keliauti raitomis. Tobulinant šį susi- 
siekimo būdą, išgalvotos lektikos (kabinos), pakabinamos diržais tarp dviejų ar- 

klių. Vėliau kelionėms pradėta naudoti ratai; minimi keturračiai „ožiai“. XV a. 
vengrai sukūrė lengvus patogius kelionių vežimus su lingėmis. XIII a. pradžioje 
Europos universitetai jau turėjo savo laiškų siuntimo tarnybą, o XV a. Prancūzi- 
Joje paminėtas valstybinis paštas. 

XIII-XIV a. tiesiami keliai, per upes svarbesnėse vietose statomi tiltai, tačiau 
dažniau naudojamasi brastomis. Apskritai Vakarų Europos miestuose akmeni- 
niai tiltai pradėti statyti dar XII amžiuje. 

Labai svarbūs Vakarų Europai buvo upių vandens keliai, prie kurių išaugo 
prekybos miestų, turėjusių galimybę laivais pasiekti jūras. XV a. upėse prie už- 
tvankų įrengiami šliuzai. 

Laivyba Europos pakrantėse pradėjo tobulėti nuo XI amžiaus. Tačiau čia dar 
daug išliko irkluojamų prekybos laivų, karo galerų. Tokie laivai negalėjo atlikti 
didelių kelionių. Laivams irkluoti imdavo karo belaisvius, kurie būdavo prikaus- 
tomi visam laikui, iš baimės, kad nesukiltų, nes irkluotojai dažnai sudarydavo di- 
desnę įgulos dalį. Karo belaisvių gyvenimas laivuose buvo siaubingas, dar sun- 
kesnis nei vergų antikiniais laikais. Šiaurės vakarų Europos pakrančių laivai šiek 
tiek skyrėsi nuo Viduržemio jūros laivų. Pietinių jūrų laivuose lentos būdavo su- 
leistos, 0 šiaurinių vandenų laivai, nusižiūrint į normanų laivus, buvo daromi iš 
lentų, jų kraštus užleidžiant vieną ant kito (7 p. 178). Jie turėjo vieną stačiakam- 
pę burę. Šiauriečių laivai buvo kur kas stipresni, tačiau šiurkštesnis jų bortų iš- 
orės paviršius mažino greitį. Viduramžiais Europos pakrančių valstybės, nuolat 
pasireikšdamos jūroje, ypač stengėsi gerinti savo laivus. Netrukus išrandamas 
pakabinamas vairas (XIII a.). Jūrų kovoms buvo pritaikyti prekybiniai laivai, va- 
dinti nefomis. XIV ir XV a. vienaburiams laivams įtaisomos dar dvi nedidelės bu- 
rės galuose. Toks sunkus prekybinis burlaivis su patalpa prekėms 1r įgulai, tinka- 
mas apsiginti nuo piratų, vadintas kogu. "Tai tvirčiausias Hanzos prekybininkų 
laivas. Šis laikotarpis Europos pakrančių laivininkystei buvo reikšmingas. 


Kryžiuočių laivai jūroje 





(XIII a. miniatiūra) 

Ekonominės ir politinės keliavimo priežastys 


Šis feodalizmo laikotarpis iš esmės skiriasi nuo ankstesniojo istoriniu kylančios 
buržuazijos vaidmeniu. Lenkų mokslo istorikas J. Staševskis XIII-XV a. netgi va- 
dina „ankstyvojo prekybinio italų kapitalizmo“ laikotarpiu. Iš tikrųjų Viduržemio 
jūros šiaurinių pakrančių miestai — Venecija, Florencija, Genuja, Neapolis ir kiti 
— tuo metu jau turėjo sukaupę didžiulius turtus, kuriuos įsigijo plukdydami savo 
laivais maldininkus ir įvairius klajūnus į „šventąją žemę“, o vėliau — gabendami 
didžiulius pulkus kryžiaus žygių dalyvių. Dabar jie lobo perparduodami iš arabų 
ir turkų gaunamas Rytų prekes. Šiaurės jūros, Baltijos pakrančių bei Vakarų Eu- 
ropos paupių miestai, sukūrę prekybinę sąjungą Hanzą, taip pat vaidino didelį 
geografinio pažinimo vaidmenį. Prekyba nuo šiol tapo ne epizodiniu, o nuolati- 
niu ūkinio gyvenimo reiškiniu. Šio laikotarpio apyvartoje buvo prekių, kurios 
ypač skatino mainus, keliones. Tai Flandrijos gelumbės, Viduržemio miestų vy- 
nas, danų silkės, Ispanijos odos, švedų varis ir geležis, ginklai, Lenkijos druska, 
Baltijos kraštų grūdai, Naugardo medus, šiaurės kailiai ir kt. Tačiau didžiausias 
„kelionių katalizatorius“ tuo metu buvo Rytų prieskoniai. Tai tropinių Indijos sri- 
čių ir Indokinijos salų pipirai, imbieras, mėtos, kardamonas, šalavijai, petražo- 
lės, šafranas, anyžiai, česnakai, migdolai, gvazdikai, svogūnai ir kiti. Šiandieną 
net sunku suprasti karštligišką šių kvapniųjų augalų poreikį to meto Europoje. 

Viduramžiais gyvulininkystė tvarkėsi kiek kitaip negu dabar. Gyventojai dar 
nesugebėdavo paruošti žiemai tiek pašaro, kad galėtų išlaikyti vasaros bandą. Pa- 
likti tekdavo tik veislei, o žiemos pradžioje daugumą galvijų paskersdavo. Prie- 
skoniai buvo nepakeičiamas konservuojamos mėsos priedas. Dar reikia atsimin- 
ti, kad tuo metu Europa neturėjo bulvių, beveik nebuvo 17 daržovių, vien 
kopūstai. Neturėta nei arbatžolių, nei kakavos, nei kavos. Vynas - turtingųjų sta- 
lo privalumas. Liaudies gerta nebent alus. 

XIII-XV a. Baltijos jūros laivai 
to meto antspauduose: Elblongo kogas 
(kairėje) ir Gdansko karakas 





Prieskonius Europa labai mielai priėmė dar ir dėl to, kad čia nuo seno auga- 
lai buvo vartojami gydymui, iš jų daromi vienoki ar kitoki antpilai. Taigi priesko- 
niai buvo labai reikalingi. Jų kainos pasakiškos. 100 kg pipirų kainavo 480 auk- 
sinių frankų. Anglijoje netgi daugiau - 700-800 auksinių. "Iokias kainas lėmė 
sunkūs šių prekių gavimo keliai. Arabai ir juos pakeitę turkai dar labiau suvaržė 
prekybą su Rytais, uždarė prekybinius kelius per Artimuosius Rytus, Egiptą, Per- 
siją, Vidurinę Aziją. 

Visapusiškai aktyvi prekyba ne tik didino pirklių, bankininkų bei palūkininkų 
turtus, bet nepaprastai greitai plėtė prekybinių miestų akiratį. Stiprėjo 17 tobulė- 
jo laivynas, daugėjo keliautojų ir svarbiausia kartu nepaprastai didėjo poreikis 
pažinti kitus kraštus, ypač žinoti kelius link jų ir t. t. Prekybiniai keliai siekė Ark- 
ties vandenyno pakrantes, Afriką. Jie vedė į Rytus, į tas vietas, kur baigėsi Rytų 
karavanų keliai, kur atplaukdavo laivai su prieskoniais, šilku, brangenybėmis ir 
kitomis prekėmis. Ekonominė ir politinė Europos situacija vertė domėtis šalių 
geogralija, o svarbiausia — Rytų šalimis. Tiek pirkliai ir jų sąjungos, tiek kosmo- 
gralai ir keliautojai, pagaliau karalių dvarai ir popiežiaus kanceliarija XIII a. tar- 
si atsisuko į Rytus. Europai pasirodė, kad jos ateities sėkmė priklauso nuo santy- 
kių su Rytais. 

Susidariusi XIII a. politinė grėsmė Europai iš Artimųjų Rytų, kryžiaus žygių 
nesėkmė, iškilusių miestų interesai vertė Europos valdovus nedelsiant ieškoti 
diplomatinių ryšių su naujai kylančia mongolų valstybe. Kol mongolai niokojo 
Aziją, Europos valdovai per daug nesuko sau galvų, bet kai tie pradėjo siausti Ry- 
tų Europos lygumose, veržtis šiapus Karpatų, - sukruto ieškoti išeities. Nuo XI- 
II a. pradžios popiežius ir kai kurių Europos valstybių karaliai bando siųsti pas 
mongolų chanus savo pasiuntinius ir misijas žvalgybiniais bei diplomatiniais tiks- 
lais. Tos kelionės į Rytus vyko 120 metų. Norėta apie tas šalis ir jų galybę daugi- 
au sužinoti, galbūt apkrikštyti jas ir sudaryti sąjungą prieš saracėnus (musulmo- 

Venecijos ir Hanzos miestų jūrinės kelionės (XIV-XV a.) 


nus) Artimuosiuose Rytuose. Pasiuntinių pėdomis į Rytus leidosi ir pirkliai. "Tie- 
sa, kiekvienai šių keliautojų grupei rūpėjo savi „profesiniai“ reikalai. Tačiau visų 
vaizduotę kurstė Rytų kraštų egzotika, magiškos prekės ir kita sėkmė tuose kraš- 
tuose. Taigi pasakojimuose apie tolimų kraštų keistenybes daugėjo ir naujų geo- 
grafijos Žinių. 

Popiežiaus teologai paskleidė dar vieną versiją, labai skatinusią pranciškonų 
17 dominikonų vienuolius leistis į Mongoliją ir Kiniją. Jie skelbė, jog tose šalyse 
nuo seno esanti krikščionių valstybė, valdoma „vyskupo Jono“. Mintis apie krikš- 
čionybę Rytuose, beje, nebuvo išgalvota. VII 17 VIII a. krikščionybė Kinijoje iš 
tikrųjų plito. Ten siekė mūsų jau minėtieji (7 p. 169) nestorininkai. Netrukus 
pradėjo plisti gandai, jog tokia krikščioniška karalystė Rytuose tikrai yra, jog jos 
valdovas kariaująs prieš kitatikius ir jam reikią padėti ir t. t. 

Ir štai netikėtumas, sujaudinęs popiežių ir karalių rūmus. 1147 ir 1148 m. 
Bizantijos bei Šventosios Romos imperijos imperatoriai ir popiežius gavo pa- 
našaus turinio laiškus nuo „vyskupo-karaliaus Jono“. Laiškuose labai išdidžiai 
rašoma, kad šių valdovų galia prieš jo (Jono) turtus ir didybę esanti tik men- 
kystė. Laiškuose pabrėžiama, kad Europos valdovai ir popiežius turį jam pa- 
klusti, nes „jau 72 pasaulio karaliai jam yra nusilenkę“. Toliau per kelis pus- 

lapius aprašomi tos šalies turtai, auksas, brangakmeniai, derlūs laukai. Rašo- 
ma, kad jo šalyje nesą karo, skurdo, nesą titulų, vyresniųjų ir kt. Visi gyveną 
laimingai. 

Laiško kilmė neaiški iki šiol. Linkstama manyti, jog tai gudri kažkokio pa- 
dūkėlio mistifikacija, politinė utopija. Tas laiškas buvo išverstas į daugelį Euro- 
pos kalbų, godžiai skaitomas. Nuotykių literatūros kūrėjai turėjo progos parašy- 
ti ir išpopuliarinti ištisas serijas geografinių legendų. Pateikiame kanauninko 
Oto Dimeringo XIV a. parašytos knygos apie „vyskupo Jono šalį“ (Indiją.- Č. K.) 
ištrauką. 

„Pilna ten įvairių lobių ir gyvena ten sidicus, kuris yra nepaprastai puikus 
paukštis. Supranta žmonių kalbą ir pats šneka, atsakinėja visai kaip žmogus, toks 
yra protingas [...]. Visas šio paukščio kūnas žalias, išskyrus kojas ir snapą - tie 
raudoni. Ir turi tas paukštis ilgą kuodą ir raudoną pakaklę, ir turi liežuvį kaip 
žmogaus; ir yra ilgas, siauras, truputį didesnis už genį . Plačiausiai surašyti kiti 
Europoje nugirsti dalykai ir stebuklai apie Aziją, Indiją. Viskas aprašoma taip 
plačiai, kaip kad pateiktasis papūgos paveikslas. Yra realių gamtos „stebuklų“. 
Antai jau kito autoriaus rašoma, kad „Jono šalyje“ plyti smėlio jūros; toje jūroje 
kai kur išnyra žvėreliai, kiek panašūs ir nepanašūs į žuvis (smėlynų ropliai, šliu- 
žai). Pasakojama apie laukinius žmones, apaugusius plaukais (beždžiones), ne- 
mokančius kalbėti, tik staugiančius ir kvykiančius lyg kiaulės. Vėl minimos šuns 
didumo skruzdės, keisčiausios žuvys, papūgos, kurios, praskrisdamos pro žmo- 
nes, sveikinasi su jais žmonių kalba ir t. t. Tos knygos sudarytos iš realių, tik su 
nuostaba ir pagražinimais pateiktų žinių apie Rytų šalis. Jos iš esmės skiriasi nuo 
Kozmo Indikoplekso raštų, nors ir jose netrūksta prasimanymų. 

Dėl visų čia minėtų priežasčių ir aplinkybių įvairūs Europos gyventojų sluoks- 
niai labai domėjosi Rytų kraštais Azijoje. O domėtis šiuo laikotarpiu jau buvo 
kam. Šalia pirklių į tolimus žygius leisdavosi dvasininkų, amatininkų (bažnyčių 
bei pilių statytojų, tapytojų ir skulptorių), pagaliau išdaigininkų (skomorochų) ir 
kitokių klajūnų būriai. Tarp jų būdavo ir raštingų žmonių, galėjusių visapusiš- 
kiau patirti naujų kraštų geografines ypatybes, jas išsamiau aprašyti. 

Indokinijos pusiasalio gyventojų laivai (XII a. bareljefas Ankore) 

VIII. Didžiosios Europos diplomatų ir 
prekybininkų kelionės į Rytus 


1. Viduramžių Rytai (XI-XIV a.) 
* 
Feodalinės Kinijos civilizacija 


Į feodalinio vystymosi kelią Kinija įžengė III-V amžiuje. Siekdama atremti šiau- 
rės klajoklius, apie VI a. sukūrė bendrą valstybę, kuri VII-X a. gerokai sustiprė- 
jo. Tuo metu sėkmingai plėtojasi šalies ūkis, valomi ir kasami nauji kanalai, sta- 
tomos užtvankos. Įsigalėjus feodaliniams dvarams, valstiečių būklė buvo labai 
sunki, nemaža jų dargi turėjo mirti iš bado. IX a. kilo valstiečių karas, trukęs apie 
30 metų. XIII a. pradžioje Kiniją užkariavo šiaurės klajokliai mongolai, kurie pa- 
laužė kinų civilizaciją 17 kultūrą. Tik XIV a. Kinija nuo jų išsivadavo. 

Viduramžių kinai buvo ypač išplėtę šilko gamybą. Iš jo siuvo drabužius, bu- 
res, skėčius, dailiai jį siuvinėjo. Iš ypatingų rūšių molio mokėjo gaminti porcelia- 
ną, sugebėjo sukurti dailius dirbinius, indus, kurie buvo „spindintys kaip veidro- 
dis, ploni kaip popierius, skambūs kaip gongas, lygūs ir tviskantys kaip ežeras 
saulėtą dieną“. Be to, jie darė puikius dirbinius iš bronzos, dramblio kaulo, ver- 
tingos medienos. Geležį lydė akmens anglimi. Geležies kinai turėjo taip apsčiai, 
kad iš jos tuo metu liejo dideles statulas, net ištisus geležinių pagodų bokštus. 

Kai XIII a. mongolai puolė Kiniją, prieš juos buvo panaudoti nežinomi gin- 
klai - „griaustinis, drebinantis dangų“ ir „lekiančios ugnies strėlės“. Tai buvo 
sprogstamieji įtaisai. Pirmuoju atveju įtaisas buvo nuleidžiamas nuo sienos gran- 
dine į puolėjų tarpą, kad sprogtų, antruoju - metamas. Iš anglies, sieros ir saliet- 
ros kinai mokėjo gaminti sprogstamąją medžiagą. Dabar spėliojama, ar tos strė- 
lės nebuvo reaktyvinės. 

Nors visa tai ir neišgelbėjo Kinijos nuo mongolų, bet jų išradimai tapo žino- 
mi, paplito Japonijoje ir kitur. Ši senos kultūros šalis nemaža mechanikos bei ki- 
tų išradimų pritaikė praktikoje. Antai čia nuo IV a. naudojami krumpliaračiai, 
nuo VI a. - ypač sudėtingi vandens laikrodžiai. Manoma, jog kaip tik Kinijoje bu- 
vo išrasta spauda. Nuo senų laikų knygos čia spausdintos raižymo būdu ant tam 
tikrų medinių lentų. XI a. Pi Šengas išradęs surenkamą molinių raidžių šriftą 
(yra teiginių, jog tokį šriftą kinai turėjo dar IX a.). Jau VIII a. kinai leido laikraš- 
tį „Sostinės Žinios“. Imperatoriaus bibliotekoje tuo metu buvo 90 tūkst. veikalų. 

Gaminius kinai pardavinėjo ne vien savo krašto provincijose, bet gabendavo 
ir svetur. Susisiekimui turėjo 1200 km Didįjį kanalą. Link Europos vedė keli „ge- 
rai suminti“ sausumos prekybiniai keliai. 

Vienas iš jų ėjo tarp Tibeto ir Tianšanio, išilgai Tarimo įdubos, pietiniu dyku- 
mų pakraščiu, antrasis - šiaurine dykumų puse. Čia keliautojai įveikdavo Pamy- 
ro perėjas, kurios dažniausiai būdavo saugomos; išliko tose vietose tvirtovių. Pas- 
kui keliai išsiskirdavo: vieni ėjo tiesiai, kiti suko į vakarus arba į pietus. Buvęs dar 
kelias prie Gango, kuris ėjęs skersai Tibeto. Tais keliais traukdavo vilkstinės ir pa- 
vieniai keliautojai. 


VIII. Didžiosios Europos diplomatų ir prekybininkų kelionės į Rvtus 249 


„* Š: Svaja 


P sio i 


o 
ŠkSS. "Akmens bokštas Čananis? Nankinas 


TIBETAS 


Kantonas 
r) 


z 
> 
— 
= 
x 


INDIJOS VANDENYNAS 





Kinų kelionės (1404-1433): 1 - Dženg Hė maršrutai, 
2 - kiti prekybiniai keliai 


Tiesioginių kelionių iš Europos iki Kinijos buvo nedaug. Dažniausiai prekės 
buvo gabenamos estafete. Kartais jos kelyje išbūdavo 2-3 metus ir labai pa- 
brangdavo. 

Kinai visaip stengėsi užvaldyti jūrų kelius, ypač aplink Pietryčių Aziją, Persi- 
jos įlankos link. XV a. (pusė amžiaus iki portugalų pasirodymo) jie atliko net sep- 
tynias ekspedicijas link Afrikos ir Artimųjų Rytų; ekspedicijoms vadovavo prity- 
ręs jūrininkas Dženg Hė. Jis lankėsi Zondo ir Moluko salose, Indijoje, Irane, 
Arabijos pakrantėse, siekė Afriką. Šios ekspedicijos buvo labai didelės, kai kurio- 
se iš jų dalyvavo iki 27 000 žmonių (!), 60 laivų (džonkų). 

Per ekspedicijas surinkta kartografinės medžiagos, sudaryta sutartis su Indi- 
jos valdovais prieš Timūro valstybę. Viduramžiais turbūt niekas nestatė patoges- 
nių laivų kaip kinų džonkos Jos seniai turėjo vairą, kai tuo tarpu Europos laivuo- 
se ilgai buvo tik vairuojamteji irklai. Kinų laivų bambukinės burės tuo metu buvo 
tobuliausios. Jas laikė keturi stiebai. Laivo triumai buvo padalyti į vandeniui ne- 
laidžias, hermetiškai užsidarančias kameras. Prakiurus vienai iš jų, laivas nepri- 
sisemdavo ir nenuskęsdavo. 

Apie kinų laivus arabų keliautojas Ibn Batuta pasakoja: „Didieji kinų laivai va- 
dinami džonkomis. Jie turi iki 12 burių, kurios yra pintos iš bambuko nendrių. 
Burių kinai niekad nenuleidžia, tik keičia jų padėtį, priklausomai nuo vėjo kryp- 
ties. Kiekvienos džonkos įgulą sudaro tūkstantis žmonių, iš kurių šeši šimtai yra 
jūrininkai, o keturi šimtai — kariai. Tarp jų yra lankininkų, skydininkų ir karių, 
kurie mėto nafta įmirkytus sviedinius [...]. Laivo šonuose yra įtaisyti irklai, tokie 
dideli kaip laivo stiebai, o kiekvieną jų valdo vienu metu 10-15 žmonių [...]. Prie 
irklo pritvirtinti du stiprūs lynai. Viena irklininkų grupė tempia tą lyną į save, po 
to atleidžia, tuo metu kita jų grupė tempia atgal. Laivas turi keturis denius. Ant 
jų yra kambariai, kabinos ir net salonai“. Ne veltui jis (Ibn Batuta) tais laivais no- 
riai keliavo, vežėsi kartu net savo haremą. Ibn Batuta pažymi, jog tokius patogius 
laivus statydavo Kinijoje Čian Džoufu mieste. 

buvo parašytas Čia 


„Tai savotiškas kelionių po Pietry- 
XIII a. kažkoks 


žinios. Kiekvienos di- 


šymas. 


šalies apraš 


1 


što geografijos 
tirti Kinijos upių versmes. 


žęs iš 


„Dešimties šalių aprašymas 
Aziją vadovas. XIII a. Čan Čungas buvo atvykęs į Samarkandą ir sukaupė ga- 


Tobulino kinai ir upinius laivus, varomus mentinių ratų, kuriuos suko žmonių 
na tikslių duomenų apie tą kraštą. 


minami pedaliniai mechanizmai. Nuo seno upėmis (kanalais) plaukiojo upinių 
laivų vilkstinės, traukiamos buivolų. Džiadziango provincijoje buvo netgi vadina- 


mųjų vandeninių buivolų veislė. 
Viduramžių Kinijoje domėtasi kitomis šalimis. VIII a. 


Dango traktatas 


"I 


Viduramžių Kinijoje gilinamos savo kra 


nastijos viešpatavimo metais buvo sudaromas 
Siuųj Sia-ke apie 30 metų keliavo po Kiniją. Jis mėgino sisteminti geografijos ži- 


nias apie savo kraštą, buvo pasiry 


Kinijos žemėlapio (1137 m.) dalis 


čių 


A 


Vieną pirmųjų Kinijos žemėlapių, manoma, sudaręs dar III a. Bej Siujis. Du 
Kinijos žemėlapiai buvo padaryti XII a. apskritose skalūno plokštėse. Juose pa- 

vaizduoti Kinijos ir Korėjos kraštai. XIV a. turėta visos Kinijos ir kaimyninių 
Azijos kraštų žemėlapis. Minimas taip pat Afrikos kraštų žemėlapis. 

Kinijos, taip pat ir Indijos geografijos laimėjimai, kaip ir normanų kelionės, 
nedarė įtakos Europos geografiniam akiračiui. Savo ruožtu žinių apie Europą In- 
dijoje ir Kinijoje beveik nebuvo. Pamyras, Himalajai, Indostanas sudarė natūra- 
lią ribą tarp Oriento (Rytų) ir Okcidento (Vakarų) kultūrų. Apskritai šių visuome- 
nių bendravimas reiškėsi tik materialinių vertybių keitimusi. Dvasinės kūrybos 
laimėjimai dėl visuomeninių bei religinių pažiūrų, taip pat filosofinių kategorijų 
skirtumų neprigydavo. 

XIV a. kinai praranda pirmavimo technikoje ir inžinerijoje iniciatyvą. Ši epo- 
cha kinų gyvenime prasidėjo atėjus į valdžią naujai Mingų dinastijai. Jos valdy- 
mo laikotarpiu neapykanta buvusiems užkariautojams mongolams virto visuoti- 
ne visiems svetimtaučiams. Išnyko religinė tolerancija, buvo „uždaryti“ Šilko 
keliai, sustabdytos kelionės Indijos vandenyno link. Tuo metu, kai Europoje kilo 
atgimimo banga, Kinija pradėjo užsisklęsti nuo pasaulio įtarumo, konservatyvu- 
mo ir nacionalizmo siena. 


Viduramžių Indija 


Viduramžių Indija (V-XIII a.) buvo susiskaldžiusi feodalinė šalis. Joje buvo apie 
70 kunigaikštysčių, kurias valdė radžos. Nuo Afganistano Indiją puldinėjo tur- 
kai. XIII a. Indostano šiaurėje susikūrė užkariautojų musulmonų valstybė — De- 
lio sultonatas. Netrukus Indiją užkariauja Čingischano palikuonys mongolai, 
XVI a. čia susikurs Didžiųjų mogolų! imperija. 

Rytų tautų pasakose Indija vaizduojama kaip be galo didelių turtų ir ste- 
buklų šalis. Lobių čia iš tiesų buvo. Juos sukūrė sunkiai engiami žemųjų kastų 
žmonės — valstiečiai, amatininkai (ypač juvelyrai). Jie meistriškai dirbo aukso, 
sidabro, dramblio kaulo, brangiais akmenimis puoštus indus, meniškas medžio 
statulas, audė nepaprasto plonumo audinius - šydus, vadintus „vakaro rasa“, 
„srūvantis vanduo“ ir kitus. Šiuo laikotarpiu Indijoje pastatyta milžiniškų šven- 
tovių, sukurta reljefų, skulptūrų, kuriuos dailininkai dažnai iškaldavo tiesiog 
uolose. 

Indai turėjo pakrantėse uostų, iš kurių didžiausias buvo Kalikutas (Kalkuta). 
Jame buvusi didelė turgavietė, kur nuolat būdavę svetimšalių pirklių, prekiau- 
jančių prieskoniais ir kitomis gėrybėmis. Uosto valdovas turėjęs nemažą laivyną. 

XIV a. indų laivybą aprašė dominikonas Jordanas Katalonis. Pasak jo, tuo 
metu indai statėsi iš medžio ir lapų kažkokiais derva impregnuotais vijokliais siū- 
tus 40 tonų keliamosios galios laivus. Jais atlikdavo musonines keliones po Indi- 
jos vandenyną. Plaukiojo be kompasų, be locijų, laikydamiesi vien musonų cik- 
liškumo ir krypties. 

Indai buvo įgudę prekybos tarp Rytų ir Arabų pasaulio tarpininkai. Savo lai- 
vais jie siekdavo Malajų salas, Kiniją, Japoniją, o vakaruose - rytines Afrikos pa- 
krantes, arabų žemių pakrantes. Tačiau į Viduržemio jūrą visus kelius iš Rytų bu- 


' Mogolas - Indijoje iškreiptas žodis „mongolas“. 

vo uždarę islamiškieji kalifatai ir chanatai. Šiuo laikotarpiu indai buvo pasiekę 
nemažų laimėjimų astronomijoje, geografijoje. Iki šiol išliko viduramžiais staty- 
tų observatorijų. Žemę jie laikė rutulio formos. Nors didesnio vaidmens geogra- 
fiškai pažįstant pasaulį Indija ir neatliko, bet viduramžiais ši šalis užėmė svar- 
biausio „geografinio statisto“ vietą. Ji buvo daugelio geografinių siekių, 
prekybinių ginčų, kelionių ir atradimų priežastis. 


Malajų salynas 


Malajų salų visuomenė viduramžiais Europoje buvo laikoma paslaptinga prie- 
skonių šalimi. Ne veltui Bažnyčios tėvai ten kažkur netoli jos vaizdavo esant ro- 
jų. Šis tradicinis požiūris, kaip žinia, atsispindėjo net to meto kartografijoje. Vi- 
duramžiais malajiečiai drąsiai raižė Indijos vandenyną, jie pasiekė Madagaskarą, 
o Didžiųjų geografinių atradimų išvakarėse savo žemėlapiuose gana tiksliai vaiz- 
davo ir kaimynines žemes, Azijos rytinį krantą. Yra užuominų, jog 1512 m. por- 
tugalai iš jų buvo gavę nežinomo Javos plaukiotojo žemėlapio kopiją, kurioje, be 
daugelio žemių, parodyta Brazilija ir Pirėnų pusiasalis (!). 

XII a. arabų keliautojas Idrisijus aprašo Madagaskaro salos prekybinius ryšius 
su Java. Jis rašo, kad „Madagaskaro gyventojai neturi išvystytos jūreivystės. At- 
vyksta pas juos laivai iš vandenyno ir grįžta į Djavago (Javos) salą, kuri yra dalis 
Indijos salų. Svetimieji jūrininkai Madagaskare iškeičia savo prekes į malagasių 
gėrybes. Žmonės iš Djavago atvyksta dideliais laivais, išsiveža jų prekes. Supran- 
ta vieni kitų kalbą“. Iš tikrųjų malajiečiai ir Madagaskaro gyventojai turėjo daug 
bendro: augino ryžius, cukranendres, panaši buvo ir jų religija. Arabų geografas 
Ibn Saudas, gyvenęs prieš Idrisijų, tiesiai rašo, jog Madagaskaro malagasiai yra 
atkeliavę iš Indonezijos. Giminystę su malajiečiais rodo etninis ir kalbinis jų pa- 
našumas. Stebina kitkas. Malagasių šiandien čia gyvena apie vieną milijoną. Iai 
jau ne atsitiktinės įgulos, nublokštos į tolimą salą, palikuonys. Matyt, keltasi gy- 
venti ištisomis gentimis, su šeimomis. Ši migracija, manoma, prasidėjusi prie 
mūsų eros slenksčio, gal kiek panaši buvo į normanų šiaurėje. Tačiau ji tebėra 
neatskleistas istorijos puslapis. Ar nebus šios okeaninės migracijos nulėmusi šil- 
ta pusiaujo srovė, tarsi upė jungianti Javą su Madagaskaru. 


Mongolai ir jų antplūdis 


Į šiaurę nuo Kinijos viduramžiais tebegyveno hunų palikuonys mongolai. Gyve- 
no klajoklių palapinėse, augino gyvulius, medžiojo. šie karingi klajokliai nuolat 
ieškojo naujų erdvių. XIII a. jie išjudino ir tarsi paskatino karo žygiams Tarimo 
baseino (Centrinės Azijos dykumų) mongoloidus. Stebina jų karingumas, žaibiš- 
ki raitelių antplūdžiai, sugebėjimas susižinoti, šnipinėti. XIII a. mongolai nesun- 
kiai užkariavo Chorezmo, Samarkando, Bucharos sritis. Šiauriniu Kaspijos jūros 
pakraščiu jie plūdo Kijevo valstybės link. Jau ryškėjo naujų mongoloidų užkaria- 
vimų kontūrai nuo Ramiojo vandenyno iki Dniepro. Tų žygių įkarštyje mirė šios 
imperijos įkūrėjas Temudžinas - Čingischanas (didysis chanas). Tačiau ir po jo 

Raitas mongolų lankininkas (kinų dailininko Č. Mingo XIV a. 
piešinys ant šilko) 


mirties užkariavimai tęsiami — baigiama pavergti Kinija, nugalimas Kijevas, su- 
griaunama Riazanė, Kolomna, Maskva, Vladimiras. Beveik visos Rusios kuni- 
gaikštystės priverčiamos mokėti duoklę. Mongolai siekia užvaldyti Mažąją Aziją 
ir net Egiptą. Jie sugriovė Vidurinės Azijos miestus, sunaikino oazes, įsiveržė į 
Vengriją, Lenkiją, grasino Lietuvos kunigaikštystei. Per trumpą laiką mongolai 
visai nušlavė nuo Žemės keletą civilizacijų Vidurinėje Azijoje. 

Mirus 1259 metais chanui Munkei, didžiulė mongolų imperija suskilo. Ryti- 
nė jos dalis pasidavė kinų civilizacijai ir kultūrinei tradicijai. Mongolų chanai, 
palikę Karakorumą, įsikūrė Pekine. Susidarė mongolų-kinų valstybė. Kipčiakų 
Aukso Orda įsikūrė Rusioje ir Sibire, o turkų - Mažojoje Azijoje; atsiribojo Vidu- 
rinės Azijos ir smulkesni chanatai. Toliau jos vystėsi skirtingai: rytinės mongolų 
sritys, būdamos Kinijos įtakoje, ilgainiui tapo budistinės, o vakarinės ordos, isla- 
mo kultūros veikiamos, - mahometoniškos. 

XIII a. Mažojoje Azijoje įsigali sultono Osmano vadovaujama turkų islamiš- 
koji valstybė. Osmanai netrukus užkariavo Bulgariją, Serbiją, Bizantiją 17 Kon- 
stantinopolį, kurį pavadino Stambulu. XV a. turkai užėmė Krymą, Mesopotami- 
ją, Armėniją, Gruzijos vakarinę dalį, Siriją, Arabiją. Jie plėšikavo Viduržemio 
jūroje, skandino laivus. 

Turkų galybė iš dalies siekė visus Senojo pasaulio žemynus. Iš Mažosios Azi- 
jos jie vėliau užplūdo net Afrikos šiaurę. Susimaišydami su vietos gyventojais, 
turkai daug kur prarado savo etnines savybes. 

Apie mongoloidų civilizaciją, juo labiau apie jų pasaulio pažinimą, maža 
yra kas pasakyti. Tačiau jie savo galia ir padėtimi suvaidino ypatingą vaidmenį 

Didžiųjų geografinių atradimų epochoje. Kaip minėta, XIII a. susidomėjimas 
Rytais, tolimomis Azijos šalimis buvo labai reikšmingas, sužadinęs ištisą vadi- 
namųjų diplomatinių kelionių epochą. 


2. Europos diplomatų ir pirklių kelionės į Rytus 
ik 
Planas Karpinis 


XIII a. didėjant mongolų grėsmei, popiežius galvoja užmegzti diplomatinius 
santykius su jų chanu, ketina patraukti jį savo pusėn ir jo karinę jėgą nukreipti 
prieš musulmonus. Dėl to jis siunčia keturias pasiuntinybes į skirtingas vietas, su 
skirtingais uždaviniais: vieni turėjo eiti pas mongolų kariuomenės vadą, kiti mė- 
ginti įkalbėti žygiui arčiausiai sutiktų mongolų stovyklų vadus. Pagrindinei misi- 
jai, kuri vyko pas patį chaną, vadovavo Planas Karpinis. Šis italas pranciškonas 
buvo jau nemažai keliavęs po Europą, lankęsis Ispanijoje, Vokietijoje, pasižymė- 
jo diplomatiniais gabumais. 

P. Karpinis iškeliavo 1245 m. pavasarį, būdamas 63 metų. Jį lydėjo Steponas 
iš Bohemijos, kurį susirgusį nuo Kijevo pakeitė Benediktas iš Vroclavo. Lenkų ty- 
rinėtojai nurodo, kad jų žemietis Benediktas buvo vertėjas, bendraujant pakeliui 
su rusais, ir kad ataskaitos populiarumą, kurią grįžę keliautojai surašė popiežiui, 
nulėmė Benedikto nuopelnai. Jų kelionė truko dvejus metus. Keliavo jie per Če- 
kiją, Lenkiją, Kijevą, kur savo arklius išmainė į totoriškuosius, nes tie „sugeba 
žiemą iš po sniego žolę atsikapstyti ir jų nereikia šerti. Mongolų pašto stočių sis- 
tema jau veikė nuo Kijevo iki Kantono. Karpinis, pasinaudojęs tuo paštu, chano 
sostinę pasiekė per 4 mėnesius. 

Jis keliavo pietinėmis Rytų Europos žemėmis, kurios yra „ištisai lygios ir turi 
keturias upes: Neper (Dnieprą), Doną, Volgą. Ši upė labai didelė. Ketvirtoji - Jai- 
kas (Uralas)“. Čia jis vežamų dovanų rinkinį papildė rusiškais kailiais, nes spėjo 
įsitikinti, jog chano vietininkai labai mėgsta dovanas. Tik dovanomis galima įgy- 
ti jų palankumą, gauti pagalbą. 

Karpinis ir jo bendražygiai kelionėje daug patyrė, regėjo siaubingus sunaiki- 
nimus. Keliaudami per sugriautą Kijevą ir kitas vietoves, rašė jog tai matydamas 
„turėtų pravirkti pats Antikristas“. Matė žvėrių tampomus žmonių kaulus, besi- 
ridinėjančias ant kelių nukirstas žmonių galvas (mongolai mėgo savo pergales 
pažymėti nukirstų galvų piramidėmis...). Kai kurie autoriai“ užsimena, jog Kar- 
pinis su palyda pakeliui į Kijevą buvęs užpultas netikėlių lietuvių. 

Atvykę į vietą, pasiuntiniai rado chaną jau mirusį. Turėjo laukti iki bus išrink- 
tas naujas. Ta proga buvo susirinkę daugybė pasiuntinių (apie 4000). Jie laukė 
naujo chano ir buvo pasiryžę išreikšti jam nuolankumą. Ten buvo Rusios, Korė- 
jos, Kinijos, Bagdado pasiuntinių, tarp kurių sukinėjantis patogu buvo gauti ži- 
nių apie kitus kraštus. Geriausią įspūdį jiems palikę kinai - išsilavinę, malonūs ir 
linksmi. P. Karpinis rašo radęs nemaža europiečių, tarnaujančių mongolų cha- 


* W. Slabczynski, Polscy podrėžnicy i odkrywcy, Warszawa: Panstwowe Wydawnictwo Naukowe, 
1973, s. 17. 

nui; dažniausiai tai buvę kurio nors reto amato žmonės, pavyzdžiui, kalnakasiai 
vokiečiai. Karakorume, pasak jo, sutikęs daug prancūzų, flamandų, vokiečių, ru- 
sų, armėnų, vengrų. 

Pagaliau chanas išrinktas ir priima P. Karpinį kaip vieną iš daugelio atėjusių 
pareikšti savo valdovo nuolankumą, tačiau chanas jam pagrasina ir nenori nė 
girdėti pasiūlymo pripažinti katalikų Dievą esant vienintelį tikrą. Dargi pasako, 
kad jie ir su savaisiais visą pasaulį nugalėsią. 

1247 m. P. Karpinis sugrįžo. Kelionėje patirtus įspūdžius ir surinktas žinias 
surašė veikale Historia mongolorum. Popiežiui iš šios misijos paaiškėjo, jog rasti 
kalbą ir sudaryti naudingą sąjungą su Rytų valdovais nebus lengva. 

Taigi P. Karpinio misija popiežiui neatnešė konkrečios naudos, o geografiniu 
požiūriu ji buvo gana svarbi: iš naujo įsitikinta, kad į Rytus galima patekti sau- 
suma, apeinant islamo užtvarą Artimuosiuose Rytuose. 

Planas Karpinis, atlikęs sunkią, apie 11 000 km kelionę, savo ataskaitoje ap- 
rašo upes —- Dnieprą, Doną, Volgą. Pateikia įdomių žinių iš mongolų etnografi- 
jos, mini sunkias gamtines jų gyvenimo sąlygas. Ataskaitos pabaigoje prierašas: 
„Prašome visus, kurie skaitys mūsų pasakojimą, nieko nekeisti ir nepridėti, nes 
surašėme tik tai, ką matėme arba girdėjome, nieko nepramanėme, ko liudinin- 
kas yra pats Dievas“. 

Apie mongolų šalį P. Karpinis rašo, kad ji „[...] iš dalies labai kalnuota, vie- 
tomis molinga, o daugiausia smėlinga ir nenaši [...]. Ji negali derėti nelaistoma 
upių vandeniu. Bet vandens tenykštėse upėse maža ir upių labai reta. Todėl ten 
nėra gyvenviečių, taip pat jokių miestų, išskyrus vieną, kuris garsėja dydžiu ir va- 
dinasi Karakorumu [...]“. Tik „viename jų žemės pakraštyje yra nedidelių miškų, 
o kita dalis visai bemiškė. Maistą verdasi ir sėdi (dėl šilumos) tiek imperatorius, 

tiek ir didžiūnai bei visi kiti prie ugnies, sukurtos iš jaučių ir arklių mėšlo [...]. 
Oras šiame krašte pasiskirsto nepaprastai. Būtent viduryje vasaros, kai kitose ša- 
lyse būna daugiausia šilumos, ten būna stiprios perkūnijos ir žaibai, kurie užmu- 
ša nemažai žmonių. Tuo metu ten būna daug sniego. Būna ir tokių stiprių aud- 
rų su gana šaltais vėjais, kad kartais žmonės vos gali jodinėti [...]. Šioje šalyje 
žiemą niekada nebūna lietaus, o vasarą lyja dažnai, bet mažai, [...] kartais vos su- 
drėkina dulkes ir žolių šaknis. Iškrinta ten dažnai taip pat stambių ledų [-..]. Va- 
sarą pasitaiko staigių didelių kaitrų ir nelauktų atšalimų. 

Būstai jų apvalūs, panašūs į palapines, padarytas iš plonų lazdų ir virbų. Vir- 
šuje, ties viduriu yra anga, pro kurią patenka šviesa, taip pat išeina dūmai, nes 
palapinės viduryje visada kūrenamas laužas. O sienos ir stogas iš veltinio. Du- 
rys taip pat padarytos iš veltinio. Vienos palapinės labai lengvai išardomos ir 
pastatomos, jos pernešamos sukrautos ant nešulinių gyvulių, kitos — neišardo- 
mos pervežamos ant ratų [-..]. Kur jie bekeliautų - į karą ar į kitą vietą, - visa- 
da vežasi palapines. Mongolai labai turtingi gyvulių: kuprių, jaučių, avių, ožkų, 
arklių. Nešulinių gyvulių jie turi tokią daugybę, kokios, mums atrodo, nėra vi- 
same pasaulyje. 

Totorių (mongolų.- Č. K.) akys ir skruostų kaulai toli vienas nuo kito, be to, 
skruostų kaulai labai išsikišę į priekį; nosis mažiukė ir plokščia, akys taip pat ma- 
žiukės, o blakstienos iškilios. Jie liesi ir laibi per liemenį, augumo dažniausiai vi- 
dutiniško; beveik visų barzdos retos ir menkos. O žmonų kiekvienas turi tiek, 
kiek jų gali išlaikyti: vienas šimtą, kitas penkiasdešimt, trečias dešimt; ketvirtas 
daugiau, penktas mažiau [...] “. Šios žinios europiečiams buvo naujos. 


Vilhelmas Rubrukas 


Po septynerių metų (1253 m.) tuo pačiu tikslu karaliaus siųstas į mongolų šalį iš- 
vyko flamandas Vilhelmas Rubrukas. Kelionėje jis išbuvo apie trejus metus; nu- 
keliavęs 20 tūkst. kilometrų, grįžo į Paryžių, kur Liudviko IX dvare parašė ata- 
skaitą: „Kelionės į Rytų šalis“. Šį veikalą XIX a. vokiečių geografas Oskaras 
Pešelis priskyrė prie „didžiausių“ geografijos veikalų. 

Rubrukas buvo išsilavinęs, inteligentiškas ir nesenas (40 metų) žmogus, asme- 
niškas R. Bekono pažįstamas. Jis mokėjo kalbų (arabų ir kt.), be to, buvo lydėjęs 
Liudviką IX į kryžiaus žygį. 

Savo kelionę Rubrukas pradėjo iš Akos (rytinėje Viduržemio jūros pakrantė- 
je). Vyko pro Konstantinopolį, Krymą, Pakaspijį - beveik tuo pačiu keliu, kaip ir 
Karpinis (7 p. 256). 

Iš Krymo leisdamasis į stepes, Rubrukas stebi nukariautą šalį, rašo apie atei- 
vius, kurie ir čia gyvena savo senu papročiu - klajodami. „Šie niekur neturi nuo- 
latinio gyvenimo ir nežino, kur jį ras ateityje. Jie pasidalijo tarpusavyje Skitiją. 
Kiekvienas valdovas iš to, kiek jis turi valdžioje žmonių, žino, kur jo ganyklų sie- 
nos ir kur jis turi ganyti savo bandas žiemą, vasarą, pavasarį ir rudenį. Žiemą jie 
traukia į pietus, šiltesnius kraštus, vasarą pasistumia į šiaurę“. 

Dono žemupyje Rubrukas mini druskos gavybą, totorių gaunamus iš to 
pelnus. 

Rubrukui teko patirti ir mongolų pašto „malonumus“. Keliaudamas jų ar- 
kliais, jis sušalo, nuo arklių šuoliavimo pavargo. Ne veltui sako, kad taip keliauti 
reikia sveikatos ir ištvermės. Tačiau mongolų paštas, jo liudijimu, iš tiesų buvęs 
tobulas — prie didesnių upių buvę kaimeliai, kurių gyventojai turėję perkelti per 
upę keliautojus. Nežinia, ar per Volgą jis persikėlė netoli žiočių (mini buvęs Sa- 
ratove), ar tik buvo girdėjęs, kad upė ten suskilusi net į septynias atšakas. 

Nemaža žinių pateikia apie Krymą, Juodąją jūrą, Rusią - šalį, kurioje daug 
miško. Pažymi, kad ji nuniokota totorių, „kurie ją iki šiol tebeplėšia“. Pamini, jog 
Kaspija niekur su vandenynu nesusisiekia. „Šią jūrą galima apkeliauti aplink per 
4 mėnesius. Neteisybę sako Izidorius?, kad tai užtakis, įsiterpiantis iš vandenyno. 
Juk ji niekur nesusisiekia su vandenynu, o iš visur supama žemės“. 

"Toliau Rubrukas rašo, kad už Uralo upės prasideda sausos stepės, pusdyku- 
mės. Jis pamini laukinius asilus (antilopes). Tai pirmoji užuomina apie šio kraš- 
to gyvūnus. Stebisi Balkašo apylinkėse drėkinimo kanalais, rūpestingai tvarko- 
momis dirvomis. Netoli Kenčato matęs „iš kalnų nusileidžiančią didelę upę 
(Ialasą), kuri drėkino visą šalį“, nes nuo jos vanduo buvo kanalais nuvestas ten, 
kur reikia. Ši upė neįtekėjo į jokią jūrą, o buvo sugeriama žemės, todėl nemaža 
balų. „Aš mačiau ten vynuogių ir du kartus gėriau vyno“. 

Netoli nuo čia, Semiriečėje, prie Balkašo, pasakoja, radęs netgi bažnyčią, „ku- 
rion įėjęs taip smarkiai giedojęs, kiek jėgų galvoje (?) buvę“. Keliaudamas Cen- 
trinės Azijos sritimis, bendrais bruožais nusako paviršių, pastebi čia plokščiakal- 
nius. Perėjęs per Tianšanį, pateko į Karakorumą. Būta žiemos, ir Rubrukas 
neblogai aprašė kontinentinės žiemos klimatą. Pasak jo, nuo žiemos pradžios iki 
gegužės menesio šaltis laikosi be pertraukos. Dieną jis lyg kiek lengvesnis, bet 
naktį stiprus. Atodrėkių iš viso nėra. Laimė, vėjai ten silpni. „Jeigu žiemą ten 
pūstų tokie vėjai kaip mūsų krašte, gyventi būtų neįmanoma“. 

Didžiojo chano dvare, pasakoja, radę „marčią“, kurią 1241 m. mongolai par- 
sivežę iš Vengrijos. Ji jiems, chanui leidus, paruošusi Velykų švenčių stalą. Pasiun- 
tiniai matę dvare prancūzų, vokiečių amatininkų, belaisvių, dirbusių ginklus. 

Karakorumas Rubrukui įspūdžio nepadarė. Jame buvę du kvartalai: saracėnų 
ir kinų; pirmajame buvusios prekyvietės, antrajame - gyvenę amatininkai. Sosti- 
nėje Rubrukas matęs nemaža šventnamių, tarp jų, sako, buvusi ir bažnyčia. Mies- 
tą juosusi siena (pylimas) su ketveriais vartais. Prie rytinių vartų buvo pardavinė- 
jama soros ir kiti grūdai, prie vakarinių - avinai ir ožkos, prie pietinių - jaučiai 
ir vežimai, prie šiaurinių — arkliai. 

„Chano rūmai lyg koks vienuolynas taip pat apvesti plytų siena, kiek panašūs 
į bažnyčią. Juose chanai kasmet kelia dvi puotas: vieną pavasarį, 0 antrą — vasa- 
rą. Į puotas susirenka visos valstybės įžymybės, net iš labai toli. Chanas tada pa- 
sirodąs visa savo didybe - visus girdąs, vaišinąs, dalijąs dovanas. Dvare būna daug 
vyno, ryžių, alaus, kumyso ir kt.“ 

Rubrukas aprašo ir Rytų kraštų gyvenimą. Mongolus apibūdina kaip be galo 
ištvermingus, pakeliančius badą, šaltį. Supeikia daugpatystę, nemaža vietos ski- 
ria islamui kritikuoti. Žavisi mongolų susisiekimo greitumu ir tikslumu. Kaip 
naujieną pasakoja, jog kinai naudoja popierinius pinigus. 


* Izidorius Sevilietis - VII a. enciklopedistas, rašytojas. 

Be ūpo aprašo savo vizitus pas įvairius didikus. Eidami pas juos, pasiuntiniai 
apsivilkdavę bažnytiniais apdarais ir giedodami, išskleidę psalmyną, basi iškil- 
mingai įžengdavę į jų palapines. Kartais tekdavę laukti. Sykį nušalusios net ko- 
jos. Štai kaip atrodė jų vizitas pas chaną Batijų. Įėję ilgai stovėjo. Chanas taip pat 
ilgai Žiūrėjo, stebėjo bažnytiškai išsipuošusius keistus atvykėlius. Gurkšnojo kaž- 
kokį gardumyną ir vis žiūrėjo... Šiems net nusibodo. Pagaliau leido kalbėti. Tar- 
nai pasiuntiniams liepė priklaupti. Rubrukas mėgino ant vieno kelio, bet pats 
chanas parodė ženklą, kad reikia ant abiejų kelių. Ateiviai pradėjo įtikinėti cha- 
ną, kad galingiausias dievas yra krikščionių: „Kas įtikės ir krikštysis — bus išgel- 
bėtas. O kas neįtikės - bus nuteistas“. Po šių žodžių chanas nusišypsojo, o aplin- 
kinė svita ėmė ploti, išjuokdama juos. Vertėjas nustėro, nes po tokių dalykų 
dažniausiai svečiams būdavo prastai. Tačiau chanas neužsirūstino. 

Mongolų abejingumas krikščionybei paaiškinamas bendra ten buvusia religi- 
jų tolerancija. Sprendžiant iš P Karpinio ir V. Rubruko pranešimų, tuo metu 
Mongolijoje būta įvairių šventovių, tarp jų ir katalikų bažnyčių. Pagaliau ir tai, 
kad negirdėti nematyti atklydėliai galėjo atsistoti prieš šiuos galingus Azijos ir 
daugelio kitų kraštų užkariautojus ir siūlyti jiems geresnį Dievą nei jų, minėti sa- 
vo valdovų galybę, patvirtina šią nuomonę. Tokiomis sąlygomis galėjo gyventi 
ten pabėgę nestorininkai, darbuotis naujai atvykstantys misionieriai. 

Baigdamas Rubrukas rašo, jog jam atrodo, „kad veltui keliautų ir kiti pasiun- 
tiniai pas chaną su krikščionybės misija“, lygiai kaip veltui keliavo jis ir kiti vie- 
nuoliai. Chanas pavadino jį „vakarų velniu“ ir liepė grįžti atgal. Rubrukas sugrį- 
žo į Prancūziją kiek įpietesniu keliu, per Kaukazą. 

P. Karpinis ir V. Rubrukas buvo du pirmieji krikščioniškosios Europos pasiun- 
tiniai į Tolimuosius Rytus. Jie vyriškai įveikė ilgos kelionės sunkumus ir svetimų 
kraštų pavojus, atvežė žinių apie šalis, kurios čia siejosi su pasakų pasauliu. Šių 
dviejų keliautojų žinios įrodė, jog Azijos žemynas, panašiai kaip ir Europa vaka- 
ruose, baigiasi vandenynu. 

Juodu savo ataskaitose yra iškalbingi, pateikia fizinės geografijos ir biogeog- 
rafijos žinių, rašo apie Azijos reljefą, klimatą. Šie du keliautojai gerokai patiks- 
lino turimas žinias apie gyventojų geografiją, pirmieji atskyrė mongolus nuo to- 
torių, aprašė budizmą, lamaizmą. Iš tų veikalų susidaro šioks toks Centrinės 
Azijos geografijos vaizdas. Tos žinios atsispindi Kataloniškajame pasaulio žemė- 


lapyje (1375 m.). 


Marko Polo kelionės 


XIII a. pabaigoje vis daugiau ir daugiau pirklių ėmė keliauti į Rytus. Juos domi- 
no vadinamoji „prekybos praktika“, t. y. prekybos keliai, prekių paklausa, turtai, 
turgūs, žmonių buitis ir papročiai. Daugiausia pirklių keliavo iš Venecijos ir Ge- 
nujos. Tarp tokių pirklių keliautojų ypač minėtina venecijiečių Polų šeima. 
Broliai Nikolas ir Mateas Polai 1255 m. atvyko pas Kryme gyvenantį brolį An- 
drių, didelės faktorijos savininką, o iš ten prekybos tikslais leidosi prie Volgos 
(į Bolgaro ir Sarajaus miestus) pas totorius. Jiems grįžtant namo, tarp mongolų vie- 
tinių chanų kilo karas, ir mūsų pirkliai pasuko į šalį, link Vidurinės Azijos. Trejus 

Marko Polo kelionės 


metus jie išgyveno Bucharoje. Čia pasitaikė, kad vyko pasiuntinybė pas didįjį cha- 
ną Chu Bi-lajų. Kartu su ja leidosi į kelią ir juodu. Atvykę į vietą, rado chano sos- 
tinę jau persikėlusią į Pekiną. Aplankė didįjį valdovą naujojoje būstinėje. Grįžda- 
mi parvežė popiežiui chano laišką, kuriame tas prašė, kad popiežius atsiųstų šimtą 
pamaldžių vienuolių (!..). Bet popiežius siųsti vienuolių nesiruošė. Kodėl? Ogi cha- 
nas Chu Bi-lajus broliams Polams, prašydamas tų vienuolių, pasakė, jog pagonių 
dievai pakankamai galingi. O norint jų atsižadėti ir patikėti naujaisiais, reikia ma- 
tyti jųjų pranašumą. "Tad ir prašė atsiųsti šimtą pamaldžiausių dvasininkų, kad jie 
parodytų krikščionių dievų jėgą, stebuklingumą. „Jeigu būsiu tokio dalyko liudi- 
ninkas — prakeiksiu savo dievus, įtikėsiu naujaisiais. Mane paseks mano kunigaikš- 
čiai, mus paseks visi, ir šiuose kraštuose krikščionių bus kur kas daugiau nei jūsų 
kraštuose“. Išgirdęs šiuos žodžius, popiežius nesiryžo pildyti chano prašymo. 
1274 ja. abudu pirkliai vėl leidosi į Rytų šalis, kartu pasiėmė septyniolika- 
metį Nikolo sūnų Marką. Tėvui vykstant į pirmąją kelionę, jis dar tik turėjo 
gimti. Po penkiolikos metų grįžęs tėvas rado jį užaugusį ir štai dabar ima su sa- 
vimi. Popiežius su jais išleidžia du savo vienuolius, bet šie dar Armėnijoje atsi- 
lieka. Antroji Polų kelionė į Kiniją buvo ilgesnė negu pirmoji, vyko kitu maršru- 
tu. Ketindami plaukti laivais, iš pradžių Polai leidosi link Persijos įlankos, bet 

Ormūze jiems pasirodė, kad laivai nepakankamai tvirti, todėl pasuko sausumos 
keliu, per Pamyrą, kur įveikė perėją, iškilusią 3000 m virš jūros lygio. Keliauda- 
mi Azijos sritimis, Polai sukaupė žinių apie Pamyrą, Altajų, dykumas, kurias vė- 
liau aprašė savo knygoje. 

Chanas Chu Bi-lajus buvo Čingischano anūkas, vienas radikalesnių ir gabes- 
nių Mongolijos valdovų. Jis buvo daugiau už savo pirmtakus išsilavinęs, šiek tiek 
domėjosi mokslu. Apie šią kelionę Polai turbūt bus chanui pranešę, nes vakarų 
provincijos Tanguto pasienyje jų laukė Chu Bi-lajaus pasiųstas garbės eskortas. 
Atvyko Polai, mongolų lydimi, kitu keliu į chano rezidenciją 1275 m. pavasarį. 
Pats chanas juos pasitiko labai iškilmingai, stebėdamasis. Jis dar niekuomet ne- 
buvo matęs „lotynų žmonių“. Ypač jam patikęs išmintingas jaunuolis Markas, ku- 
rį jis pasiliko rūmuose, padarė savo patarėju ir sekretoriumi, o kiek vėliau - sa- 
vo vietininku Jangdžou provincijos sostinėje. 

Chu Bi-lajaus dvare jaunasis Polas išgyveno apie 17 metų. Daug patyrė. Lan- 
kėsi įvairiose Kinijos provincijose, išmoko mongolų ir kinų kalbas (mokėjo dar 
persų, arabų kalbas). M. Polas rašo, kad jis per tą laiką vien Kinijoje nukeliavo 
20 tūkst. kilometrų. Jam sekęsi šeimininkauti savo valdomoje provincijoje: su- 
tvarkė prekybą, pajamų mokestį, ryšio priemones su kitomis provincijomis (taisė 
ir tiesė kelius, kas mylia pastatė akmeninius stulpus), kasė naujus ir pagilino se- 
nuosius kanalus, rūpinosi neturtingųjų šelpimu, pamestinukais vaikais ir kt. 

Prabėgus tiekai metų, Markas ir jo tėvas bei dėdė panoro grįžti į namus. Be 
daugelio kitų priežasčių, vertusių pagalvoti apie tėvynę, galėjo būti ir baimė, kad 
mirus senstančiam chanui Chu Bi-lajui, gali keistis nuotaikos vyriausybės rūmuo- 
se, ir iškilusiam svetimšaliui nežinia kaip susiklostytų likimas. Markas Polas buvo 
gudrus ir įžvalgus žmogus. Bet chanas jų neišleido. 

Ilgai nebuvus progos palikti chano rūmus, pagaliau ji atsirado. Chu Bi-lajaus 
giminaitis Archunas, gyvenantis Persijoje, neteko žmonos. Jis atsiuntė raitelius su 
prašymu pargabenti jam kitą mongolę. Čia jam buvo išrinkta daili septyniolikos 
metų kunigaikštytė, be to, sudarytas visas haremas. Kad nevargtų sunkioje kelio- 
nėje karavanais, moterys išplaukė ištaiginga 14 laivų flotile aplink Aziją. Jas glo- 
boti ir buvo pavesta M. Polui (!). Keliavo ilgai — apie trejus metus. Iš pradžių 
plaukė Činų (Kinų) jūra, užtruko Sumatroje, Indijos pakrantėse. Apie šią gaišatį 
kelyje su dailiu kroviniu kai kurie Polo raštų tyrinėtojai rašo su šypsena. Iš tikrų- 
jų, kol jie pasiekė Persiją, našlys... nesulaukė ir mirė. 

Iš Persijos M. Polas per Tebrizą nuplaukė į Konstantinopolį, o iš ten visi trys 
pasiekė Veneciją. Čia jau niekas jų nelaukė, buvo pamiršti net giminių. Keistai 
visiems atrodė apiplyšę, kiniškais pamušaliniais chalatais apsisiautę keleiviai. Dar 
labiau visi nustebo, kai tie nuskurėliai pradėjo miestiečius kviesti į puotą. Daug 
kas nenorėjo eiti, kad nereiktų duoti pašalpos. O šie, svečiams susirinkus, kad 
pradėjo iš skarmalų pamušalų ardyti brangakmenius, safyrus, rubinus, deiman- 
tus ir kitokius. Tuoj visų nuomonė apie juos pasikeitė. 

Nerami Marko prigimtis lėmė jam dar kartą pagarsėti. Venecija tuo metu ka- 
riavo su savo varžove Genuja. M. Polas, atrodo, savo lėšomis įsigijo ginkluotą lai- 
vą ir 1298 m. rugsėjo 7 d. dalyvavo jūrų mūšyje. Patekęs į genujiečių nelaisvę, 10 
menesių kalėjo. Bet ne veltui. (Kitaip, vargu ar mes šiandien ką žinotume apie jį 
ir jo žygius.) Kameroje su juo sėdėjo riterių romanų rašytojas iš Pizos Rustičanas. 

Markas pasakojo, o tas rašė prancūziškai. "Iaip gimė nuostabi knyga „Sero Mar- 
ko Polo knyga apie Rytų karalystes ir stebuklus“. Rustičanas nuo savęs pridūrė: 
„Markas Polas, protingas ir taurus Venecijos pilietis, pasakojo man tai, ką savo 
akimis matė, ir tai, ko pats nematė, bet girdėjo iš žmonių, dorų, nemelagių. Ir 
kad ta mūsų knyga būtu tikra, be jokio melo, apie tai, kas matyta, kalbama joje 
taip, kaip apie matyta, o kas girdėta, papasakota taip, kaip girdėta, Kiekvienas, 
kas šią knygą perskaitys ar išklausys, — patikės ja, nes viskas joje tiesa“ *. 
Remdamasis šios knygos duomenimis, XIX a. anglų istorikas H. Jūlis sudarė 
žemėlapį. Jis pateikia ir išsamų M. Polo knygos įvertinimą. „Markas Polas -— pir- 
masis keliautojas, aplankęs visą Aziją, išvardijęs ir aprašęs iš eilės valstybes, per 
kurių žemes keliavo. Jis galutinai nutraukė nuo Kinijos uždangą ir parodė visą 
jos karalystės didybę ir turtingumą, su milžiniškomis upėmis, didžiuliais miestais 
turtingomis manufaktūromis ir bet kokią vaizduotę pranokstančiu laivynu [...]“. 


Marko Polo „,„Knyga“ 


Savo knygą M. Polas pradeda kelionėje patirtų įspūdžių aprašymu. Pasakoja apie 
gamtą, miestus, gyventojus, jų turtus, gyvenimo būdą, maitinimąsi. Rašo apie tų 
kraštų geografiją ir etnografiją. Pasekime jo kelionę. 

Žvalgydamasis dideliame Ormūzo uoste prie Persijos įlankos, M. Polas paste- 
bi, jog čia „su savo laivais atplaukia Indijos pirkliai, atgabena prieskonių ir bran- 
gakmenių, perlų, šilkų ir auksu austų audinių, dramblio kaulo ir kitų prekių. Vi- 
sa tai jie parduoda kitiems pirkliams, 0 tie perparduodami išvežioja po visą 
pasaulį. Mieste vyksta didelė prekyba [...]. Čia neišpasakyta kaitra; saulė kepina 
negailestingai; šalis nesveika. Kviečius, miežius ir įvairius kitus javus, sakau jums, 
sėja jie dar lapkrityje, o kovo mėnesį jau pjūtis. Tada ir kitus vaisius renka, nes ir 
jie sunoksta kovo mėnesį. Pagaliau nelieka nei lapelio, tik datulės dar laikosi iki 
gegužės. Stipri kaitra išdžiovina viską . 

Keliaudamas domisi šalimis, per kurias vyksta, stengiasi jas pažinti. Afganis- 
tane apžiūri druskos gavybos verslovę. Apie Gruziją girdėjęs, jog šios šalies val- 
dovai gimsta „su erelio ženklu ant dešiniojo peties“. „Kalnų, tarpeklių, tvirtovių 
daug, ir totoriai negalėjo šios šalies pavergti“. Atvirkščiai, be simpatijos kalba 
apie Armėniją. ]4 pavadina dvasios „paliegėlių šalimi“, kurioje daug girtuoklys- 
tės, silpnumo ir menkumo. Pastebi, jog kažkada ši šalis buvusi „narsi ir garbin- 
ga“. Rašo apie biblinį Araratą, naftos gavybą prie Kaspijos Azerbaidžane. 

M. Polo „Knygoje“ randame pluoštą įdomių žinių apie šalis, kurios nuo jo ke- 
lio plytėjo į šiaurę. Jis rašo, kad Rusia didelė ir šalta, „nusidriekianti iki vande- 
nyno“. Nuo jos iki Norvegijos kelias neilgas, ir, jei ne šaltis, galima būtų ten grei- 
tai nueiti. Salis ta neprekybiška, bet jie turi daug brangių, labai vertingų kailių: 
ir sabalų, ir šermuonėlių, ir voverių, ir daugybę geriausių pasaulyje lapių“. 

Sibirą, pasak M. Polo, skalauja vandenynas, kuriame yra salų, o tose „salose 
veisiasi medžiokliniai sakalai“. Kraštutinė šiaurė —- „tamsos šalis“, kur „visada 
tamsu, nėra nei saulės, nei mėnulio, nei žvaigždžių. 


*Mapkxo Ilono, Ilymewecmaue. 

Nemažą įspūdį jaunuoliui paliko Pamyro kalnai. „Šie kalnai yra tokie aukšti, 
kad jų viršūnėse negyvena net paukščiai [...]. Kai kurie pašnekovai mane įtikinė- 
Jo, jog uždegus ten aukštai ugnį ji nebūna tokia karšta kaip žemumoje. Verdant 
patiekalus, ugnis ten nėra kaitri“. Pastabos įdomios ir nepramanytos. 

Dykumos jam, matyt, kėlė siaubą. Ypač gūdi atrodė Centrinės Azijos dykuma. 
„Ta dykuma buvo tokia ilga, kad reikėtų ištisų metų ją pereiti išilgai. Joje gyvena 
dvasios ir girdėti būgnų dundėjimas bei dūdų gausmas [...]. "Tos dvasios įvairio- 
mis priemonėmis, veriančiais garsais nusivilioja keleivį ir jį pražudo [...]. Dyku- 
ma, sakau jums, didelė, per metus, kalba žmonės, jos krašto nepasieksi“. Stepė- 
se, rašo, matęs „laukinių avių, spirališkai susuktais ragais“. Veikiausiai tai buvo 
antilopės. 

Aprašo lankytus kraštus, seną imperatoriškąjį Šilko kelią, upes. Teriduko pro- 
vinciją laiko buvusia „vyskupo Jono karalyste“, kurią, pasak Marko, tuo metu val- 
dė jo anūkas. „Čia yra akmens, iš kurio išgaunami lazuritiniai dažai. Akmuo la- 
bai gražus. Žmonės verčiasi žemės darbais, prekyba ir amatais, iš kuprių vilnos 
audžia gelumbes“. Provincijos valdžia, pasak Marko, krikščionys, o gyventojų yra 
pagonių ir mahometonų. Pastarieji esą „gabiausi, labiausiai išsimokslinę, geri 
pirkliai, be to, gražiausi žmonės visoje šalyje“. 

M. Polas aprašo patį chaną, jo išvaizdą, rūmus, valdymo aparatą, krašto ad- 
ministracinį padalijimą į provincijas. 

„Apie didįjį mongolų valdovą galima pasakyti, jog jis iš tiesų turi „išminties 
akmenį . Antai daro jis pinigus paprastu būdu. Nulupa nuo medžių žievę, sutri- 
na tiglyje, iki tampa smulki. Iš to daro popierių, kuris, be to, kad yra juodas, pa- 
našus į popierių iš medvilnės. Pjausto tą popierių į gabalus ir pagal dydį suteikia 
jam vertę. Su tais popieriais (pinigais) žmonės elgiasi taip pagarbiai, tarsi tai bū- 
tų sidabras ar auksas. Ant kiekvieno jų gabalo tyčia nupiešti valdininkai, jų para- 
šai ir antspaudai“. Stebisi, kad „visi tokius pinigus ima nebijodami, nes gali už 
juos pirkti kiekvieną prekę, netgi perlus, auksą, sidabrą . 

Toliau M. Polas aprašo Kinijos ir Mongolijos kelius, kurie nutiesti į visas pro- 
vincijas. Tuose keliuose apytikriai kas 30 mylių (vienos dienos kelias) stovi pato- 
gios užvažiavimui sodybos, kuriose yra po kelis kambarius svečiams; juose „net- 
gi karaliai galėtų apsigyventi '. Kiekvienoje tokioje sodyboje („etape“) laikoma 
iki 400 gerų arklių kurjeriams ir svarbioms pasiuntinybėms. Chano pasiuntiniai 
taip pat gali keliauti naudodamiesi visais tais patogumais, ir, be to, „labai grei- 
tai“. „Mokamai naudojantis šia keliavimo sistema, galima per dvi paras įveikti 
nuotolį, kuriam, paprastai keliaujant, prireiktų 10-12 dienų. Viso karališkojo 
pašto rikiuotėje yra ne mažiau kaip 200 tūkst. arklių, o 10 tūkst. pašto stočių yra 
aprūpintos viskuo, kas būtina. Be to, kiekvienos stoties tinkamumą kas mėnesį 
tikrina valdininkai“. 

„[...] tarp stočių kas trys mylios stovi kaimai po keturiasdešimt namų. Juose 
gyvena didžiojo chano pėstieji žygūnai. Jie juosi plačius diržus su varpeliais, 
kad iš toli būtų girdėti, kai jie bėga. O bėga jie, kiek kojos neša, ne daugiau 
kaip tris mylias; už trijų mylių yra riba. Atbėgęs žŽygūnas viską, ką atnešė, per- 
duoda kitam, ir tas dumia tris mylias, paskui keičiasi taip pat, kaip ir pirmasis 
žygūnas. Didysis chanas šitaip per vieną parą gauna žinias iš už dešimties die- 
nų kelio [...]“. 

Tiltas per Huanghę (piešinys iš M.Polo „Knygos“ pirmojo leidimo) 


Toliau samprotauja, jog taip patogiai sutvarkyti kraštą galima dėl objekty- 
vių šios šalies aplinkybių. „Pirma, čia visai nėra bevaikių šeimų, vien jau dėl to, 
kad pagonys turi po kelias žmonas. Taigi yra žmonių perteklius. Antra, šio 
krašto žmonės yra neišlaidūs. Totoriai, Kinijos čiabuviai maitinasi beveik vien 
ryžiais, grikiais, soromis, vaisiais, kurių čia neįprastai gausu. Nėra kviečių, dėl 
to gyventojai nevalgo duonos. Vartoja kviečius tik kukuliams ir paštetams pa- 
ruošti“. 

Kalba apie išmintingus chano įsakymus, pavyzdžiui, sudaryti grūdų atsargas 
nederliaus atvejams, abipus valstybinių kelių per du žingsnius sodinti medžius ir 
pan. „Didysis chanas, be to, tiki astrologais, kurie jam pasakė, jog už medžių so- 
dinimą Dievas atlygins ilgu gyvenimu. Kur keliai eina smėlynais, plikais laukais,- 
liepė pastatyti akmens stulpus“. 

Stebino M. Polą kinų religiniai įvaizdžiai, prosenelių dvasių šlovinimo papro- 
čiai. „Jie tiki, jog žmogaus vėlė nemiršta ir, mirus žmogui, pereina į kitą kūną; 
be to, nuo žmogaus elgesio gyvenime priklauso, ar jo vėlė įgaus kilnesnį pavida- 
lą, ar menkesnį“. Dorai gyvenęs paprastas žmogus užsitarnaus, kad „jo vėlė per- 
sikels gyventi gražios damos pavidalu, o kilmingas gali taip nusigyventi, kad bus 
vertas pereiti į šunį...“ 

M. Polas chano pavedimu keliavo po Kinijos provincijas. Per vieną tokią išky- 
l4 pateko net į Tibetą, iš ten - į Birmą, kurios stebuklus taip pat plačiai aprašo. 
Keliautojai, vykdami į nuošalias vietas, pasak M. Polo, apsisaugoti nuo žvėrių ve- 
žasi bambukų, kuriuos naktį deda į laužą, kad nuo jų sproginėjimo susidarytų 
triukšmas, girdimas „už dešimties mylių“. Iš bambuko kamienų sugeba pasidary- 
ti ir kitokių sprogmenų. 

Antrojoje kelionėje po Kiniją M. Polas lankė pietų provincijas, apsistojo 
Hangdžou uoste (Jangdzės žiotyse). Čia spalvingai piešia pietų pajūrio vaizdą, 
nuotaiką. Stebisi visų rasių jūrininkų veidų (geltonų, baltų, juodų) gausumu. 
Tūkstančiai stiebų styro uoste. Šalia kiniškų džonkų —- burlaiviai iš Indijos, Persi- 
jos, Malajų salų. Daugybė žmonių iš Kinijos, atplaukusių kanalais su savais laive- 
liais. Judėjimas, neapsakomas spalvingumas! O koks miesto didumas (jo nuomo- 
ne, tuomet Hangdžou gyveno 1,5 mln. šeimų, arba 5 mln. žmonių). Per šį uostą, 
pasak M.Polo, daugiausia išvežama druskos. 

Vyrai pietinėse provincijose gyveną kaip riteriai. Tik einą į karą ir daugiau 
nieko neveikią. Yra ten dar žmonių, mokančių padaryti aukso dantis ir t. t. Pa- 
našių nusistebėjimų nemaža. 

Čia būdamas M. Polas girdėjęs, jog toli jūroje esą didelių turtingų salų Cipan- 
gu (Japonija). Nedaug kas ten lankosi, todėl kinai tas salas laiką pasakų šalimi. 
„Stogai ten dengiami aukso skarda, panašiai kaip mes dengiame alavo. Langų 
rėmai vel iš aukso“. Tose salose daug turtų ir visokių gėrybių. 

Grįždamas jūra į namus, M. Polas surenka geografijos žinių apie Sumatrą, 
kitas Pietryčių Azijos archipelago salas. Rašo, kad jų ten esą 7448 (iš tikrųjų 
7083). „Sumatra taip toli į pietus, kad iš ten Šiaurės žvaigždės nematyti“. Šią 
salą jis vadina Mažąja Java. Ten augą prieskoniai. Joje esą daug keisčiausių 
„valstybių“ su savomis kalbomis. „Ferlako valstybėje kalniečiai gyvena kaip 
žvėrys, valgo žmogieną. O Dagrieno valstybėje žmogui susirgus kviečiamas žy- 
nys, kad pasakytų, ar išgis. Jeigu žynys sako išgis - laukia. Jei ne - uždeda ant 
burnos skudurą ir uždusina. Tuojau kepa, valgo. Kaulus išneša į kalnus ir pa- 
slepia“. 

Keliaudamas toliau, M. Polas pasiekia Ceiloną, galbūt buvo išlipęs Indijos pa- 
krantėse. Čia užsimena apie perlų žvejybą, apie musonų vėjus Indijos vandeny- 
ne. Jis buvo bene pirmasis viduramžių europietis, pateikęs žinių ir apie Mada- 
gaskaro salą. Girdėjo, jog įpiečiau Zanzibaro Afrikos pakrantėse esančios tokios 
tėkmės, kad laivai, bijodami negalėsią grįžti iš ten, neplauko. 

M. Polas daug pasakoja apie kvapiąsias žoles, vaistinius augalus; augalus, iš 
kurių išgaunami dažai, medvilnė; apie bambuką. Neliko mūsų keliautojas abejin- 
gas mineralams ir uolienoms. Aprašo brangakmenius, akmens anglis, naftą. 
Apie juos iki tol Europoje menkai težinota. „Visoje Katai šalyje yra juodų akme- 
nų. Jie kasami kalnuose kaip rūda ir dega kaip malkos. "Tik kaitra nuo jų dides- 
nė nei nuo malkų. Vakare, sakau jums, gerai pakūrenus ugnį, kaitra išsilaikys vi- 
są naktį iki ryto. Kūrena žmonės tais akmenimis visoje Kinijoje. Malkų jie turi, 
bet kūrena akmenimis, todėl kad pigiau, be to, saugo medžius“. 

„Knygoje“ gausu zoologijos, botanikos žinių. Pirmą kartą Europoje pami- 
nėtas zebu, jakas, baltasis lokys, sabalas, raganosis, gepardas. Paminėtas jau 
išnykęs Madagaskaro paukštis rūkas, kurio didžiulių kiaušinių aptikta vėliau. 
Aprašomi drambliai, įvairios arklių veislės, kurdiukinės avys, daug beždžionių 
rūšių, didžiuliai ropliai. „Didžiuliai žalčiai ir milžiniškos gyvatės. Kiekvienas 
matydamas stebisi ir šlykštėdamasis žiūri. Stori riebūs, kitas iš tiesų dešimt 
žingsnių ilgio, o storio dešimt sprindžių - tai patys didieji. Iš priekio, prie gal- 
vos, išaugusios dvi kojos. Plaštakų nėra, o yra tik nagai kaip sakalo arba liūto. 
Galva milžiniška, o akys didelės kaip kepalai. Žiaunos tokios plačios, kad iš 

karto žmogų gali praryti. Dantys milžiniški ir tokie stiprūs, jog nėra nei žmo- 
gaus, nei žvėries, kuris jų nebijotų“. Greičiausiai tai Azijos krokodilas (aliga- 
torius). 

Keliaudamas po Kiniją, M. Polas, daug kuo perdėtai stebėdamasis, pateikia 
pasakiškai didelių skaičių. Antai Hangdžou mieste esą 12 000 tiltų, po kuriais ga- 
li praplaukti laivai, 4000 pirčių, kai kurios jų labai didelės — praustis šimtams 
žmonių... Visi skaičiai tokie dideli, tartum skaitytojui stebinti, milijoniniai. Dėl to 
pats M. Polas amžininkų buvo pravardžiuojamas „Ponu Milijonu“. O Didžiosios 
kinų sienos nepamini, nieko nerašo apie arbatą, nepastebėjo knygų spausdinimo 
ir dar kitų labai reikšmingų dalykų, kurie Kinijoje buvo. 

Apskritai M. Polo knyga pateiktų geografijos žinių gausumu pranoko savo 
epochą ir ne iš karto buvo visapusiškai perskaityta, įvertinta. Dėl išsilavinimo 
stokos daug kuo Europoje nebuvo patikėta. Kai M. Polas gulėjo mirties patale, 
1324 m. dvasininkai jo sielos gerovei ragino jį išsižadėti knygos minčių, kai ku- 
rias vietas paneigti arba iš viso atsisakyti knygos. Keliautojas nesutikdamas sušu- 
ko: „Nepapasakojau nė pusės stebuklų, kuriuos patyriau...“ 

Marko Polo „Knyga“, be abejonės, buvo plačiausia XIII-XIV a. geografinių 
kelionių knyga. Gėrėjosi ja smalsuoliai, pirkliai, karaliai, dvasininkai. Ji darė įta- 
ką to meto kultūrai. Kai kurie tyrinėtojai teigia, jog nuo tada Europoje pradėta 
palei kelius sodinti medžius, plačiau vartoti „juodąjį akmenį“ ir kt. 

Marko Polo „Knyga“ buvo labai populiari XIV 17 XV amžiuje. Išradus spau- 
dą, ji viena pirmųjų spausdinama, verčiama į kitas kalbas. Keliaujantieji į Azi- 
ją ja naudojosi iki XVIII amžiaus. „Knyga“ priklauso toms kultūros reteny- 

bėms, kurios pergyveno savo epochą, - ji ir nūnai visame pasaulyje spausdina- 
ma ir skaitoma. 

Geografinis „Knygos“ vaidmuo taip pat buvo didelis. Pirmą kartą šiame vei- 
kale buvo galima apytikriai suvokti Azijos žemyną, suprasti, kad jis netgi šiaurė- 
je turi kraštą. Didžiųjų geografinių kelionių išvakarėse reikšmingos buvo M. Po- 
lo knygos eilutės, kur rašoma, jog rytinėse Azijos pakrantėse daug salų, kuriose 
gausiai auga prieskoniai. Knyga buvo pagrindinis žinynas net žemėlapiams su- 
daryti. Daug kas iš jos turinio atsispindi 1375 m. Kataloniškajame, 1459 m. Fra 
Mauro žemėlapiuose. Pagaliau daug kas ją vadino keliautojų ir kosmografų kny- 
ga. Ja naudojosi Henrikas Jūreivis, K. Kolumbas ir kiti didieji keliautojai. Stebi- 
na laimingas atsitiktinumas: juk galėjo Markas Polas ir nesusitikti su rašytoju. 
Kiek puikių keliautojų, kupinų patirties, lakios vaizduotės, nesutiko savo rustiča- 
nų ir vien dėl to liko nežinomi. 


Kiti keliautojai į Rytus 


Spėjama, kad 1292 m. M. Polas, grįždamas į tėvynę pro Sumatrą ir Ceiloną, tu- 
rėjo kažkur prasilenkti su prancūzų misionieriumi Džovaniu Montekorvinu, kuris 
vyko į Rytus ir ten išbuvo dar ilgiau nei Polas - apie 35 metus; pasenęs ten ir mi- 
rė. Pakeliui Montekorvinas buvo sustojęs Persijoje, kaip pats teigia, susitiko su 
nestorininkais Indijos pakrantėse, kur užtruko apie 3 metus, ir tik po to išvyko į 
Pekiną. Indijoje jis pastebėjo įdomių reiškinių, apie kuriuos užsiminė savo ilguo- 
se, dažniausiai misionieriškiems reikalams skirtuose laiškuose. Vertinga jo pasta- 
ba apie musonus Indijos vandenyne. Jis rašo: „Leistis į jūrą galima tik kartą per 
metus, nes nuo balandžio pradžios iki spalio vėjai pučia į rytus, ir dėl to niekas 
negali plaukti į vakarus, o nuo rugsėjo iki kovo pabaigos - į priešingą pusę. Nuo 
gegužės vidurio iki spalio pučia tokie smarkūs vėjai, kad laivai, iki tol nepasiekę 
uostų, į kuriuos jie plaukė, patenka į klaikų pavojų, ir, jei jiems pavyksta išlikti, 
tai didelė laimė“. Yra jo laiškuose vertingų žinių apie prekybą, kitų nuotrupų. 

Vienuolis Odorikas iš Pardenones Kinijoje išbuvo 14 metų (1316-1330), o iš vi- 
so kelionėse — apie 16 metų. Pakeliui jis pabuvojo Indijoje, Ceilone, Sumatroje, 
Javoje, Pietų Vietname. Gyvendamas Kinijoje, Odorikas lankėsi pietinėje dalyje — 
Sidziango žiotyse, Hangdžou, Kantone, „kur nepaprastai daug laivų“, Pekine, ke- 
liavo „gėlo vandens kanalais“. Didelį įspūdį jam paliko Huanghė, „sunaikinanti 
daug turto, panašiai kaip ir upė Po prie Feraros“. Grįždamas Odorikas aplankė 
Tibetą, metus gyveno šventajame lamaistų mieste Lhasoje, paskui per Kabulą pa- 
teko į Persiją. Jis parašė knygą „Odorikas apie nežinomus dalykus“. Šalia religi- 
nių legendų, pramanytų dalykų, pasakų, joje yra geografijos naujienų. Jis aprašo 
žvejybą su vandens paukščiais kormoranais. Nemaža patrauklių žinių apie gyven- 
tojų papročius. „Kilmingumui pabrėžti vyrai augina ilgus nagus, o gražios mote- 
rys turi mažas kojas. Dėl to motinos, kai tik gimsta mergaitės, pėdas joms taip 
stipriai suveržia, kad tos daugiau net neauga“. Knyga ir įdomi skaityti, ir patei- 
kia vertingų žinių Rytų kraštams pažinti. 

Odoriko sekėjas Džovanis Marinjolis apkeliavo (1338-1353) visą Aziją. Išvyko 
šiauriniu keliu per Konstantinopolį, Aukso Ordoje buvo apsistojęs Sarajaus mies- 

te prie Volgos. Pasiekęs Pekiną, gyveno jame 4 metus. Laiškuose iš Kinijos tarp 
plačių ganytojiškų rūpesčių yra pastabų apie kinų gyvenimą, apie Jangdzės upę, 
turtingus miestus jos pakrantėse, pastatus ant polių. Gyvena ten šilko gaminto- 
jai, audėjai. Kiti gyvena plaukiančiuose namuose. Grįždamas Marinjolis lankėsi 
Indijoje, Ormūze, Jeruzalėje. 

Šio keliautojo aprašymuose pasitaiko ir bendrų geografinių samprotavimų, 
pavyzdžiui, apie upes. Rašydamas apie Žemę, lyg ir neneigia josios rutuliškumo, 
bet netiki antipodais. „Dievas nepanoro, - rašo jis, - kad žmogus galėtų plaukio- 
ti aplink Žemę“. 

Misionierių buvo ir daugiau, tačiau jie arba nerašė ataskaitų, knygų, arba bu- 
vo abejingi geografijai. Antai 1308-1318 m. atlikdamas Kinijoje misijas, Andrius 
iš Perudžios rašė nemažai laiškų, bet apie šalį beveik nieko neužsimena, nes „vis- 
ko neišpasakosi, be to, kas perskaitys, - nepatikės'. 

Kaip žinia, 1368 m. mongolų viešpatavimas Kinijoje baigėsi. Kinai padarė 
galą bet kokioms svetimybių įtakoms, pagaliau ilgam užsisklendė nuo aplinkinio 
pasaulio. Dar mėginta patekti į Kiniją, bet nesėkmingai. 1370 ir 1371 m. popie- 
žius Urbonas V išsiuntė į Kiniją dvasininkų, kurie ten dingo be pėdsakų. 


3. Pirklių kelionės į Artimuosius Rytus 


"Tuo metu, kai į Rytus vienas po kito traukė diplomatai, Viduržemio jūros 
miestų pirkliams, kylančių valstybių karaliams labai rūpėjo prekyba su toli- 
mais kraštais ir iš jos gaunami pelnai. Nemaža to meto geografijos veikalų ro- 
do, kaip uoliai buvo siekiama pralaužti islamo valstybių blokadą, užtveriančią 
Europos miestams jūros kelią į Rytų prekyvietes Indijoje ir kitur. 1321 m. ve- 
necijietis Marinas Sanudas rašo lyg ir geografinį „Traktatą apie šventąją že- 
mę“. Jo tikslas nušviesti naują kryžiaus žygį prieš musulmonus. Autorius įro- 
dinėja, kaip galima užkariauti prekybos sritis Rytuose. Prideda prie traktato 
pasaulio žemėlapį. 

Kiek vėliau (1340 m.) Florencijos banko agentas Frančeskas Balducis Pegalotis 
sudarė „Prekybos praktikos vadovą“ pirkliams, keliaujantiems į Rytų šalis. Kartais 
ši ir kitos panašios knygos buvo vadinamos „Šalių aprašymo knyga“ (tik XIX a. iš 
šios geografijos srities išsivystė „Komercinė geografija“). 

Pegaločio rašinyje pirkliams vyrauja tikra to žodžio prasme „pirkliškosios 
praktikos“ žinios. Jis rašo, kad „jeigu jūs rengiatės keliauti, pirmiausia liaukitės 
skustis, užsiželdykite barzdą“. Toliau nurodymai ir patarimai apie maitinimąsi 
kelyje, apie muitus ir t. t. 

XV a. pradžioje (1403-1406 m.) iš Kastilijos (Pirėnų pusiasalyje) karalius 
Henrikas III išleido pasiuntinius į Samarkandą. Jiems vadovavo Gonsalesas Kla- 
vichas. Trejus metus būdamas kelionėje, jis vedė smulkų dienoraštį, kuris netru- 
kus buvo išleistas kaip knyga „Didžiojo Tamerlano istorija“. Veikalas laikomas 1a- 
bai vertingu žinių šaltiniu apie XV a. pradžios Vidurinę Aziją, Artimuosius Rytus. 
Ypač tikslios yra jo paties patirtos žinios. Iš nuogirdų užrašytosios — ne visada. 
Jis, pavyzdžiui, girdėjęs, jog Amudarja „įteka į Baku jūrą“ (Kaspijos jūrą). Pana- 
šių gandų yra ir daugiau. Nemažai laiko G. Klavichas praleido Trapezunte, Te- 

herane, kur jį „vaišino kepta arkliena“. Mėgo aprašinėti pokylius, nes juose tekę 
dalyvauti būnant Samarkande ir kitur. Jo aprašymų knyga ir šiandieną teikia ma- 
lonumą skaitytojui. 

„Nuo Tebrizo iki Samarkando Timūras įkūrė „jamų“ (pašto) stotis. "Tas, kurį 
valdovas siuntė kur nors, ar tas, kas vyko pas jį, turėjo važiuoti „jamų“ arkliais, ir 
kuo greičiau - dieną ir naktį. Jo įsakymu arkliai laukė kelyje paruošti vienos die- 
nos kelio atstumu; vienoje vietoje arklių šimtas, kitoje - du šimtai. "Taip sutvarky- 
tas kelias iki pat Samarkando“. Šią tarnybą ir net pavadinimus jamskaja služba, 
Jamščik iš totorių vėliau bus perėmę rusai. 

Apie Samarkandą G. Klavichas rašo: „Miestas truputį didesnis nei Sevilija, 
bet ir už miesto (už pylimo) pastatyta labai daug namų, prisijungiančių prie jo iš 
įvairių pusių kaip priemiestis. Visą miestą supa sodai ir vynuogės [-..] Priemies- 
čiuose yra gatvių ir aikščių, kur gyvena daug žmonių ir parduodama duona, mė- 
sa ir kitos prekės. Taigi priemiesčiuose gyventojų kur kas daugiau nei mieste . 

Toliau G. Klavichas tęsia: „Ši žemė turtinga visko: ir duonos, ir vyno, ir paukš- 
čių, ir įvairios mėsos. Avinai ten labai dideli, su dideliais kurdiukais. Yra avinų su 
dvidešimties svarų kurdiukais. Duona ten tokia pigi, kad pigiau ir norėti negali- 
ma. O ryžių ten - daugybė“. 

Bene toks pat spalvingas buvo gyvenimas ir klajonės G. Klavicho amžininko 
Venecijos pirklio Nikolo Končio. Jį literatūroje mėgstama vadinti „sūnum bastū- 
nu“. 

Apie jo keliones išliko patrauklių pasakojimų. Tėvas jam esą pavedęs tvarky- 
ti prekybos reikalus Aleksandrijoje. Bet sūnus nežinia kaip prarado turtą ir, 
vengdamas grįžti į namus, 1424 m. išklydo į Rytų kraštus, kur prapuolė ir sugrį- 
žo tik po 20 metų. 

Dar prieš tai, gyvendamas Damaske, N. Kontis išmoko arabų kalbą, pažino 
Rytų gyvenimą. Ilgiausiai keliavo po Pietų Azijos šalis. Iš Damasko atvyko į Or- 
mūzą, iš ten jūra keliavo į Vakarų Indiją. Cia, plaukydamas išilgai vakarinių pa- 
krančių, lankė nemažai miestų, po to persikelė į Ceiloną, o iš ten grįždamas 
plaukiojo vakarinėmis Indostano pakrantėmis iki Gango žiočių. Iš Bengalijos jis 
leidosi į „laukinius kalnus“ ir perkopė per juos. „Septyniolika dienų kopiau per 
kalnus, kuriuose neaptikau jokio būsto. Po to dar penkiolika dienų keliavau ly- 
guma“. Matyt, N. Kontis pasieke Iravadžio slėnį Birmoje. Ten pat jis rašo, jog pa- 
siekė Javą, Sumatrą ir net Kiniją. Tačiau dauguma linkę manyti, jog į tuos kraš- 
tus jis nebuvo nuvykęs, o aprašė juos tik iš pasakojimų ir nuogirdų. 

N. Kontis grįžo tuo pačiu keliu, plaukdamas palei Indijos krantus ir ne kartą 
pakliūdamas į pavojus. Dar lankėsi Afrikoje (Somalio pusiasalyje). Per Egiptą, Vi- 
duržemio jūrą tik 1444 m. pasiekė Veneciją. 

Čia Nikolas Kontis, kaip ir garbingasis jo tėvynainis Markas Polas, pakliuvo į 
bėdą, kurios dėka gimė knyga. Mat bastydamasis jis buvo praradęs „tikrąjį tikė- 
jimą“, priėmęs islamą. Teko keliauti pas popiežių Eugenijų IV atleidimo, atlikti 
išpažintį „iš viso gyvenimo“. Ar popiežiui ta jo išpažintis „iš viso gyvenimo“ pa- 
sirodė įdomi, ar net naudinga, - nežinia, tik jis liepė viską išdėstyti popieriuje. 
Pagelbėti pasodino savo sekretorių Podžą Bračolinį. Kiek laiko „nusidėjėlis“ su 
popiežiaus prižiūrėtoju dirbo, - nežinome. Buvo parašytas įdomus veikalas, tu- 
rįs daug geografijos žinių, - „Keturios knygos apie likimo nepastovumą“. 

Šungalviai, (prasimanymai apie Azijos gyventojus) 


Daugiau kaip 30 metų (1394-1427) po Aziją bastėsi vokietis iš Miuncheno Jo- 
hanas Šiltbergeris. Jį istorikai mėgsta vadinti „vokiškuoju Marku Polu“, kuris liki- 
mo buvo blaškomas po Rytų kraštus. Keturiolikos metų Johanas pateko į turkų 
nelaisvę, o 1402 m. per karą - į Timūro kareivių nelaisvę. Teigiama, jog J. Šilt- 
bergeris lankėsi Sibire, tačiau dalis tyrinėtojų tuo abejoja. Grįžęs patirtus įspū- 
džius jis aprašė knygoje. J. Šiltbergeris pamini daugelį Vidurinės Azijos, Kaspi- 
jos jūros, Kaukazo, Uralo, Sibiro šalių, pasakoja įdomių dalykų apie jas. Štai 
keletas jo nuogirdų apie šiaurės kraštus: „Toje šalyje yra kalnas (Uralas), kurio il- 
gis siekia 32 dienų kelio ilgį. Tenykščiai žmonės mano, jog tas kalnas prasideda 
dykumoje, kuri esanti pasaulio pakraštyje. Joje niekas negyvena dėl daugybės 
kirminų ir laukinių žvėrių. Yra taip pat toje šalyje šunų, kurie tempia vežimus ir 
roges. Kai kurie šunys didumo sulig asilais. Tame krašte žmonės ir valgo šunis“. 

Kelionių aprašymai, pasakojimai apie svetimus kraštus tuo laikotarpiu buvo 
labai naudingi, populiarūs, mėgstami skaityti. Jie žadino norą plačiau pažinti pa- 
saulį. Pramanytoje šio laikotarpio (XIV a.) anglų klajūno Mandevilio kelionėje 
randame parašyta, jog vienas žmogus, aplankęs Indiją ir Kiniją, į Europą grįžo 
iš vakarų pusės. Knygą apie Mandevilio keliones mėgo Kolumbas. Panašių fan- 
tastinių kelionių aprašymų, kuriuose atsispindi įvairių laikų geografijos žinios, 
Europoje buvo nemaža, ir jos, skatindamos norą keliauti, suvaidino teigiamą 
vaidmenį. 

IX. Senosios Rusios 1r Lietuvos 
geografinis akiratis (XI-XV a.) 


1. XI-XV a. rusų kunigaikštysčių geografijos akiratis 
* 
Seniausios žinios 


Seniausiuose rusų metraščiuose randame užuominų, iš kurių galima spręsti, jog 
senojoje Rusioje jau XI-XII a. turėta žinių apie Visatą, Žemę, gyvenamosios oi- 
kumenės geografiją. Metraščiuose pažymėti reti gamtos reiškiniai, tokie kaip 
šiaurės pašvaistės, Saulės užtemimai. Yra aprašytas 1185 m. Saulės užtemimas, 
per kurį jos paviršiuje buvę pastebėti reiškiniai, kaip dabar aiškėja, - protuberan- 
cai. Senieji metraščiai pamini 37 kartus Rusioje pastebėtas kometas. XII a. astro- 
nomas Kirikas Naugardietis sudarinėjo astronominį kalendorių. Naugarde tarp 
kitų samprotavimų apie Žemę būta nuomonės, jog ji rutuliška, laikosi erdvėje, „į 
nieką nesiremdama' !. 

Sprendžiant iš spalvotų ikonų, metalo dirbinių, juvelyrų išmonės, Rusioje 
nuo seno giliai suprastos gamtinių medžiagų savybės, mokėta jas panaudoti tai- 
komiesiems tikslams. Pastarųjų metų Naugardo archeologiniai radiniai, ypač 
daug įrašų beržo tošyse, liudija šį miestą plačiai susirašinėjus su kitomis slavų 
sritimis. 

Žinių apie ankstyvąjį geografijos supratimą Rusioje pateikia Nestoro met- 
raštis (Povestj vremennych let), rašytas apie 1114-1116 metus. Tai pirmasis rusų is- 
torijos, didžia dalimi ir geografijos šaltinis, nušviečiantis X ir XI a. gyvenimą bei 
įvykius. Metraštininkui buvo gerai žinomos žemės šiaurėje apytikriai iki 60“ ly- 
giagretės; vakaruose žinota Baltija, Britų salos, kai kurios vandenyno pakrantės, 
pietuose — Viduržemio jūra, Arabijos pusiasalis, Afrikos šiaurinės pakrantės, o ry- 
tuose — Kaspijos jūra, Volga, Indija. Taigi metraščio rašymo metu rusų suvokia- 
ma oikumenė buvo gana erdvi. 

Metraštyje pažymėtos kai kurios kaimyninės žemės, gyvenamos kitų gen- 
čių. Iš jų paminėti prie Baltijos gyvenantys lietuviai, žiemgaliai (zimigola), 
kuršiai (kors), latgaliai (/aigoly), lyviai. Kaimynines sritis metraštininkas api- 
būdina tik paminėdamas ten gyvenančias gentis, o Rytų Europos sritis ap- 
rašo išsamiau nei to meto Vakarų autoriai. Yra bendrų užuominų net apie 
paviršiaus pobūdį: Nestoras nusako Rytų Europos lygumą plytint nuo Kar- 
patų iki Baltijos į vieną šoną ir link Juodosios ir Kaspijos jūrų - į kitą. Met- 
raštininkui žinomi Kaukazo kalnai. Minimos Rytų Europos centrinės aukš- 
tumos, nuo kurių į skirtingas puses teka didžiausios upės: Volga, Dniepras, 
Dauguva ir kitos. Ši takoskyra, apaugusi gūdžiais miškais, metraštininko va- 
dinama Volokovo (Volokovskij les) vardu..Ar nebus tai miškinga Valdajaus 
aukštuma? Miškų senojoje Rusioje būta apsčiai. Yra paminėta, kad XII a. 


' B. KysakoB, <EcTecTBcHHO-HayyHbie npencTaBACHHA Ha Pycu B X-XV BB»., Bonpoco: ucmopuu, 
No I, 1974. 

tuose plačiuose miškuose net kelis kartus buvo pasiklydusios ištisos kuni- 
gaikštysčių kariuomenės“. 

"Toliau kronikoje aprašoma daug mažesnių takoskyrų, vadinamų „volokais“ 
(pervalkomis), pavyzdžiui, minima miškinga takoskyra (Volokas) tarp Volgos 
šiaurinių intakų ir Barentso jūros baseino upių. Šią takoskyrą atitinka Šiaurės 
Uvalų aukštuma. Sritį į šiaurę nuo šio Voloko Nestoras vadina Zavoločje. Volo- 
kuose paprastai suartėja gretimų baseinų aukštupiai, tarp kurių nuo seno būta 
laivams pervilkti pervalkų, todėl gyvenvietės netoli nuo šių vietovių dažniausiai 
būdavo neblogai žinomos. 

Metraštininkas Rytų Europą dalija į dvi dalis. Sritys Volgos i Dniepro aukštu- 
piuose vadinosi Aukštutinėmis. Čia įėjo Naugardo ir Smolensko žemės bei Vidu- 
rio Rusios aukštumos. Minėtų upių žemupiuose buvo Žemutinės žemės: tai Pad- 
nieprė ir Žemutinis Pavolgis. Nestoras nieko nekalba apie šiaurinę Europą. Jis 
nemini Onegos ežero, Šiaurės Dvinos, Karelijos, Arkties vandenyno pakrančių. 

Vystantis feodaliniams santykiams, Rusios lygumoje vėliau išsiskyrė atskiros 
žemės su miestais. Miestų Rusioje minima buvus apie pustrečio šimto. Jie buvo 
įsikūrę palei didesnes upes. Miestuose telkėsi įvairūs amatininkai. Tuo metu ži- 
nota apie 60 rūšių amatų ir verslų: medžio ir odos apdirbimo, metalo gavybos, 
juvelyrinių dirbinių ir kt. 


Naugardiečių atradimai šiaurėje 


Tarp Rusios kunigaikštysčių pirmiausia iškilo Didysis Naugardas, kurio valdų 
plotai netrukus pasiekė net Baltąją jūrą šiaurėje, Dauguvą pietuose. Naugardas 
prekybiniu požiūriu buvo patogioje vietoje: galėjo lengvai palaikyti ryšius su tur- 
tinga kailių šiaure ir Vakarų Europa, kuri šias prekes labai vertino. Prekybą ska- 
tino dar ir ta aplinkybė, kad žemės čia nederlios, pelkėtos, trūko grūdų. Taigi rei- 
kėjo kuo daugiau medžioti, gauti šiaurės prekių, gabenti ir parduoti jas Hanzos 
miestuose. Galiausiai už prabangos dalykus, gautus iš Vakarų pirklių, galima bu- 
vo, nuvykus į Žemutines žemes (nūdienės Ukrainos pusėje), gauti duonos. 

Ypač svarbi prekė buvo šiaurės švelniaplaukiai kailiai. Kadangi arti žvėrys bu- 
vo jau gerokai išnaikinti arba patys pasitraukė, tai naujų plotų medžioklei teko 
ieškoti dar įšiaurinėse srityse. Todėl naugardiečiai tenlink greitai plito, koloniza- 
vo šiaurės genčių žemes, apdėjo gyventojus mokesčiais. Tarp persikeliančiųjų į 
šiaurę buvo ir nusigyvenusių bajorų, skriaudžiamų žmonių ir įvairių pirklių, vie- 
nuolių, pareigūnų, ginkluotų būrių, pagaliau vertelgų. Kūrėsi ten sėslios gyven- 
vietės: žvejų, medžiotojų, poliarinių medžioklės sakalų gaudytojų, druskos virė- 
jų. Keliai tenlink ėjo palei upes. O tos upės, kaip žinia, pasroviui nuvesdavo juos 
galiausiai iki Šiaurės vandenyno pakrančių, kuriose buvo kitokių turtų. Kelionės 
būdavo sunkios. Tekdavo įveikti pelkėtas, miškingas sritis. Keliautojai plaukdavo 
nedideliais laiveliais —- uškujais?. Nuo to ir tuos žmones vadindavo uškuinykais 
(upių piratais. - Red.). 


*B. II. lapkesuų, Apeonaemu cpednesexos0a, MockBa: Hayka, 1976. 


* Uškujas — senovinė rusų eldija, varoma burėmis ir irklais. 

Rusų irklinis laivas 
su įgula 





Traukdami į šiaurę link Baltosios jūros, naugardiečiai naudojosi ne vienų 
keliu. Volchovo upe jie pirmiausia priplaukdavo Ladogos ežerą, paskui Svyrės 
upe nusigaudavo iki Onegos ežero, iš kurio, įveikdami pelkėtą takoskyrą, One- 
gos upe leisdavosi į Baltąją jūrą. Buvo keliaujama ir kitomis upėmis, pavyz- 
džiui, Šiaurės Dvina. Naugardo verslovininkai ypač vertino pamarį, iš kur gau- 
davo vertingų prekių prekybai su Vakarais ir Žemutinėmis sritimis. 
Kolonizuodami šiaurės pajūrio sritis, naugardiečiai ten gyvenusius savo žemie- 
čius vadino pomorais, o vietoves pavadino savo rusiškais vardais. Antai Kolos 
šiaurinį krantą pavadino Normaniškuoju, kuris ilgainiui virto Murmansku, ry- 
tinę ir pietrytinę pusiasalio pakrantę - 7ėrskoj bereg, vakarinį Baltosios jūros pa- 
kraštį — Karelskij (tų pakrančių žmones vadino „karelų vaikais“), rytinį - Zimnij 
bereg 1 pan. 

Į rytus nuo Baltosios jūros ir Šiaurės Dvinos prasidėjo Samodų (nencų) žemė, 
o abipus Šiaurės Uralo (Severnyj Kamen) plytėjo tuo metu vadintoji Jugra, arba 
Jugros žemė (Podkamennaja Jugra — šiapus Uralo, Zakamennaja — anapus). Taigi 
visos šios žemės XI-XII a. buvo lankomos Naugardo uškuinykų, kolonizuojamos 
verslovininkų. 

Naugardo žmonės skverbėsi ne vien į šiaurės rytus, galiausiai jie užvaldė Ko- 
los pusiasalį, pradėjo rinkti duoklę iš ten gyvenusių samų. Dvinos žiotyse įkūrė 
Cholmogorų miestą, o Pečioros žiotyse — Pustozerską. 

Į XIII-XIV a. pabaigą rusai žinojo visas Rytų Europos lygumos ir Arkties van- 
denyno baseino upes, beveik visą Rytų Europos šiaurę. Pamažu jie pradėjo plau- 
kioti po Arkties vandenis; plaukiojo aplink Kolos pusiasalį. 

XIV-XV a. rusai jau apiplaukdavo ne vien Kolos pusiasalį, bet leisdavosi iš 
Barentso jūros aplink Skandinaviją, pasiekdavo Norvegijos jūrą. Tokių kelionių 
iki mūsų nagrinėjamojo laikotarpio pabaigos paminėta keletas'. Kai kurios iš jų 
labai reikšmingos rusų geografiniam akiračiui - Vlasijaus (Vasilijaus Vlasovo), 
Dmitrijaus Gerasimovo, Grigorijaus Istomos. D. Gerasimovas suprato, kad iš 
Baltosios jūros galima nuplaukti į Atlanto vadenyną. 


*H. II. Illackonbckuū, <O06 ojnoM nuaBauuu ApeBHEDYCCKMX MOPEXOJIOB BOKpyYT CkaHyjjunaBKKo, 


ITlymewuecmeua u 2e02paduueckue omkpoimua 6 XV-XIX 66., Mocksa-Jlenunrpaj: Hayka, 1965. 

Paminėtina Maskvos kunigaikščio Ivano III vertėjo ir pasiuntinio G. Istomos 
1496 m. atlikta kelionė į Daniją (Kopenhagą). G. Istoma, kaip kunigaikščio dva- 
riškis, plaukė kartu su prityrusiais jūrininkais, pats kelionėje galbūt jokio išra- 
dingumo neparodydamas. Tačiau būtent jis suvokė Šiaurės kelio iš Rusios į Va- 
karus geografinę svarbą. Tas mintis G. Istoma išdėstė žinomam Vakarų Europos 
diplomatui Zygmundui Herberšteinui, XVI a. pradžioje apsilankiusiam Mask- 
voje. Šis iš G. Istomos sužinojo apie galimybę praplaukti, apie šiaurės gamtos 
savybes (poliarinės nakties ir dienos kaitą) bei kita. Z. Herberšteinas tas Žinias 
paskelbė savo veikale apie Rusią". Jo dėka G. Istomos plaukiojimai ne tik tapo 
žinomi Vakaruose, bet turėjo didelę reikšmę vėlesnėms geografinėms ekspedi- 
cijoms (Sebastijono Kaboto, Viljamo Barentso) į Šiaurę, taip pat ieškant kelio į 
Indiją. 


Rusų žygiai į Jugrą ir Vakarų Sibirą XI-XIV a. 


XIII a. šiaurėn pradėjo skverbtis Žemutinių sričių (visų pirma Pavolgio) verslovi- 
ninkai. Dar po 150-200 metų jų jau nemažai ten buvo įsikūrę. Pastarųjų gyven- 
vietės nuo Volgos aukštupio nusitęsė palei Šiaurės Dviną, Baltąją jūrą. Žemutinės 
Rusios žmonės pradėjo engti naugardiečius. Jie užėmė jų kelius į Jugrą, dėl to 
kildavo ginčų, riaušių, ginkluotų susidūrimų. Nesutarimai liovėsi tik XV a., kai 
Maskva prisijungė Naugardą su jo žemėmis bei šiaurės sritimis. 

Europos šiaurės rytų kampą naugardiečiai pasiekdavo dviem keliais: šiauriniu 
ir pietiniu. Šiaurinis kelias ėjo Pinegos upe, paskui Mezene, jos intaku Peza, to- 
liau Cilmos upe buvo leidžiamasi iki Pečioros. Šis kelias buvo ilgas (apie 2,5 tūkst. 
km) ir sunkus. Patogesnis buvo pietinis kelias, kuris ėjo Suchonos ir Vyčegdos 
upėmis tiesiai į Pečiorą, po to Usos ir Šiaurės Sosvos upeliais nuvesdavo į Obės 
žemupio sritis net už Uralo (apie 1700 km). 

„Pradiniame metraštyje“ yra pasakojimas, pažymėtas 6604 m. „nuo pasaulio 
sukūrimo“, arba 1096 metais. Jame rašoma: „Štai aš noriu papasakoti, ką girdė- 
jau prieš ketverius metus iš naugardiečio Giurato Rogovičiaus. Jis sakė: „Pasiun- 
čiau aš savo pusbernį į Pečiorą pas žmones, kurie moka Naugardui duoklę. Nu- 
ėjo jis pas juos, o iš ten - į Jugrą. Jugra - žmonės, kalbantys nesuprarttamai. Jie 
gyvena šiaurėje, kaimynystėje su Samojedija. Jugroje mano paauglys išgirdo ste- 
bėtinų dalykų, apie kuriuos mes iki šiol nieko nežinojome. Ten yra kalnai, įsiter- 
piantys į jūrą (Uralas.- Č. K.). Jų aukštis iki debesų [...]. Kalnuose iškirstas lan- 
gas (tarpeklis.- Č. K.). Ten už tarpeklio žmonės kalba nesuprantama kalba, bet 
rodo geležį ir moja rankomis prašydami geležies. Jei kas jiems duoda geležies — 
peilį ar kirvį, tai jie už tai duoda žvėrių kailių. Bet kelias prie tų kalnų nepraei- 
namas dėl prarajų, sniego ir miškų. Ne visada ten galima patekti“. Be abejo, čia 
kalbama apie Vakarų Sibiro šiaurinį kampą, esantį tuoj už Uralo. Tačiau iš to ne- 
galima daryti išvados, jog jau XI a. naugardiečiai dažnai keliavo už Uralo. Šiuos 
gandus galima buvo nugirsti ir būnant šiapus Uralo iš tarpininkų. Kad rusai sil- 
pnai įsivaizdavo Užuralę, rodo jų legendos, jog ten gyveną akmenimis užmūryti 

„nedori žmonės“. O juos „užmūrijęs“... Aleksandras Makedonietis, vadintas (iš 
arabų šaltinių) Iskanderiu". Viena aišku, jog jau buvo žinoma, kad anapus Uralo 
gyvena žmonės, pageidaujantys už žvėrių kailius gauti geležies. 

XII a. antrojoje pusėje metraščiai pažymi du didesnius uškuinykų žygius į 
Jugrą rinkti duoklės. XIII a. jie savo žygiuose mini Terskio pakrantę, Pečiorą, 
Jugrą. Tačiau dar lieka neaišku, kokią Jugrą - Podkamennają ar Zakamennają, t. y. 
šiapus ar anapus Uralo. 

Visiškai aiškiai apie kelionę anapus Šiaurės Uralo XIV a. rašoma Rostovo 
metraštyje: „Tą pačią žiemą (1364-1365 m.) grįžo naugardiečiai iš Jugros. Bajo- 
rų vaikai ir vaivados Aleksandro Abakumovičiaus jauni vyrai kariavo palei Obės 
upę iki pat jūros, o kiti - aukščiau, palei Obę. Ir dviniečiai stojo jiems priešais 
pulku, ir sumušė dviniečius...“ (Matyt, ten jie sutiko kitų kunigaikštysčių būrius 
ir su jais susikovė.) 

Tikrai nežinoma, kada rusai pradėjo lankytis Vidurinio Uralo priekalnėse. 
XV a. jie kolonizavo Didžiosios Permės žemes Kamos aukštupyje. Vietiniai gy- 
ventojai vogulai (mansiai) priešinosi, bet 1483 m. juos ginklu pavergė Maskvos 
karvedžiai Fiodoras Kurbskis Juodasis ir Ivanas Saltykas-Iravinas. Per šią karinę 
ekspediciją jie padarė žygį į „Sibiro žemę“, pasiekė Irtyšių ir palei upę keliavo į 
Jugrą. 

Metraščio paliudytas žygis truko apie metus. Apeidama iš pietų ar skersai per- 
eidama Uralą, minėtoji maskviečių kariauna priėjo Sibiro miestą, kuris buvo prie 
Irtyšiaus. Kelia abejonių, ar tos sritys galėjo būti pasiektos, nes ten dar buvo Auk- 
so Ordos chanatai, nors, beje, jų galybė jau buvo nedidelė. 

Žinių apie Sibirą tiek Rusioje, tiek Europoje buvo nedaug, be to, jos buvo la- 
bai lakoniškos, dažnai pramanytos. Šiek tiek apie šį kraštą užsiminė Markas Po- 
las; Sibiro pavadinimas dar prieš tai pažymėtas Kataloniškajame (1375 m.) ir Fra 
Mauro (1459 m.) žemėlapiuose. Žinios, matyt, galėjo būti gautos iš rusų preky- 
bininkų. 


Žygiai link Mangazėjos 


Po pirmųjų didesnių žygių į Sibirą sekė nauji. Kai kurie iš jų suteikdavo naujų 
geografijos žinių. Pavyzdžiui, 1499-1501 m. žygis į Šiaurės vakarų Sibirą, kuriam 
vadovavo Jaroslavlio kunigaikščiai Semionas Kurbskis ir Piotras Ušatas. Jie atra- 
do aukščiausią Uralo kalnų sritį, be to, teisingai suvokė jų kryptį - „nuo jūros iki 
jūros“, t. y. iš šiaurės į pietus. Kariauna žygį pradėjo iš Vologdos. Plaukė Sucho- 
nos upe iki Šiaurės Dvinos. Šia upe leidosi iki Pinegos. Iš Pinegos intakų pervil- 
ko laivus į Mezenės baseiną. Iš ten kėlėsi Mezenės ir Pezos upėmis prieš srovę. 
Pezos aukštupyje kėlėsi į Cilmą (Pečioros intaką). Cilma pasiekė Pečiorą ir kėlėsi 
aukštyn iki Ustašo vietovės, kurios padėtis nežinoma, kažkur Pečioros aukštupy- 
je. Ten, rašo, įkūrė miestą, pailsėjo. „O nuo Pečioros abu vaivados ėjo iki Kame- 
nio (Uralo.- Č. K.) dvi savaites. Ir čia vaivada kunigaikštis Piotras ir kunigaikštis 
Semionas perėjo tarpekliu per Kamenį. O Kamenio debesyse nebuvo matyti. O 

kai vėjuota, vėjas debesis suplėšo. Ilgis jo [Kamenio] - nuo jūros iki jūros. Ir nu- 
žudė vaivados Kamenyje 50 samojedų [samodų], paėmė iš jų 200 elnių. Nuo Ka- 
menio ėjo savaitę iki pirmojo miestelio, iki Liapino. Iš viso iki ten buvo 4650 
varstų. Nuo Liapino vaivados keliavo elniais; o kariauna - šunimis [...]. Užkaria- 
vo 33 miestus, paėmė į nelaisvę 1009 žmones, 50 kunigaikščių“. 

Kad rusai šiame žygyje suvokė Uralo kryptį - nuo Arkties vandenyno link 
Kaspijos, - rodo XVI a. Z. Herberšteino žemėlapis, kuriame, rusų šaltiniais re- 
miantis, pirmą kartą teisingai parodytas Uralas. Nuo to laiko jis neišnyksta iš že- 
mėlapių. 

XV a. rusų žvejai išplaukdavo į Karos jūros vandenis. Buriniais laivais pasiek- 
davo Jamalo pusiasalį. Iš pradžių plaukiodavo jūros pakrantėmis nuo vienos 
upės žiočių prie kitos. Į Obės užtakį jūra nenuplaukdavo - plaukdavo upėmis ir 
pervilkdavo laivus per neplačias takoskyras. Takoskyrose daug ežerų, o atstumai 
tarp jų nedideli. Plaukiodami Obės užtakiu, mėgo užsukti į atsišakojantį nuo jo 
"Tazo užtakį, o Tazo upe jie patekdavo į legendinę Mangazėją, garsėjusią kailių 
gausybe. Į šią prekybininkų „aukso šalį“ keliauti tekdavo 5-6 savaites. Pakeliui jie 
statė įtvirtintas gyvenvietes (ostrogus) - medinius fortus, prievarta ir mainais gau- 
davo vertingų švelniaplaukių kailių. 

Ilgainiui į Mangazėją buvo žinomi net keli upių keliai, kai kurie labai sunkūs. 
Pats piečiausias kelias ėjo aplink Pietų Uralą, Tobolo, Irtyšiaus, Obės upėmis. Juo 
kelionė trukdavo iki 3 mėnesių. 

Taigi rusai visai pelnytai laikomi Arkties vandenyno europinių pakrančių 
pažinimo pionieriais. Dar prieš atplaukiant čia Vakarų Europos jūrininkams, 
rusai žinojo visus pusiasalius, Kolgujevo ir Vaigačo, galbūt Naujosios Žemės sa- 
las. XV a. rusų pomorų žvejai mini Grumantų salas. Manoma, kad tai buvo 
Špicbergeno salynas. 


Rusų kelionės pietų kryptimi 


Senosios Rusios Nestoro kronikoje rašoma, jog variagai keliavo iš Suomijos įlan- 
kos skersai rusų žemės į pietus Nevos upe, Ladogos ir Ilmenio ežerais, Lovatės 
upe prieš srovę, toliau Dniepru ir Juodąja jūra iki Konstantinopolio, kuriame bū- 
ta daug turtų. Aprašomas kelias atgal į Variagų (Baltijos) jūrą. Šiais keliais nau- 
dojosi ir rusų prekybininkai, pasiuntiniai, maldininkai. 

X-XI a. nemaža karo žygių į pietus (prie Juodosios jūros, į Kaukazą) atliko 
Kijevo kunigaikščiai Olegas, Jaroslavas, Vladimiras Didysis. Kai kurie žygiai bu- 
vo labai ilgi. Sviatoslavas X a. peržygiavo visą vidurinę bei žemutinę Volgą, siekė 
anapus Dunojaus (į pietus). XI-XII a. sandūroje po centrines Rytų Europos sri- 
tis nemažai keliavo Kijevo kunigaikštis Vladimiras Monomachas. Jis buvo pasie- 
kęs Pavolgį, Baltarusijos aukštumas, Bieloviežo girią, keliavo į Lenkiją. Pats jis sa- 
kosi atlikęs 83 žygius. Tų kelionių patirtis atsispindi jo užrašuose „Pamokymai“. 

Įdomi Kijevo vienuolio Danijilo kelionė į Jeruzalę ir kitas Viduržemio vieto- 
ves (apie 1104-1108 m.). Danijilas paliko populiarų tais laikais savo kelionės ap- 
rašymą. Dabar žinoma apie 70 to pasakojimo nuorašų. Keliautojas aprašo Car- 
gradą (Konstantinopolį), Jeruzalę ir kitus miestus, domisi Sodomos (Mirties) 

jūra, Kipro salos gamta. Suprantama, daugiausia dėmesio skiria Jeruzalei - pra- 
dedant miesto topografija ir baigiant šventovėmis bei žmonėmis. Jo veikalas, 
matyt, dėl to buvo toks populiarus, kad maldininkai juo vadovavosi keliaudami į 
šventąsias žemes. Tiek Danijilas, tiek kiti šaltiniai praneša, jog klajūnų į tuos 
kraštus iš Kijevo bei Naugardo būta apsčiai. Jų keliauta iki XIV a. ir vėliau. 

XIII a. popiežiaus pasiuntiniai, lankydamiesi Mongolijoje, savo ataskaitose 
rašo, jog ten tarp kitų žmonių matydavo ir rusų: pasiuntinių, vienuolių, pirklių, 
amatininkų ir kt. Taigi jų ten lankytasi, nors rašytinių ataskaitų apie rusų kelio- 
nes į Rytus neturime. 

XV a. Aukštutinių Rusios sričių miestai intensyviai prekiavo ne vien su arti- 
momis žemėmis, bet ir su Volgos žemupiu, Kaukazu, Krymu, Mažosios Azijos 
miestais. Gabeno ten kailius, odas. Iš ten gaudavo pietų gėrybių. Paprastai ši pre- 
kyba vyko per tarpininkus, tačiau pasitaikydavo ir tiesioginių ryšių, nemažų ke- 
lionių. 


Afanasijaus Nikitino kelionė į Indiją 


1466 m. vakarinių Kaspijos jūros pakrančių Širvanos valstybės pasiuntiniui grįž- 
tant iš Maskvos, prie jo prisidėjo būrys pirklių, tarp kurių buvo ir Tverės pirklys 
Afanasijus Nikitinas. Išplaukdamas Volga, jis turėjo du laivus. 

Žemutinis Naugardas tada buvo kraštinis Rusios miestas Pavolgyje. Į rytus ir 
į pietus plytėjo Kazanės ir Astrachanės totorių valdos. Pro Kazanės totorių žemes 
pasiuntinybė ir pirkliai praplaukė laimingai, o Astrachanės apylinkėse pateko į 
žabangas. Trys totoriai juos perspėjo, kad jų tyko chano plėšikai. Gavę dovanų, 
Jie nuvyko ir aniems pranešti, kad laivų karavanas jau artėja. Veikiausiai ne vel- 
tui. Žiotyse karavaną užpuolė Astrachanės totoriai ir apiplėšė. Neteko laivų bei 
viso turto ir A. Nikitinas. Jis persėdo į Bucharos pirklių išlikusį laivą ir plaukė su 
jais iki Derbento. 

Čia rusų pirkliai, kaip rašo A. Nikitinas, prašė šacho, kad padėtų sugrįžti į 
Rusią, bet jiems buvo atsakyta. „Ir mes apsiverkę išsiskirstėme kas kur“. A. Niki- 
tino užrašuose apie tai dar pridurta: „Kas turėjo ką nors Rusioje, tas pasuko į Ru- 
sią, o kas buvo ten skolingas, - nuėjo kur akys mato“. 

Nikitinas priklausė pastariesiems, nes buvo daug prekių paėmęs skolon. Jo 
laukė kalėjimas arba amžinas jungas. Jis nutarė vykti svetur, ten užsidirbt, pra- 
turtėti prekiaudamas. Iš Baku, „kur negęstanti ugnis dega“ (matyt, buvo išgau- 
nama ir vartojama nafta), A. Nikitinas pasuko į Iraną (Mezenderno sritį) ir ten 
išbuvo aštuonis mėnesius. Po to, perėjęs Elbursą, leidosi toliau į pietus, vietomis 
apsistodamas ir mėnesį kitą pagyvendamas. Viename Irano mieste A. Nikitinas 
išgirdęs, kad Indijoje brangūs arkliai. Nutarė pamėginti ten nukeliauti ir pasuko 
link Persijos įlankos, į Ormūzą. Nusipirko gerą eržilą ir, įsiprašęs į vieną preky- 
bininkų laivą, išplaukė į Indiją. 

Nei Kambėjuje, nei kitur pakrantėje jam nesisekė pelningai parduoti žirgą. 
Tada jis leidosi su savo pirkiniu skersai Vakarių Gatų į šalies gilumą. Lankydamas 
prekyvietes, nujojo apie 200 km į Džunaro miestą, o iš ten - dar 400 km į Bida- 
rą (Haidarabado valstijoje). Ten tada buvo musulmonų sultono valdžia. Arti prie 

dvaro jo neprileido, bet jis iš pasakojimų girdėjęs, jog ten puikūs rūmai, raižini- 
ai, daug aukso, brangakmenių, o aplink daug skurdo. „Kaimo žmonės labai di- 
deli varguoliai, o bajorai turtingi, prabangiai gyvena; juos nešioja sidabriniais 
neštuvais“. Pastebėjęs musulmonų ir indusų nesugyvenimą, indų kastų nelygybę. 
Bidare jis išgyveno apie pusmetį. 

„Čia indų žemė. Žmonės vaikštinėja sau nuogi, neprisidengę nei galvos, nei 
krūtinių, basi; moterys plaukus pinasi vienon kason. Kunigaikštis nešioja ant gal- 
vos apdangalą, kunigaikštienė ir bajorai — ant pečių ir strėnų, kiti — tik ant strė- 
nų. Vaikai iki 7 metų bėgioja visai pliki. Visi juodi. Kur tik aš einu, visur paskui 
seka minia žmonių ir stebisi baltu žmogumi“. Toliau jis pasakoja apie Indijos že- 
mės įdomybes, gal ne iki galo viską suprasdamas. 

Iš Bidaro A. Nikitinas patraukė toliau — iki Vidžajanagaro, iš ten aplankė 
šventą Parvato miestą. Rašo, kad buvo nuvykęs netoli Rajcūro į buvusias deiman- 
tų kasyklas. 

A. Nikitinas nusivylė savo kelione. „Mane šunsnukiai basurmanai apgavo: jie 
sakė, kad čia gausu prekių. Pasirodo, čia nieko reikalingo mūsų žemėms nėra 
[...]. Pigūs pipirai ir dažai, bet mes negausime jų be muitų. O muitai dideli, be 
to, jūroje pilna plėšikų...“ 

Daugiau nei dvejus metus A. Nikitinas praleido Indijoje. Buvo Dekano plokš- 
čiakalnio ir vakarų pakrantės miestuose. Savo lankytas vietas trumpai aprašo. 
Girdėjo apie Ceiloną, kad jis turtingas brangiųjų akmenų, kvepalų ir dramblių. 
Taip pat girdėjo apie Indijos uostų gausumą. Surinko nemaža geografijos žinių, 
bent iš dalies aprašė 40 miestų, daug kur nurodo atstumus tarp jų, pastebi tan- 
kiai gyvenant žmones. Apie gyventojų religiją sako, kad jie tiki Adomu, tik jį va- 
dina...Buta (Buda). Į krašto klimato savitumus žiūri šiauriečio akimis („žiemą 
4 mėnesius kasdien visur purvas ir vanduo"). 

Pavargęs 1472 m. A. Nikitinas leidosi atgal. Kelionę aprašo labai trumpai: „Ir 
plaukiau aš tavoje (primityviame laive) mėnesį, ir nemačiau nieko. Tik kitą mė- 
nesį pamačiau Etiopų kalnus... Toje Etiopų žemėje buvau penkias dienas. Iš Die- 
vo malonės nieko pikta neatsitiko. Mes etiopams daug išdalijome ryžių, pipirų, 
duonos, todėl jie laivo neapiplėšė“. Rašo, kad iš ten per 12 dienų atplaukė į Mas- 
katą (buvusį Persijos įlankos pradžioje). Čia A. Nikitinu nenorima tikėti, kad per 
šį laiką jis būtų nukeliavęs 2000 km, dargi prieš vėją. Apskritai atrodo, kad Afri- 
koje A. Nikitinas iš viso nebuvo. 

Link namų jis ėjo kalnuotomis Irano sritimis į šiaurę, iki Tebrizo. Perėjęs Ar- 
mėnijos plokščiakalnį, A. Nikitinas prie Trapezunto pasiekė Stambulo jūrą (Juo- 
dąją jūrą). Už „auksinį“ jis buvo priimtas į laivą ir atvežtas į Feodosiją. Tolesnių 
kelionės įvykių A. Nikitinas nebeužrašinėjo. Dienoraštį užbaigė kažkodėl musul- 
moniška malda... 

Po Nikitino mirties jo užrašai „Kelionė už trijų jūrų“ pateko į Lvovo metraš- 
čio 1475 m. rinkinius. Iš pridėto įvado sužinome, jog A. Nikitinas „nepriėjęs 
Smolensko mirė“. Jo dienoraštis rašytas senąja slavų kalba, įterpiant nemaža 
persiškų, arabiškų žodžių. Laimingų aplinkybių dėka jis nežuvo. 

„Kelionė už trijų jūrų“ kelis šimtmečius išgulėjo vienuolyno archyve ir tik 1821 
m. istoriko N. Karamzino buvo paskelbta viename metraštyje. Taigi savo epocho- 
je ji negalėjo atlikti geografinio vaidmens. Kitų kelionių iš Rusios į Indiją nebuvo 

iki XVII amžiaus. A. Nikitino aprašytieji kelionės vargai, be to, žodžiai, kad ten 
„nieko reikalingo mūsų žemėms nėra“, vargu ar galėjo pažadinti norą keliauti į tą 
šalį, jeigu kas ir būtų perskaitęs (gal ir skaitė) dienoraštį. 

A. Nikitino kelionė įdomi ir vertinga keliais požiūriais. Pirma, kad apie 30 
metų prieš portugalus Indiją pasiekė savo iniciatyva vienas žmogus. Antra, jis pa- 
liko objektyvų tos šalies aprašymą, be mažiausių pagražinimų. Vertino savo var- 
ganą kraštą Rusią: „Šiame pasaulyje nėra šalies, panašios į ją...“ 


2. Geografijos žinios apie XIII-XV a. lietuvių žemes 
i 
Priežastys, skatinusios geografinį krašto pažinimą 


Žinių apie lietuviškas žemes pradėjo rastis jau pirmaisiais antrojo tūkstantmečio 
amžiais. Pagrindiniai tokių žinių šaltiniai buvo keliautojų, diplomatų, prekybi- 
ninkų pranešimai. Metraštininkų užrašuose pasitaiko pastabų apie čia vykusius 
karus, ligas, marus, apie neįprastus gamtos reiškinius, kitus įvykius. 

XIII-XIV a. Lietuva tapo krikščioniškosios Europos karinės ekspansijos ob- 
jektu. Jos žemes, pirmiausia žemaičių, nepaliaujamai niokojo Kryžiuočių bei Ka- 
lavijuočių ordinų kariaunos. Negailestingai naikindami gyventojus, siaubdami 
kraštą, jie veržėsi į jo gilumą. 1256 m. Romos popiežius Aleksandras IV paskel- 
bė kryžiaus žygį į Lietuvą; jo metu žemaičių kraštas buvo baisiai nusiaubtas. Žy- 
giai į Lietuvą buvo kartojami ištisus du šimtmečius. Jiems ruošiantis, be abejo, 
buvo renkamos geografijos žinios apie Lietuvos žemes. Pirmiausia jų buvo su- 
kaupiama per žygius. Iš jų svarbūs kryžiuočių žvalgų pranešimai, vadinamieji 
„Pranešimai apie kelius“ (Wegeberichte). Tų duomenų susikaupė tiek daug, kad iš 
jų nūnai mėginama netgi atsekti kryžiuočių kelius į Žemaitiją bei kitas Lietuvos 
sritis. 

Kryžiuočių žygiai į Žemaitiją paprastai prasidėdavo Nemuno žemupyje. Iš ten 
jie traukdavo link žemaičių aukštumų, siekė Tverus, Varnius, Kražius. Kryžiuo- 
čiai turėjo detaliai aprašytų keletą tokių kelių į Žemaitiją. Kaip tie aprašymai at- 
rodė, galima spręsti iš kryžiuočių pranešimo apie žiemos žygį (1387.1.14) nedi- 
delės ištraukos: „[...] Iš Klaipėdos iki upės, kuri vadinama Minija, - 3 mylios. 
Kelias geras. Nuo Minijos iki Švėkšnos - 2 mylios. Tame tarpe yra upė, per ku- 
rią reikia statyti tiltą. Nuo Švėkšnos iki Bareikių 3 mylios. Ten reikia skintis kelią 
ir keliose vietose statyti tiltus...“ 7 1r t. t. Taigi Vakaruose apie mūsų kraštą buvo 
kaupiama smulki topografinė medžiaga apie kelius, bendros geografijos žinios 
apie krašto ūkį, gamtos savybes, turtus ir kt. 

Antras šaltinis, teikęs geografijos žinių, buvo prekybinės kelionės, siekusios 
mūsų kraštą. XIV-XV a. Lietuvoje nuo žemės ūkio pamažu atsiskyrė amatai. 
Iš vietinės ir įvežamos geležies čia buvo daromi neblogi įrankiai ir ginklai. Ru- 
sų metraštininkas apie to meto lietuvių karius sako, kad „varinis jų skydas bu- 
vo kaip aušra, šalmas — kaip tekanti saulė, o ietys, laikomos rankose, - kaip 
miškas...“ 


"Lietuvių tautos istorijos šaltiniai, t. 1, Klaipėda, 1938, p. 20. 

Kryžiuočių keliai Pietų Žemaitijoje XIII-XIV a. 


Senovės lietuviai parduodavo kailių, vaško, medaus, grūdų, medienos ir ki- 
tų miško gėrybių, gintaro. Minima, jog XIV a. lietuviai prekiavę žirgais. XV a. 
mūsų krašte pradėta gaminti stiklą, kurio dirbiniai vėliau galbūt buvo parduo- 
dami. Iš kitur mūsų protėviai gabenosi metalų, druskos, vyno, ginklų. Nors po- 
piežius draudė tų dalykų parduoti pagonims, tačiau prekyba dėl to nenutrūko. 
„Pagonys atsiveždavo sau ginklų, drabužių, druskos ir kitų gyvenimo reikmenų 
tąja upe, kuri yra tarp Livonijos ir Prūsijos, vietos žmonių vadinama Nemunu 
(Memele)“*. 

Hanzos pirkliai nuo XIII a. žinojo visą Lietuvos pamarį. Dancigo (dab. 
Gdansko) prekybininkų kogai XV a. įsukdavo į Kuršių marias ir savo prekes par- 
duodavo Nemuno upeiviams. 

Sausumos keliai, kuriuos vasarą pramindavo pėstieji ir vežimai, dėl blogo oro 
rudenį ir pavasarį neišsilaikydavo. Todėl, naudojant plokščiadugnes valtis, buvo 
daug keliaujama Lietuvos upėmis, pirmiausia Nemuno vandens keliu ir jo di- 
džiaisiais intakais — Minija, Jūra, Dubysa, Nerimi, — taip pat ir mažesniais upe- 
liais. Klaipėdoje, Kaune veikė Hanzos prekybos kontoros. Čia lankydavosi pir- 
kliai iš Gdansko, Karaliaučiaus, Liubeko, Vizbio, Rygos. Glaudūs ryšiai buvo su 
Pskovo, Naugardo, Polocko ir kitais Rusios miestais. 


*LIŠ, t. 1, p. 29. 

Svetimšalių pastabos apie Lietuvos kraštą 


XV a. Lietuvoje lankėsi kai kurie svetimšaliai, palikę savo patirtų įspūdžių ap- 
rašymus. Vienas iš jų buvo jaunas Burgundijos riteris Žilberas de Lanua, kuris 
1413 m., dar nenutilus Žalgirio pergalės prieš kryžiuočius triumfui, leidosi į ke- 
lionę po mūsų kraštus9. Jo kelionės tikslas - įgyti kovų prieš netikėlius šlovę, kad 
galėtų būti įšventintas į riterius. Gerą pusmetį užtrukęs pas kryžiuočius, jisai pa- 
suko pajūriu Klaipėdos link. Rašo, kad artėjant į Klaipėdą jam iš kairės visą lai- 
ką buvusi jūra, o iš dešinės - „kita didelė upė“. Matyt, jisai vyko išilgai Kuršių ne- 
rijos. Tą upę vadina Memele (Nemunu), o prie jos, sako, buvusi to „paties vardo 
pilis (Klaipėda). Priduria, be to, kad tai paskutinė prūsų pilis prie Žemaičių sie- 
nos. Žemaičių pajūriu Žiliberas pervažiavo nematęs nė vienos gyvenvietės, nė 
vieno žmogaus, - ištisai tušti miškai. Yra gerai žinoma, jog tuo metu pajūris bu- 
vęs gyvenamas, netuščias. 

Toliau jis keliavęs Livonijos žeme, pasiekęs Naugardą, Pskovą, kur patyręs 
įdomių įspūdžių. Iš ten, grįžtant per Daugpilį, jo vėl įvažiuota į mūsų kraštą, ku- 
riame, sakosi, norėjęs aplankyti Lietuvos „karalystę“, pamatyti didįjį kunigaikštį 
Vytautą. Nuo Daugpilio iki Vilniaus jis keliavęs apsnigtais miškais rogėmis dvi 
dienas ir dvi naktis. Miškas visą laiką jam atrodęs tuščias; jis nematęs sodybų, tik 
pravažiavęs septynis ar aštuonis, ko gerai neprisimenąs, užšalusius ežerus. Tik po 
to pasiekęs kunigaikščio dvarą. Koks tai buvęs dvaras - Linkmenys, Labanoras, 
Dubingiai, Švenčionys ar kitas, - neaišku. 

Žiliberas aplankė Lietuvos sostinę Vilnių. "Ten matęs aukštame smiltingame 
kalne akmenimis ir žemėmis sustiprintą pilį, aptvarą. Mieste buvę medinių namų, 
mūro bažnyčių. Jis pamini Vilnią. Iš tų jo užuominų galima manyti, jog tuo metu 
ji tekėjo dar šiapus Gedimino kalno, ten, kur dabar yra aikštė. Čia būdamas jis 
dar pastebėjo, kad lietuviai kalba savo kalba, vyrai nešiojo ilgus plaukus, o mote- 
rų drabužius palygino su savo krašto Pikardijos provincijos moterų apdaru. 

Iš Vilniaus Žiliberas patraukė į Trakus. Nors šį miestą taip pat matė medinį, 
neaptvertą, bet vadina jį labai dideliu. Jame buvusios dvi pilys. Viena stovėjusi 
ant kranto - sena, antroji - ežero saloje, nauja, pastatyta iš plytų. Rašo, čia pa- 
stebėjęs totorių (gal karaimų), kalbančių sava kalba; buvę ir kitų tautybių gyven- 
tojų. Žiliberas pamini dar vieną įdomią šio miesto įžymybę - netoli aptvertą miš- 
ką su žvėrimis - žvėryną. Rašo, jog ten buvę taurų, briedžių, elnių, laukinių 
arklių, lokių, šernų. 

Kunigaikščio Vytauto mūsų svečias neradęs nei Vilniuje, nei Trakuose, todėl 
leidęsis į žiemos medžioklės vietą prie Nemuno. Kaip daugelis iš aprašymo spė- 
ja, ji buvusi Punioje. Iš ten Žiliberas Nemuno ledu sugrįžęs į Prūsiją. 

Žilibero kelionės po Lietuvą aprašyme yra geografijos žinių. Iš jų darome 
prielaidą, kad mūsų kraštas tuo metu buvo retokai gyvenamas, dar plytėjo dide- 
li miškai. Miškų gausumas rodo, jog žemdirbiai dar mažai buvo palietę pelkėtus 
lygumų plotus, mažai derlingus Rytų Lietuvos pakraščius. 

Užuominų apie Lietuvą randame ir italo E. S. Pikolominio (1405-1464) veika- 
le De Europa. Manoma, kad jis Lietuvoje nebuvo, bet susirašinėjo su amžininkais 


*P. Klimas, Gh:llebert de Lannoy, Kaunas, 1931. 

J. Dlugošas, XV a. Lenkijos ir Lietuvos 
istorikas bei geografas (J. Mateikos piešinys) 





J. Dlugošu, Z. Olesnickiu, panaudojo čekų dvasininko Jeronimo Prahiškio, buvu- 
sio Lietuvoje, žinias; prideda žemėlapį. Minėto veikalo 26-asis skyrius vadinasi 
De Lithuania. Jame skaitome: 

„Vasarą labai sunku keliauti po Lietuvą, nes ten labai daug pelkių ir vande- 
nų. Žiemą, kai viskas užšąla, galima pasiekti nuošaliausias vietoves. Tuomet pir- 
kliai ledu ir sniegu atlieka ilgas keliones, savo vežimuose veždami prekes. Aiš- 
kesnių kelių nėra, ir jie lyg jūroje yra priversti orientuotis pagal žvaigždes. 
Lietuvoje reta miestų, nedažni netgi kaimai. Pagrindinis jų turtas yra kailiai, ku- 
riuos mūsų žmonės vadina sabalais ir šermuonėliais. Tie kailiai didesnėje pre- 
kyboje atstoja pinigus, o paprastesnes prekes parduoda už vario ir sidabro ga- 
balus [...]. Miškuose gausu bičių drevių, pilnų medaus ir vaško. Vyno labai reta. 
Duona juoda, iš galvijų gauna pieno mitybai. Dauguma lietuvių garbina pago- 
niškus dievus...“ '* 

Šiuo laikotarpiu lenkų istorikas J. Dlugošas (1415-1480) savo veikale Cho- 
rographia Regni Poloniae" paliko geografijos žinių ir apie Lietuvą. 

J. Dlugošas pirmasis mėgino Lenkijos ir Lietuvos kraštą aprašyti sistemingai, 
apibūdinti paviršių, upes ir ežerus. Tiesa, Lietuvoje ežerų beveik nemini, išsky- 
rus du nedidelius ežerėlius Katros aukštupyje. Žinių apie upes daug daugiau ir 
jos tikslesnės. 

Aprašydamas Nemuną, jis gana tiksliai nusako jo versmes (Kopylio apylinkė- 
se); pirmasis pastebi, jog žiotyse upė suskyla į atšakas (pamini dvi — yra trys). 
Upių tinklą J. Dlugošas taip pat pirmasis suskirsto į baseinus: Dniepro, Vyslos, 


"A. Janulaitis, Enėjas Silvius Piccolomini bei Jeronimas Pragiškis ir jų žinios apie Lietuvą XIV-XV amž., 
Kaunas, 1928. 

* J. Dlugosz, Roczniki, czyli kroniki staunego Krėtewstwa Polskiego, ks. 1-2, Warszawa: Paūnstwowe Wy- 
dawnictwo Naukowe, 1961. 


IX. Senosios Rusios ir Lietuvos geografinis akiratis (XI-XV a.) 285 


Nemuno. Neišskiria tik Dauguvos baseino. Kiekviename baseine labai smulkiai 
surašo intakus, ypač Lenkijos teritorijoje. Nemuno baseine pamini jų mažiau- 
siai — tik dešimt. Apibūdindamas Nemuno laivavimo sąlygas, rašo, jog „Nemu- 
nas teka tokiame giliame slėnyje ir taip lėtai, kad jo tėkmė nei krantams, nei 
miškams nekenkia“. 

J. Dlugošas pateikia upių ilgius, bet Lietuvos upių jie ne tokie tikslūs kaip 
Lenkijos. Tai matyti iš Nemuno intakų versmių nusakymo: Nevėžis, pasak jo, iš- 
teka prie Kėdainių, Šventoji - prie Ukmergės, Vilnia prie Lavoriškių ir pan. Nu- 
rodo ir visai nežinomą Medininkų upę, kuri prasidedanti prie Kražių ir įtekanti 
į Nemuną prie Kauno. 

Nepaisant minėtų netikslumų, J. Dlugošo geografijos žinios apie Lietuvą ste- 
bėtinai sistemingos. Dabar spėliojama, iš kur jos imtos, nes jų autorius, nors ir ne- 
mažai buvo keliavęs po Lenkiją, bet Lietuvoje kažin ar buvo. Vieni mano, jog jis 
naudojosi tiksliais, iki mūsų laikų neišlikusiais žemėlapiais, kiti spėja, kad J. Dlu- 
gošas rėmėsi mokesčių rinkėjų žemių aprašymais, vadinamosiomis reliacijomis. 


Lietuvos kartogralinis vaizdas 


Gausėjant žinių apie Baltijos kraštus, plėtėsi geografinis akiratis. Vakarų geogra- 
fų ir kartografų Lietuvos žemės pažymimos daugelyje to meto žemėlapių: al Id- 
risijaus pasaulio žemėlapyje (XII a.) pažymėtas Leslandas, dėl kurio reikšmės, 
tiesa, pastaruoju metu abejojama; Kataloniškajame (1375 m.) žemėlapyje - Lite- 
fanie Paganis; 1459 m. Fra Mauro žemėlapyje - Lithuania. Be to, minėtuose že- 
mėlapiuose daug tiksliau negu anksčiau pavaizduotas upių tinklas, daugiau vie- 
tovardžių. 

Žinių apie mūsų kraštą daugėjimą Vakaruose akivaizdžiai rodo netgi nauji 
Klaudijo Ptolemajo žemėlapių leidimai. Leidžiant žemėlapį iš naujo, jo turinys 
nuolat būdavo papildomas naujais geografiniais vietovardžiais. Palyginę 
XIII-XV a. Ptolemajo Sarmatijos žemėlapio kopijas su ankstesnėmis, matome 
pažymėta kur kas daugiau geografinių objektų: randame Kuršių marias, Nemu- 
ną su Nerimi ir Šventąja. Baltijos jūroje yra Gotlando sala ir kt. Nesunku paste- 
bėti, kad naujosios kopijos yra papildytos tokiais objektais, kurių Ptolemajas vi- 
sai nė neminėjo. Tiesa, žemėlapio tikslumas nuo to nepadidėjo. Jame pasiliko į 
rytus nuo Lietuvos pramanytieji Rifėjų kalnai, Amadoko pelkės ir kt. 

Apie 1460 m. pasirodė naujas Vidurio Europos žemėlapis (7 pav. p. 272), ku- 
rio autorius buvo žinomas XV a. filosofas, matematikas ir kartografas Mikalojus 
Krebsas, pagal gimtinę (Kuza - Vokietijoje) vadinamas Kuziečiu (1401-1464). Jo 
žemėlapis priklauso tabulae modernae kategorijai; jis apima Vidurio Europą tarp 
Reino ir Dauguvos. Jame matome ir Lietuvos kartografinį vaizdą - pažymėta 
Žemaitija (Samogitia) ir Lietuva (Lithuania); Baltijos pakrantėje yra Sembos pu- 
siasalis, Kuršių nerija ir marios. Yra Nemunas (Niem fl.) 1 Neris (Wla fl.); yra 
Venta, Bartuva. Daugiau pažymėta gyvenviečių: Klaipėda, Varniai, Tytuvėnai, 
Kaunas, Vilnius, Trakai, Gardinas, Lyda, Krėva ir kitos didesnės vietovės. Ir vis 
dėlto Mikalojaus Kuziečio žemėlapis kartografiniu požiūriu nedaug pralenkė 
Klaudijo Ptolemajo darbą. Beveik nepagerėjusi žemėlapio situacinė schema - ji 

tebėra visiškoje Ptolemajo įtakoje. Iš karto matyti, kad autorius daugiau žinių tu- 
rėjo apie vakarinę teritorijos dalį, esančią arčiau Baltijos. Tolstant į rytus, tikslu- 
mas greitai mažėja. Kaip pastebi Lietuvos kartografinio vaizdo tyrinėtojas Vil- 
niaus universiteto profesorius V. Chomskis, atstumas nuo jūros iki Varnių ir nuo 
Varnių iki Maskvos Mikalojaus Kuziečio žemėlapyje beveik vienodas. Supranta- 
ma, šiuo atveju negali būti nė kalbos apie žemėlapio kartografinio pagrindo tiks- 
lumą, vietovių padėties koordinačių atitikimą ir pan. 

Geografiniai pavadinimai M. Kuziečio žemėlapyje įrašyti vokiška ir lenkiška 
transkripcija. Iš šių požymių matyti, jog žinių apie Lietuvą jis sėmėsi ne tik iš Pto- 
lemajo, bet ir iš Adomo Brėmeniečio, taip pat J. Dlugošo, su kuriuo buvo susiti- 
kęs Romoje 1450 metais. Apie jų bendradarbiavimą kalba kad ir tokia smulkme- 
na. Mikalojus Kuzietis savo žemėlapyje pažymi tik didesnes Lenkijos vietoves 
(beje, pirmą kartą pažymima Varšuva). Tarp jų randame ir J. Dlugošo gimtinę — 
mažą Bžeznicos kaimelį, kurį bus pažymėjęs iš pagarbos savo pažįstamam. Ne- 
paisant netikslumų, Mikalojaus Kuziečio žemėlapis akivaizdžiai apibendrina Lie- 
tuvos žemių kartografinį vaizdą, kartu parodo ir geografijos žinių lygį Europoje 
Didžiųjų geografinių atradimu išvakarėse. 

Šioje knygoje aprašomi įvykiai truko tūkstantmečius... Senovės Rytų vergovi- 
nių visuomenių geografinis Žemės suvokimas, pradėjęs formuotis prie Gango, 
Huanghės, Nilo, Tigro ir Eufrato, atskleidė žmonijai vis platesnius Žemės „geog- 
rafinius peizažus“. Klasikinė graikų senovė sujungė juos į vientisą geografinę ap- 
gyventos Žemės panoramą, vadintą oikumene. Maža to - antikos geografija drą- 
siai bandė suvokti visą Žemę, nuostabiai tiksliai buvo apskaičiuoti jos dydžio 
pagrindiniai matmenys. Juo įstabiau, kad tai padaryta nei apiplaukus, nei ap- 
skridus Žemės... 

Geografinės tiesos apie Žemę ieškojimų kelias buvo ilgas, klaidus viduramžių 
primityvumo sutemose. "To meto Europoje pasitaiko atvejų, kai „pasaulio pakraš- 
čių“ ieškoti leistasi iš naujo, veikiausiai nieko nežinant apie klasikinės senovės ge- 
ografijos laimėjimus ir didelę patirtį. Puikus tokių paieškų epizodas geografijos 
mokslo istorijoje yra viduramžių skandinavų žygiai, pakartotiniai kelių į Rytus 
ieškojimai ir pan. Ypatingą vaidmenį, išsaugant antikinės geografijos patirtį, at- 
liko arabų mokslas. 

Prasidėjus antrajam mūsų eros tūkstantmečiui, geografinį akiratį plėsti pra- 
deda Vidurio Europa, kurios pasiuntiniai ne kartą lanko Azijos žemyno pakraš- 
čius prie Ramiojo vandenyno. Drąsiems geografinio pažinimo žygdarbiams 
ryžtasi Rytų Europos tautos; pagaliau geografiniuose Europos žemėlapiuose ir 
keliautojų pranešimuose atpažįstame savo tėviškę Lietuvą... 

Čia mūsų knyga baigiasi. Baigiasi išvakarėse svarbių geografinių įvykių, isto- 
rijoje vadinamų Didžiaisiais geografiniais atradimais, kai bus įgyvendinta dauge- 
lis klasikinės senovės geografijos užmojų - atrasti kiti žemynai, apkeliauta Žemė. 

Pabaigos žodis 


Ši knyga apie mus supančio pasaulio senųjų tautų geografinį pažinimą. Autorius 
labai įdomiai ir vaizdžiai papasakojo apie tuo metu apgyventos Žemės dalies pa- 
žinimo kelią. Gaila, kad knyga baigiasi prieš pat vieną svarbiausių pažinimo eta- 
pų - Didžiųjų geografinių atradimų laikotarpį. 

Knygoje nuosekliai pasakojama kaip keitėsi esamo pasaulio — nuo civilizacijų 
užuomazgų iki viduramžių — suvokimas. Autorius daug dėmesio skyrė Senovės 
Rytų kultūrai ir antikinės visuomenės geografiniam akiračiui. Detaliai aprašė 
normanų žygius, arabų keliones ir jų geografinį pažinimą bei Europos gyven- 
tojų geografinį akiratį. Baigiamajame skyriuje apžvelgė geografines žinias apie 
XIII-XV a. lietuvių gyvenamas žemes. 

Įvairių amžių kelionių tikslai buvo skirtingi. Daugelis keliautojų į nežino- 
mus kraštus leidosi vedami šventos pažinimo aistros. Kiti keliavo norėdami 
pralobti: ieškojo aukso, sidabro ir kitų brangenybių šaltinių. Prie tokių reikėtų 
priskirti ir keliones į prieskonių šalis. Tačiau dar buvo prekybinių, diplomati- 
nių ir kitokio pobūdžio kelionių. Knygos autorius pažymi, kad apie tai byloja 
kelių pavadinimai: Šilko kelias, Gintaro kelias, Prieskonių keliai, Juodųjų ver- 
gų keliai ir kiti. 

Įdomios knygos pabaiga sužadina norą ieškoti kitų informacijos šaltinių, ku- 
rie atskleistų tolesnį pasaulio pažinimo kelią. Laimė, tokios informacijos yra la- 
bai daug. 

Įvairių šalių autoriai yra parašę knygų apie atskirų žemynų arba jų dalių tyri- 
mus (pvz. Amazonės baseiną), netgi pavienių geografinių objektų paieškas ir 
tyrimus (pvz. Nilo upės, Didžiųjų Šiaurės Amerikos ežerų) ir kitus. Yra knygų 
apie žymiausius pasaulio keliautojus ir tyrinėtojus: Kolumbą, Magelaną, Kuką, 
Livingstoną, Humboltą ir kitus (Beiker, 1950; Ditmar, 1973; Magidovič, 1986; 
Babič, Valčak, 1968). "Taigi besidomintieji šia svarbia geografijos mokslo, kartu ir 
visuomenės istorijos bei pasaulio kultūros dalimi skųstis negali. Tiesa, sistemines 
žinias pateikiančių lietuviškų knygų nėra daug. Vadovėlius šia tema yra parašę 
P. Šinkūnas ir šių eilučių autorius. Tačiau yra daug populiarių straipsnių arba at- 
skirų skyrelių atitinkamo geografinio turinio knygose. 

Įvairių autorių veikaluose atsiskleidžia tolesnė kelionių ir atradimų istorija. 
Ypač svarbi buvo Didžiųjų geografinių atradimų epocha. Jos pradžioje ryškiau- 
sios buvo Kolumbo, Vasko da Gamos, Magelano ir daugelio kitų kelionės, pakei- 
tusios mus supančios aplinkos struktūros sampratą, —- vandenynų ir sausumos 
santykį, kuris paaiškėjo atradus nežinomą Amerikos žemyną ir perplaukus Ra- 
mųjį vandenyną bei apiplaukus aplink pasaulį. 

Vėliau patys drąsiausi ir atkakliausi keliautojai nuo žemynų pakrančių pradė- 
jo skverbtis į jų gilumą. Prasidėjo naujų teritorijų įsisavinimo ir užkariavimo lai- 
kotarpis. Pasaulio pasidalijimas tarp galingiausių to laikotarpio valstybių yra su- 
sijęs su tragiškais daugelio tautų likimais, atvedusiais prie tautų išnykimo. Ypač 
skaudūs įvykiai klostėsi Amerikos, Afrikos, vėliau ir Australijos žemynuose. Tų 
įvykių pasekmes šiandien atspindi žemynų gyventojų struktūra (pvz. indėnų li- 

kučiai Jungtinėse Amerikos Valstijose ar aborigenų Australijoje). Teritorijų kolo- 
nizavimas ir vietinių gyventojų naikinimas vyko ir Sibiro platybėse, nuo Uralo iki 
"Tolimųjų Rytų. Dabar žinome apie tragiškus daugelio tautų, gyvenusių šiose te- 
ritorijose, likimus. 

Žinoma, kartu radosi ir naujų teritorijų žemėlapių. Pasaulio kartografinis 
vaizdas tapo vis detalesnis, išsamesnis, artimesnis šiandieniniam. Jis iš esmės 
pasikeitė, kai buvo atrastas paskutinis - Antarktidos žemynas, salynai Ramiaja- 
me ir Indijos vandenynuose. Kaupiantis vis naujoms žinioms, ilgainiui išryškė- 
jo šie svarbiausi geografinio žemėlapio objektai: Pasaulinio vandenyno padėtis 
ir apytikslis visų jį sudarančių vandenynų dydis; žemynų kontūrai su pusiasali- 
ais ir vidinėmis jūromis, apytikslis žemynų dydis; ryškiausi Žemės paviršiaus 
bruožai; svarbiausi žemynų hidrografinio tinklo bruožai; salų ir salynų geogra- 
finė padėtis. 

Esminiai pokyčiai tyrinėjimų ir atradimų istorijoje įvyko XX amžiuje. Greitai 
besikeičiantis pasaulis pareikalavo sutelktų žmonijos pastangų naujų problemų 
tyrimui ir sintetiškam vykstančių procesų suvokimui. Pirmiausia pats pasaulis ta- 
po kur kas sudėtingesnis. Susiklostė nauji santykiai tarp atskirų valstybių ir civi- 
lizacijų, todėl jų pažinimas ir tyrimas reikalauja naujo požiūrio į pasaulio raidą. 
Vyksta dideli pokyčiai visuomenės struktūroje: ją pradėta vadinti informacine vi- 
suomene. Visame pasaulyje įsigali demokratinės gyvensenos būdas. Tačiau kartu 
vyksta revoliucijos, karai, krizės, kuriasi naujos valstybės. 

Geografinių atradimų požiūriu svarbu yra tai, kad prie pabaigos artėja geog- 
rafinis Žemės pažinimas, trukęs ištisus 5 tūkstantmečius. Paskutiniai didžiausi at- 
radimai yra atlikti Antarktidoje, Arktyje ir Pasauliniame vandenyne. Dabar atėjo 
kosminės erdvės pažinimo ir Žemės tyrimo iš kosmoso era. Tačiau niekas šian- 
dien dar negalėtų teigti, kad mes jau viską žinome apie Žemės geografinį rūbą. 
"Todėl netgi artimiausia ateitis gali pateikti staigmenų... 

Dabartinis laikotarpis susijęs su esminiais pokyčiais pasaulio politiniame že- 
mėlapyje. Mokslinės techninės revoliucijos įtakoje transnacionalinių bruožų įga- 
vo pasaulio ūkis. Naujausias laikotarpis - kartu ir spartus Žemės gyventojų dau- 
gėjimas, vadinamas demografiniu sprogimu. "Tai paskatino milžiniškų miestų — 
aglomeracijų atsiradimą. Etniniams procesams būdingas naujų nacijų kūrimasis 
ir senųjų nacijų konsolidacija. Daugelis procesų vyksta religijų pagrindu. Vis la- 
biau spartėja tarptautinis darbo pasidalijimas. Tarpvalstybiniai santykiai aprėpia 
visą pasaulį, plečiasi tarptautinis, netgi kosminis turizmas. Skaudžiai iškyla aplin- 
kosaugos problemos, kurios grasina visos žmonijos išlikimui. 

Šitokio sudėtingo pasaulio geografinis pažinimas bene labiausiai vyksta per 
socialinius, ekonominius ir kultūrinius atskirų šalių santykius. Tačiau išlieka ir 
tradicinis kelionių ir tyrinėjimų bei atradimų kelias. Ir šiandien, kaip ir Magela- 
no laikais, populiarios kelionės aplink pasaulį. Joms naudojamos visokiausios ke- 
liavimo priemonės: laivai, automobiliai, dviračiai, oro balionai, kosminiai laivai 
ir pėsčiųjų žygiai. 

Tarp labiausiai įsimintinų dabartinių įvykių reikėtų laikyti kosmonautų išsilai- 
pinimą Mėnulyje ir jų atliktus tyrimus. Žemėje prie tokių įvykių reikėtų priskir- 
ti Pasaulinio vandenyno tyrinėjimus. Bene svarbiausios čia yra Ž Kusto kelionės 
ir tyrinėjimai. Ryšius tarp Ramiojo vandenyno salų civilizacijų ir Amerikos žemy- 

no, pasistatęs tais amžiais naudotus plaustus ir laivus, patikrino žymus norvegų 
keliautojas T.Hejerdalas. Šiandien, kaip ir senaisiais laikais, mus vėl stebina ke- 
liautojų pasiaukojimas ir drąsa įveikiant didžiausias kliūtis ir atskleidžiant žmo- 
nijai Žemės paslaptis. 

"Tarp žymiausių šių dienų pasaulio keliautojų ir tyrinėtojų galime drąsiai įra- 
šyti ir lietuvių keliautojų vardus. Nedaug šiandien surasime apsišvietusių žmo- 
nių, kurie nebūtų girdėję apie žinomo keliautojo V. Vitkausko keliones į aukščiau- 
sias visų žemynų kalnų viršūnes. Tarp jų ir į aukščiausią, beveik 9 kilometrų visos 
planetos viršūnę - Everestą. Neabejotinai svarbi 1998 metų lietuvių kelionė dvi- 
račiais aplink pasaulį. Svarbus yra trijų jachtų žygis per Atlantą 1989 metais, o 
vėliau vienos iš jų ir aplink pasaulį. Neabejotinai svarbi yra 2002 m. kelionė į Či- 
lę, skirta žymiam mūsų kraštiečiui Ignui Domeikai atminti. 

Pasaulio pažinimas dabar yra kitoniškas. Dėl išaugusių transporto greičių pa- 
saulis tarytum sumažėjo. Sparčiai vykstanti globalizacija suteikia naujas galimy- 
bes skirtingų tautų, kultūrų ir civilizacijų bendravimui. Dabartinis tarptautinis 
turizmas įgalina aplankyti pačius atokiausius Žemės kampelius. Žemės, kaip pla- 
netos, pažinimas tapo visuotinis. Į šiaurines platumas vyksta pusiaujo šalių gy- 
ventojai. Ne mažesni žmonių srautai juda kitomis kryptimis. 

"Tačiau viso šiandieninio pasaulio nepažintume be senųjų tautų atliktų tyrinė- 
jimų, be K.Kolumbo, F.Magelano, Dž.Kuko ir kitų žymiausių praeities keliautojų 
atradimų. Šiandieninis mus supantis pasaulis pilnas įdomybių, todėl skubėkime 
jas pažinti. 


Dr. doc. Kęstutis Švedas 

Baku jūra — Kaspijos jūra 

Balaklava 151 

Balearų salos (isp. Islas Baleares) 70 

Balkanų kalnai (bulgar. Stara planina, turk. 
Balkanlar) 129, 147 

Balkanų pusiasalis 70, 83, 87, 88, 128, 129, 
160, 164 

Balkašas, Balchašas (Balkaš), ežeras 259 

Baltarusija (Belarus) 278 

Baltasis Nilas, upė 64, 113 

Baltijos jūra, Svebų jūra, Sarmatų vandenynas 
(Oceanus Sarmaticus), Variagų jūra 15, 84, 
114, 115, 121, 127, 129, 130, 132, 134, 
149, 150, 152, 156, 166, 173, 174, 178, 
182-184, 186, 215, 218, 225, 240, 242, 
244, 245, 273, 275, 278, 286, 287 

Baltijos kraštai, Pabaltijys, Leslandas 130, 156, 
173, 174, 183, 218, 221, 230, 244, 286 

Baltoji jūra (Beloje more) 186, 274-276 

Bareikiai, kaimas 282 

Barentso jūra (rus. Barencevo more, norv. 
Barentshavet) 2774 

Bartuva, upė 286 

Basra (a!-Basrah) 209, 213 


Vietovardžių rodvklė 


Beleriumo kyšulys 114 

Bieloviežo giria (brus. Belavežskaja pušča, lenk. 
Puszcza Bialowieska) 278 

Bieloozeras (Beloozero) 184 

Bengalija (Bengal) 27 

Bengalijos įlanka (Gu/f of Bengal) 42, 138 

Biarmija 186 

Biblas > Džubeilis 

Bidaras 279, 280 

Birma (angl. Burma) 24, 33, 43, 44, 138, 
264, 270 

Bisagos (Bissagos) įlanka 77 

Biskajos įlanka (isp. Golfo de Vizcaya, pranc. 
Golfe de Gascogne) 78, 114 

Bizantija (gr. Byzantion) 110, 130, 157, 164, 
168, 169, 173, 174, 183, 207, 209, 224, 
246, 255 

Bohemija (Bohemia) 256 

Bolgaras, Bulgaras (Bolgar, Bulgar) 214, 216, 
217, 260 

Bolgaro žemė 214 

Bolonija (Bologna) 231 

Bolštatas (Bollstūdt) 232 

Bordo (Bordeaux) 159 

Borneo, sala —> Kalimantanas 

Bostonas (Boston) 192, 196 

Brazilija (Brasilia) 254 

Brazilo sala 241 

Breidafiordas 189 

Brėmenas (Bremen) 184 

Brendano įlanka 171 

Brendano kalnas 171 

Brendano kyšulys 171 

Brenerio (vok. Brenner, it. Brennero), perėja 129 

Bretanė (Bretagne), pusiasalis 78, 131 

Britanija (Britannien, lot. Britannia), Britų salos 
(British Isles), Alavo salos, Kasiteridės 72, 
78, 84, 97, 114, 115, 121, 126, 129, 
131-134, 148, 151, 166, 168, 171-173, 
185, 188, 199, 273 

Britų vandenynas — Atlanto vandenynas 

Briugė (pranc. Bruges, flam. Brugge) 229 

Brukis, upė 185 

Buchara (Bukhoro, Buhoro) 52, 209, 254, 261, 
279 

Bulgarija (Belgarija) 133, 164, 255 

Burgundija (Bourgogne) 171, 284 

Bžeznica 287 


Cargradas — Stambulas 

Ceilonas (Ceylon), Šri Lanka 24, 32, 40, 42-44, 
74, 110, 137, 138, 155, 168, 175, 211, 213, 
214, 216, 224, 227, 240, 266, 268, 270, 280 

Centrinė Afrika — Afrika, Centrinė 

Centrinė Amerika > Amerika, Centrinė 

Centrinė Azija — Azija, Centrinė 

Cezarėja (Ceasarea), Kesarija 159 

Charibdė (Charybdis), sala 93, 237 
Chersonas (Cherson) 151 

Cholmogorai (Cholmogory) 217, 275 
Chorezmas (Choresm) 31, 223, 227, 254 
Chretesas, upė 77 

Chrisos sala > Malakos pusiasalis (?) 
Chronon —> Nemunas 

Cipangu salos — Japonija 

Clima, upė 276, 277 


Čado ežeras 104, 139, 212 

Čatal Hujukas 81 

Čekija (Česko), Čekijos karalystė 218, 230, 256 
Čian Džoufu 250 

Činų jūra > Kinijos (Kinų) jūra 

Čola 138 


Dagrieno valstybė 266 

Dakija (Dacia) 132 

Dalmatija (Dalmacija, lot. Dalmalia) 129 

Damaskas (Damascus) 206, 207, 219, 270 

Damasko oazė 215 

Dancigas > Gdanskas 

Danija (Danmark) 174, 184, 200, 276 

Dardanelai (turk. Canakkale Bogazi), sąsiauris 87 

Dar es Salamas (Dar es Salaam) 140 

Darha — Ued Dara 

Daugpilis (Daugavpils) 284 

Dauguva (Daugava), Rubon, upė 132, 156, 173, 
184, 237, 240, 273, 274, 286 

Deir el Medina (Deir el-Medina) 58 

Dekanas (Dekhan, Deccan, Dekkan), plokščiakal- 
nis 280 

Delfai (gr. Delbhoi) 87 

Delis (Delh:), Delio sultonatas 217 

Derbentas 279 

Didieji ežerai (Great Lakes) 196, 198 

Didysis Naugardas — Naugardas 

Didysis užtakis — Pietų Kinijos jūra 

Didžioji jūra —> Viduržemio jūra 

Didžioji Permė — Permė, Didžioji 

Didžiųjų mogolų imperija 253 

Djavago sala —> Javos sala 

Dniepras (Dnepr), Nepr, upė 96, 105, 127, 156, 
163, 184, 220, 242, 254, 256, 257, 273, 
274, 278, 281, 285 

Dniestras (rus. Dnestr, ukr. Dnister), upė 97, 220 

Donas (Don), Tanaisas, upė 69, 94, 96, 97, 103, 
105, 109, 126, 155, 163, 220, 256-258 

Drangiana 109 

Dubingiai 284 

Dubysa, upė 283 

Dunojus (slovak. Dunaj, vok. Donau, vengr. 
Duna, serb. Dunav), upė 92, 96, 97, 103, 
126, 128, 129, 131, 164 

Dvina — Šiaurės Dvina 

Džabal el Tarik — Gibraltaro sasiauris 

Džebed Sindžaro slėnis 219 

Džedziangas (Zhejiang, Chekiang, Che-chiang) 
252 

Džerma 51 

Džermos oazė 139 

Džunaras 279 

Džubeilis, Džebeilis, Biblas 70 


Eastland — Aistija 

Egėjo jūra 52, 65, 70, 83-85, 87, 89, 94, 129 

Egiptas (Egypt) 15, 24, 40, 41, 46-48, 51, 52, 
55, 57-66, 68-70, 75, 79, 83-85, 87, 89, 
93, 95-97, 101, 103, 104106, 108, 110, 
111, 113, 115, 120, 121, 123-126, 129, 
135, 136, 139, 141, 146, 148, 159, 169, 
205-207, 210-212, 216, 217, 225, 233, 
237, 245, 255 

Elbė (vok. Elbe, ček. Labe), upė 132 

Elblongas (lenk. Elbląg, vok. Elbing) 245 

Elbursas (Kūkhd-ye Alborz), kalnai 52, 279 

Eridus 46 

Eriksfiordas —> Tunugdliarfik 

Eritrėja (Eritrea), upė 53 

Eritrėjos jūra — Indijos vandenynas 

Estija (Eest:) 240 

Etiopija (/tiopia) 58, 104, 136, 139, 167, 233, 
234, 235 

Etiopų, Etiopijos kalnynas 280 

Etiopijos vandenynas 149, 214 

Etiopų žemė 280 

Etna (Etna), ugnikalnis 94, 147 

Euboja (Euboia), sala 89 

Eufratas (Euphrat), upė 33, 41, 44-46, 51, 63, 
81, 104, 111, 112, 138, 168, 287 

Europa 7, 10, 15, 17, 23, 30, 33, 52, 55, 78, 79, 
83-85, 89, 95, 98, 103, 104, 107, 119, 120, 
126-128, 130, 141, 142, 147-151, 153-158, 
163-166, 168-170, 172-174, 178, 180, 182, 
183, 185, 188, 190, 191, 196, 198, 199, 
201, 202, 205, 214, 217, 219, 221, 222, 
225-227, 229-247, 249, 250, 253, 254, 
256, 257, 260, 266, 267, 270, 271, 274, 
276, 277, 282, 287 

— Pietų 190 

— Rytų 97, 101, 127, 155, 214, 256, 273-275, 
278, 287 

- Šiaurės 129, 185, 200 

- Šiaurės rytų 127 

- Šiaurės vakarų 117, 221, 243 

— Vakarų 127, 229, 243, 244, 274, 276, 278 

- Vidurio 15, 97, 126, 128, 129, 131, 163, 164, 
190, 286, 287 


Faras (Faro), sala 90, 133, 207, 216 

Farerų salos (dan. Faergerne, fareriet. Fgroyar) 
171, 172, 185, 188 

Fasis, upė 106 

Feodosija, Teodosija 151, 280 

Ferara (Ferrara) 268 

Fergana (Fergana), slėnis 31, 109 

Ferlako valstybė 266 

Fesas (Fes, Fez) 216 

Filipinai (Philippines), salos 33, 36 

Finikija (Phoenžca) 10, 47, 58, 69-71, 76, 
79, 105 

Flandrija (pranc. Flandre, Nam. Vlaanderen) 229, 
240, 244 

Florencija (it. Firenze, lot. Florentia) 244, 269 

Florida (Florida), pusiasalis 196 

Frigija (Phrygia) 93 

Fryzija (Friesland) 171 

Fusang 33, 34 


Gadesas —> Kadisas 

Galija (lot. Gallia) 121, 129, 130, 148, 152, 158, 
163, 182 

Gambija (Gambia), upė 77 

Gana (Ghana) 235 | 

Gangas (Ganga, Ganges), upė 32, 37, 110, 112, 
136, 138, 146, 168, 249, 270, 287 

Gardinas (Grodno) 286 

Gatai, Vakarų —> Vakarų Gatai 

Gaznis, Aleksandrija 109 

Gdanskas (Gdansk), Dancigas (Danzig) 245, 283 

Gdansko įlanka 173 

Gedimino kalnas 284 

Geltonoji jūra 25 

Genuja (it. Genova, lot. Genua) 215, 229, 235, 
236, 244, 260, 262 

Germanija (Germanien, lot. Germania) 131, 135, 
148, 151, 152 

Getingenas (Gėtiingen) 55 

Gibraltaro sąsiauris, Džabal! el Tarik, Tariko 
kalnas, Heraklio stulpai, Hekarto stulpai, 
Melkarto stulpai, Stulpai 53, 70, 75-78, 84, 
87, 97, 106, 107, 114, 129, 133, 141, 142, 
205, 216, 221, 237, 238 

Girkano jūra —> Kaspijos jūra 

Gitė 76 

Gobis (Gov', Gobi), dykuma 25, 32 

Golfo srovė, Golfo tėkmė (Golfo Dulce) 181, 193 

Gothia 242 

Gotlandas (Gotland), sala 183, 286 

Graikija (gr. Hellas), Heladė 10, 23, 45, 63, 87, 
89, 91, 95, 97-99, 102, 103, 105, 106, 108, 
115, 116, 120, 121, 124, 129, 130, 133, 
144, 147, 151, 168 

Grenlandija (Grenland), sala 18, 173, 179, 182, 
186, 188-193, 195-202, 221 

Grumantų salos 278 

Gruobinia (Grobina), Seeburg 185 

Gruzija 255, 263 

Gumdano pilis 207 

Gvinėja, Naujoji > Naujoji Gvinėja 


Vietovardžių rodyklė 


Hadsono, Hudsono įlanka 18 

Haidarabado valstija (Hyderabad, Haidarabad, 
Haiderabad) 279 

Halikarnasas (Halikarnassos) 91 

Hamburgas (Hamburg) 196, 229 

Hangdžou (Hangzhou) 266—-268 

Harapa (Harappa) 37 

Havajai (Hawa:), salos 36 

Hebridai (Hebrides), salos 171, 185, 186 

Hedebis 182 

Heladė — Graikija 

Helulandas, Akmenų šalis 192, 193, 196 

Heraklio stulpai —> Gibraltaro sąsiauris 

Hekarto stulpai — Gibraltaro sąsiauris 

Heratas, Arijų Aleksandrija (Aleksandrija Ariana) 
109 

Hercinijos miškas 128, 131 

Herefordas (Hereford) 237 

Herkulanumas (Herculanum, Herculaneum) 151 

Hermionė (Hermionė) 133 

Hernė — Kernė 

Hetitų valstybė 48, 70 

Hibernia, Hibernija —> Airija 

Himalajai (Himalaya), kalnai 37, 40, 43, 110, 
119, 253 

Hindukušas (Hindu Kush, Hindukush, Hendūkoš), 
kalnai 32, 43, 52, 109, 110 

Hiperborėjų kalnai 127, 156 

Hogaras (Hoggar), Achagaras (Achaggar), kalny- 
nas 18 

Hormūzas, Ormūzas (Hormus) 213, 262, 263, 
269, 270, 279 

Huanghe, Geltonoji upė 25, 30, 31, 44, 265, 
268, 287 

Hudzono įlanka — Hadsono įlanka 

Hvidserk, kalnas 179 


Iberija — Pirėnai, pusiasalis 

Iktis, sala 115 

Ili, upė 220 

Ilmenio (Il/men) ežeras 278 

Impiltis 185 

Indas (Indus), upė 23, 24, 37-39, 42, 51, 52, 
54, 94, 97, 105, 109-111, 117, 136 

Indija (hindi k. Bharat, angl. India) 25, 31-33, 
37-45, 51, 52, 69, 74, 96, 104—-106, 
108-114, 118-120, 130, 135-142, 144, 147, 
148, 166—-168, 175, 205, 207, 211, 
213-218, 224, 225, 227, 232—-234, 236, 
240), 242, 244, 247, 250, 253, 254, 262, 

266, 268-271, 273, 276, 279, 280, 282 

- Šiaurės 112 

- Vakarų 270 

Indijos vandenynas, Eritrėjos jūra 37, 42, 64, 
74, 111, 138, 141, 142, 213-215, 220, 227, 
240-242, 252, 266 

Indokinija (Indochina), pusiasalis 138, 155 

Indokinijos salos 36, 244 

Indonezija (Indonesia) 33, 36, 43, 44 

Indostanas, pusiasalis 33, 37, 38, 40, 41, 109, 
137-139, 253, 270 

Irakas (Al Irak) 23, 215, 219 

Iranas (Iran) 32, 119, 205, 206, 250, 279, 280 

Iravadžio (Irawadi, Irrawaddy) slėnis 270 

Irtyšius (Irtyš), upė 216, 277 

Islandija (Island), Sniolandas, Sniego kraštas, 
Ledo kraštas, sala 115, 172, 174, 177, 179, 
186, 188-191, 193, 195, 196, 199-203, 235 

Ispanija (Espana) 121, 136, 148, 159, 183, 206, 
214, 216, 232, 234, 244, 256 

Isu 217 

Italija (/talia) 17, 147, 148, 211, 216, 227, 229, 
231, 235, 236, 240 

Izborskas (Izborsk) 174 


Jaikas, upė 256 

Jam, šalis 68 

Jamalo pusiasalis 278 

Jangdzė (Yangzi), upė 25, 266, 269 

Jangdžou (Yangzhou), provincija 262 

Japonija (Japan) 33, 43, 212, 213, 253, 266 

Jaroslavlis (Jaroslav!) 277 

Java, Djavagas, sala 32, 254, 268, 270 

Jemenas (Yemen) 74, 207 

Jenisiejus (/enisej), upė 220 

Jeruzalė (hebr. Jerušalajim, arab. al Kuds) 159, 
167, 168, 230, 237, 269, 278, 279 

Jonija (loma) 52 

Jugra, Jugros žemė 275-277 

— Podkamennaja 275, 277 

- Zakamennaja 275, 277 

Juodoji, Ponto, Stambulo jūra 87, 92, 94, 96, 
102, 105, 106, 112, 126, 127, 129, 130, 
135, 148, 155, 168, 184, 216, 239, 240, 
259, 273, 278 

Jūra, upė 283 

Jutlandija (dan. /ylland), pusiasalis 129, 132, 
177, 181, 235 


Kaaba 210, 216 

Kabulas (Kabul) 109, 268 

Kabulas, upė 52, 110 

Kadisas, Gadesas 70, 75, 78, 141, 144 
Kairas (angl. Cairo) 209 

Kajary-Uaupes, upė 20 

Kakulima 78 

Kalabrija (Calabria) 70 

Kalifornija (California) 33 

Kalikutas —> Kalkuta 

Kalimantanas (Kalimantan), Borneo, sala 42 
Kaliningrado sr. > Karaliaučiaus kraštas 
Kalkuta (angl. Calcutta), Kalikutas 253 
Kama (Kama), upė 217 

Kambėjus (Cambay) 279 


Kambodža > Kampučija 

Kamenis —> Uralas 

Kamerūnas (Cameroun), ugnikalnis 77 

Kamonika (Camonica), upė 17, 21 

Kamonikos slėnis 21 

Kampučija, Kambodža 44 

Kanada 197 

Kanarų salos (Kanarias Islas) 70, 76, 94, 149, 
154, 214, 236 

Kandaharas, Arachosijos Aleksandrija 
(Aleksandrija Arachosiana) 109 

Kantinas, Saloės pusiasalis 76 

Kantonas (Canton), Guangdžou 211, 256, 268 

Kaošanas (Kaocheng), perėja 110 

Karakorumas (Karakoram) 255, 257, 259 

Karakumai, dykuma 52 

Karaliaučiaus kraštas, Kaliningrado sritis 184 

Karaliaučius (vok. Kėnigsberg), Kaliningradas 
(rus. Kaliningrad) 283 

Karčioji upė 49 

Karelija (suom. Karjala) 240, 274 

Karelskij bereg 275 

Karianda 96 

Karija (Caria) 91 

Karolina (Carolina), valstija 196 

Karos jūra 278 

Karpatai (rus., lenk., ček., slovak., Karpaty, ru- 
mun. Carpati, vengr. Karbatok), kalnai 127, 
132, 156, 245 

Karpentarijos įlanka (Gulf of Carpentaria) 17 

Kartagina (Cartagena, lot. Karthago), 
Naujamiestis 70, 76-78, 97, 114, 121, 129, 
133, 140 

Kasiteridės 72, 114 

Kaspijos jūra, Baku jūra, Girkano jūra 52, 97, 
102, 108-110, 112, 113, 119, 127, 135, 
147, 148, 151, 155, 168, 169, 175, 214, 
216, 225, 254, 259, 263, 269, 271, 273, 
278, 279, 281 

Kastilija (Cast4la) 215, 269 

Kašgaras (Kashgar), dykuma 25 

Katai šalis 266 

Katalonija (Cataluna) 235 

Katra, upė 285 

Kaukazas (Kavkaz), kalnai 52, 82, 89, 92, 96, 
102, 106, 109, 127, 169, 205, 260, 271, 
273, 278, 279 

Kaunas 286 

Kazanė (Kazan) 279 

Kėdainiai 286 

Keltikas 148 

Keltų ežeras 128 

Kembridžas (Cambridge) 231 

Kenčatas 259 

Kensingtonas (Kensington) 197, 198 

Kerčė (rus. Kerč) 151 

Kernė, Hernė 77 

Kesarija — Cezarėja 

Kijevas (K11v), Kijevo Rusia, Kijevo valstybė 127, 
174, 184, 186, 214, 254—-256, 278, 279, 281 

Kinija (Zhonghuo) 24—26, 28-33, 40, 43, 44, 
109, 112, 135, 138, 157, 166, 168, 169, 
190, 211-217, 224, 225, 227, 240, 241, 
246, 249, 250, 252-256, 261-266, 268-271 

Kinijos, Kinų, Činų jūra 262 

Kipras (gr. Kypros), sala 70, 72, 83, 84, 88, 89, 
96, 215, 279 

Kirėnė (gr. Kyrėnė) 87, 96, 104, 105 

Krakas —> Krokuva 

Kalabrija (Calabria) 70 

Klaipėda 282-284, 286 

Klonfertas 171 

Knosas (gr. Knėssos) 83-85 

Kolchidė 92, 96, 105 

Kolgujevas, sala 278 

Kolomna 255 

Kola, pusiasalis 186, 275 

Konstantinopolis > Stambulas 

Kopenhaga (Kgbenhavn) 130, 276 

Kopetdagas (Kobetdag, Kobpe Dūg), kalnai 52 

Kopylis 285 

Kordoba (Cordoba) 207, 209, 220 

Korėja (Korea) 33, 253, 256 

Korintas (Korinthos) 87, 90 

Kornvalio pusiasalis (Cornwall Peninsula) 
72, 129 

Korsika (Corse), sala 70 

Krantas, Zelenogradskas 184 

Kražiai 282, 286 

Kreta, sala (Nisos Kriti, Nisos Krėtė) 15, 63, 64, 
70, 83-85, 237 

Krėva 286 

Krymas, pusiasalis (Krymskyj pivostriv) 96, 151, 
216, 255, 258, 259, 279 

Krokuva (Krakėw), Krakas 218, 221, 229, 231 

Krono jūra 115 

Kudujary, upė 20 

Kuko salos (angl. Islands Cook) 36 

Kurdistanas (Kordestūn) 106 

Kuršas (latv. Kurzeme) 184, 186, 237 

Kuršių marios 283, 286 

Kuršių nerija 15, 284, 286 

Kuza (Cusa, Kues) 286 


Labanoras 284 

Labradoras (Labrador), pusiasalis 191, 192 

Lacijus (Laz+0) 121 

Ladoga, ežeras 184, 220, 275, 278 

Lamanšas (pranc. La Manche, angl. English 
Channel), sąsiauris 131 

Lankasterio sąsiauris (Lancaster Sound) 189 

Lansarotė (Lanzarote), sala 241 

Latvija (Latvija) 185 

Lavoriškės 286 


Vietovardžių rodvklė 


Ledo kraštas — Islandija 

Lenkija, Polona (lenk. Polska, lot. Polonia) 10, 
129, 174, 184, 216, 221, 231, 237, 240, 
242, 244, 255, 256, 278, 285-287 

Leptis 133 

Leslandas —> Baltijos kraštai 

Lhasa (Lhasa) 268 

Liapinas 278 

Libanas (Libano) 64, 69, 70, 73 

Libija —> Afrika 

Lyda (Lida) 286 

Lietuva, Lietuvos kunigaikštystė, Litefanie, 
Lithuania 14, 69, 130, 156, 184, 212, 231, 
237, 240, 242, 255, 273, 282-287 

— Rytų 284 

Ligūrija (Liguria) 171 

Liksas > Ued Dra 

Linkmenys 284 

Liparų salos (/sole Lipari) 15, 144, 147 

Lisabona (Lisboa) 229 

Litefanie —> Lietuva 

Lithuania — Lietuva 

Liubekas (Libeck) 229, 283 

Livonija (lot. Livonia, vok. Livland, Liefland) 
283, 284 

Lobnoras, Lopnoras (Lob Nor, Lob Nor, 
Lop Nur), ežeras 31 

Londonas (London) 229 

Lovatė (Lovat), upė 184, 278 

Luoba, upė 185 

Lvovas (Lviv) 240, 280 


Madagaskaras (Madagascar), sala 34, 212, 214, 
227, 254, 266 

Madeira (Madeira), sala 70, 76, 236 

Makedonija (gr. Makedonia, lot. Macedonia) 109, 
110, 129, 135 

Malajų salynas (Kepulauan Malaysia) 24, 34, 41, 
42, 44, 78, 114, 221, 253, 254, 266 

Malakos pusiasalis (Malacca Peninsula) 24, 42, 
138, 157 

Malis (Mali) 216 

Malojos perėja 129 

Malta (Malta), sala 70 

Mangazėja 277, 278 

Maraga, observatorija 219 

Markizo salos (Iles Marguises) 36 

Marklandas, Miško šalis 192, 193, 195, 
196, 198 

Marmuro, Propontidės jūra (gr. Propontis) 87 

Marokas (angl. Marrogui, pranc. Le Maroc) 141, 
212, 215, 225 

Marselis (Marse:lle), Masilija 96, 114, 129, 215 

Marsijo akvedukas (Agua Marcia) 124 

Maršalo salos (Marskal Islands) 17, 36 

Masačiusetsas (Massachusetts), valstija 196 

Masilija > Marselis 


299 


Maskatas (Muscat) 280 

Maskva (Moskva) 100, 255, 276, 277, 279, 287 

Mažoji Azija — Azija, Mažoji 

Mažoji Java — Sumatra 

Mecamoras 82 

Medina (Medina, Al-Madina) 205 

Medininkų upė 286 

Mehedia, Timiaterionas 76 

Meka (Mecca, Makkah) 205, 210, 216, 222 

Meklenburgas (Mecklenburg) 186 

Meksika (Mexico) 33 

Mėlynasis Nilas, upė 113 

Melita 76 

Melkarto stulpai — Gibraltaro sąsiauris 

Memelė —> Nemunas 

Menulio kalnai 68, 140, 241 

Meroje (Merowe?) 140 

Mesina (Messina), sąsiauris 93 

Mesopotamija 19, 23, 24, 38, 42, 44—47, 49-52, 
54, 55, 60, 63, 64, 69, 70, 82, 84, 96, 105, 
106, 108, 110, 112, 121, 159, 210, 223, 255 

Mezenderno sritis 279 

Mezenė (Mezen), upė 276, 277 

Mikėnai (Mykžnai) 87 

Miklagardas —> Konstantinopolis 

Miletas (gr. Miltos) 90, 96-98 

Minesota (Minnesota), valstija 197 

Minija, upė 282, 283 

Mirties jūra > Negyvoji jūra 

Mitanija 58 

Miunchenas (Miinchen) 271 

Mogadoras, Mur Karikonas Teichas 76 

Mohendžo Daras — Sindas 

Molukai (Maluku), salos 42, 250 

Mongolija (Mongol, Mongolia) 169, 246, 260, 
262, 264, 278 

Mosėdis 185 

Mosulas (Mosul, Mossul, arab. Al-Mausil) 219 

Mozambikas (Mocambigue) 216, 235 

Muchris > Muziris 

Mur Karikonas Teichas > Mogadoras 

Murgabas (Murgab, Murghab), upė 108 

Murmanskas (Murmansk) 275 

Murzukas (Mursuk, Marsuk, Murzug) 139 

Mustjė (Le Moustier) urvas 13 

Muziris, Muchris 138 


Napoli > Neapolis 

Naugardas, Didysis Naugardas (Novgorod, 
Nougorod Velikij) 174, 182, 184, 229, 244, 
273-276, 279, 283, 284 

Naugardo žemė 274 

Naugardas, Žemutinis 279 

Naujamiestis —> Kartagina 

Naujoji Gvinėja (New Guinea) 34, 240 

Naujoji Zelandija (New Zealand) 36 

Naujoji Žemė (Novaja Zemlia), salynas 278 

Neapolis (Napoli) 230, 244 

Negyvoji jūra (hebr. am Hamelah Bahret Lut), 
Mirties jūra (angl. Dead Sea), Sodomos jūra 
278 

Negrų Nilas — Nigeris 

Nemunas, Memelė, Chronon, upė 15, 132, 
156, 184, 237, 282-286 

Nepalas (Nepal) 215 

Nepr — Dniepras 

Neris (brus. Vilija), Wilia, upė 283, 286 

Neva, upė 184, 220, 278 

Nevėžis, upė 286 

Nyderlandai (ol. Nederland) 155 

Nigeris (Niger), Negrų Nilas, upė 104, 212, 
216, 220, 235, 242 

Nikobarų salos (Nicobar Islands, Nikobaren) 213 

Nilas (an-Ni!), upė 23, 24, 45, 51, 52, 55-66, 
68, 69, 75, 97, 101, 103, 104, 109, 110, 
112, 113, 117, 119, 136, 138, 140, 145, 
157, 168, 216, 220, 242, 287 

Ninevija (hebr. Nineve, babilon.-asirų k. Ninua) 
48, 54, 215 

Nipūras (Nippur) 52, 53 

Niufaundlandas (angl. Newfoundland, pranc. 
Terre-Neuve), sala 193, 194, 196 

Niujorkas (New York) 196 

Normandija (Normandie) 183 

Norvegija (Norge) 12, 115, 134, 177, 179, 181, 
186, 188, 190, 191, 196, 226, 235, 263, 275 

Norvegijos jūra 275 

Nubija 57, 62, 63, 113, 216 


Obė (Ob), upė 276-278 

Oderis (vok. Oder, ček. ir lenk. Odra), upė 129, 
183, 240 

Ofyras 74 

Oka, upė 43 

Okeanija (Oceania), salynas 18, 34, 36, 37 

Oksfordas (Oxford) 211, 222, 231, 232 

Oksas > Amudarja 

Olimpas (Olympos), kalnas 91, 94 

Olimpija (Olympia) 91 

Onega, ežeras 274, 275 

Ontarijas (Ontario), ežeras 197 

Oranė (Orange), sala 77 

Orknio salos (Orkney Islands) 132, 171, 185, 188 

Ormūzas > Hormūzas 

Oslas (Oslo) 178, 186 

Ostfoldas, provincija 179 


Pabaltijys > Baltijos šalys 
Padnieprė 274 

Padunojė 129, 132 

Pakaspijys 112, 258 

Pakistanas (Pakistan) 37 

Palaimos sala 154 

Palestina (Palestine) 58, 65, 79, 159 

Pamyras (Pzmir), kalnai 30, 31, 52, 119, 215, 
249, 253, 262, 264 

Pandžabas (angl. Punjab) 108, 110, 111 

Panonija (lot. Pannonia) 129, 163 

Pardenonė (Pardenone) 257, 268 

Paryžius (Paris) 183, 211, 222, 229, 231, 258 

Partenonas (gr. Parthenėn) 93 

Parvatas 280 

Pavolgis 214, 276, 278, 279 

— Žemutinis 274 

Pečiora (Pečora), upė 220, 242, 275-277 

Pekinas (Peking) 255, 261, 269 

Pelionas, kalnas 117 

Peloponesas (gr. Pelobonnesos) 83, 87, 99, 117, 
147, 150 

Pergamas (gr. Pergamon) 91 

Permė, Didžioji (Perm) 186, 277 

Persepolis (gr. Persepolis, pers. Parsakarta) 54 

Persija (Persia) 32, 48, 52, 105, 110, 111, 
166-168, 216, 217, 233, 245, 262, 263, 268 

Persijos įlanka, jūra 33, 42, 51, 52, 55, 74, 96, 
111, 112, 136, 147, 213, 225, 261, 279, 280 

Perudžia (Perugia) 269 

Peza, upė 276, 277 

Pietryčių Azija — Azija, Pietryčių 

Pietų Azija — Azija, Pietų 

Pietų Europa — Europa, Pietų 

Pietų Kinijos jūra 25 

Pietų kyšulys 77 

Pietų Prancūzija — Prancūzija, Pietų 

Pietų Rodezija (Rhodesia) 74 

Pietų Uralas — Uralas, Pietų 

Pietų Vietnamas 268 

Pikardija (Picardie) 284 

Pinega, upė 276, 277 

Pirėnai, Iberija (gr. Ibžria, lot. Hiberia), pusia- 
salis 15, 70, 72, 97, 114, 126, 131, 135, 
141, 142, 147, 149, 150, 163, 183, 205, 
209, 211, 212, 231, 238, 254, 269 

Piza (Pisa) 262 

Plateliai 185 

Po (lot. Padus), upė 268 

Polinezija, salynas 18 

Polockas (Plock) 283 

Polona — Lenkija 

Pomeranija (vok. Pommern) 186 

Pomoria 240 

Pompėjai (Pompėii) 150, 151 

Ponto jūra — Juodoji jūra 

Praha (Praha) 218, 230, 231 

Prancūzija (France) 129, 130, 148, 183, 215, 
221, 229, 231, 240, 243, 260 

— Pietų, Provincija, Provansas 131, 192 

Propontidė —> Marmuro jūra 

Provansas — Prancūzija, Pietų 

Provincija —> Prancūzija, Pietų 

Prūsija (Preufen) 237, 240, 283, 284 


Vietovardžių rodyklė 


Pskovas (Pskov) 229, 283, 284 
Punia 284 

Puntas 65, 68, 74 
Pustozerskas 275 


Ra — Volga 

Rajcūras 280 

Ramusis vandenynas 18, 23, 33, 34, 44, 74, 79, 
254, 287 

Raudonoji jūra 24, 41, 52, 62, 66, 74, 75, 104, 
113, 137, 147, 168, 225, 233, 240 

Ravena (Ravenna) 168 

Reikjavikas (Reykjavik) 188 

Reinas (vok. Rhein, pranc. Rhin), upė 129, 131, 
132, 165, 171, 190, 218, 238, 286 

Reino—Dunojaus kanalas 165 

Riazanė (Riazan) 255 

Rifėjų kalnai 97, 127, 241, 286 

Ryga (Riga) 240, 283 

Rionis (Rioni), upė 92 

Ripono (Ripon) krioklys 140 

Rytai, Artimieji > Artimieji Rytai 

Rytų Afrika — Afrika, Rytų 

Rytų Europa — Europa, Rytų 

Rytų Kinijos jūra 25 

Rytų Lietuva — Lietuva, Rytų 

Rytų vandenynas 148 

Rodas (gr. Rhodos), sala 91, 117-119, 142, 
143, 154 

Roma (lot. ir it. Roma) 121, 125, 142, 144, 160, 
171, 190, 196, 198, 215, 229, 272, 282, 287 

Romos imperija 10, 23, 33, 62, 87, 120, 121, 
124, 126, 129, 130, 132-136, 138, 141, 
142, 145, 146, 148-153, 158-160, 163, 165 

Rossia —> Rusija 

Rostovas (Rostov) 277 

Rubon —> Dauguva 

Rusia 174, 183, 184, 255, 256, 259, 263, 273, 
274, 276-278, 281-283 

— Vidurio 274 

- Žemutinė 276 

Rusija, Rossia 15, 174, 175, 216, 240, 242 


Sachara (Sahara, arab. Es-Sahra), dykuma 17, 
77, 102, 104, 139, 216, 229, 235 

Saida, Sidonas (akadų k. Siduna, gr. Sidon, 
Seidon) 70, 7A, 85 

Salantai 185 

Salernas (Salerno) 230 

Saloės pusiasalis > Kantinas 

Samarkandas (Samargand) 52, 108, 109, 209, 

9215, 223, 252, 254, 269, 270 

Samas (Samos), sala, miestas 89, 90 

Samodija, Samojedija, Samodų žemė 275, 276 

Samogitia —> Žemaitija 

Samoja (Samoa), salos 36 

Samojedija > Samodija 

Sankt Peterburgas (Sankt-Peterburg) 212 

Santorinas (gr. Santorinė), sala 85 

Sarajus 260, 268 

Saratovas (Saratov) 259 

Sardinija (Sardegna), sala 84 

Sargasų jūra (Sargasso Sea) 78 

Sarmatija 127, 155, 156, 286 

Sarmatų vandenynas — Baltijos jūra 

Saudo Arabija (Arabija as Saudija) 74 

Sava, upė 92 

Scilė (Skylla), sala 93, 237 

Seeburg —> Gruobinia 

Semba 286 

Semiriečė — Septynupis 

Semneka 67 

Sena (Se:ne), upė 183 

Sen Bernaras (pranc. Petit-Saint-Bernard, it. 
Piccolo San Bernardo), perėja 129 

Senegalas (Sėnėgal) 84, 142, 212 

Senegalis (Sėnėgal), upė 97 

Septynupis (kaz. Žetysu, rus. Semirečje) 259 

Serbija (Srbija) 255 

Sevenai (Cėvennes), kalnai 148 

Sevilija (Sevilla) 270 

Siamo įlanka 138 

Sibiras (S:6+7) 14, 17, 18, 127, 212, 216, 217, 
242, 263, 271, 277 

— Vakarų 96, 276 

Sicilija (Sic1l1a), sala 70, 84, 87, 94, 98, 105, 
110, 114, 121, 144, 147, 183, 186, 220, 
227, 230 

Sidonas —> Saida 

Sidziangas, upė 268 

Siena — Asuanas 

Siera Leonė (Sierra Leone) 78 

Sinajus (Sinai, Sind), pusiasalis 59, 63, 64, 168 

Si Nanė 135 

Sindas, Mohendžo Daras 37, 38, 40, 43 

Sirakūzai (Si7acuza) 90 

Syrdarja (Syrdarja), upė 52, 108, 109 

Sirija (Surja) 23, 42, 48, 58, 64-66, 70, 79, 
104, 150, 168, 169, 205, 209, 215, 216, 255 

Skanda — Skandinavija 

Skandinavija, Skanda 15, 19, 132, 134, 150, 
152, 165, 166, 173-175, 177, 178, 180, 
181, 184—186, 188, 190, 198, 199, 201, 
202, 212, 226, 235, 242, 275 

Skitija 104, 127, 258 

Skitų vandenynas — Arkties vandenynas 

Skuodo rajonas 185 

Slavia 240 

Smito (Smith) sasiauris 189 

Smolenskas (Smolensk) 237, 280 

Smolensko žemė 274 

Sniego kraštas — Islandija 

Sniolandas — Islandija 

Sodomos jūra > Negyvoji jūra 


302 


Sogdiana (sen. persų ir avestų k. Sughda, Sugda, 
gr. Sogdiane) 31, 109, 215 

Somalio pusiasalis 68, 75 

Somalis (Soomaaliya) 74, 227, 270 

Sparta (Sparta) 98 

Stabijos (lot. Stabiae) 151 

Stambulas (Istanbul), Istanbulas, 
Konstantinopolis (gr. Kėnstantinupulis), 
Cargradas, Miklagardas 162, 169, 183, 184, 
215, 222, 229, 255, 258, 262, 268, 278 

Stambulo jūra —> Juodoji jūra 

Stonhendžas (Sionehenge) 134 

Straumfiordas 194—-196 

Stulpai — Gibraltaro sąsiauris 

Suchona, upė 276, 277 

Suecas (Suez, as-Suways), įlanka 42, 52, 96, 136 

Sulavesis (Sulawes:), sala 42 

Sumatra (Sumatera), Mažoji Java, sala 32, 138, 
213, 262, 266, 268, 270 

Sundos, Zondo salos (angl. Sunda Islands) 250 

Suomija (suom. Suomi, šved. Finland) 242 

Suomijos įlanka 184, 278 

Sūras, Tyras (gr. Tyros) 70, 74, 76 

Sūzai (Susa) 110 

Svalbardas > Špicbergenas 

Svebų jūra — Baltijos jūra 

Svyrė, upė 275 


Šaltasis krantas —> Špicbergenas 

Šanonas (Skannon), upė 171 

Šartras (Chartres) 86 

Šerbro įlanka 77 

Šetlando salos (Shetland Islands) 171, 185, 188 

Šiaurės Amerika > Amerika, Šiaurės 

Šiaurės Atlantas —> Atlantas, Šiaurės 

Šiaurės Dvina (Sievernaja Dvina), upė 186, 220, 
274-276, 277 

Šiaurės Europa —> Europa, Šiaurės 

Šiaurės jūra (Nordsee, North Sea) 132, 178, 244 

Šiaurės Sosva (Sievernaja Sosva), upė 276 

Šiaurės stulpai 128 

Šiaurės Uralas —> Uralas, Šiaurės 

Šiaurės Uvalų aukštuma 274 

Šiaurės rytų Europa — Europa, Šiaurės rytų 

Šiaurės vakarų Europa — Europa, Šiaurės 
vakarų 

Šiaurės vandenynas — Arkties vandenynas 

Širvanos valstybė 279 

Širvintos 15 

Škotija (Scotland) 171, 172 

Šlezvigas (Schleswig) 178, 186 

Špicbergenas (Spitsbergen), Svalbardas, Šaltasis 
krantas, salynas 186, 278 

Špliugeno perėja (it. Passo dello Spluga, vok. 
Spligenbap) 129 

Šri Lanka — Ceilonas 

Šumeras 46, 49, 52, 81 

Švedija (Sverige) 184, 242 

Šveicarija (vok. Schweiz, pranc. Suisse, 
it. Svizzera) 129 

Švėkšna 282 

Švenčionys 284 

Šventoji Romos imperija 229, 230, 246 

Šventoji, upė 286 

Šventojo Lauryno upė (pranc. Saint-Laurent, 
angl. Saint Lawrence River) 194 


Taitis (Tahiti) 36 

Talasas (7alass), upė 259 

"Tamsos jūra — Atlanto vandenynas 
"Tanaisas — Donas 

Tangutas, provincija 262 

Tanžeras (Tangier) 70, 216 
"Taprabanas — Ceilonas 

Tariko kalnas —> Gibraltaro sąsiauris 
"Tarimas (Tarim), upė 96 

"Tarimo įduba 249, 254 

Taro dykuma 110 

Tarpupis > Mesopotamija 
Tartesas (gr. Tartėssos) 97 

"Tauro kalnai 119 

"Tazas (rus. Taz), upė 278 

Tazo užtakis, įlanka 278 

Tebai (Thėbai), Egipto 66, 68 

"Tebai (Thėba:), Graikijos 87 
Tebrizas (Tebraz) 262, 270, 280 


Teheranas (Teheran, pers. Tehran, Tihran) 269 


Tensifitas, upė 76 
Teriduko provincija 264 
"Terskio pakrantė (Tėrskoj bereg) 275, 277 


"Tianšanis (rus. Tjan Šan, kin. Tian Shan), kalny- 


nas 30, 249, 259 
Tibestis (Tibesti), kalnynas 104 


Tibetas (Tibet) 25, 43, 214-216, 220, 242, 249, 


264, 268 


"Tigras (Tigris, Nahr Diyla), upė 41, 44-46, 51, 


63, 81, 104, 106, 111, 136, 168, 207, 
215, 287 
"Timbuktus (Timbuktu) 104, 212, 216, 235 
Timiaterionas > Mehedia 
Tinas 138, 157 
"Tyras — Sūras 
Tirolis (vok. Tirol, it. Tirolo) 129 
Tytuvėnai 286 
Tiuringija (Thūringen) 15 
Tobolas (Zobo!), upė 216, 278 
Tolimieji Rytai 260 
Tonkino įlanka — Bakbo įlanka 
Torunė (Torun) 240 
Trabzonas, Trapezuntas 106, 169, 269, 280 
Trakai 284 
"Trakija (gr. Thrakė, lot. Thracia) 93, 129 
Transilvanija 132 
"Trapezuntas — Trabzonas 


Vietovardžių rodvklė 


Tripolis 139 

Troja (gr. Troia) 87, 92, 93, 95, 115 

Tulė (Thule), Ultima Thule 115, 131, 174, 
188, 214 

"Timbuktus 104, 212, 235 

"Tunguska (Tunguska) 18 

Tunukdliarfik, Eriksfiordas 188 

"Turkestanas 43, 52 

Tverai 282 

"Tverė (Tver) 279 


Ued Dara, Darha, slėnis 240 

Ued Dra, Liksas, upė 76 
Ukmergė 286 

Ukraina (Ukrajina) 274 

Ultima Thule — Tulė 
Upernavikas (Upernavik) 189, 198 


Uralas (Ural), Kamenis, kalnai 14, 43, 150, 271, 


276-278 
- Pietų 278 
— Šiaurės (Severnyj Kamen) 275, 277 
— Vidurinis 277 
Uralas, upė 259 
Urartai 48, 82 
Ūras 46, 47 
Usa, upė 276 
Ustašas 277 
Užbaikalė 18 
Užkaukazė 82 
Užuralė 276 


Vaigačas (Vaigač), sala 278 

Vakarų Europa — Europa, Vakarų 

Vakarų Gatai (Ghats), kalnai 279 

Vakarų jūra — Atlanto vandenynas 

Vakarų kyšulys 77 

Vakarų Sibiras — Sibiras, Vakarų 

Volokas (Volok) 274 

Valdajaus aukštuma (Valdaiskaja vozvyšennost) 
274 

Variagų jūra — Baltijos jūra 

Varniai 282, 286, 287 

Varšuva (Warszawa) 287 

Vašingtonas (Washington) 197 

Vatikanas (Vaticano) 190 

Velykų sala (polinez. Raba Nui, isp. Isla de 
Pascua) 34, 36 

Venecija (Venezia, Veneto) 190, 221, 229, 235, 
241, 244, 246, 260, 262, 263, 270 

Venesuela (Venezuela) 17 

Vengrija (Magjyarorsz4g) 165, 230, 255, 259 

Venta, upė 286 

Vėzeris (Weser), upė 171 

Vezuvijus (Vėsuvio), ugnikalnis 94, 147, 151 

Vyčegda (Ąčegda), upė 276 

Vidurinė Azija — Azija, Vidurinė 

Vidurinis Uralas — Uralas, Vidurinis 

Vidurio Europa — Europa, Vidurio Volga, Ra, upė 155, 164, 169, 216, 217, 220, 


Vidurio Rusia —> Rusia, Vidurio 242. 256, 257, 259, 260, 269, 273, 274, 
Viduržemio jūra, Didžioji jūra 10, 16, 23, 24, 276, 278, 279, 281 

41-44, 52-55, 64, 65, 69-71, 74-76, 79, Volinas (Wolin) 182, 183 

82-85, 87, 90, 92-95, 97, 104-108, 110, Vologda 277 

113-115, 117, 118, 121, 125, 126, 128, Volokovo miškas (Volokouskij les) 273 

129, 133137, 144, 146-148, 151, 156, Vroclavas (Wroclaw) 129, 256 

168, 183, 223, 295, 227, 233, 236-240, Wilia — Neris 

249 944, 253, 255, 258, 269, 270, 273, 278 | i 
Viduržemio (jūros) šalys 15, 31, 33, 41, 121, Zambezė (Zambezi), upė 68 

127, 129, 130, 149, 175, 244 Zanzibaras (Zanzibar) 141, 212, 227, 266 


Zaporožė (Zaporožje) 127 
Zavoločjė (Zavoločje) 2'74 
Zelenogradskas —> Krantas 
Zimbabvė (Zimbabwe) 74 
Zimnij bereg 275 

Zondo sala > Sundos sala 


Vidžajanagaras 280 

Vietnamas (Viėt Nam) 33, 42 

Viktorija (Victoria), sala 197 

Vilnia, upė 284, 286 

Vilnius 94, 100, 106, 222, 284, 286, 287 
Vynlandas, Vynlandija 174, 190, 192, 193, 


: d 201, 221 2 Žalgiris (lenk. Grunwald, vok. Grinwald) 284 
Virginija (Virginia), valstija 196 Žaliasis Kyšulys (Cape Vert) 77 
Visbius (Visby) 229, 283 į Žemaičiai > Žemaitija 
Vysla, Vistula (Wista), upė 15, 132, 149, 152, Žemaičių kraštas > Žemaitija 


156, 173, 240, 285 Žemaitija, Žemaičiai, Žemaičių kraštas, 
Vistula — Vysla Samogitia 184, 282-284, 286 
Vitimas (Vitim), upė 18 Žemgala 937 
Vitoša, kalnas 129 Žemutinis Naugardas > Naugardas, Žemutinis 
Vladimiras (Vladimir) 255 Žemutinis Pavolgis > Pavolgis, Žemutinis 
Vokietija (Deutschland) 229, 256, 286 Žemutinės žemės, sritys 274, 275 
Volchovas (Volchov), upė 275 Žuvintas, ežeras 15 

Asmenvardžių rodyklė 


Aalemas, Omaras 223 

Abakumovičius, Aleksandras 277 

Abu Dulafas 214 

Abu al Fida 219 

Achmedas ibn Madžidas 213 

Adanas, Gijomas 235 

Adomas 280 

Adomas Brėmenietis (vok. Adam von Bremen, 
lot. Adam Bremensis) 173, 174, 183, 186, 
188, 196, 237, 287 

Agrikola, Gnėjus Julijus (lot. Gnaeus Iulius 
Agricola) 132, 134, 151 

Agripa, Markas Vipsanijus (lot. Marcus Vipsanius 
Agnibba) 145, 146 

Ajetas 92 

Ajolas, Eolas (gr. Atolos, lot. Aeolus) 94 

Albertas Didysis (Albertus Magnus), Albertas 

Bolštetietis 232-234 

Aleksandras IV, popiežius 282 

Aleksandras Jūreivis 138 

Aleksandras Makedonietis (gr. Aleksandros 
Makedonikos), Iskanderis 31, 37, 88, 90, 
102, 108-114, 117, 126, 137, 277 

Aleksandras Nekamas (Alexander Neguam) 238 

Alfraganus — al Ferganis 

Alfredas Didysis 173, 185, 186 

Alkuinas, Flakas Albinas (Alkuin, Alcuinus) 172 

Allichin, B. 37 

Allichin, R. 37 

Al Mukadasis 214 

Amonas (gr. Ammėon, Ammun) 62 

Amundsenas, Roalis (Roald Amundsen) 9 

Anaksagoras (gr. Anaxagoras) 99 

Anaksimandras (gr. Anaximandros, lot. 
Anaximander) Miletietis 97, 119 

Andrius iš Perudžios 269 

Anscharas, Anscharijus (Anschar, Anscharius) 184 

Antigonidai 110 

Antikristas 240, 256 

Apolonas, Foibas, Febas (gr. Apollon, Phoibos) 91 

Archimedas (Archimėdės) 89, 90, 116 

Archunas 262 

Ariadnė (gr. Ariadnė) 85 

Arianas (gr. Arnanos) 138 

Arianas, Pseudoarianas 138, 141, 157 

Aristarchas, Aristarchas (gr. Aristarchos) Samietis 
116 

Aristėjas 96 

Aristotelis (gr. Aristotelės) 11, 68, 89, 99-102, 
107, 108, 115, 117, 120, 144, 170, 209, 
211, 222, 223, 225, 230, 231, 233, 234 

Arnulfas Mecietis (Arnulf von Metz) 167 

Artemidė (gr. Ariemis) 91 

Asvaldsonai 188 

Ašoka (Ashoka) 43 

Ašurbanipalas (akadų k. Ašur-bani-abli, gr. 
Sardanopalos) 48 


I. Geografinis aplinkos suvokimas pirmvkštėje bendruomenėje 


Atila (lot. Atila) 163 

Augustas, Gajus Oktavijus (lot. Gaius Octavius 
Augustus) 128, 129, 133, 146 

Augustinas, šv. 161 

Aurelijus > Markas Aurelijus 

Averojus —> Ibn Rušdas 

Avicena (lot. Avicenna), Ibn Sina 219, 222, 
223, 225 

Avienas (Avienus) 78, 151 


Babekas (pers. Papbak) 206 

al Bakrijus 214, 218, 220 

Balbas, K. 139 

Banberis, E. 119 

Bardsonas, Ivaras 201 

Barentsas, Vilemas (Willem Barents) 9, 276 

Batijus, Batu 260 

Bazilijus iš Cezarėjos (Kesarijos), Bazilijus 
Didysis 159 

Beda Garbingasis (lot. Baeda Venerabilis) 172 

Behaimas, Mastinas (Mastin Behaim) 171, 242 

Bej Siuis 29, 252 

Bekonas, Rodžeris (Roger Bacon) 232, 234, 
238, 258 

Belickis, M. 45 

Benediktas iš Vroclavo (Benedykt Polak, 
Benedictus Polonus) 256 

Benjaminas iš Tudelės (Benjamin aus Tudela) 55, 
215, 216 

Beringas, Vitus Jonasenas (Vitus Jonassen Bering) 
10 

Besas 109 

Bielawski, I. 205 

al Birunijus 215, 219, 223-225 

Bokačas, Džovanis (Giovanni Boccaccio) 231 

Bračolinis Podžas — Podžas Bračolinis 

Bradford, E. 93 

Brendanas (Brandan, Brandon, Brenaind), šv., 
Brendanas iš Klonferto 171 

Briusovas, V. 13 

Buda, Buta 43, 280 

Buzurga ibn Šachriaras 214 


Cary, M. 42, 77, 134, 137 

Cemarchas 169 

Cezaris, Gajus Julijus (lot. Gaius Iulius Caesar) 
62, 131, 132, 148, 159 

Chabarovas, Jerofejus (/erofej Chabarov) 10 

Charetas Lindietis 91 

Cheopsas (Cheops), Džoseris 59 

Chomskis, Vaclovas 287 

Chorenacis, Movsesas > Movsesas Chorenacis 

al Chorizmis 219, 220 

Chu Bi-lajus 261, 262 

Ciceronas, Markas Tulijus (lot. Marcus Tullius 
Cicero) 88, 144 

Čan Čungas 252 

Čeko d'Askolis 235 

Čeng Ho —> Dženg Hė 

Čia Dangas 252 

Čingischanas, Temudžinas 253, 254, 262 


Daikovičius, H. 133 

Danas 64 

Danijilas, vienuolis 278, 279 

Dantė, Aligjeris (Alighieri Dante) 227, 231 

Darėjas (gr. Dareios) 52, 96, 110 

Daukantas, Simonas 184 

Dedalas (gr. Daidalos) 85 

Demetra (gr. Džmėtėr) 88 

Demokritas (gr. Džmokritos) Abderietis 99, 
102, 140 

Dikearchas Mesinietis (Dikaiarchos) 117-119 

Dikuilas (Dicu4l) 172, 173 

Dimeringas, Otas 247 

Dimeris, Z. 124 

Diodoras (gr. Diodėros) Sicilietis 114, 115 

Diogenas (gr. Diogenės) 140 

Diuverjė, A. 18 

Dlugošas, Janas (Jan Dlugosz) 174, 285-287 

Dodas, F. E. 197 

Drūzas, Klaudijus Neronas (Claudius Nero 
Drūsus) 132 

Dundulis, Bronius 4, 11, 184 

Dzeusas (gr. Zeus) 85, 91, 94 

Džang Čianas (Zhang Oian) 31-33 

Dženg Hė, Čeng Ho (Zheng He, Cheng Ho) 250 

Džoseris > Cheopsas 


Ebstorfas (Ebstorf) 237 

Egėjas (Aegeus) 85 

Egilis 184 

Eilmeris 242 

Empedoklas (gr. Empedoklės) 99 

Enėjas 89 

Engelsas, Frydrichas (Friedrich Engels) 23, 98, 

100, 180, 226 

Eolas —> Ajolas 

Epikūras (gr. Ebikuros) 116, 145 

Eratostenas (gr. Eratosthenės) 11, 99, 113, 
116-119, 141, 143, 146, 147, 234 

Erikas Rudasis, Rauda 188-193, 196, 202, 203 

Erikas, Danijos karalius 200 

Eriksonai 192, 193 

Eriksonas, Švedijos karalius 198 

Eriksonas, Leifas Laimingasis (Leif Eriksson) 
190-193, 196, 200 

Eriksonas, Iorsteinas 193 

Eriksonas, Torvaldas 193, 195 

Eudoksas (gr. Eudoxos) Knidietis 11, 99, 
100, 102 

Eudoksas iš Kizikos 42, 75, 135, 136, 141, 142, 
144, 146 


Eugenijus IV, popiežius 270 

Eukleidas (gr. Eukleidės) 116 

Europė (gr. Eurobė) 85 

Eutimenas Masilietis 97 

Evansas, Artūras Džonas (Arthur John Evans) 83 


al Farabijus 223, 225 

Fariera 236 

Fasianas 32 

Feidijas, Fidijas (gr. Pheidias) 91 

al Ferganis, Alfraganus 219 

Filypas V (Philibbos V) Makedonietis 129 

Filonas (Philon) 113 

Flakas, S. 139 

Flokis 186 

Fra Mauras (Fra Mauro), Brolis Morkus 241, 
242, 268, 277, 286 

Freidis, Eriko Rudojo duktė 193, 194, 196 

Frydrichas II 230 

Frodis, Aris Torgilsonas 172 

Fu Hienas 32 


Gan Inas 33 

Geminosas (Geminos) 115 

Gerasimovas, Dmitrijus 275 

Gilgamešas 52 

Gnupsonas, Erikas 198 

Goga 168, 217, 240 

Grotefendas, Georgas Frydrichas (Georg 
Friedrich Grotefend) 55 

Gudrida 193, 195, 196 

Gunbjornas 188 

Gustaitė, Genovaitė 11 

Gvidas Briuseliškis 173 


H. M. H. — Hergetas, H. M. 

Hačepsuta 62, 68 

Hadsonas, Henris, Hudzonas, Henris (Henri 
Hudzon) 10 

Haldinghemas, Ričardas 237 

Hamurapis 46, 47 

Hanfu 31 

Hanonas (Hanno) 76, 78 

Haraldas Hardradas (Žiaurusis) 186 

Hardaras Svafarsonas — Svafarsonas, Hardaras 

Hebas 61 

Hefaistas (gr. Hėphaistos) 89 

Hejerdalas, Turas (Thor Heyerdahl) 3 

Hekatajas (gr. Hekataios) Miletietis 97, 98, 
105, 119 

Helijas (gr. Hėlios) 91 

Heningas, R. (R. Henning) 33, 157, 241 

Henrikas III 269 

Henrikas VI 230 

Henrikas Jūreivis (vok. Heinrich der Seefahrer) 
200, 268 

Hera (gr. Hėra) 91 

Heraklis, Herkulis 70, 94, 97 

fon Herberšteinas Zygmundas (Siegmund von 
Herberstein) 276, 278 

Hergetas, H. M. (H. M. H.) 60, 64, 65, 67, 
121, 125 

Herjulfsonas, Herjulfo sūnus, Biarnis 191-193 

Herodotas (gr. Hėrodotos) 45, 47, 52-55, 59, 63, 
66, 68, 69, 74, 75, 96-98, 102-105, 108, 
111, 112, 115, 127, 128, 130, 172, 216 

Heronas Aleksandrietis (gr. Heron Alexandrinos) 

„ 116, 151 

Herrmann, P 15, 16, 133, 139, 185, 197 

Hesiodas (gr. Hesiodos) 45, 94 

Hiketas (Hiceta) Sirakūzietis 99 

Himilkonas (Himilkon) 78, 151 

Hipalas (H:ppalus) 136-138 

Hiparchas (Hipparchos) 79, 99, 114, 116, 119, 
120, 170 

Hipokratas (gr. Hippokratės) Kosietis 11, 107, 
108, 234 

Homeras (gr. Homėros) 15, 67, 74, 84, 92-96, 
116, 119, 127, 140, 146 

Honigmanas, E. 158 

Horapolonas (Horapollon) 69 

Horas 61 

Hroznas, Bedržichas (Bedfch Hrozny) 81 

Huai Šengas 33 

Huang-ti, Huangdi 25 

Hudzonas, Henris — Hadsonas, Henris 

Humboltas, Aleksandras (Alexander von 
Humboldt) 151, 166 


Ibn al Vardis 222 

Ibn Batuta (/bn Batiuta) 206, 216, 217, 250 

Ibn Chordadbekas (Ibn Chordadhbeh) 213 

Ibn Džuzajemas 216 

Ibn Fadlanas (Ibn Fadlan) 214, 217, 218 

Ibn Firnas iš Kordobos 207 

Ibn Haukalis 215 

Ibn Rusta 214 

Ibn Rušdas, Averojus 222, 230 

Ibn Saudas (Ibn Saud) 254 

Ibn Sina — Avicena 

Ibrahimas ibn Jakubas (/brahim ibn Jakub) 
183, 218 

al Idrisijus 215, 220-222, 240, 254, 286 

Idzinis 32 

Igoris 184 

Indikopleksas, Kozmas > Kozmas 

Indikopleksas 

Iskanderis > Aleksandras Makedonietis 

Istarchijus 214, 215 

Istoma, Grigorijus (Grigorij Istoma) 275, 276 

Ivanas III 276 

ali ben Iza 219 

Izidorius Sevilietis (Isidorus Hisbalensis) 259 

Jakutas ibn Abdalahas (Jakut ar-Rumi al- 
Hamavi) 225 

Janas iš Kelno — Skolvusas 

Janulaitis, Augustinas 285 

Jaroslavas 278 

Jasonas (gr. Iason) 92 

Jelnickis, L. 98 

Jeronimas Prahiškis (Jeronim Jan Silvanus 
Pražsky) 285 

Jėzus Kristus 166, 169, 174, 207 

Jonas, vyskupas 246, 247, 264 

Jordanas Katalonis (Jordanus Catalani) 253 

Ju Dzi 33 

Jūlis, H. 263, 267 


Kabotas Sebastijonas (Sebastian(o) Caboto) 276 

al Kalbis 214 

Kalida ben Abdulmelikas 219 

Kan Jungas 138 

Kantas, Imanuelis (Immanuel Kant) 74 

Kapela, Martianas (Martianus Minneus Capella) 
161, 173 

Karamzinas Nikolajus (Nikolaj Karamzin) 280 

Kardanas, Jeronimas (Geronimo (Girolamo) 
Cardano) 238 

Karlsefinis, Snoris 195, 196 

Karlsefnis, Torfinas 190, 193-196, 200 

Karolingai 183 

Karolis, Karolis I 230 

Karolis V 240 

Karolis, Karolis Didysis 165, 172, 173, 183 

Karpenteris, R. 96 

Karpinis, Planas (lot. de Plano Carpini, it. da 
Piano di Carpine) 240, 256—-258, 260 

Katonas, Markas Porcijus (lot. Marcus Porcius 
Kato) 124, 145 

Kelėjas (Celeus) 81 

Kepleris, Johanas (Johannes Kepler) 50 

Kyras (gr. Kyros, lot. Cyrus) 106 

Kirikas Naugardietis 273 

Kirkufas 68 

Klaudijas Ptolemajas (gr. Klaudios Ptolemaios) 
11, 74, 79, 99, 112, 116, 127, 138, 
140-142, 144, 152-158, 160, 168, 170, 
209, 213, 215, 219-221, 231-233, 236, 
237, 240, 242, 286, 287 

Klavichas, Gonsalesas 269, 270 

Klavusas, Klaudijus 200 

Kleopatra Selenė 136 

Klimas, Petras 284 

Knutas Didysis (Knut den Store) 179 

Knudsonas, Paulius 198 

Koganas, M. 197 

Kolėjas Samietis 97 

Kolombanas 171 

Kolumbas, Kristupas (Christopher Columbus) 10, 
136, 234, 268, 271 

Konstantinas VII 169 

dei Kontis, Nikolo (Niccolo dei Conti) 241, 270 

Kopernikas, Mikalojus (Mikotaj Kopernik) 116 

Kormakas 171 

Kozmas Indikopleksas, Indikopleustas (Kosma 
Indikopleustes) 165, 167, 168, 247 

Krašeninikovas, Stepanas (Stepan Krašeninnikov) 
10 

Kratetas (gr. Kratės) Malietis 116, 161 

Krebsas, Mikalojus —> Mikalojus Kuzietis 

Kreskvas, Abraomas (Abraham Cresgues) 240 

Krėtė (Crėtė) 83 

Kristus — Jėzus Kristus 

Kropotkinas, Piotras (Piotr Kropotkin) 10, 18 

Ksenofanas (gr. Xenobhanės) iš Kolofono 106 

Ksenofontas (gr. Xenobhon) 105, 106, 108 

Kserksas (gr. Xerxės) 53 

Ktesibijas (Ktės:bios) Aleksandrietis 89 

Ktesijas (Ktėsias) 105 

Kukas, Džeimsas (James Cook) 18 

Kurbskis Juodasis, Fiodoras 277 

Kurbskis Semionas 277 


Las Kazas, Bartolomėjus (Bartolomė de Las 
Casas) 9 

Latinis, Brunetas (Brunetto Latini) 238 

Leifas Laimingasis > Eriksonas, Leifas 

Lelevelis Joachimas (Joachim Lelewel) 100, 119, 
222, 234 

Leninas, Vladimiras (Vladimir Lenin) 100 

Leonardas da Vinčis (Leonardo da Vinci) 225 

Leukipas (gr. Leukibpbos) 99 

Liudvikas IX 258 

Livingstonas, Deividas (David Livingstone) 9, 10 

Lomonosovas, Michailas (Michail Lomonosov) 
184 

Lotheknutas 184 

Lukrecijus Titas Karas (lot. Titus Lucretius Carus) 
145 

Lulijus, Raimundas (lot. Lullius, isp. Lull) 235 


Magoga 168, 217, 240 

Magidovičiai, J., V. 95 

Mahometas ben Mūsa 223 

Makrobijus 161 

al Mamūnas 219, 220 

Mandevilis 271 

al Mansūras 223 

Mardukas 79 

Marija, šv. 197 

Marinas (Marinos) Tyrietis 135, 139-141, 143, 
155, 157, 158, 220 

Marinjolis, Džovanis 268, 269 

Markas Aurelijus (lot. Marcus Aurelius) 33 

Markas Polas — Polas Markas 

Marksas, Karlas (Karl Marx) 100, 180 

Masperas, Gastonas (Gaston Camille Charles 
Maspėro) 66 

Masudijus 158, 214, 219-221 

Maštocas, Mesropas 169 

Mateika, Janas (Jan Maitejko) 285 

Maternas, Julijus 139 

Mausolas (Mausolos, Mausollos) 91 

Mazaheri, A. 211 

Medakritas 97 

Medičis, Lorencas (Lorenzo Medici) 241 

Megastenis (Megasthenės) 112, 113, 135 

Mela Pomponijus > Pomponijus Mela 

Melkartas 70 

Merkatorius, Gerardas (Gerhard Mercator) 
155, 239 

Mickiewicz, M. 33 

Mikalojus Kuzietis, Mikalojus Krebsas 272, 
286, 287 

Miklucho-Maklajus, Nikolajus (Mikolaj Miklucho- 
Maklaj) 9 

Mingai 253 

Mingas, Č. 255 

Minojas (gr. Minos) 85 

Minotauras (gr. Minėtauros) 85 

Mironas, Ričardas 39 

Miunsteris, S. 154 

Montekorvinas, Džovanis (Johannes Pico 
Montecorvino) 257, 268 

Morenz, S. 61 

Morzė, Samjuelis Finlis Bryzas (Samuel Finley 
Breese) 89 

Moskatis, Sabatinas (Sabatino Moscati) 71 

Motiejus Paryžietis (Matthūus Parisiensis) 235 

Movsesas Chorenacis (Moses of Khoren, Mouses 
Khorenatzi) 169, 170 

Mozė 168 

Muavijus 212 

Muhamedas, Mahometas 205 

al Mukadasi (a! Mukaddas:) 214 

Munkė 255 

Muta 61 


Nadodas 186 

Nansenas, Fritjofas (Fridijof Nansen) 9, 115, 
189, 201 

Napoleonas Bonapartas 69 

Nearchas (gr. Nearchos) 110-112, 135 

Nebukadnecaras 215 

Necho 75, 141 

Nekamas, Aleksandras —> Aleksandras 

Nekamas 

Neronas (lot. Nero) 130, 139 

Nestoras, kronikininkas 273, 274, 278 

Nestorijus 169 

Nikitinas, Afanasijus (Afanasij Nikitin) 279, 
280, 282 

Nojus 168 

Nordenšeldas, Nilsas Adolfas Erikas (Nils Adolf 
Erik von Nordenskiėld) 189 
Nowakowski, S. 18 


Odisėjas (gr. Odysseus) 10, 94, 95, 116 

Odorikas iš Pardenonės (Odorico da Pardenone) 
257, 268 

Olafas 184 

Olegas 184, 278 

Olesnickis Zbignevas (Zbignew Olesnicki) 285 

Omanas 197, 255 

Omaras 205 

Osmanai 255 

Otaras 173, 185, 186 

Otonas I 218 

Ovidijus, Publijus Nazonas (lot. Publius Ovidius 
Naso) 130 


Parmenidas (gr. Parmenidės) 144 

Patroklas (gr. Pairoklos) 112, 113, 119 

Pausanijas (gr. Pausanias) 135, 151 

Pegalotis, Frančeskas Balducis 269 

Permanidas 99 

Pešelis, Oskaras (Oskar Peschel) 134, 258 

Petrarka, Frančeskas (Francesco Petrarca) 231 

Petrulis, Jokymas 11 

Pietras dela Valė — dela Valė, Pietras 

Pi Šengas (Pi Sheng), Bišengas 249 

Pikolominis Enėjas Silvijus (Aeneas Silvius 
Piccolomini) 284 

Pitagoras (gr. Pythagoras) Samietis 29, 62, 86, 
99, 161 

Pitėjas (gr. Pytheas) 114-117, 148 

Pjeras d'Eji 234 

Pjetras d'Abonas 235 

Platonas (gr. Platon, lot. Plato) 99, 106, 107, 
159, 170, 209 

Plinijus Jaunesnysis (Gaius Plinius Caecilius 
Secundus, Minor) 151 

Plinijus Vyresnysis (Gaius Plinius Secundus, 
Maior) 40, 42, 45, 78, 97, 114, 130, 132, 
142, 144, 145, 150, 151, 158-160, 172, 
232, 237 

Plokamas, Anijus 137 

Plutarchas (gr. Plutarchos) 126, 134 

Podžas Bračolinis (Poggio Bracciolini) 270 

Poitingeris, Konradas (Konrad Peutinger) 146 

Polai 261, 262 

Polas, Andrius 260 

Polas, Markas (Mano Polo) 212, 213, 216, 240, 
241, 260-268, 270, 271, 277 

Polas, Mateas (Maffeo Polo) 260 

Polas, Nikolas (Niccolo Polo) 260, 261 

Polibijas (gr. Polybžos) 114, 115, 121, 142-144, 
146 

Pomponijus Mela (lot. Po>mponius Mela) 135, 
142, 149, 150, 159 


Poseidonas (gr. Poseidon) 76, 94 

Poseidonijas (gr. Ppseidonios) Apamėjietis 99, 
101, 135, 143, 144, 146 

Priamas (gr. Priamos) 93 

Prokopijas (gr. Prokopios) iš Cezarėjos 169 

Pseudoarianas —> Arianas 

Ptolemajai (gr. Ptolemaio:) 110, 135, 138 

Ptolemajas I 113 

Ptolemajas Euergetas 136 

Ptolemajas Klaudijas > Klaudijas Ptolemajas 


Ra 61 

Radvila, Mikalojus Kristupas (Našlaitėlis) 69 
Ramzis II 62, 69, 79 

Reiteris 181 

Rekliu, Elizė (Ėliste Reclus) 33 
Rimbertas 184 

Riteris Karlas (Carl Ritter) 166, 214 
Riurikas 183 

Rolanas 183 

Rogovičius, Giuratas 276 

Rodžeris II 220, 222, 227, 230 

Ru 36 

Rubrukas — Vilhelmas Rubrukietis 
Rudzinskaitė-Arcimavičienė, Marija 69 
Rustavelis, Šota 227 

Rustičanas (Rustiiano da Pisa) 262, 263 


Saksas Gramatikas (Saxo Grammaticus) 235 

Saliamonas 74 

Saltykas-Travinas, Ivanas 277 

Sanudas, Marinas (Manno Sanudo) 239-241, 
269 

Sargonas I 52 

Sataspas (Satasbes) 53, 54 

Seleukas III 112 

Seleukidai 37, 110 

Semiramidė (gr. Semiramis) 55 

Seneka (lot. Seneca) 139, 140, 142, 145, 149, 
150, 159, 232 

Senmutas 62 

Si Šenas 29 

Silvija Akvinietė 159 

Sindbadas 211, 227 

Sineus 183 

Sinuhetas 65, 66 

Siuandzangas (Xuanzang) 32, 33 

Siuj Sia-ke 252 

Skylaksas (Skylax) 52, 53, 96 

Skolvusas, Janas iš Kelno 10 

Slabczynski, W. 256 

Smirnow, A. 126 

Smuglevičius, Pranciškus 94, 106 

Snebjornas 188 

Snoris Karlsefinis — Karlsefinis, Snoris 

Snoris Sturlusonas —> Sturlusonas, Snoris 

Sokratas (Sokratės) 106 

Solinas, Julijus 159, 237 

Sosigenas (gr. Sūsigenės) 131 

Sostratas Knidietis 90 

Spartakas (lot. Spartacus) 121 

Staševskis, J. 244 

Stefansonas, Viljalmūras (Vi/hjalmur Stefansson) 
197, 200 

Steponas Bizantijus 169 

Steponas iš Bohemijos 256 

Strabonas (gr. Strabon) 79, 92, 113-116, 118, 
133, 135, 136, 140-144, 146-148, 158, 209 

Sturlusonas, Snoris (Snomi Sturluson) 199 

Su 61 

Suleimanas iš Basros 213 

Svaforsonas, Hardaras 186 

Svetonijus, Gajus Trankvilas (lot. Gaius 
Suetonius Tranguillus) 139 

Sviatoslavas 278 


Šampoljonas, Žanas Fransua (Jean Frangois 
Champollion) 69 

da Šegazanas 114 

Šiltbergeris, Johanas 271 

Šinkūnas, Peliksas 2, 4, 40 

Širakockis, Ananijus 169 

Šlymanas, Heinrichas (Heinrich Schliemann) 83, 
93, 95 

Šudras 39 


Tacitas, Publijus Kornelijus (lot. Publius 
Cornelius Tacitus) 115, 130, 151, 152, 158 

Taite 66 

Talis (gr. Thales) 97, 101, 140 

"Tamerlanas 169 

Tarikas 70 

Temudžinas —> Čingischanas 

"Teofrastas (gr. Theophrastos) 88, 116, 119, 120 

Tesėjas (gr. Thėseus) 85 

"Tiberijus, Julijus Cezaris (lot. Iulius Caesar 
Tiberius) 132 

Timūras, Tamerlanas 250, 271 

Tirkaras 192 

"Tiškevičius, Mykolas 69 

"Titas Lukrecijus Karas —> Lukrecijus Titas Karas 

Titianas 135 

"Tomas Kembridžietis 232 

Toskanelis, Paolas (Paolo Toscanelli) 242 

"Trajanas, Markas Ulpijus (lot. Marcus Ulpius 
Traianus) 132, 151 

"Truvoras 184 

Tukididas (gr. Thukydidės) 108 


"Tupaja 18 
"Tutmozis I 58 
"Tutmozis III 58 


U Di 31 

Ulugbekas 219 

Uranija 155 

Urbonas V, popiežius 269 
Ušatas, Piotras 277 


dela Valė, Pietras 55 

Varonas, Markas Terencijus (lot. Marcus 
Terentius Varro) 124, 145 

Vebsteris 102 

Verazanas, Džovanis 192, 197 

Vernadskis, Vladimiras (Vladimir Vernadski) 11 

Vespučis, Amerigas (Amerigo Vespucci) 10 

Vilhelmas Rubrukietis, Rubrukas (Wlhelmus 
Rubrugis) 257, 258-260 

Vilibardas, Vilibrordas 171 

Vinteris, N. 179 

Vytautas 284 

Vitruvijus (lot. Viiruvius) Polionas 151 

Vivaldžiai, jūrininkai 236 

Vladimiras Didysis 278 

Vladimiras Monomachas 278 

Vlasijus, Vlasovas, Vasilijus (Vas:lj Vlasov) 275 

Vulfstanas (Wu/lfstan) 173, 186 

Warmington, E. H. 42, 77, 134, 137 


Zamorovskis, M. 81 

Žeraldas de Baris 235 

Žiliberas de Lanua (Ghillebert de Lannojy) 284 
Žiogelis, I. 69 


BucBac, A. K. 82 

Bbeūkep, Ix. 140 

Bonnapckuū, M. C. 45 
Fep6epuTreiu, C. 276 

IlapkeBnų, B. II. 274, 277 
ĮĮurMap, A. b. 142 

KonnpaTos, A. M. 84 

KysakoB, B. 273 

Marnnosuų, B. H. 134, 173, 217 
Marunosnų, H. H. 134, 173, 217 
MarnnosBnų, H. II. 78 

CBeT, A. M. 34 

Illackonbckuū, H. II. 275 
Illesoponm:kuų, B. B. 84 

Iyp, A. H. 30, 237 

Xenunnr, P. 33, 63, 76, 96, 137 
Dpaenu, H. 200 

ografinių kelionių laikotarpio. Trumpai paliečiami svarbesni geografijos mokslo laimėji- 
mai, aprašomos kelionės, kurioms kitose knygose skirta mažai dėmesio, kinų kelionės 
aplink Pietryčių Aziją, arabų kelionės į šiaurę ir kt. Yra skyrius apie Lietuvos geografinį 
akiratį iki XV amžiaus. 

Šioje knygoje aprašomi įvykiai truko tūkstantmečius... 

Senovės Rytų |...| geografinis Žemės suvokimas, pradėjęs formuotis prie Gango, 
Huanghės, Nilo, Tigro ir Eufrato, atskleidė žmonijai vis platesnius Žemės 
„geografinius peizažus“. |...] antikos geografija drąsiai bandė suvokti visą Žemę, 
nuostabiai tiksliai buvo apskaičiuoti jos dydžio pagrindiniai matmenys. 

Juo įstabiau, kad tai padaryta nei apiplaukus, nei apskridus Žemės... 


Geografinės tiesos apie Žemę ieškojimų kelias buvo ilgas, [...] viduramžių [...| 
Europoje pasitaiko atvejų, kai „pasaulio pakraščių“ ieškoti leistasi iš naujo, veikiausiai 
nieko nežinant apie klasikinės senovės geografijos laimėjimus ir didelę patirtį. 

Puikus tokių paieškų epizodas |...] yra viduramžių skandinavų žygiai, pakartotiniai 
kelių į Rytus ieškojimai ir pan. Ypatingą vaidmenį, išsaugant antikinės geografijos 
patirtį, atliko arabų mokslas. 


Prasidėjus antrajani'mūsų eros tūkstantmečiui, geografinį akiratį plėsti pradeda 
Vidurio Europa, kurios pasiuntiniai ne kartą lanko Azijos žemyno pakraščius prie 
Ramiojo vandenyno. Drąsiems geografinio pažinimo žygdarbiams ryžtasi Rytų 
Europos tautos; pagaliau geografiniuose Europos žemėlapiuose ir keliautojų 
pranešimuose atpažįstame savo tėviškę Lietuvą... 

